
PRAEFATIO 


Beatissimi  homines  illi,  qui  vel  ex  omnium  bonorum 
affluentia  vel  e societate  propinquorum  amicorumque 
suorum  in  saltus  et  silvas,  in  montes  solitudinesque 
aufugerunt,  etsi  facile  carebant  rebus  omnibus,  tamen 
unam  rem  esse  intelligebant,  cuius  omnino  inopiam  nec 
perferre  possent  nec  deberent.  Nam  quum  omnia  sua 
laeto  .gaudentique  animo  relinquerent,  eos  accepimus 
sacrorum  librorum  codicem  secum  asportare  solitos, 
quod  sibi  ad  sustentandam  vitam  divinum  verbum  ma- 
gis quam  panem  necessarium  ducerent.  Neque  enim 
aliud  ullum  putarunt  munus  esse  suum , quam  divinam 
misericordiam  antelucanis  psalmis  carminibusque  lau- 
dare, de  Dei  promissis  vaticiniisque  meditari,  conside- 
rare eius  leges  et  praecepta,  sanctae  vacare  historiae, 
omnem  denique  ad  litteras  sacras  operam  studiumque 
conferre.  In  scriptura  sacra  incredibilem  repositam  ar- 
bitrabantur sanctae  veritatis  copiam,  ex  hoc  amplissimo 
thesauro  omnem  et  ad  agendum  et  ad  cognoscendum 
sapientiam  depromere  didicerant. 

Sed  vetera  illa  sanctissimorum  hominum  exempla 
intuitus,  saepenumero  non  sine  magno  dolore  quaerere 
coepi,  quid  sit  quod  haec  nostra  aetas  a pertractandis 

litteris  sacris  usque  eo  recesserit , ut  naturae  arcana 
omnia  potius,  quam  sacrorum  librorum  mysteria  in- 
dagare studeat.  Cuius  rei  quum  alias  causas  tum  illam 
reperi  gravissimam,  quod  qui  vel  in  emendandis  litte- 
ris vel  in  deducendis  verbis  vel  in  ludacorum  rebus  enu- 
cleandis plurimum  elaborarunt , ei  maxima  laude  cumu- 
lantur; illi  contra  vituperantur,  qui  ex  more  patrum 
cum  historica  investigatione  statuerunt  typicam  sibi  in- 
terpretationem esse  coniungendam.  Sed  nobis  quum  in 
omni  litterarum  studio  tum  maxime  in  sacrorum  libro- 
rum explicatione  nihil  tam  propositum  fuit,  quam  ut 
eam  quam  sancti  patres  posuerunt  rectam  sequeremur 
veramque  explicandi  normam.  Itaque  vaticinia  et  car- 
mina, non  omnia,  sed  ea  quae  ad  librum  Estherae  spe- 
ctant , ex  patrum  sententia  qua  essent  ratione  illu- 
stranda, inquirere  conati  sumus.  Quo  quidem  loco  nobis 
eam  videmur  viam  demonstrasse , quam  ingressi  non 
solum  sanctorum  interpretum  duplicem  modum  expli- 
candi teneremus,  verum  etiam  eorum  sententias, si  quando 
inter  se  discreparent,  ad  planam  possemus  perfectam- 
que  consensionem  redigere.  Nam  et  in  universum  qui- 
bus rebus  mundi  aetates  divisae  a Deo  distinctaeque 
sunt,  eas  res  inter  se  simillimas  esse  probavimus,  et 
praecipue  Mardoehaei  tempora  ac  Christi,  priorem  hu- 
ius atque  alterum  adventum  inter  se  congruere  mira- 
biliter. Itaque  sic  statuimus : Mardoehaei  rebus  gestis 
significata  esse  ea,  quae  perfecerit  Christus;  praeteritis 
autem  horum  utriusque  rebus  illa  portendi,  quae  futura 
sint  in  ultimo  iudicio.  His  autem  ita  positis  ac  con- 
firmatis, id  perfecimus,  ut  patres,  licet  inter  se  dissi- 
deant atque  alii  vaticinia  de  quibus  dicimus  et  psalmos 
ad  rem  Mardochaicam , alii  ad  redemptionem,  alii  ad 
resurrectionem  nostram  referant,  tamen  complecti  illos 
ac  sectari  possimus  omnes. 

Neque  vero  quaerentibus  nobis  idoneam  ad  patres 
omnes  sequendos  viam  accidit,  ut  ab  ipsa  patrum  au- 
ctoritate discederemus.  Nam  quae  sunt  de  aetatum  mundi 
similitudinibus  apud  Methodium,  ea  si  legere  voles,  ne 
tantulum  quidem  a nostris  differre  videbis.  Sed  vel  ad- 
scribere  Methodii  verba  iuvat  vel  etiam  paucis  explicare. 
Et  haec  exempli  causa,  ait , memorata  sunto  ad  demon- 
strandum , ludaeos  idcirco  quod  res  quas  tractant  figu- 
ras solum  esse  putant  rerum  iam  factarum , spe  futuro- 
rum excidisse,  nec  figuras  imaginum,  nec  imagines  ipsas 
agnoscere  volentes,  ut  annuntiatrices  eventurae  veri- 
tatis. Hanc  prorsus  esse  sententiam  meam  non  modo  con- 
fiteor sed  etiam  gaudeo.  Nam  inter  Mardochaeum  et 
Christum , inter  priorem  huius  et  alterum  adventum  tan- 
tum intercedere  similitudinis  dicimus,  ut  Mardochaeus 
figura  sit  Christi,  perfecta  autem  ab  hoc  redemptio  imago 
eius,  quae  extremo  tempore  futura  est,  resurrectionis. 
At  vero  Iudaei  historico  solo  genere  explicandi  probato, 
e.  g.  ea  quae  de  Mardochaeo  scripta  sunt,  eam  ad  rem 
unam  quae  tunc  facta  est  revocarunt , at  vero  aut  hanc 
rem  redemptionis  figuram , aut  redemptionem  rursus 
imaginem  resureclionis  esse  prorsus  infitiati  sunt.  Sed 
Methodius , Lex  quidem , inquit , imaginis  est  figura 
et  umbra  h.  e.  evangelii , ipsum  vero  cvangelium  imago 
veritatis.  Quemadmodum  redemptionem  adepti  sumus 
nondum  perfectam , quoniam  et  camis  adhuc  mortem 
timemus  et  resurectionem  speramus:  sic  quamquam  ve- 
rissima sunt  quae  credimus,  tamen  omnibus  numeris 
absolutam  nos  veritatem  iam  assecutos  negat.  In  fidei 
enim  locum  visus  adspectusque  succedat  necesse  est. 
Sed  ne  quis  aliud  legem  quam  dicat  Methodius,  aliud 
rem  Mardochaicam  esse  arbitretur , commemorandum 
illud  est , quod  Christus  legem  docuit  pertinere  usque 
ad  Ioannem.  Evangelii  igitur  Mardochaica  res  adum- 

bratio  erat,  evangelium  autem  ipsum  significatio  cius 
saeculi,  quod  sequetur  post  extremum  iudicium,  Iam 
vero  audiamus  quae  reliqua  sunt  Methodii  verba:  An- 
tiquiores et  lex  futura  prophetantes  praenuntiaverunt 
nobis  ecclesiae  characteres , ecclesia  vero  ipsa  characte- 
res novorum  seculorum.  Vnde  nos  Christo  assentientes 
dicenti:  Ego  sum  veritas,  umbras  quidem  et  figuras 
scimus  desiisse , ad  veritatem  autem  fts linamus  illu- 
stres ipsius  imagines  praenuntiantes.  Ex  parte  enim 
adhuc  et  velut  per  speculum  cognoscimus , quoniam 
nondum  venit  ad  nos  quod  perfectum  est , regnum 
coelorum  et  resurrectio,  quando  destruetur  quod  ex 
parte  est  ').  Haec  quidem  praeclare  Melhodius.  Cuius 
sententia  approbata  , vaticinia  et  psalmos  , quos  tra- 
ctandos nobis  sumpsimus  , vel  ad  figuram  quod  est 
tempus  Mardochaicum , vel  ad  imaginem  quod  evange- 
lium dicimus , vel  ad  veritatem  retulimus  quae  cernitur 
in  iudicio  regnoque  coelorum.  Vtrum  autem  vaticina- 
tiones ad  Christum  spectent  proprie  an  ad  Mardochaeum , 
id  non  singulis  capitibus  sed  singulis  fere  versibus  de- 
finiendum existimavimus  vel  etiam  in  medio  relin- 
quendum. 

Etenim  tria  esse  vaticiniorum  genera,  nemo  est  quin 
debeat  confiteri.  Vnum  , quod  ad  solum  pertineat 
Christum  ; aliud , quod  eodem  tempore  et  ad  legem 
spectet  et  ad  evangelium;  tertium,  quod  antiquam  tan- 
tummodo historiam  attingat.  Qua  quidem  ex  partitione 
haec  nascuntur  explicandi  praecepta : ut  primum  genus 
numquam  aliter  accipiatur  nisi  de  solo  Christo;  ut  se- 
cundum , quemadmodum  Ambrosius  dicit , et  carnaliter 


I)  Metliod.  Symp.  orat.  9.  Bibi.  PP.  III.  098. 

intelligi  et  spiritualiter  oporteat;  ut  tertium  possit  ad 
legem  veleremque  historiam  referri  '). 

Iam  vero  breviter  de  duobus  vaticiniis  dicendum 
est,  ut  et  ea  accuratius  intelligantur,  quae  de  rationibus 
explicandi  disseruimus , et  vaticinia  ipsa  magis  illustren- 
tur. Vnum  est,  quod  de  Emmanuele  exstat  apud  le- 
saiam.  Ibi  quae  de  virgine  eiusque  (ilio  dicta  sunt , 
dubium  nemini  est,  quin  sint  ad  Mariam  solam  ad 
Chrislumque  revocanda.  Ea  vera  quae  sequuntur  et  a 
patribus  ad  Assyriacam  5)  et  a nobis  ad  Mardochaicui. 
tempus  relata  sunt.  Ouae  quum  patrum  concessu  ad 
Mardochaeum  retulissem , accidit , ut  ad  eumdem  Em- 
manuelis  nomen  traducerem.  Quamvis  autem  gravissima 
Dei  ac  Domini  vocabula  saepius  sint  ad  homines  trans- 
lata, tamen  Emmanuel  eiusmodi  nomen  est,  ut  proprie 
soli  Christo  possit  tribui. 

Alterum  quod  dixi  vaticinium  ab  his  verbis  incipit : 
Quis  est  iste  qui  venit  de  Edom.  Quod  quum  pa- 
tres fere  omnes  pertinere  ad  Christum  dicant,  prorsus 
dubitari  nequit  , quin  proprie  spectet  ad  Christum. 
Theodorus  quidem  Heracleota  aliquot  huius  vaticinii 
versus  proprie  retulit  ad  Assyriorum  tempora  J).  Sed 
huius  sententia,  etiamsi  omnino  non  est  contemnenda, 
tamen  in  universum  haec  vaticinatio  nisi  allegorice  re- 
ferri ad  Mardochaeum  non  potest. 

Romae  in  monasterio  s.  Pauli  ad  viam  Ostiensem 
dominica  in  albis  MDCCCLVII. 


1}  Rhaban.  Maur.  de  universo  9,  1.  Io.  Chrysost.  ia  Ps.  46.  p.  188. 

2)  Io.  Chrysost.  in  Ies.  7. 

3)  Theodor.  Heracleot.  Bibt.  PP.  edt.  A.  Mai  VI.  235.  s.  in  tes. 
63,  t.  tf.  19. 

LIBER  SECVNDVS 


DE  VATICINIIS. 


94XHMM 


CAPVT  PR1MVM 

1>E  EXPLICANDIS  VATICINIIS  ET  PSALMIS. 


S «• 

Qui  primum,  relicto  Iittore,  in  altum  evehuntur,  ubi 
a terra  tantum  recesserunt,  ut  oculis  cernere  praeter 
aerem  et  aquam  nihil  omnino  possint,  natura  ipsa  ne- 
scio quomodo  perterreri  solent.  Quamquam  enim  sibi 
persuadeant,  peritos  esse  nautas,  nihil  omnino  periculi: 
tamen  numquam  aut  cogitationes  a maris  altitudine , ab 
impetu  ventorum  ac  fluctuum,  a fragilitate  navis  revo- 
care, aut  animum  ex  metu  et  perturbatione  recipere 
possunt.  Itaque  uti  fluctibus  vehementer  iactari  coepti 
sunt,  evenit,  ut  vel  ipsi  sibi  vel  eis  omnia  circumagi 
videantur.  Similis  animum  meum  incessit  timor,  quum 
mea  me  ad  hunc  locum  disputatio  adduxisset.  Nam  velim 
nolim,  ex  historia  transire  ad  vaticinia  cogor.  Etenim 
quod  in  mari  ac  tempestatibus  accidit  iilis  qui  primo 
navem  conscendunt;  iddem  ex  sancti  hominis  senten- 
tia in  explicandis  litteris  sacris  usu  venit,  ut  commo- 
veri ac  perturbari  sit  necesse,  non  quod  horribile  sit 
pelagus , sed  quia  nos  tirones  sumus  rudes  et  experientia 
destituti.  Sed  quamvis  immensum  sit  prophetarum  pe- 

lagus  multaeque  ei  insint  voragines , tamen  nos  quan- 
tum poterimus  vel  potius  quatenus  superna  gratia  fuerit 
concessum,  audacter  mare  illud  ingrediamur  '). 

Sunt  autem  ea  quae  ad  Eslherae  librum  pertinent 
vaticinia  perobscura  ac  tot  tantisque  difficultatibus  im- 
plicata , ut  recentiores  scriptores  ea  se  umquam  inter- 
pretari posse  desperarent.  Nec  mirum.  Quum  enim  igno- 
rarent, quem  sibi  locum  vindicaret  historia  Estherae: 
non  habuerunt,  quo  vaticinia  illa  rite  possent  referre. 

Sed  antequam  prophetas  explicare  audemus,  dicen- 
dum est , utra  nobis  interpretationis  ratio  sequenda  vi- 
deatur. Nemo  est  enim  nescius,  interpretandi  rationes 
esse  duas,  alteram  quam  Graecis  verbis  dicimus  prophe- 
ticam vel  allegoricam  , historicam  vel  propriam  alte- 
ram. Quodsi  Graeci  nobis  scriptores  aut  Latini  explicandi 
sunt , non  potest  esse  dubium , utra  utri  iure  antepo- 
natur. Nam  eorum,  qui  Homerum  allegorice  tractarunt , 
iamdudum  explosa  sententia  est.  Sed  sacrorum  librorum 
interpretes  quum  nostra  aetate  aut  essent  philologorum 
quos  proprie  dicimus  discipuli , aut  artem  eorum  disci- 
plinamque assumerent , factum  est , ut  spreta  allegoria , 
historiam  se  praeferre  faterentur.  Equidem  qui  gratum 
me  profiteor  et  memorem  philologorum  discipulum  et 
eorum  quidem,  qui  summam  in  Germania  laudem  as- 
secuti sunt,  hos  ita  sequor,  ut  in  Graecis,  in  Latinis 
aliisque  scriptoribus  ab  historico  genere  recedendum 
numquam  esse  putem.  At  vero  qui  auctores  sacros  volet 
explanare,  et  libros  diversos  interpretationem  diversam 
postulare  intelliget  et  alios  ad  imitandum  propositos  esse 
magistros.  Etenim  populi  eius,  de  quo  libri  illi  et  a quo 
scripti  sunt,  historia  omnis  nihil  erat  aliud  nisi  allegoria 
vel,  ut  Latine  dicam,  continua  rerum  futurarum  adum- 

bralio.  Quamobrem  genus  allegoricum  in  libris  sanctis 
contemnere,  caeci  hominis  est  et  veritatem  non  amantis. 
Nam  qui  in  ieiuno’  illo  historico  vel  litterali  genere  hae- 
serit , quum  de  ceremoniis , de  sacrificiis , de  rebus  ge- 
stis quaeritur,  ex  adumbratione  ad  perfectionem,  ex 
significatione  ad  veritatem , cx  litteris  ad  sententiam  qui 
pervenire  poterit?  At  contra  qui  interpretatione  allego- 
rica  allegoriam  rerum  superaverit , quanta  cum  animi 
delectatione  cx  antiqui  foederis  umbra  ad  laetissimam 
lucem  evangelii  evolabit?  Et  profecto  s.  Paulus,  clarissi- 
mus ille  Graecorum  magister,  quum  historicam  rationem 
plerumque  sequeretur,  allegoricam  minime  sperneret, 
nonne  utramque  exemplo  suo  et  probavit  et  commen- 
davit? Reliqui  autem  vel  apostoli  vel  evangelistae,  quum 
veteris  testamenti  vaticinia  partim  ad  vitam  Domini  no- 
stri partim  ad  passionem  mortemque  referrent,  num  ab 
allegorica  interpretatione  abhorruerunt?  Verum  ex  po- 
sterioribus non  omnes  iustam  illam  mediocritatem  te- 
nuerunt , sed  quidam , neglecto  genere  altero , alterum 
sibi  assumpserunt.  Veluti  Origenes  allegoriam  ita  am- 
plexus est , ut  ab  ea  ne  in  Evangeliis  quidem  explicandis 
abstinere  posset.  At  vero  Hieronymus  in  ipsis  prophe- 
tis historicum  genus  allegorico  anteponendum  iudica- 
vit.  In  primis  enim  operam  dare  solet,  ut  historicum 
quod  dicit  fundamentum  iaciat.  Neque  vero  dubitavit 
petere  veniam , quod  in  adolescentia  provocatus  ardore 
et  studio  scripturarum  al/egorice  interpretatus  esset 
Abdiam  prophetam,  cuius  historiam  nesciisset  ').  Quum 
igitur  Hieronymus  tanta  vir  sanctitate  sibi  adolescens 
a vera  interpretandi  ratione  aberrasse  visus  sil : quanto 
magis  nobis  ne  iddern  accidat  verendum  est?  Quamo- 
brem  leges  utriusque  generis  propriae  constituendae 

finesque  describendi  sunt.  Ac  primum  quidem  mihi 
Hieronymi  exemplo  omnino  probata  est  interpretatio  hi- 
storica. In  primis  igitur  indaganda  propria  verborum  vis 
ac  significatio  est,  deinde  videndum,  quae  res  vel  pro- 
phetae aetate  vel  paulo  post  mortem  gesta  sit , ad  quam 
eius  vaticinium  vere  possit  spectare.  Etenim  magnum 
praedictionum  numerum  in  ipsa  prophetarum  vita  eve- 
nisse, nisi  sacrae  historiae  ignarus  negare  nemo  potest. 
Quin  ex  ipso  rerum  eventu  populus  iudicare  debuit , 
utrum  verus  esset  propheta  et  audiendus,  an  falsus  ac 
condemnandus.  Ita  enim  Moyses:  Propheta,  qui  arro- 
gantia depravatus  voluerit  loqui  in  nomine  meo,  quae 
ego  non  praecepi  illi  ut  diceret,  aut  ex  nomine  alie- 
norum deorum,  interficietur.  Quodsi  tacita  cogitatione 
responderis : Quomodo  possum  inte/ligere  verbum  quod 
Dominus  non  est  locutus?  hoc  habebis  signum : Quod 
in  nomine  Domini  propheta  ille  praedixerit  et  non  eve- 
nerit, hoc  Dominus  non  est  locutus,  sed  per  tumo- 
rem animi  sui  propheta  confinxit  et  idcirco  non  timebis 
eum  ‘).  Haec  quum  legerem , eos  miratus  sum , qui  quum 
in  historia  sacra  non  satis  studii  operaeque  collocassent, 
ex  vaticiniorum  difficultatibus  effugere  se  semper  ad  al- 
legoriam posse  opinarentur.  Postea  autem  quam  res  pro- 
ximae inventae  sunt  ad  quas  vaticinia  perlinent,  quae- 
rendum est,  praeterita  sintne  futurorum  signa  atque 
indicia.  Quod  si  ita  est , ad  historicum  interpretandi 
genus  alterum  quod  allegoricum  dicimus,  iure  mihi  vi- 
detur accedere,  ut  quod  primo  proprie  et  historice  ef- 
fecerimus , deinde  vel  ad  redemptionem  nostram  vel  ad 
iudicium  resurrectionemque  transferamus.  Sed  quo  fa- 
cilius quod  sentimus  inlelligatur , aliquo  utamur  exem- 
plo. Si  nobis  explicanda  sunt  verba  illa : In  una  domo 


i)  Deut.  18,  an. 


Digitized  by  Google 


— 5 — 


Phase  comedetur , nec  efferetis  de  carnibus  eius  foras 
nec  os  illius  confringetis  >),  primum  quidem  historicam 
rationem  secuti,  hanc  Iudaeorum  legem  fuisse  dicimus, 
ne  agni  illius  os  ullum  confringerent.  Deinde  proban- 
dum est , Iudaeorum  exitum  nostrae  fuisse  redemptio- 
nis significationem , agnum  autem  signum,  tvttov  lesu 
Christi.  Verbis  igitur  illis  proprie  contineri  legem , al- 
legorice  autem  vaticinium , quod  ad  Dominum  nostrum 
referri  oporteat  J). 

Sed  vaticinia,  de  quibus  dicturi  sumus,  ab  ecclesiae 
patribus  aliis  aliam  ad  rem  relata  esse  video.  Sunt  enim, 
qui  Babylonico  exsilio,  quum  Iudaei  Scythas  multasque 
gentes  devincerent,  ea  exitum  habuisse  scribant.  Qui- 
dam ea  intelligenda  esse  dicunt  vel  de  Domini  nostri 
supplicio  ac  resurrectione  vel  de  altera  Hierosolymorum 
expugnatione.  Alii  denique  putarunt  ad  omnium  resur- 
rectionem atque  ad  extremum  iudicium  ea  transferri 
oportere.  Quoniam  patres  a spiritu  sancto  adiuti  sunt , 
spiritus  autem  unus  est  nihilque  dicit  nisi  vera , per  mihi 
mirum  est,  quomodo  eorum  sententiae  ita  inter  se  di- 
screpare videantur.  Sed  quum  multum  de  hac  re  cogi- 
tarem esscmque  dubius , quosnam  potissimum  deberem 
sequi : tandem  plus  apud  me  eorum  auctoritas  valere 
coepit , qui  vaticinia  illa  historice  de  Babylonico  exsilio 
Scytharumquc  occisione  explicarunt.  Neque  tamen  a me 
impetrare  potui , ut  eos  sequi  omnino  constituerem.  Nam 
sequi  eos  iddem  est  atque  ab  aliis  discedere.  Dum  ita 
dubius  haesito,  illud  semper  tenendum  existimavi,  di- 
screpantiam sententiarum  illam  quidem  videri  esse,  re- 
vera esse  non  posse.  Itaque  Deo  adiuvante  rationem  ac 
viam  invenimus,  qua  in  prophetis  explicandis  patres. 

nullo  deserendo , sequi  possimus  omnes.  Nam  quae  Ba- 
bylonico exsilio  Iudaeis  acciderunt , significant  vel  adum- 
brant ea  , quae  eisdem  evenerunt  paulo  post  occisum 
Christum,  utrisque  vero  item  portenduntur  ea,  quae 
ultimo  tempore  omnibus  hominibus  futura  sunt.  Quae 
si  ita  se  habent,  eadem  prophetarum  verba  proprie  ad 
prima  vel  ad  altera , aliegorice  vero  ad  altera  vel  etiam 
ad  tertia  referri  probe  possunt.  Ejusmodi  autem  inteiv 
cedere  inter  tria  illa  tempora  rationem  simiiiludinem- 
que,  singulatim  demonstrare,  quam  in  universum  di- 
cere praestat. 

Sed  operae  pretium  me  facturum  puto,  si  ad  tria 
illa  tempora  adiunxerim  alia  duo  quae  eis  antecesserunt , 
atque  ita  lotam  generis  humani  historiam  comprehen- 
derim. Sic  enim  perspicuum  fore  puto,  et  quomodo 
nos  Deus  educare  resque  gubernare  nostras  voluerit , et 
quibus  factis  ac  miraculis  totam  historiam  distribuerit  in 
partes  quinque,  et  vero  etiam  quemadmodum  praete- 
rita sint  signa  ac  prodigia  futurorum.  Sed  ne  incerta 
disputatio  esse  videatur,  haud  incommodum  est,  haec 
divina  ei  verba  subiicere  quasi  firmum  quoddam  fun- 
damentum : 

Simile  est  regnum  coelorum  homini  patrifamilias 
qui  exiit  primo  mane  conducere  operarios  in  vineam 
suam.  Conventione  autem  facta  cum  operariis  ex  de- 
nario diurno,  misit  eos  in  vineam  suam.  Et  egressus 
circa  horam  tertiam,  vidit  alios  stantes  in  foro  otio- 
sos et  dixit  illis : Ite  et  vos  in  vineam  meam  et  quod 
iustum  fuerit  dabo  vobis.  Illi  autem  abierunt.  Iterum 
autem  exiit  circa  sextam  et  nonam  horam  et  fecit  si- 
militer. Circa  undecimam  vero  exiit  et  invenit  alios 
stantes  et  dicit  illis:  Quid  hic  statis  tota  die  otiosi? 
Dicunt  ei:  Quia  nemo  nos  conduxit.  Dicit  illis:  Ite 
et  vos  in  vineam  meam.  Cum  sero  autem  Jactum  es- 

set,  dicit  dominus  vineae  procuratori  suo:  Voca  ope- 
rarios et  redde  illis  mercedem  incipiens  a novissimis 
usque  ad  primos  '). 

Legenti  mihi  haec  et  relegenti  dubium  semper  visum 
est,  utrum  simplicitas  verborum  an  sententiarum  gra- 
vitas magis  esset  admiranda.  Nam  exemplo  illo  ad  po- 
pularem intelligentiam  accommodato  initia  humanarum 
rerum  omnium  et  fines  definire,  interiecta  praeterea 
intervalla  notare  ac  designare,  educationem  denique  ge- 
neris nostri  ac  benevolentiam  Dei  iustitiamque  tam  ac- 
curate describere,  id  certe  eius  ipsius  est,  qui  divinus 
procurator  appellaturi  Etenim  generis  humani  vita  et 
historia  omnis  inde  a primo  homine  creato  usque  ad 
eum , qui  postremus  moriturus  est , unius  diei  spatio 
continetur.  Primam  enim  lucem  hominum  generis  or- 
tum , tempus  vespertinum  indicare  interitum , id  quidem 
satis  est  perspicuum.  Nec  minus  certum,  in  tertiam  ho- 
ram incidere  aetatem  Noes , in  undecimam  priorem  Do- 
mini nostri  adventum,  lam  vero  ad  Abrahamum  horam 
sextam,  ad  Moysem  nonam  retulerunt.  In  quo  illud  prae- 
clarum, quod  interfuerunt  totidem  generationes  inter 
Adamum  et  Noen,  quot  inter  Sem  et  Abrahamum.  Erat 
enim  decimus  ut  ab  Adamo  Noe,  sic  a Sem  Abrahamus. 
Sed  contraria  illorum  sententiae  temporum  ratio  est, 
quae  haud  facile  illi  accommodari  poterit.  Nam  inter 
tertiam  et  nonam  horae  sunt  sex , inter  Noen  et  Moysem 
circiter  annorum  mille.  Inter  nonam  autem  et  undeci- 
mam intercedunt  horae  duae , inter  Moysem  et  Christum 
anni  mille  quingenti.  Vnde  efficitur,  quod  sane  non 
est  consentaneum , ut  spatium  horarum  sex  dimidio  mi- 
nus magnum  sit  quam  duarum.  Praeterea  inter  prima 
tempora  et  altera  convenientia  nulla  est.  Etenim  inter 

Adamum  fuerunt  et  Noen  anni  circiter  mille  sexcenti , 
inter  Noen  atque  Abrahamum  non  amplius  trecenti  no- 
naginta duo.  Quae  quidem  intervalla,  quamquam  ex  illo- 
rum interpretatione  in  evangelico  exemplo  aequalia  sunt, 
tamen  nemo  est,  qui  paria  possit  iudicare.  Quibus  ex 
rebus  citius  tempora  illa  oportere  exaequari,  quam  quo- 
modo id  possit  fieri  perspicitur.  Equidem , si  quid  mihi 
videatur  dicendum  est , horam  sextam  ad  utrumque  et 
ad  Abrahamum  et  ad  Moysem  pertinere  puto , ita  tamen , 
ut  quod  uni  Deus  promiserit  paulo  ante  sextam , id  ipsa 
sexta  per  alterum  confecerit.  Nonam  deinde  non  ad  Moy- 
sem , sed  ad  Babylonicum  exsilium  referendam  censeo. 
Ita  si  horas  distribueris , mirum  est , quomodo  omnia 
inter  se  congruere  videantur. 

Primum  enim  exivit  paterfamilias  apa  argou , primo 
mane , non  hora  prima  sed  haud  ita  mullo  post  quar- 
tam vigiliam , diluculo , quod  tempus  luci  proximum 
antecedit.  Quoniam  autem  a primo  mane  ad  tertiam  horae 
plures  sunt  quam  tres;  consentaneum  est,  primum  tem- 
poris spatium  reliquis  aliquanto  esse  longius.  Deinde 
homines  visitavit  circa  horam  tertiam , quum  improbos 
interire,  Noen  eiusque  propinquos  salvos  esse  voluit. 
Tum  adfuit  circa  sextam , quo  tempore  Iudaeos  ex  Ae- 
gyptiorum servitute  exceptos,  multis  signis  ac  portentis 
factis,  in  terram  sanctam  adduxit.  Post  circa  nonam 
venit,  ut  Israelitas  Iudaeosque  patria  expelleret , emen- 
datos deinde  reduceret.  Denique  circa  undecimam  exire 
constituit,  qua  quidem  hora  infinita  misericordia  et  se 
digna  commotus  unicum  suum  nobis  filium  misit.  Con- 
tinentur igitur  primo  intervallo , quod  ceteris  aliquanto 
maius  esse  diximus , circiter  mille  sexcenti  anni,  secundo 
autem  mille,  tertio  nongenti,  quarto  denique,  quod  ex 
duabus  horis,  non  ex  tribus  constat,  anni  sexcenti.  Po- 
stremo rediturus  est  Dei  patris  procurator  o^ixf  ytvo- 

I uivttf,  quando  sero  factum  erit.  Vt  primo  sic  etiam  ul- 
timo spatio  maior  inest  quam  ceteris,  annorum  numerus. 
Nam  64<a,  sero  non  magis  alteram  vel  tertiam  signifi- 
care quam  quartam  aut  quintam  noctis  horam  potest. 
Dominum  venturum  certum  est ; quam  horam  adventui 
iudicioque  constituerit , nos  celare  optimum  visum ; ut 
penitus  mentibus  nostris  inhaereret  illud:  Filioli , novis- 
sima hora  est . et  alterum : Dominus  prope. 

lam  vero  partitione  facta , deinceps  intervallorum 
inter  se  instituenda  contentio  est.  Ac  primum  praete- 
rire illud  non  debemus,  quoties  paterfamilias  exiverit, 
operarios  ab  eo  inventos  esse  stantes  in  foro  otiosos. 
Quare  dicendum  est 

I.  De  operariorum  otio,  Quodsi  extremis  quibusque 
temporibus  hominum  mores  qui  et  quales  fuerint,  con- 
siderare volumus;  ad  extremam  eos  etiam  pravitatem 
malitiam  turpitudinemque  delapsos  videbimus.  Ac  primo 
quidem  tempore  quum  non  esset  cervicibus  praematura 
mors  imposita,  homines  superbia  sufflati  sese  efferre, 
neminem  nec  Deum  nec  hominem  vereri,  vim  aliis  et 
iniurias  inferre,  voluptatibus  libidinibus  luxuriae  totos 
sese  dare  coeperunt.  Tanta  enim  et  tam  taetra  erat  tur- 
pitudo, ut  terra  adspergeretur  impuritatis  maculis,  ut 
nefastarum  rerum  omnia  plena  essent  ac  referta,  ut 
vel  Deum  poenitere  creationis  videretur  ').  Potissimum 
autem  iniquitas  ea  re  latius  manavit , quod  in  matri- 
monium improbi  filias  sumpserunt  bonorum.  Sed  quum 
pestis  illa  iam  in  eo  esset,  ut  inficeret  iustos  omnes, 
paterfamilias  exeundum  sibi  esse  cognovit. 

lam  vero  Moysis  aetate  res  humana  fere  in  antiquum 
statum  redierat.  Aegyptii  ad  ferendas  calamitates  omnes 
quam  ad  precandum  Deum  paratiores  erant.  Chananaci 

in  superstitione  deorum  vitaeque  turpitudine  eo  usque 
progressi  sunt,  ut  nisi  delerentur,  pestem  illam  per  to- 
tum terrarum  orbem  propagarent  ').  Falsis  deis  vitiisque 
Israelitae  ipsi  ita  erant  dediti , ut  non  modo  miraculo- 
rum magnitudine  sed  ne  quadraginta  quidem  annorum 
ieiunio  ab  istis  revocari  possent  *).  Vbi  igitur  iam  ve- 
rendum fuit,  ne  vitia  virtutem  vincerent,  paterfamilias 
partim  iustitia  in  operarios  partim  benignitate  usus  est. 

Quid  vero?  Assyriaco  Babylonicoque  exsilio  nonne 
eadem  ubique  nequitia  impietas  turpitudo  ? Quod  enim 
genus  impuritatis  mollitiaeque  inveniri  potest,  quod  non 
cum  deis  ac  mercibus  Phoenices  Idumaeique  in  Euro- 
pam, in  Asiam  Africamque  deportaverint?  Aegyptii  vero 
nonne  effeminati  erant  divitiis,  debilitati  luxuria,  im- 
pietate depravati?  Ninos  autem  et  Babylon  urbes  co- 
piis omnibus  opibusque  affluentes , quid  aliud  censendae 
erant  praeter  pestiferas  omnium  vitiorum  magistras? 
Israelitarum  porro  tribus  illae  decem  num  per  saecula 
quattuor  annum  unum  a falsorum  cultu  deorum  desti- 
terant *)?  Iudaei  denique,  prophetis  occisis  omnibus, 
nonne  videntur  a deorum  turpitudine  aliquantum  ob 
eam  ipsam  causam  recessisse , ut  Manasse  rege  ac  duce 
rursus  in  eam  ex  omnibus  viribus  incurrerent  quadra- 
gintaque  annos  in  ea  manerent  demersi?  Vitia  igitur 
etiam  eo  tempore  hoc  usque  processerunt,  ut  haud  mul- 
tum abessent,  quin  virtutem  honestatemque  ex  hominum 
vita  penitus  tollerent.  Quod  ne  accideret , divina  bene- 
volentia providit. 

Venimus  ad  illud  tempus,  quum  et  naturam  sibi 
Deus  et  genus  humanum  admirabili  vinculo  conciliavit. 


1)  Deut.  9,  5. 

2)  A mos  5,  25.  S. 

3)  Ezee.  4,  3. 

Tam  apud  omnes  gentes , quae  Romanis  parebant , tanta 
erat  tamque  communis  morum  depravatio,  ut  viri  boni 
iamdiu  stare  humanam  rem  negarent  posse,  nisi  forte 
deus  quis  ei  subveniret  atque  opitularetur.  Etenim  natura 
humana,  quum  virtutem  ipsa  per  se  saepius  conata  esset 
sequi,  tandem  id  se  omnino  non  posse  experta  est.  Quare 
quasi  de  se  ipsa  desperaret , multis  inceptis  fessa  ex  vo- 
luptatibus quietem  ac  beatitudinem  quaesivit.  Homines 
Graecos  ad  vitae  frugalitatem  quamdam  conformare  ma- 
gni studuerunt  magistri,  Socrates  Plato  Aristoteles  alii. 
Frustra.  Neque  enim  tantum  quidem  apud  suos  value- 
runt, ut  cursum  illum,  quo  Graecorum  gens  ad  civitatis 
virtutumque  interitum  praeceps  ivit,  vel  retinerent  vel 
etiam  retardarent.  Romani  autem  quales  tum  fuerint, 
quum  multis  aliis  ex  rebus,  tum  ex  satyris  potest  co- 
gnosci. ludaeorum  vero  celebris  antea  et  magna  natio 
divisa  erat  in  partes  tres.  Quarum  una  est  eorum,  qui 
post  Cyrum  regem  in  Media  Babyloniaque  remanserant, 
quique  et  pietatem  Iudaicam  et  superstitionem  gentium 
peraeque  sequebantur.  Altera  eorum  est , qui  in  Aegypto 
erant,  operaeque  in  humanis  rebus  plus  quam  in  divinis 
collocabant.  Tertia  denique,  qui  Hierosolyma  Palaesli- 
namque  incolebant , atque  in  plures  item  disiuncti  erant 
partes.  Complures,  qui  Herodiani  et  publicani  vel  por- 
titores vocati  sunt,  partim  Herodem  Scytham  illum  adu- 
labantur, partim  accesserant  ad  rem  Romanam.  Alii, 
qui  conscientiae  angore  maleficiorumque  cruciatu  agitati 
immortalem  esse  animum  negabant , Saducaeos  sese  pro- 
fitebantur. Pauci , qui  Esseni  dicti  sunt , ex  illa  pertur- 
batione rerum  ad  aridam  vitam  tranquillamque  sese 
contulerunt.  Plerique  Pharisaeos  sequebantur  ludaicos 
illos  sycophantas,  qui  quantum  a vitae  morumque  inte- 
gritate abfuerint,  haud  parum  cognitum  est.  Ita  quidem 
homines  gradatim  ad  vitia  omnia  delapsi  erant,  quum 

Dens  summum  ad  perfectionis  gradum  reducere  eos  con- 
stitueret. 

Postremo  autem  tempore,  ejuando  Dominus  noster 
iudex  veniet,  quanta  incontinentia  hominum,  quanta  ob- 
stinatio et  impietas  futura  sit,  augurari  non  sine  animi 
tristitia  ex  praeteritis  possumus.  Explorata  vero  haec  sunt 
et  ex  eis , quae  vel  libris  sacris  vel  aliis  scriptis  de  Anli- 
ehristo  continentur,  et  vero  etiam  ex  divina  illa  voce: 
Nisi  breviati  fuissent  dies  illi,  non  fieret  salva  omnis 
caro,  sed  propter  electos  breviabuntur  dies  illi.  Surgent 
enim  pseudochristi  et  pseudoprophetae  et  dabunt  signa 
magna  et  prodigia,  ita  ut  in  errorem  inducantur,  si 
fieri  potest , etiam  electi  '). 

Quemadmodum  extremo  cuiusque  spatii  tempore  ope- 
rarii in  otio,  in  deliciis  voluptatibusque  fuerint,  salis 
expositum  est.  Quum  autem  turpem  languorem  eorum 
inertiamque  paterlamilias  videret,  qua  et  benignitate 
semper  et  clementia  erat,  non  poenam  slalim  sumpsit, 
sed  studia  eorum  ad  opus,  ad  laborem  atque  industriam 
excitare  maluit.  De  hac  invitatione  accipiendum  illud 
est,  quod  scriptum  legitur  extrema  parabola:  Multi  sunt 
vocati.  Vocavit  igitur- ad  opus  suum  woAAous,  multos, 
multitudinem , omnes.  Per  quos  autem  ex  vitiorum  otio 
ad  virtutis  obedientiaeque  laborem  eos  singulis  tempo- 
ribus provocaverit , iam  dicendum  est.  Disputabimus 
igitur 

II.  De  vocibus  vocationibusque  divinis.  Virum  virtu- 
tem homines  colant  beatitudinemque  consequantur  aeter- 
nam, an  vitiis  dediti  post  mortem  miseri  futuri  sint. 
Dei  plurimum  inlerest,  non  quod  humana  ex  virtute 
felicitateque  fructum  ullum  capiat  ipse,  sed  quia  in  eo 
summa  est  et  sanctitas  et  caritas.  Quamobrem  maximae 


I)  Mattii.  24,  22.  24. 

ei  curae  esse  solet,  ut,  si  singuli  se  vel  universi  languori 
desidiaeque  dederint , ex  otio  eos  excitet  irapellatquc  ad 
honestatem  atque  industriam.  Hoc  autem  per  eos  fecit, 
quos  et  creavit  eam  ad  rem  et  eximiis  facultatibus  or- 
navit. Primo  enim  tempore  misit  Enodium , septimum 
ab  Adamo,  qui  ut  lonas  postea  Ninevitas,  sic  hic  omnes 
tum  homines  a peccatis  ad  poenitentiam  revocaret.  Ete- 
nim ut  mari  intumescente,  ipsi  eius  accessui  gravis  flu- 
ctuum sonitus  antecedit,  qui,  ut  suis  quisque  quaesti- 
bus relictis  confestim  in  littus  ascendat,  solet  admonere: 
sic  eluvionis  praenuntia  fuit  Enochi  vox  cohortantis  im- 
probos, ut  vel  propulsarent  calamitatem  illam  vel  poeni- 
tendo effugerent.  Hinc  illud  praeclare  dictum:  translatus 
est  (Enocfi)  quasi  signum  poenitentiae  generationibus  '). 
Cuius  quasi  explicatio  quaedam  est  apud  ludam  Apo- 
stolum: Prophetavit  autem  Enoch  dicens:  Ecce  venit 
Dominus  in  sanctis  millibus  suis . facere  iudicium  con- 
tra omnes  et  arguere  omnes  impios  de  omnibus  ope- 
ribus impietatis  eorum,  quibus  impie  egerunt,  et  de 
omnibus  duris,  quae  locuti  sunt  contra  Deum  pecca- 
tores impii 1 2  3).  Sed  ut  plurimum  hic  ad  commovendos 
posteros  valeret , non , ut  celeri , mortuus , sed  vivus  a 
terra  est  translatus,  quum  tot  vixisset  annos  quot  anno 
continentur  dies  s). 

Post  eluvionem  revertenti  Domino  praeco  anteivit 
Abrahamus,  qui  quae  hora  sexta  futura  essent  non  ver- 
bis sed  factis  nuntiaret.  Quum  enim  Palaestinam  anno- 
nae caritas,  deinde  fames  invasisset,  hic  in  Aegyptum 
se  contulit.  Quum  autem  primum  apud  Aegyptios  ma- 
ximis in  honoribus  esset,  postea  ab  eis,  quum,  iniuria 


1)  Kcclci.  -14,  16.  fiiTuvoia;  Taif  ysyiaK. 

2)  ludas  14. 

3)  Gen.  5,  24.  s.  llebr.  II,  S. 

Sarae  illata , iure  plecterentur,  e finibus  eiectus  et  expul- 
sus est.  Concessum  tamen  ei  est,  ut  greges  secum  ageret 
aurique  vim  magnam  asportaret.  In  Chanaan  reversus, 
quantam  qui  Sodoma  et  Gemorra  incolebant,  et  quam 
acerbam  poenam  darent,  vidit  ‘).  His  rebus  Iudaeorum 
usque  ad  Iosuam  facta  vicissitudinesque  adumbrata  esse , 
quis  est,  quin  statim  intelligat?  Nam  ut  cetera  omittam, 
quod  tum  Sodomorum  Gemorrorumque  oppidanis  acci- 
dit, nonne  indicio  fuit,  quid  reliquis  Chananaeis  ab  Iu- 
daeorum reditu  immineret? 

Iam  hora  nona  quum  Dominus  egressurus  erat,  eius 
nuntius  fuit  admirabilis  ille  Elias,  qui  non,  ut  posterio- 
res, ad  Iudaeos  solum  et  Israelitas,  sed  etiam  ad  Idu- 
maeos Chananaeosque  missus  est.  Hic  enim  homo  pilo- 
sus et  zona  pellicea  accinctus  manu  promptus  et  fortis, 
certamine  cum  Baalis  sacerdotibus  inito,  quum  Domi- 
num paucis  precatus  ignem  de  coelo  impetrasset , istos 
omnes,  qui  diu  ad  falsos  deos  frustra  clamaverant, 
gladio  interfecit,  llazaclem  Idumaeorum  regem  creavit 
et  ungi  iussit.  Veri  Dei  notitiam  Sarepta  Sidoniis  attulit. 
Neque  vero  cives  suos  verbis  magis  quam  vitae  duritia 
adhortatus  est,  ut  a plurium  deorum  turpitudine  disce- 
derent , Deum  verum  morum  vitaeque  castitate  colerent. 
Sed  quum  minus  ita  proficeret,  altissimi  Dei  nomine 
Palaestinensibus  trium  annorum  ieiunia  imperavit.  Plu- 
rimi praeterea  aestimandum  est,  quod  prophetarum  di- 
sciplinam scholamque  instituit.  Quare  effecit,  ut  ma- 
gnus se  discipulorum  numerus  consequeretur.  Hi  quidem 
omnes  nihil  aliud  fecerunt,  quam  ut  magistrum  secuti, 
homines  suos  a desidia  ad  pietatis  studium  transduce- 
rent.  Elias  autem,  ut  perpetua  apud  Israelitas  cius  esset 


l)  Geu.  12,  10.  ss.  19,  24. 

recordatio,  a Deo  tamquam  fulgur  in  coelum  transla- 
tus est  ‘). 

Vndecima  hora  ipse  Dei  filius  ad  nos  venire  voluit. 
Is  praeconem  sibi  praecedere  iussit  Ioanncm,  qui  nul- 
lis faciendis  miraculis  summum  se  prophetam  praestitit. 
Hic  divini  regni  praenuntius , quum  ad  poenitendum  om- 
nes hortaretur  , viam  aditumque  redemptori  munivit. 
Iudaeis  praeterea,  nisi  mores  emendarent  Christumque 
reciperent,  maximorum  malorum  vates  exstitit.  Idem 
autem  pluribus  de  causis  alter  appellatur  Elias.  Primum, 
Ut  leve  quiddam  dicam,  eisdem,  uterque  vestibus  uto- 
bantur.  Zona  pellicea  sese  cinxerunt,  pilis  autem  alter 
natura  alter  arte  vestitus  erat  ’).  Sed  quam  duritiam 
vestimentis  indicabant,  eamdem  in  omnibus  rebus  se- 
quebantur. Ad  hoc  discipulos  ad  iddem  vivendi  genus 
aridum  formaverunt.  Denique  ut  ille  hora  nona,  sic 
undecima  hic  advenienti  patrifamilias  anteivit , vel  poe- 
nitentiae praeco,  vel  exsilii  interitusque  nuntius.  Po- 
stremo Idumaeos  neuter  eorum  negligendos  putavit. 
Ioannes  enim  Herodem  Idumaeum  vituperare  non  dubi- 
tavit, quamquam  vinculorum  mortisque  poenam  sibi 
propositam  videret. 

Quemadmodum  singulis  horis  omnes  ad  mores  emen- 
dandos vocati  sint,  breviter  explicatum  est.  De  futuris 
autem  si  quaerimus,  tum  ex  praeteritis  aestimare  tum 
cognoscere  ex  sanctorum  scriptis  possumus,  fore  ut 
haud  ita  multo  ante  finem  ex  ecclesia  catholica  doctores 
exsistant  Enochi  Eliae  loannisque  simillimi.  Hi  hominis 
peccatoris  adversarii , operam  daturi  sunt , ut  improbos 
ad  officium  revocent,  verbo  et  exemplo  confirment  bo-: 
nos  sanctosque  ad  martyrium  subeundum  inflamment. 


t)  IU.  Regg.  17,  18.  IV.  Regg.  I,  2. 
2)  IV.  Regg.  1,  8.  Mnrc.  I,  6. 

Quamquam  divinas  voces  vocationesque  auribus  per- 
ceperunt omnes , tamen  pauci  fuerunt , qui  singulis  tem- 
poribus commoveri  possent,  ut,  omni  cunctatione  abie- 
cta,  praeceptis  mandatisque  Dei  parerent.  Quare  ex  multis 
qui  vocati  sunt,  pauci  tantummodo  digni  fuerunt,  qui 
eligerentur.  Vnde  illud:  Multi  sunt  vocati,  pauci  electi. 
lam  brevissime  dicamus 

III.  De  paucorum  electione.  Hora  tertia  quum  exiret 
paterfamilias,  homines  non  amplius  octo,  Noen  et  filios 
tres  eorumque  coniuges , dignos  iudicavit , quos  a poena 
liberaret.  Sexta  autem  Abrahamum  quidem  et  Isaacum, 
neque  tamen  omnes  eorum  posteros,  sed  solum  Israe- 
lem  eiusque  filios  elegit,  quos  in  terram  sanctam  addu- 
ceret. Nona  vero  duae  certe  partes  eorum,  qui  ab  Assy- 
riis Babyloniisque  in  exsilium  ducti  sunt , in  media  Asia 
remanserunt,  tertia  a Deo  electa  in  patriam  rediit.  lam 
vero  hora  undecima  ex  ludaeis  Palaestinensibus  pauci , 
ex  ceteris  plures  Iesum  Christum  professi  et  secuti  sunt. 
Postremo  ante  huius  mundi  finem,  quum  homines  tam- 
quam aurum  igni  probentur,  paucissimos  credo  ex  acer- 
rimo' discrimine  constantes  in  fide  salvosque  discessuros. 

Clementia  in  Deo  et  iustitia  ita  temperatae  sunt , ut 
ex  caritate  tamquam  ex  una  radice  efflorescere  videan- 
tur. Itaque  clementiam  consecuta  iustitia  est.  Quem  enim 
homines  patrem  amantissimum  audire  noluerunt,  eum 
iudicem  severissimum  timere  coacti  sunt.  Nam  quod 
illi  singulis  horis  propter  pertinaciam  multati  sunt,  id 
divinum  iudicium  et  esse  et  iure  optimo  vocari  puto. 
Disputabimus  igitur 

IV.  De  divino  iudicio.  de  improborum  morte  et  in- 
teritu. Quodsi  diversis  temporibus  homines  a prophetis 
admoniti,  ut  Nini  incolae,  ad  deprecationes  se  ieiuniaque 
contulissent,  atrocitatem  iudicii  divini  certe  non  essent 
experti.  Sed  quum  obedientiam  abiecissent,  in  iudicis  ma- 

nus  inciderunt.  Nam  Noes  aetate,  quum  horribile  eluvio- 
nis malum  terram  invasit , improbi  ad  unum  omnes  de- 
leti sunt.  Chananaei,  quum  Sodomorum  interitu  haud 
admodum  commoti  essent , postea  gladio  ab  Israelitis 
omnino  sunt  caesi.  Quod  enim  reges  triginta  amplius  in 
proeliis  ceciderunt,  ex  eo  potest,  quanta  militum  femi- 
narum infantiumque  caedes  fuerit,  aestimari,  lam  hora 
nona  duplex  fuit  Domini  iudicium,  quo  declarata  sunt 
ea,  quae  hora  undecima  et  in  extremo  tempore  futura 
erant.  Institutum  est  enim  unum  de  ludaeis;  alterum  de 
eis  qui  et  Dei  et  ludaeorum  hostes  dicti  sunt.  Primum 
enim  ludaei , qui  prophetas  occiderant , fame  peste  gladio 
perierunt.  Hierosolymorum  urbs  expugnata , templum 
ab  Idumaeis  incendio  deletum.  Easdem  poenas  dederunt 
ei , qui  primum  Christum  deinde  Slephanum  Iacobum 
alios  trucidaverant.  Dominus  enim  futurum  esse  dixit, 
ut  Hierosolyma  expugnarentur,  templum  dirueretur,  fa- 
mes pestilentiaque  invaderet  Iudaeam,  concuteretur  di- 
versis locis  ingenti  motu  terra,  atque  eiusmodi  huma- 
num genus  exterreretur  pavore  qualis  ab  initio  mundi 
numquam  fuisset  ').  Tempus  autem  harum  rerum  ita  de- 
finivit : Non  praeteribit  generatio  haec , donec  omnia 
haec  fiant.  Neque  vero  intercesserunt  anni  quadraginta, 
et  mala  illa  ludaeis  acciderunt  omnia.  Sed  iam  satis  con- 
stiterit, priorem  Hierosolymorum  expugnationem  ludaeis 
indicasse,  qualis  futura  fuerit  altera.  Nobis  autem  duae 
illae  eversiones  portento  sunt , quales  poenas  Antichristi 
asseclae,  et  quantas  sint  daturi.  Nam  quae  de  fame  lesus 
Christus,  quae  de  peste,  quae  de  terrore  angoribusque 
vaticinatus  est,  ea  non  ad  ludaicae  gentis  magis,  quam 
ad  totius  generis  humani  interitum  trahenda  sunt. 


I)  Mattii.  24. 
Vol.  II. 

Sed  alterum  fuit  Babylonico  exsilio  indicium,  quod  de 
Idumaeis  Amalecitisquc  institutum  est.  Illi  enim  homi- 
nes detestabili  impietate  pestiferum  paederastiae  scelus 
primi  in  Graeciam  intulerunt  '),  superstitionis  flagilio- 
rutnquc  magistri  in  Asia,  in  Thracia  exstiterunt,  in 
Illyria,  in  Graecia,  Italia,  Hispania.  Neque  voluptatum 
illecebris  decepti,  quod  vera  ignorarent,  cum  tanto  stu- 
dio et  aviditate  deos  falsos  sequebantur,  seil  quia  sibi 
proposuerant , ut  verum  Deum  spernerent  flagitiosaque 
pertinacia  impugnarent,  llinc  etiam  implacabile  illud  in 
ludaeos  odium,  bine  perpetuae  inimicitiae  et  iniuriae. 
Sed  his  superstitionis  auctoribus  gravissima  constituta 
poena  est ; Aman  horum  rex  cruci  affixus,  reliqui  gladio 
trucidati.  Portentum  autem  hac  re  illud  iudicium  est,  quo 
salvator  noster  principem  huius  mundi  fraudisque  paren- 
tem gloriosa  victoria  superavit  coque  quod  sibi  arroga- 
verat imperio  expulit.  Neque  vero  ea  re  illud  iudicium 
solum,  sed  etiam  ultimum  significatum  atque  declaratum 
est.  Etenim  ut  Amanem  sociosque  Deus  condemnavit,  sic 
etiam  principem  tenebrarum  cum  angelis  hominibusque 
improbis  in  extremam  miseriam  depulsurus  est.  Haec  de 
eis  rebus  dicta  sint , de  quibus  non  possumus  cogitare , 
quin  vereri  pertimescere  ac  tremere  incipiamus. 

Iudicium  improborum  duplex  et  Babylonico  exsilio 
Christiquc  aetate  fuisse  et  extremo  tempore  fore , satis 
explicatum  arbitror.  Sed  ut  improbis  ac  maleficis  sic 
bonis  etiam  iuslisquc  moilis  poena  subeunda  est.  Nam 
ubicumque  peccatum , ibi  poena.  Atqui  Adami  peceatuin 
in  omnibus  inest,  qui  ex  eo  nati  sunt 1  2).  Ergo  quisquis 


1)  Huius  impuritatis  apud  Graecos  auctor  erat  Thamyris.  Appo- 
lod.  I,  3,  3.  Conon  fab.  7.  Eum  Scytham  fuisse,  quum  ex  aliis  rebus 
tum  ex  matris  nomine  A rumpi'  satis  apparet. 

2)  Exceptis  duobus , lesu  et  matre  eius. 

illius  peccati  origine  est  particeps , is  sive  iustus  est  sive 
impius,  moriatur  necesse  est.  Sed  homines  bonos  ad 
novam  ac  laetam  e sepulcris,  ad  beatam  aelernamque 
vitam  scimus  resurrecturos.  Quemadmodum  autem  mor- 
tis iugum  omnibus  subeundum  prius  est,  quam  resur- 
rectionis consequantur  libertatem : sic  ex  operariis  de 
quibus  dicimus,  nisi  symbolicae  mortis  interventu  vi- 
neam intrare  nemo  potuit.  Dicemus  igitur 

V.  De  ius/orum  morte  ac  resurrectione.  Primo  enim 
tempore  Noe  et  qui  cum  eo  erant  non  potuerunt  esse 
salvi,  nisi  terra,  nisi  rebus  omnibus  hominibusque  re- 
lictis arcam  ingrederentur.  Primum  autem  tenebris  ipsis- 
que  mortis  fluctibus  obruti,  post  anni  spatium  ex  arca 
tamquam  e sepulcro  in  recentem  terram  evolaverunt. 
Eadem  ratione  ludaei  sanctam  terram  non  intrarunt, 
nisi  prius  mortis  poenam  pertulerunt.  Primum  enim , 
quantum  in  Deo  fuit , ad  montem  Sinai  omnes  quidem 
mortui  sunt,  quum  in  eos  haec  lata  sententia  est:  Di- 
mitte me,  ut  irascatur  furor  meus  contra  eos  et  de- 
leam eos  faciamque  te  in  gentem  magnam  ').  Sed 
Moyse  deprecatore  a mortis  sententia  ac  supplicio  libe- 
rati sunt.  Deinde  vero  quum  imperatis  divinis  audien- 
tes esse  nollent , in  deserto  procul  a terra  sancta  omnes 
e vita  decesserunt.  Exstitit  autem  e sepulcris  nova  gene- 
ratio pia  et  digna , quae  quod  promissum  erat , asseque- 
retur. Sed  alii  tunc  mortui,  alii  suscitati  sunt.  At  vero 
Mardochaei  aetate  qui  mense  primo  Amanis  sorte  regis- 
que nomine  morte  multati  sepultique  erant,  eidem  tertio 
mense  ex  sepulcris  sunt  ad  novam  vitam  revocati.  Qui- 
bus rebus  inlclligi  debet,  ludaeos  aetate  Christi,  Chri- 
tianos  extremo  tempore  oportere  interire,  ut  a Deo  novus 
eis  vitae  halitus  reddatur.  Nam  qui  sanctis  illis  sacra- 

menti  undis  ludaei  suppressi  sunt , ei , accepta  vitae  no- 
vitate, Christiani  emerserunt.  Ita  quidem  Hierosolymis 
eversis  atque  Iudaica  religione  cum  templi  incendio  ex- 
tincta,  Christiana  ecclesia  sancta  munda  et  eadem  omni 
vitio  vacua  condita  ac  constituta  est.  Sed  extremo  tem- 
pore, ut  haec  mundi  forma  igni  deleatur,  ut  electi  cum 
certa  spe  salutis  mortis  poenam  doloresque  tolerent,  di- 
vina voluntate  decretum  est.  At  vero  hoc  quidem  cor- 
pore eeterisque  rebus  igni  absumptis,  futurum  est,  ut 
natura  divino  verbo  sanctis  corpora  restituere  cogatur 
eadem  certe  sed  aeternae  iuventutis  flore  immortalita- 
tisque splendore  illustria.  Mortui  sunt  igitur  Noe  eiusque 
filii,  ut  timore  iudicii  perculsi  novi  pii  sanclique  gen- 
tium suarum  auctores  exsisterent.  Mortui  sunt  ludaei  in 
deserto,  ut  nova  generatio  occuparet  terram  sanctam 
ac  possideret.  Mortui  sunt  eidem  ludaei  in  exsilio  Ba- 
bylonico, ut  a Mardochaeo  e sepulcris  excitati  emen- 
datis moribus  ad  montem  sacrum  reverterentur.  Mortui 
sunt  cum  apostolis  electi  ludaei , ut  ex  baptismatis  la- 
vatione mundi,  a peccatis  liberi  ac  Christiani  exirent. 
Quicumque  denique  aetate  sua  ad  ultimum  tempus  de- 
venient, ei  morientur  omnes,  ut  ceteris  sanctis  coniuncti 
c sepulcris  citati  vitam  aeternam,  beatitudinem  summam, 
regnum  Dei  et  patris  consequantur.  Sed  operae  pretium 
est  etiam  exponere,  quaenam  cuiusque  resurrectionis 
primitiae  et  qui  auctores  fuerint.  Ac  primum  quidem 
salutis  auctor  ducendus  est  Noe;  hunc  enim  unum  Deus 
vidit  iustum  coram  se  in  generatione  illa  ‘).  Eum  igitur 
propter  iustitiam  primum  salvum  esse  voluit , propter 
eum  reliquos  septem.  Postea  in  deserto  nec  Aaroni  Do- 
minus nec  Moysi  pepercit;  ceciderunt  omnes  praeter 
Iesum , qui  unus  a communi  reliquorum  sorte  exceptus 

populum  recens  natum  in  terram  victor  induceret.  Ba- 
bylonico deinde  exsilio  Mardochaeus  omnium  princeps 
a morte  liberatus  non  duxit  quidem  hostem  de  quo 
triumphavit , sed  ornatus  purpurea  veste  ipse  ab  eo  per 
urbem  ductus  est.  Sed  hic,  quum  primus  vitam  ade- 
ptus esset,  ceteris  omnibus  mortis  deprecator  salutisque 
auctor  exstitit.  Quos  autem  admirabili  illa  victoria  sibi 
filios  creaverat,  eos  etiam  in  urbem  sanctam,  in  civi- 
tatem Dei,  ad  montem  Sion  adduxit.  Postremo  tempore 
quum  vaticinia  eventum  adumbrationesque  perfectio- 
nem nacta  sunt,  Christus  qui  ut  lesus  sic  etiam  Mar- 
dochaeus i.  e.  rex  vocatur,  ab  ipso  adversario  sangui- 
nea veste  indutus  non  mense  tertio,  sed  die,  tenebris 
superatis  fraclisque  mortis  vinculis,  e sepulcro  victor 
prodiit.  Atque  ut  Mardochaeus  secundus  a rege,  sic  hic 
proximus  a patre  per  totum  terrarum  orbem  declaratus 
est.  Quemadmodum  autem  suos  ille  in  patriam,  sic  nos 
omnes  hic  e mortis  somno  suscitatos  ad  coelestes  sedes 
triumphans  perducturus  est.  Ac  de  iustorum  hominum 
resurrectione  diximus. 

Iam  ad  exemplum,  de  quo  dicimus,  redeundum  est. 
Cum  primis  operariis  conventionem  paterfamilias  ex  de- 
nario diurno  fecisse  dicitur.  Reliquis  autem  quod  aequum 
esset  daturum  se  pollicetur.  Quibus  verbis  perspicuum 
est,  quod  cum  Adamo  Deus  foedus  icit,  ab  eo  id  sin- 
gulis temporibus  esse  renovatum.  Adamus  autem  post 
peccatum  fideliter  se  Deo  serviturum  fidem  dedit ; ille 
contra  ei  salvatorem  pollicitus  est.  Quod  quidem  foedus 
quomodo  singulis  intervallis  data  acceplaque  fide  redin- 
tegratum sit,  nobis  iam  est  explicandum. 

VI.  De  foedere  cum  hominibus  icto,  promisso  dato  et 
accepto.  Hora  tertia  paterfamilias  foedus  fecit  cum  Noe 
quo  ei  familiaeque  eius  salutem  ex  omnium  interitu  con- 
cessit. Hic  enim,  Ponam,  inquit,  foedus  meum  tecurn 

e t ingredieris  arcam  tu  et  filii  tui . uxor  tua  et  uxores 
filiorum  tuorum  tecum  ').  Quum  nutem  quod  pollicitus 
erat  perfecisset,  sese  numquam  in  posterum  commissu- 
rum dixit,  ut  Pmibus  suis  aquae  excederent  terramque 
vastabundae  invaderent.  Statuam . ait , pactum  meum 
vobiscum  et  nequaquam  ultra  interjicietur  omnis  caro 
aquis  diluvii  neque  erit  deinceps  diluvium  dissipans 
terram  5).  De  bac  re  Deus  fide  data , hominibus  in  uni- 
versum imperavit , ut  naturae  leges  omnes  religiose 
observarent.  Separatim  autem  ne  hominem  occiderent 
inculcavit.  Praeterea  praeceptum  adiecit,  ne  carnem  co- 
mederent cum  sanguine 1 2  3). 

Paulo  ante  horam  sextam  idem  Abrahamo  tria  po- 
tissimum pollicitus  est;  primum  daturum  se  ei  terram 
Chanaan;  deinde  posteritatem  ita  aucturum,  ut  sint  filii 
eius  sicut  stellae  innumerabiles;  denique  in  eius  semine 
sese  benedicturum  gentes  omnes.  Quum  autem  esset  hora 
sexta,  posteros  eius  Aegyptiorum  servitute  excepit.  Quo 
tanto  in  cos  beneficio  collato,  ita  de  eis  constituit,  ul 
non  amplius  Aegyptiorum  sed  ipsius  inde  seni  essent, 
sese  autem  Deum  eorum,  Dominum  ac  patronum  prae- 
stiturum promisit.  Quam  quidem  pactionem  ad  montes 
Sinai  et  Horeb , deinde  in  Galaad , denique  ad  Garizim 
confirmari  voluit.  Sed  Abrahamo  circumcisionis  legem 
dederat,  fsraelitis  vero  per  Moysem,  quomodo  mores 
religiones  ceremoniae  instituenda  sint , accuratissime  de- 
finivit. 

lam  vero  hora  nona  quum  populum  suum  ex  mortis 
periculo  eripuisset  hostibusque  deletis  reduxisset  in  pa- 
triam, solemneni  fieri  foederis  renovationem  iussil.  Per- 

leolis  enim  legibus  omnibus,  per  Esdram  principes, 
sacerdotes  lotumque  populum  sacramento  interposito 
obstrinxit,  ut  ne  quid  ex  mandatis  suis  umquam  vio- 
larent ■).  Babylonico  autem  exsilio  eos  ad  eum  fidei 
virtutumque  gradum  adduxerat,  ut  ad  falsos  deos  postea 
non  amplius  declinarent.  Adiunxit  autem  superioribus 
institutis  leges  eas,  (pias  Ezechiel  extremo  libro  perscri- 
ptas reliquit. 

Vndccima  denique  hora  summa  caritate  commotus 
per  filium  suum  novum  cum  hominibus  foedus  sancire 
non  gravatur.  Quos  enim  ad  id  tempus  servorum  loco 
habuit,  eos  iarti  nati  sui  fratres  agnoscere  (iliosque  ha- 
bere carissimos  coepit.  Quamobrem  servorum  se  vocari 
dominum  non  diutius  patitur,  dilectissimus  filiorum  pa- 
ter et  esse  vult  et  in  posterum  appellari.  Tanto  vero  tam- 
que  singulari  foedere  ut  homines  sibi  adseiseeret,  filium 
suum  mittit  unicum.  Is  totum  genus  iiumanum  non  ab 
eluvionis  sed  ab  aeternae  poena  mortis  absolvit  neque 
ex  Aegyptiorum  aut  Babyloniorum  potestate  exemit,  sed 
ex  servitute  eius,  qui  funestum  illum  in  tenebris  prin- 
cipatum obtinuit.  Sublata  autem  lege  timoris  infinitam 
in  Deum  patrem  pietatem,  maximam  in  homines  cari- 
tatem exemplo  et  praeceptis  docuit.  Omnia  enim  prae- 
cepta complexus,  Mandatum  novum,  inquit,  do  vobis, 
ut  diligatis  invicem  sicut  di/ejei  vos,  ut  et  vos  diligatis 
invicem. 

Quando  autem  ad  huius  temporis  finem  ventum  erit, 
electos  suos  Deus  a dolore  et  moestitia,  a corporis  de- 
bilitate animique  perturbationibus,  a mortis  pavore  ac 
voluntatis  inconstantia , ab  omnibus  denique  malis  in 
summam  bealiludinem  vindicabit.  Tum  in  intimam  eos 
familiaritatem  adducet  admiltelquc  ad  osculum  paternum 

illud  ac  dulcissimum.  Atque  eam  in  societatem  assumet, 
ut  sint  perfectae  ipsius  et  absolutae  beatitudinis  parti- 
cipes. Nostrum  autem  erit  eum  unice  diligere  semper- 
que  contemplari  admirari  collaudare.  Neque  enim  vo- 
luntatibus nostris  ulla  imposita  erit  lex  praeter  divinam 
caritatem,  qua  efficietur,  ut  animi  cum  sancta  Dei  vo- 
luntate suavissimo  amoris  vinculo  iuncti,  ab  ea  vi  nulla 
possint  umquam  divelli. 

Vt  igitur  omnia  breviter  complectar,  Deus  quum 
horis  illis  quas  diximus  exiret,  Noen  ab  eluvione,  lu- 
daeos  ab  Aegyptiorum  servitute  primum,  deinde  a Ba- 
bylonica captivitate,  a servili  denique  legis  iugo  libe- 
ravit. Postremo  autem  fore  dicimus,  ut  ex  humili  hac 
quae  nunc  est  conditione  in  perfectam  nos  filiorum  suo- 
rum libertatem  restituat.  Veleris  autem  foederis  pro- 
missa tribus  illis  quidem  temporibus  iteravit , deinde 
ea  perfecit  novumque  foedus  instituit  per  filium.  Quid 
autem  ab  operariis  suis  fieri  vellet , per  Noen , per  Moy- 
sem Ezechielenique  praescripsit.  Caritatis  perfectissimum 
praeceptum  per  filium  suum  dedit.  Quando  autem  his 
rebus  finem  imposuerit,  in  eam  nos  amicitiam  inducet, 
ut  numquam  ab  eo  nec  velimus  discedere  nec  possimus. 

Paterfamilias  ut  singulis  temporibus  leges  dedit,  sic 
novos  etiam  sacerdotes  elegit , qui  sacra  facerent , po- 
pulo praeessent , de  causis  iudicarent.  Neque  enim  ope- 
rarios suos  sacerdotibus  magistratibusque  carere  voluit. 
Quare  breviter  dicamus, 

VII.  Paterfamilias  quos  operariis  suis  sacerdotes 
praefecerit.  Primo  quidem  tempore  paterna  auctoritas 
et  ex  ea  quae  nascuntur  regnum  ac  sacerdotium  penes 
eumdem  erant.  Nec  iniuria.  Nam  regalis  maiestas  aucto- 
ritate nititur  paterna.  Etenim  qui  principio  pater  fuit, 
is,  ubi  ad  senectutem  pervenit,  gentis  suae  natura  ipsa 
princeps,  rex  ac  iudex  constitutus  est.  Hic  decedens  po- 

quo  factum  est , ut  quam  potestatem  hic  habuit  pater- 
nam, ille  iam  regalem  in  fratres,  in  eorum  filios,  in 
totam  gentem  obtineret.  Sed  quum  antea  sua  quisque 
sacra  faceret , tum  consequens  erat , ut  pater  pro  familia, 
ut  rex  pro  universa  gente  sacrificare  inciperet.  Noe,  Iob, 
alii  hostiis  Deum  precati  sunt  pro  filiis  ac  nepotibus. 
Sed  Moyses  non  penes  patres  sacerdotium  reliquit,  nec 
tradidit  regi , sed  universam  gentem  Levi  Dei  iussu  sa- 
cerdotalem constituit  eique  consecravit.  Elegit  autem 
ex  ea  Aaronis  fratris  sui  filios,  qui  iure  his  muneribus 
fungerentur.  Sed  eidem  et  sacris  et  reipublicae  prae- 
fuerunt. Neque  tamen  legislator  illud  non  praevidit , 
quod  factum  est  postea,  ut  Iudaei  regem  sibi  crearent, 
eique  rempublicam  committerent.  Sacerdotium  igitur  hoc 
intervallo  ad  filios  Aaronis,  regnum  ad  Saulum,  deinde 
ad  Davidem  eiusque  posteros  delatum  est. 

Iam  vero  Babylonicum  exsilium  ea  civitatis  consecuta 
mutatio  est,  ut,  regibus  creatis  nullis,  rerum  summa 
iterum  ad  pontifices  deveniret. 

Denique  Iesus  Christus  sacrificandi  potestatem , quae 
ad  id  tempus  penes  Aaronis  filios  fuerat,  ad  apostolos 
transtulit.  Neque  vero  eos  ex  Aaronitis  elegit , sed  ma- 
iorem partem  ex  tribu  luda.  Ioannes  enim  et  lacobus 
et  ei , qui  fratres  Domini  usurpantur , illa  ex  gente  nati 
erant.  ludas  vero,  nisi  fallor,  vfel  Levita  vel  Aaronita 
fuit.  Oriundus  enim  erat  ex  Carioth , quam  Bethoron 
urbem  sacerdotalem  esse  puto.  Si  ita  se  res  habet,  in 
eo  quoque  nefandi  sacrilegii  causa  quaedam  cernitur, 
quod  Levitas  Aaronitasque  reliquis  gentibus  a Domino 
non  modo  non  anteponi , sed  eos  etiam  sacerdotio  privari 
videret.  Praeterea  erat  ei  ita  cum  sacerdotibus  coniun- 
ctio  ob  eamque  causam  facilis  ad  eos  aditus.  Ex  diversis 
igitur  gentibus  Christus  apostolos  sumpsit  eosque  praefe- 

eit  ecclesiae,  ut  sacrificium  a se  instilutum  offerrent,  ul 
quae  facienda,  quae  fugienda  essent  praescriberent,  ut 
[jopulum  et  regerent  et  indicarent.  Hic  enim  quum  eis 
summam  in  ecclesia  sacrificandi  regendique  potestatem 
traderet.  Ego.  inquit,  dispono  vobis,  sicut  disposuit 
mihi  pater  meus,  regnum,  ut  edatis  et  bibatis  super  men- 
sam meam  (i.  e.  altare  meum)  in  regno  meo  et  sedea- 
tis super  thronos  indicantes  duodecim  tribus  Israel  '). 
Quam  igitur  potestatem  Moyses  Aaronilis  concesserat, 
eam  Christus  plenam  et  integram  et  perfectam  ad  apo- 
stolos detulit.  Sed  sacerdotium  ut  antiquitus  genera- 
tione naturali  a patre  ad  filium  pervenit,  sic  post  insti- 
tutum novum  testamentum  generatione  spirituali  i.  e. 
manuum  impositione  a Christo  apostolis,  ab  his  episco- 
pis presbyterisque  traditum  ad  extremum  usque  tempus 
propagabitur.  Quamobrem  episcopos,  quod  spirituales 
filios  creant , caelibes  esse  ecclesia  et  Latina  et  Graeca 
iussit. 

Sed  paterfamilias  quum  temporibus  aliis  alios  sa- 
cerdotes nominaret , diversa  etiam  sacra  sibi  facienda 
constituit.  Renovati  praeterea  foederis  certa  quaedam 
signa  esse  voluit.  De  utrisque  uno  loco  dicere  haud  in- 
commodum videtur. 

VIII.  De  sacrificiis  foederisque  renovati  signis.  Noe 
post  diluvium  tantum  beneficium  non  ex  iustilia  sua  , 
sed  divina  misericordis  datum  existimavit.  Quare  altare 
exstruxit  atque  ex  mundis  animalibus  holocausta  obtulit. 
Quo  sacrificio  et  peccatorem  se  prodidit  capitisque  da- 
mnatum, et  sperare  ac  confidere  declaravit , futurum  esse 
Christum,  qui  se  ipsum  perfectam  patri  oblaturus  esset 
hostiam.  Sed  holocaustum  ut  Xoes  sic  etiam  Christi  sa- 
crificium fuit , quod , nulla  particula  reservata , Deo  totum 

est  traditum.  Quod  quamquam  Deus  benigne  accepit , 
tamen  in  usum  hominum  fructum  cius  omnem  conver- 
tit. Noae  enim  panem  se  semper  vinumque  daturum 
promisit , quum  diceret : Cunctis  diebus  terrae  semen- 
tis et  messis , frigus  et  aestus,  aestas  et  hiems , nox 
et  dies  non  requiescent  ').  Quare  Noe  agros  coluisse, 
ut  ceteri,  sed  vineas  primus  plantasse  traditur.  Sed  ut 
hic  post  oblatum  holocaustum  panem  et  vinum,  sic  nos 
corpus  sanguinemque  accepimus  eucharisticum. 

Sed  quis  holocaustum  se  pro  hominibus  praestatu- 
rus  esset,  et  is  quibus  donis  illos  decoraturus,  Noae 
accuratius  significatum  est.  Signum  enim  foederis  in  nu- 
bibus conspexit  arcum  illustrem.  Quod  ad  explicandum 
haud  sane  est  difficile.  Sol  enim  Deum  indicat , quorum 
neuter  prae  maiestalis  splendore  potest  adspici.  Huius 
acerrima  lux  a nubibus  excepta  arcum  efficit  eumque 
septem  colorum  varietate  distinguit  et  exornat.  Quem 
quidem  adspiccrc  semper  et  contemplari  laetamur.  Ea- 
dem ratione  divina  maiestas , quum  humanam  sibi  ad- 
scisccre  naturam  non  gravaretur,  saluti  nobis  laetitiae 
deliciaeque  esse  voluit,  spiritnmque  largita  est  septem 
donorum  copia  praeditum.  lam  vero  Abrahamo  qualis 
esset  futura  lesu  Christi  mors  et  resurrectio,  Ium  quasi 
ante  oculos  positum  est , quuih  filium  sacrificare  ac  dein 
ei  parcere  iussus  est.  Etenim  ut  mortis  significatio  fuit 
in  Abel,  resurrectionis  in  Seth  s):  sic  utrumque  Abra- 
hamo indicavit  mortuus  filius  et  vivus.  Sed  Noe  quod 
eucharisticum  sacrificium  et  quale  futurum  esset , suspi- 
catus est ; Abrahamus  accurate  id  perspicere  potuit.  Nam 
viciis  hostibus,  ad  se  venire  videt  Melchisedech  regem 
Salem  sacerdolemque  Dei  altissimi.  Panis  is  et  vini  sa- 

(Tum  fecit , enmilemque  ei , quam  Noe  filio  suo  Sem , 
benedictionem  dedit.  Erat  autem  foederis  signum  cir- 
cumcisio. qua  Abrahamus  sese  Deo  ac  posteros  suos  tam- 
quam sacerdotes  addixit. 

Quoniam  immolatio  Isaaci  a panis  et  vini  sacrificio 
separata  erat,  intelligi  non  potuit,  quaenam  coniunctio 
futura  esset  inter  sacrificium  crucis  et  eius  in  altaribus 
renovationem.  Quamobrem  Deus  huius  rei  indicium  esse 
voluit  paschalem  agnum.  Quae  enim  hostia  immolata 
est  quaeque  ad  angelum  fugandum  valuit,  eadem  po- 
stea a iudaeis  tota  consumpta  est.  Ex  quo  intelligi  po- 
tuit, Iesum,  qui  idem  pro  peccatis  nostris  sese  oblaturus 
erat , totum  integrumque  nostrum  fore  cibum  euchari- 
slicumque  sacrificium.  Sed  omissis  rebus  aliis  quae  in 
agno  paschali  abditae  latebant , et  quo  tempore  Iesu 
mors  et  quam  cruenta  foret,  eo  definitum  est.  At  Chri- 
stum pro  altari  crucem  habiturum,  nullum  ad  id  tem- 
pus indicium  fuit.  Quamobrem  ludaei  in  deserto  quum 
a viperis  laesi  morerentur,  a Moyse  impetrarunt,  ut, 
iubente  Deo , serpens  aeneus  suspenderetur  in  pati- 
bulo, quem  qui  certa  fide  et  sine  ulla  dubitatione  ad- 
spexissent , statim  divina  manu  curarentur.  Qua  quidem 
ex  re  perspicuum  fuit,  eum,  qui  serpentis  vellet  ca- 
put conterere,  in  cruce  moriturum.  Sed  hac  re  maxime 
miror,  quantopere  significata  sit  nostra  cum  Christo 
coniunctio  et  spiritualis  consanguinitas. 

Quamquam  Deus  multa  iam  instituit , quibus  redem- 
ptionem nostram  antenuntiaret , tamen  nova  adiecit,  ut 
vetus  testamentum  his  signis  quodammodo  abundare 
videretur.  Quocirca  hora  nona  effecit,  ut  ludaei  Iesu 
mortem,  resurrectionem  atque  eucharistiae  institutionem 
quasi  videre  oculisque  cernere  possent.  Nam  Mardochaeo 
eam  personam  tribuit,  ut  Christi  esset  quasi  quaedam 
imago.  Ille  enim  ex  Sauli  regis  stirpe  natus  ab  inimi- 

cis,  quantum  quidem  in  eis  fuit,  propter  iustitiam  in- 
nocentiamque ingenti  cruci  affixus  est , ut  de  se  posset 
typice  vaticinari:  Foderunt  manus  meas  et  pedes  meos, 
dinumeraverunt  omnia  ossa  mea,  diviserunt  sibi  ve- 
stimenta mea  et  super  vestem  meam  miserunt  sortem. 
Sed  ne  deesset  resurrectionis  significatio,  a Deo  provisum 
est.  Nam  iile  quum  haud  procul  abesset,  quin  ab  inimi- 
cis mactaretur:  tamquam  Isaac  ex  mortis  faucibus  divino 
miraculo  ereptus  est.  Neque  vero  rebus  illis  Christi  re- 
surrectio solum , sed  etiam  eius  triumphus  de  infestis- 
simis hostibus  et  ad  summos  honores  ascensio  tum  ficta 
quasi  et  expressa  sunt.  Nam  idem  ille  de  cruce  demptus 
purpureaque  veste  exornatus  proxime  et  secundum  re- 
gem summum  locum  omniumque  rerum  administ ratio- 
nem obtinuit.  Quae  quidem  omnia  ita  ad  Christi  honores 
quadrant,  ut  inventa  a Deo  ipso  esse  cognoscantur.  Quid 
enim  veste  illa  purpurea  admirabilius  cogitari  potest , 
qua  ab  inimicis  Christus  in  passione  indutus,  a Deo  patre 
in  resurrectione  decoratus  est?  Quid  vero?  quod  Mardo- 
chaeus  per  totum  imperium  rex  declaratur?  quod  sum- 
mos assequitur  post  regem  honores?  quod  regali  cum 
sigillo  gubernationem  suscipit  rerum  omnium  ? Haec 
spectare  ad  Christum , quis  est  quin  videat  ? Qui  cruci- 
fixus in  terris  e coelis  regnare  coepit , qui  sedet  ad  dex- 
teram patris,  cui  omnia  et  administranda  et  iudicanda 
concredita  sunt?  Sed  quum  vita  Christi  his  rebus  non 
adumbrata  sed  omnino  depicta  esse  videatur,  quid  mi- 
rum, quod  etiam  eucharistiae  imago  adiuncta  est?  Nam 
et  resurrectionis  Mardochaei  et  populi  conservationis 
memoriam  Deus  lauto  convivio  celebrari  iussit.  Tempus 
autem  harum  rerum  ita  constituit,  ut  nisi  dies  Mardo- 
chaicus  in  ipsum  pascha  incideret , propius  ad  eum  diem 
accedere  non  posset.  Paschalis  enim  et  sortium  dies  con- 
stitutus est  in  decimo  quarto,  sed  dies  solcmnis  alter 

in  primo,  alter  in  ultimo  mense,  ita  ut  non  amplius 
triginta  «lies  inleressent. 

Iam  vero  quae  his  formis  ac  figuris  portenta  sint , 
quis  non  videt,  ea  in  lesu  Christo  evenisse  omnia?  Hic 
enim  ut  Noe  holocaustum  Deo  patri  obtulit.  Solus  erat, 
ut  Isaac,  patris  filius,  luste  nominatur  paschalis  agnus, 
qui  a morte  nos  omnes  et  a servitute  in  libertatem  vin- 
dicavit. In  crucem  est  sublatus,  ut  serpens  aeneus,  pe- 
penditque  in  patibulo,  ut  Mardochaeus.  Sed  e sepulcro 
mortis  ac  tenebrarum  victor  surrexit,  ut  Seth,  ut  Noe, 
ut  Isaac,  lesus,  Mardochaeus.  Noae  panem  et  vinum 
dedit  naturale,  nobis  eucharistiam  largitus  est,  quae 
superat  naturam.  Quum  mortis  resurreelionisque  me- 
moriam redintegrari,  ac  sacrificium  quod  in  cruce  pa- 
tri obtulit  renovari  iuberet:  sacerdos  evasit  in  aeternum 
secundum  ordinem  Melchisedech.  Tamquam  paschalem 
agnum  Deo  totum  se  in  cruce  tradidit,  nobis  in  sacra- 
mento totum  se  cibum  esse  voluit.  Sacra  sortium  festa, 
lautiora  sanctae  communionis  convivia  summo  cum  gau- 
dio per  omnem  terrarum  orbem  celebranda  instituit. 

Postremo  autem  tempore,  quae  gaudia  eis,  qui  Deo 
cari  sunt,  quae  delectationes  ac  beatitudines  parata  sint, 
quis  ignorat?  Nam  ut  familiam  suam  salvam  Noe  ex 
arca  eduxit  in  terram  novam  ac  lotam,  ut  lesus,  depulso 
servitutis  iugo,  ex  Aegypto  cum  electo  illo  |>opulo  in 
loca  bona  est  sanctaque  profectus,  ut  Mardochaeus  pri- 
mum suos  ab  inferis  excitavit,  deinde  de  exsilio  in  pa- 
triam reduxit:  sic  lesus  Christus  vivorum  princeps  cla- 
rissimam sanctorum  multitudinem  e sepulcrorum  tenebris 
in  splendida  domicilia  adducturus  est.  Sed  quemadmo- 
dum quae  supra  diximus  signa  portentaque  fuerunt  eu- 
charistici convivii:  sic  eae  quae  nunc  in  terris  sunt  de- 
liciae nostrae  quasi  quaedam  praenuntiae  ducendae  sunt, 
quantam  ex  futura  in  coelis  communione  non  dicam  de- 

lectalionem  sed  beatitatis  abundantiam  simus  percepturi. 
Ac  rem  propositam  explicavimus. 

Quamquam  supra  peccatores  a Deo  deletos  esse  di- 
ximus, tamen  ab  hac  disputatione  haud  alienum  est  ac- 
curatius quaerere. 

IX.  Quomodo  singulis . temporibus  superstitionis  vis 
fracta  sit?  Quemadmodum  medici  interdum,  ut  aegris 
medeantur,  membra  amputare  coguntur:  sic  Deus  hora 
tertia,  quum  id  ageret  ut  superstitionis  pestem  a bonis 
hominibus  prohiberet,  impios  radicitus  delevit  impie- 
talisque  monumenta  omnia  sustulit.  Ad  pietatem  autem 
filios  Noes  ac  posteros  beneficio  novisque  legibus  ad- 
strinxit. 

Iam  vero  hora  sexta  quum  superstitio  denuo  augeri 
et  propagari  coepta  esset,  ad  eius  evellendas  radices 
iustum  sanctumque  consilium  cepit , ut  interficerentur 
ei  qui  ceterarum  gentium  in  nequitia  magistri  essent. 
Adspicicnlibus  igitur  Aegyptiis  multa  et  eximia  miracula 
fecit,  quibus  a deis  falsis  illos  ad  veram  religionem  tra- 
duceret. Sed  quum  benignitatem  suam  illorum  malitia 
oppugnatam  videret , magnam  eorum  partem  morte  mul- 
tavit. Praeterea  Israelitarum  opera  Amalecitas  ad  mon- 
tem Horeb,  Chananaeos  in  ipsis  eorum  finibus  occidione 
occidit.  Qui  autem  tum  e victorum  manibus  in  Africam 
insulasque  elfugerunt,  ei  cum  fanis  et  imaginibus,  cum 
lucis  arboribusque  sanctis  etiam  deos  relinquere  coacti 
sunt. 

Iam  hora  nona  quum  superstitiones  omnem  fere  ter- 
ram obscurarent,  mirum  est,  quemadmodum  tenebras 
Deus  et  quam  constanter  dissipare  studuerit.  Primum 
enim  Assyriorum  reges  in  Syriam  Paelaestinam  Aegy- 
ptum misit , qui  delicatos  principes  efieminalasque  gentes 
castigarent , cum  urbibus  fana  templa  ceteraque  turpi- 
tudinis monumenta  everterent  deducerenlque  iuventutem 

in  loca  frigidissima.  Qui  autem  e patria , qui  a templis 
penalibusque  discedere  coguntur,  incredibile  est,  quam 
facile  ad  saniores  de  Deo  sententias  adducantur.  Ita  qui- 
dem Theglathphalassar  Damascum , urbem  superstitione 
nobilitatam,  vi  cepit  militibusque  diripiendam  vastan- 
damque  tradidit.  Idem  in  Mediam  Galaaditas,  in  Scy- 
thiam Amalecitas  Idumaeosque  transtulit , homines  de- 
ditos superstitionis  omnibus  turpitudinisque  generibus. 
Quod  Theglathphalassar  inceperat,  id  perficere  conatus 
est  Salmanassar.  Qui , quum  esset  homo  fortis  et  stre- 
nuus, Tyrum  per  multos  annos  oppugnavit,  Samariam 
cepit  ac  diruit , Israelitas  cum  aliis  gentibus  in  exsilium 
duxit.  Postea  Deus  in  Assyriorum  locum  Chaldaeos  suf- 
fecit, qui  acerbissimis  odiis  in  falsos  deos  incensi  totam 
Asiam  castigarent.  Nabuchodonosor  enim  nihil  antiquius 
habere  visus  est,  quam  ut  deleret  urbes  ac  deorum  de- 
lubra, statuas  deiiceret  et  cremaret , excideret  lucos,  fal- 
sos trucidaret  sacerdotes,  omnia  denique  superstitioni 
adminicula  subtraheret.  ludaeam  ferro,  Hierosolyma  igni 
‘purgavit ; Tyrum  post  diutinam  obsidionem  expugnavit , 
Phoeniciam  Aegyptumque  facile  subegit.  Adde  quod 
paulo  post  a Deo  Scythae  omnium  nequitiarum  magistri 
funditus  deleti  sunt.  Quamdiu  enim  ista  omnium  gen- 
tium corruptela  reliqua  fuit , ceterae  res  ad  tollendam 
superstitionem  parum  valuerunt.  Deinde  vero  ut  alii  po- 
puli per  Chaldaeos , sic  Chaldaei  ipsi  per  Medos  et  Persas 
ad  meliorem  vitam  reducti  sunt.  Erant  enim  apud  Chal- 
daeos Ninus  et  Babylon  mollitiae  vitiorumque  omnium 
parentes;  quarum  urbium  unam  Cyaxares,  alteram  Cy- 
rus cepit  atque  evertit.  Quum  Asia  expiata  lustrataque 
esset,  ad  Africam  Europamque  ventum  est.  Aegyptum, 
quam  antea  Nabuchodonosor  adortus  erat,  Cyrus  cum 
victore  exercitu  ingressus  graviter  multavit.  Graeciae  Da- 
reus arma  intulit,  Athenas,  ubi  cultus  deorum  erat  an- 

liquissimus,  igni  vastavit  Xerxes.  Tenebrae  quum  ita  fu- 
gatae essent , quid  mirum , si  apud  varias  gentes  homines 
exstiterunt  non  magis  verilate  doctrinae  quam  vitae  gra- 
vitate illustres?  Iudaei  praeterea  per  totam  Asiam  Ae- 
gyptumque  diffusi  quam  multos  videntur  sibi  adiunxisse 
legis  cerempniarumque  socios?  Ac  sanctissimum  Dei  no- 
men nonne  ad  Nabuchodonosorem  videmus,  ad  Assue- 
rum,  ad  Cyrum  aliosque  reges  perlatum? 

Quemadmodum  hora  undecima  populus  Bomanus, 
quum  ipse  in  deos  verecundior  esset,  in  aliis  verecun- 
diae vim  fregerit , animosque  ad  cognoscendam  verita- 
tem praeparaverit,  satis  est  ab  historicis  dictum.  Quare 
id  unum  notaverim,  maximam  ad  hanc  rem  vim  ha- 
buisse duarum  urbium  expugnationem  Carthaginis  et  Co- 
rinthi , quarum  altera  Asiaticae  superstitionis, altera  sum- 
mae turpitudinis  sedes  erat.  Romae  autem  superstitionis 
fundamenta  trecentis  annis  Christiana  religio  ita  subruit, 
ut  quum  illa  caderet,  haec  ex  subterraneis  locis  ad  lae- 
tissimam lucem  victrix  procedere  posset.  Sed  pergamus 
ad  ea,  quae  reliqua  sunt. 

Tonitru  ita  vehementer  aeres  percelli  solent,  ut  etiam 
qui  longe  absint  motum  sentire  sonitnmque  percipere 
possint.  Tamquam  tonitrua  quaedam  Deus  sua  edidit 
oracula,  ut  haud  fere  ulla  gens  ita  esset  longinqua,  quin 
aliquam  illorum  notitiam  acciperet.  Sed  haec  res  dili- 
gentius explicanda  est. 

X.  Singulae  gentes  quantopere  adveniente  Domino 
commotae  sint.  Quantas  hora  tertia  improbi  poenas  de- 
derint, testes  apud  posteros  fuerunt,  qui  fuerant  spe- 
ctatores, Sem,  Cham  et  iapheth.  Ilora  autem  sexta  di- 
scessus ludaeorum  ex  Aegypio  , difficile  dictu  est  , 
quantum  per  totum  fere  orbem  motum  excitaverit.  Ae- 
gyptum enim  vehementissime  timore  pavoreque  concus- 
sam esse,  ex  libris  sacris  satis  constat.  Quum  autem 
Vol.  ii.  s 

repentina  Israelitarum  multitudo  in  Palaestinam  invade- 
ret, vetcre9  incolae  partim  caesi  sunt  partim  fugerunt. 
Illorum  sese  magnam  partem  in  Africam  contulisse,  me- 
moriae traditum  est.  Ab  eis  Africae  gentes  fere  omnes 
sedibus  pulsas,  multas  etiam  in  insulas  exire  coactas, 
Moversius  scripsit  in  eo  libro,  quem  pari  cum  indu- 
stria et  doctrina  de  Phoenicibus  coloniis  confecit.  Sed  al- 
teram Palaestinensium  partem  in  Asia  mansisse  atque 
in  septentrionalia  loca  recessisse,  verisimile  est.  Ab  eis 
parta  videtur  emigratio  Graecorum , qui  ducentis  annis 
post  nondum  certo  loco  sedes  suas  collocare  potuerunt. 

Iam  vero  hora  nona  quanta  septentrionales  gentes  mi- 
grandi ceperit  cupiditas,  supra  commemoratum  est.  Re- 
pentinae enim  multitudines  Cimbrorum  Teutonum  Scytha- 
rum  aliarumque  gentium  Mediam  Babyloniam  Asiamque 
invaserunt.  Cimbri  ex  Asia  pulsi  in  Europam  transeunt, 
brevibusque  itineribus  primum  in  regiones  septentrio- 
nales perveniunt,  postea  Italiam  petere  coeperunt.  Illae 
autem  gentes  mihi  quidem  videntur  ob  eam  causam  in 
Mediam  Syriamque  adductae,  ut  improborum  interitum, 
Iudaeorum  victoriam  viderent,  Deum  colere  feslumque 
diem  celebrare  discerent. 

Hora  autem  undecima  tanto  et  maiores  populorum 
migrationes  et  longiores  erant,  quanto  ad  numerum  po- 
puli ipsi  auctiores.  Nam  gentes,  quae  in  septentrione 
ad  inagnam  multitudinem  creverant,  eo  ipso  tempore, 
quum  inter  homines  Deus  erat,  sese  urgere  inter  se  et 
de  sedibus  demovere  coeperunt.  Quare  factum  est,  ut 
Scythae  Gothi  Longobardi  alii  in  Germaniam  adducti 
seculo  post  Chr.  n.  quarto  et  quinto  in  Italiam,  in  Gal- 
liam, in  Hispaniam  sese  coniicerent.  Hi  autem  omnes 
divino  consilio  quum  finibus  suis  pulsi  sunt,  ut  cum 
patria  veteres  deos  relinquerent:  tum  vero  in  loca  alia 
adducti,  ut  cum  litteris  humanitatem  Christianamque 

institutionem  consequerentur.  Sed  populorum  migratio- 
nes in  ea  ipsa  tempora  incidere,  quum  paterfamilias 
operarios  in  vineam  suam  vocavit , salis  expositum  est. 
Restat,  ut  dicatur, 

XI.  Quae  adventus  sui  signa  paterfamilias  et  quae 
monumenta  reliquerit.  Quoniam  Deus  singulis  horis  non 
unum  populum  sed  omnes  ad  officia  revocare  voluit, 
res  humanas  ita  instituit,  ul  nisi  audirent  vocem  ipsius 
omnes,  tamen  aliquam  eius  notitiam  adipiscerentur.  Ne- 
que vero  homines  solum , sed  etiam  naturam  quaedam 
divini  adventus  redemptionisque  exspectatio  tenet.  Quare 
aequum  erat,  ut  Domijium  haec  ipsa  terra,  quum  de  coelo 
advenire  sentiret,  tremendo  veneraretur  ac  laetabunda 
exsultaret.  Quamobrem  non  miremur,  si  ad  nostram  ae- 
tatem singularum  horarum  monumenta  exstare  videamus. 

Hora  tertia  ex  ingenti  illa  eluvione  aerem,  terram, 
plantas  atque  animalia  magnopere  mutata  esse,  inter 
omnes  constat.  Quae  quidem  illorum  commutatio  ma- 
gnam etiam  ad  genus  humanum  vim  habuit.  Deus  enim 
post  diluvium  hominibus  carnem  concedere  vinum- 
que dare  coepit.  Praeterea  minus  multos  ad  annos  ae- 
tatem illorum  redegit.  Qui  autem  postea  nati  sunt, 
eos  prioribus  corporis  magnitudine  viribusque  inferio- 
res dicere  non  dubito.  Sed  multa  sunt  illius  iudicii  mo- 
numenta quum  in  montium  iugis  tum  in  venis  visceri- 
busque terrae , quae  tam  diserte  loquuntur  , ut  haud 
fere  quisquam  aut  tam  improbus  inveniatur  aut  ita  igna- 
rus, ut  eluvionem,  de  qua  libri  sacri  testantur,  fuisse 
neget.  Abrahami  autem  tempore  Dei  iussu  terra  ita  mota 
est , ut  Sodoma  et  Gomorra  sulphure  combustae  inte- 
rirent. Cuius  rei  dirus  testis  est  lacus  mortuus.  lam 
vero  hora  sexta  terra  saepius  mota  ac  concussa  est, 
primum  quidem  quum  de  monte  Sinai  leges  ad  populum 
deferrentur,  postea  quum  Core  Dathan  et  Abiron  vivi 

ad  inferos  descenderent,  denique  quum  moenia  urbis 
lericho  conciderent.  Quibus  rebus  Deus  et  creatorem  se 
totius  mundi  , et  perpetuum  dominatorem  prodidit. 
Hora  nona  secuti  sunt  vehementissimi  terrae  motus, 
quorum  mentio  est  in  libro  Estherae  atque  in  prophe- 
tis. Paulo  post , Cambyse  regnante , antiquam  Tyrum 
eiusmodi  motibus  convulsam  esse  scimus.  Ea  autem  tem- 
pore, quum  expugnarentur  Hierosolyma,  terrae  motus 
fore  per  loca,  Christus  ipse  praedixit.  Quod  eius  vati- 
cinium evenisse  testantur  Pompeii  et  Herculanum  urbes 
obrutae.  Sed  ut  eluvionis  memoria  ubique  terrarum  la- 
pidibus impressa  est,  qui  ex  plantis  animalibusque  facti 
sunt:  sic  proximi  iudicii  ludaei  ipsi  testes  sunt  per  to- 
tum orbem  dispersi,  patriae  templi  sacrificii  sacerdo- 
tiique expertes. 

De  futuro  autem  iudicio  divinitus  ad  nos  relatum 
est:  Deum  ut  Iudaeis  ad  extremum  usque  tempus,  sic 
improbis  ad  aeternitatem  repudii  improbationisque  no- 
tam inusturum.  Summa  enim  caritas,  qua  abusos  sese 
sciunt,  intolerabiles  eis  dolores  exhibeat  necesse  est. 

Sed  ne  divina  iudicia  ex  nostra  memoria  umquam 
exciderent,  monumenta  alia  servata  sunt,  et  ea  quidem 
in  tribus  terrae  partibus.  In  Africa  enim  ludaei  pyra- 
mides obeliscos  urbium  valla  exaggerationesque  quasi 
perpetua  servitutis  suae  signa  reliquerunt.  Babylone 
autem  eidem  cum  celeris  captivis  coacti  sunt , ut  aedi- 
ficarent Nabuchodonosoris  aedes  hortosque  pendentes, 
quorum  ruinae,  ut  notum  est,  ad  nostram  aetatem 
exstant.  Conservatus  est  Romae  Titi  arcus  triumphalis, 
quem  subire  Iudaeos  etiam  nostra  aetate  pudet.  Vere- 
cundia enim  vel  ira  commoti  e via  declinare  quam  sub 
monumentum  illud  ingredi  malunt. 

Postremo  sciendum  est,  sanctum  numerum  quadra- 
ginta ad  significandam  animi  tristitiam  primum  conse- 

cratum  esse  eluvionis  tempore.  Pluit  enim  Deus  qua- 
draginta dies,  quibus  diebus  de  peccatoribus  poenam 
sumpsit.  Haec  causa  fuit,  cur  totidem  dies  Moyses  Elias 
Christus  ad  poenas  deprecandas  ieiuni  transigerent.  Quo- 
rum exempla  secuti  iddem  faciunt  Christiani.  Hora  sexta 
ludaei  in  deserto  quadraginta  annos  impietatis  suae  poe- 
nas dederunt.  Quadraginta  annos  eidem  et  regnante  Ma- 
nasse et  post  Christum  occisum  divina  abuti  clementia 
conati  sunt.  Confecto  illo  temporis  spatio,  eorum  urbs 
primum  a Chaldaeis  deinde  a Romanis  capta  et  eversa 
est.  Qua  urbe  deleta , ut  antea  qui  ex  ludaeis  pietatem 
colebant,  sic  post  Christiani  per  totum  orbem  dispersi 
sunt. 

Quoniam  diversa  tempora  inter  se  comparata  sunt, 
haud  alienum  est,  Estherianam  rem  pio  animo  conside- 
rare certoque  iudicio,  quid  ad  praesignificanda  futura 
valuerit,  ponderare.  Nam  quae  postea  gesta  sunt,  miri- 
fice illa  quidem  re  expressa  esse  puto. 

Primum  enim  ludaeorum  omnino  eadem  fuit  Mar- 
dochaci,  quae  Christi  tempore  conditio.  In  utroque  enim 
tempore  ablatum  sceptrum  fuisse  de  luda  et  ducem  de 
femore  eius  confitendum  est.  Parebant  ludaei  qui  ad  id 
tempus  liberi  fuerant,  Medorum  regi,  parebant  Roma- 
norum imperatori.  Sed  illorum  uterque  imperium  in  eos 
tum  Scythico  homini  commiserat,  alter  Amani  Gagaeo, 
alter  Herodi  Idumaeo.  Mardochaeum  Aman  interimere 
conatur  aegre  ferens,  quod  nulla  sibi  ab  eo  veneratio 
exhibeatur;  Christum  Herodes  interficere  constituit,  quod 
ad  illum  regiam  dignitatem  deferri  posse  putat.  Has  res 
haud  fere  quisquam  fortuitas  habere  poterit , nisi  idem 
cum  Epicuro  mundum  ex  atomis  natum  arbitrabitur. 

Deinde  vero  contentio  facienda  est  inter  Eslheram 
et  Mariam  virginem.  Multa  huius  sunt  in  sacra  historia 
exempla;  sed  haud  scio  an  nihil  rationem  eam,  quae 

mat, quam  Sara  et  Esthera.  Est  enim  ut  natura  Christi, 
sic  etiam  eius  ratio  cum  matre  et  coniunclio  duplex. 
Nam  secundum  humanam  naturam  Christus  est  Mariae 
filius  non  ut  homines  alii  sed  de  Spiritu  sancto  conce- 
ptus. At  vero  si  divinam  naturam  spectamus,  filius  est 
matris  creator  redemptor  Deus.  Illa  quidem  ratio,  quam 
humanam  possumus  dicere,  in  Sarae  vita,  altera  quae 
recte  vocatur  dhina,  in  Estherae  cernitur.  Erant  enim 
Abrahami  uxores  duae.  Agar  ancilla,  Sara  libera.  Illa 
ab  eo,  priusquam  circumcisionis  signum  haberet,  filium 
Ismaeleni  naturali  modo  peperit.  Quamobrem  quum 
contra  Saram  sese  efferre  inciperet , domo  eiecla  est 
cum  filio.  Vita  autem  Sarae  a Deo  ita  instituta  est,  ut 
quam  proxime  ad  virginalem  matrem  accederet.  Eius  in- 
tegritas in  Aegyptiorum  Gerarorumque  finibus  a regum 
iniuriis  strenue  defensa.  Quin  ab  illorum  rege  mille  ar- 
genteos accepit , unde  velamen  oculorum  emeret.  Ste- 
rilitas autem,  quae  in  ea  fuit,  sanctae  Mariae  indicavit 
virginitatem.  Neque  vero  filium  ex  natura,  sed  ex  gra- 
tia divina  nacla  est.  Nam  de  Agar  scriptum  videmus: 
Abraham  ingressus  est  ad  eam,  de  Sara  vero:  Visita- 
vit Dominus  Saram  sicut  promiserat  et  implevit  quae 
locutus  est , concepitque  et  peperit  filium  in  senectute 
sua.  Quibus  verbis  perspicuum  fuit,  Christum,  cuius 
Isaacus  speciem  gessit,  non  ex  viri  voluntate  originem 
sed  cx  Deo  habiturum.  His  expositis,  facilius  intelligi 
possunt  ea,  quae  de  Esthera  dicere  aggredior. 

Cvaxares  Medorum  rex  ab  eunuchis  incitatus  Astim 
uxorem  dimisit,  propterea  quod  quae  ab  eo  mandata 
erant  facere  noluerat.  Deus  rex  coeli  et  terrae  Evam 
vituperatam  reiecit,  quia  eius  praeceptum  spernere  ausa 
est.  Hanc  ad  peccandum  allexit  serpens;  ut  illa  e ma- 
trimonio pelleretur,  maxime  princeps  eunuchorum  effe- 

cit,  qui  eodem  iure  aequantur  daemonibus,  quo  caelibes 
angelis.  In  locum  Astis  reginae  delecta  est  Esthera  exi- 
mia pulchritudine  virgo.  In  locum  Evae  omnium  mater 
successit  Maria  virgo  illa  dulcissima. 

Sed  videamus  de  ceteris,  ac  primum  de  nominibus. 
Quae  igitur  ante  Edissa , ea  postea  non  sine  divino  con- 
silio mutato  nomine  nuncupata  Esthera  est.  Quod  no- 
men eam  vim  habet,  ut  virginem  lucis  i.  e.  lunam  si- 
gnificet. Mariam  autem  i.  e.  nnND  vel  verius  DVINQ 
dici  Latine  potest  lumen  diei  vel  sol.  Et  profecto  si 
Esthera  recte  ipso  lunae  nomine  vocata  est,  quae  in  no- 
cte veteris  testamenti,  ut  luna  a sole  nondum  orto,  sic 
haec  a Maria  nondum  nata  luminis  nitorem  accepit : quid 
magis  consentaneum  fuit,  quam  ut  Maria,  quae  homini- 
bus novi  foederis  diem  lumen  splendoremque  iustitiae 
attulit,  vel  sol  vel  lux  vel  stella  diei  appellaretur. 

lam  quaeramus  de  origine.  Nata  Esthera  est  ex  regia 
gente  Cis.  Quae  quidem  gens  fuit  nobilissima , sed  propter 
Sauli  peccata  longo  intervallo  expers  dignitatis  regiae. 
Sed  regnum  tunc  denuo  consecutus  Mardochaeus  est.  Et 
profecto  Maria  orta  item  est  ex  gente  regia , sed  eadem  ob 
crimina  Manassis  inde  a Babylonico  exsilio  regno  spoliata. 
Post  longum  vero  temporis  spatium  lesus  Christus  re- 
gnum recuperavit  soliumque  paternum  effecit  aeternum. 

Praeterea  Esthera  Mardochaei  ex  adoptione  erat  fi- 
lia, praeceptisque  illius  observandis  ab  Assuero  regina 
nominata  et  assumpta  est.  Eadem  prorsus  in  Mariam 
cadere  videntur.  Erat  enim  a filio  Dei  creata  et  redempta 
ob  eamque  causam  in  filiae  locum  recepta.  Sed  eam  ille 
matrem  vivorum  creaturarumque  omnium  principem  ef- 
fecit. Nam  idem  erat,  qui  beatissimam  virginem  Deus 
creavit,  et  ab  ea  nasci  homo  voluit.  Quare  factum  est, 
ut  mater  Maria  esset  Dei  coelique  regina,  quo  honore 
nihil  potest  maius  esse,  nihil  admirabilius. 

Sed  quia  Esthera,  quamvis  esset  sterilis,  salutem 
tamen  vitam  conservationemque  omnibus  peperit  Ju- 
daeis, idcirco  illorum  omnium  mater  evasit.  Quamobrem 
illud  de  ea  vere:  Deus  habitare  facit  sterilem  in  domo, 
matrem  filiorum  laetantem  ').  Sed  in  hac  re  ei  omnino 
par  et  aequalis  fuit  Maria.  Nam  quum  esset  virgo , Chri- 
stum salutem  nostram  vitamque  genuit,  ob  eamque  cau- 
sam nos  omnes  optimo  iure  tamquam  filios  vindicare 
sibi  potest.  At  contra  ratione  naturali  liberos  Eva  pe- 
perit atque  Astis. 

Esthera  denique,  cui  rex  vel  dimidiam  regni  partem 
dare  non  dubitavit,  omnia  ab  eo  precando  impetrare 
potuit.  Quod  hoc  iddem  de  Maria  exspectari  potest, 
summo  nobis  est  solalio.  Ac  de  Esthera  diximus. 

Mardochaeum  Christi  quasi  personam  gessisse,  sae- 
pius dictum  est.  Sed  hoc  loco  quaeramus  de  eo  diligen- 
tius. Quod  de  Eslherae  gente  nobilitateque  explicavimus, 
iddem  ad  hunc  pertinet.  Ex  eius  vita  antequam  ei  capitis 
periculum  allatum  est,  duo  potissimum  memoratu  digna 
sunt;  quod  conjurationis  eunuchorum  noluit  esse  par- 
ticeps , quodque  ne  adoraret  Amanem  fortiter  recusavit. 
Vtrumque  quadrare  videmus  in  Christum.  Etenim  prin- 
ceps tenebrarum,  quod  in  priore  Adamo  potuerat,  id 
etiam  facere  se  in  altero  posse  speravit,  ut  nefastam 
ad  conspirationem  in  Deum  defectionemque  eum  alli- 
ceret. Quod  bis  frustra  conatus,  tandem  postulavit,  ut 
ad  pedes  procidens  ipsum  adoraret.  Quam  ad  rem  quum 
sanctum  Dei  filium  adducere  non  potuisset , mortem  ei 
suppliciumque  machinatus  est.  Itaque  ut  Aman  regem 
Medorum,  sic  per  Iudaicos  sacerdotes  hic  praetorem 
Romanum  commovere  studuit,  ut  patibulo  eum  affi- 
geret. Sed  idem  occiso  Christo  imperio  potestateque. 


I)  Ps.  in. 

ut  Aman , privatus,  ligatusque  tenebrarum  catenis  ad 
aeternum  supplicium  traditur.  Ille  enim,  Nunc  iudicium 
est  mundi,  inquit,  nunc  princeps  huius  mundi  eiicietur 
foras.  Mardochaeus  contra , quum  brevi  tempore  in  exsi- 
lio regnasset , suos  in  patriam  reducit  magnamque  vim 
auri  in  sacrificia  templumque  impendit.  Quod  iddem 
fecit  Christus.  Namque  in  boc  exsilio  quadraginta  non 
amplius  dies  victor  commoratus  in  patriam  sese  contulit 
patrique  laudationum  infinita  persolvit  sacrificia.  Sed 
reversurus  est  postea , ut  nos  in  coelestia  domicilia  ad- 
ducat, quae  paratum  anteivit. 

Denique  diras  daemonis  partes  Amanem  suscepisse, 
iam  id  satis  argumenti  est,  quod  est  solis  daemonisvc 
nomen  nactus,  cui  deo  omnium  plurimum  cultum  adhi- 
bebant veteres.  Hic  sine  ullo  iure  repentinam  in  regnum 
facit  incursionem,  arrogantia  deinde  elatus  effususque 
lascivia  vi  iniuriisque  lacessit  omnes,  regiam  denique 
non  potestatem , sed  petulantiam  licentiamque  sibi  arro- 
gare audet.  Neque  aliter  egit  daemon.  Is  enim  divinum 
regnum  invadit,  seducit  Evam,  tyrannidem  in  homi- 
nibus occupat.  Sed  Aman  ut  Mardochaeum , daemon  ut 
Christum  aggredi  conatur,  a fortiori  fortis  fractus,  armis 
exutus,  imperio  exturbatus  atque  in  extremam  miseriam 
coniectus  est.  Haec  de  libro  Esthera  separatim  explicata, 
disputationi,  quae  de  temporum  intervallis  instituta  est, 
adiungenda  putavimus. 

Sed  ut  hanc  rem  absolvamus,  primo  loco,  qui  erat 
de  operariorum  otio,  homines  antequam  Dominus  visi-  . 
taret,  venisse  in  eam  turpitudinem  diximus,  ut  de  eis 
desperandum  videretur.  Iam  per  quos  ex  desidia  ad  in- 
dustriam et  quomodo  provocati  sint,  loco  altero  expli- 
cavimus. Disseruimus  post  de  paucorum  electione,  de 
improborum  morte  et  interitu,  de  iuslorum  morte  atque 
resurrectione.  Quibus  locis  cognitum  est , quae  a Christo 

facta,  quae  extremo  tempore  ab  eo  facienda  sint,  quo- 
modo Babylonico  tempore  vel  etiam  Moysis  et  Noes 
aetate  portenta  ac  praesignificata  esse  videantur.  Deinde 
quemadmodum  singulis  temporibus  foedus  renovatum, 
novique  apud  homines  sacerdotes  instituti  sint,  planum 
fecimus.  Tum  eo  loco,  qui  erat  de  signis,  proximis  qui- 
busque temporibus  clarissimae  etiam  de  morte  Christi, 
de  resurrectione  eucharisticoque  sacrificio  figurae  illu— 
strissimaeque  significationes  visae  sunt.  Porro  docuimus, 
quomodo  singulis  temporibus  superstitionis  vis  novis 
semper  et  inauditis  rebus  fracta  sit.  Denique  dictum  est , 
populos  migrare  tum  potissimum  esse  solitos,  quum  pa- 
terfamilias  ad  eos  venire  constituerit.  Postremo  quae  ille 
cuiusque  adventus  monumenta  reliquerit,  breviter  a no- 
bis est  expositum.  Tot  igitur  tantisque  argumentis  pro- 
basse mihi  videor,  quae  facta  sint  aetate  Christi,  quae 
fieri  extremo  tempore  oporteat,  ea  esse  omnia  tempo- 
ribus Babylonicis  expressa. 

Ex  quo  debet  intelligi , quamquam  nonnulli  patres 
vaticinia  ad  Babylonicum  exsilium,  alii  eadem  ad  Chri- 
stum, tertii  denique  ad  extremum  iudicium  referant,  ta- 
men dissensionem  inter  eos  omnino  esse  nullam.  Quae 
igitur  vaticinia  in  disputationem  venient , non  ad  unum 
tempus  nos  quidem , sed  ad  tria  illa  tempora  simul  spe- 
ctare dicemus,  neque  committemus  ut  audiamus  quosdam 
ex  sanctis  interpretibus,  sed  sectari  omnes  studebimus. 
Quorsus  autem  illa  quidem  proprie  spectent,  singulis 
locis  iudicandum  erit,  vel  si  id  minus  fieri  potuerit,  in 
medio  relinquendum. 

Qui  factum  aliquod  ex  historia  depictum  in  tabula  con- 
templantur, si  rerum  gestarum  ignari  sint,  hominum 
quidem  figuras  videant , minime  tamen  possint , qui  sint 
et  quo  quidque  pertineat,  perspicere.  At  rerum  peritus 
quidam  si  accesserit,  non  modo  totam  rem  explicare, 
sed  leviores  etiam  lineae  signaque  subtiliora  quo  spe- 
ctent, docere  poterit.  De  picturis  quod  dixi,  de  vati- 
ciniis intelligi  velim.  Sunt  enim  vaticinia  quasi  futura- 
rum rerum  imagines  quaedam  ac  simulacra.  Quae  quidem 
eis,  qui  historiam  ignorabunt,  non  poterunt  non  esse 
obscurissima;  his  contra,  qui  illam  diligenter  pertra- 
ctaverint, necesse  erit  clariora  sint  ac  magis  perspicua. 
Cognita  igitur  historia  Est  herae,  fore  puto,  ut  nonnulla 
vaticinia,  et  ea  maxime,  quae  nondum  habuerunt,  quo 
referantur,  vel  facilius  possint  intelligi  vel  certo  loco 
constitui.  Ac  primum  quidem  disputandum  est  de  qui- 
busdam vaticiniis  Moysis , deinde  de  nonnullis  ex  duo- 
decim prophetis , denique  de  eis , quae  sunt  apud  Iesaiam 
Ieremiam  Ezechielem. 

De  Moysis  igitur  vaticiniis  dicemus , si  pauca  prius 
de  instituto  meo  dixero.  Mulla  sunt,  quae  in  commen- 
tariis quaeruntur  ab  hominibus  doctis  de  explicationum 
interpretationum  ac  scripturarum  varietate.  Sed  in  his 
disputationibus  nos,  forsitan  contra  ac  natura  nostra  fert, 
ab  eis  quaestionibus,  quae  ad  eruditionem  crilicorum- 


Digitized  by  Google 


— u — 


*n. j7, «i.  que  artem  pertinebunt,  quantum  fieri  poterit,  abstinere 
constituimus.  Id  enim  unum  spectabimus,  ut  vaticinia 
plana  quam  maxime  ac  perspicua  faciamus.  Illa  igitur, 
brevibus  interiectis  annotationibus,  ita  ponenda  erunt, 
ut  vel  se  ipsa  interpretentur  inter  se  vel  a re  Esthe- 
riana  collustrentur.  Vt  igitur  praedictorum  nihil  omit- 
tam, initium  capiendum  existimo  ab  Isaaci  verbis,  quae 
iam  antea  attigimus. 

Gen.  27.  40  Vives  (tu  quidem  Esau)  in  gladio  et 
fratri  tuo  servies;  tempusque  veniet . cum  excutias  et 
solvas  iugum  eius  de  cervicibus  tuis.  Iugum  Idumaei, 
id  quod  patet  ex  eorum  rebus  de  quibus  scripsimus  su- 
pra , de  cervicibus  suis  depellere  saepius  conati  sunt , 
nec  frustra ; at  imponere  illud  quidem  Iudaeis  non  po- 
tuerunt nisi  Amane  regnante  et  Herode. 

Gen.  49.  27  Beniamin  lupus  rapax  mane  comedet 
praedam  et  vespere  dividet  spolia.  Filios  Beniamin  om- 
nium fortissimos  fuisse  et  in  sagittando  cum  primis  ex- 
ercitatos, nota  res  est.  Quare  ex  his  rex  primus  creatus. 
Is  Idumaeos  persecutus,  contra  ac  Deus  imperaverat,  ad 
praedam  declinavit.  At  vero  Mardochaeus , hostibus  no- 
ctu occisis,  praedas  rapinasque  primo  mane  delevit,  ac 
vespere  dedit  cibum  ')  i.  e.  instituit  sortium  convivium. 
Sanctorum  interpretum  plerique  verba  de  beato  Paulo 
acceperunt ; haud  iniuria.  Erant  enim  uterque  et  Mar- 
dochaeus et  Paulus  nati  ex  gente  illa  nobilissima.  Quod 
alter  persona  sua  portenderat  futurum , id  alter  nun- 
tiavit esse  factum.  Prior  ille  rex  gentium  constitutus 
fortis  Dei  nomen  ac  praepotentis  omnibus  nationibus 
praedicavit ; posterior  gentium  apostolus  creatus  eo  of- 


I)  LXX : Htvtufxi y Aoxo;  to'  ir(>vivo>  iUitui  tri  xat  tif  ro  ioirt- 

ficio  non  defuit,  ut  magister  esset  omnium.  Stigmata  c«n. 
autem  Domini  in  membris  suis  eorum  uterque  portavit. 

Exod.  17.  14  Dixit  autem  Dominus  ad  Moysem 
Scribe  hoc  ab  monimentum  in  libro  et  trade  auribus 
Josue : delebo  enim  memoriam  Amalec  sub  coelo.  15  Ae- 
dificavitque  Moyses  altare  et  vocavit  nomen  eius:  Do- 
minus exaltatio  mea . dicens : ,6  Quia  manus  solii  Do- 
mini et  bellum  Domini  erit  contra  Amalec  a generatione 
in  generationem.  Amaleciticam  gentem  omnino  Mardo- 
chaeus  delere  non  potuit.  Quosdam  enim  ex  Idumaeis 
Deus  conservare  voluit , quorum  filii  patrum  exemplum 
secuti  Tito  in  delendo  templo  subsidio  fuerunt  ‘).  Sed 
hi  quum  Gothos  in  fines  nostros  adduxissent,  ita  pe- 
rierunt , ut  nulla  amplius  Scytharum  mentio  facta  sit. 
Nomen  altaris,  quod  apud  Graecos  exstat:  Dominus  re- 
fugium meum,  in  eis  carminibus  iteratur,  quae  post 
Scythicum  bellum  Iudaei  cecinerunt.  Solium  Domini  id- 
dem  est  ac  tribunal,  iudicium.  Scylhas  ad  tribunal  suum 
Deus  arcessivit,  condemnavit,  delevit.  Nec  spernenda  scri- 
ptura : manu  occulta  2).  Pugnavit  enim  Deus  contra  Ama- 
lecitas  manu  occulta  quum  saepe  alias,  tum  vero  duce 
Mardochaeo. 

Numm.  24.  '■  (Balaam  ait):  Fluet  aqua  de  situla 
eius  et  semen  illius  erit  in  aquas  multas.  Fons  unde 
manarunt  aquae  multae,  in  somno  Mardochaei  Esthera 
est,  quae  peperit  universam  Iudaeorum  gentem. 

Ibid.  Tolletur  propter  (super)  Agag  J)  rex  eius 
(Israelis)  et  auferdtur  regnum  illius.  Saulus  et  Mardo- 
chaeus  priscum  regem  Og  fortitudine  et  belli  gloria  vi- 


t)  Flav.  tos.  de  bell.  lud. 

2)  LXX  : "Oti  «v  xgt/^ctia  ncXijj.ti  xt/gio;  ini  'AfJxtXrjx  ano  y«- 

vi«v  i({  ytvtaif. 

3)  Propter  ,-tgag  conservatum  Saulus  regno  privatus  est. 

cerunt , Agagi  vero  et  Amani  cum  vita  regnum  eri- 
puerunt. 

Num.  24.  20-  Cumque  (Balaam)  vidisset  Amalec. 
assumens  parabolam  ait:  Principium  gentium  Amalec , 
cuius  extrema  perdentur.  2l-  Vidit  quoque  Cinaeum  et 
assumpta  parabola  ait:  Robustum  quidem  est  habita- 
culum tuum , sed  si  in  petra  posueris  nidum  tuum  22  et 
fueris  electus  de  stirpe  Cin,  quamdiu  poteris  perma- 
nere? Assur  enim  capiet  te.  Illud  vaticinium  quod  est 
de  Amalec  explicatione  non  indiget.  Nam  qui  ex  illo 
postremi  nati  sunt,  eos  delevit  Mardochaeus.  Cinaei  au- 
tem, qui  cum  Amalecitis  moribus,  institutis,  patria, 
bellorumque  societate  semper  coniuncti  erant , cum  eis 
etiam  Damasco  urbe  sunt  potiti.  Quam  etsi  optime  mu- 
niverunt , tamen  a Theglathphalassare  capti  sunt  in  Scy- 
thiamque  deducti.  Similibus  verbis  de  Damascenis  po- 
steriores prophetae  usi  sunt. 

Deut.  4.  26  Testes  invoco  (Moyses)  hodie  coelum  et 
terram,  cito  perituros  vos  (Israelitas)  esse  de  terra, 
quam  transito  Iordane  possessuri  estis,  non  habita- 
bitis in  ea  longo  tempore  sed  delebit  vos  Dominus ; 
27  ■ atque  disperget  in  omnes  gentes  et  remanebitis  pauci 
in  nationibus , ad  quas  vos  ducturus  est  Dominus , 
ss-  ibique  servietis  diis  qui  hominum  manu  fabricati 
sunt,  ligno  et  lapidi . qui  non  vident  nec  audiunt  nec 
comedunt  nec  odorantur.  29-  Cumque  quaesieris  ibi  Do- 
minum Deum  tuum , invenies  eum : si  tamen  toto  corde 
quaesieris  et  tota  tribulatione  animae  tuae.  30  ■ Post- 
quam te  invenerint  omnia  quae  praedicta  sunt , novis- 
simo tempore  reverteris  ad  Dominum  Deum  tuum  et 
audies  vocem  eius.  Proprie  haec  ad  Babylonicum  ex- 
silium spectare,  quis  non  videt?  Esthera  Mardochaeus 
ceterique  ludaei  magna  illa  calamitate  afflicti  incredibili 
cum  angore  ex  intima  animi  sententia  a Deo  salutem 

pelierunt  atque  impetrarunt.  Invenies  eum , si  tamen  etc.  Deui.  ♦,  *>. 
Neque  vero  postea  ab  eo  umquam  desciverunt.  Audies 
vocem  eius.  Pertinent  autem  eadem  verba  etiam  ad  diu- 
turnum exsilium  illud,  quod  alteram  Hierosolymorum 
expugnationem  secutum  est.  Est  enim  eorum  interpres 
sanctus  Paulus  dicens:  Nolo  vos  ignorare,  fratres,  my- 
sterium hoc,  quia  caecitas  ex  parte  contigit  in  Israel , 
donec  plenitudo  gentium  intraret  et  sic  omnis  Israel 
salvus  fieret.  Quemadmodum  autem  primis  temporibus 
Iudaei  ex  agno  paschali  potissimum  Christum  cognove- 
runt: sic  nostra  aetate  a sortium  festo,  quod  summa 
religione  instituunt,  ad  veritatem  adducendi  sunt. 

Deut.  25.  ,9-  Cum  (ergo)  Dominus  Deus  tuus  dede- 
rit tibi  requiem  et  subiecerit  cunctas  per  circuitum  na- 
tiones in  terra , quam  tibi  pollicitus  est , delebis  nomen 
Amalec  sub  coelo.  Cave  ne  obliviscaris.  Hinc  Sauli  pec- 
catum et  Achabi , quorum  alter  Agagem , Benadadem 
alter  salvum  esse  voluit.  Hanc  legem  summa  cum  re- 
ligione observavit  Mardochaeus. 

Deut.  28.  64  Disperget  te  Dominus  in  omnes  po- 
pulos a summitate  terrae  usque  ad  terminos  eius,  et 
servies  ibi  diis  alienis,  quos  et  tu  ignoras  et  patres 
tui , lignis  et  lapidibus.  6“-  In  gentibus  quoque  illis  non 
quiesces  neque  erit  requies  vestigio  pedis  tui.  Dabit 
enim  tibi  Dominus  ibi  cor  pavidum,  et  deficientes  ocu- 
los et  animam  consumptam  moerore.  86  Et  erit  vita 
tua  quasi  pendens  ante  te.  Timebis  nocte  et  die  et  non 
credes  vitae  tuae.  ®7-  Mane  dices : Quis  mihi  det  ve- 
sperum ? et  vespere : Quis  mihi  det  mane?  propter  cor- 
dis tui  formidinem  qua  terreberis  et  propter  ea  quae 
tuis  videbis  oculis.  ludaeorum  moerorem  nemo,  ne  Mar- 
dochaeus quidem  ipse  accuratius  describere  potuit.  Hes 
enim  ita  \ erbis  expressa  est,  ut  quasi  ante  oculos  po- 
sita conspicialur.  Etenim  suplicii  dies  illis  sorte  erat  con- 


Digitized  by  Google 


— 48  — 


Dant.  stilutus.  Litteris  magistratus  certiores  facti.  Carnifices 
ubique  parati.  Quo  factum  est , ut  Iudaei  tamquam  capitis 
damnati  et  spatium  vitae  et  finem  oculis  haberent  subie- 
ctum.  Et  erit  vita  tua  quasi  pendens  ante  te.  Quum 
autem  e supplicio  incolumes  sese  eripuissent , de  vita 
sua  saluteque  ipsi  dubitarunt.  Non  credes  vitae  tuae. 
Quae  denique  de  pavido  animo  dicta  sunt,  ea,  ut  ce- 
tera, etiam  aequales  nostros  attingunt.  Nam  qui  Iudaeis 
timidiores  sint  et  ignaviores,  haud  facile  invenies. 

Dcut.  30.  '■  Cum  ergo  venerint  super  te  omnes  ser- 
mones isti,  benedictio  sive  maledictio,  quam  proposui 
in  conspectu  tuo:  et  ductus  poenitudine  cordis  tui  in 
universis  gentibus , in  quas  disperserit  te  Dominus  Deus 
tuus  2 et  reversus  fueris  ad  eum  et  obed ieris  eius  im- 
periis , sicut  ego  hodie  praecipio  libi  cum  filiis  tuis  in 
toto  corde  tuo  et  in  tota  anima  tua , *■  reducet  Domi- 
nus Deus  tuus  captivitatem  tuam 2-  Omnes  autem 

maledictiones  has  convertet  super  inimicos  tuos  et  eos  qui 
oderunt  te  et  persequuntur.  Quanta  fuerit  in  Iudaeis 
moestitia  de  peccatis  ac  poenitentia  et  qualis  eorum  ad 
Dominum  reditio,  res  Estheriana  testimonio  est.  Cum 
ductus  poenitudine  cordis  tui ...  reversus  fueris.  Inimici 
vero  quas  poenas  sumere  gravissimas  parati  erant,  ipsi 
dederunt.  Omnes  maledictiones  etc. 

Deut.  32.  M-  Foris  vastabit  cos  (Israe/itas)  gladius 
et  intus  pavor,  iuvenem  simul  ac  virginem,  lactentem 
cum  homine  sene.  J®-  Dixi:  Vbinam  sunt  ? cessare  faciam 
ex  hominibus  memoriam  eorum.  Aman  eo  usque  proces- 
sit, ut  constitueret  Iudaeorum  gentem  internecione  de- 
lere, diem  huius  rei  definiret  sorte,  licentiam  a rege 
Assuero  impetraret.  Dixi:  Vbinam  sunt? 

J7  Sed  propter  iram  inimicorum  distuli,  ne  forte 
superbirent  hostes  eorum  et  dicerent : Manus  nostra  ex- 
celsa et  non  Dominus  fecit  haec  omnia.  Quanta  in  ho- 

stibus  fuerit  superbia,  et  ex  Estherae  historia  intelligi  Deui,  n, n. 
potest  et  ex  Mardochaei  verbis:  Quare  dicunt,  qui  nos 
affligunt,  non  habent  Deum  qui  salvet  eos,  et  adpe- 
riunt  os  suum  ad  devorandam  partem  tuam  et  ad  lau- 
dandum idola  sua  ac  templa  '). 

M Gens  absque  consilio  est  et  sine  prudentia.  29  V ti- 
nam saperent  et  intelligerent  ac  novissima  providerent. 

**•  Quomodo  persequatur  unus  mille  et  duo  fugent  de- 
cem millia'!  nonne  ideo  quia  Deus  suus  vendidit  eos 
et  Dominus  conclusit  illos?  Idumaeorum  gentem  con- 
silii tum  atque  intelligentiae  omnino  expertem  fuisse  ne- 
que internecionem  suam  providisse  etiam  posteriores 
prophetae  dixcrupt. 

*'•  Non  enim  est  Deus  noster  ut  dii  eorum  et  ini- 
mici nostri  sunt  iudices.  12  De  vinea  Sodomorum  vinea 
eorum  et  de  suburbanis  Gomorrhae  uva  eorum  uva  fellis 
et  botri  amarissimi.  33 - Fel  draconum  vinum  eorum  et 
venenum  aspidum  insanabile.  si-  Nonne  haec  condita 
sunt  apud  me  et  signata  in  thesauris  meis  ? ss-  Mea 
est  ultio  et  ego  retribuam  in  tempore,  ut  labatur  pes 
eorum,  iuxta  est  dies  perditionis  et  adesse  festinant 
tempora.  Haec  quamvis  proprie  de  Idumaeis  dicta  sint, 
tamen  latius  patere  videntur.  Dederunt  enim  Sodomaeo- 
rum  poenas  paulo  post  Moysem  mortuum  Chananaei, 
Babylonicis  temporibus  Scythae,  brevi  post  Christum 
Judaei  improbi , daturi  sunt  autem  homines  angelique 
nequam  apud  inferos. 

**•  ludicabit  Dominus  populum  suum  et  in  servis 
suis  miserebitur , videbit  quod  infirmata  sit  manus  et 
clausi  quoque  defecerunt  residuique  consumpti  sunt. 

Deus,  quum  suos  ab  Idumaeis  videret  oppressos,  cau-  . 
sam  eorum  diiudicavit. 


1)  Orat.  Mard.  13. 

Vol.  II.  4 

Deat.  w,  37.  37  Et  dicet : Vbi  sunt  dii  eorum  in  quibus  habe- 

bant fiduciam , 38  de  quorum  victimis  comedebant  adi- 
pes et  bibebant  vinum  libaminum  ? surganl  et  opi- 
tulentur vobis  et  in  necessitate  vos  protegant.  Cresis 
Idumaeis,  etiam  eorum  dei  fracti  ac  deleti  sunt.  Est 
sancta  quaedam  in  his  verbis  tiamtiet. 

39-  Videte  quod  ego  sim  solus  et  non  sit  alius  Deus 
praeter  me;  ego  occidam  et  ego  vivere  faciam,  per- 
cutiam et  ego  sanabo,  et  non  est  qui  de  manu  mea 
possit  eruere,  ludaei  ab  eo  poeta,  qui  de  re  Estheriana 
cecinit,  admoneri  solent,  ut  ex  ea  verum  unicumquc 
esse  Deum  suum  cognoscant.  Occidit  autem  eos  Deus 
per  Amanem;  ut  viverent , per  Mardochaeum  effecit.  De 
manu  eius  Scythas  nemo  potuit  eruere. 

40  Levabo  ad  coelum  manum  meam  et  dicam:  Vivo 
ego  in  aeternum.  4I-  Si  acuero  ut  fulgur  gladium  meum 
et  arripuerit  iudicium  manus  mea,  reddam  ultionem 
hostibus  meis  et  his , qui  oderunt  me  retribuam  45  Ine- 
briabo sagittas  meas  sanguine,  et  gladius  meus  devo- 
rabit carnes,  de  cruore  occisorum  et  de  captivitate , 
nudati  inimicorum  capitis.  Cur  Amalecitae  hostes  Do- 
mini vocari  soleant,  ex  superioribus  locis  cognitum  est. 
Deus  quod  iuratus  est,  perfecit,  quum  hostes  illos  Mar- 
dochaeo  caedendos  tradidit.  Gladius  eius  absumsit  carnes 
ex  sanguine  inimicorum , et  captionem  fecit  ex  principe 
eorum,  qui  praefuerunt  inimicis  (cf.  LXX).  Praefecto- 
rum principem,  quem  gladius  Domini  cepit,  Amanem 
dicit.  Si  sequimur  Vulgatam , nudatum  inimicorum  ca- 
put Aman  putandus  est  in  crucem  sublatus. 

43  Laudate  gentes  populum  eius,  quia  sanguinem 
servorum  suorum  ulciscetur  et  vindictam  retribuet  in 
hostes  eorum  ct  propitius  erit  terrae  populi  sui.  Gentes 
etiam  a prophetis  et  ab  auctore  psalmorum  admonentor , 
ut  ex  Scytharum  caede  Dei  fortitudinem  magnanimila- 

lemque  cognoscant,  admirenlur , collaudent.  Quum  ho- 
stes poenas  malefactorum  luissent , in  patriam  reducti 
sunt  ludaei.  Et  propitius  erit  terrae  populi  sui.  Ex 
brevissima  nostra  interpretatione  iam  perspicuum  esse 
puto,  haec  Moysis  vaticinia  ad  Scvlharum  interitum  spe- 
ctare. Quare  recte  Eslhera  Deum  precata , Mihi  autem 
narratum  fuit , inquit,  quod  tu  locutus  es  per  Moysem 
servum  tuum  etiam  quum  essent  in  terra  inimicorum 
suorum  dicens:  Non  recedam  ab  eis  in  regno  Baby- 
lonis neque  derelinquam  eos  in  regno  Mediae  et  Persidis. 

CAPVT  TERTIVM 

l»R  VATICINIIS  EX  DVODEC1M  PROPHETIS. 


S.  3. 

De  re  Estheriana  quae  praedixerit  Oseas? 

C^uaenam  inter  Deum  sanctum  et  Israelitas  impios  ratio 
intercederet,  illius  iussu  non  modo  dictis  Oseas  sed  etiam 
factis  expressit.  Meretricem  enim  uxorem  duxit,  ex  qua 
procreavit  filios  tres.  Primo  nomen  imposuit:  Iezrael 
i.  e.  iudex  Deus , quo  nomine  indicaret , iudicium  in- 
stare de  familia  lehu  deque  omni  regno  Israel.  Alteram 
quae  erat  filia,  vocavit : Absque  misericordia,  quod  Deum 
miserendi  finem  fecisse  diceret.  Tertio  nomen  dedit : 
Non  populus  meus . ab  eo,  quod  Deus  foedus  cum  Israe- 
litis  ictum  nullum  esse  vellet.  Quibus  rebus  vates  expo- 
sitis de  re  Mardochaica  hoc  modo  vaticinatus  est. 

Ose.  1.  10  Et  erit  numerus  filiorum  Israel  quasi 
arena  maris  quae  sine  mensura  est  et  non  numerabi- 


Deut.  32,  43. 

0«  i,io.  tur.  Et  erit  in  loco,  ubi  dicetur  eis:  Non  populus  meus 
vos,  dicetur  eis:  Filii  Dei  viventis.  “■  Et  congrega- 
buntur filii  Iuda  et  filii  Israel  pariter  et  ponent  si- 
bimet  caput  unum  et  ascendent  de  terra , quia  magnus 
dies  lezrael.  Quae  verba , ut  dixi , primum  ad  Mardo- 
chaica  tempora , deinde  ad  Christum , denique  ad  re- 
rum omnium  finem  referenda  iudico.  Sed  singula  sunt 
explicanda  breviter.  Quum  Israelitae  in  exsilium  dedu- 
cti essent,  re  ipsa  perspexerunt,  se  non  esse  populum 
Dei,  Deum  sibi  vel  nullum  esse  vel  quasi  mortuum.  Sed 
quum  in  exsilio  ex  hostium  manibus  praeter  omnium 
exspectationem  eriperentur:  item  re  ipsa  experti  sunt, 
Deum  sibi  esse  vivum,  seque  eius  filios.  Nacti  sunt  au- 
tem ludaei  et  Israelitae  caput  unum,  regem  Mardo- 
chaeum.  Qui  quum  quodammodo  a mortuis  surrexisset, 
etiam  gentem  suam  e terra , e sepulcris  suscitavit.  Et 
ascendent  e terra.  Haec  enim  propria  est  verborum  He- 
braicorum significatio.  A qua , non  video , cur  recedere 
oporteat.  Magnus  est  enim  dies  lezrael  i.  e.  iudicis  Dei, 
iudicii.  Quod  dies  iudicii  a propheta  dies  lezrael  voca- 
tur; sciendum  est,  lehu  haud  ita  mullis  annis  ante  a filiis 
uxoreque  Achabi  poenas  repetivisse  in  urbe  lezrael. 
Praeterea  ~\V  proprie  iddem  valet  quod  iudicare;  quo- 
niam autem  veteres  ad  iudiccm  accedentes  soliti  sunt 
dicere:  Salva  me,  verbum  illud  etiam  adiuvandi  libe- 
randi que  vim  adeptum  est. 

lam  vero  vates  describere  aggreditur,  quibus  poenis 
in  Palaestina  ipsa  gentem  suam  Deus  allecturus  sit.  De- 
inde ita  dicere  pergit: 

Ose.  2.  li-  Propter  hoc  ecce  ego  lactabo  eam  et  du- 
. cam  eam  in  solitudinem  et  loquar  ad  cor  eius.  13  Et 
dabo  ei  vinitores  eius  ex  eodem  loco  et  vallem  Achor 
ad  aperiendam  spem  et  canet  ibi  iuxta  dies  iuventutis 
suae  et  iuxta  dies  ascensionis  suae  de  terra  Aegypti. 

Haec  et  ea  quae  sequuntur  verba  quum  a Theophyla-  o*>.  2.  i&. 
clo  ')  recte  ad  exsilii  tempus  relata  sunt,  Ium  verius  a 
Theodoreto 1  2)  ad  ipsam  Scythicarum  gentium  interne- 
cionem. Nos  quo  referamus,  non  attinet  dicere.  Sed 
veniamus  ad  singula.  Deus  igitur  reducturum  se  dicit 
ludaeos  ad  pristinum  infantiae  statum , quo  usi  essent 
tum,  quando  ex  Aegypto  discederent.  Lactabo  eos  atque 
infantium  cibum  praebebo;  praeterea,  ut  patres,  sic  du- 
cam eos  in  desertum.  Quo  animum  a variis  cupidita- 
tibus revocatum  ad  verba  mea  attendent.  Et  loquar  ad 
cor  eorum.  Cf.  Deut.  4.  30-  Et  audies  vocem  Domini 
Dei  tui.  Sed  in  exsilio  ne  omnino  cadat  animus  neve 
salutis  spes  omnis  deponatur;  concedam  eis  parem  vi- 
ctoriam , atque  illa  erat  ad  montem  Iloreb  et  in  valle 
Benedictionis. 

Et  dabo  ei  vallem  Achor  ad  aperiendam  spem  i.  e. 
portam  spei.  Variae  sunt  et  discrepantes  de  his  verbis 
interpretum  sententiae,  quas  oh  eam  causam  quam  di- 
ximus, missas  facimus.  Sciendum  est , vallem  Achor  fuisse 
in  tiihu  Bcniamin  haud  procul  lericho,  pertinuisse  au- 
tem ab  Engaddi  quod  oppidum  ad  ostia  Iordanis  situm 
erat,  usque  ad  Hierosolyma.  Vnde  nomen  habeat,  ex 
Ios.  7,  24.  s.  perspici  potest.  Fn  ea  valle  castra  po- 
suerant Idumaei  et  eorum  qui  socii  erant  Moabitae  et  Am- 
monitae,  quum,  Iosaphatc  regnante,  Iordanem  transgressi 
contra  Hierosolyma  proficiscerentur.  Ibi  ludaei  Deum  sibi 
opem  ferre  \iderunt.  Socii  enim  illi  quidem  primum  in 
Idumaeos,  post  alteri  in  alteros  arma  converterunt  3). 
Eiusmodi  igitur  victoriam  sine  sanguine  et  labore  Deus 
sese  daturum  pollicetur  ac  dedit,  quum  eosdem  hostes, 


1)  Theoph.  in  h.  I. 

2)  Theodor.  in  Ezec.  38,  17. 

3)  II.  Parali.  20. 

ojc.  2,  ii.  Mardochaeo  duce,  ludaeis  occidendos  commisit.  Dabo  eis 
vallem  Achor  portam  spei.  Praeclare.  Etenim  ut  ludaei, 
quum  losaphat  regnaret,  devictis  hostibus,  praeda  vel 
benedictione  onusti  domum  redierunt : sic  ex  victoria 
Mardochaica  quasi  per  portam  paucis  post  annis  facil- 
lime, ut  ex  v alie  Achor,  in  patriam  redituri  sunt.  Nam 
ut  ex  angusta  illa  valle,  quae  portae  haud  dissimilis  est, 
adspectus  ad  Hierosolyma  palet : sic  post  Scythicum 
bellum  futurum  est,  ut  statim  oculi,  et  gressus  paulo 
post  in  urbem  convertantur.  Neque  vero  ignorandum 
est,  Engaddi  totamque  vallem  Achor  vinum  tulisse  sua- 
vissimum ').  Quare  vatis  animus  a sanguine  hominum 
ad  sucum  uvarum,  a victoribus , qui  inimicos  caedunt, 
ad  vindemiatores  defertur.  Et  dabo  vindemiatores , qui 
hostes  colligent  ut  uvas  atque  compriment , ex  eodem 
loco  i.  e.  ex  valle  Achor,  ex  tribu  Beniamin.  Erat  au- 
tem, ut  saepius  dixi,  ex  ea  tribu  Mardochaeus. 

Et  canet  ibi  iuxta  dies  iuventutis  suae  et  iuxta 
dies  ascensionis  suae  de  terra  Aegypti.  De  re  Mardo- 
chaica quae  carmina  confecta  sint , postea  dicemus.  In 
eis  autem  etiam  veterum  rerum  quae  sunt  Moysis  tem- 
pore actae,  mentio  fieri  solet.  Iam  vero  quae  sequun- 
tur, haec  sunt: 

IB-  Et  erit  in  die  illa,  ait  Dominus,  vocabit  me: 
Vir  meus,  et  non  vocabit  me  ultra:  Baa/i.  17  Et  au- 
feram nomina  Baalim  de  ore  eius  et  non  recordabitur 
ultra  nominis  eorum.  Haec  dicta  sunt  ex  ea  allegoria , 
quam  attigimus  antea.  Vt  Deum  Israelitae.  sic  herum 
servi,  sic  maritum  uxores  Dominum  suum  vocare  so- 
lebant. Deus  igitur  foedus  cum  eis  renovavit  post  exsi- 
lium Babylonicum  et  falsorum  deorum  nomina  ex  eorum 
tum  memoria  omnino  delevit.  Cf.  Deut.  32,  19. 


I)  Cant.  i,  14. 

19  Et  percutiam  cum  eis  foedus  in  die  illa,  cum  o*.  a,  w. 
bestia  agri  et  cum  volucre  coeli  et  cum  reptili  terrae , 
et  arcum  et  gladium  et  bellum  conteram  de  terra : et 
dormire  eos  faciam  fiducialiter.  De  Scythicarum  gen- 
tium caede  haec  probe  intellecta  sunt.  Arcus  et  sin, 
aq-nt,  popQcu*  tela  sunt  Scythica,  ludaci  autem  ab  Idu- 
maeis quotidianis  fere  bellis  vexati,  tandem,  illis  in- 
terfectis, pacem  consecuti  sunt.  Sed  haec  perspicua;  illa 
obscura:  Et  percutiam  foedus  cum  bestia  agri,  ctc. 

De  quibus  magna  est  interpretum  dissensio.  Sed  haud 
ignotum,  veteres  in  foederibus  faciendis  solitos  sacra 
offerre,  ex  eisque  convivia  parare.  Quare  foedus  icere 
iddem  ducendum  est  ac  sacra  facere  vel  coenam  in- 
stituere. Praeterea  ex  historia  assumendum,  quod  po- 
stea accuratius  perspicietur,  caesorum  cadavera  non  esse 
a Mardochaeo  illico  sepulla.  Sed  concessa  sunt  primum 
bestiis  volucribusque . deinde  ex  eis  cpiae  reliqua  erant 
ossa  unum  in  locum  coacervata.  Verborum  igitur  sen- 
tentia haec  est:  Scythae  tamquam  hostiae  Deo  mactati 
sunt;  carnes  autem  ille,  ut  is  qui  foedus  icit,  non  ho- 
minibus, sed  bestiis  consumendas  tradidit. 

I9-  Et  sponsabo  te  mihi  in  sempiternum  et  sponsabo 
te  mihi  in  iustilia  et  iudicio  et  in  misericordia  et  in 
miserationibus.  20-  Et  sponsabo  te  mihi  in  fide  et  scies 
quia  ego  Dominus.  5I-  Et  erit  in  die  illa:  Exaudiam, 
dicit  Dominus  , exaudiam  coelos  et  illi  exaudient  ter- 
ram , 12 ■ et  terra  exaudiet  triticum  et  vinum  et  oleum 
et  haec  exaudient  Iezrael.  23  Et  seminabo  eam  mihi 
in  terra  et  miserebor  eius,  quae  fuit  Absque  miseri- 
cordia. 14 - Et  dicam  Non  populo  meo : Populus  meus 
es  tu,  et  ipse  dicet  : Deus  meus  es  tu.  ludaeorum  ani- 
mos Dens  eo  sibi  obstrinxit,  quod  ut  antea  Aegyptio- 
rum iugum,  sic  post  Scytliarum  iniurias  ab  eis  pro- 
pulsavit. Haec  vaticinii  pars  ad  illud  spatium  quod 


Digitized  by  Google 


— 56  — 


om  3,2«.  captivitatem  consecutum  est,  atque  ad  Christi  redem- 
ptionem spectat  et  ad  ea,  quae  in  coelo  futura  sunt. 
Singula  autem  ad  intelligendum  non  sunt  difficilia. 

Ose.  5.  '5-  Vadens  revertar  ad  locum  meum,  donec 
deficiatis  et  quaeratis  faciem  meam.  6.  1 In  tribulatione 
sua  mane  consurgent  ad  me : Venite  et  revertamur  ad 
Dominum , s-  quia  ipse  cepit  et  sanabit  nos,  percutiet 
et  curabit  nos,  *•  vivificabit  nos  (Cf.  Deut.  32,  39. ) post 
duos  dies , in  die  tertia  suscitabit  nos , et  vivemus  in 
conspectu  eius.  Sciemus  sequemurque , ut  cognoscamus 
Dominum,  quasi  diluculum  praeparatus  est  egressus 
eius  et  veniet  quasi  imber  nobis  temporaneus  et  sero- 
. tinus  terrae.  Deus  populum  suum  in  exsilium  abduxit, 
et  quod  eum  desertum  esse  voluit , in  locum  suum  Hie- 
rosolyma reversus  est.  Quum  autem  maxima  ab  Idu- 
maeis pericula  impenderent,  Iudaei  Deum  suum  quaerere 
coeperunt.  Mense  autem  tertio,  ex  quo  capitis  damnati 
erant,  die  tertio,  ex  quo  ieiunia  facere  coeperant  '), 
rursus  ad  huius  vitae  lucem  ascenderunt.  Similiter  duos 
dies  Dominus  in  sepulcro , discipuli  in  luctu  erant , die 
tertio  huic  vita,  illis  animi  laetitia  reddita  est. 

Reliquum  est  vaticinium  de  resurrectione  praeclarum 
illud  quidem  sed  multis  difficultatibus  criticis  implicatum: 
Ose.  13.  n Colligata  est  iniquitas  Ephraim,  ab- 
sconditum peccatum  eius.  ,3  Dolores  parturientis  ve- 
nient ei , ipse  filius  non  sapiens ; nunc  enim  non  stabit 
in  contritione  filiorum.  ,4  De  manu  mortis  liberabo 
eos,  de  morte  redimam  eos,  ero  mors  tua  o mors,  morsus 
tuus  ero  inferne.  Septuaginta  interpretes,  quorum  verba 
sancto  Paulo  probata  sunt,  hoc  modo:  Coacta  est  ini- 
quitas Ephraim,  reconditum  peccatum  eius.  Dolores 
quasi  parturientis  venient  ei.  Hic  est  filius  tuus  sapiens. 


i)  Esth.  4,  16. 

Cur  non  sustines  in  contritione  liberum.  De  manu  in-  o«.  ii,  h 
fer  ni  liberabo,  de  morte  redimam  illos.  Vbi  victoria  ') 
tua  morsi  ubi  aculeus  tuus  inj ernei  Beatus  autem  Paulus 
ita:  Absorpta  est  mors  in  victoria,  ubi  est,  mors,  vi- 
ctoria tual  ubi  est,  mors,  stimulus  tuus  s)?  Quoniam 
nobis  propositum  est,  ut  haec  vaticinia  quam  brevis- 
sime explicemus,  disputationes  criticae  omnino  omitten- 
dae sunt.  Deus,  quod  Israelitas  non  multavit  statim, 
idcirco  peccatorum  oblivisci  minime  putandus  est.  Ve- 
romenimvero  ea  omnia  memoria  tenet , quo  acerbiores 
poenas  expetat.  Dolores  enim  parturientis  venient  ei. 

His  doloribus  affecti  sunt , quum  ab  Amane  opprimeren- 
tur eisque  cruciatus  suppliciique  dies  ante  oculos  obversa* 
retur.  Verumtamen  non  stabunt  in  contritione  liberum , 
non  diu  permanebunt  in  doloribus  matris,  quae  sibi 
ex  partu  mortem  advenire  sentit.  De  manu  inferni  li- 
berabo, de  morte  redimam  illos.  Quod  Deus  promisit, 
id  perfecit , quum  suos  per  Mardochaeum  ex  gravissimo 
illo  periculo  vindicaret.  Inde  prophetae  vox  laetantis  et 
gaudentis:  Vbi  cicloria  tua,  morsi  ubi  aculeus  tuus, 
inf ernei  Vt  Mardochaicam  rem,  sic  nos  haec  vaticinia 
omnia  iuste  ad  Christi  nostramque  omnium  resurrectio- 
nem referre,  ex  eis,  quae  supra  diximus,  perspectum 
putamus. 

; . 

S-  *■ 

De  Ioelis  vaticinationibus. 

Quo  tempore  Iudaei  in  exsilium  ducti  sunt , duplex 
fuit  Domini  iudicium,  unum  de  eis  ipsis  alterum  de 
eorum  hostibus.  Primum  enim  graviter  illi  ipsi  castigati 


1)  Tiin  Aura, 

a)  I.  Cor.  16,  54.  s. 

lori,  sunt,  lines  eorum  vastati,  urbs  diruta,  templum  in- 
cendio deletum.  Quae  omnia  ab  Assyriorum  quidem 
Chaldaeorumque  facta  sunt  imperatoribus , sed  per  Idu- 
maeos, per  Amalecitas.  Isti  enim  Chaldaeis  subsidio  erant 
in  omni  re  gerenda,  isti  avidi  praedarum  Hierosolyma 
vi  ceperunt  incensique  nefasta  in  Deum  ira  inflamma- 
tionem templo  intulerunt.  Quibus  rebus  peractis,  alte- 
rum Deus  iudicium  praeparavit.  Idumaeos  omnino  per- 
didit, Iudaeos  exsules  salvos  esse  voluit.  De  utroque 
iudicio  vaticinatus  est  Ioel. 

Sed  iam  ad  rem  ipsam  accedemus,  si  pauca  prius 
de  verbo  quodam  dixerimus  quo  propheta  non  pro- 
prio sensu  usus  est.  Eximia  quaedam  est  in  Semitis  quum 
in  aliis  rebus  constantia,  tum  vero  in  eo,  quod  quas 
metaphoras  adhibuerunt  veteres,  omnis  dein  posteritas 
retinere  consueverat.  Vetus  scriptor,  qui  reliquit  librum 
ludicum,  Amalecitas  comparavit  cum  locustis;  qua  qui- 
dem comparatione  nihil  potest  esse  aptius.  Repentinae 
utrorumque  multitudines  advolant,  incredibili  cum  ce- 
leritate omnia  percurrunt,  omnia  rapiunt,  omnia  va- 
stant ac  depopulantur.  Neque  ulla  ratio  est , qua  ab  eis 
quis  quid  defendere  possit  ‘).  Ita  enim  auctor  ille  scri- 
psit: Ipsi  enim  Madian  el  Amalec  et  universae  greges 
eorum  veniebant  cum  tabernaculis  suis  et  instar  locus- 
tarum universa  complebant , innumera  multitudo  ho- 
minum et  camelorum , quidquid  tetigerant  devastantes , 
et  paulo  post  i Madian  autem  et  Amalec  et  omnes  orien- 
tales populi  fusi  iacebant  in  valle , ut  locustarum  mul- 
titudo s).  Hunc  secutus  libri  Iudithae  auctor  de  equi- 
tibus sagittariis  ita : Et  profectus  est  ipse  lloloferncs  et 


1)  De  agminibus  locustarum  et  vastationibus  v.  los.  debell.  Imi. 
4,  9,  7.  Hicron.  ad  Ioel. 

2)  Iudicc.  6,  5.  7,  12. 

omnis  exercitus  cum  quadrigis  et  equitibus  sagittariis , 
qui  cooperuerunt  faciem  terrae  sicut  locustae  ‘).  Sed 
sive  haec  translatio  tam  apta  fuit,  sive  is,  qui  ludicum 
librum  scripsit,  tantum  apud  posteros  auctoritate  sua 
valuit : Ioel , quum  de  Cinaeis  Amalecilisque  vaticina- 
retur, non  dubitavit  suppresso  nomine  proprio,  locu- 
starum nomen  adhibere.  Eo  enim  is  tempore  fuit , quum 
leroboame  regnante  Benadad  Hazaelis  filius  haud  pro- 
cul ab  eo  abfuit , quin  Israel  itas  omnino  perderet.  Quare 
quum  ille  unus  luin  hostis  esset,  non  obscurum  fuit, 
quem  loel  his  verbis  vellet  intclligi:  Audite  hoc  senes 
et  auribus  percipite  omnes  habitatores  terrae , si  factum 
est  istud  in  diebus  vestris  aut  in  diebus  patrum  ve- 
strorum. Residuum  erucae  comedit  locusta  et  residuum 
locustae  comedit  bruchus  et  residuum  bruchi  comedit 
rubigo.  Deinde  poenas  describit  quas  Israelilae  ludaei- 
que  luerunt,  quae  quidem  initium  ceperunt  ab  agrorum 
vastatione  expugnationeque  urbium , finem  autem  nactae 
sunt  Hierosolymis  temploque  funditus  sublatis.  Terram 
igitur  sanctam  hostibus  Dominus  vastandam  dedit,  po- 
pulum exsulem  conservatum  voluit. 

loel.  2.  '*•  Zelatus  est  Dominus  terram  suam  et 
pepercit  populo  suo.  ,9-  Et  respondit  Dominus  et  dixit 
populo  suo : Ecce  ego  mitto  vobis  frumentum  vinum 
et  oleum  ( post  exsilium  ) et  replebimini  eis  et  non  dabo 
vos  ultra  opprobrium  in  gentibus,  (i.  e.  exsilio  Baby- 
lonico). 20-  Et  eum  qui  ab  aquilone  est  procul  faciam 
a vobis  et  expellam  eum  in  terram  inviam  et  deser- 
tam, faciem  eius  contra  mare  orientale  et  extremum 
eius  ad  mare  novissimum;  et  ascendet  foetor  eius  et 
ascendet  putredo  eius  quia  superbe  egit.  His  verbis  eae 


1)  tudtli.  2,  11. 

i«i.  a,  so.  poenae  expositae  sunt , quas  dederunt  Damasceni  Idu- 
rnaici.  Eidem  enim  qui  antea  sunt  locustarum  brucho- 
rumque  nomine  nuncupati , hoc  loco  verbis  designantur : 
qui  ab  aquilone  sunt.  Posita  est  enim  Damascus  ab  Hie- 
rosolymis aquilonem  versus.  Tandem  igitur  desinant  ex- 
plicatores litterarum  isti  quidem  Ioelem  mirari,  quod 
Syros  Damascenos  non  cognoverit ; desistant  commen- 
tarios iactare  suos  et  de  suis  scientiis  gloriari , qui  pro- 
phetam eorum  mentionem  fecisse  ignorant,  de  quibus 
unis  eius  sunt  vaticinia  omnia.  Idumaeos  igitur  Dama- 
scenos Dominus  procul  removit  ab  ludaeis,  quum  per 
Theglathphalassarem  in  Scythiam  eos  expelleret , in  ter- 
ram inviam  et  desertam.  Faciem  eorum  convertit  ad 
mare  orientale,  ad  Caspium,  extremum  autem  ad  mare 
novissimum  i.  e.  ad  Pontum  Euxinum  paludemque 
Maeotim. 

Iam  vero  Oseas  caesorum  insepulta  corpora  per  ali- 
quot menses  bestiis  avibusque  cibo  fore  dixit , loel  au- 
tem pestiferum  ex  eis  foetorem  exstiturum  ait.  Et  ascen- 
det foetor  eius  et  ascendet  putredo  eius;  quia  superbe 
egit.  Quanta  fuerit  in  Amane  ceterisque  Amalecitis  su- 
perbia, quanta  arrogantia,  ex  eorum  factis  apparet. 

Hostibus  caesis,  qui  agros  vineas  olivetaque  locus- 
tarum instar  devastaverant  ludaeosque  in  proximum  ad- 
duxerant capitis  periculum,  vates  a timore  terram  revocat 
atque  animalia,  filios  autem  Sion  ad  summam  incitat  lae- 
titiam. Dein  post  exsilium  dicit  abundantiam  fore  rerum 
omniurn.  Denique  ab  his  v erbis : Et  erit  post  haec, 
illustre  illud  de  Spiritu  sancto  exorditur  vaticinium. 

Sed  significaverat  propheta  cladem  Idumaeorum  ea 
re  sola , quae  ex  insepultis  cadaveribus  nascitur.  Qua- 
mobrem  ad  eorum  caedem  reversus  grande  illud  de  valle 
losaphat  et  praeclarum  edidit  oraculum.  De  quo  dicen- 
dum est  paulo  accuratius.  - 

Hanc  igitur  vaticinationem  ad  Assyrias,  qui  a San- 

nacheribo  Hierosolyma  ducti  sunt . referendam  existi- 
mavit Kufinus  presb.  Aquil.  ').  Ad  resurrectionem  Do- 
mini eam  et  ad  diem  indicii  spectare  dixit  Hieronymus  J). 
Iudaei  continua  traditione  docti  eam  retulerunt  ad  jhj- 
pulos  Gog  et  Magog  J).  Quum  ad  Gog  tum  vero  etiam 
ad  alterum  Cbristi  adventum  pertinere  ait  Ephraem  Sy- 
rus 1 2 3 4 5).  Tbeodoretus  denique  eam  item  de  gentibus  inter- 
pretatus est  Scythicis  s).  Nobis,  Rutino  excepto,  horum 
sententiae  probatae  sunt  omnium.  Nam  quod  Oseas  ver- 
bis illis  indicavit:  Dabo  eis  vinitores  ex  eodem  loco  et 
vallem  Achor , iddem  loel  ita  exponit,  ut  iudicium  Dei, 
ad  quod  Amalecitas  Idumaeosque  arcessivit , ante  oculos 
versari  videatur.  Videtur  enim  id  quidem  ex  historia 
constare,  vallem  Achor,  quae  ab  Hierosolymis  ad  En- 
gaddi  vergit,  ex  clarissima  illa  victoria,  quam  losa- 
phat  ludacorum  rex  de  Idumaeis  non  pugnando  sed 
canendo  adeptus  est,  nominatam  esse  vel  vallem  Bene- 
dictionis vel  etiam  losaphatis.  Quamobrcm  haec  eadem 
a loele3,  14.  recte  appellatur  vallis  concisionis . quo- 
niam ibi  Moabitac  et  Ammonitae  primum  Amalecitas, 
postea  se  inter  se  conciderunt  6).  Sed  iam  transeamus 
ad  singula. 

loel.  3.  lQuia  ecce  in  diebus  illis  et  in  tempore 
illo,  cum  convertero  captivitatem  luda  et  lerusalem. 
Quidam  interpretes  convertendi  verbum  de  ludaeorum 
in  patriam  reditu  acceperunt.  Sed  intelligenda  ea  con- 
versio est,  de  qua  supra  propheta  dixit:  Convertimini 


1)  Rutili,  presb.  Aquil.  Cornui,  in  loel. 

2)  Hieron.  Comm.  in  loel. 

3)  Hieron.  1.  c.  3,  12. 

4)  Ephraem  Syr.  Comm.  in  loel. 

5)  Theodor.  Comm.  iu  Ezec.  39. 

6)  II.  Parali.  20. 

ioei.  3,  i.  ad  me  in  loto  corde  vestro , in  ieiunio  et  in  fletu  et  in 
planctu.  Ita  ad  Dominum  suum  Mardoehaeus  eiusque 
aequales  redierunt,  de  quibus  in  libro  Eslberae  dictum 
est : In  omnibus  quoque  provinciis  oppidis  ac  locis . ad 
quae  crudele  regis  dogma  pervenerat , planctus  ingens 
erat  apud  ludaeos  ieiunium  ululatus  et  fletus,  sacco 
et  cinere  multis  pro  strato  utentibus.  Neque  vero  Iu- 
daei  se  ad  Deum,  sed,  ut  praedixerat  vates,  eos  ad  se 
convertit  Deus. 

2-  Congregabo  omnes  gentes  et  deducam  eas  in  vallem 
Iosaphat  et  disceptabo  cum  eis  ibi  super  populo  meo 
et  hereditate  mea  Israel,  quos  disperserunt  in  natio- 
nibus et  terram  meam  diviserunt.  In  primis  intelligendi 
sunt  Idumaei  Damasceni , qui  primo  sua  sponte  perpe- 
tuis bellis  vexaverunt  Israelitas,  post  ad  ludaeos  superan- 
dos capiendamque  urbem  adiuverunt  Assyrios.  Adducti 
sunt  autem  illi  in  vallem  Iosaphalis  i.  e.  in  Mardochaicum 
iudicium  simillimum  ei , quod  in  valle  illa  maiores  eo- 
rum subierant. 

3 Et  super  populum  meum  miserunt  sortem.  Sortem 
de  ludaeis  interficiendis  misit  Aman. 

3-  Et  posuerunt  puerum  in  prostibulo  et  puellam  ven- 
diderunt pro  vino  ut  biberent.  Scytharum  in  Media  la- 
scivia et  licentia  quam  fuerit  effrenata , ante  expositum 
est  ex  Herodoto.  Paederastiae  eos  deditos  fuisse , ex  eo 
apparet,  quod  id  vitium  in  Graeciam  primi  intulerunt. 
Eos  autem  vino  nihil  carius  habuisse,  supra,  ut  arbi- 
tror, satis  explicatum  est. 

*•  Verum  quid  mihi  et  vobis  Tyrus  et  Sidon  et  omnis 
terminus  Pa/aesthinorum?  numquid  ultionem  vos  red- 
detis mihi  ? et  si  ulciscimini  vos  contra  me , cito  ve- 
lociter reddam  vicissitudinem  vobis  super  caput  vestrum. 
Phoenices  et  Palaestinenses  paulo  post  loelem,  per  Na- 
bonassarem  et  Nabucliudonosorem  poenas  solverunt. 

Quare  vere  quidem  dici  potuit , cito  eos  ac  velociter  in  u»i.  j,  4. 
iudicium  venturos.  Sed  aliter  haec  verba  explicare  ma- 
luerim. Propheta  enim  tanta  Idumaeorum  maleficia  se- 

cum  reputans  ad  cos  ipsos  orationem  destinat.  Non  de 
Phoenicibus,  inquit,  non  de  Palaestinensibus,  non  dc 
incircumcisis  amplius  agitur,  ei  enim  illico  plectuntur; 
sed  vos,  qui  ludaeorum  estis  fratres  eisdem  parentibus 
nati,  quos  odio  in  se  furentes  tanta  Deus  et  tam  diu- 
tina patientia  toleravit , vos  tandem  poenas  dabitis. 

Argentum  enim  meum  et  aurum  tulistis  et  desi- 
derabilia mea  et  pulcherrima  intulistis  in  delubra  ve- 
stra. Hierosolyma  Phoenices  diripuerunt  numquam,  Idu- 
maei Damasceni  saepius. 

6-  Et  filios  luda  et  filios  Ierusa/em  vendidistis  filiis 
Graecorum  ( Iavan ) . ut  longe  faceretis  eos  de  finibus 
suis.  Israelitae  ab  Armeniis  victi  Sinopen,  quae  urbs 
in  illorum  finibus  erat,  deportati  Grnecisque  venditi 
sunt.  Eidem  praeterea  illorum  opera  captivi  deducti  sunt 
in  Mediam  superiorem. 

7-  Ecce  ego  suscitabo  eos  de  loco,  in  quo  vendidistis 
eos  et  convertam  retributionem  vestram  in  caput  ve- 
strum. Deus  autem  eos  ex  sepulcris  suscitavit  in  Media , 
in  Armenia,  in  Asia,  ut  hostes  suos  ulciscerentur. 

*•  Et  vendam  filios  vestros  et  filias  vestras  in  mani- 
bus filiorum  luda  et  venundabunt  eos  Sabaeis  genti  lon- 
ginquae , quia  Dominus  locutus  est.  Scythae  cum  Asiae 
dominarentur,  etiam  Sabaeos,  (si  ea  scriptura  vera  est) 
praedabundi  adorti  sunt  ').  Erat  autem,  teste  Origene , 

Saba  urbs  Indiae 1  2 3).  Haud  parvam  Scytharnm  gentem 
in  extremam  Asiam  delatam,  testatur  Herodotus  *).  Sa- 


1)  Ezec.  18,  3. 

2)  Orig.  ia  Ps.  71. 

3)  Herodi.  4,  22. 

iod.  a,  b.  cas  praeterea  post  magnam  illam  caedem  apud  Asiaticos 
in  servitio  fuisse,  veterum  testimoniis  constat.  Pro  Sa- 
baeis Graeci  interpretati  sunt  in  captivitatem  (a  verbo 
nstf). 

9 ■ Clamate  hoc  in  gentibus , sanctificate  bellum  su- 
scitate robustos , accedant,  ascendant  omnes  viri  bel- 
latores. 10-  Concidite  aratra  vestra  in  gladios  et  ligones 
vestros  in  lanceas.  Infirmus  dicat,  quia  fortis  ego  sum. 
Ita  vates  et  historiae  scriptor  inter  se  consentiunt,  ut 
ad  vaticinium  explicandum  satis  sit  historici  verba  ad- 
8cribere : Et  imperavit  rex , ut  convenirent  ludaeos  per 
singulas  civitates  et  unum  praeciperent  congregari,  ut 
starent  pro  animabus  suis.  Itaque  percusserunt  ludaei 
inimicos  suos  plaga  magna  et  occiderunt  eos  '). 

11  Erumpite  et  venite  omnes  gentes  de  circuitu  et 
congregamini , ibi  occumbere  faciet  Dominus  robustos 
tuos.  ,s-  Consurgant  et  ascendant  gentes  in  vallem  lo- 
saphat , quia  ibi  sedebo , ut  iudicem  omnes  gentes  in 
circuitu.  Cimbros,  Teutones  aliasque  gentes  cum  Scy- 
this in  Asiam  migrasse  diximus.  Sed  harum  gentium 
enumerationem  in  Psalmis , de  quibus  dicendum  est  po- 
stea, inveniemus. 

1S-  Mittite  falces,  quoniam  maturavit  messis  (vin- 
demia); venite  et  descendite,  quia  plenum  est  torcular, 
exuberant  torcularia,  quia  multiplicata  est  malitia 
eorum.  Elegantissimam  Oseae  metaphoram  Ioel  suscipit 
amplificat  exornat. 

**•  Populi , populi  in  valle  concisionis,  quia  iuxra 
est  dies  Domini  in  valle  concisionis.  Iudicium  Dei  po- 
pulis caedem  concisionemque  decrevit.  Quo  die  ludaei  de 
hostibus  vindictam  sumpserunt,  Dominus  honore  glo- 
riaque affectus  est.  Quidquid  enim  illi  laude  dignum 


I)  Esth.  8,  it.  9,  6. 

effecerunt,  in  Deum  id  omne  redundavit.  Idumaeorum  imi. 4, u. 
vero  clades  ignominiaque  in  ipsorum  deos  caderet  ne- 
cesse  erat. 

'5-  Sol  et  Luna  obtenebrati  sunt  et  stellae  retraxe- 
runt splendorem  suum.  Scytharum  occisione,  Adad  (sol), 

Tanais  (luna)  et  stella  Martis  dedecore  macula  turpis- 
simaque  contumelia  notati  sunt.  Lucis  splendorem  illi 
etiam  idcirco  amiserunt , quia  Dominus  quasi  in  tempe- 
state populo  suo  auxilio  venit. 

le-  Et  Dominus  de  Sion  rugiet  et  de  lerusalem  da- 
bit vocem.  Nam  ut  in  monte  Sinai  suis,  ita  etiam  in 
Media  Armeniaque  apparuit.  Apparuerunt  enim  voces  et 
tumultus  et  tonitrua  et  terrae  motus  *). 

‘®-  Et  movebuntur  coeli  et  terra.  Non  modo  dei  coe- 
lestes, sed  etiam  Atergatis  (terra)  Scytharum  dea  ac 
mater  timore  Domini  concussa  est. 

,6-  Et  Dominus  spes  populi  sui  et  fortitudo  filiorum 
Israel.  ,7-  Et  scietis  quia  ego  Dominus  Deus  vester  ha- 
bitans in  Sion  monte  sancto  meo.  Post  Mardochaeum 
magistrum  ac  regem  Judaei  falsos  deos  non  amplius  se- 
cuti sunt. 

,7-  Et  erit  lerusalem  sancta  et  alieni  non  transibunt 
per  eam  amplius.  Idumaeis  fere  omnibus  interfectis , ne- 
que ludaei  diutius  sunt  vexati  neque  templum  violatum. 

Et  erit  in  die  ilht  stillabunt  montes  dulcedinem 
et  colles  /luent  lacte  et  per  omnes  rivos  Iuda  ibunt 
aquae  et  fons  de  domo  Domini  egredietur  et  irrigabit 
torrentem  spinarum.  Vt  supra  sic  hoc  quoque  loco  a 
terrae  fecunditate  ad  abundantem  Spiritus  sancti  effu- 
sionem oratio  deflexit. 

,9-  Aegyptus  in  desolationem  erit  et  Idumaea  in  de- 
sertum perditionis  pro  eo,  quod  inique  egerint  in  filios 

I)  Esth.  II,  i. 

imi.  t,  i$.  I uda  et  effuderint  sanguinem  innocentem  in  terra  sua. 
Haec  verba  testimonio  sunt,  vaticinia  Ioelis  ad  Idumaeos 
recte  a nobis  esse  probeque  relata.  Aegyptii  hora  sexta, 
Idumaei  nona  opprimere  populum  sanctum  conali  sunt. 
Virique  illi  perditi , ludaei  vero  conservati. 

50  Et  ludaea  in  aeternum  habitabitur  et  Ierusaiem 
in  generationem  et  generationem.  2'-  Et  mundabo  san- 
guinem eorum  quem  non  mundaveram;  et  Dominus 
commorabitur  in  Sion.  Haec  de  Iqdaeorum  reditu. 


$.  s. 

De  praedictionibus  Amos. 

Quam  acerbum  hora  nona  futurum  esset  Domini  de 
singulis  gentibus  iudicium,  vates  etiam  exstitit  Amos. 
Quum  enim  Iudaeos  ad  illius  tribunal  Israelitasque  vo- 
cavit, tum  vero  eorum  hostes,  qui  eis  erant  finitimi.  In 
horum  numero  primi  sunt  Amalecitae  atque  Idumaei, 
qui  partim  Damascum,  partim  Belhsan  Bozram  mon- 
temque Seir  incolebant.  Qui  quod  infestissima  tum  Israe- 
litis  arma  intulerant,  in  iram  Dei  prophetaeque  impre- 
cationem inciderunt.  Sunt  enim  plura  de  eis  vaticinia  , 
quae  vel  ad  cladem  ab  Assyriis  eis  illatam  vel  ad  rem 
Estherianam  pertinent. 

Damascenis,  ut  de  eis  primum  dicamus,  expugnatio- 
nem urbis  exsiliumque  in  Gerros  praedixit  hoc  modo: 
Am.  1.  *•  Haec  dicit  Dominus:  Super  tribus  sceleribus 
Damasci  et  super  quattuor  non  convertam  eum , eo  quod 
trituraverint  in  plaustris  ferreis  Galaad.  i-  Et  mittam 
ignem  in  domum  Azael  et  devorabit  domos  Bcnadad. 
5-  Et  conteram  vectem  Damasci  et  disperdam  habita- 
torem de  campo  idoli  et  tenentem  sceptrum  de  domo 
voluptatis  et  transferetur  populus  Syriae  Cyrenen,  di- 
ei t Dominus. 

Oe  Idumaeis  autem , qui  iniurias  inferre  ludaeis  non  Am.  i,  n. 
destiterunt,  ita  loquitur:  Am.  1.  “ Haec  dicit  Domi- 
nus: Super  tribus  sceleribus  Edom  et  super  quattuor 
non  convertam  eum.  eo  quod  persecutus  sit  in  gladio 
fratrem  suum  et  violaverit  misericordiam  eius  et  te- 
nuerit ultra  furorem  suum , et  indignationem  suam  ser- 
vaverit usque  in  finem.  n Mittam  ignem  in  Theman 
et  devorabit  aedes  Bosrae.  Idumaeos  ab  Assyriis  in  di- 
tionem esse  acceptos,  occisos  autem  a Mardochaeo , nemo 
est  qui  ignoret. 

De  Basanitarum  autem  mulierum  exsilio  vaticinatus 
est  his  verbis: 

Am.  4.  1 Audite  verbum  hoc.  vaccae  pingues  (Ba- 
san)  quae  estis  in  monte  Samariae . quae  calumniam 
facilis  egenis  et  confringitis  pauperes . quae  dicitis  do- 
minis (maritis)  vestris:  Afferte  et  bibemus.  Vaccae  vo- 
catae sunt  Amaleciticae  mulieres  propter  nimium  adi- 
pem corporisque  vastitatem ; de  qua  alio  loco  dictum 
est.  Vino  deditae  ipsae  viros  ad  bibendum  invitarunt. 

*■  Iuravit  Dominus  Deus  in  sancto  suo:  Quia  ecce 
dies  venient  super  vos  et  levabunt  vos  in  contis  et  re- 
liquias vestras  in  ollis  ferventibus.  * Et  per  aperturas 
exibitis  altera  contra  alteram , et  proiiciemini  in  Ar- 
mon,  dicit  Dominus.  Hic  locus  plurimum  est  ab  inter- 
pretibus explicatoribusque  vexatus.  Illud  quidem  minime 
obscurum  est,  eum  spectare  ad  deportationem  Dama- 
scenarum in  Scythiam.  Mulieres  enim , quoniam  pingues 
inhabilesque  erant , plaustris  sunt  deductae.  Illis  autem 
necesse  erat  imponere  crates.  Et  levabunt  vos  in  crates. 

Sed  quae  ex  his  natae  sunt  Scythicae  mulieres , ut  haud 
ignotum  est,  in  plaustris  degebant  tectis  ex  omni  parte 
et  conclusis.  Quae  quidem  vates  ingeniose  cum  pisca- 
torum nassis  comparat.  Et  posteritatem  vestram  in  nassis 
piscis  (Hebr.)  Descendebant  autem  ex  plaustris  per  fe- 

Ao>. «,  *.  nestras  angustissimas.  Et  per  aperturas  exibitis.  Ductae 
denique  sunt  in  extremas  terrae  partes  ultra  montes 
Armeniae.  Et  proiieiemini  ultra  Armeniam.  Minutis- 
simae hae  quidem  res , quae  videntur  nullius  esse  mo- 
menti, mea  sententia  vaticiniorum  divinitatem  maxime 
comprobant. 

Reliqua  est  vaticinatio  ea  , quae  tempora  Mardo- 
chaica  attingit.  In  ea  Amos  eadem  quidem,  qua  loci , 
usus  est  metaphora.  Sed  addidit  praeterea  nomen  Agag, 
Est  enim  ex  Graecorum  interpretatione  vaticinatio  hu- 
iusmodi : 

Am.  7.  1 • Sic  ostendit  mihi  Dominus  Deus:  Et  ecce 
foetus  locustarum  veniebat  matutinus  et  ecce  bruchus 
unus  rex  Gog.  1 Et  futurum  est , ut  focnum  terrae 
omne  omnino  devoret.  Et  dixi:  Domine,  Domine  pro- 
pitius esto.  Quis  suscitabit  lacob,  quoniam  solus  est? 
*•  Poeniteat  te.  Domine,  super  hoc!  Et  hoc  non  erit, 
dicit  Dominus.  Verborum  sententia  aperta  et  perspicua 
est.  Vates , quum  haud  multum  ab  eo  abesse  videret , 
quin  Scythae  ludaeos  omnes  occiderent,  ipse  Deum  de- 
precatum adivit.  Quod  petiit,  impetrasse  se  ab  eo  confi- 
tetur. Sed  videamus  singula.  Foetus  locustarum  ei  ha- 
bendi sunt , qui  sunt  a locustis  i.  e.  ab  Amalecitis  in 
Scythia  procreati.  Bruchus  autem  ducendus  est  rex  Gog, 
Amadathas  eiusque  filius  Aman.  Reliqua  ex  Estheriana 
re  facile  possunt  assumi.  De  eadem  re  vates  alterum  ora- 
culum edere  pergit: 

4-  Haec  ostendit  mihi  Dominus  Deus:  Et  ecce  vo- 
cabat iudicium  ad  ignem  Dominus  Deus  et  devoravit 
abyssum  multam  et  comedit  simul  partem.  6 Et  dixi: 
Domine  Deus  quiesce,  obsecro , quis  suscitabit  lacob , 
quia  parvulus  est  ? 6 Misertus  est  Dominus  super  hoc. 
Sed  et  istud  non  erit , dixit  Dominus  Deus.  Quum  iam 
in  eo  esset  ignis,  ut  partem  Domini  populum  sanctum 


DRgitized  by  Google 


— 69  — 


absumeret:  Deus  misericordia  commotus,  ne  id  fieret  im.i.t. 
cavere  constituit.  Haec  quidem  sumpsimus  ex  Amos.  Iam 
dicendum  est 


S 6. 

De  vaticinio  Abdiae. 

Prophetae,  quo  propius  aetate  sua  ad  victoriam  Mar- 
dochaicam  accedunt , eo  distinctius  qualis  ea  futura  sit , 
eloqui  solent.  Abdias,  qui  Achazi  ludaeorum  regi  aequalis 
putatur  '),  multo  apertius  de  ea,  quam  superiores,  loqui- 
tur. Huius  vaticinium  quum  ad  rem  aliam  alii,  tum  vero 
Cosmas  et  ei  quorum  is  sententiam  secutus  est , ad  Scy- 
thas  vel  ad  Gog  et  Magog  retulerunt 1  2).  Est  autem  tota 
eius  vaticinatio  de  Idumaeis,  quos  Scythas  fuisse  demon- 
stravimus. Et  proprie  quidem  spectat  eam  ad  rem , quae 
libro  Estherae  conscripta  est.  Sed  vates  exorsus  est  ita: 

'■  Visio  Abdiae.  Haec  dicit  Dominus  Deus  ad  Edom . 
auditum  audivimus  a Domino.  Quibus  verbis  sese  ve- 
rum Dei  prophetam  profitetur. 

'•  Et  legatum  ad  gentes  misit:  Surgite  et  consur- 
gamus adversus  eum  in  proelium.  Ad  omnes  gentes, 
quae  Cyaxari  parebant,  nuntios  misit  Aman  Idumaeus. 
Itaque  et  alienos  excitavit  et  suos:  Surgite  et  consur- 
gamus. ut  Deo  vero,  vel  quod  iddem  est,  Israel  po- 
pulo eius  fratri  suo  impia  arma  inferrent.  Idumaeus, 
quum  tanta  conari  inciperet , a propheta , ipsius  origo 
qualis  esset,  admonetur. 

*•  Ecce  parvulum  dedi  te  in  gentibus ; contemptibilis 
tu  es  valde.  Quum  ex  ceteris  generatoribus  iam  natae 
essent  gentes,  Edom  vix  adspexit  lucem. 


1)  II.  Parali.  28,  9. 

2)  Cosmas  Topogr.  Christ.  5.  edt.  Montfaucon  Coli,  patrr.  2.  p.  232. 

Ai>d.  j.  s-  Superbia  cordis  tui  extulit  te , habitantem  in  scis- 
suris petrarum  exaltantem  solium  tuum,  qui  dicis  in 
corde  tuo:  Quis  detrahet  me  in  terram.  Ex  Idumaea, 
ex  cavernis  subterraneis  profecti  primum  Syriae  et  Ar- 
meniae, post  toti  Asiae  dominabantur.  Subtilissima  iro- 
nia superbiam  ad  ridiculum  detrahit. 

* Si  exaltatus  fueris  ut  aquila  et  si  inter  sidera 
posueris  nidum  tuum , inde  detraham  te,  dicit  Dominus. 
Quod  de  Cinaeis  Balaam , id  de  Damascenis  dicit  Abdias. 
Coaluerunt  enim , ut  opinor , Cinaei  et  Idumaei , quum 
Damasco  potiti  essent. 

b-  Si  fures  introissent  ad  te , si  latrones  per  noctem , 
quomodo  conticuisses  ( quum  dormires) , nonne  furati 
essent  sufficientia  sibi?  si  vindemiatores  introissent  ad 
te,  numquid  saltem  racemum  reliquissent  tibi ? 6 Quo- 
modo scrutati  sunt  Esau.  investigaverunt  abscondita 
eius.  ludaci  quum  Idumaeos  occidissent,  nihil  omnino 
sibi  ex  eorum  bonis  vindicarunt , sed  penitus  perdide- 
runt omnia.  Deinde  Abdias  ut  prophetae  alii  exemplum 
a vindemiatoribus  sumpsit.  ludaei  non,  sicuti  solent  vin- 
demiatores, homines  reliquerunt  nonnullos,  sed  quam 
plurimos  potuerant  investigare  occiderunt. 

7 Vsque  ad  terminum  emiserunt  te,  omnes  viri  foe- 
deris tui  illuserunt  libi,  invaluerunt  adversum  te  viri 
pacis  tuae,  qui  comedunt  tecum,  ponent  insidias  sub- 
ter te.  Provinciarum  praetores  ac  duces  qui  fuerunt  Ama- 
nis  socii  usque  ad  diem  decimum  tertium  mensis  Adar 
Idumaeis  sese  amicos  esse  simularunt.  Vsque  ad  termi- 
num emiserunt  te.  Deinde  spem  illorum  ita  fefellerunt, 
ut  ludaica  in  eos  arma  pararent.  Illuserunt  tibi.  Consti- 
tuto enim  die  caedes  facta  est.  Invaluerunt  adversum  te. 
Ad  coenam  vocavit  Amanem  Esthera,  ad  laeta  convivia 
praetores  illi  Idumaeos.  Qui  comedunt  tecum,  ponent 
insidias  subter  te.  Scythae  perierunt  coenati  atque  ebrii. 

7- Non  est  prudentia  in  eo.  8 Numquid  non  in  die  am. ?. 
illa  dicit  Dominus  perdam  sapientes  de  Idumaea  et 
prudentiam  de  monte  Esau?  Iddcm  de  Idumaeorum 
gente  Moyses. 

9 Et  timebunt  fortes  tui  a meridie  (Tkaeman) , ut 
intereat  vir  de  monte  Esau.  Cum  Scythis  in  Asia  Thae- 
manitae  versabantur  et  Cedareni.  Qui  quum  tantam  il- 
lorum cladem  viderent,  haud  immerito,  ne  ad  unum 
omnes  interirent,  timuerunt. 

10  Propter  interfectionem  et  proler  iniquitatem  in 
fratrem  tuum  lacob,  operiet  te  confusio  et  peribis  in 
aeternum.  Quam  Amalecitae  ad  montem  Horeb  impre- 
cationem contraxerant,  ea  manavit  ad  Idumaeos  omnes, 
quum  infestissimo  animo  Iudaeis  officere  persisterent. 

Quot  enim  illi  cum  consanguineis  suis  bella  gesserint, 
quantas  eis  clades  intulerint,  supra  expositum  est. 

“•  In  die  quum  stares  adversus  eum,  quando  ca- 
piebant alieni  exercitum  eius,  et  extranei  ingredie- 
bantur portas  eius  et  super  lerusalem  mittebant  sor- 
tem: tu  quoque  eras  quasi  unus  ex  eis.  Fortissimos 
Nabuchodonosoris  socios  adiutoresque  in  capiendis  Hie- 
rosolymis consta ntissi mos  fuisse  Idumaeos,  saepius  di- 
ctum est.  His  ita  expositis,  propheta  iam  ad  eam  ipsam 
diem  venit,  qua  die  decretum  erat,  ut  ludaei  in  pro- 
vinciis omnibus  interimerentur. 

‘5-  Et  non  despicies  in  die  fratris  tui,  in  die  pe- 
regrinationis eius , et  non  .laetaberis  super  filios  luda 
in  die  perditionis  eorum,  et  non  magnificabis  os  tuum 
in  die  angustiae.  '3-  Neque  ingredieris  portam  populi 
mei  in  die  ruinae  eorum , neque  despicies  et  tu  in  malis 
eius  in  die  vastitatis  illius  et  non  emitteris  adversus 
exercitum  eius  in  die  vastitatis  illius.  '4-  Neque  stabis 
in  exitibus,  ut  interficias  eos  qui  fugerint , et  non  con- 
cludes reliquos  eius  in  die  tribulationis.  Quod  paucis 

iM.  ■«.  illis  verbis:  non  erit,  significaverat  Amos,  id  Abdias, 
ne  de  salute  Iudaei  et  conservatione  sua  desperarent, 
explicavit  copiosius  suorumque  animis  magnopere  incul-* 
cavit.  Deus  autem  ne  calamitas  illa  populo  suo  accide- 
ret , eo  prohibuit,  quod  quae  impia  arma  Idumaei  aliis 
paraverant , eisdem  eos  ipsos  iugulari  iussit. 

,5-  Quoniam  iuxta  est  dies  Domini  super  omnes  gen- 
tes; sicut  fecisti,  fiet  tibi,  retributionem  tuam  conver- 
tet in  caput  tuum.  Quod  supplicium  Aman  et  eius  socii 
aliis  machinati  erant,  id  subire  ipsi  coacti  sunt. 

Quomodo  enim  bibistis  super  montem  sanctum 
meum,  bibent  omnes  gentes  iugiter,  et  bibent  et  ab- 
sorbebunt, et  erunt  quasi  non  sint.  Vt  Idumaei  Iudaeos, 
sic  hos  ipsos  reliqui  populi  conficient  perdent  tollent. 
Quod  qui  fecerunt , non  populi  ipsi  fuerunt  sed  praetores 
eorum  ac  duces.  Relictus  autem  Idumaeorum  non  ma- 
gnus numerus  est.  Quod  propheta  ita  indicavit:  Et  erunt 
quasi  non  sint. 

a Et  in  monte  Sion  erit  salvatio  et  erit  sanctus. 
Et  possidebit  domus  lacob  eos,  qui  se  possederant.  Vt 
Idumaeis  Cyaxares  Iudaeos,  sic  rursus  vicissim  ludaeis 
occidendos  Idumaeos  tradidit. 

18  Et  erit  domus  lacob  ignis  et  domus  Ioseph  flamma 
et  domus  Esau  stipula , et  succendentur  in  eis  et  devo- 
rabunt eos  et  non  erunt  reliquiae  domus  Esau  quia 
Dominus  locutus  est.  Ad  vincendos  inimicos  suos  Iu- 
daei cum  Israelitis  coniuncli  erant.  Reliqua  ita  sunt  per- 
spicua, ut  illustratione  indigere  nulla  videantur.  Denique 
propheta  ludaeis  Idumaeae  partitionem , ex  captivitate 
reditum  beatumque  Dei  regnum  praedixit. 

Vaticiniorum  ad  Estheram  spectantium,  mirum  est, 
quanta  sit  copia  et  varietas.  Qua  quidem  ex  re  luculen- 
ter apparet  divina  in  ludaeos  cura  et  summa  benevolen- 
tia. Nam  in  ipso  discriminis  tempore  necesse  erat  eos  de- 
seri ac  relinqui.  Quare  ne  tum  de  se  desperarent,  tot 
tantisque  vocibus  ad  salutis  spem  prius  inducti  sunt, 
quam  in  periculum  tentationemque  venirent.  Maxime  au- 
tem admirandum  est , quod  singuli  prophetae  aut  novi 
quid  afferunt  ad  eamdem  rem  explicandam  aut  aliam  ube- 
rioremque  adhibent  comparationem.  Quo  factum  est,  ut 
divinum  consilium  obscurum  ludaeis  esse  nullo  modo 
posset.  Sed  ut  rem  propositam  ingrediamur,  primum 
nobis  dicendum  est  de  vaticinio,  quod  est  Mich.  4,  8-iJl. 
Hoc  ad  Gog  et  Magog  vel  ad  Scythas  referendum  Ephraem 
Syrus  putavit , Theodoretus  ac  Theophylactus ; nec  id  qui- 
dem sine  causa. 

Mich.  4.  *■  Et  tu  turris  gregis  nebulosa  filiae  Sion 
usque  ad  te  veniet:  et  veniet  potestas  prima  regnum 
filiae  Ierusalem.  Verba  ad  explicandum  difficilia.  Se- 
ptuaginta ita:  Et  nunc  turris  gregis  (i.  e.  confirma- 
tio populi),  squalida  (tristis)  filia.  Sion,  ad  te  veniet; 
et  deveniet  principatus , primum  regnum  ex  Babylone 
ad  filiam  Ierusalem.  Quae  si  quis  de  Eslhera  intelli- 
genda  putaverit,  non  repugnabo.  Ad  urbis  autem  ex- 
pugnationem populique  exsilium  pertinent  ea,  quae  se- 
quuntur: 

9-Nunc  quare  moerore  contraheris ? numquid  rex 
non  est  tibi  aut  consiliarius  tuus  periit,  quia  compre- 
hendit te  dolor  sicut  parturientem.  Tantum  ex  captivi- 
tate Iudaei  et  ex  Amanis  consilio  dolorem  ceperunt,  ut 

Mich.  4, ».  cum  uno  pariendi  dolore  posset  comparari.  Sed  moesti- 
tiae  brevitas  animis  solatio  fore  dixit  Oseas : Nunc  enim 
non  stabit  in  contritione  filiorum.  Michaeas  autem  suos, 
ut  bono  animo  essent,  adhortatur,  quoniam  foret,  ut 
in  exsilio  ab  inimicis  liberarentur  in  perpetuum. 

l0Dole  et  satage  .filia  Sion,  quasi  parturiens , quia 
nunc  egredieris  de  civitate  et  habitabis  in  regione  et 
venies  usque  ad  Babylonem,  ibi  liberaberis , ibi  redimet 
te  Dominus  de  manu  inimicorum  tuorum.  Qui  hostes 
ludaeorum  proprie  vocati  sint,  supra  diximus.  Ab  eis 
igitur  populum  suum  Deus  vindicavit  per  Mardochaeum. 

11  Et  nunc  congregatae  sunt  super  te  gentes  multae, 
quae  dicunt:  Lapidetur,  (LXX:  insultemus)  et  aspiciat 
in  Sion  oculus  noster.  Scythas  cum  sociorum  multitu- 
dine venisse  ludaeisque  insidias  fecisse,  ex  historia  patet. 
Sed,  ut  Moyses  et  Abdias  dixerunt,  Idumaei  obcaecali 
quid  futurum  esset  ignorabant. 

'*  Ipsi  autem  non  cognoverunt  cogitationes  Domini 
et  non  intellexerunt  consilium  eius  quia  congregavit  eos 
quasi  /oenum  ( manipulos ) areae.  li  Surge  et  tritura, 
filia  Sion , quia  cornu  tuum  ponam  ferreum  et  ungulas 
tuas  ponam  aereas  et  comminues  populos  multos.  Non 
vindemiae  sed  messi  frumenti  comparatur  Idumaeorum 
occisio.  Quare  Iudaeus  victor  non  vindemiatori  sed  bovi 
similis  est  forti  et  alacri , quo  etiam  nostra  aetate  Italos 
ad  triturandum  uti  video.  Sed  est  bos  quidam  singulari 
robore  cornua  gerens  ferrea , qui  aereis  pedibus  non 
modo  triturat  frumentum  sed  etiam  molit  ac  perdit. 
Et  comminues  populos  multos. 

l*  El  interficies  Domino  rapinas  ( multitudinem ) eo- 
rum et  fortitudinem  eorum  Domino  universae  terrae. 
Scythas  tamquam  hostiam  Deo  vel  consecraverunt  vel 
sacrificarunt.  Substantias  autem  eorum  perdiderunt. 
Paulo  post  propheta  ad  eamdem  rem  revertitur : * 

Mich.  5.  7 Et  erunt  reliquiae  lacob  in  medio  po-  nidi,  i,  i. 
pulorum  multorum  quasi  ros  a Domino  et  quasi  stillae 
super  herbam . quae  non  exspectat  virum  et  non  prae- 
stolatur filios  hominum.  Praeclare!  Iudaei  quum  ab  ini- 
micis sese  circumventos  viderent,  non  in  hominibus  spem 
suam  sed  in  Deo  collocarunt. 

* Et  erunt  reliquiae  lacob  in  gentibus  in  medio 
populorum  mullorum  quasi  leo  in  iumentis  silvarum, 
et  quasi  catulus  leonis  in  gregibus  pecorum,  qui  cum 
transierit  et  conculcaverit  et  ceperit,  non  est  qui  eruat  '). 
Hostium  septuaginta  quinque  millia  a ludaeis  tamquam 
a leonibus  interfecti  sunt.  Deut.  32.  *9  Et  non  est  qui 
de  manu  mea  possit  eruere.  Idumaei  praeterea  propter 
corporis  adipem  bovibus  pecoribusque  comparari  solent. 

B-  Exaltabitur  manus  tua  super  hostes  tuos  et  omnes 
inimici  tui  interibunt.  Conferenda  sunt  Balsamis  verba: 
Exaltabitur  super  Agag  rex  eius  etc.  Post  hostium  cla- 
dem supervacanea  sunt  tela  et  arma , neque  necessa- 
riae munitiones.  Ad  hoc  falsorum  deorum  cultus  una 
cum  eius  magistris  Idumaeis  sublatus  ac  deletus  est. 

Mich.  5,  10-1*. 

Capite  septimo  Michaeas  primum  exponit  quanta  lu- 
daei  peccata  fecerint  et  quae  eis  futura  sit  poena.  Nunc 
erit  vastitas  eorum.  Deinde  bonorum  nomine,  Ego  au- 
tem , inquit , ad  Dominum  adspiciam , expectabo  Deum 
salvatorem  meum,  audiet  me  Deus  meus.  Tanta  erat 
spes  in  Deum,  ut  Iudaei  certo  scirent  sese,  quod  pe- 
terent impetraturos.  Itaque  Basanitas  et  Idumaeos  admo- 
net , ne  de  Hierosolymorum  ruina  nimia  laetitia  efferan- 
tur. Ne  laeteris , inimica  mea,  super  me.  quia  cecidi. 
Futurum  enim , ut  Iudaei  ex  ruina  sepulcrisque  surgant. 


I)  De  Mardochaica  victoria  hanc  locum  esse  vidit  Calmet.  Comm. 
ad  b.  1. 

Mch,  7.  Consurgam  cum  sedero  in  tenebris , Dominus  lux  mea 
est.  Neque  enim  populum  suum  Deus  deseruil , sed  pro- 
pter peccata  castigavit.  Iram  Domini  portabo,  quoniam 
peccavi  ei , donec  causam  meam  iudicet  et  faciat  iu- 
dicium  meum.  Illustris  erat  in  Mardocliaeo  patientia, 
quum  durissimam  calamitatem  perferret  exspectans  divi- 
num auxilium.  9-  Educet  me  in  lucem  videbo  iustitiam 
eius.  Hoc  ita  factum  esse , testatur  libri  Eslherae  scriptor: 
Judaeis  autem  nova  lux  oriri  visa  est  ').  Propheta  ora- 
tionem item  ad  Idumaeos  convertit:  ,0  El  aspiciet  ini- 
mica mea  et  operietur  confusione , quae  dicit  ad  me: 
Ubi  est  Dominus  Deus  tuus?  Idumaei  superbia  elati, 
quum  Iudaeos  trucidare  constituissent,  et  eos  et  eorum 
deum  despexerunt,  quod  ex  Mardochaei  oratione  satis 
cognitum  est.  Sed  a Deo  haec  res  ita  conversa  est,  ut 
ludaei  victores  essent  hostesque  Suos  occiderent:  10  Oculi 
mei  videbunt  in  eam  ( inimicam ) nunc  erit  in  concul- 
cationem ut  lutum  platearum.  Postremo  describit,  quid 
futurum  sit  post  Hierosolymorum  aedificationem. 

lam  pauca  dicenda  sunt  de  Nahum  cuius  totum  va- 
ticinium est  de  Nini  expugnatione.  Quominus  Ninum  Cya- 
xares  caperet,  prohibuerat  Scytharum  impetus.  Hi  enim 
Nabuchodonosori  quum  saepius  subsidio  tum  vero  eis 
temporibus  saluti  fuerant.  Paucis  annis  post  horum  cla- 
dem Ninus,  ditissima  urbs,  caput  totius  Asiae,  funditus 
sublata  est.  Quoniam  igitur  Scytharum  occisio  cum  urbis 
illius  expugnatione  coniuncta  et  connexa  fuit , propheta 
quum  de  illa  diceret,  hanc  non  potuit  non  commemo- 
rare. Eius  autem  mentionem  fecit  his  quidem  verbis: 

Nah.  3. 16  Bruchus  expansus  est  ( invasit)  et  avolavit. 
Bruchus  est  Sacarum  rex  Amadathas  qui  quum  Nabu- 
chodonosori opem  tulisset,  paucis  post  annis  occisus  est. 

i)  Ksth.  s,  16. 

17  Custodes  tui  quasi  locustae  et  parvuli  (equites)  ')  n«h. »,  17. 
tui  quasi  locustae  locustarum.  Locustae  i.  e.  Scythae, 
qui  Nini  expugnationem  impedi verant,  subtiliter  appel- 
lantur custodes. 

17  -Quae  ( locustae ) considunt • in  sepibus  in  die  fri- 
goris, sol  ortus  est  et  avolaverunt  et  non  est  cognitus 
locus  earum,  ubi  fuerint.  Elegantissime.  Quemadmo- 
dum locustae  frigore  correptae,  considunt , deinde  primo 
solis  calore  avolant : sic  repente  Scytharum  copiae  adve- 
niente Deo  evanuerunt. 

18  Dormitaverunt  pastores  tui  rex  Assur.  Scythae , 
qui  regem  eiusque  copias  defenderant , dormiunt , mor- 
tui sunt. 


5.  8. 

Quid  de  re  Estlieriaua  vaticinatus  sit  llabacuc? 

Habacuc  primum  vaticinium  edidit  de  Chaldaeis,  in 
quo  Idumaeos  his  verbis  tetigit : 8-  Equites  (namque)  eius 
(Chaldaei)  de  longe  (ex  Scythia)  venient,  volabunt  quasi 
aquila  festinans  ad  comedendum.  Alterum  autem  ora- 
culum conscripsit  de  Amane.  Quum  enim  priores  pro- 
phetae Scythici  populi  caedem  satis  adumbrasseut,  re- 
liquum erat,  ut  Amanis  interitus  qualis  futurus  esset, 
exponeretur.  Propheta  igitur  breviter  praefatus,  vatici- 
nium ita  exorditur. 

Hab.  2.  8 Et  quomodo  vinum  potantem  decipit,  sic 
erit  vir  superbus  et  non  decorabitur.  Multum  discrepant 
verba  Hebraica : Vir  superbus  in  vino  praevaricans  non 
habitabit.  Quibus  designatur  Aman , qui  superbia  ductus 
Mardochaeum , a quo  despectum  se  putavit , interficere 
studuit.  Vinum  autem  Aman  Scythice  bibit.  Sed  quod 


l)  1DSt3  iddem  quod  \2J13,  satrapa,  eques. 

Uai>.  a* a.  incepit,  non  ad  finem  perduxit  (LXX),  neque  ex  sen- 
tentia ei  successit  (Svmm.)  Sed  inceptum  Amanis  mo- 
resque accuratius  describuntur. 

*■  Qui  dilatavit  quasi  infernus  animam  suam , et 
ipse  quasi  mors,  et  non  adimpletur,  Aman  , quum  con- 
silium caperet  ut  Iudaicam  gentem  omnem  trucidaret , 
tamquam  infernum  eorum  animas  devoravit.  Cupiditas 
occidendi  in  eo  ut  in  morte  erat  insatiabilis. 

5-  Et  congregabit  ad  se  omnes  gentes  et  coacer- 
vabit ad  se  omnes  populos.  Scythae  in  Asiam  venerant 
cnm  magna  aliarum  gentium  multitudine.  Aman  autem 
litteris  illis,  quas  Cyaxaris  nomine  scripsit,  populos  om- 
nes sibi  socios  adseivit. 

6-  Numquid  non  omnes  isti  super  eum  parabolam 
sument,  et  loquelam  aenigmatum  eius  et  dicetur : Vae 
ei,  qui  multiplicat  non  sua?  usquequo  et  aggravat 
contra  se  densum  lutum ? Haec  eadem  vaticinatus  est 
Abdias:  viri  foederis  tui  illuserunt  tibi.  Habactic  au- 
tem Amanis  avaritiam  et  praedationes  deridet : qui  mul- 
tiplicat non  sibi,  et  aggravat  collare  suum  graviter 
(LXX). 

'•  Numquid  non  repente  consurgent  qui  mordeant  te, 
et  suscitabuntur  lacerantes  te,  et  eris  in  rapinam  eis. 
Iudaei  e sommo  excitati  et  quasi  novam  vitam  virtu- 
temque nacti  Scythas  deleverunt. 

*•  Quia  tu  spoliasti  gentes  multas , spoliabunt  te 
omnes,  qui  reliqui  fuerint  de  populis  propter  sangui- 
nem hominis  et  iniquitatem  (rapinas)  terrae  civitatis 
et  omnium  habitantium  in  ea.  Verba  postrema  propter 
rapinas  terrae  etc.  vel  de  terra  sancta  vel  de  cuncta 
Asia  intelligi  possunt.  Occisi  sunt  autem  spoliatores  a 
Iudaeis,  spoliati  a reliquis  gentibus. 

Quae  sequuntur,  9-12,  de  aedium  urbisque  aedi- 
ficatione, vel  ad  Damasci  munitionem  vel  ad  Amanis 

domum,  quam  fortasse  sibi  Susis  faciendam  curaverat  '),  H«b.  3, ». 
referenda  puto. 

15  Numquid  non  haec  sunt  a Domino  exercituum ? 
Laborabunt  enim  populi  in  multo  igne  et  gentes  in  va- 
cuum et  deficient.  '*■  Quia  replebitur  terra,  ut  cogno- 
scant gloriam  Domini,  quasi  aquae  operientes  mare. 

Scythae  imperium  opes  divitias  non  sibi  paraverant  sed 
igni,  in  vacuum,  frustra,  ut  ea  ab  igne,  qui  omnia 
delet,  consumerentur.  Quum  Iudaei  vincerent , apparuit 
gloria  Dei. 

15  Vae  qui  potum  dat  amico  suo,  mittens  fel  suum 
et  inebrians , ut  adspiciat  nuditatem  eius.  Qui  ad  sup- 
plicium ducebantur,  ne  dolores  sentirent , vino  vel  aceto 
fortissimo  et  felie,  solebant  inebriari  ac  dein  nudi  pa- 
tibulo affigi.  Avebat  Aman  Mardochaeum  felie  ebrium 
vestibusque  spoliatum  suspensumque  in  cruce  adspicere. 

16-  Repletus  es  ignominia  pro  gloria,  quum  ad  re- 
gem Assuerum  accederes  rogatum , ut  Mardochaeus  cru- 
cifigeretur. 

16  Bibe  tu  quoque  (ipse)  et  consopire  (denudare 
praeputium ).  Quo  die  Mardochaeo  patibulum  paraveras, 
eodem  ipse  es  suspensus.  Praeputium  autem  tibi  iam  ita 
probro  ignominiaeque  est , quanto  magis  nudo  in  cruce 
pendenti. 

,0-  Circumdabit  te  (vertitur  ad  te)  calix  dexterae 
Domini.  Non  dilecto  suo  Dominus , sed  tibi  calicem 
porrigit , plenum , abundantem , quem  bibere  sine  vo- 
mitu vix  poteris. 

'6-  Et  vomitus  ignominiae  super  gloriam  tuam.  Qui 
dominati  sunt  mundo,  Aman  et  Satana,  quum  sanctum 
Israel  ad  extremam  ingominiam  detraxisse  putarent , ipsi 


1)  Etth.  8,  I.  7. 

mb.  i,  ■«.  turpissima  macula  notati  in  aeterna  tenebrarum  vincula 
coniecti  sunt. 

Quia  iniquitas  Libani  operiet  te.  Aphecae  in 
Libani  iugis  celeberrimum  Damascenis  erat  Cereris  Ve- 
nerisque fanum. 

'7'  Et  vastitas  animalium  deterrebit  eos  de  sanguini- 
bus hominum  et  iniquitate  terrae  et  civitatis  et  omnium 
habitantium  in  ea.  Haec  etiam  ita  reddi  possuut:  Et 
vastitas  animalium  conteret  te  proper  sanguinem  homi- 
num. ut  supra  v.  8.  Mortuorum  corpora  animalibus 
pastui  data  sunt. 

Denique  Idumaeos  increpat , qui  in  deis  sitam  salu- 
tem crediderunt  suam  multasque  gentes  alias  ad  falsam 
religionem  seduxerunt.  Deos  vanos  esse  dicit  et  inanes. 
Dominus  autem,  inquit,  in  templo  sancto  suo,  sileat 
a facie  eius  omnis  terra. 

Capite  tertio  Habacuc  de  Domino  cecinit;  qui  per 
Mardochaeum  et  per  lesum  Christum  suos  ab  inimicis 
liberatum  venit.  Singula  proprie  non  de  Cyro  sed  de 
Idumaeis  et  de  victoria  Estherae  explicanda  sunt. 

CAPVT  QVARTVM 

I)  K VATICINIIS  IESAIAE. 


S-  » 

De  Rlardochaeo. 

Quoniam  superiores  prophetae  multum  de  Mardochaeo 
eiusque  victoria  vaticinati  sunt , certo  statuere  possumus 
ea  de  re  non  reticuisse  posteriores.  lesaias  igitur  tum 
primum  de  Idumaeorum  clade  loquendi  occasionem  na- 

cius  est,  quum  eorum  rex  Rasin  una  cum  Phacee  Hiero-  ie». 7,  ». 
solvma  oppugnaret.  Etenim  Acliaz  ludaeorum  rex  a fide 
alienus  divinum  auxilium  recusavit  neque  suis  viribus 
vincere  Idumaeos  potuit.  Quamobrem  Iesaias  fore  dixit, 
ut  Mardochaeus  alia  tribu  ortus  ex  Idumaeis  victoriam 
referret.  Iluius  autem  vaticinii  pars  una  proprie  ad  le- 
sum  Christum  spectat,  altera  vero  ad  Mardochaeum. 
ludaei  autem  vaticinium  totum  ad  Ezechiam  regem  re- 
tulerunt , ut  Christianorum  de  Messia  argumentationes 
vitarent  ').  Quidam  vero  ex  veteribus  Christianis  de  Em- 
manuele  filio  lesaiae  interpretati  sunt , quem  ullum 
fuisse  nescimus  *).  Recentiores  autem  de  eo  lesaiae  filio, 
cuius  mentio  est  in  capite  octavo.  Sed  iam  de  loco  ipso 
videamus. 

les.  7.  13-  Et  dixit  (Iesaias):  Audite  ergo  domus  Da- 
vid,  numquid  parum  vobis  est , molestos  esse  hominibus 
quia  molesti  estis  et  Deo  meo.  Reges  non  modo  pro- 
phetas ne  vaticinarentur  deterruerunt , sed  Deum  ipsum 
impietate  sua  impedire  conati  sunt,  quominus  miracula 
faceret,  victoriam  daret,  potentiam  hostibus  declararet. 

14-  Propter  hoc  dabit  Dominus  ipse  vobis  signum: 

Ecce  virgo  concipiet  et  pariet  filium  et  vocabitur  no- 
men eius  Emrnanuel.  Haec  ut  dixi  proprie  ad  lesum 
referenda  sunt.  Peperit  enim  Maria  sine  voluntate  viri  ex 
Spiritu  Sancto. 

*5-  Butyrum  et  mei  comedet  , ut  sciat  reprobare 
malum  et  eligere  bonum.  Infantium  cibo  nutrietur,  ut  in- 
fantium animum  retineat,  innocentiam  conservet,  humi- 
litatem colat  et  obedientiam.  Illuminati  sunt  oculi  lona- 
thae,  quum  paullulum  de  meile  gustasset  s).  Illuminati 


1)  Hieron.  in  h.  1. 

2)  Idem. 

3)  t.  Regg.  14,  27. 

ir>  7,  ii.  oculi  Mardochaei,  ut  divinum  quod  Saulus  neglexerat, 
imperium  conficeret.  Graeci  interpretati  sunt  hoc  modo : 
Butyrum  et  mei  comedet  antequam  sciat  etc.  i.  e.  Em- 
manucl,  dum  infans  erit,  in  patria  terra,  quae  lacte  et 
meile  fiuit,  morabitur;  puer  autem  iam  in  exsilium  mi- 
grabit. Mardochaeus,  octo  vel  decem  annos  natus,  in 
Babyloniam  deductus  est. 

16  Quia  antequam  sciat  puer  reprobare  malum  et 
eligere  bonum , derelinquetur  terra , quam  tu  detestaris 
a facie  duorum  regum  suorum.  Iuda  terra  illa  est,  de 
qua  Achaz  timuit  a facie  regum  Rasin  et  Phacee.  Mar- 
dochaeus puerulus  in  exsilium  pulsus  est  cum  rege  loa- 
chimo  ‘).  Qua  de  re  in  Regum  libro  ita  scriptum  est:  Et 
transtulit  (Nabuchodonosor)  omnem  lerusalem  et  uni- 
versos principes  et  omnes  fortes  exercitus  decem  milia 
in  captivitatem  et  omnem  artificem  et  clusorem,  ni- 
hilque  relictum  est,  exceptis  pauperibus  populi  terrae. 
Sed  dum  Mardochaeus  Emmanuel  in  Babylonia  exsulabit, 
rex  Assyriorum  per  Idumaeos  Amorraeosque  terram  va- 
stabit, urbem  evertet,  templum  delebit.  Haec  iam  expli- 
canda sunt , ut  dein  quae  pro  tantis  maleficiis  Idumaeis 
poena  futura  sit  dicatur. 

'7-  Adducet  Dominus  super  te  et  super  populum  tuum 
et  super  domum  patris  tui  dies , qui  non  venerunt  a 
diebus  separationis  Ephraim  a Iuda , cum  rege  Assy- 
riorum. Davide  et  Salomone  regibus  ludaeorum  res  flo- 
ruerunt. Post  Salomonem  mortuum  magis  magisque  in 
deterius  sunt  delapsae.  Sed  urbs  numquam  eversa,  nec 
templum  deletum  aut  regnum  Davidis  posteris  detra- 
ctum. 

,8-  Et  erit  in  die  illa  sibilabit  Dominus  muscae  quae 
est  in  extremo  fluminum  Aegypti,  et  api  quae  est  in 


1)  Esth.  2,  6. 

terra  Assur.  Muscae  et  apes  vocantur  populi  sagittarii  te».  m. 
propter  sagittarum  cum  aculeis  similitudinem.  Flumen 
Aegypti  (LXX)  ab  Aegypto  Idumaeam  dividit.  Muscae 
igitur  illi  Idumaei  sunt , qui  montem  Seir  incolebant. 

Apes  qui  sint,  ex  aliis  libris  discendum.  Ita  enim  ap- 
pellantur Amorraei  (Sacae)  et  Amalecitae  Deut.  1,  44: 

Itaque  egressus  Amorraeus  (et  Amalec),  qui  habitabat 
in  montibus  et  obviam  veniens  persecutus  est  vos;  sicut 
solent  apes  persequi.  Et  Ps.  117,  12.  qui  psalmus  de 
Idumaeis  victis  in  valle  Iosaphatis  recitatus  est:  Cir- 
cumdederunt me  sicut  apes.  Apes  igitur  Amalecitae  et 
Amorraei  sunt , qui  in  Scythiam  extremam  Assyriae  par- 
tem pulsi , inde  Nabuchodonosori  subvenerunt. 

19  Et  venient  et  requiescent  omnes  in  torrentibus 
vallium  et  in  cavernis  petrarum  et  in  omnibus  frutetis 
et  in  universis  foraminibus.  Idumaei  et  Sacae,  quorum 
utrique,  domiciliorum  ratione  habita,  Troglodytae  vo- 
candi sunt,  ad  pristinas  sedes  redibunt,  ut  Iudaeos  op- 
primant. 

20  In  die  illa  radet  Dominus  in  novacula  conducta 
in  his.  qui  trans  flumen  sunt , in  rege  Assyriorum  ca- 
put et  pilos  pedum  et  barbam  universam.  Arabes,  ut 
Dionyso  similes  essent,  capillos,  ut  testantur  Herodotus 
et  Ieremias  ') , tondere  solebant.  In  hanc  eamdem  con- 
suetudinem sine  dubio  Amalecitae  inducti  sunt,  qui  etiam 
Dionysum  coluerunt.  Quare  Idumaei,  qui  ab  Assyriis 
sunt  manubiarum  mercede  conducti,  apte  comparantur 
novaculae,  quae  Iudaeos  summa  ignominia  afficiat.  Ne- 
que enim  Idumaei  barbae  dimidiam  partem  solum , quod 
in  Davidis  servis  Hanon  fecit 1  2),  sed  totam  barbam  lu- 
daeorum  et  pilos  pedum  raserunt , ita  ut  vestibus  et  eo 


1)  Herodt.  3,  8.  Ierem.  9,  36.  25,  23.  49,  82. 

2)  II.  Regg.  10,  4. 

tegumento  quod  natura  dedit  spoliati  gentibus  risui  et 
illusioni  essent.  Sunt  autem  haec  poetice  dicta.  Eius- 
modi  enim  verecundia  erat , quam  ludaei  senserunt , 
quum  urbe  capta,  templo  sublato,  rege  occiso  in  ca- 
ptivitatem ducerentur. 

Ilis  ita  expositis,  vates  w.  21-25  vinetorum  exci- 
sionem urbium  agrorum  depopulationem  ac  totius  terrae 
vastitatem  describit.  Sed  tanta  in  Iudaeos  crimina  poena 
consequitur.  Quare  proximum  esse  dicit  8,  1-4.  ut  ab 
Assyriis  Damascus  destruatur.  Deinde  futurum,  ut  tam- 
quam flumen  magnum  Assyriorum  exercitus  quum  reli- 
quam terram  tum  vero  tribus  Iuda  et  Beniamin  inundet. 
Quo  facto,  fore  magnam  ludaeorum  victoriam.  Prophetae 
autem  verba  haec  sunt: 

Ies.  8. 6-  Pro  eo  quod  abierit  populus  iste  aquas  Siloe 
quae  vadunt  cum  silentio  et  assumpsit  magis  Rasin  et 
filium  Romeliae,  7-  propter  hoc , eccc  Dominus  adducet 
super  eos  aquas  fluminis  fortes  et  multas  regem  Assy- 
riorum et  omnem  gloriam  eius  et  ascendet  super  omnes 
rivos  eius  et  fluet  super  universas  ripas  eius.  8-  Et  ibit 
per  ludam , inundans , et  transiens  usque  ad  collum 
veniet.  Tribus  Iuda  nihil  ex  hac  inundatione  salvare  po- 
tuit praeter  caput,  praeter  vitam.  Sed  pertinebat  inun- 
datio etiam  ad  tribum  Mardochaei. 

8-  Et  erit  extensio  alarum  eius  et  implens  latitu- 
dinem terrae  tuae,  o Emmanuel.  Sed  nomen  Emmanuel 
salutem  Iudaeis  fore  victoriamque  indicat. 

9-  Congregamini  populi  et  vincimini,  et  audite  uni- 
versae procul  terrae:  confortamini  et  vincimini , accin- 
gite vos  et  vincimini. *°-  Inite  consilium  et  dissipabitur, 
loquimini  verbum  et  non  flet,  quia  nobiscum  Deus. 
Amanis  et  Idumaeorum  machinationes  frustra  susceptae, 
his  verbis  ante  oculos  positae  sunt. 

Si  superiora  Iesaiae  vaticinia  et  ad  Mardochaeum  et 

ad  eum , cuius  ille  quasi  partes  gessit , recte  probeque  iw. »,  i. 
retuli;  non  dubito  de  eisdem  Ies.  9,  i-7.  interpretari, 
qui  locus  superioribus  maxime  coniunctus  est. 

Ies.  9,  1 Primo  tempore  alleviata  est  terra  Zabulon 
et  terra  Nephthali ; et  novissimo  aggravata  est  via  ma- 
ris trans  Iordanem  Galilaeae  gentium . Plerique  haec 
de  Theglatbphalassare  accipiunt , qui  tribus  Zabulon  et 
Nephthali  in  exsilium  duxit.  Equidem  aliam  interpre- 
tationem proponere  non  audeo.  Haec  tantum  comme- 
moraverim , Zabulon  et  Nephthali  fudicum  tempore, 
Debbora  adhortante,  de  Amalecitis  gloriosam  illam  vi- 
riam  reportasse;  novissimo  autem  tempore  i.  e.  Mardo- 
dochaeo  duce,  easdem  tribus  in  delendis  Scythis  et 
sepeliendis  maxime  virtute  ac  forditudine  excelluisse. 

Graeci  ita:  Hoc  primum  bibe , velociter  fac  terra  Za- 
bulon et  Nephthali  etc.  Quibus  verbis  admonentur,  ut 
primum  miseriarum  calicem  bibant,  deinde  velociter  ad 
ulciscendos  inimicos  accedant. 

*•  Populus  qui  ambulabat  in  tenebris,  vidit  lucem 
magnam : habitantibus  in  regione  umbrae  mortis , lux 
orta  est  eis.  In  tenebris  atque  in  umbra  mortis  versa- 
bantur iudaei  omnes,  quum  eis  ab  Amane  dies  supplicii 
constitutus  esset.  Mardochacus , ut  alius  propheta  vatici- 
natus ct  libri  Eslherae  scriptor  testatus  est,  eis  tamquam 
lux  oriri  videbatur.  Gerebat  autem  ille  quidem  simili- 
tudinem Christi , quare  eadem  illa  verba  ad  lesum  sal- 
vatorem nostrum  transferri  oportet. 

3-  Multiplicasti  gentem  et  non  magnificasti  laeti- 
tiam. Laetabuntur  coram  te  sicut  qui  laetantur  in  mes- 
se, sicut  exsultant  victores  capta  praeda,  quando  di- 
vidunt spolia.  Ut  laetissima  messe  , sic  Idumaeorum 
caede  gaudebant.  Eadem  metaphora  etiam  apud  pro- 
phetas superiores.  Exsultabant  ut  victores,  propterea 
quod  spoliatores  ceperant,  non  spolia. 

if».  »,4.  *•  Iugum  enim  oneris  eius  et  virgam  humeri  eius  et 

sceptrum  exactoris  eius  superasti  sicut  in  die  Madian. 
Celeberrima  erat  Gedeonis  non  de  Madianitis  solum  sed 
de  eisdem  etiam  Amalecitis  reportata  victoria.  Eidem 
illi,  ut  tunc  a Gedeone,  sic  postea  a Mardochaeo  de- 
victi superatique  sunt. 

5 Quia  omnis  violenta  praedatio  cum  tumultu  et  ve- 
stimentum mistum  sanguine  erit  in  combustionem  et  ci- 
bus ignis.  Hostium  vestimenta  sanguinea  praedamque 
omnem  non  diripuerunt  ludaei  sed  igni  tradiderunt ; qua 
de  re  supra  a nobis  accuratius  dictum  est.  Quae  sequuntur 
ad  eum  spectant , cuius  speciem  gessit  Mardochaeus. 

§.  io. 

De  Damascenis  et  Scythis. 

Magna  est  de  capite  decimo  septimo,  maior  etiam 
de  eo  quod  sequitur  interpretum  dissensio.  Postremam 
prioris  capitis  partem  Eusebius  de  impiorum  gente  a dia- 
bolo agitata  explicati!.  Hieronymus  autem  et  Ephraem 
Syrus  eam  de  Sannachcribo  intellexerunt.  Huius  me- 
moriae scriptores  retulerunt  ad  ipsos  Israelitas.  Caput 
autem  XVIII.  quidam  ad  Aegyptum , nonnulli  ad  Ju- 
daeam spectare  dixerunt,  complures  ad  Aethiopiam,  alii 
ad  Indiam.  Neque  defuerunt,  qui  ad  insulas  Americanas 
id  pertinere  putarent.  Nos  his  duobus  capitibus  unum 
iddemque  contineri  vaticinium  dicimus.  Pertinet  enim 
totum  ad  Amalecitas , qui  primum  Damascum  postea 
• Scythiam  incolebant.  Praedicuntur  autem  duo  Amaleci- 
tarum  iudicia,  quorum  unum  in  Damasci  eversione  cer- 
nitur, alterum  in  ea  caede,  quae  a Mardochaeo  facta  est. 
Haec  quidem  in  universum. 

les.  17.  1 Onus  Damasci.  Ecce  Damascus  desinet 
esse  civitas  et  erit  sicut  acervus  lapidum  in  ruina,  lam 

aniea  lesaias  8,  l.  tribus  fere  post  annis  Damascum  ca-  m.  17,  i. 
ptum  iri  dixit. 

2-  Derelictae  civitates  Aroer  gregibus  erunt,  et  requie- 
scent ibi , et  non  erit  qui  exterreat.  Civitates  Aroer  in 
Moabitarum  finibus,  qui  eo  tempore  Syris  parebant. 

Belli  socii  quum  essent,  eliam  interitus  societate  con- 
iuncti  sunt.  Haec  videtur  esse  causa,  cur  proxime  post 
Moabitas  de  Damascenis  loquatur  ad  eosque  in  hoc  va- 
ticinio respiciat. 

’ Et  cessabit  adiutorium  ab  Ephraim  et  regnum  a 
Damasco.  Rex  Rasin  interfectus,  populus  in  exsilium 
pulsus.  De  priore  iudicio  propheta  dixit ; quale  futurum 
sit  alterum,  iam  aggreditur  exponere. 

* Et  reliquiae  Syriae  sicut  gloria  filiorum  Israel 
erunt;  dicit  Dominus  exercituum.  Qui  ex  Syria  reliqui 
erant,  in  Scythiam  sunt  translati.  Inde  reversi  atque  a 
Mardochaeo  interfecti  filiis  Israel  gloriae  fuerunt. 

4 Et  erit  in  die  illa  attenuabitur  gloria  lacob  et 
pinguedo  carnis  eius  marcescet.  De  his  verbis  alio  loco 
dictum  est. 

5 Et  erit  sicut  congregans  in  messe  quod  restiterit, 
et  brachium  eius  spicas  leget  et  erit  sicut  quaerens  spi- 
cas in  valle  Raphaim.  Quidquid  Theglathphalassar  re- 
liquit, id  collegerunt  ludaei;  quum  eos  occiderent,  qui 
antea  in  valle  Raphaim  i.  c.  in  valle  Bethsan  habita- 
verant. 

6 Et  relinquetur  in  eo  sicut  racemus  et  sicut  ex- 
cussio oleae  duarum  vel  trium  olivarum  in  summitate 
rami,  sive  quatuor  aut  quinque  in  cacuminibus  eius 
fructus  eius , dicit  Dominus  Deus  Israel.  Praeclare.  Qui 
olivas  colligunt,  in  extremis  ramis  vel  in  summa  arbore 
paucas,  quas  attingere  nequeunt,  coguntur  relinquere, 
ludaei  Scytharum  nonnullos,  quos  comprehendere  non 
potuerunt,  inviti  reliquerunt.  Ex  illis  nati  sunt  Idu- 

ut.  i7, #.  niaei  ei,  qui  Tito  in  expugnandis  Hierosolymis  opem 
tulerunt. 

7 In  die  illa  inclinabitur  homo  ad  factorem  suum  et 
oculi  eius  ad  sanctum  Israel  respicient , *-  et  non  incli- 
nabitur ad  altaria,  quae  fecerunt  manus  eius,  et  quae 
operati  sunt  digiti  eius  non  respiciet  lucos  ct  delubra. 
De  Iudaeorum  conversione  ad  Dominum  morumque 
emendatione  diximus,  Ioel.  3,  1.  lam  propheta  quo  tem- 
pore futura  sit  Scytharum  occisio,  accuratius  definit. 

In  die  illa  erunt  civitates  fortitudinis  eius  dere- 
lictae sicut  aratra  ct  segetes  (Amorraei  et  lleeaci)  quae 
derelictae  sunt  a facie  filiorum  Israel,  et  eris  deserta. 
">•  Quia  oblita  es  Dei  salvatoris  tui , ct  fortis  adiutoris 
tui  non  es  recordata.  Vt  Amorraeorum  Ilevaeorumque 
urbes  desertae  et  eversae  erant,  quum  Israelilae  losue 
duce  terram  sanctam  invaderent:  sic  Israelilarum  tum 
et  Damascenorum  oppida  sublata  erant,  quum  in  Asia 
Scythae  trucidabantur.  lam  nonnulla  propheta  adiungit, 
ex  quibus  captivorum  in  exsilio  ratio  et  conditio  co- 
gnosci possit. 

10  Propterea  plantabis  plantationem  fidelem  et  ger- 
men alienum  seminabis.  "•  In  die  plantationis  tuae 
labrusca  et  mane  semen  tuum  florebit ; ablata  est  mes- 
sis in  die  hereditatis  et  dolebit  graviter.  Incredibilis  scri- 
pturarum varietas.  Septuaginta  ita:  Ideoque  plantabis 
plantationem  infidelem  et  semen  infidele.  Quacumque 
die  plantaveris . errabis.  Mane  autem  si  seminaveris , 
florebit  in  messem , quacumque  die  hereditaveris  et 
tamquam  pater  hominis  hereditatem  distribues  filiis 
tuis.  lam  quantam  hominum  multitudinem  Damasceni 
vel  Scythae  adducturi  sint,  propheta  anlcnuntiat. 

,J-  Vae  multitudini  populorum  multorum  ut  multi- 
tudo maris  sonantis,  et  tumultus  turbarum  sicut  sonitus 
aquarum  multarum.  '3-  Sonabunt  populi  sicut  sonitus 

aquarum  inundantium.  Scytharum  in  Asiam  incursio  i«.  17,  #. 
erit  quasi  quaedam  terrae  inundatio. 

**•  Et  increpabit  eum  et  fugiet  procul  et  rapietur 
sicut  pulvis  montium  a facie  venti  et  sicut  turbo  coram 
tempestate.  Sed  Dominus  mari  illi  ventisque  imperavit,  et 
repentina  nec  exspectata  tranquillitas  consecuta  est.  Scy- 
thas  enim  multitudinis  duces  subito  trucidavit.  Sed  quo 
tempore  id  a Domino  facium  sit,  accuratius  exponitur. 

I4-  In  tempore  vespere  et  ecce  turbatio;  in  matutino 
et  non  subsistet.  Qui  ad  coenam  invitati  erant  eos  Iudaei 
adoriuntur.  In  omnibus  provinciis  perturbatio.  Noctu 
eos  interficiunt.  Mane  inimici  supersunt  nulli. 

Haec  est  pars  eorum,  qui  vastaverunt  nos  et  sors 
diripientium  nos.  Ac  de  Damascenorum  exsilio  et  exitio 
propheta  dixit.  Sed  haec  nimis  breviter.  Quamobrem  ea 
magis  explananda  et  in  describenda  re  Estheriana  diu- 
tius commorandum  putavit. 

les.  18.  *•  Vae  terrae  cymbalo  alarum,  quae  est 
trans  flumina  Aethiopiae.  Hebraicum  bxbx,  quod  La- 
tine cymbalum  dictum  est,  haud  multum  a ^'Dn  differt 
significatque  gryllum  vel  bruchum.  Deut.  28,  42:  Ornnes 
arbores  tuas  et  fruges  terrae  tuae  rubigo  ( bruchus ) con- 
sumet. Est  igitur  bruchus  alarum  iddem  quod  locusta 
alata,  quo  verbo  poetice  etiam  ab  aliis  prophetis  Scythas 
designari  scimus.  Scythiam  ergo  hoc  loco  intelligendain 
dicimus.  Sed  quid  sibi  illud : quae  est  ultra  flumina 
Aethiopiae  (twd)?  Nonne  in  errore  videtur  esse  pro- 
pheta? Hic  quidem  minime,  sed  ei  potius  qui  sunt  geo- 
graphiae et  historiae  parum  periti.  Aethiopes  enim  erant 
Colchi,  qui  ad  Pontum  Euxinum  habitabant.  Nomen  eo- 
rum Coxi  vel  Cochi  Graeci,  interposita  littera  /,  paulum 
mitigarunt.  Maxima  fuit  in  eorum  finibus  urbs  Cuth-a 
(ms>  U13  )•  Sed  haec  res  propriam  commentationem 
postularet.  Nunc  de  ea  lectores  velim  Herodotum  inspi- 

i«.  i«,  i.  ciant.  Terra  igitur  bruchi  alati  illius  trans  Phasim  Cyrum- 
que  flumina  sita  est. 

*•  Qui  mittit  in  mare  legatos  et  in  vasis  papyri  super 
aquas.  Ab  Amane  datae  sunt  ad  omnes  praetores  lit- 
terae. Mare  et  aquae  item  de  populorum  multitudine 
accipienda  sunt.  Sed  mirum  est  quomodo  Deus  totam 
rem  converterit.  Paulo  post  nuntii  a Mardochaeo  missi 
non  ad  hostes  sed  ad  Iudacos  ipsos  currunt. 

2 Ite  angeli  veloces  ad  gentem  convulsam  et  dila- 
ceratam , ad  populum  terribilem , post  quem  non  est 
alius,  ad  gentem  exspectantem  et  conculcatam . cuius 
diripuerunt  flumina  terram  eius.  Omnia  perspicua.  Iu- 
daeorum  terram  gentium  flumina  inundaverant,  vasta- 
verant diripuerant,  cf.  18,  7. 

3 Omnes  habitatores  orbis,  qui  moramini  in  terra, 
cum  elevatum  fuerit  signum  in  montibus,  videbitis  et 
clangorem  tubae  audietis.  Iudaei  quasi  dato  signo  uno 
eodemque  tempore  in  omnibus  provinciis  in  hostes  im- 
petum fecerunt. 

*■  Quia  haec  dicit  Dominus  ad  me:  Quiescam  et 
considerabo  in  loco  meo.  sicut  meridiana  lux  clara  est 
sicut  et  nubes  roris  in  die  messis.  Quum  Aman  Iudaeo- 
rum  caedem  decrevisset , Deus  primum  quasi  ea  de  re 
non  curaret , quietus  ac  tranquillus  in  coelo  remansit. 

* Subito  autem  super  hostes  descendit  sicut  calor  (irae) 
splendidior  igne,  super  Judaeos  autem  veluti  nubes  roris 
in  die  aestus. 

5 Ante  messem  enim  totus  effloruit  et  immatura  per- 
fectio germinabit  et  praecidentur  ramusculi  eius  falci- 
bus et  quae  derelicta  fuerint , abscindentur  et  excutien- 
tur. Cf.  les.  17,  11.  Qua  metaphora  reliqui  prophetae 
usi  sunt,  eamdem  etiam  lesaias  adhibet,  sed  paulum 
immutatam.  Quo  tempore  flos  parvam  uvam  effert,  agri- 
colae supervacaneos  ramulos  resecare  solent.  Similiter 

Deus  ad  Idumaicam  gentem  accedet , ut  non  modo  su-  i»,  i»,  &. 
pervacaneos  sed  necessarios  etiam  ramos  cum  uvis  re- 
cidat totamque  vitem  perdat. 

6-  Et  relinquentur  simul  avibus  montium  et  bestiis 
terrae , et  aestate  perpetua  erunt  super  eum  volucres , 
et  omnes  bestiae  terrae  super  illum  hiemabunt  ( auctum - 
num  transigent  Hebr. ).  Scythae  mense  Adar  occisi  sunt. 
Caesorum  corpora  per  menses  septem  i.  e.  per  aesta- 
tem totam  et  auctumnum  bestiis  avibusque  devoranda 
tradita  sunt. 

7-  In  tempore  Hio  deferetur  munus  Domino  exerci- 
tuum a populo  divulso  et  dilacerato,  a populo  terribili, 
post  quem  non  fuit  alius . a gente  exspectante  et  con- 
culcata, cuius  diripuerunt  flumina  terram  eius,  ad  lo- 
cum nominis  Domini  exercitum  montem  Sion.  Vt  reliqui 
prophetae  sic  etiam  Iesaias  post  Scytharum  caedem  pro- 
ximum fore  dicit  Iudaeorum  in  patriam  reditum.  Sacri- 
Gcium  illud  Mardochaeus  ad  montem  Sion  reversus  offe- 
rendum curavit. 


S tl. 

De  Idumaeis  et  Iudaeis. 

Quoniam  Idumaei , qui  montem  Seir  incolebant , se- 
junctum a Damasco  regnum  habebant , eis  etiam  sepa- 
ratim  Iesaias  quid  futurum  sit  praedixit.  Perierunt  au- 
tem ei  quidem  una  cum  Damascenis.  Neque  vero  hi 
solum,  sed  Cedareni  etiam,  qui  belli  societate  cum  eis 
coniuncti  erant.  lesaiae  autem  vaticinium  hoc  est,  ut 
mihi  videtur,  ad  rem  Estherianam  refereudum. 

les.  21.  11  Onus  Duma  (Idumaeae).  Ad  me  clamat 
ex  Seir:  Custos  quid  de  nodet  Custos  quid  de  nodet 
,J-  Dixit  custos:  Venit  mane  et  nox.  Custos  vel  vates 
Idumaeo  interroganti  respondet,  solem  lucem  diei  iam 

ia.  ii, ii.  in  eo  esse,  ut  oriatur,  venit  mane.  lucem  autem  vitae 
in  eo,  ut  occidat,  et  nox.  Quum  oriretur  sol,  Scythae 
iam  occisi  erant. 

n Si  quaeritis  quaerite,  convertimini  venite.  '*•  (Onus 
in  Arabia .)  In  saltu  ad  vesperam  dormietis,  in  semitis 
Dedanim.  Quoniam  mortis  tenebrae  proximae  sunt,  Idu- 
maei a propheta  ex  Asia  revocantur,  ut  ad  quietis  lo- 
cum redeant.  Sepulcrum  autem  eorum  est  ad  vesperam, 
ad  occidentem , in  via  quae  ducit  ad  Oedanim  i.  e.  ad 
Graecos  Asianos.  De  eo  postea  diligentius  quaerendum 
est.  Haec  quidem  propheta  ad  eos,  qui  occisi  sunt.  De 
fugientibus  autem  ita  loquitur: 

14  Occurrentes  sitienti  ferte  aquam,  qui  habitatis  ter- 
ram austri  (Thaeman) , cum  panibus  occurrite  fugienti. 

A facie  enim  gladiorum  fugerunt,  a facie  gladii  im- 
minentis, a facie  arcus  extenti , a facie  gravis  proelii. 
Qui  de  Idumaeis  Iudaeorum  gladios  vitare  potuerant,  eos 
vates  in  Thaemanitarum  fines  venire  videt  fame  et  siti 
paene  confectos.  Tantus  enim  eos  timor  invaserat , ut  ne 
ad  vires  quidem  reficiendas  fugam  intermitterent. 

is.  Quoniam  haec  dicit  Dominus  ad  me:  Adhuc  in 
uno  anno,  quasi  in  anno  mercenarii  et  auferetur  omnis 
gloria  Cedar.  Idumaei  eorumque  socii  Cedareni  multas 
ludaeis  iniurias  intulerant.  Mercedem  iustam  i.  e.  poe- 
nam eam  Deus  constituit , ut  duae  illae  gentes  a Mar- 
dochaeo  plane  fere  delerentur. 

,7-  Et  reliquiae  numeri  sagittariorum  fortium  de 
filiis  Cedar  imminuentur.  Dominus  enim  Deus  Israel 
locutus  est.  Gloria  Cedar  omnino  evanuit ; pauci  tamen 
sagittarii  relicti  sunt. 

lesaias  capite  XXVI.  carmen  reliquit,  quod  Iudaeos 
post  reditum  recitaturos  dicit.  Eius  pars  prior  facilis  est 
ad  inlelligendum.  Altera  autem  proprie  explicanda  est 
de  victoria  Mardochaica.  Quod  quum  quidam  ignora- 


Digitized  by  Google 


— 93  — 


rent,  prophetae  sententias  parum  assecuti  sunt.  Quare 
eam  partem  breviter  percurramus. 

Ies.  26.  Quum  feceris  iudicia  tua  in  terra,  iusti- 
tiam  discent  habitatores  orbis.  Gentes,  quum  clarissi- 
mam Iudaeorum  victoriam  viderent,  de  Dei  potentia 
admiratae  sunt,  multique  ex  eis  ad  veram  religionem  ac- 
cesserunt. 

10  Misereamur  impio,  et  non  discet  iustitiam:  in 
terra  sanctorum  iniqua  gessit  et  non  videbit  gloriam 
Domini.  Septuaginta : Cessavit  impius  et  non  discet. 
Impius  ille  Idumaeus  est,  qui  terram  populumque  san- 
ctum multis  iniuriis  affecit. 

11  • Domine  exaltetur  manus  tua  et  non  videant , vi- 
deant et  confundantur  zelantes  populi  (LXX:  zelus  ca- 
piet populum  ineruditum)  et  ignis  hostes  tuos  devoret. 
Manus  Domini  ut  in  Aegypto,  sic  in  Babylonia  exaltata 
est.  Idumaei,  qui  hostes  Domini  et  ineruditi  dicuntur, 
primum  quid  sibi  accideret  non  viderunt,  postea  ani- 
madverterunt et  perierunt. 

12  Domine  dabis  pacem  nobis,  omnia  enim  opera 
nostra  operatus  es  nobis.  Devictis  Idumaeis,  pax  orta 
est.  Victoriae  gloria  omnis  Deo  attribuenda. 

13  Domine  Deus  noster  possederunt  nos  domini  abs- 
que te,  tantum  in  te  recordemur  nominis  tui.  Septua- 
ginta: Domine  Deus  nofter  posside  nos.  Domine  extra 
te  alium  nescimus , nomen  tuum  nominamus.  Iudaei  an-  • 
tea  deis  alienis  servierunt  et  in  hostium  potestatem  re- 
dacti sunt.  Nunc  se  Deo  totos  tradunt. 

li-  Morientes  non  vivant,  gigantes  (Raphaim)  non 
resurgant , propterea  visitasti  et  contrivisti  eos  et  per- 
didisti omnem  memoriam  eorum.  Raphaei , ex  quibus 
Gagaei  progeniti  dicuntur , pro  Idumaeis  positi  sunt. 
Idumaei  interfecti  et  sepulti  in  terram  non  revertentur. 
Deus  quod  promisit,  exsolvit,  memoriam  eorum  delevit. 

i«.  m,  is.  ,s-  Indulsisti  genti  Domine,  indulsisti  genti,  num- 
quid  glori ficalus  esi  elongasti  omnes  terminos  terrae, 
16  Domine  in  angustia  requisierunt  te,  in  tribulatione 
murmuris  doctrina  tua  eis.  Cf.  Ose.  2,  14.  In  rebus 
secundis  Iudaei  divinorum  praeceptorum  obliti  sunt , in 
adversis,  quum  peccatorum  eos  poeniteret.  Domino  obe- 
dire  coeperunt. 

l7'  Sicut  quae  concipit , cum  appropinquaverit  ad 
partum,  dolens  clamat  in  doloribus  suis:  sic  facti  su- 
mus a facie  tua  Domine.  Iudaeorum  dolores,  quum  ab 
Amane  capitis  damnati  essent,  etiam  alii  prophetae  cum 
parturientium  angoribus  contulerunt.  Sed  lesaias  hanc 
metaphoram  ita  amplificat: 

>*•  Concepimus  et  quasi  parturivimus  et  peperimus 
spiritum , salutes  non  fecimus  in  terra , ideo  non  ceci- 
derunt habitatores  terrae.  Septuaginta;  peperimus  spi- 
ritum salutis  tuae,  quem  fecimus  super  terram,  non 
cademus  nos  sed  cadent  omnes  habitatores  terrae.  Ex 
doloribus , quibus  Iudaei  Amanis  arrogantia  affecti  sunt , 
partus  est  spiritus  poenitentiae  et  pietatis.  Non  ipsi  ce- 
ciderunt, sed  Idumaei. 

I9-  Vivent  mortui  tui,  interfecti  mei  resurgent;  ex- 
pergi scimini  et  laudate  qui  habitatis  in  pulvere , quia 
ros  lucis  ros  tuus  et  terram  gigantum  ( Raphaim ) de- 
trahes in  ruinam.  Iudaei  Amanis  decreto  mortui  quo- 
dammodo et  sepulti  erant.  Deus  eos  visitavit  quasi  nubes 
roris  in  die  aestus.  Et  ei  quidem  surrexerunt , Raphaeo- 
rum  autem  gens  et  respublica  cecidit.  . 

50  Vade  populus  meus,  intra  in  cubicula  tua,  claude 
ostia  tua  super  te,  abscondere  modicum  ad  momentum, 
donec  pertranseat  indignatio.  Iudaei  adhortante  Mardo- 
chaeo  paucos  dies  in  cubicula  sua  ingressi  supplicationes 
instituerunt;  ac  Deum  placarunt. 

Jl-  Ecce  enim  Dominus  egredietur  de  loco  suo,  ut  visi - 

tet  iniquitatem  habitatoris  terrae  contra  eum.  Paterfami-  i«.  m,ii. 
lias  ut  antea  Aegyptios  sic  tum  Idumaeos  propter  iniurias, 
quas  Iudaeis  attulerant,  ad  iudicium  suum  arcessivit. 

Jl-  Et  revelabit  terra  sanguinem  suum,  et  non  ope- 
riet ultra  interfectos  suos.  Tanta  erat  interfectorum  mul- 
titudo , ut  terra  sanguinem  recipere  et  corpora  obruere 
vix  posset. 


S 12. 

De  Leviathan. 

Vaticinium,  quod  capite  XXVII.  proxime  sequitur, 
ad  Assyrios  plerumque  vel  ad  Babylonios  trahitur.  Sed  ' 
hoc  etiam  ad  Idumaeos  pertinere,  pluribus  rationibus 
cognosci  posse  puto.  Primum  enim  propheta  fore  dicit, 
ut  Bosra  civitas  omnino  tollatur.  Haec  autem  urbs  Idu- 
maeorum erat  non  Babyloniorum.  Ex  quo  efficitur,  etiam 
cetera  mala  quae  antenuntiantur  in  eosdem  illos  Idu- 
maeos cadere.  Deinde  vero  vocem  Leviathan,  quae 
huic  vaticinio  incst , haud  parvi  ad  hanc  rem  momenti 
esse  censeo.  Est  enim  ea  quidem  composita , significatque 
serpentem  Than  i.  e.  Dionysi.  Than  autem  ab  Assyriis , 
an  ab  Idumaeis  cultus  sit,  notum  est  ex  locis  superio- 
ribus. Denique  non  in  Babylonios  totum  vaticinium  sed 
in  solos  Scythas  quadrat.  Hoc  igitur  de  Scythis  expli- 
care conabor , si  paucis  prius  , serpens  ille  Leviathan 
quam  apud  eos  vim  habuerit,  exposuero. 

Serpentem  igitur  soli,  quem  Appollinem  vel  Diony- 
sum dicimus,  sacrum  fuisse,  quis  ignorat?  Sed  quemad- 
modum fieri  solet,  ut  signum  pro  re  indicata  substitua- 
tur: sic  serpens  omnino  solem  vel  daemonem  significavit. 
Hoc  enim  ex  omnibus  animalibus  iste  sibi  ipse  elegerat 
in  paradiso ; nec  concessit  ut  posteri  ipsius , homines  im- 
pii, ab  hoc  signo  umquam  discederent.  Hinc  etiam  per- 

ia.  i?,  spicitur,  cur  ipsum  serpentem , capitalem  generis  humani 
hostem , Moyses  in  patibulo  suspenderit  et  haec  res  quam 
altam  habuerit  significationem.  Portendit  enjm , Chri- 
stum superaturum  crucem  morlemque,  daemonem  vero 
pariter  ac  serpentem  et  Amanem,  victum  in  ea  reman- 
surum. Sed  accedamus  ad  id , quod  propositum  est. 
Scythae  qui  in  libris  sacris  saepius  servi  Dionysii  nun- 
cupantur, etiam  ab  hoc  Deo  signa  militaria  sumpserunt. 
Nam  ut  veteres  Romani  aquilam , ut  alii  alia  signa  adhi- 
bebant atque  in  proeliis  sequebantur:  sic  Scythae  sibi 
draconem  vel  serpentem  delegerunt.  De  hac  re  diligenter 
disputavit  Arrianus  Nicomediensis  in  eo  libro,  quem  de 
Tactice  inscripsit.  Eius  verba  e Graeco  in  Latinum  ver- 
temus, quoniam  ex  eis  etiam  intelligetur,  quemadmodum 
Scythici  equites , qui  omnes  sagittarii  erant , in  acie  ver- 
sari consueverint.  Scythica  signa,  ait  Arrianus,  draco- 
nes sunt  ex  contis  longitudine  naturae  conveniente  de- 
pendentes. Efficiuntur  eae  quidem  consutae  ex  pannis 
tinctis,  capitibus  autem  et  toto  corpore  usque  ad  cau- 
das pares  factae  serpentibus , ut  quam  plurimum  fieri 
potest , horrifice  illis  aequentur;  et  callida  quidem  huius 
rei  ratio  haec  est.  Consistentibus  equis,  nihil  videas 
praeter  pannos  varie  coloratos  deorsum  propendentes; 
currentibus  vero  illis,  inflatae  tumescunt,  ut  animalibus 
quam  maxime  similes  esse  videantur;  et  aliquantum 
etiam  strident  ex  motus  celeritate , vehementi  afflatu 
penetrante.  Et  haec  quidem  signa  non  modo  adspectui 
voluptatem  aut  terrorem  praebent , verum  etiam  ad  di- 
stinguendum incursum  et  ad  perturbationem  ordinum 
vitandam  utilia  sunt.  Nam  signiferi  ad  faciendum  im- 
petum et  receptum  peritissimi  ad  diversas  vel  inflexio- 
nes vel  directas  excursiones  animum  attendunt;  reliqui 
nihil  curant  aliud,  quam  ut  suum  quisque  signum  se- 
ctetur; et  ita  variae  sunt  reversiones , multifariae  rur- 

sus  explicationes , multiformes  incursus  passim  facti  i«.»,  i. 
simulquc  ordines  conservant  sine  ulla  confusione  ‘).  De 
his  igitur  draconibus , quibus  pro  signis  utebantur  Scy- 
thae, propheta  ita  vaticinatus  est: 

les.  27.  >•  In  die  illa  visitabit  Dominus  in  gladio 
suo  duro  et  grandi  et  forti  super  Leviathan.  Hoc  va- 
ticinium ad  iddem  tempus  eamdemque  ad  rem  perlinet , 
ad  quam  superius.  Quamobcausam  recte  scriptum  est  : 
in  die  illa.  Subtilius  est  quod  exstat  apud  Graecum  : 
in  gladio  suo  sancto.  Scvthas  interficere,  divinae  san- 
ctitatis erat.  Sed  qui  totam  Asiam  subegerant,  occidi  non 
poterant  nisi  gladio  grandi  et  forti.  Cf.  Ies.  21,  15. 

Dicit  autem  propheta  Leviathan,  ut  nos  de  delendis  Tur- 
eis illud  usurpare  solemus : Luna  dimidia  occidet.  Sed 
ne  de  vero  serpente  ludaei  cogitarent,  haec  adiuns.it : 

*•  Serpentem  vectem  et  super  Leviathan  serpentem 
tortuosum  et  occidet  cetum,  qui  in  mari  est.  Vocat  igi- 
tur Leviathan  serpentem  vectis  vel  conti , quoniam  in 
conto  militibus  praeferebatur.  Tortuosum  eum  dicit  pro- 
pter flexiones,  quas  et  ventus  in  signo  et  signifer  in 
ducendis  militibus  facere  solebat.  Pro  Leviathan  Septua- 
ginta draconem , iddem  verbum  posuerunt  quod  Arria- 
nus.  Praeterea  interpretati  sunt : et  occidet  draconem , 
verbis:  qui  in  mari  est.  praetermissis  *). 

In  die  illa  vinea  meri  cantabit  ei.  Vinea  Domini 
gens  Iudaica;  vinea  meri  vel  vini  rubri  i.  e.  rubra  a 
sanguine  caesorum.  Quot  carmina  ludaei  de  Scytharum 
caede  cecinerint,  postea  cognoscemus. 

*•  Ego  Dominus  qui  servo  eam,  repente  propinabo 
ei,  ne  forte  visitetur  contra  eam , nocte  et  die  servo  eam. 


1)  Arrian.  Tact.  35. 

3)  Cf.  Somn.  Mard.  4 : Eodemque  tempore  visi  sunt  duo  imma- 
nes dracones  secum  invicem  pugnantes  tlt. 

Vol.  II.  7 

i». 37,3.  Quanto  in  discrimine  tum  Iudaei  versati  sint,  ex  divina 
cura  apparet.  Hebraeus : repente  rigare  faciam  eam , 
ne  forte  visitent  super  eam  i.  e.  repente  efficiam  ut  Iu- 
daei Scytharum  sanguinem  effundant , ne  forte  Scythae 
Iudaeos  interficiant. 

i-  Indignatio  non  est  mihi ? Scythae  ita  egerunt,  quasi 
ludaeorum  Deus  irasci  prorsus  non  posset. 

*•  Quis  dabit  me  spinam  et  veprem  in  proelio:  gra- 
diar super  eam,  succendam  eam  pariter.  Syrus:  Quis 
ergo  posuit  in  te  vepres  et  spinas ? brevi  flabo  in  eam 
et  penitus  comburam  illam.  Cf.  Abd.  18. 

b-  An  potius  tenebit  fortitudinem  meam,  faciet  pa- 
cem mihi,  pacem  faciet  mihi?  Haec  ironice  de  Scythis, 
qui  se  Domino  resistere  posse  somniabant.  Manus  Do- 
mini fortis,  contineri  non  potest;  consilium  eius  iustum, 
impiis  pacem  non  concedit. 

8-  Qui  ingrediuntur  impetu  ad  lacob , florebit  et 
germinabit  Israel  et  implebunt  faciem  orbis  semine. 
Verba  priora  aut  cum  versu  superiore  coniungenda  sunt, 
aut  cum  Syro  explicanda:  Quotquot  estis  de  stirpe  lacob 
scitote.  Israelitas,  deletis  Scythis,  gentem  magnam  vel 
aquas  multas  fore,  saepius  praedictum  est. 

1-  Numquid  iuxta  plagam  percutienlis  se  percussit 
eum , aut  sicut  occidit  interfectos  eius  sic  occisus  est  ? 
Magis  perspicuum  est , quod  scriptum  videmus  apud  Sy- 
rum: Iddem  vulnus,  quod  inflixit  ei,  infliget  illi,  et 
eadem  nece  qua  extinxil  eum,  extinguet  illum.  Quae 
machinati  sunt  Scythae,  in  eorum  ipsorum  capita  reci- 
derunt. 

8 In  mensura  contra  mensuram , cum  abiecta  fue- 
rit, iudicabis  eam : meditatus  est  in  spiritu  suo  duro 
per  diem  aestus.  Cf.  les.  18,  4.  Syrus:  Mensura  qua 
mensus  est  condemnabis  eum.  Quibus  verbis  eadem  sen- 
tentia subest , quae  superioribus.  Edom  meditatus  est 

animo  suo  duro  crudeli  et  inhumano , ut  trucidaret  Israe- 
litas,  die  aestus,  quum  exsules  essent  maximisque  cala- 
mitatibus affecti. 

9-  Idcirco  super  hoc  dimittetur  iniquitas  domui  la- 
cob : et  iste  omnis  fructus  ut  auferatur  peccatum  eius. 
Propter  maiora  Idumaeorum  crimina  ludaeis  peccata  di- 
missa sunt,  quum  ad  Deum  suum  se  converterent.  Cf. 
Deut.  32,  27. 

9 Cum  posuerit  omnes  lapides  altaris  sicut  lapides 
cineris  allisos , non  stabunt  luci  et  delubra.  Cf.  les.  17, 8. 
ludaei  post  Scvtliarum  caedem  falsorum  deorum  altaria 
evertere,  Cereris  signa  phallos  excidere,  imagines  Ama- 
nis  vel  Dionysi  deiicere  coeperunt. 

Civitas  enim  munita  desolata  erit,  speciosa  re- 
linquetur et  dimittetur  quasi  desertum : ibi  pascetur  vi- 
tulus et  ibi  accubabit  et  consumet  summitates  eius. 
Hebraeus:  Nam  civitas  Bosra  desolata  erit,  speciosa 
(vel  domicilium  vel  habitatrix ) relicta.  Bosra  erat  Ama- 
lecitarum  urbs , in  qua  Zara  dea  colebatur.  Ad  Zaram 
ipsam  vel  ad  eius  templum  illud  mj  pertinet. 

"•  In  siccitate  messes  illius  conterentur , mulieres 
venientes  et  docentes  eam.  Septuaginta : Et  post  tempus 
non  erit  in  ea  omne  viride  quia  exsiccatum  est;  mu- 
lieres venientes  a dea  (i.  e.  ITHINE  Zara  luna) 
venite.  Aquila:  Mulieres  venientes  illuminant  eam.  Sym- 
machus: Mulieres  venientes  et  indicantes  eam.  Haec  ad 
eas  mulieres  spectant , quae  huic  deae  in  Asia  impurum 
cultum  adhibebant. 

11  Non  est  enim  populus  sapiens,  propter  ea  non  mi- 
serebitur eius  qui  fecit  eum,  et  qui  formavit  eum  non 
parcet  ei.  Vt  in  sapientia  omnes  cernuntur  virtutes,  sic 
in  insipientia  omnia  vitia.  Cf.  Deut.  32,  28.  Abd.  8.  etc. 

,J-  Et  erit : in  die  illa  percutiet  Dominus  ab  alveo 
fluminis  usque  ad  torrentem  Aegypti,  i.  e.  ab  Euphrate 


IU.  27,  $. 


Digitized  by  Google 


— 100  — 

im  i7,  u.  usque  ad  Aegyptum.  Idumaei  in  toto  Medorum  regno 
percussi  sunt. 

12  Et  vos  congregabimini  unus  et  unus  filii  Israel. 
13  Et  erit:  In  die  illa  clangetur  in  tuba  magna  et  ve- 
nient. qui  perditi  fuerant  de  terra  Assyriorum  et  qui 
eiecti  erant  in  terra  Aegypti  et  adorabunt  Dominum  in 
monte  sancto  in  lerusalem.  ludaei  perditi  ab  Amane,  a 
Deo  autem  conservati  et  paulo  post  in  patriam  restituti. 

5.  i*. 

De  bruchorum  vel  Idumaeorum  caede. 

Estheriana  res  tanti  in  vetere  historia  momenti  fuit , 
ut  Iesaias  eam  omni  ex  parte  iuberetur  adumbrare  et 
vaticinando  exponere.  Tantum  autem  ei  tributum  est  non 
ipsi  per  se , sed  propterea  quod  in  ea  eorum  similitudo 
et  imago  erat , quae  redemptionis  nostrae  et  iudicii  tem- 
pore futura  erant.  Quamobrem  equidem  minime  miror, 
quod  prophetam  video  ad  eam  saepius  revertere.  Capita 
enim  XXXIII.  et  XXXIV. , quae  a quibusdam  sunt  ad 
Sannacheribum  vel  ad  aetatem  Christi  relata , item  ad 
Scythicum  bellum  referenda  existimo. 

Ies.  33.  *•  Vae  qui  praedaris,  nonne  et  ipse  prae- 
daberis? et  qui  spernis,  nonne' et  ipse  sperneris?  Cum 
consummaveris  depraedationem,  depraedaberis,  cum 
fatigatus  desieris  contemnere,  contemneris.  Spoliatores 
(ttu)  nominali  sunt  Amalecitae.  Qui  ut  accuratissime 
designarentur,  iddem  spoliandi  verbum  Ttltf  a propheta 
adhibetur.  Sed  quum  totam  Asiam  spoliassent , ipsi  a 
Iudaeis  vita  omnibusque  rebus  spoliati  sunt ; quum  ad 
summam  petulantiam  in  homines,  ad  incredibilem  proca- 
citatem in  Deum  pervenissent,  ad  extremam  contemptio- 
nem detracti  sunt.  Sed  vates,  magna  Iudaeorum  miseria 
perpensa , ad  Deum  pro  salute  eorum  supplex  accedit. 

7-  Domine  miserere  nostri;  te  enim  expectavimus,  esto  ie$.  33,  *. 
brachium  nostrum  in  mane , et  salus  nostra  in  tempore 
tribulationis.  Cf.  Am.  7,  2.  5.  Sed  a Deo  quod  pcliit 
sese  statim  impetrasse  gaudet. 

*•  A voce  angeli  fugerunt  populi  et  ab  exaltatione 
tua  dispersae  sunt  gentes.  Quum  ludaei  in  hostes  irrue- 
rent, gentes,  quae  cum  illis  societatem  inierant,  illico 
fugatae  ac  dispersae  sunt. 

Et  congregabuntur  spolia  vestra  sicut  colligitur 
bruchus,  velut  cum  fossae  plenae  fuerint  de  eo.  Ex 
Amalccitis  interfectis  ludaei  praedam  non  egerunt ; pro 
exuviis  habuerunt  eorum  cadavera,  quae  ut  bruchorum 
corpora,  in  unum  locum  contulerunt.  Vix  notandum 
puto,  bruchorum  metaphoram  etiam  lesaiae  probatam 
fuisse.  Cf.  les.  18,  1.  Sed  hoc  loco  verendum  erat,  ne 
ludaei  verbis  illis  ad  faciendam  praedam  impellerentur. 

Quare  exponit,  quaenam  ex  illa  victoria  spolia  agenda  sint. 

*•  Magnificatus  est  Dominus,  quoniam  habitavit  in 
excelso,  implevit  Sion  iudicio  et  iustitia.  8 Et  erit  fides 
in  temporibus  tuis;  divitiae  salutis  sapientia  et  scien- 
tia; timor  Domini  ipse  est  thesaurus  eius.  Ex  illa  igitur 
victoria  ludaei  facultates  non  debuerunt  augere  sed  ma- 
iorem quaerere  pietatem. 

7 Ecce  videntes  ( eorum  Hercules ) clamabunt  foris; 
angeli  pacis  ( foederis ) amare  flebunt.  Summus  Idu- 
maeorum deus  erat  Hercules.  Qui  quum  turpiter 
suos  deseruisset,  dignus  fuit,  qui  despiceretur  ab  omni- 
bus ac.  tolleretur.  Nuntii  autem,  Amanis  socii  (viri pacis 
Abd.  7.)  qui  litteras  per  Asiam  tulerant,  illius  mortem 
lugebant. 

*■  Dissipatae  sunt  viae , cessavit  transiens  per  semi- 
tam ( LXX : cessavit  timor  gentium ) , irritum  factum  est 
pactum,  proiecit  civitates,  non  reputavit  homines.  Ama- 
nis litterae  provinciarum  ducibus  frustra  traditae  sunt. 

i»». S3, *.  Illo  enim  mortuo,  praefectos  ngllus  amplius  limor  re- 
tinuit, quin  ad  Iudaeorum  partes  transirent.  Pristinum 
pactum  quod  eis  cum  Amane  fuit , irritum  ac  nullum 
fecerunt. 

9-  Luxit  et  elanguit  terra,  confusus  est  Libanus  et 
obsorduit , et  factus  est  Saron  sicut  desertum , et  con- 
cussa est  Basan  et  Carmelus.  Non  modo  Hercules  sed 
etiam  terra  i.  e.  Atergatis  Scythica  clade  vehementer  per- 
mota est.  Luget  enim  terra  interitum  filiorum  adorato- 
rumque suorum.  Huius  vel,  quod  iddem  est,  Veneris 
fanum  in  Libano  fuit.  Quare  aptissime  vales  eum  ordi- 
nem instituit , ut  proxime  post  terram  de  hoc  eius  fano 
et  imagine  diceret.  Confusa  pudoreque  affecta  est  Venus, 
cuius  imago  in  Libano  nuda  prostabat.  Eadem  dea  co- 
lebatur lopae.  Quamobrem  ager  lopensis , qui  Saron  ap- 
pellabatur quique  fortasse  sacer  fuit,  vastatus  esse  di- 
citur. Sed  haud  sciam  an  verius  Sarion  legatur.  Solebat 
enim  Hermon  i.  e.  mons  Amonis  etiam  Sarion  mons  Onis 
appellari.  Concussa  el  eversa  est  Belhsan , qua  quidem 
in  urbe  Dionysi  fanum  fuit.  Loci  autem  omnes,  Libanus 
Sarion  Bethsan  Carmelus,  in  Idumaeorum  potestate  erant 
et  eorum  deis  consecrati. 

Nunc  consurgam , dicit  Dominus,  nunc  exalta- 
bor, nunc  sublevabor.  Dominus  se  properare  dicit,  ut 
hostes  iudicet  ac  perdat.  Deletis  deid  falsis,  veri  Dei  cul- 
tus viguit,  quum  occisis  superstitionis  magistris,  Iudaei 
divinam  religionem  docerent. 

Concipietis  ardorem,  parietis  stipulam,  spiritus 
vester  ut  ignis  devorabit  vos.  ,J-  Et  erunt  populi  quasi 
de  incendio  cinis,  spinae  congregatae  igni  comburentur. 
Hanc  metaphoram  ab  Abdia  sumptam  paulum  vel  im- 
mutavit vel  ornavit. 

13  Audite  qui  longe  estis  quae  fecerim  et  cogno- 
scite vicini  fortitudinem  meam.  Cohortatur  omnes,  ut 

ex  Scylhica  clade  verum  Deum  eiusquc  potentiam  agno-  n*  u,  u. 
scant . 

Iam  ad  ludaeos  vates  verba  facere  coepit ; Dei  aeterni 
verique  maiestatem  laudibus  efferi,  Sion  quem  locum  sibi 
ille  in  sempiternum  elegit , exornat  ac  praedicat.  Postea 
rursus  ad  gentes  orationem  suam  convertit. 

les.  34.  '•  Accedite  gentes  et  audite . et  populi  at- 
tendite, audiat  terra  et  plenitudo  eius,  orbis  et  omne 
germen  eius!  Quid  igitur  est,  quod  illi  audire,  quid, 
quod  auribus  percipere  debeant? 

J-  Quia  indignatio  Domini  super  omnes  gentes  et 
furor  super  universam  militiam  eorum,  interfecit  eos 
et  dedit  eos  in  occisionem.  Aman  in  patibulo  suspensus; 
decem- lilii  trucidati  crucique  affixi ; de  eorum  exercitu 
septuaginta  quinque  millia  interfecti. 

3-  Interfecti  eorum  proiicientur  et  de  cadaveribus 
eorum  ascendet  foetor,  tabescent  montes  a sanguine  eo- 
rum. Vt  a Gabaonitis  septem  Sauli  posteri,  qui  Domino 
mactati  ac  crucilixi  sunt , per  totum  annum  insepulti 
sunt  proiecti  *) : sic  ab  ludaeis  Idumaei  omnes  ubicum- 
que caesi  sunt  dispersi , per  aliquot  menses  relicti  esse 
dicuntur.  Et  his  profecto  deerat  pia  quaedam  mater , 
quae  aves  ab  eis  interdiu  et  bestias  prohiberet  noctu  3). 

De  foetorc  illa  quidem  loelis  verba  sunt.  Montes  san- 
guine ut  pluviarum  vi  inundantur. 

4 Et  tabescet  omnis  militia  coelorum  et  complica- 
buntur sicut  liber  coeli  et  omnis  militia  eorum  defluet 
sicut  defluit  folium  de  vinea  et  de  ficu.  Non  modo  Her- 
cules et  Alergatis,  sed  etiam  stella  Martis  ceterique  dei 
coelestes  una  cum  Idumaeis  ceciderunt  atque  interie- 
runt, quum  dei  esse  ac  coli  desinerent. 


1)  II.  Regg.  St,  6.  ss. 

2)  Ibid. 

ir».  st,  s.  5-  Quoniam  inebriatus  est  in  coelo  gladius  meus , 
ecce , super  Idumaeam  descendet  et  super  populum  in- 
terfectionis meae  ad  iudicium.  Amalecitis  a Deo  belium 
declaratum  erat  sempiternum  atque  infinitum;  quare  illi 
recte  vocantur  populus  interfectionis  Dei. 

6 Gladius  Domini  repletus  est  sanguine , incrassa- 
tus est  adipe,  de  sanguine  agnorum  et  hircorum,  de 
sanguine  medullatorum  arietum;  victima  enim  Domini 
in  Bosra  et  interfectio  magna  in  terra  Edom.  De  Idu- 
maeorum adipe  loco  alio  dictum  est.  Tanta  adipis  in  eis 
erat  vis,  ut  etiam  gladius  pinguescere  videretur.  Agni 
et  hirci  homines  sunt  privati.  Medullati  arietes  videntur 
esse  eunuchi , quorum  tantus  apud  eos  numerus  erat. 
De  Bosris , quae  urbs  sub  Idumaeorum  imperio,  fuit , 
supra  diximus.  Scythae  tamquam  hostiae  Domino  ma- 
ctati sunt.  Mich.  4,  14. 

7-  Et  descendent  unicornes  cum  eis  et  tauri  cum  po- 
tentibus , inebriabitur  terra  eorum  sanguine  et  humus 
eorum  adipe  pinguium.  Vates  genere  dicendi  eleganti 
usus  est  et  mari.  Vnicornes  et  tauri  reges  principesque 
intelligendi  sunt. 

8-  Quia  dies  ultionis  Domini,  annus  retributionum 
iudicii  Sion.  De  hoc  die  multi  sunt  prophetae  superio- 
res. Sequitur  Idumaeae  vastatae  descriptio  divinis  verbis 
concepta. 

$.  14. 

Ia  Scytharum  caede  Deus  populi  sui  adiutor. 

Caput  XLI.  dividendum  est  in  partes  Ires.  Prima,  1 -7. 
ad  Mardochaeum,  altera, 7-18.  ad  victoriam  Idumaicam 
perlinet , tertia  denique  ad  superstitiones  Idumaeorum  ac 
vaticinationes.  Iesaias  igitur  etiam  hoc  toto  loco  tractat 
de  rebus  Idumaieis.  Primam  pariem,  quam  de  Mardo- 

<*haeo  esse  dicimus  , alii  retulerunt  ad  Abrahamum , ad  im.  «i,  i. 
Cyrum  alii. 

Ies.  41.  Taceant  ad  me  insulae  et  gentes  mutent 
fortitudinem , accedant  et  tunc  loquantur,  simul  ad  iu- 
dicium  propinquemus.  Idumaei  Damasceni  colonos  in 
multas  insulas  deduxerunt.  Illas  Deus  ad  audiendum, 
gentes  ad  iudicium  provocat,  ut  alterae  divinam  senten- 
tiam cognoscant,  alterae  experiantur. 

1-  Quis  suscitavit  ab  oriente  iustum , vocavit  eum , 
ut  sequeretur  se.  lustus  ille  non  Cyrus  est  sed  Mardo- 
chaeus,  qui  quod  a Deo  mandatum  erat  strenua  obe- 
dientia  perfecit.  Is  suscitatus  est  in  oriente,  Susis,  po- 
stea in  ludaeam  reversus. 

J-  Dabit  in  conspectu  eius  gentes  et  reges  obtinebit. 
Primum  Amanem  regem  devicit,  Idumaicas  gentes  occi- 
dit, praetores  omnes  provincias  nationesque  sibi  subegit. 

2-  Dabit  quasi  pulverem  gladio  eius  ( gladium  eo- 
rum) sicut  stipulam  vento  raptam  arcui  eius  (arcum 
rorum ).  Gladius  et  arcus  praecipua  Scytharum  arma. 

Ille  Idumaeorum  gladios  comminuit  ut  pulverem , et  ar- 
cus confregit  ac  contrivit  ut  stipulam. 

3 Per  sequetur  eos,  transibit  in  pace  (in  silentio) , se- 
mita in  pedibus  eius  non  apparebit.  Idumaicos  hostes 
per  litteras  insecutus  est,  et  una  nocte  omnes  in  remo- 
tissimis regni  partibus  cepit,  oppressit,  trucidavit. 

4-  Quis  haec  operatus  est  et  fecit  vocans  generatio- 
nes ab  exordio ? Ego  Dominus,  primus  et  novissimus 
ego  sum.  Vt  ludaei  in  proelio  superiores,  Idumaei  in- 
feriores essent,  hoc  perfectum  est  ab  eo,  qui  lsraelem 
inde  ab  initio  vocavit,  Edomem  vero  repudiavit. 

5 Viderunt  insutae  et  timuerunt . extrema  terrae  ob- 
stupuerunt, appropinquaverunt  et  accesserunt.  Amanem 
ct  Amadalham,  occisos  illos,  Cabiros  venerabantur  in- 
sulae, postquam  de  eorum  morte  certiores  factae  sunt; 

in.  «i,>.  ludos  Taurios  instituerunt  Romani.  Totus  autem  orbis 
ingentis  illius  caedis  admiratione  commotus  est. 

*■  Vnusquisque  proximo  suo  auxiliabitur  et  fratri 
suo  dicet:  Confortare. 7-  Confortavit  faber  aerarius  per- 
cutiens  malleo  eum,  qui  cudebat  tunc  temporis , dicens: 
Glutino  bonum  est,  et  confortavit  eum  clavis,  ut  non 
moveretur.  Israelitae  et  ludaei  a Scythis  prope  oppressi 
non  modo  periculi  sed  etiam  regis  victoriaeque  socie- 
tate inter  se  coniuncti  sunt.  Cf.  loel.  3,  11:  Infirmus 
dicat,  quia  foriis  ego  sum. 

*•  Et  tu  Israel  serve  meus,  lacob  quem  elegi,  semen 
Abraham  amici  mei,  9-  in  quo  apprehendi  te  ab  extre- 
mis terrae,  et  a longinquis  eius  vocavi  te  et  dixi  tibi: 
Servus  meus  is  tu,  elegi  te  et  non  abieci  te.  Esavum 
Deus  indignum  habuit,  qui  vocaretur  semen  Abraham. 
lacobum  elegit,  servum  suum  fecit,  amicum  familiarem- 
que assumpsit  suum.  In  his  quidem  rebus  causa  sita  est, 
cur  Israelitae.  quamvis  ab  Idumaeis  vexati  ac  pressi,  ta- 
men non  debeant  desperare  spem  suam  omnem  ponen- 
tes in  Deo.  Cf.  Os.  1,  10. 

I0-  Ne  timeas,  quia  ego  tecum  sum;  ne  declines, 
quia  ego  Deus  tuus;  confortavi  te  et  auxiliatus  sum 
tibi  et  suscepit  te  dextera  iusti  mei.  Populo  suo  Deus 
Babylonicis  temporibus  opem  tulit  per  Mardochaeum  vi- 
rum iustissimum,  postea  per  sanctum  Christum  suum. 

"•  Ecce  confundentur  et  erubescent  omnes  qui  pu- 
gnant adversum  te,  erunt  quasi  non  sint  et  peribunt 
viri  qui  contradicunt  tibi.  Qui  vocantur  ab  Est  herae  li- 
bri scriptore  hostes  ludaeorum , eidem  ab  lesaia  inimici 
tui  irati  vel  viri  litis  tuae  vel  iurgii  tui.  Non  ludaei 
peribunt  sed  Idumaei. 

n-  Quaeres  eos  et  non  invenies  viros  rebelles  tuos, 
erunt  quasi  non  sint  et  veluti  consumptio  homines  bel- 
lantes adversum  te.  **•  Quia  ego  Dominus  Deus  tuus 

apprehendens  manum  tuam  dicensque  tibi:  Ne  timeas , 
ego  adiuvi  te.  Suavius  consolari  pater  filium  non  po- 
test , si  is  nocturnas  insidias  limet , quam  verbis  illis  po- 
pulo suo  Deus  blanditus  est. 

u-  Noli  timere  vermis  Iacob,  qui  mortui  estis  ex 
Israel',  ego  auxiliatus  sum  tibi,  dicit  Dominus,  et  re- 
demptor tuus  sanctus  Israel.  Verba,  qui  mortui  estis 
explicatione  indigerent,  nisi  saepius  iam  explicata  et  il- 
lustrata essent.  Sunt  enim  de  Iudaeis,  quibus  ab  Amane 
moriendi  tempus  definitum  ac  decretum  erat. 

15-  Ego  posui  te  quasi  plaustrum  triturans  novum, 
habens  rostra  serrantia : triturabis  montes  et  commi- 
nues et  colles  quasi  pulverem  pones.  Quas  ab  aliis  simi- 
litudines sumpsit,  ita  exornat,  ut  omnino  novae  esse  vi- 
deantur. Non  frumentum  sed  montes  et  colles,  qui  sunt 
homines  fortunis  potentia  facultatibus  amplissimi  super- 
biaque elati,  triturant  Israelitae;  quare  non  bovi  erant 
sed  plaustro  comparandi. 

16-  Ventilabis  eos  et  ventus  tollet  et  turbo  disperget 
eos;  et  tu  exu/tabis  in  Domino,  in  sancto  Israel  lae- 
taberis. Hostes  subito  fugati  et  quasi  vento  dissipati  sunt, 
ludaei  de  victoria  carmina  cantare,  summa  laetitia  ex- 
sultare festosque  dies  agere  coeperunt. 

17-  Egeni  et  pauperes  quaerunt  aquas  et  non  sunt; 
lingua  eorum  siti  aruit.  Ego  Dominus  exaudiam  eos, 
Deus  Israel  non  derelinquam  eos.  18'  Aperiam  in  supi- 
nis collibus  flumina,  in  medio  camporum  fontes,  po- 
nam desertum  in  stagna  aquarum  et  terram  inviam  in 
rivos  aquarum.  Salutem  ludaei  et  avebant  ardentissimo 
desiderio,  et  a Domino  precibus  ieiuniis  lacrimisque  pe- 
tebant. Salvati  sunt  contra  omnium  spem  et  exspectatio- 
nem per  Eslheram  fontem  et  per  Mardochaeum.  Illi  tunc 
aperti  sunt  fontes,  de  quibus  Ies.  12,  3.  dixit:  Haurie- 
tis aquas  in  gaudio  de  fontibus  salvatoris.  Antiquitus 


Ici.  «I,  13. 


Digitized  by  Google 


— 108  — 


jr».  4i,  i7.  autem  ludaei  fonte  ex  saxo  parto  ab  eisdem  hostibus 
vindicati  sunt.  Hoc  toto  vaticinio  prophetam  rem  Esthe- 
rianam  tractasse,  cognovimus;  non  debemus  tamen  igno- 
rare, eum  eisdem  verbis  redemptionem  atque  Spiritus 
sancti  effusionem  complexum  esse.  Tertia  vaticinii  pars 
ad  eam  rem  de  qua  dicimus  minus  pertinet ; praeterea 
eam  alio  loco  tetigimus. 

Cum  ea  praedictione,  quam  modo  exposuimus,  ma- 
gnam habet  similitudinem  ac  coniunctionem  caput  XL1X. 
Quod  vaticinium  eo  capite  continetur,  hoc  perfecte  et 
omnino  evasit  tum , quum  Christus  pro  omnibus  mor- 
tuus Iudaeos  et  gentes  admirabili  illa  unius  ecclesiae  so- 
cietate copulavit.  Quidam  tamen  interpretes  aliquos  eius 
locos  de  Cyro,  alii  de  Iesaia  ipso  intelligendos  putarunt. 
Nos  sic  statuimus:  hoc  vaticinium  prorsus  spectare  ad 
Mardochaeum  ac  Christum , ad  Sion  et  Romam , quam 
in  urbem  candelabrum  spirituale  ex  monte  sancto  tran- 
stulit Petrus , naturale  attulit  Titus ; ad  reditum  Judaeo- 
rum ex  dispersione  atque  ad  gentium  conversionem.  Qui 
loci  ad  Mardochaeum  videntur  et  ad  Christum  pertinere, 
eos  satis  habeo  adscribere. 

Ies.  49.  6 Et  dixit : Parum  est  ut  sis  mihi  servus 
ad  suscitandas  tribus  lacob  et  faeces  Israel  converten- 
das. Ecce  dedi  te  in  lucem  gentium,  ut  sis  salus  mea 
usque  ad  extremum  terrae.  Haec,  ut  dixi,  de  Mardo- 
chaeo  , qui  sortium  dies  per  cunctam  Asiam  celebrari 
iussit,  et  de  Christo,  qui  totum  orbem  divina  doctrinae 
suae  luce  collustravit. 

7-  Haec  dicit  Dominus,  redemptor  Israel,  sanctus 
eius  ad  contemptibilem  animam , ad  abominatam  gen- 
tem, ad  servum  dominorum:  Reges  videbunt,  et  con- 
surgent principes  et  adorabunt  propter  Dominum , quia 
fidelis  est  et  sanctus  Israel  qui  elegit  te.  Israelitae  ab 
Amane  spreti,  a Deo  reiecti  atque  abominati,  ab  Assy- 

riis  Medisque  in  servitutem  redacti , tandem  redempto-  in.  **,  7. 
rem  nacti  reges  ac  principes  ad  veram  religionem  per- 
duxerunt. 

8-  Haec  dicit  Dominus:  In  tempore  placito  exaudivi 
te  et  in  die  salutis  auxiliatus  sum  tui:  et  servavi  te 
et  dedi  te  in  foedus  populi , ut  suscitares  terram  ( san- 
ctam i.  e.  populum ) et  possideres  hereditates  dissipa- 
tas; 9 ut  diceres  his  qui  vincti  sunt:  Exite,  et  his  qui 
in  tenebris:  Revelamini.  In  vinculis  erant  ludaei  ipsi; 
in  tenebris  autem  versabantur  gentes.  Post  Mardochai- 
cam  victoriam  priores  illi  in  patriam  redierunt. 

De  re  Estheriana  accipienda  est  etiam  extrema  pars 
capitis  LI.  ludaei  enim,  quum  templo  Hierosolymisque 
eversis  in  exsilium  ducerentur  cf.  51,  3.,  calicem  irae 
biberunt  usque  ad  faeces  51,  17.  Vt  faeces  mortis  po- 
tarent, cogere  eos  voluit  Aman.  De  hac  re  loquitur 
propheta : 

Ies.  51 . 21  • Idcirco  audi  hoc  paupercula  ( filia  Sion  ) 
et  ebria  non  a vino  ( laetitiae ).  22  IIaec  dicit  dominator 
tuus  Dominus  et  Deus  tuus,  qui  pugnabit  pro  populo 
suo:  Ecce  tuli  de  manu  tua  calicem  soporis  (mortis), 
fundum  calicis  indignationis  meae , non  adiicies , ut 
bibas  illum  ultra.  2S-  Et  ponam  illum  in  manu  eorum 
( Amanis  et  Idumaeorum  ) , qui  te  humiliaverunt  et  di- 
xerunt animae  tuae:  Incurvare  ut  transeamus . et  po- 
suisti ut  terram  corpus  tuum  et  quasi  viam  transeun- 
tibus. Deus  quum  populum  suum  educeret  ex  Aegypto, 

Gog  regem  superbum  percussit  vulneravitque  draconem 
51,  9.  Sed  Gagaeos  radicitus  delevit  draconemque  om- 
nino sustulit  per  Mardochaeum  '). 


1)  De  duobus  draconibus  cf.  Somn.  Mard. 


Digitized  by  Google 


— 110  — 


le».  ii!. 


S.  ts. 

De  Idumaeorum  peccatis  et  poenis. 

Vaticinalio,  quae  est  Ies.  LV1.  et  LVII.  , recte  » 
s.  Hieronymo  probequc  explicata  est  de  impiis  ludaeis, 
qui  occiso  Domino,  Christianos  persequi  numquam  de- 
stiterunt. Horum  autem  partes  in  exsilio  Babylonico  si- 
militudinesque egerunt  Idumaei,  qui  Mardochaeum  san- 
ctosque  aggredi  ac  trucidare  conati  sunt.  Quamobrem 
etiam  hoc  vaticinium  vere  mihi  videor  ad  Amanem  ho- 
stesque ludaeorum  referre.  Neque  enim  eorum  me  mo- 
vet sententia,  qui  de  ludaeis  ipsis  ab  Assyriorum  rege 
captis  interfectisque  hunc  locum  interpretandum  puta- 
runt. Sunt  enim  multa , quae  non  intelligo  quomodo  illi 
explicare  possint.  At  vaticinium,  si  ad  Idumaeos  refe- 
retur , facile  et  retenta  propria  verborum  significatione 
illustrabitur.  Sunt  enim  sententiae  omnes  fere  notae  et 
ab  aliis  prophetis  de  Idumaeis  prolatae. 

Antea  lesaias  vaticinatus  est  de  ludaeorum  reditu. 
Dominum  enim  suos  reducturum  ait  ad  montem  san- 
ctum. Hoc  promissum  esse  a Deo  ipso,  qui  congreger 
dispersos  Israel.  Congregandi  verbum  vinculum  est,  quo 
novum  vaticinium  cum  superiore  colligatur. 

Ies.  56.  *•  Adhuc  ( item)  congregabo  ad  eum  congre- 
gatos eius.  LXX:  Congregabo  contra  eos  congregatio- 
nem. Sententiarum  autem  coniunclio  haec  est:  Congre- 
gabo dispersos  Israel , si  prius  congregavero  contra  eos 
congregationem.  Scylharum  exercitus  ex  multis  gentibus 
erat  coactus;  quod  quidem  et  ex  historiae  scriptoribus 
et  ex  aliis  prophetis  cognoscitur.  Sed  Scvthas  vates  iam 
devictos  videt  et  occisos.  Quare  ad  mortuorum  corpora 
invitat  bestias: 

9 Omnes  bestiae  agri  venite  ad  devorandum,  uni- 
versae bestiae  saltus.  Sententia  haud  ignota.  Quod  au- 

tem  ex  improviso  illi  oppressi  caesique  sunt , hoc  argu-  i 
menlo  est,  caecos  esse  eorum  vates  nec  quidquam  posse 
providere. 

10  Speculatores  eius  caeci  omnes . nescierunt  uni- 
versi. Idumaicorum  eunuchorum  ignorantiam  similiter 
increpuit  41,  20.  ss. 

I0-  Canes  muti  non  valentes  latrare,  videntes  vana, 
dormientes  et  amantes  somnia.  Si  latrones  ad  domum 
appropinquant,  canes  solent  latrare  et  antenuntiare.  Pro- 
phetae Idumaeorum  nihil  omnino  praesenserunt.  Sunt 
igitur  illi  quidem  canes,  sed  muti,  ignavi,  somniculosi. 

**•  Et  canes  impudentissimi  nescierunt  saturitatem. 
Canibus  similes  sunt  Idumaei  omnes  propter  insatiabi- 
lem et  aviditatem  rapiendi  et  libidinum  cupiditatem. 

u-  Ipsi  pastores  ignoraverunt  intelligentiam.  Idu- 
maeorum inscientia  morumque  depravatio  iam  a Moyse 
ceterisque  prophetis  vituperata  est.  Aman  ipse  eiusque 
amici  ludaeos  persecuti  tamquam  caeci  in  perniciem  ir- 
ruerunt. 

11  Omnes  in  viam  suam  declinaverunt , unusquisque 
ad  avaritiam  suam  a summo  usque  ad  novissimum. 
Ad  rapinas  Idumaeos  omnes  avaritia  incitavit  et  libido. 

n-  Venite  sumamus  vinum  et  impleamur  ebrietate, 
et  erit  sicut  hodie , sic  et  cras  et  multo  amplius.  Scy- 
tharum  vinolentia  nobilitata  ac  famosa. 

Ies.  57.  *•  I ustus  perit  et  non  est  qui  recogitet  in 
corde  suo!  et  viri  misericordiae  colliguntur  quia  non 
est  qui  intelligat!  Nova  haec  et  inaudita  et  eadem  di- 
vinae iustitiae  adversaria.  Mardochaeus,  qui  iustus  etiam 
antea  a Iesaia  vocatus  est,  crucifigitur;  Iudaei  homines 
innocentissimi  trucidantur.  Haec  fieri  nequeunt ; et  ta- 
men in  Mardochaeo  facta  sunt  typice , in  Christo  vere. 

1 A facie  enim  malitiae  collectus  est  iustus.  Iustus 
Mardochaeus  vocatur  et  Christus. 

iet.  57, ».  2-  Veniat  pax , requiescat  in  cubili  suo  qui  ambu- 

lavit in  directione  sua.  Vterque  pacem  adepti  sunt;  al- 
ter assedit  ad  Assueri , alter  ad  Dei  patris  dexteram. 
Praeterea  ambo  illi  iustis  qui  praecepta  divina  observare 
volent,  pacem  animique  tranquillitatem  pepererunt. 

3 Vos  autem  accedite,  huc  filii  auguratricis , semen 
adulteri  et  fornicariae.  Qui  divinis  mandatis  inhaere- 
bunt, ei  pacem  adipiscentur.  At  vero  ad  iudicium  citan- 
tur Idumaei  impii  et  ludaei  Christi  adversarii.  In  ver- 
tendo verbo  rtaay  auguratrix  Hieronymus  se  Symmachi 
interpretationem  secutum  esse  dicit.  Theodotio  Onena  no- 
men retinuit.  Septuaginta  non  verba  reddiderunt  sed  sen- 
tentiam : filii  iniqui.  Quodsi  mecum  reputo  Septuaginta 
etiam  alia  nomina  propria  ita  transferre  solitos,  in  eam 
sententiam  adducor,  ut  7P3y  Anaia  Dianam,  Idumaeos 
filios  Dianae  vocatos  esse  putem.  Filii  autem  adulteri  et 
fornicariae  proprie  Amalecitae  possunt  dici , qui  adul- 
tero Eliphaz  et  Thamna  meretrice  nati  sunt.  Sed  horum 
verborum  vis  latius  patet.  Idumaei  enim  omnes  recte  di- 
cuntur adulteri,  quoniam,  relicto  Deo,  deos  sunt  secuti. 

4 Super  quem  lusistis ? super  quem  dilatastis  os  et 
eiecistis  linguam ? Idumaei  quidem  non  modo  super  iu- 
stum  et  eos  omnes,  qui  a patre  Isaac  benedictionem  ac- 
ceperant sed  etiam  super  Deum  ipsum , qui  ab  illis  co- 
lebatur: Pharisaei  autem  super  sanctum,  qui  Deo  patri 
solus  placuit,  et  super  apostolos  eius  et  discipulos. 

4-  Numquid  non  vos  filii  scelesti  (LXX:  perditionis) , 
semen  mendax ? Filii  perditionis  Amalecitae  et  Idumaei, 
quos  perditurum  se  Deus  erat  iuratus.  Eidem  dicuntur 
semen  mendax , quoniam  non  modo  pietatis  fructum 
nullum  attulerunt  ipsi,  verum  etiam  ex  aliorum  mori- 
bus religionem  tollere  studuerunt. 

5-  Qui  consolamini  in  diis  subter  omne  lignum  fron- 
dosum immolantes  parvulos  in  torrentibus  ( vallibus ) 

subter  eminentes  petras.  Idumaieae  superstitionis  erat,  i«.  17, t. 
arbores  deis  consecrare,  liberosque  incredibili  crudeli- 
tate Molocho  sacrificare  ac  comburere. 

®-  In  partibus  torrentis  pars  tua.  haec  est  sors  tua. 

LXX:  Illa  est  pars  tua,  haec  sors  tua.  Quae  verba 
ostendunt,  hoc  caput  esse  cum  superiore  coniungendum. 

Non  est  alia  Idumaeorum  sors,  quam  ut  interficiantur 
et  pastui  proficiantur  bestiis. 

*■  Et  ipsis  effudisti  libamen,  obtulisti  sacrificium. 
Numquid  super  his  non  indignabor ? De  libaminibus  et 
placentis  alio  loco  expositum  est.  Idumaei  igitur  non 
propterea  a Deo  repudiati  sunt,  quod  sunt  ab  Edome 
nati  sed  quod  patrem  imitati  peccata  eius  fecerunt  sua. 

7-  Super  montem  excelsum  et  sublimem  posuisti  cu- 
bile tuum  et  illuc  ascendisti . ut  immolares  hostias. 
Propheta  voluit  intelligi  montes  Basan  ac  praeterea  Car- 
melum Hermon  Libanum,  qui  deis  consecrati,  saepius 
in  libris  sacris  commemorantur. 

*•  Et  post  ostium  et  retro  postem  posuisti  memoriale 
tuum , quia  iuxta  me  discooperuisti  ( LXX : putabas  si 
a me  recessisses , te  plus  aliquid  habiturum ) et  susce- 
pisti adulterum , dilatasti  cubile  tuum  et  pepegisti  cum 
eis  foedus;  dilexisti  stratum  eorum  manu  aperta.  9-  Et 
ornasti  te  regi  unguento  et  multiplicasti  pigmenta  tua. 
Memorialia  illa  phalli  sunt,  quos  ad  Atergatis  et  Melyttae 
fana  ponere  solebant.  Reliqua  dicta  sunt  de  meretricibus, 
quae  in  fanis  illis  ab  adulteris  mercedem  acceperunt. 

9-  Misisti  legatos  tuos  procul.  Aut  ei  intelligendi  stint, 
qui  templa  Dianae  in  Graecia  insulisque  condiderunt, 
aut  quod  probabilius  est,  illi,  qui  Amanis  litteras  in 
omnes  provincias  pertulerunt.  Cuius  rei  iam  antea  pro- 
pheta mentionem  fecit. 

9-  Et  humiliata  es  usque  ad  inferos.  Idumaei  caesi 
et  ad  inferos  missi. 

Fol.  11.  s 

im.  vt,  w.  10  In  multitudine  viae  tuae  laborasti,  non  dixisti: 
Quiescam.  Vitam  manus  tuae  invenisti , propterea  non 
rogasti.  Scythae  longissima  itinera  susceperunt , ut  prae- 
das facerent.  Viae  autem  eorum  et  consilia  omnia  prava 
erant  atque  turpia.  Vixerunt,  ut  praedixerat  Isaac,  in 
gladio,  in  manu  sua.  Quamobrem  ad  divinum  iudicium 
arcessendi  sunt. 

"■  Pro  quo  solicita  timuisti,  quia  mentita  es  et  mei 
non  es  recordata,  neque  cogitasti  in  corde  tuoJ  Quia 
ego  tacens  et  quasi  non  videns  et  mei  oblita  es.  11  Ego 
annuntiabo  iustitiam  tuam  et  opera  tua  non  proderunt 
tibi.  Cum  clamaveris . liberent  te  congregati  tui. 
Recordemur  oportet , Idumaeos  Abrahami  fuisse  filios 
Deoque  circumcisionis  signo  coniunctos.  Sed  creatorem 
6uum  reliquerunt,  propterea  ab  eo  deserti  eis  ipsis  gen- 
tibus commissi  sunt,  quas  coegerant. 

Et  omnes  eos  auferet  ventus,  tollet  aura.  Sed 
gentes  illae  omnes  subito  et  una  nocte  a Iudaeis  sunt 
sublatae. 

>*•  Qui  autem  fiduciam  habet  mei,  heredi t abit  ter- 
ram et  possidebit  montem  sanctum  meum.  Vnde  decli- 
naverat v.  2.  oratio,  eo  iam  revocatur.  Qui  mandatis 
divinis  obedientiam , promissis  fidem  praestabunt , pa- 
cem et  pristinam  possessionem  consequenlur.  De  reditu 
captivorum  plura  verba  facit  14-18.  De  Idumaeis  autem 
ita  perorat: 

50  Impii  autem  quasi  mare  fervens , quod  quiescere 
non  potest  et  redundant  fluctus  eius  in  conculcationem 
et  lutum.  21-  Non  est  pax  impiis , dicit  Dominus  Deus. 
Magnam  illam  gentium  commotionem  excitaverant  Scy- 
thae, qui  ipsi  migrationis  fluctibus  in  Asiam  delati  pe- 
rierunt. Impii , qui  dicuntur  Idumaei , neque  quaesierunt 
pacem  neque  umqnam  invenerunt. 

* 16. 

De  eo  qui  torcular  calcavit. 

De  Mardochaeo  reliquum  est  vaticinium  omnium  t«  «a. 
praeclarissimum , quod  consciptum  est  capite  LXI1I.  Hoc 
ex  veteribus  Christianis  quidam  de  fine  mundi  esse  de- 
que  ultimo  iudicio  docebant  ').  Iudaei  contra  putabant 
Babylonicis  id  temporibus  evenisse.  Euscbius  et  Hiero- 
nymus, quum  Bosra  et  Edom  non  dubitarent  interpre- 
tari allegorice,  hoc  totum  explicarunt  de  priore  Christi 
non  de  altero  adventu.  Recentioribus  haud  absurdum 
visum  est , iddem  de  Iuda  Machabaeo  intelligere.  Nos 
veteres  ita  sequemur  omnes,  ut  de  Mardochaeo  illud  ac 
de  lesu  Christo  redemptore  et  iudice  dicamus  explican- 
dum. Sed  videamus  singula. 

Ies.  63.  '■  Quis  est  iste  qui  venit  de  Edom,  tinctis 
vestibus\de  Bosra?  Hominem  rubra  veste  purpureaque 
ornatum,  hominem  propheta  regium  et  victorem  con- 
spicit ex  Idumaeis  venientem,  ex  eorum  finibus  capite- 
que redeuntum.  Iam  quid  sit,  quod  de  eo  tantopere  mi- 
retur, copiose  et  abundanter  exponit. 

>•  Iste  formosus  in  stola  sua,  gradiens  in  multitu- 
dine fortitudinis  suae.  Quamvis  togatus  incedat  veste 
indutus  regia,  tamen  fortitudine  singulari  belli  maximam 
consecutus  est  gloriam.  Iam  admirabilem  virum  illum 
ipsum  poeta  loquentem  inducit. 

'■  Ego  qui  loquor  iustitiam  et  propugnator  sum  ad 
salvandum.  Novus  homo  ille  non  est,  neque  obscurus 
aut  ignotus.  Est  enim  idem,  quem  iam  antea  vates  prae- 
dicavit iustum,  cuius  fortia  facta  laudibus  extulit.  Est 
enim  Mardochaeus  rex , qui  de  palatio  et  de  conspectu 


t)  Apud  Hieroa.  in  b.  1. 

i».  «3,  i.  regis  egredieris  fulgebat  vestibus  regiis , hyacinthinis 
videlicet  et  aereis,  coronam  auream  portans  in  capite 
et  amictus  serico  pallio  atque  purpureo.  Hic  quum  e 
domo  regia  ila  exornatus  prodiret,  populo  suo  in  deli- 
ciis fuit , quum  autem  ex  Idumaeorum  caede  rediret , 
summae  omnibus  gentibus  admirationi.  Propheta  igitur, 
quum  ab  homine  comi  illo  et  affabili  primum  responsum 
acceperit,  aliud  quiddam  non  dubitat  interrogare. 

5 Quare  ergo  rubrum  est  indumentum  tuum  et  ve- 
stimenta tua  sicut  calcantium  in  torculari ? Saepius 
admirati  sumus,  quomodo  lesaias  ad  incredibilem  quam- 
dam perfectionem  perducat  similitudines  ab  aliis  assum- 
ptas. Caedem  Idumaicam  cum  vindemia  prophetae  con- 
tulerunt superiores.  Sed  hanc  similitudinem  ab  Iesaia 
orationis  eximio  splendore  videmus  illustratam.  Sed  Mar- 
dochaeus , 

*•  Torcular,  inquit,  calcavi  solus  et  de  gentibus  non 
est  vir  mecum.  Rex  Saulus,  quum  Amalecitis  bellum  in- 
ferret , socios  adhibuit  Idumaeos.  Per  istos  in  peccatum 
adductus  est,  ab  eisdem  sacerdotes  interfici  iussit.  Sed 
istos  quidem  ego  repudiavi , eos  ipsos  trucidavi  solus 
cum  gente  mea. 

*•  Calcavi  eos  in  furore  meo  et  conculcavi  eos  in  ira 
mea.  Non  ad  praedas  declinavi.  Quare  stragem  dedi  ex 
hominum  memoria  maximam.  Gentem  istam  penitus  de- 
levi, septuaginta  quinque  millia  internecione  occidi. 

3-  Et  aspersus  est  sanguis  eorum  super  vestimenta 
mea  et  omnia  indumenta  mea  inquinavi.  Homines  ne- 
cavi omnium  nocentissimos,  qui  templum  antea  saepius 
depeculati  denique  incendio  deleverunt,  qui  inde  a Moy- 
sis antiquissimis  temporibus  ab  iniuriis  faciendis  num- 
quam  destiterunt,  qui  his  ipsis  diebus  me  servilem  in 
modum  cruciare , gentem  meam  uno  die  necare  consti- 
tuerunt. 

Dies  enim  ultionis  in  corde  meo.  annus  redem-  i«. «,«. 
ptionis  meae  venit.  Tandem  igitur  iniurias  rapinas  ve- 
xationesque ulti,  tandem  ab  infestissimis  hostibus  libe- 
rati sumus. 

5 Circumspexi  et  non  erat  auxiliator , quaesivi  et 
non  fuit  qui  adiuvaret.  Quae  Aman  hostis  de  nobis  ex- 
cogitaverat, ea  approbavit  rex ; quae  regis  nomine  manda- 
vit, facere  provinciarum  parati  erant  praetores.  Humano 
igitur  auxilio  omnino  destitutus,  a Deo  opem  imploravi. 

Neque  is  debilitati  periculisque  meis  defuit.  Virtutem 
enim  deminutam  auxit,  animum  demissum  erexit. 

5-  Et  salvavit  mihi  (LXX:  eos ) brachium  meum  et 
indignatio  mea  ipsa  auxiliata  est  mihi.  Etenim  me  iu- 
stum  fore  et  fidelem  dictoque  suo  obedientem  cognovit 
viditque,  quantopere  ego  nomen  Idumaicum  propter  in- 
cendium templi  detestatus  sim.  Quamobrem  brachium 
meum  confirmavit  effecitque , ut  iustas  quas  concepi  iras 
in  hostium  capita  possem  effundere. 

®-  Et  conculcavi  populos  in  furore  meo  et  inebriavi 
eos  in  indignatione  mea , et  detraxi  in  terram  virtu- 
tem eorum.  Amani  paravit  coenam  filia  mea  Eslhera  ; 
coenatus  iste  ebriusque  ad  crucem  delatus  est.  Idumai- 
cis  gentibus  fieri  convivia  vinumque  apponi  iussi ; et  ine- 
briati omnes  ad  inferos  amandati  sunt. 

His  praedictis,  propheta  Deo  gratias  agit,  qui  popu- 
lum suum,  quum  magnam  eius  de  peccatis  tristitiam  vi- 
disset, ab  hostium  insidiis  faucibusque  liberavit.  Peccata 
enim  in  causa  esse,  cur  ab  inimicis  victi  ac  superati, 
cur  e patria  exterminati  sint.  Mardochaicam  autem  vi- 
ctoriam cum  pristina  liberatione  ex  Aegyptiorum  servi- 
tute comparat.  Deum  deinde  supplex  precatur,  ut  po- 
pulum in  misericordiam  tutelamque  suam  refugientem 
benigne  suscipiat  eumque  ad  se  convertat  ac  salvum 
velit.  Denique  denuo  de  inimicis  ita  loquitur: 

i»,  es,  ii.  '*•  Quasi  nihilum  possederunt  populum  sancturn 
tuum  hostes  nostri  conculcaverunt  sanctificationem 
tuam.  Ex  his  verbis  rursus  cognosci  licet,  hostes,  de 
quibus  hoc  vaticinium  est,  haud  alios  fuisse  quam  Idu- 
maeos. Ei  enim  fuerunt,  qui  ausi  sunt  templum  intrare 
violare  cremare. 

is-  Facti  sumus  quasi  in  principio , cum  non  domi- 
nareris nostri  neque  invocaretur  nomen  tuum  super  nos. 
Vt  Aegyptiorum  Israelitae  servi , sic  Assyriorum  fuerunt 
captivi.  Neque  regem  habuerunt,  neque  templum,  ne- 
que sacrificium.  Iesaias,  quum  plurimum  de  Iesu  Christo 
vaticinaretur , rem  Mardochaicam  aptissimam  habuit , ex 
qua  tamquam  ex  exemplo  Iudaeis  demonstraret,  qualis 
vera  futura  esset  redemptio.  Quare  iam  magis  vereor, 
ne  nonnulla  vaticinia  ad  illam  spectantia  praetermise- 
rim , quam  ne  de  ea  acceperim , quae  ad  eam  minus  per- 
tineant. Sed  qui  haec  nostra  attente  legerit,  si  quae  a 
nobis  praeterita  sunt , parvulo  labore  nulloque  errore 
indagabit. 


CAPVT  QVINTVM 

Sl  VATICINIIS  1EREMIAK. 


5.  17. 

De  Iudaeis  eoromque  periculo  et  liberatione. 

P aucis  locis  leremias  de  re  Estheriana  est  vaticinatus. 
Cuius  rei  quae  causa  sit,  facile  videbit  is,  qui  de  eius 
vita  temporibusque  cogitaverit.  Neque  enim  quidquam 
aliud  fecit,  quam  ut  quibusdam  vaticinationibus  supe- 
riorum prophetarum  fidem  auctoritatemque  confirmaret , 
suorumque  animos , si  res  adversae  evenissent , a despe- 

ratione  revocaret.  Quamobrem  eis  saepius  inlulcat,  prae-  i«r.  u. 
dictas  illas  calamitates  non  ad  finem  eos  et  ad  interitum 
adducturas,  populi  partem  salvam  fore  in  patriamque 
redituram.  Sed  aliorum  vaticinia  de  rebus  Mardochaicis 
iteravit  30,  4.  ss. , ne  ex  suorum  memoria  ullo  modo 
exciderent.  Quo  quidem  loco  orationem  non,  ut  asso- 
let, ad  Iudaeos  solum  sed  ad  Israelitas  etiam  convertit. 
Illorum  enim  utrosque  interficere  Aman  constituerat. 

Ier.  30.  4 Et  haec  verba  quae  locutus  est  Dominus 
ad  Israel  et  ad  ludam . 5-  Quoniam  haec  dicit  Dominus: 
vocem  terroris  audivimus , formido . et  non  est  pax. 
Similiter  ceteri  prophetae.  Vox  terroris  perniciei  nuntia 
fuit  atque  Israelitas  de  pestiferis  Amanis  consiliis  cer- 
tiores fecit.  Rem  atrocem  et  horribilem  illa  ad  eos  re- 
tulit, non  pacem. 

* Interrogate  et  videte  si  generat  masculus,  quare 
ergo  vidi  omnis  viri  manum  super  lumbum  suum  quasi 
parturientis , et  conversae  sunt  universae  facies  in  au- 
ruginem. Eadem  metaphora  apud  reliquos.  Amanis  lit- 
terae tantum  ludaeis  dolorem  excitaverunt,  quantum  nisi 
parientes  sentire  homines  solent  numquam. 

7-  Vae  quia  magna  dies  illa,  nec  est  similis  eius, 
tempusque  tribulationis  est  lacob.  In  tanto  discrimine 
et  angustia  Iudaica  gens  neque  in  Aegypto  neque  a prima 
eius  memoria  umquam  erat  versata.  Neque  tamen  spes 
salutis  omnino  deponenda. 

7 Et  ex  ipso  salvabitur.  Qui  Deo  ei  usque  prophetis 
fidem  habent,  securi  esse  de  salute  sua  possunt.  Neque 
enim  a malis  tantum  liberabuntur , sed  maxima  etiam 
consequentur  bona. 

*•  Et  erit  in  die  illa,  ait  Dominus  exercituum,  con- 
teram iugum  eius  de  collo  tuo  et  vincula  eius  dirum- 
pam et  non  dominabuntur  ei  amplius  alieni.  Iugum 
eis  Idumaei  imposuerunt  Assyriorum  socii , eosque  vin- 

itr.  3o,  s.  culis  ligatos  in  exsilium  deduxerunt.  Neque  his  rebus 
contenti,  vitae  sibi  in  eos  necisque  ius  ut  in  servos  ar- 
rogarunt. Sed  iugum  confractum,  vincula  rupta,  tyranni 
ilii  occisi  sunt. 

9-  Sed  servient  Domino  Deo  suo.  Iudaei , quum  ab 
Idumaeis  urgerentur , Deo  sese  lotos  commiserunt.  Quare 
hic  misericordia  paternaque  caritate  commotus , Mardo- 
chacum  eis  alterum  creavit  Davidem. 

9 Et  David  regi  suo,  quem  suscitabo  eis.  Si  autem 
Deum  adiutorem,  si  Mardochaeum  vicarium  eius  regem- 
que habent,  timoris  omnis  sublata  causa  est. 

,0-  Tu  ergo  ne  timeas,  serve  meus  lacob,  ait  Do- 
minus, neque  paveas,  Israel,  quia  ecce  ego  salvabo  te 
de  terra  longinqua  et  semen  tuum  de  terra  captivitatis 
eorum  et  revertetur  lacob  et  quiescet  et  cunctis  affluet 
bonis  et  non  erit  quem  formidet.  In  patriam  Iudaei  re- 
dierunt paucis  post  annis,  quam  Mardochaeum  conser- 
vatorem ducem  magistrumque  nacti  sunt. 

11  • Quoniam  tecum  ego  sum,  ait  Dominus,  ut  sal- 
vem te.  Faciam  enim  consummationem  in  cunctis  gen- 
tibus, in  quibus  dispersi  te,  te  autem  non  faciam  in 
consummationem , sed  castigabo  te  in  iudicio,  ut  non 
videaris  tibi  innoxius.  Iudaei , quum  eis  ab  Amane  do- 
lorum faces  admoverentur , tamquam  igni  lustrati  ac  pro- 
bati sunt. 


$•  18. 

De  Idumaeis. 

Est  praeterea  vaticinium  leremiae  de  Idumaea , quo 
quae  ab  aliis  prophetis  dicta  erant  Judaeis  in  memoriam 
revocantur. 

ler.  49.  ’•  Ad  Idumaeam.  Haec  dicit  Dominus  exer- 
cituum: Nurnquid  non  ultra  est  sapientia  in  Tfieman? 

Periit  consilium  a /iliis,  inutilis  facta  est  sapientia  eo- 
rum. Eunuchi  vatesque  Idumaici  suum  suorumque  in- 
teritum nec  praevidere  ipsi,  nec  aliis  antenuntiare  po- 
tuerunt. Frustra  igitur  divinationis  artem  exercebant. 

8 Fugite  et  terga  vertite,  descendite  in  voraginem , 
habitatores  Dedan,  quoniam  perditionem  Esau  adduxi 
super  cum,  tempus  visitationis  eius.  Fugiendi  tempus 
eis  non  erat , quoniam  subito  nec  opinantes  oppressi 
caesique  sunt.  Vt  fugerent , propheta  hortari  ironice 
videtur. 

®-  Si  vindemiatores  venissent  super  te,  non  reliquis- 
sent racemum ? si  fures  in  nocte,  (nonne)  rapuissent, 
quod  sufficeret  sibi ? Vindemiatores  nonnullas  semper  re- 
linquere uvas  solent;  multae  res  anxios  furum  animos 
fugiunt.  At  vero  Idumaei  ad  unum  omnes  caesi ; facul- 
tates eorum  fortunae  diviliaeque  universae  perditae  sunt. 

Ego  vero  discooperui  Esau  revelavi  abscondita 
eius ; et  celari  non  poterit ; vastatum  est  semen  eius  et 
fratres  eius  et  vicini  eius  et  non  erit.  LXX : perierunt 
per  manum  fratris  sui  vicini  mei  et  non  est.  ludaei, 
Alardochaeo  duce,  quum  homines  occidissent , domos  in- 
gressi sunt , et  quaecumque  invenerunt , non  tamquam 
praedam  abstulerunt  sed  vastando  perdiderunt.  Idumaeo- 
rum victores  Iudacos  fore,  ex  Graeca  interpretatione  per- 
spicuum est.  Per  manum  fratris  sui.  Si  Vulgatam  sequi 
volemus , eorum , qui  Idumaeorum  socii  fuerunt , enu- 
merationem in  psalmis  reperiemus. 

"•  Relinque  pupillos  tuos;  ego  faciam  eos  vivere,  et 
viduae  tuae  in  me  sperabunt.  Ex  Theodoreti  aliorumque 
sententia  haec  ironice  dicta  sunt.  Iudaeis  enim  impera- 
tum est,  ut  etiam  infantes  mulieresque  interficerent. 

,s-  Quia  haec  dicit  Dominus:  Ecce  quibus  non  erat 
iudicium,  ut  biberent  calicem,  bibentes  bibent;  et  tu 
quasi  innocens  relinqueris 7 non  eris  innocens , sed  bi- 


I*r.  4»,  7. 

i«r.  49, 11.  bens  bibes.  Qui  cum  Mardochaco  in  exsilium  pulsi  sunt , 
eorum  magna  pars  adolescentes  erant.  Ei  quidem  poe- 
nam timorisque  dolores  tolerarunt  innocentes;  Idumaei 
contra  homines  omnium  sceleratissimi , quomodo  iuste 
poterant  a poenis  suppliciisque  absolvi? 

'*•  Quia  per  memelipsum  iuravi , dicit  Dominus , 
quod  in  solitudinem  et  in  opprobrium  et  in  desertum 
et  in  maledictionem  erit  Bosra ; et  omnes  civitates  eius 
erunt  in  solitudines  sempiternas.  Eadem  scripta  apud 
vates  alios  legimus. 

**•  Auditum  audivi  a Domino  et  legatus  ad  gentes 
missus  est : Congregamini  et  venite  contra  eam  et  con- 
surgamus in  proelium.  Haec  ex  Abdia  sumpta  sunt.  Sed 
dubitare  quispiam  possit , utrum  de  Amanis  an  de  Mar- 
dochaei  litteris  dicta  sint.  Sed  ea  de  Mardochaei  nuntiis 
intelligere  malim , quoniam  contra  eam  haud  fere  aliter 
potest  quam  de  Idumaea  accipi. 

Ecce  enim,  parvulum  dedi  te  in  gentibus,  con- 
temptibilem inter  homines.  16-  Arrogantia  tua  decepit 
te  et  superbia  cordis  tui,  qui  habitas  in  cavernis  pe- 
trae et  apprehendere  niteris  altitudinem  collis;  cum 
exaltaveris  quasi  aquila  nidum  tuum,  inde  detraham 
te,  dicit  Dominus.  Haec  ex  eodem  Abdia  repetita  sunt. 
Supra  a nobis  explicata. 

l7-  Et  erit  Idumaea  deserta;  omnis  qui  transibit  per 
eam  , stupebit  et  sibilabit  super  omnes  plagas  eius. 
18-  Sicut  subversa  est  Sodoma  et  Gomorrha  et  vicinae 
eius,  ait  Dominus,  non  habitabit  ibi  vir  et  non  incolet 
eam  filius  hominis.  Eamdem  rem  verbis  quidem  aliis 
explicavit  Iesaias.  Cf.  Ueut.  32,  32. 

'*•  Ecce  quasi  leo  ascendet  de  superbia  Iordanis  ad 
pulchritudinem  robustam  ( LXX : de  medio  Iordane  ad 
locum  Ethan );  quia  subito  currere  faciam  eum  ad  il- 
lam ; et  quis  erit  electus  . quem  praeponam  ei  ? quis 


Digitized  by  Google 


— 123  — 


enim  similis  mei?  et  quis  sustinebit  me?  et  quis  est  iste  i«.  m,  i». 
pastor,  qui  resistat  vultui  meo?  ( 50,  44.  ss. ) Idumaeos 
Mardochaeus  rex  improviso  quasi  leo  adorietur.  Hunc 
enim  eligam , huic  meam  ipsius  potentiam  virtutem  for- 
titudinemque tribuam , ut  resistere  ei  nemo  omnino  ne- 
que audeat  neque  possit. 

20  Proplerea  audite  consilium  Domini  quod  iniit 
de  Edom,  et  cogitationes  eius  quas  cogitavit  de  habi- 
tatoribus Theman:  Si  non  deiecerint  eos  parvuli  gre- 
gis, nisi  dissipaverint  cum  eis  habitaculum  eorum.  Idu- 
maeos delebunt  parvuli  gregis,  i.  e.  afflicti,  debilitati, 
moerentes,  in  summum  discrimen  adducti , qui  tum  erant 
ludaei  per  totam  Asiam  dispersi.  Praeterea  pueri  ado- 
lescentesque  erant,  qui  in  exsilium  ire  a Nabuchodono- 
sore  sunt  coacti.  Thren.  1,  5.  18. 

2I-  A voce  ruinae  eorum  commota  est  terra , clamor 
in  mari  Rubro  auditus  est  vocis  eius.  Populi  terrae  gau- 
dio et  admiratione  commoti  sunt,  terra  dea  ipsa  moerore 
afflicta  metuque  perterrita  est.  Idumaea  mare  Rubrum 
attingebat.  Praeterea  in  eo  mari  insulae  a Scythis  occu- 
patae in  Assueri  Medorumque  potestatem  venerunt. 

31  Ecce  quasi  aquila  ascendet  et  avolabit  et  expan- 
det alas  suas  super  Bosran ; et  erit  cor  fortium  Idu- 
maeae in  die  illa  quasi  cor  mulieris  parturientis.  Sup- 
plicio Amanis  Idumaei  perturbati  et  praeter  omnium 
opinionem  circumventi  resistere  et  vim  vi  repellere  non 
audebant.  Quasi  cum  aquilae  incredibili  celeritate  Bos- 
ram  Mardochaeus  advolavit  cepit  evertit.  ludaeus  pro- 
ximi sui  timoris  , pristinae  suae  fortitudinis  Idumaeus 
erat  immemor.  Iudaeorum  in  eo  proelio  vel  nemo  vel 
certe  perquam  pauci  ceciderunt ; Idumaeorum  contra 
caesa  est  multitudo  maxima.  Ac  de  hoc  vaticinio  di- 
ximus. 

5-  19- 

Loci  quidam  ex  Tbrenis  et  ex  Barucho  explicati. 

Quoniam  Idumaei  Assyriorum  fortissimi  ad  capienda 
Hierosolyma  socii  fuerant,  eorum  in  Lamentationibus 
mentionem  fieri  oportuit.  Primum  quidem  de  hostibus 
haec  dicta  sunt  in  universum. 

Thren.  1.  25  Ingrediatur  omne  malum  ( maleficium ) 
eorum  coram  te;  et  vindemia  eos,  sicut  vindemiasti  me 
propter  omnes  iniquitates  meas.  Haec  similitudo  supe- 
riorum prophetarum,  si  de  Idumaeorum  caede  loquun- 
tur, propria  et  peculiaris  est.  Quare  haec  verba  ad  eos- 
dem illos  referre  cogimur. 

Deinde  de  Idumaeis  videntur  etiam  haec  esse  intel- 
ligenda , quibus  non  nominatim  illi  quidem  appellati  sed 
satis  aperte  designati  sunt. 

Thren.  3.  i9-  Vidisti.  Domine,  iniquitatem  illorum 
adversum  me,  iudica  iudicium  meum.  ®°-  Vidisti  omnem 
furorem,  universas  cogitationes  eorum  adversum  me. 

Audisti  opprobrium  eorum,  Domine,  omnes  cogita- 
tiones eorum  adversum  me.  62 ■ labia  insurgentium  mihi, 
et  meditationes  eorum  adversum  me  tota  die.  61-  Ses- 
sionem eorum  ( Iudaeorum ) et  resurrectionem  eorum 
vide,  ego  sum  psalmus  eorum.  84 • Reddes  eis  ( Idumaeis  ) 
vicem.  Domine . iuxta  opera  manuum  suarum.  6i-  Dabis 
eis  scutum  cordis  laborem  tuum.  Persequeris  in  furore 
et  conteres  eos  (Idumaeos)  sub  coelis.  Domine.  Denique 
quos  his  verbis  antea  notaverat  in  extremis  lamentatio- 
nibus nominavit. 

Thren.  4.  5I-  Gaude  et  laetare , filia  Edom,  quae 
habitas  in  terra  Ilus  (Bosra),  ad  te  quoque  perveniet 
calix,  inebriaberis  atque  nudaberis. ,2-  Completa  est  ini- 
quitas tua , filia  Sion . non  addet  ultra  ut  transmigret 

te.  Visitavit  iniquitatem  tuam,  filia  Edom,  discoope-  Ttren. «, a*. 
ruti  peccata  tua. 

Praeterea  ad  victoriam  Mardochaicam  verba  refe- 
renda esse  puto,  quae  sunt  apud 

Baruch.  4.  u-  Sicut  enim  viderunt  vicinae  Sion  ca- 
ptivitatem vestram  a Deo:  sic  videbunt  et  in  celeritate 
salutem  vestram  a Deo.  quae  superveniet  vobis  cum  ho- 
nore magno  et  splendore  aeterno.  Quae  ad  ludaeorum 
reditum  haud  fere  possunt  trahi  propter  verba:  in  ce- 
leritate. Reditionem  enim  longe  abesse  Ieremias  semper 
testificatur.  Neque  vero  magnam  ex  ea,  quam  dicit,  lau- 
dem exislimationemque  ceperunt.  At  Idumaeorum  cae- 
des et  aeternam  eis  gloriam  attulit , et  tum  proxime 
institit. 

,5  Filii  patienter  sustinete  iram , quae  supervenit  vo- 
bis; persecutus  est  enim  te  inimicus  tuus,  sed  cito  vide- 
bis perditionem  ipsius  et  super  cervices  ipsius  ascendes. 

Maximam  inimicorum  cladem  proximam  esse  dicit,  quam 
non  credo  aliam  esse  praeter  Idumaicam.  Hostes  enim 
Iudaei  ipsi  nullos  tum  devicerunt , nisi  Mardochaeo  rege 
et  ductore  Scythas. 

CAPVT  SEXTVM 

DE  EZECHIELIS  VAT1CINATIONIBVS. 


$.  20. 

De  Thaemanitis  et  Idumaeis. 

Munus  a Deo  iddem  Ezechieli  ac  Moysi  traditum  est, 
ut  salutem  suorum  liberationemque  ex  inimicorum  in- 
sidiis praediceret ; ut  eam  ipse  oculis  cerneret  populoque 
leges  scriberet  in  patriam  redeunti.  Hic  quum  per  totum 
vitae  cursum  apud  exsules  versaretur , in  magnis  illis  di- 

K»cfa.  io.  spriminibus  oratione  auctoritateque  sua  mirum  quiddam 
valuit  ad  augendos  animos  ac  confirmandos.  Itaque  prio- 
rum prophetarum  vaticinia , quae  sunt  de  Idumaeis , de 
Mardochaeo , de  resurrectione  ludaeorum  Gagaeorumque 
exitio,  vel  simpliciter  et  splendide  iteravit  vel  amplifi- 
cavit mari  illo  quo  usus  est  elegantique  genere  dicendi. 
Quoniam  de  his  vaticiniis  dicendum  est , exordiamur  ab 
eo,  quod  est  contra  Thaemanitas  20,  45-49.  Conside- 
randum est  autem  Thaemanitas  gentem  fuisse  Idumaicam 
ob  eamque  causam  verba,  quae  facta  sunt  de  eis,  com- 
muniter posse  ad  Idumaeos  omnes  referri.  Sanctus  au- 
tem Hieronymus,  quum  a LXX  dissentiens  Thaeman  au- 
strum interpretaretur,  primo  hoc  vaticinium  de  Iudaea, 
post  accipiendum  de  Aegypto  putavit.  Hunc  ita  secuti 
sunt  reliqui  omnes,  ut  alterutram  eius  sententiam  pro- 
bandam sibi  ac  defendendam  sumerent.  Omnino  autem 
vaticinii  sententia  petita  est  ex  Abdia,  qui  quemadmo- 
dum consumeret  stipulam  ignis,  sic  fore  dixit,  ut  Iudaei 
nomen  delerent  Idumaicum. 

Ezech.  20.  45-  Et  factus  est  sermo  Domini  ad  me 
dicens : 46  Fili  hominis  pone  faciem  tuam  contra  viam 
austri  et  stilla  ad  africum  et  propheta  ad  saltum  agri 
meridiani.  LXX : Fili  hominis  obfirma  faciem  tuam  su- 
per Thaeman  et  specta  contra  Dagon  et  vaticinare  su- 
per saltum  ducem  Nageb.  Haec  Graecorum  interpreta- 
tio videbitur  multum  habere  probabilitatis,  si  conferetur 
loco  simillimo  Ezech.  21,  2:  Fili  hominis  pone  faciem 
tuam  ad  Ierusalem  et  stilla  ad  sanctuaria  et  propheta 
contra  humum  Israel.  Hierosolymis  enim  Thaeman , san- 
ctuario respondet  Dagon  Idumaeorum  deus,  humo  Israel 
saltus  Nageb. 

47  Et  dices  saltui  meridiano  (Nageb).  Audi  verbum 
Domini,  haec  dicit  Dominus  Deus:  Ecce  ego  succen- 
dam in  te  ignem  et  comburam  in  te  omne  lignum  vi- 

ride  et  omne  lignum  aridum . non  extinguetur  flamma  ei**. «»,  47. 
succensionis  et  comburetur  in  ea  omnis  facies  ab  au- 
stro usque  ad  aquilonem.  Thaemanitae,  qui  a mari  Rubro 
sunt  ad  Scythiam  usque  dispersi,  omnes,  senes  ac  iuve- 
nes , boni  et  improbi  peribunt.  Oratio  magnam  inde  ele- 
gantiam nacta  est,  quod  sibi  in  eadem  ignis  comburentis 
similitudine  constitit.  Hanc  eamdem  similitudinem  ad  in- 
teritum Idumaeorum  describendum  adhibitam  a supe- 
rioribus esse,  vix  est,  cur  iterum  iterumque  dicam. 

48-  Et  videbit  universa  caro , quia  ego  Dominus  suc- 
cendi eam.  nec  extinguetur.  Ex  victoria  Estherae  ho- 
mines Deum  cognoverunt  omnes , qui  partim  iam  antea 
Asiam  incoluerant  partim  cum  Scythis  illuc  devenerant. 

49-  Et  dixi:  A.  a.  a.  Domine  Deus.  Ipsi  dicunt  de 
me:  Numquid  non  per  parabolas  loquitur  iste ? Idumaei , 
qui  ab  omnibus  vatibus  vocantur  insipientes,  ne  Ezechieli 
quidem  fidem  habuerunt , sed  addicti  eunuchis  suis  il- 
lum veri  Dei  prophetam  contempserunt. 

Alterum  vaticinium  25,  12.  ss.  latius  ad  Idumaeos 
universos  patet.  Hoc  nihil  habet  novi.  Iddem  enim  Ab- 
diae  Deus  antea  aperuit,  futurum  esse,  ut  illi  per  Iu- 
daeos  penitus  delerentur.  Quod  quum  constanter  pro- 
phetae elocuti  sint,  eorum  reiicienda  sententia  est,  qui 
ab  Assyriis  eos  putarunt  punitos.  Nam  ex  rerum  scri- 
ptoribus exploratum  est , Idumaeos  non  hostes  fuisse  As- 
syriorum sed  socios  eosque  esse  a Mardochaeo  ludaeis- 
que  extinctos. 

Ezech.  25.  '2-  Haec  dicit  Dominus  Deus  : Pro  eo  quod 
fecit  Idumaea  ultionem,  ut  se  vindicaret  de  filiis  Iuda 
peccavitque  delinquens  et  vindictam  expetivit  de  eis ; 

,J-  idcirco  haec  dicit  Dominus  Deus : Extendam  manum 
meam  super  Idumaeam  et  auferam  de  ea  hominem  et 
iumenlum  et  faciam  eam  desertam  ab  austro,  et  qui 
sunt  in  Dedan  ( et  fugientes  ex  Thaeman ) gladio  ca- 

Eiecb.  U5,  h.  dent;  ,4-  et  dabo  ultionem  meam  super  Idumaeam  per 
manum  populi  mei  Israel  et  facient  in  Edom  iuxta  iram 
meam  et  furorem  meum , et  scient  vindictam  meam , 
dicit  Dominus  Deus.  Saulus  rex  ex  Amalecitis  contra  ac 
l>eus  mandaverat  praedas  egit.  Mardochaeus  a praeda 
omnino  quidem  abstinuit,  sed  armenta  Idumaeorum  gre- 
gesque iussit  perdi.  Cetera  ex  superioribus  locis  perspi- 
cua sunt  omnia. 

Capite  XXXII.  propheta  Pharaonem  de  hominibus 
caesis  ita  consolatur,  ut,  quanta  sit  aliarum  gentium  cla- 
des, ostendat.  Enumerat  igitur  praeter  alios  etiam  eos, 
qui  cum  Scythis  Asiam  vexantes  gladio  interfecti  sunt. 
In  eorum  numero  ponit  Mosoch  (Mosc-ow)  Thubal 
( Pol-onos  ')  gentes , quae  ab  aliis  nationibus  pulsae 
una  cum  Germanis  ex  Asia  in  Europam  delatae  sunt  r 
praeterea  Idumaeos  vel  Scythas. 

Ezech.  32.  Ja  Ibi  Idumaea  et  reges  eius  et  omnes 
duces  eius,  qui  dati  sunt  cum  exercitu  suo,  cum  in- 
terfectis gladio,  et  qui  cum  incircumcisis  dormierunt . 
et  cum  his  qui  descendunt  in  lacum.  Idumaei , qui  in 
patria  remanserant , usque  ad  id  tempus  signum  circum- 
cisionis retinuerant.  Sed  postea  illud  spernere  coepe- 
runt *).  Amalecitae  autem,  qui  transducti  sunt  in  Scy- 
thiam, id  iam  pridem  negligere  didicerant.  Quare  pro- 
pheta de  Scythis  ita: 

*°-  Ibi  principes  aquilonis  omnes  et  universi  vena- 
tores ( omnes  duces  Assur ) , qui  deducti  sunt  cum  in- 
terfectis, paventes  et  in  sua  fortitudine  confusi;  qui 
dormierunt  incircumcisi  cum  interfectis  gladio  et  por- 
taverunt confusionem  suam  cum  his,  qui  descendunt  in 
lacum.  Principes  aquilonis  Scythas  esse , coi  latis  locis 


1)  Vt  Thu-gorma  Germani,  aic  Thu-bal  videntur  esse  Pol-oni. 
3)  Ios.  Antt.  13,  17. 

aliis  haud  obscurum  erit.  Nominantur  autem  eidem  etiam 
duces  Assyriorum,  quoniam  in  eorum  exercitu  princi- 
patum semper  obtinebant.  Memoratu  dignum  videtur, 
hoc  vaticinium  esse  quattuor  annis  ante  editum , quam 
Scythae  interfecti  sunt , et  ea  ipsa  die  mensis , quae 
proxima  post  occisionis  diem  postea  solemnis  agebatur 
Ezech.  32,  17. 


S at. 

De  Mardochaeo  et  Christo  ac  de  monte  Seir. 

Quae  ab  Ezechiele  34,  23.  sunt  de  pastore  dicta,  al- 
legorice  quidem  explicari  de  Mardochaeo  possunt , vere 
et  proprie  de  solo  Christo.  Pastor  enim  ille  unus  vo- 
catur servus  Dei,  David.  Quod  nomen  Mardochaeo  tribui 
possit  allcgorice.  Neque  enim  David  magis  quam  hic 
figuram  similitudinemque  gessit  Christi.  Gubernavit  enim 
hic  ut  David  tribus  Israel  universas.  Populum  suum  ae- 
que atque  ille  ex  potestate  liberavit  hostium.  Atque  illius 
exemplum  secutus , psalmos  cecinit  de  Christo  ac  vatici- 
nia. At  vero  natus  ex  tribu  Iuda,  progenitus  e stirpe 
David  erat  neutiquam;  ob  eamque  causam  illud  contra 
veritatis  adversarios  tenendum  est,  proprie  hoc  vatici- 
nium ac  vere  non  de  Mardochaeo  neque  de  Zorobabele 
neque  de  alio  quoquam  praeter  solum  Davidis  Deique 
filium  intelligi  ullo  modo  posse. 

Sed  primum  propheta  ludaeorum  reges  Israelitarum- 
que  in  iudicium  vocavit , post  de  plebe  eos , qui  propter 
crimina  ab  Assyriis  Chaldaeisque  interfecti  sunt.  Hoc  ita 
fecit , ut  eleganlissimo  pastoris  oviumque  exemplo  ute- 
retur. Quo  quidem  retento,  ita  dicere  pergit. 

Ezech.  34.  23-  Et  suscitabo  super  eas  ( oves  j pasto- 
rem unum , qui  pascat  eas , servum  meum  David;  ipse 
pascet  eas  et  ipse  erit  eis  in  pastorem.  Salomonici  regni 
Voi.  II.  !» 


Exech.  32,  30. 

Eiech.  34, J3.  divisio  a Iudaeis  Israelitarum  animos  mores  leges  insti- 
tutaque per  plura  saecula  maxime  abalienavit.  Assyria- 
cum  exsilium  eos  magis  etiam  disiunxit.  Quibus  rebus 
Deus  commotus , ut  intestinarum  discordiarum  finem  fa- 
ceret , regem  unum  utrisque  Mardochaeum , Christumque 
constituit. 

Ego  autem  Dominus  ero  eis  in  Deum,  et  servus 
meus  David  princeps  in  medio  eorum ; ego  Dominus  lo- 
cutus sum.  ludaeorum  quae  Mardochaico  tempore  facta 
est  ad  Deum  conversio  augurium  fuit  earum  rerum,  quae 
a Christo  actae  et  perfectae  sunt. 

25-  Et  faciam  cum  eis  pactum  pacis,  et  cessare  fa- 
ciam bestias  pessimas  de  terra,  et  qui  habitant  in  de- 
serto, securi  dormient  in  saltibus  >).  Periculo  suo  pactum 
fecit  pacemque  peperit  Mardochaeus , sanguine  suo  Chri- 
stus. Alter  Idumaeos  delevit  impios  ac  superstitiosos, 
alter  impietatem  sustulit  superstitionemque  ipsam.  In 
gregis  exemplo  adhibendo  singulari  cum  subtilitate  poeta 
sibi  constitit.  Bestiae  vocantur  Idumaei , qui  Iudaeis  sem- 
per  insidiati  sunt.  Deserta  appellantur  prata , quae  ab 
agris,  vinetis,  olivetisque  eo  differunt  quod  non  coluntur. 

26-  Et  ponam  eos  in  circuitu  collis  mei  benedictio- 
nem , et  deducam  imbrem  in  tempore  suo ; pluviae  bene- 
dictionis erunt. 27  Et  dabit  lignum  agri  fructum  suum, 
et  terra  dabit  germen  suum ; et  erunt  in  terra  sua  abs- 
que timore  et  scient,  quia  ego  Dominus,  cum  contrivero 
catenas  iugi  eorum  et  eruero  eos  de  manu  imperantium 
sibi.  28  Et  non  erunt  ultra  in  rapinam  in  gentibus , ne- 
que bestiae  terrae  devorabunt  eos , sed  habitabunt  con- 


1)  Hebr. : Et  habitabunt  ( bestiae  illae ) in  deserta  in  securitate 
et  dormient  in  si/vis.  I.XX  : Et  habitabunt  in  deserto  et  somnum 
capient  in  saltibus.  Vulgata  melius:  qui  habitant  in  deserto  (i.  e. 
Scythae  nomades  ) , securi  dormient  ( morientur ) in  saltibus. 

fidenter  absque  ullo  terrore.  Interfectis  Idumaeis,  qui  E«ch. n, 2». 
erant  inimici  infestissimi , ludaei  in  patria  securi  ac  tuto 
habitabant.  Indicata  est  etiam  eorum  ex  Babylonica  ser- 
vitute liberatio.  Sed  eorum  post  exsilium  felix  conditio 
significatio  fuit  beatitudinis  eius , qua  fideles  in  ecclesia 
perpetuo  fruuntur.  Eamdem  in  hanc  sententiam  acci- 
pienda etiam  ea  sunt,  quae  sequuntur.  Ab  hoc  vaticinio 
illud  non  debet  disiungi,  quod  est  de  monte  Seir  vel 
de  Idumaea. 

Ezech.  35.  1 Et  factus  est  sermo  Domini  ad  me  di- 
cens: 2-  Fili  hominis  pone  faciem  tuam  adversum  mon- 
tem Seir  et  prophetabis  de  eo  et  dices  illi:  3-  Haec  dicit 
Dominus  Deus:  Ecce  ego  ad  te,  mons  Seir,  et  exten- 
dam manum  meam  super  te.  et  dabo  te  desolatum  atque 
desertum.  i-  Vrbes  tuas  demoliar;  et  tu  desertus  eris  et 
scies  quia  ego  Dominus.  Idumaeis  per  Mardochaeum  oc- 
cisis, eorum  fines  deserti  ac  vastati  sunt. 

4-  Eo  quod  fueris  inimicus  sempiternus.  Iddem  etiam 
alii  prophetae  testati  sunt.  Quod  ex  rebus  gestis  veris- 
simum esse  cognoscitur. 

4 Et  concluseris  filios  Israel  in  manus  gladii  in 
tempore  afflictionis  eorum , in  tempore  iniquitatis  ex- 
tremae. Reliquis  iniuriis  Aman  eam  maximam  cumulavit , 
ut  uno  die  tota  Asia , tot  in  provinciis  uno  nuntio  atque 
una  litterarum  significatione  Iudaeos  omnes  necandos 
trucidandosque  denotaret.  Illi  quum  iam  patria  pulsi  mi- 
serique  essent,  ita  in  extremam  adducti  sunt  miseriam. 

*•  Propterea:  Vivo  ego,  dicit  Dominus  Deus,  quo- 
niam sanguini  tradam  te  et  sanguis  te  persequetur , et 
quum  sanguinem  oderis . sanguis  persequetur  te.  Eze- 
chiel , quod  et  ipse  antea  et  alii  prophetae  dixerant , hoc 
loco  denuo  declarat.  Idumaei  ut  ipsi  Iudaeos  consangui- 
neos suos  persecuti , sic  vicissim  ab  eis  Mardochaeo  duce 
et  auctore  capti  et  occisi  sunt. 

Lt«b,  36,  i 7 Et  dabo  montem  Seir  desolatum  atque  desertum 
et  auferam  de  eo  euntem  et  redeuntem  ( LXX : homines 
et  iumenta).  ludacos  post  pugnam  Idumaeam  depopu- 
latos esse , iumentaque  non  rapuisse  sed  occidisse  ') , 
iam  a nobis  dictum  est  supra. 

*■  Et  implebo  montes  eius  occisorum  suorum.  In  col- 
libus tuis  et  in  vallibus  tuis  atque  in  torrentibus  in- 
terfecti gladio  cadent.  Septuaginta  quinque  millia  cae- 
sorum per  totam  Asiam  dispersa  et  per  plures  menses 
insepulta  iacebant. 

8 In  solitudines  sempiternas  tradam  te.  et  civitates 
tuae  non  habitabuntur . et  scietis  quia  ego  Dominus 
Deus.  Occisionem  incolarum  natura  ipsa  vastitas  regionis 
consecuta  est.  Deum,  quem  antea  esse  negarunt , puni- 
torem experti  sunt. 

10  Eo  quod  dixeris:  Duae  gentes  et  duae  terrae 
meae  erunt , et  hereditate  possidebo  eas,  cum  Dominus 
esset  ibi.  Iudaeorum  fines,  tametsi  Domini  Dei  erant, 
tamen  Idumaei,  interfectis  illis,  occupare  cogitabant. 

"•  Propterea : Vivo  ego,  dicit  Dominus  Deus,  quia 
faciam  iuxta  iram  tuam  et  secundum  zelum  tuum  , 
quem  fecisti  odio  habens  eos ; et  notus  efficiar  per  eos , 
cum  te  iudicavero.  Asiatici  populi  omnes  Deo , quum 
saluti  eum  ludaeis  fuisse  viderent , victoriae  laudem  glo- 
riamque tribuerunt , quamquam  verum  esse  eum  et  uni- 
cum Deum  ignorabant. 

17  Et  scies  quia  ego  Dominus  audivi  universa  op- 
probria tua,  quae  locutus  es  de  montibus  Israel,  di- 
cens: Deserti,  nobis  ad  devorandum  dati  sunt.  Vt  re- 
gio deserta  parvulo  labore  nullo  oppugnante  occupatur: 
sic  ludaei  omni  humano  auxilio  destituti  inulti  posse 


I)  Iumenta  etiam  eunuchi  principesque  illi  pingues  iutelligi  pos- 
sunt, qui  atibi  nominantur  tauri. 

occidi  et  urbes  eis  finesque  eripi  videbantur.  Sed  custo- 
deni  sese  populi  sui  et  propugnatorem  praestitit  Deus. 

13  Et  insurrexistis  super  me  ore  vestro  et  deroga- 
stis adversum  me  verba  vestra;  ego  audivi.  Vt  felices 
bellorum  exitus  non  modo  genti  cuique  sed  etiam  eius 
deo  gloriae,  sic  clades  ac  calamitates  dedecori  dari  so- 
lebant. Quare  factum  est , quum  Iudaei  rebus  adversis 
affligerentur,  ut  eos  Idumaei  procacissimi  illi  homines  et 
impiissimi , Deus  eorum  ubi  esset,  interrogarent  ').  Quan- 
topere hi  et  Deum  eorum  et  religionem  luserint,  et  ex 
interrogatione  illa  et  ex  Rabsacis  exemplo  aestimari  po- 
test. Sed  impia  eorum  dicta  quae  fuerint,  accuratius  in- 
telligemus,  cum  ad  psalmos  venerimus. 

'4-  Ilaec  dicit  Dominus  Deus : Laetante  universa 
terra  in  solitudinem  te  redigam.  In  his  verbis  expli- 
candis recentiores  quidam  interpretes  vehementer  labo- 
raverunt. Laetitiam  illam  quam  dicit  propheta , quum 
aliter  non  possent,  ad  ludaeorum  aliarumque  gentium 
in  patriam  reditum  retulerunt.  Sed  hac  re  quid  potest 
esse  ad  illustrandum  facilius?  Sublatis  Scythis,  lota  Asia 
a praedationibus  se,  a rapinis  variisque  iniuriis  liberam 
esse  gaudebat. 

>4-  Siculi  gavisus  es  super  hereditatem  domus  Is- 
rael, eo  quod  fuerit  dissipata:  sic  faciam  tibi;  dissi- 
patus eris  mons  Seir  et  Idumaea  omnis;  et  scient , quia 
ego  Dominus.  Idumaei  omnibus  viribus  enitendum  pu- 
tarunt , ut  Chaldaeorum  rex  Hierosolyma  vi  caperet. 
Eversione  huius  urbis  nihil  eis  antiquius  fuit , nihil  exo- 
ptatius. Sed  paulo  post  ipsorum  finium  vastatio  oppi- 
dorumque ruina  consecuta  est.  Qua  quidem  ex  re  quum 
gentes  aliae  tum  Iudaei  Deum  cognoverunt  cognitumque 
venerati  sunt. 


I)  Orat.  Mard.  13. 

Eioch.  so 


Quod  sequitur  de  montibus  Israel  vaticinium  cum  eis 
cohaeret,  quae  adhuc  explicata  sunt.  Idumaeorum  in  eo 
iniuriarumque  eorum  in  ludaeos  duobus  locis  mentio  est : 

Ezech.  36.  *•  Eo  quod  dixerit  inimicus  de  vobis: 
Euge,  altitudines  sempiternae  in  hereditatem  datae  sunt 
nobis , et : 5 propterea  haec  dicit  Dominus  Deus : Quo- 
niam in  igne  zeli  mei  locutus  sum  de  reliquis  gentibus 
et  de  Idumaea  universa,  quae  dederunt  terram  meam 
sibi  in  hereditatem  cum  gaudio  et  toto  corde  et  ex 
animo,  et  eiecerunt  eam,  ut  vastarent. 

$.  22. 

De  ossibus  aridis. 

Ezechielis  praeclaram  illam  de  ossibus  vaticinationem 
nemo  est  qui  ignoret.  Est  enim  tam  eximia,  tam  singu- 
laris et  omnino  eiusmodi,  ut  qui  semel  tantum  libros 
sacros  perlegerit , eius  memoriam  numquam  possit  de- 
ponere. De  resurrectione  omnium  hominum  eam  quidem 
esse,  teste  Hieronymo  utrique  et  ludaei  et  Christiani  cre- 
diderunt. Quam  tamen  ille  quidem  ipse  opinionem  mi- 
nime probavit.  Neque  enim  vaticinium  illud  existimavit 
de  omnium  resurrectione,  sed  de  Iudaeorum  e captivi- 
tate , de  Christianorum  a peccatis  liberatione  esse  ex- 
plicandum. Qua  quidem  in  re  sanctus  ille  vir  et  inte- 
gerrimus cavendum  sibi  esse  vidit,  ne  negare  omnino 
resurrectionem  putaretur.  Sed  quum  Hieronymus  suam 
palam  proponere  sententiam  esset  ausus,  multi  eum  vel 
Graeci  vel  Latini  sequi  non  dubitarunt. 

Eamdem  sententiam  , quamquam  ad  eam  non  sunt 
Hieronymi  auctoritate  adducti,  interpretes  defenderunt 
Syriaci.  Iacobus  enim  Edessenus,  Quidam,  inquit,  ec- 
clesiae ductores  scripturae  interpretes  in  spiritu  Dei  lo- 
quentes  docuerunt,  mortuos  aenigmatice  dici,  qui  reapse 

mortui  non  erant.  Proinde  ossa,  quae  ossa  non  erant, 
in  prophetica  ecstasi  Ezechieli  ostensa  fuisse.  Deinde 
totum  vaticinium  ad  Judaeos  captos  dicit  referendum  et 
in  Babylonia  quasi  extinctos.  Quam  quidem  sententiam 
etiam  lacobus  ille  necesse  habuit  contra  eos  tutari , quos 
ut  fanaticos  dicit  esse  sic  etiam  indoctos  ') , qui  num- 
quam  videntur  neque  defuisse  in  ecclesia  neque  defuturi. 
Nam  ne  nostra  quidem  aetate  fieri  potest , ut  veritati 
quis  et  eodem  tempore  sanctae  iracundiae  quam  Hie- 
ronymus vocat  vel  fanaticae  inscientiae  satisfaciat. 

Nos  igitur  sanctorum  patrum  sectati  vestigia , hoc  to- 
tum vaticinium  proprie  de  Iudaeis  interpretabimur,  qui 
Amanis  sortibus  obruti  erant  ac  sepulti.  Nam  Iudaeo- 
rum  occisio  decreta  ab  Amane  et  a rege  probata  eodem 
iure  etiam  ab  aliis  prophetis  nuncupatur  mors , quo  eo- 
rum per  Mardochaeum  liberatio  vocatur  resurrectio. 
Praeterea  eo  nos  animo  sumus , ut  iddem  oraculum  di- 
camus pertinere  ad  eos,  qui  suscepto  baptismate,  per 
Christum  a peccati  morte  sunt  ad  vitam  suscitati.  De- 
nique nostra  quam  ante  exposuimus  interpretandi  ra- 
tione retenta,  hanc  camdem  vaticinationem  confirmamus 
allegorice  quidem , sed  rite  probe  ac  vere  oportere  ad 
omnium  resurrectionem  referri. 

Ezech.  37.  1 Facta  est  super  me  manus  Domini  et 
eduxit  me  in  spiritu  Domini  et  dimisit  me  in  medio 
campi  qui  erat  plenus  ossibus , 5-  et  circumduxit  me  per 
ea  in  gyro;  erant  autem  multa  valde  super  faciem 
campi  siccaque  vehementer.  Aman  si  potuisset  quod  de- 
creverat efficere , Judaeorum  corpora  bestiis  avibusque 
proiecisset,  dum  ex  cis  nihil  esset  reliquum  praeter  ossa 
nuda  atque  exsiccata.  Quae  quidem  caesorum  ossa  in 
planitie  dispersa  turpiter  et  prostrata  conspicere  sibi  vi- 


l)  Ephraem.  Syr.  in  Ezech. 


Ej«h.  37. 

Kzedi. s7, !.  sus  est  propheta.  Neque  vero  unius  illa  aut  hominis 
erant  aut  familiae  aut  geniis,  sed  universi  populi,  Ju- 
daeorum atque  Israelilarum. 

3 Et  dixit  ad  me : Fili  hominis , putasne  vivent  ossa 
ista?  Et  dixi:  Domine  Deus  tu  nosti.  Judaei  rapitis  ab 
Amane  condemnati  prophetarum  habebant  vaticinia  Dei- 
que promissiones ; nos  sub  mortis  iugo  positi  Christi  te- 
nemus de  resurrectione  praedictiones  eiusdemque  Dei 
fidem. 

*•  Et  dixit  ad  me:  Vaticinare  de  ossibus  istis  et  di- 
ces eis:  Ossa  arida,  audite  verbum  Domini,  s-  haec  di- 
cit Dominus  Deus  ossibus  his:  Ecce  ego  intromittam  in 
vos  spiritum,  et  vivetis.  *■  Et  dabo  super  vos  nervos  et 
succrescere  faciam  super  vos  carnes  et  superextendam 
in  vobis  cutem  et - dabo  vobis  spiritum , et  vivetis  et 
scietis  quia  ego  Dominus.  Non  sibi  ipse  animus  corpus 
effingit  aut  natura,  ut  pantheistae  opinantur,  sed  facto 
corpore  divino  iussu  ac  conformato , animus  ei  coniun- 
gitur  atque  ingeneratur. 

7 Et  prophetavi , sicut  praeceperat  mihi;  factus  est 
autem  sonitus,  prophetante  me,  et  ecce  commotio,  et 
accesserunt  ossa  ad  ossa  unumquodque  ad  iuncturam 
suam. 8 Et  vidi,  et  ecce , super  ea  nervi  et  carnes  ascen- 
derunt, et  extenta  est  in  eis  cutis  desuper  et  spiritum 
non  habebant.  Ex  animo  homo  constat  et  ex  corpore; 
neque  enim  homo  creatura  simplex  est , ut  animal , ut 
angelus,  sed  composita.  Quare  in  principio  Deus  natu- 
rae, ut  humanam  carnem  effingeret,  imperavit  addidit- 
que  ipse  animum  immortalem  et  recens  creatum.  Simi- 
liter extremo  tempore  nalurae  praecipiet , ut  humana 
ossa  tradat,  reliqua  restituat,  corpus  figuret  ac  confor- 
met. Quo  facto,  alterum  daturus  est  imperium. 

9-  Et  dixit  ad  me:  Vaticinare  ad  spiritum,  vatici- 
nare, /ili  hominis,  et  dices  ad  spiritum:  Haec  dicit  Do- 

minus  Deus : A quattuor  ventis  veni , spiritus , et  in-  Ei«h.  37,  e. 
suffla  super  interfectos  istos  et  reviviscant.  ,0-  Et  pro- 
phetavi, sicut  praeceperat  mihi,  et  ingressus  est  in  ea 
spiritus  et  vixerunt , steteruntque  super  pedes  suos,  exer- 
citus grandis  nimis  valde.  Novum  est  mandatum  Dei , 
ut  mortuorum  animi  advolent,  ut  in  suum  quisque  cor- 
pus ingrediantur.  Hi  quum  ad  corpora  accedent,  tum 
etiam  vita,  quae  corporum  propria  est  ac  peculiaris,  a 
Deo  suscitabitur,  vel  ut  aliis  verbis  utar,  quo  tempore 
corpori  propria  concedetur  vita , eodem  ipso  temporis 
puncto  animus  cum  eo  coniungetur.  Nam  quemadmo- 
dum humana  in  Christo  natura  inde  a primo  temporis 
momento,  quo  creata  est,  cum  divina  mirum  in  modum 
est  coniuncta:  sic  ne  corpus  quidem  uno  temporis  pun- 
cto prius  potest  esse  vivum , quam  ei  copulatus  sit  ani- 
mus. Quodsi  aliter  esset , ut  Christus , sic  ne  homo  qui- 
dem posset  persona  esse  una.  Quem  autem  propheta  in 
hoc  vaticinio  locum  tenuit,  quum  dixit:  Et  prophetavi 
sicut  praeceperat  mihi  et  ingressus  est  in  ea  spiritus; 
eumdem  tenebit  in  omnium  resurrectione  Christus.  Hic 
corpora  formari , hic  animos  in  ea  iubebit  intrare.  Omnis 
autem  resuscitatio  nostra,  quoniam  ex  morte  oritur  meri- 
toque Christi,  per  Spiritum  sanctum  fiat  necesse  est.  Sed 
ad  rem  nostram  maxime  pertinet,  quod,  quorum  pro- 
pheta ossa  vidit , non  mortui  ei  quidem  vocantur  sed  in- 
terfecti i.  e.  ab  Amane  occisi.  Vt  caesorum  ossa  perquam 
multa:  sic  suscitatorum  exercitus  permagnus  esse  dicitur. 

Constabat  enim  ex  lacobi  qui  tunc  erant  filiis  omnibus. 

"•  Et  dixit  ad  me:  Fili  hominis,  ossa  haec  universa 
domus  Israel  est.  Haec  argumento  sunt,  interpretatio- 
nem sanctorum  patrum  propriam  esse  ac  veram. 

"•  Ipsi  dicunt:  Aruerunt  ossa  nostra,  et  periit  spes 
nostra,  et  abscissi  sumus.  Ita  loqui  potuerunt,  quum 
eis  supplicii  dies  ab  Amane  esset  constitutus. 

Fi*ch.  37,  ia.  11  Propterea  vaticinare  et  dices  ad  eos : Haec  dicit 
Dominus  Deus:  Ecce  ego  aperiam  tumulos  vestros  et 
educam  vos  de  sepulcris  vestris,  populus  meus , et  in- 
ducam vos  in  terram  Israel.  In  his  totius  vaticinii  con- 
tinetur summa.  Ad  mortem  ab  Amane  destinati  et  quasi 
rapti  estis,  sed  ego  vos  istius  ex  manibus  eripiam  redu- 
camque  in  fines  vestros.  • < 

**■  Et  scietis  quia  ego  Dominus  cum  aperuero  se- 
pulchra  vestra  et  eduxero  vos  de  tumulis  vestris,  popule 
meus ; '4-  et  dedero  spiritum  meum  in  vobis , et  vixe- 
ritis; et  requiescere  vos  faciam  super  humum  vestram, 
et  scietis,  quia  ego  Dominus  locutus  sum  et  feci , ait 
Dominus  Deus.  Mardochaica  ex  victoria  verum  Deum 
Iudaei  ciusque  potentiam  sapientiam  ac  caritatem  cogno- 
verunt. Post  victoriam  illam  in  patriam  eos  redituros 
prophetae  docent  omnes.  lam  sequitur  de  Mardochaeo 
vaticinium  et  de  Christo,  quorum  uterque  uno  sceptro 
et  Iudacos  amnes  et  Israelitas  rexerunt  ad  illud  usque 
tempus  disiunctos  37,  15-23.  Sententias  quae  sunt  37, 
21—28.  facile  intelliget  is,  qui  vaticinium  de  pastore  ser- 
voque Dei  David,  34,  23.  ss.  perspexerit.  Ab  his  vaticina- 
tionibus non  separanda  sunt  ea , quae  Ezechiel  exposuit 

S 23. 

De  Gog  et  Magog. 

Multa  iam  ex  historia  Estherae  vaticinia  illustrata 
sunt,  quorum  quidem  sententiae  patribus  semper  fuerunt 
perspectae,  verba  tamen  viris  doctis  difficilia  saepius  et 
obscura  visa  sunt.  Omnium  autem  et  praestantissimum 
oraculum  et  obscurissimum  est,  quod  de  Gog  et  Magog 
edidit  Ezechiel ; quin  hoc  unum  omnes  videtur  omnium 
difficultates  complexum  continere.  Nec  mirum.  Est  enim 
ex  eorum  numero,  quae  ad  librum  Estherae  spectant. 

ultimum  atque  extremum.  Nam  ut  vaticinium  quodque  Ezecti. ». 
proxime  ad  rem  ipsam  accedit,  ita  accuratissime  hanc  vel 
describit  vel  effingit. 

Iam  antiquissimis  temporibus  magna  apud  Christia- 
nos erat  de  hoc  vaticinio  sententiarum  varietas  ac  di- 
screpantia. Cuius  rei  ea  potissimum  causa  fuit,  quod 
Ezechielis  et  Ioannis  vaticinia,  ut  de  gentibus  eisdem 
sunt , sic  etiam  ad  rem  eamdem  spectare  putabantur. 
Praeterea  Iudaei  quum  Messiae  vero  fidem  non  habe- 
rent atque  futurum  alium  quemdam  exspectarent , ad 
huius  ipsius  inimicos  hunc  locum  retulerunt.  Qua  qui- 
dem opinione  tantum  valuerunt,  ut  quorumdam  Chri- 
stianorum animos  perturbarent  atque  in  partes  distra- 
herent diversas.  Accessit  eo,  quod  haeretici,  qui  Christi 
regnum  fore  mille  annorum  censuerunt,  Ioannis  apo- 
stoli verba  conati  sunt  in  sententiam  suam  contorquere. 

His  quidem  perspectis  variarum  opinionum  causis, 
iam  opiniones  ipsae  quae  fuerint  dicendum  est.  S.  Hie- 
ronymus duo  esse  dicit,  quae  a nonnullis  de  hac  re  cre- 
derentur. ludaeos  enim  putare  ac  Iudaissantes,  Scythicas 
gentes  esse  Gog  et  Magog  futurumque , ut  eae  post  mille 
annorum  regnum  a diabolo  excitarentur  l 2).  Alios  con- 
tra e terra  totam  rem  transferre  in  coelum  ad  diabo- 
lum, qui  contra  coelestia  Hierosolyma  exercitum  ductu- 
rus esset.  Ille  quidem  ipse,  harum  neutra  sententiarum 
probata , vaticinium  allegorice  interpretari  studuit  J). 

S.  Augustinus  non  Ezechielis  sed  Ioannis  vaticinium  ad 
extremam  ecclesiae  persecutionem  retulit,  et  ob  eam  cau- 
sam certas  gentes  Qog  et  Magog  ullas  esse  negat.  Fue- 
runt autem  huius  aequales , qui  verba  Ioannis  de  Getis 


1)  Cf.  R.  Meir  Aldabi  Sephardi  de  adventu  Messiae  et  resurre- 
ctione mortuorum. 

2)  Hieron.  in  h.  I. 

km<*.  .■».  et  Massagetis  intelligerent , id  quod  et  ex  hoc  et  ex  aliis 
qui  tunc  erant  scriptoribus  cognoscimus  ‘).  Augustinum 
secuti  sunt  Rabanus  Maurus,  Estius,  alii.  Duas  alias  de 
hoc  vaticinio  opiniones  litteris  custodivit  Ephraem  Sy- 
rus, qui  praeslantissimis  ipse  usus  est  magistris.  Alios 
enim  dicere  ait,  eos  fuisse  Gog  et  Magog,  qui  ludaeos 
brevi  ante  Babylone  reversos  vehementissime  vexave- 
rint. Alios  autem  in  eam  sententiam  esse  adductos,  ut 
totum  vaticinium  ad  Ilolofernem  pertinere  putarent 1 2 3 4  5). 
Priorum  sententia  Theodoretus  commemorata  , fuisse 
dicit,  qui  gentes  illas  a Zorobabele  interfectas  templum- 
que esse  ex  eorum  manubiis  extructum  docerent  J).  De- 
nique Dionysius  Carthusianus  memoriae  tradidit,  quos- 
dam Gog  et  Magog  arbitrari  Israelitarum  decem  tribus 
esse  ultra  Caspios  montes  inclusas,  Gogem  autem  ipsum 
Antichristum  4).  Neque  defuerunt,  qui  hoc  vaticinium 
aut  ad  Cambysem  spectare,  aut  ad  Antiochum  Epipha- 
nem, aut  denique  ad  Tureos  existimarent  5). 

Nos  illud  quidem  explicabimus  de  victoria  Mardo- 
chaica.  Quam  victoriam  significationem  auguriumque  eius 
triumphi  esse  dicimus,  quem  primis  iam  saeculis  Chri- 
stiana religio  de  superstitione  egit , ac  revertente  Christo 
iterum  actura  est.  Ceterum  haec  Ezechielis  vaticinatio 
haud  mediocrem  nobis  et  consolationem  affert  et  secu- 
ritatem. Nam  quod  sanctos  patres  secuti , recenliorum 
quorumdam  interpretum  opiniones  spernendas  vitandos- 
que  errores  putavimus , multos  fore  scimus  praesumta- 
rum  sententiarum  magis  quam  veritatis  amantes.  Neque 


1)  Aug.  de  civ.  Dei  20,  II. 

2)  Kphraem  in  h.  I. 

3)  Theodoret.  in  h.  I. 

4)  Dion.  Girtli.  in  h.  1. 

5)  Calmet  diss.  sur  Gog  et  Magog. 

vero  isti  aliud  quidquam  habebunt , quod  contra  dicant , m. 
quam  unum  vaticinium  vel  duo  pertinere  ad  rem  Esthc- 
rianam  posse,  tot  tantaque  non  posse.  Vaticinia  autem 
superiora  recte  a nobis  probeque  explanata  esse,  hu- 
manos plures  habuimus  testes,  nunc  unum  etiam  nacli 
videmur  divinum.  Deus  enim  ab  Ezechiele  declarari  vo- 
luit, expositam  esse  caedem  Gagaeorum  ludaeorumquc 
victoriam  a prophetis  superioribus.  Sed  Ezechielis  verba 
ipsa  aderamus:  Haec  dicit  Dominus  Deus:  Tu  (Gog) 
ergo  ille  es,  de  quo  locutus  sum  in  diebus  antiquis  in 
manu  servorum  meorum  prophetarum  Israel,  qui  pro- 
phetaverunt in  diebus  illorum  temporum , ut  adduce- 
rem te  super  eos  *).  Et  alia:  E ce  e venit  et  factum  est, 
ait  Dominus  Deus,  haec  est  dies  de  qua  locutus  sum  *). 

Quae  verba  verissime  interpretatus  est  Theodoretus,  quum 
vaticinatos  esse  dicit  de  hac  Scythicarum  gentium  clade 
Ioelem  Oseam  Michaeam  alios.  His  testimoniis  quid  optari 
potest  ad  confirmandas  interpretationes  nostras  aptius, 
quid  ad  errores  recentiorum  refutandos  gravius  et  ac- 
commodatius? Sed  esse  fudaeorum  salutem  conservatio- 
nemque praedictam,  etiam  Mardochaicum  illud  demon- 
strat : Si  enim  nunc  silueris  , per  aliam  occasionem 
liberabuntur  Iudaei 1 2  3).  Quid  est , quod  tam  secure  ille 
tamque  confidenter  loqui  potuerit?  Quid  aliud , quam 
quod  ex  prophetis  perspectum  cognilumque  habuit  fore, 
ut  Deus  ex  tanto  periculo  tamque  propinquo  suos  salvos 
esse  vellet. 

Neque  vero  praetereundum  est , hoc  vaticinio  sese 
Ezechielcm  alterum  praestitisse  Moysem.  Ille  enim  Ju- 
daeis salutis  nuntius  fuit  et  auctor,  paschalemque  diem 


1)  Ezeeh.  38,  17. 

2)  Ibici.  39,  8. 

3)  Esth.  4,  14. 

Eiech  j*.  instituit.  Hic  eisdem  victoriam  praedixit,  liberationem 
vidit,  praecepta  praeterea  quum  de  sepeliendis  hostibus 
dedit  tum  de  festo  die  sortium.  Neque  enim  vatis  potius 
quam  legislatoris  est , his  verbis  quae  facienda  sint  prae- 
cipere: Sepeliet  autem  eum  omnis  populus  terrae , et 
erit  eis  nominata  dies  in  qua  glorificalus  sum.  ait  Do- 
minus >).  Mardochaeus  igitur  in  instituendo  sortium  die 
non  arbitrium  secutus  est  suum,  sed  praeceptum  divi- 
num. His  quidem  explicatis,  ad  vaticinium  ipsum  illu- 
strandum venimus. 

Ezech.  38.  1 Et  factus  est  sermo  Domini  ad  me  di- 
cens: 5 Fili  hominis,  pone  faciem  tuam  contra  Gog. 
terram  Magog , principem  capitis  Mosoch  et  Thubal  et 
vaticinare  de  eo.  - Contra  Gog.  Og,  Gog  et  Agag  no- 
mina eadem  esse  demonstravimus.  Hanc  gentem  Hero- 
dotus et  Plinius  nominaverunt  Auchatas.  Ex  ea  ortus 
est  Aman.  - Terram  Magog.  Gagaei  primum  in  Basan 
habitarunt , post  in  Syria  et  Armenia , denique  sunt  in 
Scythiam  regionemque  eam  translati , quae  a Ponto  Eu- 
xino ad  mare  Caspium  pertinet.  Sed  erat  ea  quidem 
terra  Massagetarum.  Quare  Magog  Massag-etas  habere 
et  dicere  non  dubito.  Accedit , quod , ut  Gog  vocati  sunt 
Sac-ae,  sic  Magog  Massac-ac  appellati  vel  Massag-etae 
videntur.  - Principem  capitis  Mosoch  et  Thubal.  Sic 
Hieronymus  Hebraica  verba  reddidit  Aquilam  secutus. 
Septuaginta  enim,  Symmachus  et  Theodotio:  principem 
Ros . Mosoch  et  Thubal.  Quam  interpretationem  qui  pro- 
bant . Ros  dicunt  esse  Russos.  Sed  geniis  cuiusdam  Ros 
in  libris  sacris  nulla  usquam  mentio  est.  Ab  illis  ut 
dissentiam,  etiam  illud  me  movet,  quod  dixit  Balaam: 
Principium  (jVgiNl)  gentium  Amalec , cuius  extrema 
delentur.  Nati  enim  Gagaei  erant  ex  Amalecilis.  Quam- 

1}  Ezecli.  39,  13. 

obrem  non  proprium  nomen  Ros,  sed  verbum  substan-  Eweb.M, a. 
tivum  esse  puto.  Significationes  autem  ei  hoc  loco  plu- 
res  subiici  posse  confiteor.  Ex  quibus  eam  quae  mihi 
quidem  probabilior  videtur  afTeram.  Vt  Latini  Germa- 
nique peninsulam  ex  eius  forma  vocarunt  linguam:  sic 
Hebraei  promontorium  terramque,  quae  in  mari  prostat, 

TOtO  caput  appellarunt.  Caput  igitur  Mosoch  et  Thubal 
promontorium  est  gentium  septentrionalium  (Moscovi- 
tarum  et  Polonorum ).  Promontorium  autem  illud  Scy- 
thia ducenda  est  et  Chersonesus  Taurica.  Gog  princeps 
Scythiae  vere  vocatur,  quoniam  ex  hac  gente  Scytha- 
rum  reges  erant  Amadathas  et  Aman. 

*•  Et  dices  ad  eum:  Haec  dicit  Dominus  Deus:  Ecce 
ego  ad  te,  Gog,  principem  capitis  Mosoch  et  Thubal, 

*•  et  circumagam  te  et  ponam  frenum  in  maxillis  tuis 
et  educam  te  et  omnem  exercitum  tuum , equos  et  equi- 
tes vestitos  loricis  universos,  multitudinem  magnam 
hastam  et  clypeum  arripientium  et  gladium.  Similiter 
de  Sannacheribo  Iesaias.  Idumaei  ex  Scythia  in  Asiam 
irruerant , Deus  eos  circumegit.  Nam  ut  Sannacheri- 
bum , amisso  exercitu , sic  parvum  Scy tharum  numerum , 
qui  caedem  effugere  potuerant,  in  patriam  redire  coegit. 

Scythae  fere  omnes  equites  erant  sagittarii.  Quibus  lo- 
ricis Sauromatae  Scytharum  socii  usi  sint , diligentissime 
exposuit  Pausanias  ’).  Exercitus  ille  clypeo  hasta  gladio- 
que instructus  ex  aliis  gentibus  convenerat.  Plures  enim 
populos  septentrionales  a Scythis  tum  esse  ad  migratio- 
nem impulsos,  nemo  est , quin  ex  Herodoto  cognoverit. 

5 Persae.  Aethiopes,  Libye s cum  eis , omnes  scutati 
et  galeati.  Persae  in  plures  gentes  divisi  erant.  Ex  qui- 
bus aliae  Medis  paruerunt,  aliae  cum  Scythis  videntur 
societatem  inivisse.  Aethiopes  i.  e.  Colchi  magna  illa  na- 

Eiech.  3»,  6.  tionum  migratione  c sedibus  suis  excitati  sunt.  Libyes 
(Phut)  saepius  commemorantur  cum  Lud.  Ambo  illi  po- 
puli habitabant  in  Asia  minore.  Illi  si  Lydi  fuerint,  hos 
eis  civitatis  societate  coniunctos  fuisse  necesse  sit.  Erant 
autem,  ut  Cappadoccs,  Chamitae. 

*•  Gomer  et  universa  agmina  eius,  domus  Thogorma, 
latera  aquilonis  et  totum  robur  eius  populique  multi 
tecum.  Gomer  Cimmerii,  Cimbri  sunt,  quos  a Scythis 
sedibus  pulsos  dicit  Herodotus.  Cum  his  coniuncti  erant 
Thogorma  i.  e.  Teutones  vel  Germani.  Hi  per  Asiam  mi- 
norem itinere  facto  in  Europam  transierunt. 

7-  Praepara  et  instrue  te  et  omnem  multitudinem 
luam,  quae  coacervata  est  ad  te,  et  esto  eis  in  prae- 
ceptum ( custodiam ).  Scythae  quum  superioris  Asiae 
imperio  potili  essent,  sociis  suis  praecepta  imperiaque 
dederunt  tutelamque  praestiterunt.  Eorum  praeterea  pu- 
nitio illis  omnibus  documento  fuit. 

*■  Post  dies  multos  visitaberis , in  novissimo  anno- 
rum venies  ad  terram , quae  reversa  est  a gladio  et  con- 
gregata est  de  populis  multis,  ad  montes  Israel,  qui 
fuerunt  deserti  iugiler;  haec  de  populis  educta  est  et 
habitabunt  in  ea  confidenter  universi.  Gagaei  multos 
dies  i.  e.  centum  annis  amplius  in  Scythia  habitaverant, 
antequam  visitarentur  in  Asiamque  victores  redirent. 
Tempus  , quo  iudicati  sunt , etiam  ab  aliis  prophetis 
novissimum  extremumque  vocatum  est.  Terra  illa  qui- 
dem Israel  non  Palaestina  hoc  loco  putanda  est  sed  Me- 
dia superior  montesque  Carduchorum  , in  quos  Iudaei 
Israelitae  aliique  populi  translati  sunt.  Definitur  enim 
haec  regio  a propheta  ita : terra , quae  reversa  est  a 
gladio  i.  e.  abducta  a re  militari,  desuefacta  a bello. 
Est  igitur  Media , in  qua  Israelitae  captivi  in  pace  habi- 
tabant. Terra,  quae  congregata  est  de  populis  multis, 
qui  eis  antea  finitimi  fuerant,  cum  ludaeam  Hierosoly- 

maquc  incolebant.  Montes  Israc/ , qui  fuerunt  deserti 
iugiter.  Non  Palaestinae,  sed  Mediae  montes,  qui  a mari 
Caspio  ad  Ciliciam  pertinent,  semper  erant  deserti  et  a 
nullis  umquam  culti.  Hi  ab  Assyriis  Israelitis  assignati 
sunt.  Haec  ( terra ) de  populis  educta  est.  Ex  Palaesti- 
nae finibus,  quae  a variis  colebatur  populis  multisque 
hostibus  oppugnabatur,  Israelitae  deducti  sunt  in  deser- 
tum , quemadmodum  propheta  dixit : Et  ducam  te  in 
desertum.  Et  habitabunt  in  ea  confidenter  universi. 
Quare  quum  eos  montes  soli  oblinerent , nec  vicinos  ha- 
bebant nec  hostes.  Quamobrem  supervacaneum  erat  rei 
militari  operam  dare.  Non  perquam  mihi  scitum  vide- 
tur, per  loca  illa  iler  fecisse  Xenophontem,  cuius  ex  li- 
bro multa  de  eis  et  mirabilia  possunt  cognosci. 

*•  Ascendens  autem  quasi  tempestas  venies  et  quasi 
nubes , ut  operias  terram  tu  et  omnia  agmina  tua  et 
populi  multi  tecum.  Tanta  fuit  multitudo  Scytharum,  ut 
Herodotus  eam  in  maximorum  agminum  numero  habue- 
rit. Illorum  autem  velocitas  haud  plurimum  a ventorum 
tempestatumque  rapiditate  distare  visa  est. 

10  Haec  dicit  Dominus  Deus:  In  die  illa  ascendent 
sermones  super  cor  tuum  et  cogitabis  cogitationem  pes- 
simam, "■  Et  dices:  Ascendam  ad  terram  absque  muro, 
veniam  ad  quiescentes  habitantesque  secure ; hi  omnes 
habitant  sine  muro,  vectes  et  portae  non  sunt  eis.  Vrbes 
munitae  a Nabuchodonosore  omnes  eversae;  populi  bello 
et  rebus  militaribus  defessi,  in  exsilium  solitudinesque 
ducti,  agros  colebant,  venationi  vacabant.  Quum  omnes 
populi  pacati  erant , tum  vero  Israelitae  vel  in  agris  di- 
spersi vel  in  locis  apertis  securi  habitabant. 

**•  V l diripias  spolia  et  invadas  praedam,  ut  infe- 
ras manum  tuam  super  cos , qui  deserti  fuerant  et  po- 
stea restituti;  et  super  populum,  qui  est  congregatus  ex 
gentibus , qui  possidere  coepit  et  esse  habitator  umbi- 

txecb.  m,  ia.  lici  terrae.  Scythae  in  animo  habebant,  ut  alias  gentes 
diriperent,  Iudaeos  Israelitasque  trucidarent.  Haec  erat 
eorum  cogitatio  pessima.  Media  superior  recte  vocatur 
desolata  inculta;  antea  enim  montes  qui  in  ea  sunt  de- 
serti erant,  tunc  temporis  Iudaei  eos  colere  coeperunt. 
Vmbilicus  terrae  locus  est  altissimus.  Mediae  Armeniae- 
que  montes  ita  probe  appellantur. 

,5-  Saba  et  Dedan  et  negotiatores  Tharsis  et  omnes 
leones  eius  dicent  tibi:  Numquid  ad  sumenda  spolia  tu 
venis?  Ecce  ad  diripiendam  praedam  congregasti  mul- 
titudinem tuam,  ut  tollas  argentum  et  aurum  et  au- 
feras supellectilem  atque  substantiam  et  diripias  ma- 
nubias infinitas.  Scythae  quum  Asiae  dominarentur , 
quantas  ex  omnibus  gentibus  praedas  egerint,  supra  ex- 
planatum est. 

'*•  Propterea  vaticinare , fili  hominis,  et  dices  ad 
Gog:  Haec  dicit  Dominus  Deus:  Numquid  non  in  die 
illo,  cum  habitaverit  populus  meus  Israel  confidenter , 
scies  (LXX:  consurges )?  **•  et  venies  de  loco  tuo  a la- 
teribus aquilonis  tu  et  populi  mulli  tecum,  ascensores 
equorum  universi,  coetus  magnus  et  exercitus  vehemens. 
Scythicae  regiones  latera  aquilonis  vere  dicuntur.  Ascen- 
sores equorum  Sacae , Cimbri  Teutonesque  erant.  Hi  qui- 
dem posteriores  ab  eodem  propheta  27,  14.  Tyriis  equos 
equitesque  vendidisse  traduntur. 

10  Et  ascendes  super  populum  meum  Israel  quasi 
nubes,  ut  operias  terram.  Scytharum  incursio  ab  eo. 
qui  rem  ipsam  vidit,  verius  describi  non  poterat.  Prae 
nube  ac  tempestate  illa  ludaeis  sol  non  lucere  visus  est. 

16  In  novissimis  diebus  eris  (LXX:  erit).  Finis  inte- 
ritusque tuus  appropinquavit. 

'6-  Et  adducam  te  super  terram  meam,  ut  sciant 
gentes  me,  cum  sanctificatus  fuero  in  te  in  oculis  eo- 
rum, o Gog.  Super  terram  meam  i.  e.  super  possessio- 

nem  populumque  meum.  Ex  Scylharum  exitio  divina  emcii.  »,  i«. 
iustilia  clarissime  eluxit.  Fortitudinem  ludaeorum  virtu- 
temque Dei  omnes  tunc  incredibili  cum  admiratione  ve- 
nerati sunt. 

17 • Haec  dicit  Dominus  Deus:  Tu  ergo  Ule  es,  de  quo 
locutus  sum  in  diebus  antiquis,  in  manu  servorum  meo- 
rum prophetarum  Israel,  qui  prophetaverunt  in  diebus 
illorum  temporum,  ut  adducerem  te  super  eos.  EzechieI 
de  prophetis  loquitur,  quorum  vaticinia  explicavimus. 

,8-  Et  erit  in  die  illa,  in  die  adventus  Gog  super 
terram  Israel,  ait  Dominus  Deus,  ascendet  indignatio 
mea  in  furore  meo.  Lustrata  omni  ludaeorum  historia, 
haud  scio  an  numquam  plures  ab  eis  et  fortiores  ini- 
mici fusi  superatique  sint.  Eis  autem  auxilio  venit  Deus, 
quem  Idumaei  homines  omnium  impiissimi  ad  poenas 
repetendas  provocaverant. 

'9-  Et  in  zelo  meo , in  igne  irae  meae  locutus  sum : 

Quia  in  die  illa  erit  commotio  magna  super  terram 
Israel.  Israelitae  primum  metu  commoti  sunt,  quum  ini- 
micos constitutumque  supplicii  diem  vehementissime  per- 
timescerent, postea  mira  fuerunt  ad  agendum  alacritate, 
quum  ad  bellum  sese  pararent. 

,0-  Et  commovebuntur  a facie  mea  pisces  maris  et 
volucres  coeli  et  bestiae  agri  et  omne  reptile,  quod  mo- 
vetur super  humum,  cunctique  homines,  qui  sunt  super 
faciem  terrae;  et  subvertentur  montes,  et  cadent  sepes 
et  omnis  murus  corruet  in  terram.  Neque  montes  vel 
loci  natura  muniti , nec  sepes  aut  moenia  defendere  Idu- 
maeos ab  interitu  potuerunt.  Tota  autem  natura  omnes- 
que  homines  summo  quodam  venerationis  timore  per- 
territi sunt , quum  divinum  iudicium  partim  viderent 
partim  ab  aliis  acciperent. 

11  ■ Et  convocabo  adversus  eum  m cunctis  montibus 
meis  gladium,  ait  Dominus  Deus;  gladius  uniuscuius- 

Kzech.  an,  21.  que  in  fratrem  suum  dirigetur,  iudaei  ad  Idumaeos 
fratres  interficiendos  per  Mardochaei  litteras  convocati 
sunt.  Erant  enim  Gagaei  omnesque  Scythae,  siculi  de- 
monstravimus, Idumaei  ludaeorum  consanguinei. 

25  Et  iudicabo  cum  peste  et  sanguine  et  imbre  ve- 
hementi et  lapidibus  immensis,  ignem  et  sulphur  pluam 
super  eum  et  super  exercitum  eius  et  super  populos 
multos  qui  sunt  cum  eo.  Subito  Idumaei  penitusque  de- 
leti sunt. 

55  Et  magnificabor  et  sanctificabor  et  notus  ero  in 
oculis  multarum  gentium  et  scient , quia  ego  Dominus. 
Gentes  ut  antea  ex  Aegyptiorum  sic  tunc  ex  Idumaeo- 
rum calamitatibus  verum  esse  ludaeorum  Deum  intel- 
lexerunt, mullique  ex  eis  accesserunt  ad  illorum  cere- 
monias ; ingens  enim  cunctos  Iudaici  nominis  terror 
invaserat.  Esth.  8,  17. 

Eo  quod  adhuc  exposuimus  vaticinio  a propheta  de 
Mardochaica  victoria  dictum  est  in  universum : huic  ad- 
ditum est  alterum,  quo  singulae  huius  victoriae  rationes 
explicantur. 

Ezech.  39.  *•  Tu  autem,  fili  hominis,  vaticinare  ad- 
versum Gog  et  dices:  Haec  dicit  Dominus  Deus:  Ecce 
ego  super  te,  Gog,  principem  capitis  Mosoch  et  Thubal; 
J-  et  circumagam  te  et  educam  te  et  ascendere  te  fa- 
ciam de  lateribus  aquilonis  et  adducam  te  super  mon- 
tes Israel.  Deus  quos  in  Scythiam  transferri  voluerat , 
eduxit  in  Mediam,  super  montes,  quos  Israclitac  inco- 
lebant exsules. 

* Et  percutiam  arcum  tuum  in  manu  sinistra  tua 
et  sagittas  tuas  de  manu  dextera  tua  dciiciam.  Prae- 
clare et  eleganter.  Erant  enim  sagittarii  Scythae  omnes 
filiique  Apollinis. 

4 Super  montes  Israel  cades  tu  et  omnia  agmina 
tua  et  populi  tui . qui  sunt  ircum.  Armis  fractis  et  ex- 

russis,  illi  quidem  Iudaeis  resistere  non  potuerunt.  Ita-  Eiwii.  30, «. 
que  ab  eis  vulnerati  ac  concisi  sunt. 

4-  Feris , avibus  omnique  volatili  et  bestiis  terrae 
dedi  te  ad  devorandum.  Apud  priores  prophetas  eadem 
legimus.  Hinc  illa,  quam  antea  dixit,  totius  naturae  ani- 
maliumquc  omnium  commotio. 

Super  faciem  agri  cades , quia  ego  locutus  sum , 
ait  Dominus  Deus.  Iudaei , ubicumque  Scythas  invene- 
runt, eos  vel  adorti  vel  persecuti  occiderunt. 

0 Et  immittam  ignem  in  Magog  et  in  his,  qui  ha- 
bitant in  insutis  confidenter . et  scient  quia  ego  Do- 
minus. Repentinus  Sacarum  interitus  tamquam  fulgur 
Massagelarum  animos  perturbavit,  Scylhicisque  colonis, 
qui  in  Samothrace,  in  Delo,  Samo  aliisque  insulis  ha- 
bitabant , tantum  timoris  iniecit , ut  Cabirorum  exi- 
tium non  virtutibus  humanis,  sed  divinis  miraculis  tri- 
buerent. 

7-  Et  nomen  sanctum  meum  notum  faciam  in  medio 
populi  mei  Israel.  Israel ilae  mirabilem  in  modum  con- 
servati, Deo  ita  sese  addixerunt,  ut  ex  illo  tempore  ad 
falsos  deos  numquam  aberrarent. 

7-  Et  non  polluam  nomen  sanctum  meum  amplius, 
et  scient  gentes,  quia  ego  Dominus  sanctus  Israel.  Po- 
pulum suum  numquam  amplius  nec  in  servitutem  neque 
in  exsilium  neque  in  periculum  adduxit.  Quibus  rebus 
antea  factum  est , ut  nonnumquam  hostes  auderent  Ju- 
daicum divinumque  nomen  spernere.  Praeterea  gentes, 
si  res  gestas  considerare  voluerunt,  ex  eis  Deum  san- 
ctum debuerunt  cognoscere. 

*•  Ecce  venit  et  factum  est , ait  Dominus  Deus , haec 
est  dies,  de  qua  locutus  sum.  Quod  ceteri  prophetae  de 
die  iudicii  horribili  illa  retulerunt,  superioribus  locis 
expositum  est.  Iam  quanta  futura  sit  caesorum  multi- 
tudo, subtiliter  Kzechiel  et  eleganter  indicat. 

K/*rh.  39, ».  9 Et  egredientur  habitatores  de  civitatibus  Israel  et 

succendent  et  comburent  arma , clypeum  ( peltam ) et 
hastas  ( scutum ) , arcum  et  sagittas  et  baculos  manuum 
et  contos , et  succendent  ea  igni  septem  annis. 10  Et  non 
portabunt  ligna  de  regionibus,  neque  succident  de  sal- 
tibus, quoniam  arma  succendent  igni.  Sacis  occisis,  ex 
eorum  armis  Iudaei  per  septem  annos  salis  habebant 
ligni.  Erant  enim,  ut  saepius  dictum  est,  caesorum  mi- 
litum iniliia  septuaginta  quinque.  Arma  et  tela , quae 
nominatim  afferuntur,  Scythica  sunt.  Sacae  enim  Stra- 
bone teste  partim  equites  erant  parlim  pedites;  quorum 
alteri  scuto,  alteri  pelta  utebantur.  Arcus  et  sagittae Scy- 
tharum  erant  propria , unde  isti  etiam  nomen  acceperunt. 
Eidem  tunc  et  clava  et  lancea  ( TO1  pa^tu^a. ) instructi 
erant.  Sed  fortasse  quaerat  quispiam  , quomodo  inter 
arma,  unde  Iudaei  ligna  sumpturi  dicantur,  haberi  pos- 
sint arcus,  qui  plerumque  facti  sint  ex  ferro.  Sed  non 
est  ignorandum , Sauromatas  et  certe  etiam  quosdam  ex 
Scythis,  qui  ferro  omnino  carebant , arcus  fabricatos  esse 
ex  corno  '). 

,0-  Et  depraedabuntur  eos,  quibus  praedae  fuerant, 
et  diripient  vastatores  suos , ait  Dominus  Deus.  De  eis- 
dem iddem  prorsus  prophetae  alii.  Idumaei,  qui  ludaeos 
semper  spoliaverant  et  eo  ipso  nomine  spoliatores  vo- 
cati sunt , ab  eis  ipsi  tunc  spoliati  sunt. 

'*•  Et  erit  in  die  illa,  dabo  Gog  locum  nominatum 
sepulcrum  in  Israel,  vallem  viatorum  ad  orientem  ma- 
ris, quae  obstupescere  faciet  praetereuntes,  et  sepelient 
ibi  Gog  et  omnem  multitudinem  eius  et  vocabitur  vallis 
multitudinis  Gog,  LXX : Et  erit  in  die  illa , et  dabo  Gog 
locum  nominatum , monumentum  in  Israel  polyandrion 
( coemeterium ) eorum,  qui  venerint  ad  mare,  et  aedi- 

ficabunt  per  circuitum  os  vallis  et  defodient  ibi  Gog 
et  omnem  multitudinem  eius  et  vocabitur  tunc  polyan- 
drion ( coemeterium ) Gog.  Cf.  les.  21,  13:  In  saltu  ad 
vesperam  dormietis,  in  semitis  Dedanim.  Hic  locus  ex- 
plicationes omnes  in  examen  adducit  acerrimum ; quae 
falsae  sint , necesse  est  appareat ; quae  sit  vera , non 
potest  esse  obscurum.  Sunt  enim  signa  et  notae  quat- 
tuor, quibus  caesorum  sepulcrum  accuratissime  indicatur. 
Prima  quidem  nota  est,  quod  sepulcrum  in  Israelitarum 
finibus  fore  dicitur.  Quod  de  eis  locis  intelligendum  est, 
in  quibus  illi  tum  exsulabant , quos  eosdem  propheta 
antea  montes  Israel  vocavit.  Deducti  sunt  autem  illi  qui- 
dem in  montes  superioris  Mediae  et  Armeniae;  eorum- 
que  fines  ad  Pontum  usque  vergebant.  Sed  situs  illius 
loci  accuratius  describitur:  in  via  venientium  vel  eun- 
tium ad  mare,  ad  vesperam,  in  semitis  Dedanim  ( Grae- 
corum ).  Qui  igitur  ex  Armenia  ad  mare  Mediterraneum 
vel  occidentem  versus  proficiscentur  , hunc  locum  prae- 
tereant oportebit,  vel  in  via  venientium  ad  orientem 
maris,  i.  e.  qui  a mari  ad  orientem  in  Armeniam  iter 
facient , hunc  locum  invenient.  Scytharum  igitur  sepul- 
crum quaerendum  est  aut  in  Armenia  minore  aut  in 
Ponto.  Alterum  signum  est  quod  propheta  fore  dicit , 
ut  ludaei  aedificent  per  circuitum  os  vallis.  Vallis  vel 
sepulcrum , postquam  cadavera  recepit , muro  circum- 
datum concludetur.  Tertia  nota  in  eo  est,  quod  loclis, 
ubi  Scythae  sepeliuntur,  nominata  civitas  (v.  16.)  ce- 
lebrisque  fore  traditur.  Quarta  denique  in  eo  cernitur, 
quod  ea  urbs  nomen  captura  est  a coemeterio  vel  a 
sepulcro. 

Divino  consilio  factum  esse  censeo , ut  Strabo  ea  lit- 
teris mandaverit,  quae  pertinent  ad  Sacarum  caedem  lu- 
dosque Sacaeos.  Nam  quum  multa  ex  eo  ad  explicandum 
librum  Estherae  cognovimus,  tum  ea,  quae  sunt  ad  hoc 

Ench. tf.it.  vaticinium  illustrandum  necessaria,  ille  enim,  ubi  Sacas 
narravit  optimam  Armeniae  partem  tenuisse  omnesque 
a Persarum  (Medorum)  ducibus  penitus  deletos:  eosdem 
duces  ait  in  campo  Iapidem  quemdam  aggere  complen- 
tes. ita  ut  rotundi  collis  figuram  referret , muro  cin- 
xisse eosque  Anaitidis  ibi  sociorumque  deorum  Amanis 
et  Amadathae , Persicorum  daemonum  templum  fecisse. 
Praeterea  ab  eis  annuos  ludos  Sacaea  esse  indictos . 
quos  ad  Ulud  tempus  celebrarent  ei.  qui  Zela  incole- 
rent; ita  enim  locum  illum  appellari.  Esse  autem  ci- 
vitatem maxime  hierodulorum.  Pompeium  vero  haud 
exigua  regione  adiuncta.  eiusque  incolis  intra  murum 
coactis,  eam  unam  ex  eis  urbibus  declarasse,  quas,  Mi- 
thridate superato , constituerit  ').  Zela  igitur  locum  eum 
esse  dico,  de  quo  Ezechiel  vaticinatus  est. 

Primum  enim  locus  ille  situs  est  in  ea  parte  Arme- 
niae, quae  a Romanis  postea  attributa  est  Ponto.  Quae 
autem  via  ex  Armenia  Ancyram , Ancyra  Ephesum  et 
Nicomediam  Chalcedonemque  duxit , ea  Zela  urbem  te- 
tigit. Ad  vesperam  in  semitis  Dedanim.  Qui  igitur  ex 
Armenia  ad  mare  vel  a mari  in  Armeniam,  ubi  lsrae- 
lilae  exsules  erant,  proficiscebantur,  Zela  transire  so- 
lebant. Deinde  vero  duces  illi  Persarum,  quos  Mardo- 
chaeum  Medofumque  praetores  fuisse  demonstravimus, 
Sacis  occisis,  (|uum  Strabone  teste  collem  exaggerassent , 
eum  circumcluserunt  muro.  Quod  eos  cx  Ezcchielis  sive 
vaticinio  sive  imperio  fecisse,  nemo  est  quin  videat.  De 
lapide  autem,  quem  dicit  Strabo,  varia  cogitari  et  co- 
nfici possunt.  Mea  quidem  sententia  illud  Amadathae 
monumentum  fuit  Amanis  patris.  Scythae  autem,  quibus 

regum  sepulcris  nihil  erat  sanctius , eodem  loco  Ama-  emcIi.  w,  i?. 
nem  condiderunt  novem  mensibus  ante  reliquos  inter- 
fectum. Ibidem  postea  Ezechielis  iussu  ludaei  Scytharum 
cadavera  contulerunt.  Quibus  ad  monumentum  illud 
coacervatis,  quum  aggerem  fudissent,  sepulcrum  muro 
concluserunt.  Ad  hunc  lapidem  etiam  illud  referendum 
puto,  quod  de  Zarinae  monumento  scripsit  Ctesias.  Quo- 
niam enim  Amadathas  totius  Asiae  victor  decessit , pro- 
babile est,  Scylhas  ei  monumentum  praeclarum  posuisse 
et  statua  Zarinae  deae  patriae  exornatum.  Quod,  quum 
Zarinae  statuam  portaret,  Ctesias  ex  pervulgata  populi 
sententia  Amanis  uxori  adseripsit.  Haec  conjectura  eo 
videtur  confirmari,  quod  ex  ea  clara  sunt  omnia  ac  per- 
spicua. Armenii  enim  Persae  et  Medi  Zarinam  vel  Anai- 
tidem , cuius  statuam  in  Amadalhae  monumento  auream 
impositam  habebant,  colere  ibi  et  venerari  ('oeperunt. 

Simul  autem  Amadathae  ibi  et  Amanis  Cabirorum  (i.  e. 
sepultorum)  memoriam  conservarunt,  ludosque  institue- 
runt Sacaeos , qui  postea  a Romanis  accepti  dictique  sunt 
Taurii.  Tum  autem  propheta  loco  illo  celebrem  fore  ur- 
bem praedixit.  Quod  vaticinium  ut  evaderet , perfecit 
Pompeius,  qui , quem  locum  ad  id  tempus  pontifex  ditis- 
simus hierodulique  incoluerant,  urbem  et  creavit  el  no- 
minavit. Denique  vales  urbem  dixit  nomen  accepturam  a 
sepulcro.  Zela,  ZsAo.,  significat  conclave  vel  sepul- 
crum. Quoniam  enimc Scytharum  sepulcra,  quae  descri- 
bit Herodotus,  conclavibus  similia  erant,  nomen  etiam 
ad  sepulcra  translatum  esi.  Etenim  locum  illum,  ubi 
erant  sepulcra  Cis,  in  quibus  conditus  etiam  Saulus  rex 
est,  eum  Zela  nominatum  esse  accepimus.  Notas  igitur 
quatuor  illas , quas  ex  Ezechielc  petivimus , huic  loco 
omnes  videmus  inesse.  Hic  enim  positus  est  ad  eam  viam , 
quae  ex  Israelitarum  qui  tunc  erant  finibus  ad  mare, 
ad  vesperam  Graecosque  perducit.  Quum  cadavera  in  eo 

Exoch.  so,  ii.  et  ossa  coacta  essent , moenibus  circumdatus  esse  tra- 
ditur. Magna  ibidem  urbs  celebrisque  est  condita.  Quae 
quidem  nomen  nacta  est  a coemeterio.  Haec  quidem  to- 
tidem signa  sunt,  quae  demonstrant  veram  esse  eam 
quam  proposuimus  sententiam. 

**■  Et  sepelient  eos  domus  Israel,  ut  mundent  ter- 
ram septem  mensibus,  ,a-  Sepeliet  autem  eum  omnis  po- 
pulus terrae.  Qui  quae  prophetae  alii  de  hac  re  elocuti 
sunt , secum  reputaverit , caesorum  corpora  putabit  per 
septem  menses  esse  bestiis  tradita , postea  demum  ab 
Israelitis  sepulta.  Sed  cadaverum  tanta  erat  multitudo, 
ut  ne  septem  quidem  mensibus  possent  ex  Armenia,  ex 
Media , Persia  totaque  Asia  Zela  comportari.  Sacarum 
quidem  plurimi  in  Sacasena  sunt  occisi.  Quare  in  ea  re- 
gione et  eo  ipso  loco,  qui  cum  reliqua  Asia  munita  via 
coniunctus  erat,  propheta  sepulcrum  esse  voluit. 

1S-  Et  erit  eis  nominata  dies,  in  qua  glorificatus 
sum,  ait  Dominus  Deus.  Sortium  dies  illa  est  vel  ludo- 
rum Sacaeorum. 

'*■  Et  viros  iugiter  constituent  lustrantes  terram , qui 
sepeliant  et  requirant  eos,  qui  remanserant  super  fa- 
ciem terrae , ut  emundent  eam ; post  menses  autem  se- 
ptem quaerere  incipient.  ,5-  Et  circuibunt  peragrantes 
terram , cumque  viderint  os  hominis , statuent  iuxta  il- 
lud titulum,  donec  sepeliant  illud  polinctores  in  valle 
multitudinis  Gog.  Haec  partim  vaticinii  partim  legis  na- 
turam habent.  Legem  propheta  tulit,  ut  Iudaei  ad  Sacas 
sepeliendos  pollinctores  constituerent.  Vaticinium  edidit, 
tantam  fore  caesorum  multitudinem , ut  maximam  cada- 
verum partem  pollinctores  illi  non  possent  ante  septi- 
mum mensem  sepelire.  Quod  quum  accideret,  superio- 
rum prophetarum  vaticinia  evaserunt,  futurum  esse,  ut 
cadavera  per  aestatem  totam  auctumnumque  volucribus 
bestiisque  pastui  essent. 

'*•  Nomen  autem  civitatis  Amona  : (LXX:  polyan- 
drium).  Et  mundabunt  terram.  Praeclarum  illud  est, 
quod  locus,  ubi  sepulti  sunt  Scythae,  vocatur  civitas, 
urbs.  Nomen  autem  eius  non  sepulcrum  Gog.  sed  sim- 
pliciter sepulcrum,  Zela. 

17 • Tu  ergo , fili  hominis,  haec  dicit  Dominus  Deus, 
dic  omni  volucri  et  universis  avibus  cunctisque  bestiis 
agri:  Convenite,  properate , concurrite  undique  ad  vi- 
ctimam meam,  quam  ego  immolo  vobis,  victimam  gran- 
dem super  montes  Israel,  ut  comedatis  carnem  et  bi- 
batis sanguinem.  Hoc  est  foedus,  quod  alii  prophetae 
cum  bestiis  avibusque  Deum  icturum  dixerunt. 

'8-  Carnes  fortium  comedetis  et  sanguinem  princi- 
pum  terrae  bibetis,  arietum  et  agnorum  et  hircorum 
taurorumque  et  altilium  et  pinguium  omnium.  Eadem 
est  animalium  enumeratio  apud  Iesaiam.  Inde  igitur, 
quae  ad  hunc  locum  spectabunt,  sumi  poterunt.  Sed  al- 
tilia animalia  et  pinguia  adiunxit  Ezechicl , ut  indicaret 
eam  vim  adipis,  quam  Scytharum  propriam  fuisse  et  pe- 
culiarem diximus. 

,9-  Et  comedetis  adipem  in  saturitatem  et  bibetis 
sanguinem  in  ebrietatem  de  victima , quam  ego  immo- 
labo vobis.  Item  significat  Scytharum  pinguedinem,  quae, 
quum  natura  iam  haud  esset  exigua,  eo  potissimum  Ium 
aucta  erat , quod  per  decem  annos  in  omnium  rerum 
abundantia  vixerant. 

70  Et  saturabimini  super  mensam  meam  de  equo 
et  equite  forti  et  de  universis  viris  bellatoribus , ait  Do- 
minus Deus.  Maximam  longe  exercitus  partem  equita- 
tum fuisse  indicat.  Nec  conservatos  esse  equos  a Iudaeis , 
sed  omnino  trucidatos  dicit. 

**•  Et  ponam  gloriam  meam  in  gentibus ; et  vide- 
bunt omnes  gentes  iudiciurn  meum  quod  fecerim  et 
manum  meam  quam  posuerim  super  eos.  Quum  Scy- 

E»cfa. »,  ai.  tharum  socii  qui  caedem  defugere  potuerant,  Ium  vero 
etiam  Medi,  Persae  et  ei  omnes,  qui  in  eorum  ditione 
erant , a Deo  ludacis  hanc  esse  victoriam  concessam  per- 
spexerunt . 

25  Et  scient  domus  Israel,  quia  ego  Dominus  Deus 
eorum  a die  illa  et  deinceps,  iudaei  sese  ita  tum  to- 
tos Deo  tradiderunt , ut  ab  eo  in  posterum  desciscerent 
numquam. 

2J  Et  scient  gentes , quoniam  in  iniquitate  sua  ca- 
pta sil  domus  Israel,  eo  quod  dereliquerint  me.  et  tra- 
diderim eos  in  manus  hostium  et  ceciderint  in  gladio 
universi.  Iddem  in  deprecatione  sua  Mardochaeus  *).  Ex 
his  verbis  satis,  arbitror,  perspicuum  est,  populum  Iu- 
daicum  , quum  hostes  quos  dicit  jiropheta  devinceret, 
nondum  eo  tempore  in  patriam  rediisse  sed  fuisse  etiam 
tum  in  exsilio  ac  captivitate.  Nam  post  reditum  si  eis 
illud  contigisset;  finitimae  gentes,  calamitatum  pristina- 
rum quae  fuissent  causae,  ex  ipso  reditu  magis  quam 
ex  victoria  illa  vidissent. 

24  luxta  immunditiam  eorum  et  scelus  Jeci  eis  et 
abscondi  faciem  meam  ab  illis.  Quod  Hierosolyma  ever- 
sa , quod  Iudaei  in  exsilium  pulsi  atque  in  ipsum  capitis 
discrimen  sunt  adducti , harum  rerum  causa  non  in  Deo 
est  sed  in  illis  ipsis  posita. 

2i-  Proptcrea  haec  dicit  Dominus  Deus:  Nunc  re- 
ducam captivitatem  lacob  et  miserebor  omnis  domus 
Israel  et  assumam  telum  pro  nomine  sancto  meo.  Quod 
modo  argumentando  conclusimus,  Iudaeos  nondum  esse 
eo  tempore  in  fines  suos  reversos  Scylharumque  occi- 
sionem in  exsilium  ipsum  incidisse,  id  propheta  iam  ver- 
bis testatur  perspicuis  ac  disertis:  Nunc  reducam.  Tan- 
dem igitur  opinio  Iudaeorum  falsa  illa  obsolescat  nccesse 

est  non  argumentatione  mea  sed  divino  refutata  testi- 
monio. Nam  si,  id  quod  ludaei  rentur,  post  reditum 
accidit  quod  praedixit  propheta ; qui  iam  in  patriam  re- 
dierant, quomodo  reduci  denuo  ac  reverti  potuerunt? 
An  in  vaticiniis  putabimus  nullum  esse  observatum  or- 
dinem, nullam  temporis  rationem  habitam? 

M-  Et  portabunt  confusionem  suam  et  omnem  prae- 
varicationem, qua  praevaricati  sunt  in  me,  cum  ha- 
bitaverint in  terra  sua  confidenter  neminem  formidan- 
tes; 17  • et  reduxero  eos  de  populis  et  congregavero  de 
terris  inimicorum  suorum.  Haec  omnia  consecutura  sunt 
caedem  Gagaeorum.  Quibus  et  ceteris  hostibus  nihil  ma- 
iori dedecori  ignominiaeque  esse  potest , quam  quod  re- 
deunt in  patriam  ludaei,  sanctam  restituunt  rempubli- 
cam,  salutem  pacem  beatitudinemque  consequuntur. 

i7-  Et  sanctificatus  fuero  in  eis  in  oculis  gentium 
plurimarum  (LXX : et  sanctificabor  in  eis  in  oculis  gen- 
tium). **■  Et  scient  quia  ego  Dominus  Deus  eorum , eo 
quod  transtulerim  eos  in  nationes  et  congregaverim  eos 
super  terram  suam  et  non  dereliquerim  quemquam  ex 
eis  ibi.  Haec  non  video  quemadmodum  possint  expli- 
cari , nisi  Gagaeorum  interitus  statuatur  in  mediam  ca- 
ptivitatem incidisse. 

a9-  Et  non  abscondam  ultra  faciem  meam  ab  eis, 
eo  quod  effuderim  spiritum  meum  super  omnem  domum 
Israel,  ait  Dominus  Deus.  Prophetas  omnes  videmus, 
victoria  Mardochaica  adumbrata  ac  descripta,  largissi- 
mam illam  Spiritus  sancti  praedixisse  effusionem.  Cuius 
rei  quae  causa  fuerit,  facile  cogitando  invenitur.  Quid 
enim?  illi  quum  signa  atque  indicia  intuerentur,  nihilue 
ex  eo  quod  significatum  atque  indicatum  erat  perspexe- 
runt? Num  veritas  fugere  eos  potuit,  qui  clarissimam 
eius  et  circumscriptam  viderunt  adumbrationem?  Quum 
igitur  exprimerent  Mardochaicam  victoriam  ct  quasi  ante 

Ezecb.  3», ».  oculos  ponerent : quid  mirum , si  eo  ipso  tempore  no- 
men celebrarunt  gloriam  triumphumque  eius,  cuius  cruci 
regium  Mardochaei  nomen,  invitis  quidem  sacerdotibus, 
defixum  est?  De  Christi  igitur  morte  ac  resurrectione, 
de  nostrorum  criminum  satisfactione  quum  dixissent, 
quid  magis  potuit  esse  consequens,  quam  ut  continuo 
de  mittendo  Spiritu  sancto,  de  donis  eius  ac  muneribus 
vaticinarentur? 

Quoniam  vaticinium  loannis  de  Gog  et  Magog  su- 
pra tetigimus,  conducere  videtur,  de  eo  quid  sentiam 
breviter  exponere.  Primum  quidem  loannes  apostolus 
Apoc.  19,  11.  eisdem  fere  verbis,  quibus  prophetae  usi 
sunt  de  Mardochaeo , Christum  designat , describitque 
suscepta  ab  eo  contra  ecclesiae  inimicos  certamina.  Erant 
autem  primis  saeculis  religionis  adversarii  superstitiosi 
illi  populi , Romani , Scythae , Gothi , Vandali , Hunni , 
cclerique  barbari , qui  quum  ex  regionibus  septentrio- 
nalibus in  Christiana  regna  irruerent,  veritatem  huma- 
nitalcmque  in  magna  pericula  adduxerunt. 

Sed  verba  apostoli  adseribam.  Vnde  sumpta  sint, 
facile,  qui  nostra  legerit,  videbit. 

Apoc.  19.  11  • Et  vidi  coelum  apertum  et  ecce  equus 
albus  et  qui  sedebat  super  eum  vocabatur:  Fidelis  et 
verax,  et  cum  iustitia  iudicat  et  pugnat.  Vt  Mardo- 
chaeus  iudex  et  pugnator  fortis  sedensque  in  regio  equo 
conspectus  a ludaeis  est : sic  loanni  apparuit  Christus. 

11  • Oculi  autem  eius  sicut  flamma  ignis  et  in  capite 
eius  diademata  multa  habens  nomen  scriptum,  quod 
nemo  novit  nisi  ipse.  Diadema  unum  gessit  Mardochaeus, 
quia  ludaeis  solis  imperavit;  diademata  multa  Christus, 
quoniam  gentes  omnes  in  ecclesiam  recipit  regitque  per 
vicarios  iudicesque  suos. 

Et  vestitus  erat  veste  aspersa  sanguine  et  voca- 
tur nomen  eius : Verbum  Dei.  Mardochaeus  vestem  ha- 

buit  cruore  aliorum , Christus  sanguino  ipsius  suo  ad-  \poc.  n>, «. 
spersam. 

**•  Et  exercitus  qui  sunt  in  coelo  sequebantur  eum 
in  equis  albis,  vestiti  byssino  albo  et  mundo.  14-  De  ore 
eius  procedit  gladius  ex  utraque  parte  acutus,  ut  in 
ipso  percutiat  gentes.  Et  ipse  reget  eas  in  virga  ferrea 
et  ipse  calcat  torcular  vini  furoris  irae  Dei  omnipo- 
tentis. 16  Et  habet  in  vestimento  et  in  foemore  suo  scri- 
ptum: Rex  regum  et  Dominus  dominantium.  Vt  certa- 
men pro  populo  suo  inivit  Mardochaeus , sic  pro  ecclesia 
sua  Christus.  Quare  torcular  calcavit  eorum  uterque. 

Ille  quidem  rex  erat  secundus  ab  imperatore  Assuero, 
hic  rex  regum. 

,7-  Et  vidi  unum  angelum  stantem  in  sole  et  cla- 
mavit voce  magna,  dicens  omnibus  avibus,  quae  vola- 
bant per  medium  coeli:  Venite  et  congregamini  ad  coe- 
nam  magnam  Dei,  ‘8-  ut  manducetis  carnes  regum  et 
carnes  tribunorum  et  carnes  fortium  et  carnes  equorum 
et  sedentium  in  ipsis  et  carnes  omnium  liberorum  et 
servorum  et  pusillorum  et  magnorum.  De  exitu  pugnae 
non  est  dubitandum.  Vincei  Christus,  cadent  inimici. 

Statim  ad  eos  devorandos  invitantur  volucres. 

<9-  Et  vidi  bestiam  et  reges  terrae  et  exercitus  eo- 
rum congregatos  ad  faciendum  proelium  cum  illo,  qui 
sedebat  in  equo  et  cum  exercitu  eius.  Vix  superstitionem 
Graecorum  Romanorumque  ecclesia  superavit , quum  ei 
illico  bellum  esset  cum  barbarorum  inhumanitate  su- 
scipiendum. 

J0-  Et  apprehensa  est  bestia  et  cum  ea  pseudopro- 
pheta, qui  fecit  signa  coram  ipso,  quibus  seduxit  eos , 
qui  acceperunt  characterem  bestiae  et  qui  adoraverunt 
imaginem  eius.  Vivi  missi  sunt  hi  duo  in  stagnum  ignis 
ardentis  sulphure,  3l-  et  ceteri  occisi  sunt  in  gladio  se- 
dentis super  equum,  qui  procedit  de  ore  ipsius;  et  om- 

Apoc.  io,  ji.  nes  aves  saturatae  sunt  carnibus  eorum.  Gothi , Vandali, 
Hunni  ceterique  barbari , qui  parlim  sunt  a diabolo  par- 
tim  ab  Ario  seducti , magna  pars  bello  perierunt , reli- 
qui evangelico  gladio  ad  Christum  Deum  verum  revo- 
cati sunt. 

Apoc.  20.  '•  Et  vidi  angelum  descendentem  de  coelo, 
habentem  elavem  abyssi  et  catenam  magnam  in  manu 
sua.  % Et  apprehendit  draconem,  serpentem  antiquum, 
qui  est  diabolus  et  satanas,  et  ligavit  eum  per  annos 
mille;  3 et  misit  eum  in  abyssum  et  clausit  et  signavit 
super  illum,  ut  non  seducat  amplius  gentes,  donec  con- 
summentur mille  anni , et  post  haec  oportet  illum  solvi 
modico  tempore.  Gravissimis  his  verbis  propheta  earum 
rerum  definivit  tempus,  de  quibus  et  dixit  et  dicturus 
est.  Haeretici,  qui  post  mille  annos  Christi  regnum  in- 
cepturum crediderunt , his  verbis  non  veriti  sunt  turpi- 
ter abuti.  Sed  oritur  quaestio  haud  sane  facilis,  ilii  anni , 
quos  propheta  dicit,  ex  quo  tempore  sint  vel  a quo  prin- 
cipio numerandi.  Quidam  negarunt  ab  ullo  principio  alio 
nisi  a nato  Christo  esse  incipiendum.  Sed  horum  sen- 
tentiam haud  difficile  est  primum  verbis  deinde  re  ipsa 
refutare.  Nam  ex  verbis  perspicuum  est , per  mille  an- 
norum intervallum  pacem  futuram  esse  et  certam  quam- 
. dam  tranquillitatem , quietas  enim  ac  pacatas  fore  gentes 
in  sedibusque  suis  remansuras,  propterea  quod  ligatus 
sit  is,  qui  excitare  eas  et  ad  arma  sanctis  inferenda  pos- 
sit commovere.  lam  autem  rem  si  considerare  volumus, 
mille  annis  post  Christum  natum,  quod  sciam,  nihil  in- 
veniemus , quo  iuste  possimus  praedicta  referre.  Ab  ea 
autem  gentium  migratione,  quae  Cyaxare  regnante  ef- 
fecta est  a dracone  Scythico,  si  computarem  ille  annos 
coeperimus:  ad  tempus  illud  deveniemus  ipsum,  quod 
loannis  ad  annum  definivit  oratio.  Impetum  enim  in 
Asiam  Scythae  fecerunt  circiter  DCXII  annis  ante  Chri- 

sium  natum ; a ludaeis  nisi  raliu  me  mea  fallit,  inter-  Apoc.»>,j. 
fecti  sunt  anno  DC1I.  A quo  anno  profecti  si  mille  an- 
norum numerum  iniverimus ; ad  annos  perveniemus 
CCCLXXXV1II.  et  CCC11C. 

7-  Et  cum  consummati  fuerint  mille  anni,  solvetur 
satanas  de  carcere  suo  et  exibit  et  seducet  gentes  quae 
sunt  super  quattuor  angulos  terrae,  Gog  et  Magog,  et 
congregabit  eos  in  proelium . quorum  numerus  est  sicut 
arena  maris.  Complura  argumenta  ab  eis  possunt  af- 
ferri, qui  Massagelas  breviter  Getas,  hos  ipsos  postea 
Gothos  vocatos  esse  putant.  Cum  Gothis  autem  saeculo 
quarto  e finibus  suis  exiisse  Scythas  atque  in  Italiam  in 
Galliam  Hispaniamque  venisse,  memoriae  proditum  est. 

Sed  etiam  illud  patrum  testimoniis  constat,  Christianos, 
qui  tunc  erant , vaticinium  loannis  de  Gothis  et  de  tem- 
poribus suis  accepisse. 

8-  Et  ascenderunt  super  latitudinem  terrae  et  cir- 
cuierunt  castra  sanctorum  et  civitatem  dilectam.  9 Et 
descendit  ignis  a Deo  de  coelo  et  devoravit  eos;  et  dia- 
bolus qui  seducebat  eos,  missus  est  in  stagnum  ignis 
et  sulphuris , ubi  et  bestia  10  et  pseudopropheta  cru- 
ciabuntur die  ac  nocte  in  saecula  saeculorum.  Deus 
per  Moysem  ceterosque  prophetas  oraculum  edidit,  de- 
leturum se  nomen  memoriamque  Amalecitarum.  Per 
Ezechielem  autem  et  loannem  significavit  ignem  se  mis- 
surum in  Massagetas.  Et  ecce , quarto  saeculo  et  quinto 
Scythae  excisi  sunt  radicitus  Golhique  funditus  deleti; 
nihilque  ex  totius  historiae  decursu  invenire  potui,  quod 
tam  repentina  oblivione  obrueretur,  quam  eorum  tum 
obruta  memoria  est.  Si  autem  quod  hoc  loco  Ioannes 
praedixit,  factum  est,  ut  est;  ei  qui  negant  veram  esse 
Apocalypsim  ac  divinam,  ipsi  a veritate  aberrasse  pu- 
tandi sunt. 

CAPVT  PRIMVM 

AU  VICTORIAM  ESTIIKRAK  PSALMOS  QUOSDAM  ESSE  KEFKItENUOS. 


S I- 

De  testimoniis  prophetarum. 


Sancti  illi  homines,  quorum  in  libris  sacris  sempiterna 
esi  memoria,  quum  aut  ex  splendore  miraculorum  poten- 
tiam Dei  aut  ex  insperata  salute  benignitatem  conspice- 
rent, Spiritu  Sancio  impulsi  sunt,  ut  carmina  canerent 
admirabilia  ac  sapientiae  pietatisque  plena.  Nam  ut  ab 
antiquis  temporibus  repetam , Moyses  quum  suos  ex 
acerbissima  servitute  divino  tum  consilio  tum  subsidio 
eripuisset,  aetate  senex  fervore  iuvenis  Dominum  aeternis 
laudibus  extulit.  Superatis  fugatisque  hostibus,  Deum 
adiutorem  suum  carmine  virili  Debbora  femina  ornavit. 
David  imperio  accepto,  confectoque  templo  Salomo  cuncti 
in  eo  versati  sunt,  ut  immortalibus  versibus  gratias  Do- 
mino agerent  tantis  dignas  beneficiis.  Paullo  post  Iosaphat 
rex  et  lahaziel  propheta  acerrimorum  hostium  copias 
non  pugnando  vicerunt  sed  canendo.  Atque  Ezechias 
rex , postquam  se  ex  certissimo  oraculo  iam  ut  mortuum 
luxit , novae  vitae  primitias  Deo  ita  consecravit , ut  dul- 


cissimum  ei  carmen  cderel.  Nec  Zacharias  sacerdos,  quum 
redemptorem  cognosceret  proxime  adesse,  nec  virgo 
Maria,  quum  advenisse  sentiret,  quidquam  antiquius 
habuerunt , quam  ut  coelestem  in  terris  hospitem  sua- 
vissimorum carminum  modulationibus  salutarent.  Qui 
quoniam  omnes,  auxilio  divinitus  accepto,  Deum  lau- 
dibus celebrarunt ; quid  mirum  , si  ludaei,  occisis  occi- 
soribus suis  spolialisque  spoliatoribus,  pleniore  ore 
servatorem  suum  collaudare  inceperint?  Sed  dicat  quis- 
piam, de  celeris  rebus  illis  carmina  se  scire  confecta, 
at  de  Idumaico  bello  aut  eos  qui  tunc  erant  prophetas 
aut  Mardochaeum  aut  Estheram  cecinisse,  memoriae 
prorsus  non  esse  proditum.  Neque  enim  in  libro  Eslherae 
neque  apud  Esdram  aut  Xehemiam  perspicuam  huius 
rei  mentionem  ullam  esse  factam. 

Sed  si  considerare  vaticinia  volumus , quae  de  vi- 
ctoria Mardochaica  edita  sunt,  facile  intelligemus  victo- 
riam illam  novis  esse  carminibus  celebratam.  Nam  si 
quidquid  de  Mardochaico  triumpho  prophetae  praedi- 
xerunt, videmus  evenisse;  quis  est,  qui  illud  unum 
quod  de  psalmis  et  de  canendi  studio  praemonstrarunt 
quin  evenerit,  audeat  dubitare?  An  quae  dixit  Osee, 
possunt  ea  quidem  veteribus  de  carminibus  intelligi  et 
ante  decantatis?  Dixit  enim  haec:  Et  cantet  ibi  (i.  e. 
in  valle  Achor ) iuxta  dies  iuventutis  suae  et  iuxla  dies 
ascensionis  suae  de  terra  Aegypti  ').  Israelitae  quum 
per  medium  mare  ex  Aegypto  victores  discessissent,  num 
antiquis  Deum  laudibus  honestarunt,  an  novis  et  in  omni 
memoria  omnino  inauditis?  Et  Habacuc  propheta,  quem 
praevisa  victoria  commovit,  ut  novum  carmen  scribe- 
ret, num  de  psalmis  putabitur  vetustis  locutus  et  a 
prisco  Davide  confectis?  Nam  quum  rem  Estherianam 


I)  Ose.  2,  15. 

praeclarissimis  versibus  praedixisse!  , Deus  Dominus, 
inquit,  fortitudo  mea  (h.  e.  filiorum  Israel)  et  ponet 
pedes  meos  quasi  cervorum  et  super  excelsa  mea  de- 
ducet me  victor  in  psalmis  canentem  ').  Quid  vero  de 
lesaia  loquar?  Qui  quum  nova  carmina  sibi  de  Mar- 
dochaico  triumpho  novosque  modos  audire  videretur, 
Mardochaeo  ceterisque  poetis  non  modo  carminum  ar- 
gumenta exposuit  sed  etiam  principia  exordiaque  indi- 
cavit. Etenim  haec  ab  eo  dicta  sunt : Et  dices  in  Hia 
die:  Conflebor  tibi  Domine,  quoniam  iratus  es  mihi, 
conversus  est  furor  tuus  et  consolatus  es  me  s).  Quae 
utrum  de  hoc  ipso  lesaico  carmine  intelligenda  sint , 
an  de  novis  psalmis,  quorum  iddem  atque  illius  sil 
exordium  et  aequales  sententiae,  nulli  umquam  dubium 
esse  potest.  Et  quae  seqpuntur  verba:  Et  dicetis  in  die 
illa:  Confitemini  Domino  et  invocate  nomen  eius 1 2  3 4), 
nonne  spectare  existimabimus  ad  cantica  illa,  quae 
eodem  ab  exordio  incipiunt  eamdemque  rem  tractant? 
Apud  eumdem  vatem  haec  sunt : In  die  illa  canta- 
bitur canticum  istud  in  terra  luda  : Urbs  fortitudinis 
nostrae  Sion  etc.  <).  Quae  sane  non  video,  cur  ad  istud 
carmen  ipsum  potius  quam  ad  pares  psalmos  consimi- 
lesque  referenda  sint.  Quodsi  igitur  prophetarum  voces 
audierimus,  haud  mediocrem  certe  psalmorum  nume- 
rum recitatum  eo  tempore  putabimus , quum  populus 
ludaicus  de  hostibus  Idumaicis  victoriam  detulit  omnium 
maximam. 

Qua  quidem  in  re  sapientissima  Dei  consilia  non 
videre  difficile  factu  est.  Nam  quae  similitudines  in 


1)  Hat).  3,  19. 

2)  les  12,  !. 

3)  Ibid.  12,  4. 

4)  tbid.  26,  1. 

veteri  testamento  exstant,  eae  sunt  tam  mancae  singulae 
per  se  tamque  imperfectae,  ul  unam  ad  rem  adumbran- 
dam multae  fuerint  necessariae.  Haec  contra  quae  in  Mar- 
dochaeo  cernitur  figura,  nonne  tam  clara  atque  omnibus 
ex  partibus  absoluta  est , ut  haec  una  omnes  complecti 
redemptionis  nostrae  rationes  videatur?  Etenim  ea  signis 
gravissimis  et  mortem  Christi  et  resurrectionem  expri- 
mit , sacrificium  sanguinis  indicat  eiusque  renovationem, 
perditionem  generis  humani  ac  redemptionem  significat, 
victoriam  inimici  clademquc  demonstrat , futuram  de- 
nique non  modo  condemnationem  impiorum  sed  etiam 
corporum  suscitationem  portendit.  Sed  his  rebus,  de 
quibus  iam  alio  loco  dictum  est,  nonnulla  sunt,  quae 
addenda  esse  videantur. 

Vt  enim  convivia  Mardoch^jca  sanctam  eucharistiam 
praesignificarunt ; sic  munuscula  quae  ex  illis  conviviis 
omnibus  promiscue  pauperibus  mittebantur , Christia- 
norum videntur  agapas  et  eam  beneficentiam  praenun- 
tiasse , quae  omnes  ubique  homines  uno  eodemque  ca- 
ritatis vinculo  complectitur. 

Praeterea  in  Esthera  immaculatae  Virginis  imago  tam 
accurate  est  expressa , ut  ex  mea  sententia  nulla  ne 
tenuissima  quidem  lineamenta  desiderentur.  Quid  enim 
subtilius  esse  potest , quam  quod  a Summo  Pontifice 
nostro  Pio  IX.  definitum  est,  beatissimam  Virginem  omni 
semper  originali  labe  vacasse?  Ab  omni  autem  originalis 
peccati  macula  libera  quum  esset,  prorsus  non  habuit, 
quo  ulla  umquam  diaboli  potestate  obstricta  teneretur. 
Similiter  Esthera  signis  notis  indiciisque  omnibus  ca- 
ruil,  quibus  ab  Amane  ludaea  esse  cognosceretur.  Nam 
iste  quidem  Aman , quum  Iudaeos  omnes  occidendi  po- 
testatem haberet,  in  Esthera  non  invenit,  unde  ludaeam 
eam  esse  perspiceret.  Quare  si  omnes  , ut  sibi  proposue- 
rat , ceteros  lsraelilas  interfecisset ; tamen  et  propter  ge- 

neris  ignorationem  el  propter  gradum  dignitatis  Gstherae 
numquam  ausus  esset  manus  inferre  '). 

Mardochaica  igitur  res,  quae  iam  per  se  magna, 
propter  typicam  auctoritatem  maior  fuit , multis  exi- 
miisquc  psalmis  celebrata  est.  Qui  quidem  psalmi  a 
ludaeis  de  futura  redemptione  recitati  sunt  *),  a Chri- 
stianis autem  quum  de  priore  Christi  adventu  canuntur 
tum  vero  etiam  de  altero,  quem  extremo  tempore  fore 
credimus.  Sunt  enim  haec  carmina  omnia,  ut  res  unde 
sunt  sumpta , prophetica  el  ad  utrumque  lesu  Christi 
adventum  perlinentia. 

Sed  si  qui  psalmi , prophetis  testibus,  de  re  Estheriana 
cantati  atque  editi  sunt , ei  nullo  certe  in  libro  alio 
exstant  nisi  in  eo,  qui  de  psalmis  est  simpliciter  in- 
scriptus. Pervolvendum  est  igitur  totum  volumen,  exa- 
minandi psalmi  omnes,  eligendi  ei  sunt,  qui  vel  de 
Mardochaeo  proprie  et  de  Christo  allegorice  vel  de 
Christo  proprie  ac  de  Mardochaeo  allegorice  explicari 
possunt.  Sed  in  hoc  delectu  duo  vilia  videntur  esse 
vitanda.  Nam  ad  hanc  rem  psalmos  qui  non  pertinent 
referre , vitiosum  est ; et  mendosum , qui  pertinent  prae- 
termittere. Sed  delectus  ille  etsi  perquam  est  difficilis, 
tamen  eiusmodi  non  est,  ut  omnino  fieri  non  possit. 
Nam  victoria  Mardochaica  tam  singularis  est  in  omni 
historia  Iudaica,  tam  disiuncta  ab  aliis  rebus  gestis  atque 
diversa,  ut  si  qui  de  ea  psalmi  scripti  sunt,  ei  haud 
fere  latere  posse  videantur.  Praeterea  a prophetis  haec 
res  tam  copiose  et  eleganter  et  ita  omni  ex  parte  de- 
scripta est,  ut  interdum  qui  eam  psalmis  decoravit,  neve 


1)  Esth.  7,  5. 

2)  toann.  Chrys.  in  Ps.  120.  Psalmorum  auctor  priores  res  adver- 
sas ludaeis  frequenter  in  memoriam  revocat  in  tempore  felicitatis, 
ut  mentem  eorum  omni  ex  parte  et  per  ea  corrigat,  quae  passi  et 
a quibus  liberati  sunt,  et  per  ea  quae  consequentur. 

verba  potuerit  mutare  neve  sententias  variare.  Accedit 
etiam,  quod  ex  psalmorum  titulis  aliquid  nos  posse 
efficere  speramus,  quod  ad  delectum  illum  faciendum 
valeat.  Sed  haec  quamvis  magna  sint  adiumenta ; tamen 
et  in  re  ipsa  tanta  est  difficultas  et  in  nobis  ea  virium 
infirmitas  , ut  si  aliam  investigationem  ullam  alienae 
sententiae  subiecerimus , hanc  certe  committendam  alio- 
rum iudicio  esse  putemus. 

$.  2. 

t)r  quibusdam  psalmorum  inscriptionibus. 


Quamquam  psalmorum  tituli  non  satis  adhuc  habeant 
perspicuitatis,  tamen  tantum  licet  intelligi,  eos  parlim 
ad  musicam  artem  partim  ad  res  gestas  pertinere.  Sed 
quum  nobis  propositum  sit,  ut  rei  Mardochaicae  eum 
qui  par  est  psalmorum  numerum  tribuamus,  si  qui  huic 
rei  tituli  videntur  esse  coniuncti,  ei  primum  hoc  tempore 
explanandi  illuslrandique  sunt. 

Deinde  vero  ab  hoc  loco  non  alienum  erit,  pauca 
etiam  de  aliis  quibusdam  titulis  dicere  qui  attingunt 
musicam.  Primum  igitur  ut  de  historicis  titulis  dicamus, 
quattuor  psalmis  huiusmodi  inscriptio  est : 

Pro  eis  qui  commutabuntur  ').  Ita  in  editione  Vul- 
gata, apud  Septuaginta  vero:  vVsp  tw  aAAo/&>'£bi<ro/*tK«i’ 
i.  e.  pro  eis  qui  ipsi  in  locum  aliorum  et  quorum  in 
locum  vicissim  alii  substituuntur.  Si  quis  omnes  res 
Iudaicas  memoria  repetiverit,  haud  fere  inveniet,  quod 
huic  titulo  magis  possit  quam  res  Estheriana  conve- 
nire. Etenim  ut  ludaei  ad  salutem  victoriamque  Idu- 
maeorum, sic  Idumaei  ad  perniciem  ludaeorum  sunt 
vocati.  Sed  censeat  fortasse  quispiam , hanc  inscriptio- 


I)  Psi.  tt.  59,  <18.  79. 

nem  plurimum  et  ab  aliorum  interpretatione  et  a veri- 
tate Hebraeorum  distare.  Quod  quamvis  ita  sit,  tamen 
eam  contemnendam  non  putavimus.  Namque  Aquila  et 
eum  qui  secutus  est  Hieronymus  reddiderunt : pro  liliis, 
Symmachus:  de  floribus  ').  Sed  illud  pro  liliis , expli- 
catores in  varias  distraxit  sententias.  Nam  qui  aut  natura 
aut  institutione  paulo  erant  cautiores,  ei  sibi  in  allegorica 
nescio  qua  explicatione  requiescendum  crediderunt 1  2); 
qui  audaciores,  illud  linxerunt  fuisse  instrumentum,  quod 
ad  liliorum  formam  proxime  accessisset;  de  quo  sane 
instrumento  mirum  quoddam  apud  omnem  antiquitatem 
silentium  est.  Haec  igitur  inscriptio  pro  liliis  vel  de 
floribus , quid  sibi  velit , unde  petita  sit  et  quid  ei  cum 
psalmis  necessitudinis  intercedat,  quaerant  alii.  Nos  iam 
afferemus  verba  Hebraica,  ut  de  Septuaginta  virorum 
interpretatione  possit  iudicari.  Psalmi  igitur  44.  inscriptio 
haec  est:  Quae  nihil  valet  aliud  quam:  pro 

Susianis.  Eadem  est  in  reliquis  tribus,  nisi  quod  in  59. 
■JiOTiO  i.  e.  Susa  non  Susiani  exstat.  Haec  igitur  quae 
pro  Susianis  scripta  sunt  carmina , quo  spectent,  nonne 
luce  clarius  est?  An  minus  est  perspicuum.  Septuaginta 
non  verba  quidem  ipsa,  sed  vim  verborum  summa  fide 
ac  religione  reddidisse?  Nam  Susianorum  nomen  pro- 
prium quid  aliud  significat  quam  Iudaicos  Susorum  in- 
colas , quos  ut  mercatores  rem  re  commutant , sic  hos 
Deus  Idumaeis  commutavit  3)? 


1)  Greg.  Nyss.  in  pss.  2,  4.  Origen.  in  pss.  II.  p.  518.  Euseb.  in 
pss.  citt. 

2)  Haevemick  Einleit.  3.  p.  U8. 

3)  Allegoriam  quam  et  historiae  Estherae  et  his  psalmis  inesse  dici- 
mus, s.  Basilius  etiam  ex  hac  inscriptione  deduxit.  Eutbymius  enim  in 
ps. 59.  de  eo  ita:  Magnus  Basilius  verba  illa:  eis  qui  commutabuntur, 
de  Christianis  intelligit  dicta  esse,  propter  immutationem  scilicet  quae 
Jit  in  baptismo  et  propter  liberationem  a daemonum  servitute. 

Pro  populo  qui  a sanctis  longe  factus  est.  Haec 
verba  inscripta  sunt  Psalmo  55.  Septuaginta  eam  etiam 
hoc  loco  legem  et  in  interpretando  normam  observa- 
runt , ut  quae  a Graecis  non  possent  intelligi  omitte- 
rent, cetera  autem  ita  explicarent,  ut  sententiam  per- 
spicuam planamque  redderent.  Quamobrem  illud  quod 
apud  Hebraeos  est:  de  columba,  quod  Graecorum  ne- 
mini potuit  non  obscurum  esse  , praetermiserunt,  ad- 
diderunt autem : a sanctis , quod  apud  Hebraeos  non 
est.  Neque  vero  illud  de  columba  apud  Hebraeos  so- 
lum , sed  etiam  apud  Theodotionem , apud  Symmachum 
invenitur,  apud  Aquilam  et  in  ea  interpretatione  quae 
vocatur  Quinta  ').  Hoc  igitur,  ut  diximus  a Septuaginta 
omissum  est.  Sed  de  ceteris  verbis,  quae  ab  illis  po- 
sita sunt,  controversia  est  propter  scripturarum  varie- 
tatem. Nam  ubi  illi  verterunt:  pro  populo,  ibi  in  He- 
braicis qui  nunc  sunt  libris  est ; muta,  quod  iddem 
et  Aquila  et  auctor  Quintae  habuerunt.  Sed  sententiae 
ratione  habita,  nemo  est  quin  hanc  vocem  mendosam  esse 
perspiciat.  Nam  sanam  sententiam  quis  subiicere  possit 
verbis , quae  inter  se  nihil  habeant  conjunctionis  ? Sunt 
autem  disiunclissima  omnia,  sive  Aquilam  inspicis:  de 
columba  muta  peregrinationum  ( repulsarum ) . sive 
Quintam:  de  columba  impeditae  linguae  abscondito- 
rum , sive  denique  recentiores : de  columba  muta  re- 
motis. Sed  emendatio  est  facillima.  Si  enim  pro 
scripseris  Dy*^N,  habebis  ea,  quae  una  cum  ea  quae  se- 
quitur voce  Symmachus  transtulit : pro  gente  repulsa 
et  Septuaginta  : pro  populo  a sanctis  remoto.  Dedica- 
tum est  igitur  hoc  carmen  Eslherae,  quae  etiam  alibi 
columba  appellatur;  scriptum  autem  ad  populum  pa- 
tria temploque  expulsum. 


I)  Kuseb.  in  ps.  55. 

De  toYcularibus  inscripti  sunt  Psalmi  8.  80.  83.  Non 
minus  absconditus  hic  titulus  est,  quam  superior:  de 
columba.  Verum  ad  eum  illustrandum,  nisi  fallor,  valent 
illa  , quae  in  libro  superiore  de  uvarum  perceptione 
diximus.  Vindemiam  enim  fecerunt  ludaei  ex  gente  Idu- 
maeorum, torcularia  calcavit  Mardochaeus  <). 

Ne  disperdas.  Haec  inscriptio  in 

psalmis  quattuor  reperitur 1  2 3 4).  Quam  nonnulli  vocem 
Davidis  esse  duxerunt  armigerum  prohibentis,  quomi- 
nus Saulum  regem  trucidaret  s).  Sed  prophetae  vide- 
tur fuisse  precatio,  ne  Deus  suos  in  tantum  discrimen 
adductos  omnino  perdi  atque  ad  internecionem  redigi 
pateretur. 

In  tituli  inscriptionem.  Haec  verba  in  psalmis  sex 
inveniuntur.  Si  de  eis  quid  senserint  antiqui,  quaerimus; 
Gregorius  Nyssenus  et  Eusebius  eis  indicari  dixerunt , 
mandanda  memoriae  haec  carmina  esse  animisque  impri- 
menda *).Sed  haec  sententia  nonne  verbis  illis:  ii$  iyctfivn- 
<nv,  in  rememorationem  videtur  subesse?  At  quod  Se- 
ptuaginta o-rvA.oypcupt*  v vocarunt,  id  apud  Hebraeos  sonat 
DrOG-Quod  illi  quum  adhiberi  a Moyse  de  scriptura 
saxo  insculpta  viderent , eamdem  in  psalmis  vim  signifi- 
cationemque habere  putarunt.  At , mea  sententia,  in  psal- 
morum titulis  illud  ducendum  est  a nro  significatque 
eum  qui  ad  Deum  placandum  se  vel  in  tristitiae  late- 


1)  Hieron.  in  Ies.  63:  Dicendum  est  de  torculari  quod  iuxta 
scripturae  sanctae  consuetudinem  interdum  pro  ultione  ac  suppli- 
ciis ponitur  peccatorum  . . . Pro  poenis  ac  tormentis  quando  lere- 
mias  in  Lamentationibus  plangens  eversionem  terusalem  loquitur  : 
Torcular  calcavit  Dominus  virgini  /diae  luda  ideo  ego  ploro. 

2)  Pss.  56.  57.  58.  74. 

3)  Greg.  Piyss.  in  pss. 

4)  Greg.  Piyss.  1.  c.  Euseb.  in  hos  pss.  Symmachus  et  Aquila  red- 
diderunt: humilis  perfecti. 

bris  occultavit,  vel  etiam  sacco  ac  pulvere  sordidavit. 
Nam  si  horum  tantum  exordia  psalmorum  considerare 
volueris,  facile  hominis  eos  videbis  esse  tristis  cuius- 
dam supplicis  atque  humilis.  Incipit  enim  hoc  modo 
Psalmus  15:  Custodi  me  Deus.  Commune  Psalmorum  55. 
et  56.  principium  hoc  est : Miserere  mei.  Hoc  porro 
initium  est  Psalmi  58 : Eripe  me  de  inimicis  meis. 
Psalmus  autem  59.  ab  his  verbis  exorditur:  Deus  re- 
pulisti nos.  Qui  denique  Psalmum  57.  cecinit , huius- 
modi  sumpsit  exordium : Si  vcYe  utique  iustitiam  lo- 
quimini, totusque  in  eo  fuit,  ut  Idumaeorum  nequitiam 
exponeret  eisque  poenam  tantis  dignam  sceleribus  in- 
dicaret. Sed  absconditi  vim  huic  verbo  esse  subiectam, 
cognosci  etiam  ex  tribus  additamentis  potest.  Namque 
in  Psalmo  55.  verbis:  Davidis  absconditi,  adseriptum 
est : Quum  tenerent  eum  Allophyli  in  Geth,  in  Psalmo 
vero  56:  Cum  fugeret  a Saul  in  spelunca,  in  Psalmo 
denique  58.  hoc  est  adiunctum  : Quando  misit  Saul  et 
custodivit  domum  eius.  Ex  sententia  igitur  iudaeorum, 
qui  haec  adiecerunt,  absconditus  erat  David  vel  inclusus 
obsessusque  tenebatur.  Nam  haec  additamenta  sine  con- 
troversia eo  consilio  facta  sunt,  ut  absconditum  illud 
accuratius  definiretur.  Nec  multum  ab  hoc  titulo  dif- 
fert id  quod  inscriptum  est  Psalmo  101 : Oratio  paupe- 
ris afflicti.  His  rationibus  adducor,  ut  Hebraicum  de 
quo  dictum  est  interpretandum  putem  absconditus  vel 
sordidatus. 

Pro  Macleth.  Haec  verba  scripta  sunt  in  Psalmis  52. 
et  58.  Aquila , Theodotio  et  Quintae  editor  pro  tripu- 
dio transtulerunt , Symmachus  per  chorum  ').  Septua- 
ginta vero,  qua  semper  erant  circumspectione,  retinere 
verbum  Hebraicum  quam  in  sermonem  Graecum  absurde 

convertere  maluerunt.  Numquam  enim  vidi  quod  ulla  cum 
re  tantopere  discreparet  quam  cum  his  psalmis  tripu- 
dium. Nam  ambo  illi  psalmi  pleni  sunt  tristitiae,  pleni 
dolorum,  pleni  luctus  ac  moeroris.  Quamobrem  non  pos- 
sum neque  veteribus  umquam  assentiri  neque  recentio- 
ribus,  qui  hanc  vocem  vel  de  morbo  vel  ad  citharam 
vel  canticum  reddiderunt.  Nam  antiqui  illi  hoc  minus 
errarunt , quod  eam  a verbo  ^trt  ducendam  putarunt. 
Sed  omnis  in  eo  est  error , quod  verbo  illi  hoc  quoque 
loco  saltandi  significationem  tribuerunt.  Habet  enim  id 
quidem  duplicem  vim  inter  se  quam  maxime  contrariam, 
ut  et  saltare  significet  et  volutari  vel  agitari  maximis 
praesertim  parturiendi  doloribus.  Maeleth  igitur  iddem 
valet  quod  volutatio  vel  pariendi  dolores  ').  Atque  eius- 
inodi  prophetae  dixerunt  ludaeorum  dolores  fore ; eius- 
modi  fuisse,  testis  est  liber  Estherae.  Quae  quum  ita 
sint,  illud  quod  Psalmo  87.  inscriptum  est:  n^rtt3*^y 
ri3yf>  non , ut  assolet  , pro  chorea  ad  respondendum 
interpretor,  sed  de  doloribus  afflictionis  cf.  Ps.  101.  I. 

Resurrectionis 1  2).  Quattuor  sunt  psalmorum  inscri- 
ptiones, quae  quamquam  non  in  Hebraicis  libris  no- 
stris sed  in  solis  Graecis  reperiunlur,  tamen  in  veris 
et  incorruptis  titulis  putandae  sunt.  Tangunt  enim  eae 
omnes  Mardochaei  salutem  ac  Christi  resurrectionem  vel 
gentem  ludaicam  ab  illo  liberatam  et  ecclesiam  ab  hoc 
conservatam.  Quamobrem  plus  interfuit  ludaeorum  eas 
delere,  quam  Graecorum  adiungere.  Praeterea  eae  om- 
nino redolent  Hebraicum.  Prima  est  quam  supra  po- 
suimus resurrectionis,  de  qua  vix  necesse  habemus  dicere. 
Nam  allegorice  ita  vocari  potuit  Mardochaei  conservatio 


1)  Hieron.  in  Brev.  ad  Ps.  52.  Amalech  (Maeletli)  interpretatur 
dolens  parturiens. 

2)  Ps  65. 

aG  Judaeorum  liberatio , proprie  ita  dicta  est  Christi 
ad  vitam  suscitatio  nostraque  redemptio. 

Quando  fundata  ( restaurata  nttranuirTcti)  est  terra  '). 
Terra  Dei , gens  sancta  ab  Amane  et  a daemone,  ut 
poeta  saepius  in  psalmis  queritur  , labefactata  est  ac 
paene  prostrata.  Deus  ita  subvenit,  ut  eam  ad  integrum 
restitueret  confirmaretque  in  aeternum.  Quam  quidem 
ad  restaurationem  hic  titulus  spectat. 

Quando  domus  aedificabatur.  Quae  terra  supra,  ea 
hoc  loco  domus  nuncupatur,  lntelligenda  est  autem  do- 
mus familiaque  Israel.  Consimilis  est  titulus  quarius. 

Quando  terra  eius  restituta  est  (jMfQjaraTcu)1  2).  Gens 
sancta  hoc  loco  planius  quam  supra,  dicta  est  terra  eius, 
i.  e.  ut  Gregorius  Nyssenus  ait,  terra  Dei.  Quae  de  ti- 
tulo Psalmi  92.  diximus , ea  etiam  ad  hanc  inscriptio- 
nem pertinent. 

Quoniam  de  historicis  titulis  salis  disputavimus,  re- 
stat , ut  de  nonnullis  qui  ad  musicam  artem  spectant 
dicendum  esse  videatur.  Omnino  autem  de  veteri  apud 
Hebraeos  musica  ita  existimo:  ut  ab  huius  artis  perfe- 
ctione nostra  plurimum  quisque  ad  eius  primordia  ani- 
mum revocaverit:  sic  proxime  eum  posse  ad  ea,  quae 
de  Hebraeorum  musica  vera  sint , accedere.  Sed  haec 
nostra  disputatio  omnis  proficisci  debet  a I.  Parali.  15, 
19.  ss.;quo  loco  expositum  est  diligentissime,  quibus 
tum  usi  sint  Hebraei  canendi  generibus,  quum  Davide 
rege  arcam  Dei  rite  ad  montem  Sion  afferrent. 

Primum  quidem  ibi  is  qui  voce  humana  eflicilur  can- 
tus a nervorum  cymbalorumque  cantu  divisus  ac  distin- 
ctus est.  Nam  qui  voce,  nullo  adiunclo  instrumento,  can- 


1)  PS.  92. 

2)  Ps.  96. 

labant , ei  ab  Hebraeis  vocabantur  prophetae,  eorumque 
vel  cantus  vel  chorus  prophetia.  Huic,  Davide  regnante, 
Chonenias  praefuisse  dicitur:  Chonenias  autem  princeps 
Levitarum  prophetiae  praeerat  ad  praecinendam  melo - 
diam,  erat  quippe  valde  sapiens  l 2). 

Segregati  a prophetis  separatimque  nominati  sunt 
ei,  qui  fidibus  cymbalisque  canebant , quique  proprie 
dicebantur  cantores.  Neque  tamen  ei  omnes , ut  pro- 
phetae, unius  chori  iuncti  sunt  societate,  sed  distributi 
in  classes  tres  , quarum  suis  quaeque  instrumentis  usa 
est.  Vna  quidem  sciebat  cymbalis  aeneis,  alia  nabliis  di- 
dicerat, sonabat  tertia  citharis  (xivl^chs). 

Atque  classi  primae  cantores  non  amplius  tres  ad- 
scripti  sunt.  Heman  Asaph  et  Ethan  in  cymbalis  ae- 
neis concrepantes  J).  Haec  nos  verba  iam  propius  ad 
rem  ipsam  adducunt,  quoniam  in  eis  vox  una  est,  quam 
sibi  musica  tamquam  propriam  vindicat  ac  suam.  Nam 
vocabulo  yitsiar6 , quod  latine  concrepantes  est  reddi- 
tum , in  eis  qui  sequuntur  versibus  opposita  sunt  ar- 
cana vel  pro  arcanis  atque  epinicion  vel  in  finem.  Quae 
si  recte  explicare  probeque  volemus , omni  cura  eni- 
tendum videtur,  ut  hoc  ipsum  concrepantes  quid  si- 
gnificet assequamur. 

Sciendum  est  igitur  cymbala,  nisi  leniter,  nisi  tem- 
peranter ac  maxima  cum  remissione  adhiberentur,  ita 
solita  esse  concrepare  , ut  vehementia  sua  prophetiae 
vel  summam  nervorumque  contentionem  vincerent.  Nam 
ea  paulo  immoderatius  si  sonabant,  non  modo  tantum 
ex  veterum  testimoniis  poterant,  ut  nullum  paterentur 
cantum  percipi , sed  ut  etiam  auditorum  animos  ad 
perturbationem  insaniamque  raperent.  Quamobrem  in 


1)  I.  Parati.  (5,  22. 

2)  Ibid.  19. 

Psalmo  150.  a cymbalis  iubilationis  (aAAaAa^oO  cla- 
moris) cymbala  benesonantia  seiuncta  sunt,  non  quod  ea 
inter  se  ipsa  differrent , sed  quia  admota  inter  se  le- 
nius suavem  sonum  dulcemque,  vehementius  autem  col- 
lisa incredibilem  clamorem  strepitumque  vix  ferendum 
edere  solebant.  Quae  quum  ita  essent , ea  ratione  nimia 
cymbalorum  vis  a Levitis  temperata  ac  demissa  est,  ut 
huius  classis  caniores  ad  minimum  quoad  fieri  potuit, 
revocarentur  numerum.  Ne  tamen  pauciores  cymbalo- 
rum vi  ceteris  minus  valerent,  sonare  iussi  sunt  yiQi2)r6 
toO  aKovr&nveu  toiUtm  i.  e.  ut  cymbalorum  canius  au- 
diri ac  percipi  posset. 

Pro  arcanis.  Secundae  classi  musici  attributi  sunt 
octo,  qui,  ut  a scriptore  sacro  dictum  est,  nablis  ar- 
cana cantabant.  Verbum  Hebraicum , unde  arcana  il- 
lud est  sumptum,  haud  ita  facile  est  ad  explicandum. 
Neque  enim  de  eius  scriptura  inter  omnes  constat,  neque 
quid  valeat  aut  quo  pertineat  convenit.  Omnino  enim 
hoc  verbum  ut  tribus  locis  in  veteri  testamento,  sic  to- 
tidem etiam  modis  scriptum  invenitur.  Nam  I.  Parali.  15, 
20.  quo  de  loco  dicimus,  s.  Hieronymus  in  libris  suis 
habuit  mo^V  arcana,  omissa  praepositione  bv.  In  Psalmo 
porro  9,  1.  et  nos  in  Hebraicis  libris  habemus  miriy 
et  iddem  Aquila  interpretatus  est : pro  morte.  In  Psalmo 
denique  45,  1.  tertia  scriptura  est  quae  non 

modo  I.  Parali.  1.  c.  in  Hebraicis  codicibus  reperitur 
sed  etiam  Ps.  9,  1.  a Septuaginta  et  a Symmacho  pro 
arcanis  vel  pro  iuventute  expressa  est. 

lam  in  hac  varietate  scripturarum  quid  verum  sit  quae- 
rendum est.  Scripturam  tertiam  plerique  ceteris  prae- 
ferendam putant.  Sed  eam  ne  incorruptam  integramque 
iudicemos , Septuaginta  virorum  reclamat  auctoritas. 
Qui  quum  Hebraicorum  verborum  omnium  vim  et  si- 
gnificationem cognitam  haberent , tamen  in  libris  Pa- 

rall.,  conservato  verbo  Hebraico  scripserunt:  iiri  ciActi- 
Cuius  rei  causa  alia  nulla  est,  nisi  quod  verbum 
illud  depravatum  esse  duxerunt.  Reliquae  sunt  aliae 
scripturae  duae.  Quibus  ne  temere  assentianius,  ceteri 
movent  interpretes.  Nam  incredibilis  illa  eorum  dissen- 
sio quid  aliud  demonstrat,  quam  eos  in  voce  dubia,  in 
loco  lubrico  versari?  In  tot  autem  propositis  interpre- 
tationibus, ubi  invenitur,  quae  non  dicam  vera  sit  sed 
quae  veri  similis  esse  videatur?  Quae  quum  ita  sint, 
scripturam  utramque  corruptam  arbitramur  et  ita  emen- 
dandam: mi>yo*^yi.  e.  secundum  gradus , gradaiim. 
Quod  verbum  in  psalmorum  titulis  minime  novum  est, 
quippe  a quo  graduum  psalmi  nomen  acceperint.  Prae- 
terea tres  illae  scripturae  depravatae  quomodo  ex  eo 
exstiterint , facile  cognoscitur.  Nam  prima  et  secunda 
orta  est,  litteris  ^y  vel  brevitatis  causa  ( DTO)  vel  ex 
librariorum  errore  praetermissis;  et  eisdem  transposi- 
tis, nata  est  tertia.  Secunda  igitur  classis,  quae  nabliis 
vel  maioribus  citharis  sonabat,  modo  cantum  leniter  in- 
ceptum placide  ad  maiorem  vim  gradalimque  ad  sum- 
mam contentionem  augebat , modo  fortiorem  canium 
sensim  ad  leniorem  sonum  traducebat  atque  omnino  sup- 
primebat. Sed  quoniam  verendum  fuit , ne  submissus 
nabliorum  cantus  prorsus  evanesceret , huic  classi  ma- 
ximus cantorum  numerus  assignatus  est. 

In  finem  , epinicion.  Collocati  sunt  in  classe  tertia 
cantores  sex,  qui  in  citharis  pro  octava  canebant  epini- 
cion <). Exstat  apud  Hebraeos  hoc  loconxa^in  Pss.etHab. 
3,  19.  ri2C3nV  Hanc  autem  vocem  in  libro  Pss.  Aquila 
vertit  t £>  viK07roM  victoriae  auctori,  Symmachus  Ix-ivikiov 
carmen  triumphale,  Hieronymus  victori.  Scripturam  hi 
quidem  omnes  eamdem  habuerunt,  quam  iu  nostris  li- 


I)  Parali.  Ia,  31. 
/ o/.  u. 

bris  conservatam  tenemus.  At  vero  Septuaginta  in  co- 
dicibus antiquioribus  in  tot  psalmis  legerunt  r?X3^  i.  e. 
in  finem  '),quae  scriptura  etiam  in  libris  Paralipome- 
non  conservata  est.  Neque  vero  aliter  apud  Ilabacuc 
prophetam  inscriptum  invenerunt.  Nam  Hebraicum  rtX3^ 
vel  quod  propius  accedit  ad  alteram  scripturam  rt2C3n6 
Graece  reddiderunt  toO  viKticrcu  ad  vincendum,  ut  vin- 
cerem. In  antiquissimis  igitur  Septuaginta  virorum  co- 
dicibus haec  scriptura  non  modo  ut  in  nostris  editio- 
nibus in  libro  Paralipomenon,  sed  et  apud  Habacuc  et 
in  tot  psalmorum  titulis  exstabat.  Quibus  de  causis  eam 
veram  esse  censeo  et  in  locos  suos  restituendam. 

Sed  invento  verbo  vero , non  erit  difficile  id  quid 
valeat  dicere.  Nam  Hebraicum  iddem  significat,  quod 
praeesse , quod  vincere  ac  superare.  Neque  Graeci  in- 
terpretes aliud  quidquam  voluerunt  intelligi.  Etenim  apud 
Habacuc  verterunt,  ut  diximus,  rou  vinnircti  ad  vincen- 
dum, in  libro  autem  Paralipomenon  tov  iria-^Crai,  ut 
invalescerent.  Sonabant  igitur,  ut  omnia  comprehenda- 
mus, cantores  tres,  qui  cymbalis  utebantur,  haud  ita  tem- 
peranter moderate  ac  suaviter  sed  ut  sonus  percipi  pos- 
set; cantores  porro  octo  nabliis  motio  leniter,  modo 
mediocriter , modo  fortiter , secundum  gradus ; musici 
denique  sex  citharis  minoribus  valde  contente  ac  ma- 
gna cum  vehementia,  ut  invalescerent,  ut  vincerent  om- 
nibusque  praeessentI) * * *  5).  Musici  igitur  classis  tertiae,  quo- 


I)  Cf.  LXX.  Ps.  9.  19. 

3)  Ad  sententiam  nostram  tutandam  argumentum  quoddam  sumi 
etiam  e*  ceteris  psalmorum  titulis  potest.  Fortiter  enim  vel  ad  vin- 
cendum omnes  canendi  sunt  psalmi  pro  Idithun,  omnes  ne  corrum- 
pas, omnes  in  Susianis , omnes  de  pariendi  doloribus,  omnes  de- 

nique de  filiis  Core,  exceptis  duobus , qui  sunt  cantus  cantici  appellati 

(Pss.  <17.  et  80).  At  vero  notam  hanc  nulla  habet  oratio,  nullus  porro 

psalmus , qui  aut  de  humili  et  abscondito  David  aut  de  Asaph  iu- 

niam  numquam  debebant  non  mulla  cum  contentione 
sonare , sex  idonei  visi  sunt , qui  cuncto  concentui  do- 
minarentur. Sed  huius  rei  fortasse  aliam  quoque  causam 
indagabimus. 

Pro  octava.  Verbum  D'3'0«n  Iribus  omnino  locis 
invenitur  1.  Parali.  15,  21.  et  in  Ps.  6,  1.  atque  II,  1. 
Hoc  in  Psalmis  a Septuaginta  traditum  est  tsj  bycPcms 
pro  octava.  Recentioribus  temporibus  haec  ei  vis  tri- 
buta est,  ut  indicaret  sonum  gravem  , qui  octavo  gradu 
vel  septem  interiectis  intervallis  distaret  ab  acuto.  Sed 
fuerunt  , qui  eam  veram  esse  explicationem  negarent . 
quamvis  aliam  dubitarent  proferre.  Mea  sententia  Se- 
ptuaginta interpretes  in  Paralipomenon  libris  si  minus 
veram,  at  certe  eam  scripturam  litteris  custodiverunt, 
quae  facile  nos  ad  veritatem  potest  perducere.  Natn 
ei  tanta  fide  ac  religione  erant , ut  , quum  verbum 
siderent  paulum  depravatum,  id  non  transferrent  sed 
Graecis  litteris  ita  transcriberent : a.p.a.<rtvi-d  i.  e.n’3\tfOrt* 
Omnis  autem  depravatio  insidet  in  littera  ullixa  quae 
n facta  est  ex  simillima  □.  Sunt  autem  D’3\BOrt  n*133 
nihil  aliud  nisi  citharae  alterius  ordinis  i.  e.  minores , 
quae  decem  nervis  erant  instructae.  Nam  citharae  tam 
maiores  quam  minores  aeque  cinyrae  mi33  atque  na- 
blia D’^33  vocari  possunt.  Nam  I.  Parali.  15.  de  quo 
loco  dicimus,  citharae  maiores  simpliciter  nablia  no- 
minantur. Fuisse  autem  eas  citharas  maiores,  inde  per- 
spicitur, quod  cinyrae  eis  oppositae  sunt  secundi  or- 
dinis. At  vero  in  Ps.  32,  2.  maior  illa  simpliciter  di- 
citur cinyra,  quae  revera  fuisse  maior  cognoscitur  ex 
eo,  quod  ei  opponitur  nablium  decem  chordarum  *). 


scriptus  est , nisi  idem  alium  qui  eam  notam  postulet  titulum 
habeat. 

I)  Cf,  Ps.  01.  4. 

Citharis  igitur  maioribus  cantorum  classis  secunda,  mi- 
noribus tertia  utebatur.  Maiores  autem  illae  sonum  gra- 
viorem, minores  acutiorem  ederent  necesse  fuit.  Cantum 
ergo  variavit  classis  secunda , quum  gravem  sonum  modo 
remittebat, modo  contendebat.  Sed  quamvis  huic  adscripti 
cantores  octo  erant,  tertiae  vero  non  amplius  sex,  facile 
tamen  hi  qui  numero  inferiores  erant,  acutiori  suo  cantu 
tantum  valebant,  ut  reliquos  omnes  superarent.  Ac  de 
psalmorum  titulis  satis , ut  arbitror,  diximus. 

Sed  restat , ut  in  universum  de  eis  psalmis  , qui  a 
nobis  vel  ad  Mardochaeum  et  Eslheram  vel  ad  ludaeos 
exsules  referuntur,  quid  sancti  patres  statuerint,  di- 
camus. Ac  pars  quidem  horum  psalmorum  longe  ma- 
xima etiam  a s.  Alhanasio.a  Chrvsostomo,  a Beda,  ab 
aliis  relata  est  ad  ludaeos  in  Babylonia  exsules.  Eo  autem 
tempore  praeter  Ezeehielem  Danielemque  prophetas  plu- 
rimum potentia  auctoritate  et  pietate  floruerunt  Esthera 
et  Mardochacus.  Horum  praeterea  victoria  non  modo 
rerum  omnium  quae  tum  gestae  sunt  summa  fuit,  sed 
etiam  extremus  cardo , quo  ludaicae  res  ab  inflma  ca- 
lamitate ad  altissimam  gloriam  ac  felicitatem  converti 
coeperunt.  Quocirca  non  intelligo,  quid  mirandum  sit, 
si  huius  tantae  rei  significationes  dispersae  in  multis  psal- 
mis inveniantur.  Qui  igitur  psalmi  ad  exsules  a patri- 
bus relati  sunt,  non  potest  esse  dubium,  quin  sint,  modo 
perspicuum  eiusmodi  indicium  suppeditet,  ad  rem  Esthe- 
rianam  referendi.  Alii  autem  a sanctis  interpretibus  du- 
cti sunt  ad  Ezcchiam.  Nec  mirum.  Eisdem  enim  cum 
hostibus  Ezechias  certavit  atque  Mardochaeus.  Similem 
eorum  uterque  adeptus  est  a Deo  victoriam,  in  hoc  igi- 
tur psalmorum  genere  si  nihil  est,  quod  cos  Ezechiae 
adseribi  cogat;  si  autem  multa  sunt  , quae  eos  Mar- 
dochaeo  vindicent;  iustc  mihi  videor  eos  ab  Ezechia  ad 
Mardochaeum  transferre.  Tertium  psalmorum  genus  est. 

qui  a patribus  ad  Maccabacos  vel  (rabuntur  vel  trahi 
posse  putantur.  De  quibus  iddem  prorsus  iudico  quod 
de  superioribus.  Similia  enim  fuisse  facta  et  tempora 
Ezechiae  Mardochaei  et  Maccnbaeorum,  ex  eo  perspicuum 
est,  quod  eidem  interdum  psalmi  ab  aliis  patribus  ad 
ludaeos  exsules , ab  aliis  ad  Ezechiam  vel  ad  Macca- 
bacos deferuntur.  Sed  gravissimum  discrimen  temporum 
illorum  in  eo  cernitur,  quod  aetate  Maccabaeorum  nulli 
sunt  psalmi  conscripti  ').  Nonnulli  denique  psalmi  ex 
eo  numero  sunt,  quibus  a recentioribus  auctoritatis  non 
plus  tribuitur,  quam  ut  vel  historici  in  universum  vel 
morales  vel  piorum  omnium  aut  afflictorum  hominum 
communes  habeantur  *).  Quibus  ad  Mardochaeum  revo- 
catis, perfectum  est,  ut  nemo  eos  possit  propheticos 
esse  negare.  Quidquid  enim  Mardochaeum  in  his  psal- 
mis attingit  historice,  id  prophetice  etiam  spectat  ad 
Christum  ; ac  quidquid  allegorice  dictum  est  de  Mardo- 
chaeo,  id-  proprie  de  Christo  debet  intelligi.  Quae  quum 
ita  sint  , sanctissimos  patres  vera  vidisse  apparet , quum 
propheticos  hos  psalmos  ac  de  Christo  explicandos  di- 
cerent. 


1)  S.  llilar.  Prolog,  in  Pss.  4.  Absolutum  est,  non  potuisse  eos 
(psalmorum  auctores)  nisi  prophetis  prophetantibus  prophetari. 

2)  Qui  a catholica  fide  alieni  sunt,  vitare,  ne  erroris  convincantur, 
ea  re  solent,  quod  psalmos  morales  aut  omnium  communes  esse 
fingunt.  Athanas.  in  Pss.  8,  edt.  Montfauc.  Coli.  ss.  patrr. 

CAPVT  SRCVNDVM 

I)  F PSALMIS  LIBRI  PRIMI. 


PSALMVS  XI. 

Precatio,  ut  Heus  quod  promiserit  faciat,  sanctum  salvet, 
inimicos  perdat. 

( ^)uo  lempore  hoc  carmen  et  qua  de  re  seripluni  sil,  pa- 
rum inter  homines  peritos  constat.  Quidam  id  regi  poetae 
Davidi  tribuunt.  Sed  ex  eis  id  alii  scriptum  tum  pu- 
tant , quum  ille  Sauli  insidias  '),  alii , quum  Absalonis 
seditionem  fugeret.  Fuerunt  etiam,  qui  id  propter  sum- 
mam cum  Pss.  13.  et  52.  coniunctionem  ad  exsilium  Ba- 
bylonicum referendum  ducerent  5).  Sed  sanctorum  pa- 
trum longe  plurimi  id  de  Iesu  Christo  deque  mendacibus 
eius  fraudulentisque  inimicis  explicant I) *  3).  Quorum  ego  ita 
sententiam  sequor,  ut  id  quum  ad  Babylonicum  tempus, 
tum  vero  etiam  ad  priorem  lesu  Christi  et  ad  alterum 
adventum  pertinere  dicam.  Nam  memoria  tenendum  est, 
quod  dc  trium  horum  temporum  similitudine  inter  se 
convenienliaque  exposuimus. 

7 Salvum  me  fac  Domine , quoniam  defecit  san- 
ctus. Pronomen  me  primum  a Graeco,  deinde  etiam  a 
Latino  interprete  adiectum  est.  Hebraeus  simpliciter: 
Sjtva.  Defecit  sanctus  vere  non  de  Mardochaeo,  sed 
de  no  Chrislo  dici  poluit.  Neque  enim  ille  ab  hostibus 


I)  Cyrill.  Alex.  Kutliym.  Bossuet. 

J)  Ferrand.  C.almet.  Di-Vence. 

3)  Cvritl . AIA.  Kuseli.  Attianas.  Beda. 

sed  hic  solus  interfectus  est  (i.  e.  defecit).  Vox  Salva  in- 
felicium  est  atque  iudicem  Deum  vindicemque  advo- 
cantium. 

2 Quoniam  diminutae  sunt  veritates  a filiis  ho- 
minum, Filii  Adam  primum  quidem  Amalecitae  eorum- 
qne  socii  putandi  sunt,  deinde  etiam  Pharisaei.  Horum 
enim  alteri  ab  Assuero  , alteri  a Pilato  mendaciis  calum- 
niisque flagitaverunt , ut  iustum  sibi  liceret  occidere. 

3 Vana  locuti  sunt  unusquisque  ad  proximum 
suum.  Proximi  vocantur  ei,  qui  sanguine  vel  civitatis 
societate  coniuncli  sunt.  Falsa  locuti  sunt  eunuchi  va- 
tesque Idumaici  ,/juum  Amani  de  Judaeorum  caede  con- 
sentirent. Falsa  protulit  Aman  , quum  ad  Assuerum  de 
ludaeorum  religione  referret , atque  pestiferas  illas  ad 
suos  litteras  daret.  Falsa  denique  ea  fuerunt,  quae  uxor 
Amanis  atque  amici  in  concilio  locuti  sunt.  Falsae  etiam 
vel  vanae  sunt  omnes  res  tam  superstitiosae  quam  im- 
probae '). 

3 Labia  dolosa  in  corde  et  corde  locuti  sunt.  Vt 
pondus  et  pondus  duo  pondera  diversa,  sic  cor  et  cor 
duo  corda  significant.  Insidiosis  istis  hominibus  duplex 
erat  animus,  modo  haec  modo  illa  loquebantur 1  2).  Aman 
amicis  suis,  quantopere  Mardochaeo  suecenscret,  confes- 
sus est,  at  vero  Assuero  persuasurus  erat,  ut  illum  pro- 
pter crimina  tolleret.  Neque  alia  est  ratio  Pharisaeo- 
rum.  Nam  alia  in  sacerdotali  Christi  iiidicio,  alia  in 
publico  locuti  sunt. 

Disperdat  Dominus  universa  labia  dolosa  et  lin- 
guam magniloquam.  Dolosi  et  insidiosi  erant  Idumaei 
omnes , Aman  autem  homo  extrema  petulantia  super- 


1)  lo.  Chrysost.  ad  Ps.  t.  Vanitas  indicat  simulacra  et  vitam  im- 
probam. 

2)  Chrysost.  Athanas  August. 


Ps.  11,3. 

r».  ii. «.  bin  et  arrogantia,  Iddem  prorsus  apte  in  Pharisaeos 
quadrat. 

5 Qui  dixerunt  : Linguam  nostram  magnificabi- 
mus, labia  nostra  a nobis  sunt.  Quis  noster  Dominus 
est?  Lingua,  aiunt,  valemus;  lingua  vincimus;  lingua  do- 
minamur. Nam  quae  diximus  ea  per  totam  Asiam  de- 
creta omnibusque  imperata  sunt.  Labia  nostra  nobiscum 
i.  e.  calumniae  dolus  ac  fallaciae  subsidio  nobis  sunt. 
Omnis  virtus  nostra  in  lingua  est  posita;  adiulore  alio 
opus  nobis  non  est.  Altissimum  enim  potestatis  gradum 
assecuti  sumus.  Neque  rex  quisquam  est  neque  Deus,  qui 
nobis  praeesse  possit.  , 

* Propter  miseriam  inopum  et  gemitum  pauperum 
nunc  exsurgam,  dicit  Dominus,  ponam  in  salutari,  fi- 
ducialiter agam  in  eo.  Deus  ludaeorum  precibus  ieiuniis 
lacrimisque  adductum  se  dicit,  ut  surgat  suosque  con- 
servatum veniat.  Interpres  quidam  Graecus  : statuam 
salutare  conspicuum.  Illud  fiducialiter  agam  patres 
inlelligendum  esse  dicunt:  aperte  manifesteque  eos  de- 
fendam ').  Ceterum  per  prophetas  Deus  se  suis  laturum 
opem  promiserat. 

i-  Eloquia  Domini  eloquia  casta , argentum  igne 
examinatum,  probatum  terrae , purgatum  septuplum. 
Dominus  , qui  numquam  potest  nec  fallere  nec  falli , 
promisit.  De  hoc  eius  promisso,  quid  est,  quod  dubite- 
tur? Verbum  eius  verum  sincerum  fidele  J). 

" Tu  Domine  servabis  nos  et  custodies  nos  a ge- 
neratione hac  in  aeternum.  x\lius  : servabis  ea  (elo- 
quia). In  hoc  tanto  discrimine  tu  praeses  noster  es, 
tu  conservator,  tu  custos. 

■’  In  circuitu  impii  ambulant,  secundum  alti  tu- 


1)  r.hrysost.  Attianas. 
3)  Attianas,  in  Ii.  I. 

di  nem  tuam  multiplicasti  filios  hominum.  Nos  undique 
quidem  impii  circumveniunt , sed  tu  ab  altitudine  tua 
diligenter  observasti  (LXX),  ne  clam  nos  opprimant  '). 
Hebraicorum  verborum  haec  fere  sententia  est:  Exal- 
tationem summam  ruina  maxima  consequetur. 

PSALMVS  XIII. 

De  ini|)ieis  Mardochaei  et  Christi. 

Ad  regem  Saulum  vel  ad  Absalonem  hic  psalmus 
a nemine  fere  relatus  est  nisi  a scriptoribus  quibusdam 
natu  minoribus  *).  Naclusest  autem  aliam  interpretatio- 
nem de  Rabsace  Ezechiae  inimico 1 2  3 4 5) , et  tertiam  eamque 
antiquissimam  de  Pharisaeis  et  de  Anlichristo  *).  Ab  hac 
nos  allegorica  patrum  explicatione  non  modo  non  di- 
scedimus, sed  subiecto  historico  fundamento,  eam  sta- 
biliendam conftrmandamque  putamus,  itaque  de  Amane 
hunc  psalmum  accipimus  et  de  Christi  tum  in  priore 
tum  in  allero  adventu  adversariis.  Atque  huius  sententiae 
auctorem  habemus  ex  recentioribus  quidem  Di-Venceum, 
qui  dicit  hunc  psalmum  spectare  ad  Iudaeos  exsules  , 
ex  antiquioribus  vero  Origenem,  qui  Psalmum  52.  huic 
coniunctissimum  ad  eosdem  illos  pertinere  iudicat  5).  Suf- 
fragatur autem  nobis  admodum  istius  psalmi  inscriptio 
pro  Amalec.  quae  apud  Hieronymum  aliosquc  scripto- 
res veteres  exstat. 


1)  Alius  Graecus  : Quando  exaltati  fuerint  viles  filiorum  ho- 
minum, i.  e.  impii  extrudentur,  quando  viles  ex  filiis  hominum  exal- 
taveris, Io.  Clirys. 

2)  Cornei.  Bossuet.  al. 

3)  Theodorei.  Euthym.  Nicephor.  Beda  Calmet. 

4)  Athanas.  Kuseb.  tlieron.  Augustin.  Cassiador.  etc. 

5)  Origenes  in  Ps.  52,  7. 


Ps.  it,  s. 

p».  is.  Sed  priusquam  ad  hunc  psalmum  explicandum  acce- 
damus, de  tribus  versibus:  Sepulcrum  patens....  oculos 
eorum  necesse  esi  dicere.  Nam  illi  videntur  potius  habere, 
quod  de  eorum  veritale  suspicionem  moveat,  quam  quod 
dubitationem  ex  animis  nostris  tollat.  Nullis  enim  in 
libris  Hebraicis  nec  nostra  aetate  sunt,  nec  tertio  post 
Christum  saeculo  fuerunt.  Neque  enim  apud  Chaldaeum 
inveniuntur,  neque  apud  Origenem  exstiterunt.  Nam  eos 
ab  Hexaplis  abfuisse,  testatur  Cvril^js  Alexandrinus  >); 
veru  a Graecis  notatos  dicit  Hierony  mus  s).  Desunt  prae- 
terea apud  omnes,  qui  Origenianis  operibus  usi  sunt, 
ut  apud  Syrum  interpretem , apud  Kusebium  , Chrvso- 
slomum,  Theodoretum.  Nec  tamen  tantae  me  auctori- 
tates movent,  ut  suppositos  eos  esse  concedam.  Nam 
illud  certe  absurdum  est  existimare,  eos  a s.  Paulo  non 
esse  ex  hoc  psalmo  depromptos,  sed  contra  ex  illius 
epistola  a librario  in  hunc  locum  translatos.  Fuisse  autem 
eos  in  antiquissimis  Hebraeorum  exemplaribus,  duo  sunt 
argumenta.  Vnum,  quod  cis  sublatis,  hic  psalmus  omni 
ex  parte  cum  52.  congruit.  Quaenam  igitur  causa  co- 
gitari potest , quare  psalmus  idem  sil  in  psalterio  bis 
receptus?  Inscientiam  eius,  qui  unum  in  librum  psalmos 
redegit,  dicere,  petulantiae  est ; negligentiam,  impietatis. 
Quid  igitur  aliud  iu  causa  esse  potest,  quam  quod  hic 
psalmus  tribus  versibus  fuit  altero  illo  maior?  Alterum 
argumentum  est,  quod  eos  Septuaginta  interpretes  in 
Hebraicis  libris  repererunt.  Nam  in  eis  codicibus  omni- 
bus exstant,  quibus  inest  vulgata  h.  e.  vera  illorum 
interpretatio. 

1 Dixit  insipiens  in  corde  suo:  Non  est  Deus.  Amau 
ad  extremam  usque  impietatem  processit , ut  Deum  quem 


1)  Cyrill.  Alex,  vel  potius  glossa,  edt.  Ang.  Mai. 

2)  Hiero».  Ii.  I.  et  praef.  in  Iit).  1G.  eomm.  in  les. 

ludaci  colebam  esse  negaret.  Hunc  autem  malitia  et  im- 
pietate superaturus  est  Anlichristus. 

1 ■ Corrupti  sunt  et  abominabiles  facti  sunt  in  studiis 
suis,  non  est  qui  faciat  bonum,  non  est  usque  ad  unum. 
J-  Dominus  de  coelo  prospexit  super  filios  hominum, 
ut  videat , si  est  intclligens  aut  requirens  Deum.  Filii, 
hominum  vocantur  primi  Adami  sectatores,  qui  Mardo- 
chaei  fuerunt,  et  Christi  futuri  sunt  adversarii.  Nam  Mar- 
dochaico  tempore  Idumaei  omnis  in  toto  orbe  et  super- 
stitionis et  turpitudinis  auctores  ac  seminatores  erant. 
Hinc  flagitiosa  eorum  repugnantia  contra  Deum  et  ca- 
pitale illud  in  ludaeos  odium.  Horum  autem  extremo 
tempore  paries  suscipient  Antichristi  socii. 

3 Omnes  declinaverunt , simul  inutiles  facti  sunt, 
non  est,  qui  faciat  bonum,  non  est  usque  ad  unum. 
Primum  ad  varia  vitiorum  genera  declinaverunt  Ama- 
lecitae ; postea  omnes  cum  eis  Idumaei  in  eamdem  fla- 
gitiorum  turpitudinem  delapsi  sunt. 

3 Sepulcrum  patens  est  guttur  eorum,  linguis  suis 
dolose  agebant,  venenum  aspidum  sub  tabus  eorum. 
Amalecilae  Amanis  socii , quum  dolo  ac  fraude  caedis 
licentiam  impetrassent,  fauces  sanguinis  avidas  aperue- 
runt, ut  omnes  uno  die  ludaeos  absorberent. 

3-  Quorum  os  maledictione  et  amaritudine  plenum 
est,  veloces  pedes  eorum  ad  effundendum  sanguinem. 
Nihil  eorum  in  ore  est  nisi  impietas  in  Deum,  atrocitas 
in  homines.  Sanguinem  effundere  semper  parati  sunt, 
vi  caede  homicidioque  delectantur. 

3 Contritio  et  infelicitas  in  viis  eorum , et  viam 
pacis  non  cognoverunt , non  est  timor  Dei  ante  oculos 
eorum.  Vbicumquc  ludacormn  hostes , quos  Scvlhas 
fuisse  diximus,  irruptiones  fecerunt,  antecedebat  eos 
timor  dolor  horror,  luctus  autem  exsecrationes  infelici- 
tatesque sequebantur. 


Pi.  13,  I. 

p$  u,  4.  4 Nonne  cognoscent  omnes , qui  operantur  iniqui- 

tatem, qui  devorant  plebem  meam  sicut  escam  panis ? 
Ita  omnes  libidinibus  obcaecali  sunt,  ut  nemo  sit,  qui 
Deum  suorum  tutorem  vindicemque  fore  putet.  Faucibus 
apertis  populum  sanctum  ut  panem  impune  devorare 
avent.  Conferenda  sunt  ex  libro  Estherae : Et  hostes 
eorum  inhiabant  sanguini  et  ex  Ps.  123.  Cum  exsur- 
gerent homines  in  nos,  forte  vivos  de glut issent  nos. 

&•  Dominum  non  invocaverunt , illic  trepidaverunt  ti- 
more, ubi  non  erat  timor.  Communis  omnium  hominum 
sors  est,  ut  necesse  sit  credere  vereri  servire.  Qui  ea  quae 
divina  nobiscum  sapientia  communicavit , credere  non 
vult,  falsa  quae  humana  invenit  vesania,  credat  necesse 
est.  Qui  pio  animo  Deum  verum  non  veneratur,  ei  fatum, 
quod  superstitio  tinxit,  ac  falsi  dei  metuendi  sunt.  Illic 
trepidaverunt  timore , ubi  non  erat  timor.  Qui  recusat 
ne  Deo  serviat  summa  cum  libertate,  is  non  potest  non 
incidere  in  servitutem  voluptatis. 

6 Quoniam  Dominus  in  generatione  iusta  est.  Consi- 
lium inopis  confudistis , quoniam  Dominus  spes  eius 
est.  Idumaeis  Dominus  repudiatis,  ludaeos  elegit,  quos 
lutaretur,  defenderet,  ad  perfectionem  iustitiae  perdu- 
ceret. Dominus  in  generatione  iusta.  In  quo  quum  Mar- 
dochaeus  et  Christus  ')  spem  suam  collocaverint, quamvis 
ab  inimicis  spreti  sint,  tamen  vera  ignominia  et  turpi- 
tudine affici  non  potuerunt. 

7 Quis  dabit  ex  Sion  salutare  Israel?  Quum  averterit 
Dominus  captivitatem  plebis  suae,  exuit  abit  lacob  et 
laetabitur  Israel.  De  conversione  captivorum  dictum  est 
supra  in  loel  3,  1.  iudaei  et  Israelitae,  quum  essent  ad 
Deum  conversi , etiam  ab  inimicis  statim  liberati , in 


l)  De  Christo  qui  hoc  loro  inops,  alias  pauper  dicitur  v.  Kuscti. 
in  h.  I. 

unum  populum  redacti  et  paulo  post  in  patriam  re-  P».  u,  7. 
ducti  sunt. 


PSALMVS  XXII. 

De  typico  Mardochaei , de  vero  Christi  convivio. 

Praeclarissimi  huius  carminis  suavitas  sanctos  patrum 
animos  ita  permulsit , ut  de  eo  non  explicationes  sed 
nova  carmina  scripsisse  videantur.  Quae  qui  legere  volet, 
patres  ipsos  adeat.  Etenim  nos,  qui  Mardochaica  victoria 
quosdam  illustrare  psalmos  conamur,  breves  de  historia 
adnotationes , quam  accuratam  enarrationem  scribere 
maluimus.  Sed,  ut  ad  rem  ipsam  veniamus,  hunc  psal- 
mum superiori  i.  e.  21.  coniunctissimum  esse,  et  ex  illius 
sententia:  Edent  pauperes  fluxisse,  Cyrillus  Alexandrinus 
ostendit  •).  Quod  quum  ita  sit,  sequitur,  ut  quam  ad  rem 
psalmus  hic,  ad  eamdem  superior  pertineat.  Atqui  hunc 
vel  in  exsilio  vel  in  reditu  a ludaeis  cantatum  Origenes 
dicit,  Athanasius  Beda  Calmetius  J)  alii.  Neque  silentio 
praetereundum  est,  Bedam  adseripsisse  verba : ad  Hester, 
quibus  aut  se  ipsum  aut  alios  in  ca  esse  sententia  indi- 
cavit , ut  eum  ad  Estheram  spectare  putarent.  Quoniam 
igitur  ex  sententiis  patrum  superior  psalmus  huic  co- 
gnatus est,  hic  vero  vel  in  universum  ad  Iudaeos  exsules 
vel  singulalim  ad  Estheram  perlinet:  nonne  consentaneum 
est,  superiorem  non  ex  arbitrio  nostro  sed  ex  auctoritate 
patrum  allegorice  ac  typice  posse  ad  rem  Estherianam  re- 
ferri? Quod  autem  ad  hunc  palmum  attinet,  cum  ludaei, 
ut  arbitror,  post  victoriam  conviviumque  Mardochaei  ce- 
cinerunt , reditum  felicem  exoptantes  in  patriam  ; nos 


I)  Cyrill.  Ale*,  in  h.  I. 

'-)  Origenes  Sei.  in  v.5.  Attianas,  apud  Dan.  Barb.  Beda  in  h.  I. 

p*.  m.  vero  eum,  et  propria  quidem  verborum  \i  retenta,  Deo 
Filio  de  sanctissimo  sacramento  canimus,  desiderantes 
cibum  civitalemque  aeternam. 

'•  Dominus  regit  me  el  nihil  mihi  deerit  in  loco 
pascuae  ibi  rne  collocavit . super  aquam  refectionis  edu- 
cavit me.  Hebraeus  futuro  tempore  usus,  Dominus  pastor 
meus,  inquit,  nihil  mihi  deerit,  in  amoenitate  herbae 
faciet , ut  accumbam,  ad  aquam  quietis  adducet  me. 
Populus  in  patriam  se  rediturum  gaudet,  ut  et  alimentum 
doctrinae  divinae  et  aquam  refectionis  qui  Spiritus  sanctus 
est,  a Iesu  Christo  accipiat  ').  Sed  quomodo  in  patriam 
redire  poterii,  nisi  ad  Deum  antea  reverterit? 

3-  Animam  meam  convertit . deduxit  me  super  se- 
mitas iustitiae  propter  nomen  suum.  Illa  animorum 
conversio  ieiunio  lacrimis  supplicationibusque  effecta  est. 
Mardochaeus  et  Esthera  et  qui  cum  eis  erant,  postquam 
per  dies  tres  neque  cibi  quidquam  neque  potus  sumpse- 
runt , sese  reddiderunt  dignos , qui  et  suam  et  Mardochaei 
salutem  a Domino  impetrarent  ab  coque  in  iustitiae  viam 
reducerentur.  Apostoli  autem  nonne  simile  videntur  ob- 
servasse ieiunium?  Praedicens  enim  Dominus:  Venient 
autem  dies,  inquit , cum  auferetur  ab  cis  sponsus  et 
tunc  iciunabunt  5).  Paulus  certe  apostolus  non  sine  di- 
vino consilio  eam  in  urbem  adductus  est , ubi  eidem 
Idumaei,  qui  Mardochaei  tempore  Susis,  dominati  sunt; 
ibique,  ut  tribulis  eius  Mardochaeus,  trium  dierum  ie- 
iunium servasse  traditur. 

4 Nam  etsi  ambulavero  in  medio  umbrae  mortis, 
non  timebo  mala,  quoniam  tu  mecum  es.  In  umbra 


1)  Cyrill.  Alex,  pascua  dicit  verba  divina,  aquam  Spiritum  san- 
ctum vel  paradisum;  Kusebius  autem  aquam  vel  Spiritum  sanctum 
vel  baptisma. 

2)  Cf.  Mare.  16,  10. 

mortis  Iudaei  versabantur  usque  ad  diem  caedis,  apo-  p«.  «,  3. 
sloli  usque  ad  diem  resurrectionis. 

4-  Virga  tua  et  baculus  tuus  ipsa  me  consolata  sunt. 

Virga  ex  patrum  sententia  ad  castigationem  et  educa- 
tionem, baculus  ad  patrocinium,  ad  custodiam  tule- 
lamque  spectat  ').  Sed  praeter  illam  nescio  an  subtilior 
quaedam  his  verbis  subsit  sententia.  Virga  enim,  qua 
veteres  ad  sbrliendum  et  vaticinandum  utebantur,  etiam 
sortis  vim  habet.  Vnde  illud  : Non  relinquet  Dominus 
virgam  peccatorum  super  sortem  iustorum.  Iustis  igitur 
sors  a Domino  data  summo  solatio  fuit.  Sed  videamus 
de  baculo.  Moyses  baculum,  quem  ad  ducendos  greges 
adhibuerat,  retinere  eoque  suos  e servitute  educere  iussus 
est.  In  Amanis  tempore  Deus  quanta  et  comitate  et  be- 
nignitate fuit,  quum  ipse  baculum  gubernalionemquc 
assumere  suosque  e mortis  periculo  vindicare  non  gra- 
varetur? Virga  igitur  etiam  ad  bonorum  distributionem, 
baculus  ad  gubernationem  pertinet. 

5 Parasti  in  conspectu  meo  mensam  adversus  eos 
qui  tribulant  me.  Hoc  loco  ex  eis  quae  antea  de  huius 
psalmi  tempore  et  fine  diximus,  iustum  fructum  capere 
coepimus.  Nam  quod  alii  vix  demonstrare  possunt,  nobis 
per  se  patet,  haec  verba  de  convivio  Mardochaci  et  de- 
mensa Christi  intelligi  oportere  *). 

5 Impinguasti  oleo  caput  meum.  Oleum  vel  gratiam 
vel  potius  regalis  sacerdotii  dignitatem  dicimus.  Nam 
Christus  apostolos  et  sacerdotes  et  iudices  esse  voluit. 

Fgo  dispono  vobis,  ait,  sicut  disposuit  mihi  pater  meus, 
ut  edatis  et  bibatis  super  mensam  meam  in  regno  meo 
ct  sedeatis  super  thronos  iudicantes  duodecim  tribus 
Israel. 


t)  Attianas. 

2)  Cyrill.  Alex,  mensam  corpus  Christi  dicit 

a-  Et  calix  meus  inebrians  quam  praeclarus  est! 
Cogitanti  mihi  et  de  admirabili  Christianorum  bcatitudine 
meditanti  accidere  solet , ut  summo  gaudio  acerbissimus 
dolor  admisceatur  ex  haereticorum  miseria  perceptus. 
Venit  autem  interdum  in  mentem  etiam  dedecus  illud 
hominibus  nostris  adspersum  ab  isto,  qui  amari  sui  animi 
sentinam  in  sponsam  Christi,  in  iudices  ab  eo  creatos,  in 
institutum  ab  eodem  missae  sacrificium  exhaurire  atque 
effundere  non  dubitavit.  Iste  enim  apud  Saxones,  qui  ab 
antiquis  iam  scriptoribus  insignem  castitatis  laudem  nacti 
sunt,  scriptis  et  exemplo  tantum  valuit,  ut  caecos  illos 
furore  in  turpitudinem  seditionemque  stimularet  com- 
moveretque,  uti  altaria  frangerent,  violarent  calices, 
Christi  expellerent  ministros,  sacerdotes  iudicesquc  ex 
finibus  suis  deturbarent.  Quibus  rebus  factum  est,  ut 
Dei  immortalis  iudicio  undecima  iam  generatio  sine  re- 
missione peccatorum , sine  evangelii  praedicatione,  sine 
administratione  sacramentorum,  sine  sacrificio,  sine  sa- 
cerdotio algere  et  esurire  consuesceret.  Et  calix  meus 
inebrians  quam  praeclarus  est ! 

6-  Et  misericordia  tua  subsequelur  me  omnibus 
diebus  vitae  meae  et  ut  inhabilem  in  domo  Domini 
in  longitudinem  dierum.  Eucharisticae  gratiae  et  dele- 
ctationes quid  aliud  nobis  quam  pignora  sunt  futurae 
gloriae  gaudiorumque  caelestium? 

PSALMVS  XXVIII. 

Propheta  Ileo  gratias  agit. 

Propheticam  huius  carminis  altitudinem  ad  humilem 
descriptionem  tempestatis  pluviaeque  recentiorum  quo- 
rumdam detraxit  inscientia.  Patres  contra,  etiamsi  accu- 
rata eis  interdum  vel  rerum  gestarum  vel  linguarum 
scientia  desit,  tamen  semper  se  in  explicationibus  suis 

subtiles,  semper  amplos  atque  ingeniosos  praestant.  Psal- 
mum hunc  plerique , quum  vocem  Domini  de  evangelio 
intelligerent , ad  Christum  retulerunt,  quidam  historiam 
secuti  ad  Davidem,  nonnulli  ad  Ezechiam  *).  Sed  verum 
de  tempore  vidisse  videntur  Eusebius  et  Athanasius, 
quorum  alter  diluvium  ad  quod  pristini  incolae  re- 
ducuntur, terram  esse  voluit  vastatam  ah  Assyriis  ’), 
alter  hunc  psalmum  cum  95.  consentire  dixit 1 2  3).  Plu- 
rimum etiam  hic  psalmus  coniunctus  est  cum  92.  Domi- 
nus regnavit  et  cum  eis  vaticiniis  quae  a nobis  exposita 
sunt  de  incursione  Scylharum.  Nam  quum  in  litteris  sa- 
cris populus  Israelitarum  comparetur  terrae:  quid  magis 
consentaneum , quam  ut  et  gentes  mari  camparentur , 
et  irruptiones  gentium  aquarum  inundationibus?  Sed 
gentes  quamvis  ferae  et  effrenatae  sint  et , quocumque 
velint,  videantur  vagari,  tamen  numquam  eis  contigit, 
ut  imperio  sese  Altissimi  possent  subtrahere  aut  sine 
eius  concessu  Israelitis  nocere.  Nam  rugire  Dominus 
ex  Sion  ac  tonare  dicitur,  suisque  semper  ad  auxilium 
ferendum  adesse.  Sed  infinita  cum  maiestate  vocem  suam 
tum  edidit,  quum  per  Mardochaeum  penitus  delevit 
Amalecitas  omnium  gentium  exagitatores.  Ille  enim  per- 
cipere sibi  visus  est  voces  tumultus  tonitrua.  Quum 
autem  auxilium  a Domino  acceperit,  gratias  ei  agit  hoc 
praeclarissimo  carmine  expressas. 

'■  Afferte  Domino  filii  Dei,  afferte  Domino  filios 
arietum,  afferte  Domino  gloriam  et  honorem.  Hebraeus 
ita : Afferte  Domino  filii  cervorum , afferte  Domino 


1)  Theodoret.  Beda. 

2)  Athanas.  ap.  Dan.  Barb.  ad  v.  10.  Dominus  diluvium  etc.  De- 
solatam ab  Assyriis  terram  iterum  reformabit  et  habitare  faciet. 

3)  Euseb.  in  Ps.  28.  Praesens  psalmus , cui  consonat  nonagesi- 
mus quintus  etc.  Habet  autem  Ps.  05.  hanc  inscriptionem : Quando 
domus  aedificabatur  post  captivitatem  Babylonicam. 

rol.  II.  II 


p«. ». 

p«.  m,  t.  gloriam  et  honorem.  Si  totam  Iudaeorum  historiam  per- 
quires diligenter,  dubito  num  invenias  quod  ad  Hebraica 
filii  cervorum  verba  illustranda  idoneum  sit.  At  vero  res 
Estheriana  eiusmodi  est,  quae  et  his  vocabulis  et  cis, 
quae  sunt  in  titulo  Ps.  21.  pro  cerva  matutina,  lucem 
possit  afferre.- Nam  et  Mardochaeus  cervus  vocatur  et 
Christus,  filii  autem  cervorum  ludaei,  propter  velocita- 
tem, qua  nocturno  tempore  universos  hostes  suos  op- 
presserunt. Scriptura  autem  Septuaginta  interpretum  filii 
Dei,  iam  antiquitus,  teste  Eusebio  '),  et  ab  Hebraicis 
libris  et  ab  omnibus  interpretationibus  abfuit.  Iure  autem 
filii  Dei  appellati  sunt  ludaei,  et  appellantur  Christiani; 
quoniam  alteri  a Deo  per  Mardochaeum  liberati  sunt, 
alteri  per  Christum  redempti.  Quamobrem  eidem  apte 
dicuntur  semen  Christi  (Ps.21.),  hereditas  Domini,  mer- 
ces, fructus  ventris.  (Ps.  126.) 

1 AJJerte  Domino  gloriam  nomini  eius,  adorate 
Dominum  in  atrio  sancto  eius.  Pro  illo:  in  atrio  sancto 
eius  Hebraeus:  in  decore  sanctitatis.  Mardochaica  victo- 
ria parta,  Deus  quum  suis  tum  vero  gentibus  sanctitatem 
suam  insignem  fecit.  Saepius  autem  ludaei  admoniti  sunt, 
ne  sibi  victoriam  illam  sed  soli  Deo  honori  darent. 

s Vox  Domini  super  aquas,  Deus  maiestatis  intonuit. 
Dominus  super  aquas  multas.  Litterae  Mardochaei  epi- 
stolas Amanis  irritas  fecerunt  ac  nullas.  Superavit  igitur 
vocem  hominis  vox  Domini.  Quae  eadem  omnium  gen- 
tium sonitum  vicit , quum  Scythae  in  ludaeos  impetum 
facerent,  ac  postea,  quum  eidem  isti  cum  Gothis  aliisque 
barbaris  coniuncti  in  ecclesiae  fines  irruerent.  Dominus 
tum  gubernator  aquarum J),  lum  ultor  ac  punitor  extitit. 


1)  F.useb.  in  li.  1.:  Neque  enim  ipsi  arietes  haec  Domino  adferrc 
iubentur,  sed  filii  arietum  etc.  . 

7)  Augustinus  in  Ps.  1,4.  aquas  dicit  populos  posse  intelligi,  quio 
et  aquae  populi  interpretentur  in  Jpocal. 

’•  Vox  Domini  in  virtute,  vox  Domini  in  magni  fi-  p$.  s».  4. 
centia.  ••■Vox  Domini  confringentis  cedros  et  confringet 
Dominus  cedros  Libani.  Cedros  patres  dicunt  excelsos 
homines  esse  elatos  ac  superbos.  Sunt  autem  hoc  loco 
praeter  Idumaeos  Christi  adversarii  maligniquc  inimici 
ecclesiae.  Libanus  Veneri  dicatus  in  potestate  erat  Idu- 
maeorum. Dominus  non  tantum  homines  perditos  per 
Mardochaeum,  verum  etiam  templa  deorum  nemora 
lucosque  delevit  ').  Cf.  Ps.  36,  35. 

6-  Et  comminuet  eiis  tamquam  vitulum  Libani  et 
dilectus  quemadmodum  filius  unicornium.  Pronomen 
eas  aineti  falso  irrepsisse  in  translationem  Graecam,  quis 
non  videt?  Pro  verbo  dilectus  interpretes  omnes:  Sarion. 
Vertendum  est  hoc  modo:  Et  ut  vitulum  comminuet  Li- 
banum, et  Sarion  tamquam  filium  unicornium 1  2).  Libanus 
et  Sarion  montes  in  finibus  Damascenorum,  Idumaicis  deis 
sacri.  De  posteriore  Moyses  ita:  Ucrmon  quem  Sidonii 
Sarion  vocant  et  Amorraci  Sanir  (Deui.  3,  8.)  3).  Cum 
ludaeorum  victoria  mons  Sion  sublime  elatus  est,  non 
modo  Deus,  Venus  contra  et  sol  atque  una  cum  cis  Li- 
banus Hermonque  deminuti  ac  depressi. 

"•  Vox  Domini  intercidentis  flammam  ignis.  Duplex 
potest  esse  sententia.  Dominus  restinguit  flammam  ignis 
i.  e.  Idumaeorum  furorem,  qui  in  ludaeos  impetum  fa- 
cere parati  erant,  aut  emittet  flammam  ignis  i.  e.  ludaeo- 
rum ardorem,  qui  ex  verbo  prophetae  Idumaeos  tamquam 
stipulam  consumpserunt, 

8 Vox  Domini  concutientis  desertum  et  commovebit 


1)  Euthym.  in  b.  1. 

2)  Hieronymus  ita  : Disperget  eas  quasi  vitulus  libani  et  Sarion 
quasi  filius  rhinocerotis.  De  nostra  interpretatione  v.  Euseb.  Basii. 
Athauas.  Euthym.  Nicephor. 

3)  Hermon  i.  e.  inons  Anionis;  Sarion  i.  e.  mons  Onis;  Sanir 
i.  e.  mons  Oris. 

pi.  m.  b.  Dominus  desertum  Cades.  Desertum  Sin  vel  Cades  prope 
fines  erat  Idumaeorum,  celeberrimum  ex  victoria  de 
Amalecitis  reportata.  Cunctam  igitur  Idumaeam  concu- 
tiet ac  commovebit. 

9-  Vox  Domini  praeparantis  cervos  et  revelabit 
condensa.  Symmachus : Vox  Domini  complentis  cam- 
pos. Syrus : Vox  Domini  agitat  ramos  et  evellit  silvas. 

9 Et  in  templo  eius  omnes  dicent  gloriam.  10  Do- 
minus diluvium  inhabitare  facit  et  sedebit  Dominus 
rex  in  aeternum. 11  Dominus  virtutem  populo  suo  dabit. 
Dominus  benedicet  populo  suo  in  pace.  Aquis  gentium 
sola  voce  fugatis , Dominus  terram , quam  illae  inunda- 
verant, populo  suo  redditurus  est. 

PSALMVS  XXIX. 

De  Mardochaei  Cliristique  exaltatione. 

Huius  [psalmi  titulus  est:  de  dedicatione  domus. 
Davidi.  De  hac  domo  interpretes  vehementer  inter  se 
dissentiunt.  Quidam  tabernaculum  intellexerunt,  alii  tem. 
pium  a Salomone  aedificatum.  Nec  defuerunt , qui  de 
altero  templo  cogitarent.  Sed  si  coniecturas  sequi  liceat, 
etiam  domus  Amanis  possit  intclligi,  quae  data  est 
Estherae.  Patres , quum  hunc  psalmum  ad  resurrectio- 
nem referunt  '),  verba  de  eo  templo  accepisse  videntur, 
de  quo  Dominus  dixit:  Solvite  templum  hoc  et  in  tribus 
diebus  excitabo  illud.  Et  propheta  profecto  vel  templum 
illud  significavit  vel  domum  familiamque  Israel,  quae 
ut  antea  per  Mardochaeum , sic  post  per  Christum  Do- 
mino dedicata  est.  Qui  historiae  rationem  habuerunt 
Theodorctus  et  Beda,  hunc  psalmum  ab  Ezcchia  putarunt 
cantatum  post  receptam  bonam  valetudinem.  Quamquam 
autem  cum  cum  patribus  ad  Christum  vere  et  proprie 


1)  Hieronym. 

spectare  dicimus,  tamen  quid  impediet,  quin  in  inter- 
pretatione etiam  ad  Mardochaeum,  qui  illius  similitu- 
dinem gessit,  respectum  habeamus? 

5'  Exaltabo  te  Domine , quoniam  suscepisti  me . 
nec  delectasti  inimicos  meos  super  me.  3 Domine  Deus 
meus  clamavi  ad  te  et  sanasti  me.  Mardochaeum  Deus 
eripuit  a nece , Christum  e sepulcro  ad  vitam  revocavit , 
utriusque  horum  inimicis  noluit  dare  laetitiam.  Alterum 
sanavit  a dolore,  quem  ei  futurum  Iudaeorum  supplicium 
inussit,  alterum  a vulneribus  et  ab  ipsa  morte. 

4-  Domine  eduxisti  ab  inferno  animam  meam  sal- 
vasti me  a descendentibus  in  lacum.  A descendendo,  a 
descensu.  Haec  vere  et  proprie  de  quo  possunt  intelligi, 
nisi  de  solo  Christo?  Neque  enim  Mardochaeus  ex  inferno 
in  vitam  reductus  est, nec  David,  nec  Salomo,  nec  Ezechias 
nec  alius  quisquam. 

5-  Psallite  Domino  sancti  eius  et  confitemini  me- 
moriae sanctitatis  eius.  Crebra  est  adhortatio,  ut  ludaei 
Deo,  qui  clementem  iusluin  sanctumque  se  praestitit, 
gratias  agant  neve  umquam  laudes  canere  desinant.  Quid 
est  enim,  quod  grato  animo  magis  Deo  placeat? 

6 Quoniam  ira  in  indignatione  eius  et  vita  in  vo- 
luntate eius , ad  vesperum  demorabitur  fletus  et  ad 
matutinum  laetitia.  Vesper  et  mane,  ut  in  principio 
Genesis,  noctem  et  diem  significare  potest  vel  etiam 
tempus  fortunae  ac  tempus  felicitatis.  Sed  hoc  loco  quid 
est,  cur  a propria  verborum  vi  discedamus?  Mardochaeus 
vespertino  tempore  in  magna  angustia  ac  tristitia  erat, 
matutino  autem  summa  eam  secula  est  laetitia.  Perve- 
speri Christus  maximis  futurae  mortis  doloribus  angeba- 
tur; vesperi  mortuus  est  et  sepultus,  mane  autem  vitam 
aelernamquc  gloriam  assecutus  '). 


1)  Hieronym.  in  Ii.  I. 


P*.  2». 


Digitized  by  Google 


— 11(8  — 

Pi.m  7 Ego  autem  dixi  tn  abundantia  mea:  Non  mo- 

vebor in  aeternum.  *•  Domine  in  voluntate  tua  prae- 
stitisti decori  meo  virtutem.  Avertisti  faciem  luam  a 
me  et  factus  sum  conturbatus.  Quod  dicit  in  abun- 
dantia, secundum  Hebraeum  est : in  tranquillitate.  Mare 
quamvis  fluctibus  intumescat,  imum  tamen  quietum  ma- 
net atque  immotum;  sic  etiam  Christus,  quum  maximis 
cioloribus  iactaretur,  intimo  animo  tranquillitatem  illam 
divinam  conservavit,  quae  e\  fidei  fidentiaeque  nascitur 
securitate.  Quum  Deus  Pater  faciem  averteret,  ad  eum 
Filius  clamavit:  Deus  Deus  meus  quare  me  dereliquisti? 

9 Ad  te  Domine  clamabo  et  ad  Deum  meum  depre- 
cabor. Quae  utilitas  in  sanguine  meo  dum  descendo 
in  corruptionem.  Corruptionem  perpetuam  debemus  in- 
telligere.  Nisi  enim  Christus  resurrexisset,  vana  esset  fides 
nostra.  Nunc  autem  mortuus  est  propter  peccata  nostra 
et  resurrexit  propter  justificationem  nostram. 

10  Numquid  confitebitur  tibi  pulvis  aut  annuntiabit 
veritatem  tuam?  Neque  caro  neque  pulvis  prodest  quid- 
quam. Veracem  autem  in  promissis  fidumque  se  Deus 
praebuit,  quod  Christum  suscitavit  mortuum.  Divinae 
veritatis  testis  resurrectio  erat  ipsa. 

11  Audivit  Dominus  et  miserius  est  met  . Dominus  fa- 
ctus est  adiutor  meus.  n-  Convertisti  planctum  meum 
in  gaudium  mihi ; conscidisti  saccum  meum  et  circum- 
dedisti me  laetitia.  Estherianae  rei  scriptor  eisdem  fere 
verbis  usus,  et  luctus  atque  tristitia,  inquit,  in  hila- 
ritatem gaudiumque  conversa  sunt.  lure  autem  propheta 
Mardochaicum  saccum  commemorat,  cui  quis  non  videt 
in  Christo  corpus  respondere  , quo  poenitentiae  humili- 
tatisque opera  sunt  perfecta? 

13  Vt  cantet  tibi  gloria  mea  et  non  compungar. 
Domine  Deus  meus  in  aeternum  confitebor  tibi.  Gloria 
quam  post  resurrectionem  Christus  et  apud  suos  in  ter- 

ris,  et  apud  Deum  in  coelis  consecutus  est,  ea  quidem  p«.  m.  w. 
Deo  Patri  laudes  cantat  aeternas. 

PSALMVS  XXXIX. 

Sacerdotalis  oralio  Christi. 

In  eorum  numero,  qui  antiquitus  Christi  imaginem 
gesserunt,  haud  scio  an  primum  locum  obtineat  Mar- 
dochaeus.  Quam  rem  quum  ex  disputatione  nostra  tum 
ex  vaticiniis  psalmisque  satis  iam  perspectam  arbitror. 

Quare  io  amplissimo  hoc  typo  quid  mirandum , si  ne 
is  quidem  defuit,  qui  eamdem  cum  Mardochaeo,  quam 
Adamus  cum  Christo,  rationem  habuit?  Atque  eum 
Saulum  regem  esse  dicimus.  Nam  ut  Saulus  et  Mardo- 
chaeus,  sic  Adam  et  Christus  unum  habuerunt  eum- 
demque  patrem;  hi  quidem  Deum,  illi  vero  Cisem. 

Natus  est  enim  Mardochaeus  patre  Semei  viro  de  co- 
gnatione Saul  ').  Christus  de  Spiritu  sancto  ex  Virgine 
filia  Adami.  Quibus  rebus  effectum  est , ut  etiamsi  Mar- 
dochacus  patre  non  usus  est  Saulo,  neque  Christus 
Adamo;  tamen  nec  ille  a Saulo  nec  hic  ab  Adamo  ge- 
nere sanguineque  esset  alienus.  Regnum  autem  Deus 
utrique  et  Adamo  et  Saulo  tradidit.  Ac  sacrarum  litte- 
rarum testimoniis  constat,  nisi  a duobus  illis  divinum 
mandatum  spretum  neglectumque  esset,  Deum  numquam 
regalem  dignitatem  neque  ab  eis  ipsis  neque  ab  eorum  po- 
steris ad  alios  translaturum  fuisse.  Sed  Deo  neque  Adamus 
paruit  neque  Saulus;  alter  in  peccatum  adductus  est  a 
muliere,  a populo  alter.  Quamobrem  eorum  uterque 
hanc  eamdem  poenam  dederunt,  ut  et  regnum  stalim 
et  vitam  paulo  post  amitterent.  Atque  ut  Mardochaeus 
delevit  contumeliam  Sauli  Semeique  maledicta:  sic  Chri- 


1)  II.  Regg.  16,  5. 

e».  3».  slus  peccalum  Adaini  delictaque  posterorum  sustulit.  Sed 
ut  ad  psalmum  ipsum  proprius  accedamus,  plerique  pa- 
tres eum  de  Christo  esse  dixerunt.  Quae  sententia  fixa 
esse  ac  manere  debet.  Quosdam  autem  Cyrillus  Alexan- 
drinus dicit  fuisse,  qui  eum  etiam  referrent  ad  ludaeos 
exsules.  Atque  in  hac  ipsa  sententia  fuit  Beda  Venerabi- 
lis, quam  nemo  dubitabit , quin  ab  orthodoxis  interpre- 
tibus sumpserit  ').  Propheta  autem  si  ad  ludaeos  exsules 
spectavit,  num  potest  esse  dubium,  quin  etiam  rationem 
habuerit  Mardochaei?  Agit  autem  potissimum  de  obe- 
dientia  Mardochaei  et  Christi,  quae  iuste  iudicari  non 
potest  nisi  inobedientia  cognita  Sauli  et  Adami.  Quamo- 
brem  ad  sententias  accurate  perspiciendas  multum  vide- 
tur sententia  illa  valere,  quam  SamueI  pronuntiavit  contra 
Saulum.  Est  autem  huiusmodi : Numquid  vult  Dominus 
holocausta  et  victimas  et  non  potius  ut  obediatur  voci 
Dominii  Melior  est  enim  obedientia  quam  victimae  et 
auscultare  magis  quam  offerre  adipem  arietum 1  2 3).  Sed 
propheta  quamvis  respexerit  ad  Mardochaeum , tamen 
hoc  vaticinium  in  universum  ita  conscripsit,  ut  vere  ac 
proprie  non  possit  nisi  de  Christo  intelligi. 

2 Expectans  expectavi  Dominum  et  intendit  mihi. 
Exspectavit  Mardochaeus  ieiuniis  orationibusque  vacans 
per  dies  tres;  exspectavit  per  totidem  dies  Christus  in 
sepulcro  et  apud  inferos. 

3 Et  exaudivit  preces  meas  et  eduxit  me  de  lacu  mi- 
seriae et  de  luto  faecis.  Sepulcrum  et  infernum  indicat , 
unde  non  Mardochaeus  sed  solus  Christus  ereptus  est. 


1)  Hunc  psalmum  a pluribus  scriptoribus  et  eis  quidem  catho- 

licis ad  Babylonicum  exsilium  relatum  esse,  ex  verbis  s.  Cyrilli  ap- 
paret. Nam  opinionem  haereticorum  sanctus  ille  interpres  aut  non 
eommemorasset  aut  certe  refutasset  V.  Beda  in  h.  ps.  et  Cyrill.  Alex. 
Patrr.  Nov.  Bibi.  edt.  Ang.  Mai  t.  3. 

3)  1.  Regg.  (5,  2J 

s-  Et  statuit  super  petram  pedes  meos  et  direxit  p>.  39, 3. 
gressus  meos.  Mardochaeus  constitutus  est  super  petram 
securitatis,  Christus  super  firmissimum  montem  immor- 
talitatis. 

4 Et  immisit  in  os  meum  canticum  novum,  carmen 
Deo  nostro.  Secundum  vaticinium  illud : Canent  secun- 
dum dies  iuventutis.  Quum  ludaei  post  liberationem 
Mardochaei,  tum  discipuli  post  Christi  resurrectionem 
nova  cecinerunt  carmina. 

4 Videbunt  multi  cl  timebunt  et  sperabunt  in  Do- 
mino. ludaei  et  Graeci  quum  Dominum  surrexisse  co- 
gnoscerent, timuerunt  et  crediderunt. 

5-  Beatus  vir  cuius  est  nomen  Domini  spes  eius  et 
non  respexit  in  vanitates  et  insanias  falsas.  Omnes  qui 
verum  Deum  colentes  superstitiones  spernunt,  summae 
ex  fide  bealitudinis  participes  fore  dicit. 

6 Multa  fecisti  tu  Domine  Deus  meus  mirabilia  tua, 
et  cogitationibus  tuis  non  est  qui  similis  sit  tibi.  An- 
nutiavi  et  loculus  sum , multiplicati  sunt  super  nume- 
rum. Divina  consilia,  quae  ex  liberatione  Judaeorum  ge- 
nerisque humani  redemptione  cognoscuntur,  nonne  tam 
multa  et  varia  sunt,  ut  omnem  numerum  superent?  tam 
porro  magna  tamque  infinita,  ut  numquam  nec  mente 
comprehendi  nec  ullo  ore  explicari  possint?  Sed  propheta 
etiamsi  multa  iam  se  de  hac  re  carmina  scripsisse  dicit, 
tamen  se  negat  beneficiorum  numerum  aut  assequi  posse 
cogitando  aut  laudando  satis  extollere.  Nam  ex  omni 
rerum  memoria  hanc  novam  rem  et  inauditam  admi- 
rabilemque  animadvertit : 

1 Sacrificium  et  oblationem  noluisti,  aures  ( corpus ) 
autem  perfecisti  mihi,  holocaustum  et  pro  peccato  non 
postulasti,  *■  tunc  dixi:  Ecce  venio.  Pro  aures  scriptura 
difficilior:  corpus;  et  ob  eam  causam  praeferenda.  Quo- 
modo potuerit  corpus  mutari  in  aures,  video  ; quomodo 


Digitized  by  Google 


— 202  — 


p».  »,  7.  aures  in  corpus,  non  intelligo.  Confirmatur  autem  haec 
scriptura  auctoritate  Septuaginta  virorum.  Nam  ita  eos 
convertisse,  praeter  codices  testes  sunt  s.  Paulus  apo- 
stolus, Athanasius,  Cvrillus  Alex.,  vetus  Itala,  Ambrosius 
Augustinus  interpres  Arabs,  alii.  Altera  autem  scriptura 
apud  veteres  Latinos  adeo  ignota,  ut  s.  Ambrosius  Apol- 
linaristis  nihil  obiiceret  de  diversa  scriptura,  sed  pro- 
phetam etiam  de  anima  Christi  non  de  solo  corpore 
loqui  affirmaret.  Sed  haec  de  varietate  scripturae.  Pro 
peccatis  Deum  placare  sine  dubio  Adam  studuit  et  Saulus. 
Sed  eiusmodi  victimis  qui  divinae  iustitiae  satisfieri  po- 
tuisset? Quocirca  Christo  creata  ac  praeparata  humana 
natura  est,  ut  se  ipsum  victimam  offerret  ad  placan- 
dum, hostiamque  ad  vescendum.  Non  de  Mardochaeo 
haec  vere,  sed  de  solo  Christo  dici  posse  patet. 

*•  In  capite  libri  scriptum  est  de  me . 9 ut  facerem 
voluntatem  tuam.  Deus  meus  volui  et  legem  tuam  in 
medio  cordis  mei.  Quidam  patres  Latini  caput  h.  1.  prin- 
cipium significare  putarunt.  Itaque  verba  illa  vel  ad 
primum  psalmum,  vel  ad  Genesim  retulerunt,  vel  ad 
initium  Evangelii,  quod  est  secundum  Ioannem.  Sed  vox 
Graeca  unde  Latina  sumpta  est,  primum  indicat 

capitulum,  deinde  etiam  volumen  parvum,  in  quo  ca- 
pitulum unum  scribi  potuit.  Hoc  autem  loco,  id  quod  ex 
verbis  Hebraicis  et  ex  Ezechiel.  3.  cognosci  potest,  iddem 
valet,  quod  volumen  parvum  ‘).  Quodsi  autem,  quem 
potissimum  librum  propheta  voluerit  intelligi,  quaeris, 
facile  id  ex  Hebraicis  librorum  nominibus  investigare 
poteris.  Nam  liber  Estherae  vocatus  est  ab  ipso  eius 
auctore  volumen  libri  3),  a posterioribus  autem  ludacis 
vel  volumen  libri  vel  volumen  vel  volumen  Estherae 


t)  S.  Athnnas.  in  h.  I.:  Caput  Hebraei  tomum  appellant. 

S)  Efth.  9,  3«. 

vel  Assueri  volumen , idque  ob  eam  causam , quod  opu-  p*  », ». 
sculum  hoc  ila  convolutum  pro  epistola  a Mardochaeo 
missum  est  ad  ludaeos.  Quae  quum  ita  sint  et  quum 
Eslherae  volumen  de  Christo  magis  quam  de  Mardochaeo 
scriptum  esse  videatur,  vix  dubium  est,  quin  et  haec 
verba  et  ea  quae  sunt  apud  Ezechielem  3.  ad  volumen 
libri  pertineant.  Nam  ex  hoc  libro  si  Mardochaei  fides 
cognoscitur,  quanto  magis  quasi  oculis  subiecla  obedien- 
tia  Christi  conspicitur?  Nam  haec  tamquam  igne  probata 
est  duobus  modis,  quum  a daemone  Christus  lentaretur 
et  quum  moreretur  in  cruce.  Quid  vero?  in  Eslherae 
libro  nonne  daemonem  audis  Christum  admonentem , ut 
sese  ad  pedes  ipsius  proficiat  ipsumque  adoret  tamquam 
Deum?  Crucem  autem  videsne  paratam  inimicosque  in 
eo  esse,  ut  Christo  manus  inferant  eumque  ad  patibulum 
trahant?  Christum  vero  legem  in  medio  corde  receptu- 
rum, indicavit  Ezcchiel  volumen  libri  edere  iussus  atque 
absumere.  Quemadmodum  autem  volumen  illud  primum 
amarum  deinde  dulce  visum  est:  sic  Christi  obedientia, 
quae  in  morte  cernitur,  nihil  acerbius;  nec  quidquam 
resurrectione,  quae  obedientiae  merces  est,  dulcius  aut 
iucundius.  Verba,  quae  hactenus  posuit  propheta,  Christi 
sunt  in  mundum  ingredientis;  ea  quae  sequuntur  dece- 
dentis. 

10  Annuntiavi  iustitiam  tuam  in  ecclesia  magna, 
ecce  labia  mea  non  prohibebo.  Domine  tu  scisti.  " lusti- 
tiam  tuam  non  abscondi  in  corde  meo . veritatem  tuam 
et  salutare  tuum  dixi.  Non  abscondi  misericordiam 
tuam  et  veritatem  tuam  a concilio  multo.  Veritas  tnise- 
ricordiaquc  divina  ex  eo  maxime  perspicua  est , quod 
promissis  suis  Deus  stetit  filiumque  misit  in  mundum. 
Quemadmodum  autem  vaticiniis  praedictisque  facta  con- 
veniant , ex  Christi  verbis  elucet.  Nam  mundum  relictu- 
rus, Ego  te  Pater  clarificavi,  inquit,  super  terram. 

Pt.  3».  u.  Manifestavi  nomen  tuum  hominibus.  Nunc  cognove- 
runt, quia  omnia  quae  dedisti  mihi  abs  te  sunt,  quia 
verba  quae  dedisti  mihi , dedi  eis.  Ego  dedi  eis  sermo- 
nem tuum.  Sanctifica  eos  in  veritate , sermo  tuus  ve- 
ritas est.  Et  ego  claritatem  quam  dedisti  mihi  dedi  eis. 
Ego  in  eis  et  tu  in  me , ut  cognoscat  mundus  quia  tu 
me  misisti.  Et  notum  feci  eis  nomen  tuum  ').  Haec  quum 
dixisset  lesus  egressus  est  cum  discipulis  suis  trans  tor- 
rentem Cedron , ubi  erat  hortus.  Et  hoc  fere  modo 
Patrem  precatus  est  : 

n Tu  autem  Domine,  ne  longe  facias  miserationes 
luas  a me ; misericordia  tua  et  veritas  tua  semper  su- 
sceperunt me,  quoniam  circumdederunt  me  mala,  quo- 
rum non  est  numerus;  comprehenderunt  me  iniquitates 
meae  et  non  potui , ut  viderem;  multiplicatae  sunt 
super  capillos  capitis  mei  et  cor  meum  dereliquit  me. 
Iniquitatibus  Christus  non  suis  sed  nostris  comprehen- 
sus est.  Potest  autem  iniquitas  etiam  iddem  esse  atque 
afflictatio.  Quod  de  corde  dicit,  simile  est  voci  illi: 
factum  est  cor  meum  tamquam  cera  liquescens  5). 

14  Complaceat  tibi  Domine,  ut  eruas  me.  Domine 
ad  adiuvandum  me  respice.  Illud  a Deo  auxilium  petit, 
quod  nactus  est  in  resurrectione. 

‘5-  Confundantur  et  revereantur  simul  qui  quaerunt 
animam  meam,  ut  auferant  eam.  Convertantur  retror- 
sum et  revereantur  qui  volunt  mihi  mala. 16  Ferant  con- 
festim  confusionem  suam,  qui  dicunt  mihi:  Euge,  euge. 
Qui  de  morte  Christi  gavisi  erant,  quanto  in  resurrectione 
eius  et  pudore  et  pavore  offusi  sunt?  cf.  Ps.  34,  4.  25. 

,7-  Exuhent  et  laetentur  super  te  omnes  quaerentes 


1)  toann.  17. 

2)  Attianas,  in  h.  ps.  Similis  fui  eis  qui  nec  cor  nec  mentem 
habent. 

te  et  dicant  sernper:  Magnificetur  Dominus,  qui  diligunt 
salutare  tuum.  At  vero  discipuli  et  apostoli  quanto  cum 
gaudio  admirabilem  de  resurrectione  susceperunt  noti- 
tiam et  quam  hilari  animo  divinas  laudes  celebrarunt? 

is-  Ego  autem  mendicus  sum  et  pauper.  Dominus 
sollicitus  est  mei.  Adiutor  meus  et  protector  meus  tu 
es,  Deus  meus  ne  tardaveris.  Quae  de  confusione  hostium 
discipulorumque  laetitia  dixit,  ea  quidem  mente  prae- 
vidit. Quamobrem  preces  aptissime  ita  concludit,  ut  ad 
auxilium  Dei  patris  flagitandum  revertatur.  In  multis 
psalmis  hunc  ipsum  ordinem  sententiarum  observatum 
videmus,  ut  Christus  vel  propheta  primum  interitum 
hostium,  deinde  salutem  quum  suorum  tum  suam  a Deo 
exoptet. 


CAPVT  TERTIVM 

11  K rSALMIS  LIBRI  S K H V N I)  I . 


PSALMVS  XL1. 


Ile  desiderio  patriae. 

Mardochaeus  acerrimorum  hostium  insidiis  circum- 
ventus multis  precibus  ieiuniis  lacrimis  Deum,  ut  sibi 
subveniret , imploravit.  A quo  quum  opem  salutem- 
que nactus  esset,  quid  mirum,  si  coelestium  consiliorum 
recordatio , si  grata  memoria  beneficiorum  , si  divini 
numinis  admiratio  vehementissimum  in  eo  et  incredi- 
bile quoddam  patriae  templi  altaris  desiderium  incen- 
dit? Monumentum  huius  tanti  desiderii  hoc  carmen  ha- 
bemus suavissimum  vero  et  divinum.  Nam  quo  id  cumque 
tempore  scriptum  est,  hoc  Eusebius  Caes.  Bcda  Euthy- 


Ps.  38,  17. 

hominum  deos  superare.  Fortis  igitur  Deus , qui  suos  p».  o, ». 
defendat,  hostes  deleat;  vivus  Deus,  qui  deos  mortuos 
destruat,  homines  autem  sibi  amicos  vivos  faciat. 

4.  Fuerunt  mihi  lacrymae  meae  panes  die  ac  nocte  , 
dum  dicitur  mihi  quotidie : Vbi  est  Deus  tuus?  Per 
dies  tres  Mardochaeus  nihil  aliud  egit , nisi  ut  Deum 
lacrimando  ad  misericordiam  flecteret.  Christus  autem 
saepius  flevisse  traditur.  Enim  vero  si  noctu  Deum  pre- 
cabatur, quis  eum  umquam  id  sine  fletu  aut  singultu  fe- 
cisse crediderit?  Illud  autem:  Vbi  est  Deus  tuus,  Mardo- 
chaeus ab  impiis  interrogatus  est,  quum  sordidatus  in 
sacco  et  moeslitia  urbem  percurreret ; Christus  vero , 
quum  in  ipso  patibulo  esset. 

3 Haec  recordatus  sum  et  effudi  in  me  animam 
meam.  Quoniam  transibo  in  locum  tabernaculi  admi- 
rabilis usque  ad  domum  Dei  in  voce  exultationis  et 
confessionis  sonus  epulantis . Quamquam  templum  ipsum 
incendio  deletum  erat,  tamen  locus  tabernaculi  summa 
cum'  religione  a ludaeis  absentibus  cultus  est.  Cum 
Mardochaeo  plus  quam  trecenti  cantores  in  patriam  re- 
dierunt. Sed  haec  omnia  vaticinii  loco  habenda  esse, 
quis  est  quin  videat? 

6 Quare  tristis  es  anima  mea  et  quare  contur- 
bas me? Spera  in  Deo  quoniam  adhuc  confitebor  illi, 
salutare  vultus  mei  et  Deus  meus.  Futuram  gloriam 
in  memoriam  sibi  revocat,  ut  animum  suum  ad  acer- 
bissimos dolores  mortis  tolerandos  confirmet. 

7-  Ad  meipsum  anima  mea  conturbata  est , pro- 
pterea  memor  ero  tui  de  terra  Iordanis  et  Hermonnm 
a monte  modico.  Iordanes  omnino  iddem  atque  flu- 
men valet.  Quamobrem  Iordanes  hic  haud  scio  an  Eu- 
phrates dicendus  sit.  Hermoniim  nihil  aliud  sonat  nisi 
montes  Amonis  i.  e.  solis.  Quod  Latinus  montem  mo- 
dicum dixit,  hoc  sumpsit  ex  Mizar.  quod  verbum  id- 

p».  4i,  7.  dem  significat  ac  mons  Zarae  Liberae  lunae.  Sine  dubio 
Idumaei  hos  montes  deis  suis  dedicaverant.  Mardochaeus 
ad  templum  tanto  maiori  cum  desiderio  redire  avet,  quo 
plus  iniucunditatis  ex  terra  percepit  falsis  deis  referta. 

8-  Abyssus  abyssum  invocat  in  voce  cataractarum 
tuarum.  Haec  varie  explicata  sunt.  Sed  ut  veram  sen- 
tentiam assequamur,  redeundum  nobis  est  ad  maris  abys- 
sique significationem.  Mare , ut  antea  diximus  , habet 
hanc  vim,  ut  universas  praeter  ludaicum  populum  gen- 
tes designet.  Abyssi  autem  eae  sunt  maris  partes,  quae 
altiores  quum  sint,  maiorem  vim  vel  congregationem 
aquarum  continent.  Quum  igitur  mare  gentes  sint  in 
universum,  nonue  abyssi  singulas  gentes  numero  et 
pravitate  ceteris  superiores  significent  oportet?  Intu- 
mescente igitur  mari,  gens  gentem,  terribili  edito  flu- 
ctuum strepitu , invoeat  et  commovet , incitat  ac  pro- 
pulsat. 

8 Omnia  excelsa  tua  et  J luctus  tui  super  me  tran- 
sierunt. In  abyssum  i.  e.  in  imum  mare  sibi  videtur 
esse  coniectus.  Excelsum  i.  e.  altissimum  mare  super 
se  transire  sentit.  Nam  in  potestatem  venit  gentis  pro- 
tervae atque  omnium  nequissimae. 

9-  In  die  mandavit  Dominus  misericordiam  suam 
et  nocte  canticum  eius.  Ex  data  misericordia  dies  exor- 
dium cepit.  Quamquam  autem  post  diem  nox  conse- 
quetur,  tamen  ne  noctu  quidem  Deus  ciusque  miseri- 
cordia laudari  desinet. 

9 Apud  me  oratio  Deo  vitae  meae,  dicam  Deo:  su- 
sceptor meus  es.  Patrem  etiam  Christus  vitae  suae  Deum 
susceptoremque  suum  iure  vocare  potuit. 

io.  Quare  oblitus  es  mei  et  quare  contristatus  in- 
cedo, dum  affligit  me  inimicus?  Dum  confringuntur 
ossa  mea,  exprobraverunt  mihi  qui  tribulant  me  ini- 
mici mei.  Hebraeus  et  cum  eo  qui  consentit  Symmachus: 

Dum  mactant  ossa  mea.  llaec  verius  de  Christo.  Ne-  p,  41, 10. 
que  enim  confracta  sed  mactata  sunt  ossa  eius. 

* *■  Dum  dicunt  mihi  per  singulos  dies:  Ybi  est  Deus 
tuus.  12  Quare  tristis  es  anima  mea,  et  quare  contur- 
bas me  ? Spera  in  Deo  quoniam  adhuc  confitebor  illi 
salutare  vultus  mei  et  Deus  meus.  Hoc  loco  interpre- 
tandum est  per  totam  diem  , quoniam  verba  ad  eam 
diem  spectant,  qua  Christus  in  cruce  pependit.  Ex  ini- 
micorum insidiis  impiisque  in  Deum  conviciis  sanctus  ad 
Dominum  creatorem  suum  confugit,  in  eoque  dulcis- 
simum animi  solalium  adipiscitur. 

PSALMVS  XL1II. 

ludaei  venditi  Amani  hominesque  qui  in  potestate  erant  diaboli, 

Deum,  ut  se  redimat,  rogant  atque  obsecrant. 

Temporibus  Maccabaeorum  hunc  psalmum  convenire 
Chrysostomus  censuit  Theodoretus  et  Beda  ').  Quam  opi- 
nionem repudiemus  oportet,  si  ceterorum  sequi  patrum 
consensionem  volemus.  Nam  Origenes  Athanasius  Eu- 
sebius  Caes.  Cyrillus  Alex,  summa  auctoritate  interpre- 
tes una  voce  fatentur,  hunc  psalmum  ad  tempora  spe- 
ctare Babylonica  et  a ludaeis  exsulibus  esse  cantatum. 

Quam  tantorum  virorum  sententiam  ita  sequendam  ar- 
bitramur, ut  ne  ab  eis  quidem  ullo  modo  discedamus, 
qui  cum  s.  Paulo  2)  hoc  carmen  etiam  ad  primos  Chri- 
stianos eorumque  vexationes  retulerunt  3).  Nam  cum 
primis  ecclesiae  saeculis  quam  mirifice  tempora  Baby- 
lonica congruant,  quis  est  , quin  stalim  sentiat  ac  per- 


I)  Io.  Chrysost.  Theodoret.  Beda  in  h.  l’s.  Euthymius  eum  ad 
Macedones  trahere  conatur. 

2j  Rom.  8.  36. 

3)  Ambrosius  , Augustinus,  tlieron.  in  brev. 

Vol.il.  ,4 

ps  43.  spiciat  ? At  vero  Maccabaicorum  temporum  inclinatio* 
nes  quum  medium  locum  teneant  inter  Mardochaeum 
et  Christum  , nonne  etiam  cum  eo  tempore  conferen- 
dae sunt , quod  medium  est  inter  unum  et  alterum 
adventum  Christi  ? Sed  ut  ad  rem  ipsam  redeamus  , 
quemadmodum  antea  Idumaei,  Amane  rege,  Iudaeos  ex- 
cidere conati  sunt ; sic  postea  Iudaei , stimulante  dae- 
mone, machinali  sunt  omnia,  ut  Christianos  religionem- 
que eorum  opprimerent.  Hoc  igitur  carmen  ad  Iudaeos 
exsules  quum  spectet , deferri  ad  primos  Christianos 
summo  iure  potest.  Sed  hoc  loco  propheta  primum , 
id  quod  in  reliquis  psalmis  saepius  facit,  rationem  quam- 
dam inter  vetera  in  Aegypto  et  nova  in  Babylonia  tem- 
pora convenientiamque  intercedere  docet.  Itaque  ex 
antiquis  rebus  illis  causam  repetit , quare  non  possit 
Deus  aut  deserere  suos  aut  inimicorum  insidiis  tradere. 

*•  Deus  auribus  nostris  audivimus , patres  nostri 
annuntiaverunt  nobis  opus  quod  operatus  es  in  diebus 
eorum , in  diebus  antiquis.  Superiorum  beneficiorum 
commemoratio,  quis  ignorat,  quantam  vim  afferat  ad 
eorum,  a quibus  quid  petimus,  animos  commovendos? 
Quamobrem  propheta  in  carminis  principio  Deum  de 
pristina  in  patres  benignitate  admonet.  Quod  iddem 
facit  Esthera  13,  6:  Ne  despicias  partem  tuam  quam 
redemisti  tibi  de  Aegypto,  et  1 i , 5 : Audivi  a patre  meo, 
quod  tu  Domine  tulisses  Israel  de  cunctis  gentibus  etc. 

» Manus  tua  gentes  disperdidit  et  plantasti  eos , 
afflixisti  populos  et  expulisti  cos.  Israel  a Deo  esse 
plantatum  tamquam  vitem,  Ezechiel  17.  aliique  prophe- 
tae exponunt.  Alibi  Iudaei  conferuntur  arboribus.  Et 
profecto  Abraham  si  terrae  similis  esse  dicitur , quid 
tam  conveniens  esse  potest,  quam  sanctos  Iudaeos  viti- 
bus arboribusque  fructuosis,  perditos  autem  sycomoris 
virgultisque  silvestribus  comparare? 

* Nec  enim  in  gladio  suo  possederunt  terram  et  p».  43,  t 
brachium  eorum  non  salvavit  eos.  sed  dextera  tua  et 
brachium  tuum  et  illuminatio  vultus  tui.  quoniam  pla- 
cuisti in  eis.  Israelilac  hostium  copias  non  ipsi  per  se 
sed  adiuvante  Deo  vicerunt.  Hoc  tanto  socio  tamque 
potenti  et  veterem  Gog  superarunt  et  Amanem  Gagaeum. 

Quod  illuminationem  vultus  dicit,  intelligi  vult,  ut  ar- 
bitror, vel  gratiam  tantum  vel  nubem  lucidam,  quod 
eis  signum  divinae  defensionis  providentiaeque  da- 
tum est  '). 

4-  Tu  es  ipse  rex  meus  et  Deus  meus,  qui  mandas 
salutes  lacob.  Symmachus:  Manda  de  salute  Iacob. 

Regem  suum  Deumque  eum  nominat , cuius  auxilium 
implorat.  Nam  cum  Israelitis  Dominus  eam  rationem 
inivit,  ut  se  eorum  Deum  vocari , ipsos  populum  suum 
appellare  vellet.  Hinc  Deo  quasi  quaedam  offioia,  Israe- 
litis quaedam  quasi  iura  oriuntur. 

*•  In  te  inimicos  nostros  ventilabimus  cornu  et  in 
nomine  luo  spernemus  insurgentes  in  nobis.  Pro  sper- 
nemus Graecus  quidam  accuratius : conculcabimus.  Si- 
mile ductum  est  a bove  ; qua  similitudine  etiam  usus 
est  propheta.  Hic  enim  aerea  cornua  ungulasque  Deum 
Israelitis  daturum  promisit.  Illud  ventilare  ad  cornua 
spectat,  conculcare  ad  ungulas. 

7-  Non  enim  in  arcu  meo  sperabo  et  gladius  meus 
non  salvabit  me  *•  Salvasti  enim  nos  de  affligentibus  nos 
et  odientes  nos  confudisti  9 In  Deo  laudabimur  tota 
die  et  in  nomine  tuo  confitebimur  in  saeculum.  Aquila 
pro  laudabimur  posuit  gloriabimur , Symmachus  hy- 
mnos dicimus.  Iudaei  salutem  non  armis  suis  sed  soli 
Deo  debuerunt.  Nam  Deus  fuit,  qui  Mardochaeum  eri- 


I)  Io.  Chrysost.  io  h.  I.  Illuminatio  vultus  tui  h.  e.  defensio 
providentia,  felle  enim  et  adesse  eis  solum  suffecerit. 

p».  43, ».  puit  a cruce  populique  sui  conservalorem  constituit. 
Nos  omnia  Christo  debemus  eiusque  morti.  Quare  iure 
omnis  gloria  nostra  posita  est  in  cruce  Domini  nostri 
Iesu  Christi. 

,0-  Nunc  autem  repulisti  et  confudisti  nos  et  non 
egredieris  Deus  in  virtutibus  nostris.  Deus  suos  se  de- 
serere simulavit , quo  facilius  eos  ad  poenitentiam  con- 
citaret. Antiquitus  Israelem  assumpserat  portaveralque 
ut  aquila  in  humeris  suis ; exercitui  autem  eorum 
praefuerat  ut  vir  pugnator.  At  vero  nunc  eos  visus  est 
repudiare. 

>*•  Avertisti  nos  retrorsum  post  inimicos  nostros 
et  qui  oderunt  nos  diripiebant  sibi.  Symmachus:  ordi- 
nasti nos  ultimos  omnium  adversariorum.  Theodotio : 
et  qui  oderant  nos  exsultabunt  super  nos.  Verba  quo- 
quo modo  verteris,  ad  eam  Judaeorum  quae  tunc  erat 
conditionem  apta  sunt.  Erant  enim  illi  sceleratissimis 
Idumaeis  praedae  ludibrioque. 

15  Dedisti  nos  tamquam  oves  escarum  et  in  gen- 
tibus dispersisti  nos.  Deus  dux  et  pastor  gregem  suum 
visus  est  Amani  leoni  mactandum  tradere. 

**•  Vendidisti  populum  tuum  sine  pretio  et  non  fuit 
multitudo  in  commutationibus  eorum.  Interpretes  Graeci 
patresque:  in  comm.  nostris.  Alius  quidam  Graecus:  in 
appretiatione  nostra.  Si  ex  hoc  versu  Moversius  ') 
aliique  de  parvo  ludaicorum  servorum  pretio  argumen- 
tum petiverunt , parum  videntur,  quid  dicere  voluerit 
propheta,  intellexisse.  Neque  enim  parvo  pretio  sed  sine 
ullo  pretio  venditi  dicuntur/  Et  omnino  vix  inveniri 
poterit  qui  recte  hunc  locum  explicet  nulla  ratione 
habita  ad  historiam  Estherae.  Nam  quum  nonnulli  rem 
Eslherianam  minus  magni  momenti  esse  censeant,  quam 

t)  Movere.  Phoen.  liande!  u.  Srluff.  Berl.  1856.  p.  80. 

ut  de  ea  psalmi  scripti  sint:  nonne  percommode  accidit,  Pi.  43,  is. 
ut  sine  ea  quidam  loci  haud  paulo  impeditiores  esse 
videantur?  Sed  Estherae  cognita  historia,  quid  hoc  loco 
dilucidius?  Arnan,  quos  talentorum  millibus  decem  emere 
voluit,  gratis  accepit.  Tradidit  igitur  Deus  populum  suum 
sine  pretio;  nec  multi  erant,  sed  unus  erat  Aman,  qui 
ad  commutationem  i.  e.  ad  emptionem  eorum  veni- 
ret ').  Sumus  etiam  nos  daemoni  venditi  sine  pretio  ; 
neque  enim  Adam  neque  Deus  ab  eo  pretii  quidquam 
recepit. 

I4-  Posuisti  nos  opprobrium  vicinis  nostris,  subsan- 
nationem et  derisum  his  qui  sunt  in  circuitu  nostro. 

Solent  vicini  vocari  sanguine  coniuncti.  Et  ne  hoc  qui- 
dem loco  vis  alia  huic  verbo  subiicienda  est.  Sunt  enim 
Idumaei  ludaeorum  consanguinei.  Qui  sunt  in  circuitu 
i.  e.  alii  exsules  loco  eis  proximi. 

‘5-  Posuisti  nos  in  similitudinem  gentibus,  commo- 
tionem capitis  in  populis.  Gentes  non  Arabes  solum  in- 
tellexerim sed  Amanis  socii  omnes.  Apud  quos  ludaeo- 
rum miseria  in  proverbium  abierat;  quo  certe  ludaeis 
nihil  potuit  turpius  accidere. 

,6-  Tota  die  verecundia  mea  contra  me  est  et  con- 
fusio faciei  meae  cooperuit  me,  17-  a voce  exprobrantis 
et  obloquentis  . a facie  inimici  et  persequentis.  Pro 
obloquentis  Symmachus  blasphemantis  , et  ulciscentis 
se  pro  persequentis.  Verba  Amanis  , quae  passim  in 
psalmis  exstant  ac  nefariam  semper  prae  se  impietatem 
ferunt , etiam  in  Mardochaei  Estheraeque  orationibus 
inveniuntur.  Non  solum  se  ipsum  Aman  sed  maiores  to- 
tamque  gentem  suam  ulcisci  voluit. 

18  Haec  omnia  venerunt  super  nos  nec  obliti  sumus 
te  et  inique  non  egimus  in  testamento  tuo.  Haec  Estherae 


I)  Io.  Chrvsostomus  ita  haec  verba  intelli«enda  esse  probavit. 

pj.o.19.  temporibus  quam  maxime  conveniunt.  Nam  ludaei,  spre- 
tis deorum  simulacris,  in  exsilio  verum  Deum  colere  in- 
ceperant. cf.  Iudth.  8,  18.  s. 

,9  Et  non  recessit  retro  cor  nostrum  et  declinasti  se- 
mitas nostras  a via  tua70  quoniam  humiliasti  nos  in  loco 
afflictionis  et  cooperuit  nos  umbra  mortis.  Aquila : con- 
tudisti nos  in  loco  inhabitato  et  obtexisti  nobis  umbram 
mortis.  Alius:  in  loco  Sirenum,  quod  propius  accedit 
ad  veritatem  Hebraicam:  in  loco  i.  e.  Dionysi.  Is 
enim  Idumaeorum  erat  deus.  Deus  verus , quum  faciem 
suam  averteret,  Iudaeos  in  mortis  umbra  reliquit. 

51  Si  obliti  sumus  nomen  Dei  nostri  et  si  expan- 
dimus manus  nostras  ad  deum  alienum,  **•  nonne  Deus 
requiret  ista?  Ipse  enim  novit  abscondita  cordis.  Quo- 
niam propter  te  mortificamur  tota  die,  aestimati  su- 
mus sicut  oves  occisionis.  Haec  quis  non  videt,  quam 
vere  potuerint  ludaei  dicere,  quoniam  patria  pulsi  acri- 
terque  castigati  iam  ad  morum  integritatem  castitatem- 
que religionis  informati  erant?  An  illud  minus  vere 
professi  sunt,  divini  nominis  religionisque  causa  pati  sesc 
ac  vexari  ? Sunt  enim  ab  Amane  accusati , quod  aliis 
diversisque  uterentur  legibus  ac  ceremoniis  '). 

23  Exsurge , quare  obdormis  Domine  ? exsurge  et 
ne  repellas  in  finem.  nQuarc  faciem  tuam  avertis,  obli- 
visceris inopiae  nostrae  et  tribulationis  nostrae ? Deum 
qui  dormire  Idumaeisque  omnia  concedere  videtur,  ut 
ad  iudicium  auxiliumque  exsurgat , supplex  precatur. 
Mentionem  facit  duarum  rerum,  quibus  animi  maxime 
ad  misericordiam  flectuntur,  inopiae  et  tribulationis. 

25  Quoniam  humiliata  est  in  pulvere  anima  nostra. 


1)  In  h.  J.  praeclare  Chrysostomus : Hic  etiam  iure  admiranda 
est  Dei  potentia,  quod  eos  qui  tamquam  occisionis  oves  erant  expositi 
conservaverit  et  quotidie  morientes  non  siverit  in  mortem  incidere. 

conglutinatus  est  in  terra  venter  noster.  Pars  prior  non 
potest  nisi  ex  ea  re  explicari,  quod  Iudaei  ad  mortem 
destinati  tradilique  erant.  Nam  quod  dicit,  teste  Chryso- 
stomo,  huiusmodi  est:  Perivimus,  defossi  sumus,  nihilo 
meliori  conditione  sumus  quam  mortui  ').  Quocirca  etiam 
a prophetis  saepius  mortui,  morlificati,  filii  mortis,  se- 
pultique  vocantur.  Altera  autem  pars  etiam  ad  suppli- 
cationes referri  potest. 

M-  Exsurge  Domine  adiuva  nos  et  redime  nos  pro- 
pter nomen  tuum.  Quamquam  a superstitione  sese  absti- 
nuerant, tamen  nulla  apud  Deum  merita  habuerunt. 
Quamobrem  Deum  orant,  ut  ipsos  nominis  sui  causa 
redimere  velit. 

PSALMVS  XLV. 

Filiis  Esa  vi  devictis,  suos  propheta  cohortatur,  ut  ex  hac  victoria 
Deum  lacob  agnoscant. 

Hunc  psalmum  cum  superiore  i.  e.  44.  connexum  co- 
pulatumque dicit  Bellarminus  5).  Quod  si  ita  est,  ut  est, 
sequitur,  ut  inscriptio  illius  psalmi  etiam  ad  hunc  spe- 
ctet, patrum  autem  testimonia  de  hoc  etiam  ad  illum  re- 
spiciant.  Quoniam  autem  superiorem  psalmum  inscriptio 
ad  res  Susianas  detulit,  nonne  hic  quoque  easdem  ad  res 
pertineat  necesse  est?  Quid  autem  de  hoc  psalmo  patres 
senserint,  iam  videndum  est.  Nonnulli  igitur  ex  antiquis 
interpretibus,  quorum  Theodoretus  mentionem  facit,  eum 
retulerunt  ad  Gog  et  Magog  *).  Calmetius  autem  quam- 
quam res  ad  Gog  et  Magog  pertinentes  non  penitus  per- 
spexit , tamen  tanto  acumine  fuit , ut  hanc  veram  esse 


I)  Io.  Cbrysost.  in  h.  I. 
3)  Bellarmin.  in  h.  I. 

3',  Theodoretus  in  Ii.  I. 


P*.  43,  35. 

p».*s.  sententiam  intelligerct  ').  Mirum  igitur  ad  modum,  quae 
de  superiore  psalmo  inscriptio,  et  ea,  quae  de  hoc  in* 
terpreles  testantur,  inter  se  congruunt.  Nam  Susianas  res 
iam  notum  est  eas  esse  ipsas,  quas  in  vaticinio  deGog 
et  Magog  propheta  praedixit.  Quibus  rebus  ita  inter  se 
aptis  et  connexis,  efficitur,  ut  nullius  animus  nec  de 
hoc  psalmo  nec  de  superiore  dubius  esse  possit.  Sed 
omissis  aliorum  opinionibus  2),  ad  ea  veniamus,  quae  pa- 
tres de  prophetica  cius  sententia  exposuerunt.  Alii  igitur 
de  aetate  Christi  scriptum  eum  esse , alii  de  fine  tem- 
porum dixerunt  3).  Ac  priores  illi  eum  aut  de  voca- 
tione gentium  iudaeorumque  reprobatione  ac  de  clade 
daemonum  4)  explicarunt  aut  de  passione  Domini  aut 
denique  de  eius  ecclesia  s).  Ac  nos  antiquissimam  de 
hoc  psalmo  memoriam  venerati , horum  omnium  sen- 
tentias amplectimur.  Quid  enim?  Scytharum  exitium 
num  negari  potest,  augurium  illud  quidem  fuisse  earum 
rerum  omnium,  quae  et  in  primis  temporibus  ecclesiae 
factae  et  in  extremis  futurae  sunt? 

3 Deus  nosler  refugium  et  virtus,  adiulor  in  tri- 
bulationibus quae  invenerunt  nos  nimis.  Amalecitis  de- 
victis, Moyses  altare  constituit  eique  hoc  nomen  dedit: 
Dominus  refugium  meum.  Tribulationes  autem  illae 
quidem  Iudaeis  acciderunt  ex  insidiis  Amanis  Gagaei. 

3-  Propterea  non  timebimus . dum  turbabitur  terra 
et  transferentur  montes  in  cor  maris.  Qui  propriam 
verborum  vim  sequitur,  parem  ex  hac  voce  jucundi- 
tatem percipiet  atque  ex  illa:  Si  fractus  illabatur  orbis. 


t)  Calmet.  in  h.  Ps. 

2)  Beda  contra  Assyrios  eum  esse  censuit. 

3)  Basilius. 

4)  Attianas.  Hieronym. 

5)  Ambros.  Aueust.  Chysost. 

Sed  hic  prophetae  sententiam  ne  primoribus  quidem  p«.  *&,  3. 
labris  attigit.  Sciendum  enim  est  terram  esse  Abrahamum 
natumque  ex  eo  populum  Iudaicum.  Mare  autem,  quod 
terrae  est  oppositum,  gentes  sunt.  Plurimum  autem  e 
mari  emergunt  montes,  qui  sunt  prophetae  reges  princi- 
pes eique  omnes  qui  summum  in  populo  locum  tenent. 
Babylonico  igitur  tempore  terra  a Nabuchodonosoro  tur- 
bata et  in  medium  mare  translata  est.  Haec  autem  a 
Gagaeis  ceterisquc  gentibus  inundata  ac  superata,  in  imum 
mare  paene  descendisse  dicitur  *). 

4-  Sonuerunt  et  turbatae  sunt  aquae  eorum,  con- 
turbati sunt  montes  in  fortitudine  eius.  Haud  scio  an 
laudandus  sit,  qui  versu  superiore  pro  marium  scripsit 
maris  et  hoc  versu  pluralem  eorum  reliquit.  Symma- 
chus: aquis  sonantibus  et  turbatis,  concussis  montibus 
in  glorificatione  eius.  Aquas  significare  gentium  multi- 
tudinem neque  Cyrillum  neque  Augustinum  fugit  neque 
quemquam  eorum,  qui  mulli  fuerunt  in  legendis  pro- 
phetis. Gentium  igitur  clamores  strepitus  commotiones 
cum  aquarum  sonitu  fiuclibusque  graviter  et  praeclare 
conferuntur.  Montes  autem  ipsi  concussi  i.  e.  reges  in 
exsilium  ducti , prophetae  principesque  ab  Amane  ad 
mortem  destinati  sunt,  in  glorificationem  Dei,  ut  ma- 
nifestarentur opera  Dei  in  illis. 

5 Fluminis  impetus  laetificat  civitatem  Dei.  Septua- 
ginta bpp.tip,a.Tct  impetus,  abundantiae.  Aquila  et  Symma- 
chus : efietigtmf  divisiones.  Hebraeus : rivi , rivuli.  Vt 
subtilitatem  sententiae  elegantiamque  assequamur,  ad 
comparationem  principalem  redeundum  est.  Turbulenta 


I)  Io.  ChrySdt. : Terram  autem  hic  et  montes  et  cor  maris  non 
dicit  elementa,  sed  eorum  nomine  intolerabilia  pericula  significat... 
Mihi  autem  videtur  hic  significare  multitudinem  virorum  fortium 
et  praestantissimns  hostium  et  infinitum  populum  adversariorum. 

p».**,  *.  gentium  multitudo,  eruptione  facta,  totam  terram  inun- 
daverat. Appropinquante  Domino,  Scythae  occisi,  aquae 
fugatae  sunt.  Sed  reliquae  erant  quaedam  gentes,  quae 
quasi  torrentis  undae  in  alveum  fluminis  redactae  sunt. 
Hae  quidem  amarae  non  sunt  ut  aquae  marinae ; sed 
nisi  deducuntur  in  tprram,  ad  mare  decurrunt.  Hominum 
igitur  industria  has  ex  flumine  affluentes  aquas  in  rivos 
colligit,  eos  rursus  in  rivulos  dividit,  agros  campos 
prata  irrigat.  Fluminis  igitur  abundantiae  divisiones 
rivuli  laetificabunt  civitatem  Dei.  Divina  vox  et  vere 
digna,  quam  prae  ceteris  tamquam  divini  amoris  monu- 
mentum osculemur.  Nam  in  superiore  migratione  post 
occisos  Scythas  multi  ex  gentibus  tamquam  per  rivulos 
in  Judaicam  terram  religionemque  deducti  sunt.  In  pro- 
xima autem  migratione  primum  flumen  illud  terribili 
impetu  et  vehementia  ecclesiam  secum  rapere  visum  est. 
Sed  placato  mari  fluclibusque  coercitis,  Dominus  rivulos 
fluminis  in  terram  derivavit,  Longobardos  in  Italiam, 
Francos  in  Gallias,  Gothos  in  Hispaniam,  novos  incolas 
in  Germaniam , hos  omnes  in  ecclesiam  adduxit.  Ili  eam 
laetificarunt  novasque  Horum  frucluumque  ubertates 
ferre  coeperunt. 

5 Sanctificavit  tabernaculum  suum  a/tissimus.  Po- 
pulum, in  quo  commorari  constituit,  sanctum  reddidit 
sanguine  Christi. 

6- Deus  in  medio  eius,  non  commovebitur.  Terra  in 
medium  mare  coniccla  ac  paene  dissoluta  est.  Sed  quum 
Deus  in  medio  populi  sui  sit,  terra  firma  constans  sla- 
bilisque  permanet. 

*■  Adiuvabit  eam  Deus  mane  diluculo.  Septuaginta: 
to  7rpc%  5rpa>l  jrp&»  i.  e.  mane,  primo  mane.  Graecus  alius: 
circa  matutinum , tertius:  quum  matutina  hora  instat. 
Haec  dicta  sunt  non  modo  de  Scytharum  occisione,  quae 
facta  esi  post  mediam  noctem  primo  diluculo;  sed  etiam 

de  daemonum  clade , quam  illi  passi  sunt  ex  Christi  p».  u, «. 
resurrectione.  Nam  duobus  illis  factis  Deus  civitatem 
suam  restituit. 

7-  Conturbatae  sunt  gentes  et  inclinata  sunt  regna, 
dedit  vocem  suam,  mota  est  terra.  Alius:  congregatae 
sunt  gentes.  Omnibus  gentibus  concitatis , Scytharum 
copiae  sese  in  Medorum  Assyriorumque  regna  conjece- 
runt. Ac  reges  omnes  timore  inclinati  atrocissimum  ini- 
micum donis  muneribusque  placare  studuerunt.  Terra 
i.  e.  populus  Iudaicus  multis  cum  lacrimis  clamavit  ad 
Dominum  ac  vehementissime  Amanis  minis  terroreque 
commotus  est. 

*-  Dominus  virtutum  nobiscum,  susceptor  noster  Deus 
lacob.  Regibus  gentibus  undique  coeuntibus,  unam  ci- 
vitatem circumdantibus  et  obsidentibus,  haec  non  modo 
ab  eis  nihil  grave  passa  est  sed  etiam  vicit  superavit  et 
evertit  eos  qui  invadebant.  Haec  Chrysostomus  ex  hoc 
psalmo  cognovit  et  sumpsit  '),  quod  qOidem  probat, 
quam  accurate  res  Eslheriana  hoc  carmine  descripta  sit. 
Dominus  hoc  loco  vocatur  Deus  lacob,  quoniam  adiutor 
erat  Iudaeorum  contra  Esavi  filios  pugnantium. 

9-  Venite  et  videte  opera  Domini  quae  posuit  pro- 
digia super  terram , 10-  auferens  bella  usque  ad  finem 
terrae;  arcum  conteret  et  confringet  arma  et  scuta 
comburet  igni.  Eadem  Ezechiel : Percutiam  arcum  tuum 
m manu  sinistra  tua.  et : succendent  et  comburent  arma 
clypeum  et  hastas , arcum  et  sagittas  et  baculos  ma- 
nuum et  contos  et  succendent  ea  igni.  Pro : scuta 
Hebraeus:  plaustra.  Scythis  superatis,  ludaei  plaustra 
quibus  isti  usi  erant , ita  in  gaudium  suum  converte- 
runt, ut  ex  eis  ignes  triumphales  accenderent.  Ex  primo 
autem  armorum  plaustrorumque  incendio  nata  est  con- 


1)  Io.  Clirysost.  in  h.  Ps. 

p».  «fc,  io.  suetudo,  ut  ludos  Saccacos  magnis  ignibus  claros  illu- 
slresque  redderent. 

"•  Vacate  et  videte,  quoniam  ego  sum  Deus,  exal- 
tabor in  gentibus  et  exaltabor  in  terra.  n Dominus  vir- 
tutum nobiscum,  susceptor  noster  Deus  lacob.  Quid? 
quod  gentes  terrae  opponuntur?  Quid  significat  aliud 
quam  terram  esse  populum  ludaicum?  Contra  Edom  suis 
opem  tulit  Deus  lacob  ‘). 

PSALMVS  XLVI. 

Occiso  Amane,  proselyti  ad  synagogam  accedunt; 
superato  daemone,  gentes  ad  ecclesiam. 

Hoc.  carmen  posse  a superiore  seiungi , duo  gra- 
vissimi patres  negant,  Chrysostomus  et  Theodorelus 1  2). 
Ac  prior  ille,  quaesita  ratione  historica  , hoc  de  sin- 
gulari quadam  victoria  tractare  perspexit,  totumque  or- 
bem , ut  ea  quae  gesta  sint  celebret , convocari  ait. 
Quam  ille  victoriam  indefinitam  reliquit,  Maccabaicam 
eam  esse  putavit  Theodorus  et  Beda  3).  Verius  Calmctius, 
qui  in  eam  sententiam  inclinavit , ut  vicloriam  illam 
Estbcrianam  esse  diceret  4).  Quum  enim  alias  gentes  ad 


1)  Idem  Chrysostomus  huius  psalmi  argumentum , quod  nescio 
utrum  es  psalmo  ipso  an  ex  historia  Estherae  sumpserit,  his  verbis 
colligavit:  Recte  dixit  prodigia  (v.  9.)  non  victorias  aut  tropaea.  Non 
enim  quae  flebant  certo  ordine  et  serie  agebantur,  nec  armis  et  vir- 
tute corporum  decernebatur  proelium,  sed  Dei  nutu,  rebus  signifi- 
cantibus eum  esse  imperatorem.  Quoniam  enim  potentes  vincebantur 
ab  imbecillis,  multi  a paucis,  qui  dominatum  obtinebant  ab  eis  qui 
parebant,  et  res  praeter  spem  succedebant;  ea  iure  vocat  prodigia,  ut 
quae  admirabiliter  et  praeter  exspectationem  eveniebant  et  ubique  ter- 
rarum sparsa  fuerant. 

2)  Io.  Chrysost. : Hic  etiam  psalmus  iddem  tangit  argumentum. 
Theodoret.  in  h.  Ps. 

3)  Theodqr.  in  cat.  Bab.  Beda  in  b.  Ps. 

4)  Cnlinet.  in  h.  Ps. 

laudandum  Deum,  tum  praesertim  eas  a poeta  invitari  ***• 4B- 
quae  per  Mardochaeum  ad  ceremonias  ludaeorum  sint 
adductae.  Nam  permulti  ex  gentibus,  quum  ex  caede 
Scytharum  ludaeorum  virtutem  Deumque  suspicerent, 
eam  sententiam  ingressi  sunt,  ut  se  beate  vivere  non 
posse  putarent,  nisi  aut  Mardochaicae  coenae  participes 
aut  ludaeorum  in  omnibus  rebus  socii  essent.  Quo  fa- 
ctum est,  ut  per  cunctam  Asiam  populus  Iudaicus  ma- 
gnum ex  gentibus  incrementum  caperet.  Sed  ex  mino- 
ribus propheta  praevidit  maiora.  Nam  ut  tum  maxima 
multitudo  onus  legis  observantiaeque  Iudaicae  sibi  im- 
poni voluit:  sic  fore  dixit,  ut  omnes  omnium  terrarum 
nationes  suavissimum  Iesu  Christi  iugum  susciperent. 
Idcirco  gentes  omnes  appellat  atque  hortatur,  ut  propter 
futuram  redemptionem  suam , quam  in  Mardochaica  vi- 
ctoria ut  in  speculo  cernere  potuerunt,  Deum  patris  sui 
Abrahami  collaudarent.  Similiter  de  hoc  carmine  sta- 
tuerunt ei , quos  patres  veneramur  et  dicimus.  Id  enim 
ad  vocationem  gentium  Athanasius  vocavit,  Cyrillus  Ale- 
xandrinus et  Euthymius  ').  Sed  hic  psalmus  eis  verbis 
conceptus  est , ut  proprie  et  secundum  litteram  ad  re- 
demptionem nostram  possit  revocari. 

? Omnes  gentes  plaudite  manibus , iubilate  Deo  in 
voce  exsultationis.  Statim  a principio  Chrysostomus  au- 
ditorem ait  excitari  ad  publicam  totius  orbis  terrae  con- 
cionem divinumque  ac  spirituale  quoddam  festum.  Hoc 
festum  dico  esse  sortium , quod  et  spirituale  fuit,  quo- 
niam solemnitatem  resurrectionis  ante  significavit,  et  ab 
omnibus  gentibus  Mardochaei  iussu  celebratum  est.  Festi 
autem  dies  indicti  sunt  libro  Estherae.  Quem  ad  com- 
munem ludaeorum  et  gentium  usum  scriptum  esse,  ex 


I)  Athanas.  Cyrilt.  Alex.  Eutliym.  in  h.  IV 

Pi.  m, *•  eo  patet,  quod  in  eo  numquam  neque  Dei  neque  Domini 
nomen  commemoratur  >). 

*•  Quoniam  Dominus  excelsus  terribilis,  rex  magnus 
super  omnem  terram.  Non  causam  his  verbis,  sed  obie- 
ctum  affert.  Hoc  ait,  manuum  plausu  ovationisque  voce 
nuntiate,  excelsum  esse  Dominum  etc. 

*•  Subiecit  populos  nobis  et  gentes  sub  pedibus  no- 
stris. Populus  ludaicus  quondam  ut  bos  fortis  aeneis 
pedibus  Gagaeos  Idumaeos  ceterasquc  gentes  trituravit. 
Qua  parta  victoria,  Deo  hymnum  obtulerunt.  Sed  victoria 
nostra  multo  est  maior;  non  Aegyptiis  demersis,  non 
Scythis  sepultis,  sed  daemonibus;  non  Pharaone,  non 
Amane  devicto,  sed  diabolo;  non  armis  captis  sensibi- 
libus, sed  sublata  nequitia;  non  in  rubro  mari,  non 
in  gentium  pelago,  sed  in  lavacro  regenerationis,  non 
proficiscentibus  et  redeuntibus  in  terram  repromissio- 
nis, sed  in  coelum  tendentibus,  non  manna,  non  panem 
Mardochaicum  comedentibus  sed  Dominico  corpore  ve- 
scentibus, non  aquam  e petra,  non  e fonte  Israel  bi- 
bentibus, sed  sanguinem  e latere 1  2). 

s-  Elegit  nobis  haereditatem  suam  speciem  lacob 
quam  dilexit.  Septuaginta  his  verbis  sententiam  subie- 
cerunt,  quae  etiamsi  sexcenties  exstat,  tamen  huic  loco 
non  subest.  Hebraeus  et  ceteri  Graeci  omnes:  heredita- 
tem nostram.  Iudaei  heredes  ex  gentibus  nacli  sunt  eos 
omnes,  qui  ad  ipsorum  Deum  religionemque  accesse- 
runt. Quae  quum  ita  sint,  non  intelligo,  quare  in  inter- 
pretatione verbi  pNa  a prima  et  propria  vi  recedendum 


1)  Quod  plaudite  dicit,  notandum  est,  Iudaeos  in  sortium  die 
magnum  plausum  strepitumque  edere  solitos.  Nos  iddem  facimus 
tribus  illis  ‘diebus , qui  ante  Paschalia  recordationi  mortis  Domini 
dedicati  sunt. 

2)  Cf.  Io.  Cbrysost.  in  I).  Ps. 

sil.  Ea  autem  est:  incrementum  augmentum.  Deus  igitur  p».  w,  t. 
ludaeis  ex  gentibus  hereditatem  elegit,  incrementum 
lacob  quem  dilexit.  Proselytos  autem  elegit,  quoniam 
ceterae  gentes  aut  occisae  aut  fugatae  sunt. 

«•  Ascendit  Deus  in  iubilo  et  Dominus  in  voce  tubae. 
ludaeis  a Moyse  praeceptum  est,  ut  si  quando  coenam 
solemnem  (i.  e.  Mardochaicam)  haberent,  tuba  canerent. 
Sublime  elatus  est  Deus  quum  victoria  Iudaeorum  tum 
festo  die  sortium. 

7 Psallite  Deo  nostro. psallite. psallite  regi  nostro,  psal- 
lite,* quoniam  rex  omnis  terrae  Deus,  psallite  sapienter. 
Hebraeus  pro:  Deo  nostro , simplicitur:  Deo.  et  quidem 
iure.Nam  quem  debent  universae  gentes  agnoscere  et  lau 
dare,  is  uon  Iudaeorum,  non  unius  populi  Deus  vocandus 
est,  sed  vel  Deus  simpliciter  vel  rei  magnus  super  omnem 
terram.  Psallite  cum  sapientia  i.  e.  ita,  ut  intelligatis, 
cuius  et  quantae  rei  imago  sit  Mardochaica  victoria. 

9 Regnabit  Deus  super  gentes , Deus  sedet  super 
sedem  sanctam  suam.  Gentes  rebellaverunt  contra  Deum 
eiusque  populum  funditus  tollere  constituerunt.  Sed  se- 
ditiosos islos  Deus  oppressit  et  ex  sede  sanctitatis  suae 
iudicavit.  Neque  enim  regem  solum,  sed  etiam  iudicem 
se  esse  voluit. 

'°-  Principes  populorum  congregati  sunt  cum  Deo 
Abraham,  quoniam  dii  fortes  terrae  vehementer  elevati 
sunt.  Symmachus  et  Tlieodotio  et  cum  eis  recentiores 
fere  omnes  ita  reddiderunt : principes  populorum  coacti 
sunt  populus  Dei  Abra  hami.  Nam  DVh.  1.  non  praepo- 
sitionem cum , sed  substantivum  populum  esse  putarunt. 

Sed  primum  verbum  congregandi  obiectum  desiderat, 
quocurn  quis  congregatur.  Quod , verbis  ita  acceptis, 
omnino  deesset.  Deinde  principes  illi,  qui  ex  gentibus 
sunt,  populo  Iudaico  adseribi  quidem  possunt,  sed  po- 
pulus electus  congregari  fieri  effici  qui  possunt?  Quibus 


Digitized  by  Google 


— 224  — 


p».  ««,  i»,  de  causis  Septuaginta  interpretes  sequendos  esse  censeo. 
Neque  ab  eis  puto  discedendum  in  altera  huius  versus 
parte.  Nam  qui  dei  et  fortes  vel  clypei  terrae  appellantur, 
quinam  intelligendi  sunt  nisi  principes  populi  ludaici? 
Hi  ad  summos  honores  ascenderunt  et  ob  eam  causam 
gentium  principes  Deum  Abrahami  profiteri  ac  colere 
coeperunt.  Deus  autem  hoc  loco  non  deus  lacobi,  sed 
deus  Abrahami  nuncupatur,  quoniam  de  gentibus  agitur, 
et  Abraham  pater  gentium  et  omnino  is  est , in  quo 
omnes  populi  benedicantur.  Deus  igitur  Abrahami,  ele- 
vatis Iudaicis  principibus , etiam  a gentibus  cognosci  et 
adorari  coeptus  est. 


PSALMVS  XLVII. 

Deus  Gagaeorum  victor  laudatur. 

Ioannes  Chrvsost ornus  mirum  est,  quam  penitus  hunc 
psalmum  perspexerit.  Quamquam  enim  victoriam  Mar- 
dochaicam  in  exsilii  tempus  incidisse  ignoravit,  tamen 
quod  hoc  carmine  dictum  est,  satis  erat,  unde  ludaeos 
exsules  parem  omnino  illi  et  aequalem  victoriam  nactos 
esse  cognosceret.  Nam  ex  hoc  carmine  coniectura  facta, 
innumerabiles  ex  septentrione  gentes  terram  Iudaeorum 
exsulum  invasisse  atque  ab  illis  victas  esse  superatasque 
dicit.  Neque  humano  more  bellum  gestum  esse,  sed  in 
proelio  committendo  ducem  fuisse  Deum  ipsum.  Quo 
tam  singulari  beneficio  accepto . ludaeos  Deo  his  lau- 
dibus gratum  memoremque  animum  significasse  ').  Quo- 
niam igitur,  ut  ex  hac  re  perspicuum  est,  psalmus  pro 
se  ipse  loquitur,  quid  est  quod  ego  verba  faciam?  Sed 
tamen  hoc  unum  est  dicendum,  ad  exsilium  Babyloni- 
cum relatum  hunc  psalmum  esse  a Theodoreto,  ab  Eu- 


ii Ioann.  Chrvsost. 

thymio , a Nicephoro  '),  ad  Estherani  autem  a Calme-  p«  «. 
tio  J).  Sed  antequam  ad  explicationem  \eniamus,  verba 
quae  sunt  in  titulo:  secunda  sabbati  considerare  iuvat. 
Quoniam  hic  psalmus  videtur  ad  diem  sortium  spectare, 
qui  dies  decimus  quartus  erat  mensis  Adar:  probabile 
est , diem  decimum  tertium , quum  Amalecitae  accisi 
sunt,  fuisse  sabbatum.  Quod  si  ita  est,  duae  res  per- 
spicuae sunt,  Vna,  cur  Aman,  quum  mensem  sorte  de- 
finiret, diem  elegerit  decimum  tertium.  Vsus  est  enim 
eodem,  quo  hostes  posteriores,  artificio,  ut  sabbato, 
quo  die  ludaei  ab  operibus  armisque  abstinebant,  contra 
eos  dimicare  constitueret.  Altera  res  est,  quod  novam 
causam  videmus,  quid  sit,  cur  ludaei  hostes  suos  noctu 
interfecerint.  Etiamsi  enim  eis  erat  imperatum,  ut  die 
decimo  tertio  arma  caperent,  tamen  non  ante  occasum 
solis  ad  proelium  accesserunt,  quum  aliis  rationibus  du- 
cti, tum  etiam  veriti,  ne  sabbati  sanctitatem  violarent, 
Victoriam  igitur  tam  ludaei  adepti  sunt  eodem  die  eo- 
demque  diei  tempore,  quo  sexcentis  annis  post  Dominus 
noster  c sepulcro  excitatus  inferorum  victor  extitit. 

7-  Magnus  Dominus  et  laudabilis  nimis  in  civitate 
Dei  nostri,  in  monte  sancto  eius.  Laudatur  Dominus 
a populo  suo,  quod  eum  tutatus  est  gentesque,  quae 
ex  septentrione  irruperant,  partim  occidit  partim  in 
fugam  convertit. 

3-  Fundatur  exsultatione  universae  terrae  mons  Sion, 
latera  aquilonis , civitas  regis  magni.  Scripturae  tanto- 
pere inter  se  differunt,  ut  sententia  horum  verborum 
aliunde  potius  assumenda , quam  ex  eis  ipsis  petunda 
esse  videatur.  Prophetae  verbis  latera  aquilonis  nationes 
eas  designare  solent , quae  ad  aquilonem  spectant.  Co- 


1)  Theodoret.  Euthyiu.  Nicephor.  in  h.  I. 

2)  Calmet.  in  h.  Ps. 

vol.  n.  ii 

p».  47, 3.  gilavil  aulem  de  eisdem  etiam  Chrysostomus  ').  Sunt 
autem  eae  quidem  gentes  Scythicae.  Quod  si  ita  est, 
reliqua  ab  eo  mirum  quantum  discrepant.  Ex  mea  sen- 
tentia poeta  iddem  hoc  loco  dixit,  quod  propheta:  Haec 
dicit  Dominus  Deus , lactante  universa  terra,  in  solitu- 
dinem te  redigam 1  2).  Haec  ipsa  sententia  Graecis  verbis 
inest,  modo  pro  quod  Eusebius  iam  in 

mutandum  putavit , scripseris.  Exstirpans  exsul- 

tatione universae  terrae  mons  Sion  latera  aquilonis.  Se- 
ptentrionales autem  gentes  mons  Sion  radicitus  excidit, 
duce  Mardochaeo  ac  praeside. 

4 Deus  in  domibus  eius  cognoscetur,  cum  suscipiet 
eam.  Deus  cognitus  est  a familiis  ludaeorum  ex  eo,  quod 
civitatem  eorum  ex  septentrionalibus  insidiis  eripuit. 

5-  Quoniam  ecce  reges  terrae  congregati  sunt,  convene- 
runt in  unum.  Reges  nuncupat  principes  earum  gentium, 
quae  ab  /\mane  Scythisque  excitatae  in  Asiam  irruperant. 

6-  Ipsi  videntes , sic  admirati  sunt , conturbati  sunt, 
commoti  sunt,  tremor  apprehendit  eos.  Hi  quum  Amanis 
filios  caesos  crucibusque  affixos,  ceteros  autem  ludaeo- 
rum hostes  una  nocte  interfectos  viderent,  dici  vix  potest, 
quanto  vel  timore  vel  stupore  sint  affecti. 

7 Ibi  dolores  ut  parturientis.  Cum  hoc  eodem  do- 
lorum genere  prophetae  eos  angores  comparant , qui  a 
populo  ludaico  Idumaeis  illati  sunt. 

*•  In  spiritu  vehementi  conteres  naves  Tharsis.  Prae- 
clara similitudo  atque  eo  subtilior,  quo  diligentius  con- 


1)  lo.  Clirysost.  in  h.  I.  Qua  de  causa  quaeso  meminit  nunc  aqui- 
lonis et  situm  loci  nobis  describit?  Quoniam  assidue  bellum  hinc 
suscitabatur,  invadentibus  barbaris , idque  prophetae  dicunt  fre- 
quenter, bellum  ab  aquilone  appellantes  et  lebetem  itlinc  ferven- 
tem describunt. 

2)  Kzech.  35,  f4. 

sideratur  ').  Sciendum  est  autem  non  modo  Phoenices  p». «, «. 
sed  etiam  Idumaeos  navibus  Tartessum  vehi  solitos.  Hi 
igitur  Idumaei  vel  Gagaei,  ut  naves,  in  mari  gentium  sum- 
mum principatum  obtinent,  ac  cum  hoc  pelago  in  me- 
diam Asiam  advecti  vehementissima  divini  iudicii  tem- 
pestate deprimuntur. 

8 Sicut  audivimus . sic  vidimus  in  civitate  Domini 
virtutum,  in  civitate  Dei  nostri,  Deus  fundavit  eam  in 
aeternum.  Hebraica  verius  ita : Sicut  audivimus , sic 
vidimus:  in  civitate  (h.  e.  cum  populo)  Dominus  vir- 
tutum, in  civitate  Deus  noster.  A patribus,  ut  Eslhera 
in  oratione  testatur,  audierunt  Deum  ludaeos  numquam 
derelicturum  populumque  sanctum  immortalem  fore. 

Haec  quae  a prophetis  acceperant,  facta  esse  cogno- 
verunt. 

10'  Suscepimus  Deus  misericordiam  tuam  in  medio 
templi  tui.  Graecus  et  Hebraeus:  Mente  concipimus  vel 
exspectamus.  Admirabili  illa  victoria  parta,  statim  ad 
templum  conversi,  de  eius  restitutione  sperare  coeperunt. 

11  • Secundum  nomen  tuum  Deus,  sic  et  laus  tua  m 
fines  terrae,  iustitia  plena  est  dextera  tua.  Post  vi- 
ctoriam nomen  divinum  per  totum  orbem  divulgatum 
ac  celebratum.  Iustitiae  opus  manusque  dexterae  erat, 

Iudaeis  contra  tot  lamque  perditos  adversarios  opem 
auxiliumque  ferre. 

15  Lactetur  mons  Sion  et  exsultent  filiae  ludae 
propter  iudicia  tua  Domine.  Magnum  ipse  mons  gau- 
dium ex  ea  re  cepit , quod  Deum  suum  summum  esse 


IJ  Clirysostomus  ea  quidem  ex  similitudine  dicta  esse  non  ignoravit. 
Kx  eius  verbis  etiam  haec  notatu  digna  sunt:  Hir  mihi  videtur  hoc 
exemptum  et  victoriae  facilitatem  et  perturbationis  magnitudinem 
significare.  Nam  hi  quoque  quum  magnam  classem  parassenl  et  ex 
longinqua  aliqua  et  aliena  regione  venissent,  ira  Hei  veluti  quodam 
vehementi  vento  omnes  perierunt. 

p*.  47, n.  vidit  quodque  sperare  potuit,  populum  ex  Babylonia 
brevi  ad  se  rediturum.  Judicia  autem  ea  sunt,  ex  qui- 
bus ille  ludaeis  salutem,  Idumaeis  perniciem  attulit. 

IS-  Circumdate  Sion  ct  complectimini  eam.  narrate 
in  turribus  eius.  ‘4-  Ponite  corda  vestra  in  virtute  cius, 
et  distribuite  domos  cius,  ut  enarretis  in  progenie  al- 
tera. 13  quoniam  hic  est  Deus  Deus  noster  in  aeternum 
et  in  saeculum  saeculi , ipse  reget  nos  in  saecula.  Do- 
minus tum  denuo  Israel itici  nominis  defensorem  ac  vin- 
dicem sese  praebuerat.  Quamobrem  populus  eum  unum 
Deum  iudicandum  pieque  colendum  esse  profitetur. 
Quum  totus  psalmus,  tum  vero  haec  ad  ecclesiam  pari- 
ter et  ad  coelum  spectant. 

PSALMVS  LIV. 

Christi  iu  passione  rogatio  et  vaticinatio. 

Non  eram  nescius , quum  vaticinia  psalmosque  expli- 
care ingrederer,  quam  magnum  opus  quam  parvis  vi- 
ribus susciperem.  Nam  scripta  divina  ipsa  per  se  obscura 
sunt  ac  difficilia.  Sed  difficultates,  quamquam  non  parvae 
sint,  incredibile  tamen  est,  quantopere  interpretibus  ca- 
tholicis augeantur  ab  eis,  qui  ex  haereticis  nostra  aetate 
ad  libros  sacros  illustrandos  operam  sludiumque  contule- 
runt. Nam  ei  quidem  hoc  tempore  vehementissime  inter 
se  dissident.  Alteri  eorum  sanam  explicandi  rationem 
plane  negant  ullam  esse  praeter  historicam.  Alteri  hoc 
vitio  vitato,  relicta  tamen  mediocritatis  regula,  in  alium 
errorem  incurrunt.  Nam  priores  illos,  ut  ralionalistas 
abhorrent;  ipsi  autem  de  libris  sacris  sic  putant  statuen- 
dum: quanto  obscuriores,  tanto  diviniores.  Quamobrem 
historicam  explicationem  non  tantum  spernunt,  sed  etiam 
pertimescunt ; mysticam  rationem  dicunt  esse  unam , 
quam  pius  quisque  interpres  sequi  debeat.  Sed  catholici 

ut  horum  inscientiam,  quae  sacris  litteris  detrimenti  plus 
quam  utilitatis  affert,  plurimum  contemnunt:  sic  illorum 
doctrinam  minime  verentur.  Nam  dum  historicam  ra- 
tionem cum  prophetica  coniungimus,  eam  mediocritatem 
inter  duo  illa  vitia  tenebimus,  quam  apostoli  docuerunt, 
patres  secuti  sunt,  ecclesia  probavit.  Sed  in  hac  expli- 
catorum dissensione  et  discordia  magno  interdum  nobis 
solalio  est , quod  patres  cum  eisdem  duobus  illis  erro- 
ribus dimicasse  legimus.  Hilarius  enim , ut  hoc  exemplo 
utar,  sese  in  huius  psalmi  interpretatione  non  ignorare 
ait,  plerosque  solum  verborum  sonum  et  litteram  con- 
tuentes nihil  de  omnibus  fere  psalmis  congruum  per- 
sonae Domini  nostri  lesu  Christi  existimare.  Sed  sese 
litem  non  movere.  Neque  enim  destruere  se,  sed  ad- 
struere  eo , quod  addat  potius  obscuris  intelligentiam 
quam  simplicibus  detrahat.  Quaecumque  enim  David 
aut  passus  aut  questus  sit,  etiam  passionibus  cius,  qui 
universitatis  nostrae  caro  sit  factus,  impleta  esse  '). 
Hoc  nos  praeceptum  omnino  tenendum,  hoc  fixum  esse  ac 
manere  volumus.  Nam  quae  mala  vel  David  ab  Absalone 
vel  Mardochaeus  ab  Amane  pertulit,  quaeque  de  utroque 
eorum  vales  vel  poetae  scripserunt,  ea  omnia  ad  Iesum 
Christum  spectare  credimus.  Hunc  autem  psalmum  expli- 
cari de  Davide  non  p6ssc,  probavit  Eusebius 1  2).  Sed  idem 
potuisse  se  historicum  eius  fundamentum  invenire  ne- 
gavit. Antiquus  scriptor  a Graeco  Corderii  paraphraste 
laudatus  et  eum  qui  secutus  est  Beda  explicatione  sua 
ad  Oniam  sacerdotem  devenerunt , qui  Antiocho  Seleuci 
filio  aequalis  fuit  3).  Mihi  autem  hic  psalmus  Mardo- 
chaeum  potius  quam  aut  Davidem  aut  Oniam  videtur 


1)  Hilarius  in  h.  I 

2)  Eusebius  in  h.  Ps. 

3)  Beda  in  h.  Ps. 


P*.  54. 

p%.  m,  io.  altingere.  Patres  vero  eum  dicunl  intelligcndum  de  salva- 
tore nostro,  neque  iniuria;  neque  enim  quidquam  omnino 
huic  carmini  inest , quod  non  possit  proprie  de  Christo 
explicari. 

1 Exaudi  Deus  orationem  meam  et  ne  despexeris 
deprecationem  meam.  Mardochaeus  et  Christus  ab  ini- 
micis circumdati , supplices  ad  Deum  confugiunt.  Hoc 
exordium  plurium  psalmorum  commune  est. 

3 Intende  mihi  et  exaudi  me.  Contristatus  sum  in 
exercitatione  mea  et  conturbatus  sum  a voce  inimici 
et  a tribulatione  peccatoris.  Inimicum  et  peccatorem  vel 
Amanem  dicit  vel  diabolum.  Quod  autem  vocem  inimici 
a tribulatione  distinguit , calumnias  intelligi  voluit  et 
mortem  crucis,  quam  subivit  Christus. 

4 Quoniam  declinaverunt  in  me  iniquitates  et  in 
ira  molesti  erant  mihi.  Mardochaeus  Amanem , Christus 
diabolum  adorare  noluit.  Hinc  acerbissima  ira,  hinc  va- 
riae calumniae.  Amani  autem  Mardochaei  accusandi  tem- 
pus concessum  non  est.  Quocirca  hic  versus  proprie  de 
solo  Christo  intelligi  debet. 

5-  Cor  meum  conturbatum  est  in  me  et  formido 
mortis  cecidit  super  me.  B Timor  et  tremor  venerunt 
super  me.  et  contexerunt  me  tenebrae.  Haec  prophetia 
potius,  quam  historica  narratio  dicenda  est.  Ea  autem 
exitum  habuit , quum  Christus  animam  suam  tristem 
usque  ad  mortem  esse  dixit.  Pro  tenebrae  Hebraeus  et 
Symmachus:  horror  cf.  Ps.  41,  7. 

'•Et  dixi:  quis  dabit  mihi  pennas  sicut  columbae  et 
volabo  et  requiescam. 8 Ecce  elongavi  fugiens  et  mansi  in 
solitudine.  Verius  Symmachus:  Longe  fecissem  secessio- 
nem meam,  mansissem  in  solitudine. Haec  non  verbis,  sed 
re  eamdem  precationem  esse  atque  illam:  Transfer  cali- 
cem istum,  quis  non  videt?  Nam  mortem  eiusque  angores 
evitare  voluit.  Nec  tamen  quod  precatus  est,  impetravit. 

9 Exspectabam  eum  qui  salvum  me  fecit  a pusil-  p« 
lanimitate  spiritus  et  tempestate.  Dominus  exspeclavit 

et  angelum,  qui  animum  ipsius  consolatus  est,  et  Deum 
Patrem,  qui  die  tertio  corpus  ad  vitam  revocavit. 

10  Praecipita  Domine,  divide  linguas  eorum,  quo- 
niam vidi  iniquitatem  et  contradictionem  in  civitate. 
Immerge  eos,  inquit,  ut  hominum  genus  perditum  tem- 
pore Noes,  dissipa  eos,  ut  aedificantes  turrim.  Falsorum 
testium  linguae  inter  se  divisae  ac  contrariae  erant. 

11  • Die  ac  nocte  circumdabit  eam  super  muros  eius 
iniquitas,  et  labor  in  medio  eius  12  et  iniustilia  et  non 
defecit  de  plateis  eius  usura  et  dolus.  Vales  fraudes 
rapinas  iniurias  iniquitates  describit , quas  Gagaei  Suso- 
rum custodes,  et  Pharisaei  templi  praesides  perpetra- 
verunt. 

**•  Quoniam  si  inimicus  meus  maledixisset  mihi, 
sustinuissem  utique,  et  si  is  qui  oderat  me  super  me 
magna  locutus  fuisset,  abscondissem  me  forsitan  ab 
eo.  Non  erant  apertae  inter  Amanem  et  Mardochaeum 
inimicitiae.  Hic  odium  in  animo  suo  continuerat.  Iracun- 
dia autem  subito  tamquam  flamma  erupit,  ut  a Mar- 
dochaeo  nec  praevideri  nec  evitari  posset.  Similis  erat 
ratio  ludae  proditoris. 

14  Tu  vero  homo  unanimis,  dux  meus  et  notus 
meus,  r°  qui  simul  mecum  dulces  capiebas  cibos,  in  domo 
dei  ambulavimus  cum  consensu.  Symmachus:  qui  dulce 
colloquium  miscebamus , in  domo  dei  versamur  simul 
viventes.  Reges  ac  principes  vocari  deos,  quum  aliunde 
tum  ex  Pauli  testimonio  notum  est.  Aman  Mardochaeo, 
Idumaeus  Iudaeo  sanguine  erat  coniunclus.  Neque  Mar- 
dochaeo solum , sed  etiam  septem  principibus  praefuit. 
Ambo  eisdem  conviviis,  quum  feriae  diesque  festi  essent, 
interfuerant  in  domo  regis.  ludas  autem  cum  Christo 
pietatis  amicitiaeque  necessitudinem  habuit.  Dux  eius 


41,  10. 

p«.5i,  i«  numquam  fuil,  nisi  quum  eum  vinctum  ad  principes 
sacerdotum  duceret.  Paschalem  agnum  cum  eo  mandu- 
cavit ac  sapientiae  panem  quotidie  ab  eo  accepit. 

18  Veniat  mors  stiper  illos  et  descendant  in  infer- 
num viventes,  quoniam  nequitiae  in  habitaculis  eorum, 
in  medio  eorum.  Aquila:  nequitiae  in  conversatione 
eorum.  Haec  non  tam  imprecatio  putanda  est  quam  va- 
ticinatio. Vates  antea  de  solo  Amane  ( diabolo , luda ) 
locutus,  nunc  de  omnibus  vel  Idumaeis  vel  Pharisaeis 
verba  facit. 

'7-  Ego  autem  ad  Deum  clamavi  et  Dominus  sal- 
vavit me. 18  Vespere  et  mane  et  meridie  narrabo  et  an- 
nuntiabo et  exaudiet  vocem  meam.  Aquila  et  Theodolio; 
clamabo.  Vespere  ac  mane  iddem  est  ac  nocte  et  die: 
quocirca  illud  meridie  manu  posteriore  videtur  esse 
adiunctum.  Mardochaeus  per  tres  dies  supplicationes  in- 
stituit ; per  totidem  dies  Christus  de  profundis  i.  e.  ab 
inferis  ad  Deum  clamavit. 

19  Redimet  in  pace  animam  meam  ab  his,  qui  ap- 
propinquant mihi,  quoniam  inter  multos  erant  mecum. 
Symmachus : multi  adgressi  sunt  me.  Eamdem  senten- 
tiam etiam  Athanasius  subesse  censuit  >).  Deus  autem  ani- 
mam Christi  redemit,  quum  eum  a mortuis  suscitavit. 

20-  Exaudiet  Deus  et  humiliabit  illos,-  qui  est  ante 
saecula.  Non  enim  est  illis  commutatio  et  non  timue- 
runt Deum.  Haec  verba  quam  plurimum  me  moverunt, 
ut  hunc  psalmum  historiae  Eslherae  addicerem.  Nam 
cetera  quae  dicuntur,  aliis  factis  communia  esse  possunt, 
haec  autem  Estherianae  rei  mirifice  conveniunt.  Nam 
poeta  nisi  ludaeos  venditos  et  redemptos  cogitaret,  num- 
quam eam  sententiam  induxisset,  ut  Idumaeis  commu- 
tationem vel  redemptionem  ullam  fore  negaret.  Quae 


I)  Attianas.  in  Ii.  1. 

autem  de  Idumaeis  dicta  sunt,  iure  transferuntur  ad  p*. ««, n 
Pharisaeos. 

31  Extendit  manum  suam  in  retribuendo.  Symma- 
chus: extendit  manum  suam  ad  eos  qui  pacem  habe- 
bant secum,  Hebraeus  et  Aquila:  ad  pacificos  suos.Q uae 
Septuaginta  interpretati  sunt , ea  et  ad  Idumaeos  et  ad 
Pharisaeos  trahi  possunt ; quae  apud  Hebraeos  leguntur, 
ad  solos  Pharisaeos.  Nam  Pharisaei  vel  Iudaei  soli,  ante- 
quam vitiis  sese  dediderunt,  pacem  cum  Deo  amicitiam- 
que habuere. 

22-  Contaminaverunt  testamentum  eius.  Quid  de  Pha- 
risaeis  verius  dici  potuisset  ? Hebraeus : polluit.  Aman 
testamentum  sprevit  ac  polluit,  quum  id  omnino  tollere 
constitueret. 

32  Divisi  sunt  ab  ira  vultus  eius  et  appropinquavit 
cor  illius.  Symmachus  et  Hebraeus : Dulciora  butyro 
ora  eorum,  conflictus  ( pugnat ) cor  cius.  Poeta  exponit, 
quantopere  os  et  lingua  ab  animo,  verba  a cogitatio- 
nibus discrepent. 

32  Molliti  sunt  sermones  eius  super  oleum  et  ipsi  sunt 
iacu/a.  Neque  dicta  solum  a cogitatis  dissentiunt,  sed 
etiam  sermones  ipsi  ita  sunt  comparati,  ut  ludaeis  quidem 
morte  acerbiores  sint.  Assuero  autem  oleo  suaviores  esse 
videantur.  Nam  Aman,  dum  apud  Assuerum  blanda  verba 
facit,  quid  aliud  molitus  est  nisi  caedem  sanguinemque 
ludaeorum  ? 

23  lacta  super  Dominum  curam  luam  et  ipse  te 
enutriet,  non  dabit  in  aeternum  fluctuationem  iusto. 

24  Tu  vero  Deus  deduces  eos  in  puteum  interitus.  Iudaei, 
ut  ex  Ezechiele  et  Strabone  notum  est,  muro  Scytharum 
sepulcrum  circumdederunt,  qua  re  factum,  ut  illud  ad 
putei  similitudinem  proxime  accederet. 

24  Viri  sanguinum  et  dolosi  non  dimidiabunt  dies 
suos , ego  autem  sperabo  in  te  Domine.  Viri  sanguinum 

pi.  u Idumaei  el  Pharisaei,  qui  innocentem  persecuti  sunt. 
Neutri  ne  ad  mediam  quidem  aetatem  pervenerunt. 
Aman  ludas  Nero  e vitae  iuventulisque  flore  ad  inferos 
rapti.  Iustus  autem  spem  suam  in  Domino  collocat. 

PSALMVS  LV. 
tudaeorum  exsulum  precatio. 

Septuaginta  viri,  quum  perspicuitatis  magis  quam 
propriae  verborum  sententiae  rationem  haberent,  titu- 
lum huius  psalmi  posuerunt  hoc  modo:  pro  populo  qui 
a sanctis  longe  factus  est.  Hebraei  autem  revera  hanc 
inscriptionem  habent:  de  columba,  pro  gente  repulsa. 
Columbam  Estheram  putamus  esse,  gentem  repulsam 
vero  Iudaeos  dicimus  a Deo  venditos,  ah  Amane  em- 
ptos. Sed  inscriptio,  utut  explicatur,  satis  argumenti 
est,  psalmum  pertinere  ad  exsilium  Babylonicum.  Et  id 
quidem  ex  ea  collegerunt  Theodorelus , Paraphrastes 
Graecus  '),  alii.  Neque  vero,  si  quis  probaverit  interpre- 
tationem Graecam,  a tempore  exsilii  omnino  poterit  rece- 
dere; Hebraicam  autem  veritatem  nemo  praeferet,  nisi 
verbis  eam  subiecerit  sententiam  quam  diximus,  et  qua 
nihil  potest  esse  probabilius.  Sed  ut  interpretum  opi- 
niones breviter  complectar,  Theodorelus  Euthymius  Cal- 
metius  alii  inscriptionem  ita  secuti  sunt , ut  in  Babylo- 
nico tempore  psalmum  reponerent  2);  Theodorus  autem 
Paraphrastes  Graecus  et  Beda  ab  ea  ad  tempora  Macca- 
baica  decesserunt  3).  Sed  ex  nostra  sententia,  etsi  non  tam 


t)  Graecus  Corderii  Paraphrastes  ad  verba  : Pro  populo  qui  a 
sanctis  longe  factus  est,  ita:  Insinuatur  autem  hunc  psalmum  esse 
Babylonicum  tamquam  ex  persona  populi  sancti  procul  ab  Hiero- 
solymis constituti. 

2)  Theodorei.  Eutliym.  in  h.  Ps.  Basilitis.  Calmet. 

S)  Theodorus.  1'araphr.  Graecus  Corder.  Beda  Ven.  in  Ii.  Ps. 

inscriptione  quam  argumento  nitimur,  hunc  psalmum 
historice  de  Mardochaeo  et  ludaeis,  allegorice  de  Christo 
ac  de  primis  Christianis  explicari  oportet. 

>•  Miserere  mei  quoniam  conculcavit  me  homo,  tota 
die  impuguans  tribu/avit  me.  Mardochaeum  conculcare 
studuit  Aman.  Christo  lota  die  illa,  quum  in  cruce  erat, 
adversatus  est  diabolus.  Propheta  in  eo  sibi  constat , 
quod  vel  Amanem  vel  hostem  vel  daemonem  simpliciter 
vocat  hominem. 

3 Conculcaverunt  me  inimici  mei  tota  die,  quoniam 
mulli  bellantes  adversum  me.  Neque  Aman  solus  erat 
neque  diabolus,  sed  multos  habebant  socios  et  adiutores. 

*•  Ab  altitudine  diei  timebo,  ego  vero  in  te  sperabo. 
Interpretes  ut  his  verbis  sententiam  subiiccrent,  non  modo 
incredibilem  attulerunt  opinionum  varietatem,  sed  ne  a 
mutationibus  quidem  verborum  abstinuerunt.  Est  autem 
confitendum,  absconditam  horum  verborum  sententiam 
investigaturum  esse  neminem , quin  sit  mystica  sacrarum 
litterarum  sapientia  imbutus.  Dies  hoc  loco  indicat  id 
temporis  spatium , quod  diem  noclemque  comprehendit. 
Yeluti : Et  factum  est  vespere  et  mane,  dies  quartus. 
Sed  ut  in  hexaemero  ex  veterum  testimoniis  dies  aetas 
mundi  intelligi  potest ; sic  hoc  loco  intelligatur  necesse 
est.  Altum  autem  vel  altitudo  diei  nihil  aliud  est  nisi  aeta- 
tis mundi  summa  extrema  ultima  pars.  Si  autem  cuiusque 
aetatis  dimidia  pars  posterior  nox  appellatur,  quantas 
putabimus  tenebras  esse  in  extrema  aetate  i.  e.  in  extrema 
nocte?  Tenebras  autem  turpitudinis  et  ignorantiae,  ex- 
eunte  quaque  aetate,  magnas  praeter  modum  atque  in- 
gentes fuisse,  supra  demonstravimus.  Ab  altitudine  igitur 
diei,  a fine  quartae  aetatis  mundi  iuslus  hic  se  timere 
confitetur.  Erat  autem  finis  aetatis  quintae  de  quo  Do- 
minus dixit : haec  est  hora  vestra  et  potestas  tenebra- 
rum. Sed  iustus,  etsi  ex  temporis  ratione  maxime  an- 


p».  U,  1. 

gebatur,  tamen  se  in  Deo  spem  suam  ponere  ab  eoque 
auxilium  exspectare  dicit. 

4 In  Deo  laudabo  sermones  meos , in  Deo  speravi, 
non  timebo  quid  faciat  mihi  caro.  Hieronymus:  in  Deo 
laudabo  verbum  eius.  Verbum  autem  et  promissum  Dei 
et  factum  intelligi  potest. 

®-  Tota  die  verba  mea  exeerabantur,  adversum  rnc 
omnes  cogitationes  eorum  in  matum.  Hieronymus:  tota 
die  sermonibus  me  affligebant.  Non  modo  verbis  calum- 
niabantur eum,  sed  etiam  in  cogitationibus  nihil  aliud 
machinabantur,  nisi  ut  eum  occiderent. 

7-  Inhabitabunt  et  abscondent . ipsi  calcaneum  meum 
observabunt , sicut  sustinuerunt  animam  meam.  Sym- 
machus et  Hieronymus:  Conveniebant  clam  et  vestigia 
mea  observabunt  exspectantes  animam  meam.  Haec 
dicit  populus.  Nam  Idumaei  Amanis  iussu  clam  conve- 
nire, ludaeos  observare,  imprudentesque  opprimere  con- 
stituerant. 

* Pro  nihilo  salvos  facies  illos , in  ira  populos  con- 
fringes. Hieronymus:  Quia  nullus  est  salvus  in  eis. 
Haud  scio  an  ps  h.  1.  Onis  vel  Apollinis  nomen  sit. 

9 Deus  vitam  meam  annuntiavi  tibi,  posuisti  la- 
crimas meas  in  conspectu  tuo.  Sicut  et  in  promissione 
tua.  Hebraeus : secretiora  mea  numerasti , posuisti  la- 
crimam meam  in  utre  tuo;  nonne  calculos  subducis? 
Populus  Iudaicus,  quum  regeneraretur,  per  nOvem  men- 
ses a tertio  usque  ad  duodecimum  quasi  in  matris  utero 
fuit.  Inde  haec  verba  explicanda  sunt. 

,0-  Tunc  convertentur  inimici  mei  retrorsum,  in  qua- 
cumque die  invocavero  te.  Novem  mensibus  confectis,  lu- 
daei  denuo  generati  hostes  suos  in  fugam  converterunt. 

,0-  Ecce  cognovi,  quoniam  Deus  meus  es.  Antea  a 
Deo  discesserant;  nunc  primum  eum  ex  calamitatibus, 
deinde  ex  insperata  salute  agnoverunt. 

"•  /«  Deo  laudabo  verbum,  in  Domino  laudabo  ih.  &s,  n. 
sermonem  , in  Deo  speravi , non  timebo  quid  faciat 
mihi  homo.  Ab  homine,  qui  dicitur  Aman,  extrema 
ludaeis  pericula  imminebant.  Sed  illi  vaticiniis  Deoque 
suo  confidebant. 

n In  me  sunt  Deus  vota  tua,  quae  reddam  lau- 
dationes tibi.  Populus  si  a Deo  conservatus  fuerit,  se 
semper  cius  laudes  celebraturum  promittit.  Nam  haec 
in  se  vota  suscipit,  ut  Hebraeus  ait:  Super  me  sunt 
Deus  vota  tua. 

13  Quoniam  eripuisti  animam  meam  de  morte  et 
pedes  meos  de  lapsu,  ut  placeam  coram  Deo  in  lumine 
viventium.  Hebraeus  et  Hieronymus:  ut  ambulem  coram 
Deo.  Novam  generationem,  quam  supra  significavit,  li- 
berationem a morte  salutcmque  fuisse  ex  his  verbis  co- 
gnoscimus. Aman  ludaeorum  pedibus  laqueos  posuerat 
eisque  perniciem  machinatus  erat.  Deus  autem  eos  ex 
laqueis  eripuit,  ut  ambularent;  ex  morte,  ut  versarentur 
in  felicitate  lumineque  viventium. 

PSALMVS  LIX. 

De  regno  Mardochaei  et  Christi. 

Si  inscriptio  vere  a nobis  probeque  explanata  est, 
non  potest  esse  dubium,  quin  hoc  carmen  ad  rem  Mar- 
dochaicam  referendum  sit.  Inscriptio  enim  haec  est:  pro 
Susianis,  quam  Septuaginta  ad  Graecorum  intelligentiam 
ita  accommodarunt : pro  his  qui  commutabuntur.  Sed 
hunc  titulum  ad  psalmum  ipsum  omnino  aptum  eonve- 
nientemque  esse,  num  ulla  ex  re  clarius  apparere  potuit, 
quam  quod  Theodorelus,  Guthymius  et  Calmetius  psalmi 
argumento  adducti  sunt,  ut  illum  ad  Babylonica  tempora 
pertinere  dicerent  ‘)?  Beda,  ut  arbitror,  Graecos  secutus 


I)  Theodorei.  Euthym.  Calmet.  in  h.  1. 

p*.  5«.  ad  res  Maccabaicas  aberravit  ').  Eusebius  et  Athanasius, 
ad  tempora  propiora  devenerunt,  quum  iam  Iudaei  per 
omnes  nationes  dispersi  essent  J).  Neque  silentio  prae- 
tereundum est,  quod  Theodoretus  dixit,  hunc  psalmum 
coniunclum  copulatumque  esse  cum  superiore.  Ex  qua 
re  sequitur,  quae  interpretes  de  alterutro  statuerint, 
pariter  posse  ad  utrumque  transferri. 

3-  Deus  repulisti  nos  et  destruxisti  nos , iratus  es 
et  misertus  es  nobis.  Aquila : iratus  avertisti  nos ; 
Hieronymus:  iratus  es.  convertisti  nos.  Deus  populum 
suum  repulit  et  destruxit,  quum  eum  Amani  Idumaeis- 
que  occidendum  traderet.  Sed  irae  et  indignationis  si- 
gnificatione eos  ad  sc  revocavit. 

4 Commovisti  terram  et  conturbasti  eam.  sana  con- 
tritiones eius,  quia  commota  est.  Terram  non  de  solo, 
sed  de  populo  intelligas.  Populus  ab  Amane  ita  vexatus 
mol usque  est,  ut  paene  concideret.  Deo  igitur  poeta  sup- 
plicat, ut  vulnera  et  ea  quae  perpessus  est,  sanare  velit. 

i-  Ostendisti  populo  tuo  dura  , potasti  nos  vino  com- 
punctionis. Aquila:  vino  soporis.  Hieronymus:  vino  con- 
sopiente. Populus  ludaicus  patria  pulsus  per  totam  Asiam 
dispersus  fracto  iam  animo  erat.  Praeterea  imminebat 
calamitas,  qua  nulla  umquam  potest  libero  populo  acci- 
dere acerbior.  Verum  ut  proverbium  nostrum  fert,  ma- 
ximo quoque  in  discrimine  Deus  proximus. 

8 Dedisti  metuentibus  te  significationem,  ut  fugiant 
a facie  arcus.  Insperata  Mardochaei  salus  summusque 
honor  ludaeis  indicio  ac  hortamento  fuit,  ut  divino  verbo 
freti  contra  hostes  suos  arma  caperent.  Nostrae  autem 
resurrectionis  argumentum  nonne  resurrectio  Christi 
est? 


1)  Beda  in  h.  Ps. 

2)  Athanas.  et  Euseb.  in  b.  I. 

«•  Yt  liberentur  dilecti  tui,1  salvum  fac  dextera  tua  p*.  w,  7. 
et  exaudi  me.  In  his  psalmis  ludaei  non  tam  servi  Dei 
quam  vel  dilecti  vel  amici  vocari  solent.  Nam  Deus,  quum 
eos  ex  extremo  periculo  mortis  eripuit , summam  in  eos 
caritatem  significavit. 

*•  Deus  locutus  est  in  sancto  suo , lactabor  et  par- 
tibor  Sichimam  et  convallem  tabernaculorum  metibor. 

Cf. Ps.  107, 9.  ss.  Poeta  factum  illud  esse  narrat,  quod 
Deus  per  Ezechielem  futurum  praedixit,  ut  Irsael  et  luda 
pastori  uni  pareant  recuperentque  pristini  imperii  glo- 
riam. Ac  primum  quidem  Mardochaeus  oblinet  Sichi- 
mam, antiquissimam  urbem  Sacarum,  quae  postea  in  po- 
testatem Ephraim  venit.  His  verbis  igitur  poeta  designat 
totam  tribum  Ephraim  ').  Deinde  in  deditionem  accepit 
vallem  tabernaculorum,  de  qua  sermo  cstGen.  33,  17. 

9-  Meus  est  Galaad  et  meus  est  Manasses  et  Ephraim 
fortitudo  capitis  mei.  Caput  significationem  habet  im- 
perii principatusque.  Ad  societatem  accedunt  Galaaditae, 
qui  ab  inimicis  in  servitutem  primi  sunt  redacti.  Manasses 
et  Ephraim  losephi  posteri  Beniamino  proximi  sunt.  Sed 
hi  discordiarum  primi  auctores  etiam  in  defendendo 
novo  regno  palmarem  locum  obtinent. 

9-  luda  rex  meus.  Hebraeus  et  Hieronymus : legifer 
meus,  luda  in  atrocitate  illius  temporis  nec  regnum 
nec  principatum  tenuit.  Attamen  poeta  ad  eum  impe- 
rium legislationemque  defert  propter  futurum  Davidem. 

Itaque  haec  verba  apertissime  comprobant,  regnum  Mar- 
dochaei  imaginem  fuisse  regni  Christi. 

10  Moab  olla  spei  meae.  Hebraeus  Aquila  Hierony- 
mus : olla  lavacri  mei.  Moabitac,  quoniam  Idumaicorum 
criminum  socii  erant,  gratiam  et  impunitatem  numquam 
impetrabunt. 


I)  Kusebius  in  h.  1. 

p».  s»,  io.  10  In  Idumaeam  extendam  calceamentum  meum. 
Amane  Amalecila  devicto,  fore  dicit,  ut  superbas  Idu- 
maeorum cervices  pedibus  suis  subiectas  conculcet. 

10  Mihi  alienigenae  subditi  sunt.  Aquila:  mihi  Phi- 
listaea amica  fuit , Theodotio:  mihi  alienigenae  amici 
facti  sunt.  Hieronymus:  mihi  Palaestina  foederata  est. 
Quaecumque  gentes  Assuero  subditae  erant,  eae  parebant 
etiam  Mardochaeo  eiusque  amicitiam  quaerebant.  Sed 
nondum  deleti  sunt  Idumaei. 

Quis  deducet  me  in  civitatem  munitam  ? quis 
deducet  me  usque  in  Idumaeam  ? Vera  scriptura  petenda 
est  ex  Ps.  107,  11. 11X3,  Bosra  Idumaeorum  urbs  po- 
tentissima.  Quis  deducet  me  Bosram,  quis  in  Idumaeam, 
ut  infestissimam  hanc  gentem  prorsus  excidam  ac  tinctis 
vestibus  in  patriam  victor  revertar? 

**•  Nonne  tu  Deus  qui  repulisti  nos'l  et  non  egre- 
dieris Deus  in  virtutibus  nostris.  Qui  repulsi  erant,  Deo 
grati  acccptique  facti.  Ex  devictis  victores  sunt  exorti. 

'*•  Da  nobis  auxilium  de  tribulatione , quia  vana 
salus  hominis.  In  homine  salutem  nullam  sitam  esse, 
cx  Amane  eiusque  gente  congnoverunt. 

14  In  Deo  faciemus  virtutem  et  ipse  ad  nihilum 
deducet  tribulantes  nos.  Quo  magis  suam  ipsorum  de- 
bilitatem condientur,  eo  libentius  virtutem  omnem  a 
Deo  exspectant.  De  divino  autem  subsidio  certi  quum 
essent , nonne  etiam  victoriam  necesse  erat  sine  ulla 
dubitatione  sperarent? 

PSALMVS  LXI. 

De  victoria  Amanis  et  daemonis. 

Hoc  elegantissimum  carmen  partim  historice  a sanctis 
patribus  partim  prophetice  explicatum  est.  Atque  inter 
eos,  qui  historiam  non  neglexerunt,  magna  sane  et  mira 

consensio  esi,  id  percommode  posse  ex  rebus  M aeca  barcis  p».  «. 
explanari.  Et  in  hac  quidem  sententia  fuerunt  Basibus 
Theodorus  Theodoretus  Paraphrastes  Gaecus  Beda  Eu  thy- 
mi us  ■)  abi.  Sed  quod  tam  magnus  interpretum  numerus 
illas  res  ad  carmen  illustrandum  arripuit,  id  mihi  videtur 
declarare,  huic  carmini  multa  inesse,  quae  non  possint 
plana  fieri  nisi  ex  certis  quibusdam  ac  delinitis  rebus 
gestis.  Quas  ego  quidem  Mardochaicas,  non  aut  Macca- 
baicas  aut  ullas  alias  esse  arbitror.  Sed  qui  propheticam 
explicandi  rationem  secuti  sunt, ei  in  hoc  carmine  vatici- 
nium repererunl  vel  de  futuro  iudice  5),  vel  de  redem- 
ptore ac  de  devicto  daemone l) *  3 ).  Carmen  compositum  est 
ex  strophis  quattuor,  quae  duobus  diapsalmatis  sunt  inter 
se  divisae  ac  quaternis  versibus  constant.  Prima  et  se- 
cunda inter  se  arctius  copulatae  verbis  incipiunt  eisdem. 

2 Nonne  Deo  subiecta  erit  anima  mea ? ab  ipso  enim 
salutare  meum  3 Nam  et  ipse  Deus  meus  et  salutaris  meus 
susceptor  meus  non  movebor  amplius.  Cum  his  versibus 
prorsus  congruunt  6.  et  7. , nisi  quod  eis  parvum  discrimen 
attulit  incuria  librariorum.  Nam  pro  scripserunt  pro 
rron,  quod  utrobique  multi  codices  exhibent,  Wl. Par- 
ticula 13  in  v.  2.  omissa  est,  sed  est  a Septuaginta  reddita 
et  adhuc  in  codicibus  invenitur.  Pro  impn  expectatio 
mea  ex  simili  pronuntiatione  litterarum  ta  etn,  y etp 
scriptum  est  inyTiti  salus  mea,  quam  depravationem  Sy- 
rus etiam  in  v.  6.  habuit.  Neque  enim  aut  recte  cogitari 
aut  eleganter  dici  potest:  quia  ab  ipso  salus  mea,  nam 
ipse  salus  mea.  Denique  verbum  rui  altero  loco  prae- 
termissum est.  ita  igitur  interpretor:  Vere  in  Domino 
fidens  est  anima  mea,  quia  ab  ipso  spes  mea.  Etenim 


l)  Theodorus  in  Cat.  Paraphr.  Graec.  ap.Cord.  Basii.  Theodoretus 

Beda  Euthymius  in  h.  Ps. 

3)  Origenes. 

3)  Athanasius,  Cyrillus  Alex. 

Vol.  II.  16 

p«.  6i.  i.  ipse  petra  mea  est  et  salus  mea;  elatio  mea,  de  qua  non 
demovebor,  magna  facta  est.  Mardochaeus  quum  Deum 
sibi  subvenisse  cognosceret,  omni  in  eo  fidentia  posita, 
cum  humillima  animi  submissione  ab  eodem  omnia  spe- 
rare coepit.  Ab  ipso  spes  mea.  Hoc  enim  esse  firmamen- 
tum, cui  in  tam  turbulenta  tempestate  firmiter  possit 
insistere;  hunc  conservatorem,  cui  se  lotum  committere 
debeat.  Quamobrem  ex  altissimo  honoris  gradu  quem 
divinitus  sit  assecutus,  numquam  se  posse  deturbari  con- 
fidit. Elatus  autem  ad  dignitatem  tam  amplam  tamque 
excelsam  quum  sit,  quid  est  quod  non  etiam  de  proxima 
Amalecitarum  caede  certus  esse  possit?  Itaque  illorum 
quam  prope  sit  interitus,  ex  Amanis  nece  docet. 

* Quousque  irruitis  in  hominem,  interficitis  universi 
vos  tamquam  parieti  inclinato  et  maceriae  depulsae! 
Symmachus : quousque  in  vanum  laborabitis.  Septua- 
ginta: quousque  imponitis  vos  in  homine  i.  e.  nitimini 
in  homine.  Sententia  igitur  haec  est:  Vsquequo  nitemini 
in  homine,  prosternemini  universi  vos  tamquam  paries 
praecipitans  et  maceria  promota ? Aman  vel  daemon 
homo  iste  est , in  quo  hostes  omnes  nituntur.  Vnus  vi- 
ctus est  elatione  Mardochaei , alter  morte  et  resurre- 
ctione Christi.  Quo  fundamento  subducto  ac  detracto, 
genus  hostium  pronum  ad  perniciem  est,  vcluti  paries 
inclinatus  de  loco  suo  demotus  propensusque  ad  ruinam. 
Verba  .paries  et  maceria  etiam  ad  hominem  trahi  pos- 
sunt , ac  nescio  an  et  rectius  et  elegantius. 

5-  Verumtamen  pretium  meum  cogitaverunt  repellere, 
cucurri  in  siti,  ore  suo  benedicebant  et  corde  suo  maledi- 
cebant. Multa  sunt,  quae  emendatione  indigeant.  Graecam 
vocem  Tifinv  Vulgata  expressit  pretium,  verius  eam  et  pa- 
tres Graeci  explicaverunt  et  Hilarius  reddidit  honorem  '); 


I)  Hilarius  in  h.  Ps. 

et  quidem  honorem  vel  elutionem  meam,  non  eius.  Prae-  •**■««.»• 
terea  verbum  f JWju-ov  Ambrosius  Athanasius  Euthymius 
recte  *):  cucurrerunt , Vulgata:  cucurri.  Denique  iv 
in  siti  mendosum  esse  natumque  ex:  iv  ^vcTa,  iam  vidit 
Eusebius  s).  Postremo  pro  ore  suo  Hebraeus:  ore  eius. 

His  verbis  emandatis,  liuiusmodi  sententiam  consecuti 
sumus : Scilicet  elationem  meam  desideraverunt  prohi- 
bere , cucurrerunt  in  simulatione  ( Hieronymus  : placue- 
runt sibi  in  mendacio),  ore  illius  benedicebant,  animo 
suo  maledicebant.  Quum  Mardochaeus  ab  Amane  cum 
clamore  per  urbem  duceretur,  magnus  Idumaeorum 
concursus  factus  est.  Ac  mulli  ex  cis , etiamsi  de  huius 
honore  plurimum  dolebant,  tamen  quum  eam  rem  a se 
non  posse  prohiberi  intelligerent , gaudium  simulantes, 
comites  sese  satellitesque  Mardochaei  praestabant.  Hi  igi- 
tur cucurrerunt  in  simulatione,  ore  Amanis  fausta  omnia, 
animo  suo  contra  Mardochaeo  mala  atque  infelicia  pre- 
cati sunt.  Resurrectionem  Christi  desideraverunt  prohi- 
bere Pharisaei , quod  quum  non  possent , ad  mendacia 
confugerunt. 

' 6-  Verumtamen  Deo  subiecta  esto  anima  mea , quo- 
niam ab  ipso  patientia  mea.  '• Quia  ipse  Deus  meus 
et  salvator  meus  adiutor  meus  non  emigrabo.  In  prima 
stropha  spectavit  vates  ad  Idumaeos;  in  secunda  ora- 
tionem vertit  ad  ludaeos.  Atque  eorum  animos  ad  fidem, 
ad  spem  concitat,  ad  confidentiam  in  eum,  qui  eis  iam 
antiquitus  contra  iddem  hostium  genus  opem  auxilium- 
que tulisset. 

* In  Deo  salutare  meum  et  gloria  mea.  Deus  auxilii 
mei  et  spes  mea  in  Deo  est.  Mardochaeus  conservatorem 
suum  honorisque  auctorem  Deum  esse  fatetur.  Neque 


I)  Ambrosius  Athanasius  Euthymius  in  h.  I. 
3)  Eusebius  in  h.  I. 

p,.  »i,  *.  enim  salutem  gloriamquc  ad  virtutem  retulit  suam,  sed 
ad  benignitatem  Dei.  Super  Deum  ait,  salus  mea  et  glo- 
ria mea.  Quidquid  ipse  probata  illa  in  regem  fidelitate 
erat  assecutus,  id  non  sibi  sed  Deo  tribui  voluit.  Quo 
tam  pio  animo  tamque  sancio  quum  esset,  etiam  spein 
omnem  de  rebus  futuris  in  Deo  collocare  potuit : robur 
fortitudinis  meae  et  salus  mea  in  Deo  (Hieronymus).  t 

9-  Sperate  in  eo  omnis  congregatio  populi , effundite 
coram  illo  corda  vestra.  Deus  adiutor  noster  in  aeter- 
num. Diapsalma  h.l. Vulgatae  auctor  interpretatus  est:  in 
aeternum;  hanc  enim  vim  ludaei  Hebraico  verbo  subesse 
dicunt.  Scriptura : omnis  congregatio  populi  DI?  ntvb 
sine  controversia  vera  est.  Propheta  enim  ludaeos  adhor- 
tatur eos,  qui  supplicationis  causa  convenerant.  Eidem 
coram  Deo  corda  effuderunt , quum  et  ferrent  poeni- 
tentiae fructum  et  laudis  confessionisque  sacrificium  im- 
molarent. 

10  Verumtamen  vani  filii  hominum , mendaces  filii 
hominum  in  stateris,  ut  decipiant  ipsi  de  vanitate  in 
idipsum.  Valde  mihi  placet  interpretatio  Theodotionis : 
Vapor  filii  hominum,  instabiles  filii  hominis  sicut  rtio- 
mentum  staterae.  Nam  simile  illud,  quod  est  de  statera 
petitum,  etiam  apud  prophetas  invenitur.  Quid  autem 
magis  perspicuum  esse  potest , quam  quod  ex  verbis 
illis  elucet,  pro  3 in  scribendum  esse  3 ut,  sicut 9 Quo 
mendo  sublato,  Hebraica  Latine  ita  verterim.  Prorsus 
vanitas  filii  hominum,  mendacium  filii  viri,  sicut  i 
lances  librae  in  ascendendo,  eidem  ipsi  de  vanitate. 
Qui  filii  hominum  appellantur,  ci  sunt  improbi  Idumaei 
eorumque  socii,  qui  omnes  vani  sunt  inanes  fragiles 
instabiles , ac  brevi  funditus  tollentur.  Neque  vero  sc- 
iungendi  ab  horum  interitu  sunt  filii  viri  i.  e.  decem 
Amanis  filii,  qui  ad  summos  principum  honores  perve- 
nerant. Nam  qui  cos  in  altissimo  gradu  illo  perman- 

suros  putat,  lanlopcrc  fallitur,  quantum,  qui  una  lanx  p«.  «i,  io., 
si  manu  deprimitur,  alteram,  manu  retracta,  sublime 
fixam  stabilemque  haesuram  arbitratur.  Praelerae  eidem 
illi  qui  filii  viri  vocantur,  ex  eadem  illa  vanitate  i.  e. 
ex  eadem  vana  fragilique  gente  nati  sunt.  Hoc  igitur, 
ut  ait  propheta , sibi  quisque  persuadeat , quum  Amanis 
filios,  tum  Idumaeos  omnes  perituros.  Sed  praeceptqm 
quoddam  est,  quod  a Saulo  rege  neglectum  a vobis  ob- 
servari debebit : 

"•  Nolite  sperare  in  iniquitate,  et  rapinas  nolite 
concupiscere , divitiae  si  affluant,  nolite  cor  apponere. 
Idumaei,  ut  constat  ex  eis  quae  aliis  locis  diximus,  ad 
divitias  comparandas  modis  usi  sunt  tribus  eisque  tur- 
pissimis. Primum  quidem  exegerunt  tribula  iniusta  (extor- 
sio). Deinde  ex  tota  Asia  praedas  egerunt  (rapinae).  Deni- 
que exercuerunt  foenus  iniquum,  (divitiae  quae  pullu- 
larunt Hebr.vel  quae  fructum  pepererunt,  Symmachus). 
Admonentur  igitur  a propheta  Iudaei,  ne  desiderent 
pecuniam  vi  exactam,  ne  rapinas  concupiscant,  ne  opes 
appetant  foeneralione  paratas. 

,r  Semel  (unum)  locutus  est  Deus,  duo  haec  audivi, 
quia  potestas  Dei  est li  et  tibi  Domine  misericordia,  quia 
tu  reddes  unicuique  iuxta  opera  sua.  Hebraeus  pro 
unicuique  habet  viro  i.  e.  Amani,  daemoni;  et  opus  pro 
opera.  Afferuntur  igitur  tria;  primum,  Deum  poteutem 
esse,  ut  possit  et  salvare  Iudaeos  et  perdere  Idumaeos; 
alterum , in  eo  esse  misericordiam , ut  velit  Iudaeos  sal- 
vos esse,  tertium  est,  quod  ex  iustilia  fluit,  eum  Amani 
retributurum  secundum  opus  eius.  Tribus  his  rebus  com- 
memoratis, quantopere  ludaeorum  animos  in  spe  et  fide 
confirmatos  putabimus? 

PSAI.MVS  l\v. 

De  Mardoehaei  et  ludneoruni  liberatione,  de  Christi 
et  oinnium  iustorum  resurrectione. 

Historicam  rationem  huius  psalmi  mulli  patres  inter- 
pretesque indagare  studuerunt,  ut  Theodorus  Heracl., ut 
Theodoretus,  ut  Paraphrastes  Graecus  Beda  Eulhymius 
alii.  Qui  quidem  in  eo  omnes  consentiunt , quod  illum 
cantatum  tum  arbitrantur  a fudaeis , quum  in  patriam 
a Cyro  dimissi  redierunt  ■).  Sed  illi  etiam  ob  eam  causam 
id  temporis  Deum  maximis  laudibus  ornaverunt,  quod 
eius  opera  per  Mardochaeum  a morte  ad  vitam,  a de- 
speratione ad  spem , ab  exilio  ad  salutem  revocati  ac 
reducti  erant.  Nam  hoc  tantum  beneficium  adepti,  quid 
mirum , si  ad  divinum  nomen  celebrandum  usque  eo 
excitati  sunt,  ut  ad  communes  laudationes  gentes  omnes 
totumque  humanum  genus  cohortarentur?  Id  ut  ita  fa- 
cerent, hac  re  maxime  admoniti  sunt,  quod  post  Amanein 
devictum  multos  de  gentibus  secum  religionis  inire  so- 
cietatem viderunt.  Sed  quod  ad  mysticam  huius  psalmi 
sententiam  attinet,  prorsus  non  est,  cur  de  ea  quis  a 
sanctis  patribus  dissentire  possit.  Nam  si  illi  Iudaeorum 
vel  e captivitate  liberationem  imaginem  dicunt  esse  re- 
demptionis nostrae : quanto  magis  valet  ad  opus  Christi 
adumbrandum  victoria  Mardochaica , qua  eidem  isti  ex 
mortis  laqueo  liberati  ereptique  sunt?  Quamobrem  su- 
blimem huius  hymni  sententiam  quis  est , quin  a Mar- 
dochaeo  ad  Christum , a liberatione  Iudaeorum  ad  re- 


I)  Theodorus  et  Paraphr.  Graec.  edt.  Corder.  Theodorei.  Beda 
Eutbym.  in  h.  Ps.  S.  Athanasius  hunc  psalmum  cum  eo  qui  sequitur 
eoniunctum  esse  dicit.  Quoniam  autem  Ps  5fi.  ad  ludaeos  exsules 
refert,  sequitur,  ut  iddem  de  hoc  psalmo  statuendum  sit. 

demptionem  omnium  hominum  , ab  accessione  prosely-  p*.  «. 
lorum  ad  vocationem  gentium  deferendam  esse  videat? 

1 lubilate  Deo  omnis  terra,  5 psalmum  dicite  no- 
mini eius , date  gloriam  laudi  eius.  Omnem  terram 
i.  e.  cunctam  ludaeam  a moestilia  peccatorum  ad  san- 
ctam laetitiam,  a timore  et  angore  ad  hilarem  divini 
nominis  celebrationem  convocat. 

J-  Dicite  Deo:  Quam  terribilia  sunt  opera  tua  Do- 
mine, in  multitudine  virtutis  tuae  mentientur  tibi  ini- 
mici tui.  In  maximorum  horum  operum  numero  con- 
servatio habenda  est  Iudaeorum,  Christi  resurrectio,  re- 
demi io  generis  humani,  clades  denique  Idumaeorum  ac 
daemonum.  Qui  inimici  nuncupantur,  ei  quidem  Iosuae 
(9,3.)  maioribusque  mentiti  perniciem  effugerunt.  Quo- 
rum tamen  posteri,  quum  Deum  fallere  non  potuissent, 
per  Mardochaeum  ad  unum  omnes  occisi  sunt.  Illa  igitur 
verba  dicta  sunt  ironice.  Quare  vera  sententia  haec  est : 
inimici  tui  e manibus  maiorum  nostrorum  potuerunt 
effugere , at  ex  manibus  tuis  non  item. 

4 Omnis  terra  adoret  te  et  psallat  tibi . psalmum 
dicat  nomini  tuo.  Iterum  populus  Iudaicus  ad  Deum 
suum  laudibus  extollendum  excitatur. 

4 Venite  ct  videte  opera  Dei , terribilis  in  consiliis 
super  filios  hominum.  Ad  veniendum,  ad  videndum  invi- 
tantur, ut  in  Ps.  45, 9.  Verba  homo , filii  hominum  iddem 
valent  ac  vel  homines  perditi  vel  saeculum  vel  mundus 
vel  viri  saeculares.  Quam  vafer  quamque  callidus  erat 
Aman.quum  dolosis  machinationibus  se  Iudaeos  capturum 
arbitrabatur!  Daemon  autem  num  minus  versutus  fuisse 
putabitur,  qui  Christum  impune  supplicio  tollere,  qui  in 
occupato  imperio  remanere  conatus  est?  Sed  horum  astu- 
tiam quam  facile  divina  sapientia  devicit  (in  consiliis.) 
quae  Amanem  et  daemonem,  quo  temporis  puncto  se 
victores  somniarunt,  eo  ipso  victos  superatosque  tenuit? 

p»  es,  6 * Qui  convertit  mare  in  aridam , in  flumina  per- 

transibunt  pede , tbi  laetabimur  in  ipso.  Quum  lud.iei 
exire  de  Aegypto  vellent,  obstitit  mare;  quum  in  Pa- 
laestinam intraturi  essent , obfuit  Iordanes.  Sed  haec  illi 
impedimenta  mirabilem  in  modum,  Deo  duce,  supera- 
runt. Nam  mare  et  fluvius  ex  aqua  in  terram  solidam 
firmamque  conversa  sunt.  Verum  tempore  Mardochaei 
et  Christi  num  aliud  quidquam  evenisse  dicemus?  Quid 
enim?  Quum  multi  e gentibus  (mare)  per  Mardochaeum 
hospites  et  advenae,  per  Christum  autem  cives  sanctorum 
et  domestici  Dei  efficerentur,  nonne  tum  mare  fluxum  et 
sterile  in  stabilem  fertilemque  terram  commutatum  vide- 
mus? Atque  in  hac  quidem  gentium  conversione  summa 
sanctorum  posita  laetitia  est.  Ea  in  re  ipsa  laetabimur. 

1 Qui  dominatur  in  virtute  sua  in  aeternum,  oculi 
eius  super  gentes  respiciunt ; qui  exasperant  non  exal- 
tentur in  semetipsis.  Qui  dominatur  in  fortitudine  sua 
saeculo  (Hieronymus),  i.  e.  qui  intervalla  temporum 
mundique  saecula  disponit,  is  tanta  benignitate  est,  ut 
hac  i.  e.  Mardochaei  et  Christi  aetate  gentes  rcspiciat 
easque  in  populi  sui  societatem  adsciscal.  At  vero  Ama- 
lecitae  qui  exasperant  sive  increduli  sunt  (Hieronymus) 
Deumque  ad  iram  provocant,  nonne  ei  quanto  plus  se 
extollere  student,  tanto  gravius  turpiusque  cadant  ne- 
cesse  est?  Deum  gentibus  propitium  fore  propheta  ex- 
posuit; iure  igitur  ita  procedit,  ut  gentes  ipsas  ad  Deum 
quem  colit  Israel  laudandum  admoneat. 

8 Benedicite  gentes  Deum  nostrum  et  auditam  facite 
vocem  laudis  eius;9  qui  posuit  animam  meam  ad  vi- 
tam et  non  dedit  in  commotionem  pedes  meos.  Hebraeus: 
animam  nostram,  pedes  nostros.  Populus  gentes  arces- 
sit, ut  Deum  suum  secum  collaudent.  Nam  a Deo  vi- 
tam sibi  salutemque  tributam  fatetur. 

10  Quoniam  probasti  nos  Deus . igne  nos  examina- 

st  i,  sicut  examinatur  argentum.  Hieronymus:  igne  nos  p«.  «6,  io. 
conflasti  sicut  conflatur  argentum.  Iudaei  in  extremum 
discrimen  adducti  de  peccatis  criminibusque  suis  dolere 
coeperunt.  Poenitentia  autem  tamquam  igne  purgati  pro- 
bati regeneralique  sunt. 

"■  Induxisti  nos  in  laqueum,  posuisti  tribulationes  in 
dorso  nostro, 15  imposuisti  homines  (hominem)  super  ca- 
pita nostra.  Pro  laqueo  Aquila:  munimentum,  Symma- 
chus: obsidionem.  Deus,  quum  suos  tentare  vellet,  collo 
eorum  laqueum  circumdedit,  ut  strangularentur;  vim 
magnam  molestiarum  iniunxit  dorso,  ut  oprimerentur ; 
capiti  denique  hominem  imposuit  Amanem,  a quo  con- 
culcarentur. 

>2-  Transivimus  per  ignem  et  aquam  et  eduxisti  nos 
in  refrigerium.  Symmachus:  in  latitudinem.  Omnibus 
modis  examinati  educti  sunt  tandem  ad  latitudinem 
suavissimamque  recreationem. 

13  Introibo  in  domum  tuam  in  holocaustis . reddam 
tibi  vota  mea  quae  distinxerunt  labia  mea.  Et  locu- 
tum est  os  meum  in  tribulatione  mea:  Holocausta  me- 
dullata offeram  tibi  cum  incenso  arietum,  offeram 
libi  boves  cum  hircis.  Qui  tot  tantisque  me  beneficiis 
honestavit,  etiam  quod  plurimum  exopto  adiiciet,  ut 
in  patriam  reversus,  in  domo  Dei  copiosissima  quae  vovi 
sacrificia  immolem.  Similis  est  ratio  Christi  ac  Christia- 
norum. Ille  enim  a mortuis  excitatus  redire  in  coelum 
desideravit;  et  nos  quid  ardentius  avemus,  quam  eum 
in  beatissima  illa  domicilia  subsequi,  ut  Deo  laudationis 
sacrificia  offeramus  in  aeternum? 

10  Venite  audite  et  narrabo,  ornnes  qui  timetis  Deum, 
quanta  fecit  animae  meae.  Quos  supra  ex  gentibus  ad 
religionis  communionem  vocavit,  eos  hoc  loco  timentes, 
metuentes  appellat  et  ut  divina  miracula  accuratius  ad- 
discant, horiatur. 

p».  m,  i?.  >'•  Ad  ifisurn  ore  meo  clamavi  et  exaltavi  sub  lingua 

mea.  Verius  Hieronymus : Ipsum  ore  meo  invocavi  et 
exaltavi  in  lingua  mea.  Primum  igitur  proselytos  docet, 
soli  se  Deo  (ipsi)  adorationis  laudisque  cultum  adhibuisse. 
Hoc  enim  religionis  omnis  esse  caput,  ut  nemo  adoretur 
praeter  Deum  verum. 

**•  Iniquitatem  si  adspexi  in  corde  meo , non  exau- 
diet Dominus.  Oculis  deorum  simulacra  in  exsilio  non 
videre,  sane  difficile  factu  erat.  Quamobrem  adiungit : 
in  corde  meo  i.  e.  cum  voluntate  adorandi.  Sententia 
haec  est:  si  falsos  deos  veneratus  essem,  quomodo  me 
exaudisset  Dominus? 

i»-  Proplerea  exaudivit  Deus  et  attendit  voci  depre- 
cationis meae.  Quoniam  unum  verumque  Deum  colui, 
ait,  idcirco  ab  eo  quidquid  petii,  impetravi.  His  quidem 
praeceptis  ad  proselytos  a falsis  deis  prohibendos  quid 
potuit  esse  efficacius? 

20-  Benedictus  Deus  qui  non  amovit  orationem  meam 
et  misericordiam  suam  a me.  Deo  agit  gratias,  qui  pie- 
tatem dedit  ad  orationem  necessariam,  et  orationem 
quam  ipse  dederat,  solita  cum  misericordia  recepit. 

rSALMVS  LXVIl. 

De  Esthera  et  Maria  Virjrine. 

Interpres  quidam  verius  sane  quam  elegantius  hunc 
psalmum  crucem  dixit  esse  ingeniorum  atque  explica- 
torum opprobrium.  Nam  tot  in  eo  esse  difficultates , 
quot  verba  ').  Neque  vero  Calmctius  dubitavit  omnium 
eum  dicere  difficillimum.  Quod  quidem  alii,  etsi  verbis 
minus  libere  indicant,  re  tamen  et  ipsi  declarant,  quum 
et  maximam  varietatem  opinionum  opinionibus  novis 


1)  Muis. 

cumulent  neque  ullo  modo  quae  oriuntur  dubia  tollant.  «t- 
Quae  quum  ita  sint , de  hoc  tam  praeclaro  quam  ob- 
scuro psalmo  paulo  est  diligentius  disserendum.  Primum 
igitur  de  prophetica  cius  sententia  quid  interpretes  sta- 
tuerint exponemus;  deinde  quid  de  historica.  De  adventu 
igitur  Domini,  de  victis  daemonibus  hominibusque  e spi- 
rituali captivitate  liberatis  eum  explicavit  Athanasius 
Hieronymus  Euthymius  ‘);  de  Christi  passione  et  re- 
surrectione, vel  etiam  de  extremo  iudicio  Augustinus 1 2 3 4  5); 
de  rerurrectione  in  universum  Diodorus  Tarsensis  *); 
Eusebius  vero  de  salvatore  et  de  vocatione  gentium  *); 
de  Christo  et  ecclesia  Bruno  Astensis  5) ; de  illius  ascen- 
sione et  de  evangelieis  sacramentis  Cassiodorus  6);  Cy- 
rillus  denique  Alexandrinus  eum  omnino  de  puniendis 
peccatoribus  intellexit  7).  lam  vero  eum  Hilarius  Picta- 
viensis  sacramentis  legis  evangeliique  contextum  dicit 
magnaque  et  e praeteritis  et  e futuris  allegoricorum  dicto- 
rum interpretatione  confertum  8).  Theodoretus  porro  Da- 
videm  summo  cum  dolore  dirum  vidisse  daemonis  im- 
perium ait  , ob  eamque  causam  ex  Domino  petiisse, 
ut  hominibus  quam  primum  subvenire  vellet  9).  Haec 
quidem  de  sententia  mystica,  iam  ad  historiam  veniamus. 

Ac  primum  Theodorus  et  Beda  Davidem  cecinisse  hoc 
carmen  putarunt , non  quum  ex  daemonis  tyrannide  in- 
gentes dolores , sed  quum  ex  arca  transferenda  infinita 


1)  Athanasius  Hieronymus  Kuthyinius  io  h.  I. 

2)  Augustinus  in  h.  ps. 

3)  Diodor.  Tars.  Patrr.  n.  biblioth.  t.  6.  edt.  Ang.  Mai. 

4)  Eusebius  in  h.  ps. 

3)  Bruno  Ast.  in  h.  ps.  edt.  Rom.  1789. 

6)  Cassiodorus  in  h.  ps. 

7)  Cyrillus  Alex,  in  h.  ps. 

8)  Hilarius  Piet,  in  h.  I. 

9)  Theodoret.  in  h.  ps. 

vt.  c7.  gaudia  perciperet  ').  Recentiori  autem  memoria  fuerunt, 
qui  illud  quidem  ad  victoriam  Ezechiae  posse  cladem- 
que Assyriorum  referri  censerent  5).  Plerique  autem  qui 
nostro  saeculo  scripserunt  illud  Iudaeis  accommodarunt 
de  exsilio  Babylonico  in  patriam  redeuntibus 1 *  3).  Con- 
siderata hac  tanta  explicatorum  discordia  , equidem  in 
ea  sententia  confirmor,  ut  hoc  carmen , nisi  historice 
de  re  Estheriana , prophetice  de  redemptione  et  iudi- 
cio  accipiatur,  haud  facile  posse  explicari  existimem. 

Sed  ut  ad  interpretationem  ipsam  veniamus  , ludaei 
Babylonicis  temporibus  mortis  caedisquc  dic  constituto, 
non  solum  se  victos  ab  Amane  oppressosque  senserunt, 
sed  etiam  inferis  consecratos.  Apostoli  autem  , quum 
Dominus  in  sepulcro  esset  superat  usque  a morte  vide- 
retur, vehementer,  ne  a Pharisaeis  omni  ex  parte  cir- 
cumvenirentur, timuerunt.  Neque  dissimilis  ante  extre- 
mum iudicium  futura  est  Christianorum  ratio.  Ilis  igi- 
tur temporibus  tribus  viri  sancti  Deum  obsecrant , ut 
exsurgat  inimieosquc  in  fugam  convertat: 

J-  Exsurgat  Deus  et  dissipentur  inimici  cius  et 
fugiant  qui  oderunt  eum  a facie  eius.  * Sicut  deficit 
fumus  deficiant , sicut  fluit  cera  a facie  ignis,  sic  pe- 
reant peccatores  a facie  Dei.  In  libris  sacris  inimici 
Dei  \el  qui  oderunt  eum  non  vocantur,  quicumque  lu- 
daeis  umquain  bellum  intulerunt , sed  soli  Amalecitae 
et  Idumaei , qui  a Moyse  hoc  nomine  notati  sunt.  Ad 
Amalecitas  igitur, ad  eorum  irruptionem  et  caedem,  iam 
hoc  indicio  patet,  hunc  psalmum  referri  oportere. 

4 Et  iusti  epulentur  et  exsultent  in  conspectu  Dei 
et  delectentur  in  laetitia.  Quae  hoc  loco  commemo- 

1)  Theodorus  in  cat.  Cord.  Beda  in  h.  ps. 

, 2)  Apud  Bellarinin.  in  h.  ps.  Ferrandus  iu  h.  I.  et  Itaever- 

nick  Kinleitung. 

3)  bwaldius  Koesterus  Yaihingerns  alii. 

ranlur  epulae,  eae  quidem  debent  esse  sanctae  ac  reli-  p«.  «,  *. 
gionis  mysteriorumque  plenae.  Quae  autem  epulae  intel- 
ligendae  sint , quis  est  quin  slalim  perspiciat?  Perierunt 
enim  Amalccitae,  et  quotannis  die  sortium  epulabantur 
ludaei.  Perierunt  Pharisaei  et  daemones,  et  ad  coenam 
Domini  invitati  epulantur  Christiani.  Perituri  sunt  ex- 
tremo saeculo  Dei  ecclesiaeque  hostes,  et  in  coelesti  con- 
vivio cum  Christo  epulabuntur  sancti  omnes  in  aeternum. 

1 Cantate  Deo,  psalmum  dicite  nomini  eius,  iter 
facite  ei  qui  ascendit  super  occasum.  Dominus  no- 
men Uli.  Deus,  audita  oratione,  sine  mora  venire  pa- 
ratus est.  Poeta  igitur  suos,  ad  viam  divino  illi  hospiti 
muniendam  convocat,  admonctque,  ut  itineris  molestias 
allevent,  ut  aditum  poenitentia  parent,  ut  ad  aperien- 
dum prompti  exspectent.  Sed  unde  cum  exspectabunt? 

Veniet  ex  ludaea  in  Mediam  , veniet  Hierosolymis 
Susa,  veniet  ab  occidente  ad  orientem.  Ascendit  enim 
ab  occasu.  Neque  aliter  Christus,  qui  ascendit  ab  oc- 
casu, revocatus  ab  inferis,  a mortuis  excitatus.  At 
qui  adventurus  est,  non  est  is  quidem  Idumaeorum  On, 
sed  lah  et  Dominus  Iudaeorum.  lah  nomen  eius.  Quo 
eius  nomine  audito  , exsultant  de  salute  sua  securi  Iu- 
daci,  perterriti  refugiunt  Idumaei. 

5-  Exsultate  in  conspectu  eius  turbabuntur  a facie 
eius.  Dominus  surrexit  venit  iudicat.  Inde  summa  de- 
lectatio iustorum  et  peccatorum  extrema  perturbatio, 
lam  vero  Deus  quid  animo  intendat,  quidve  perficere 
velit,  a propheta  ostenditur. 

6-  Patris  orphanorum , iudicis  viduarum.  Eo  ani- 
mo adest,  ut  iudicet  inter  populum  et  gentes.  Etenim 
Idumaei  eorumque  socii  dolo  insidiisque  freti  omnia 
egerunt , ut  liberos  Iudaeorum  pupillos , uxores  vi- 
duas facerent ; quare  iustitia  flagitat , ut  Dominus  pupil- 
lorum patrem,  viduarum  se  iudicem  praebeat. 

6 Deus  in  loco  sancto  eius.  Deus  non  modo  iustus 
sanctusque  esse,  sed  eliam  habitare  in  ipsa  sanctitate  di- 
citur. Est  autem  iudicium  instituendum  de  Mardoehaeo, 
deEsthera,  de  ludaeis,  de  eorum  hostibus.  Ac  Mardo- 
chaeus  quidem  a supplicio  liberatus  summum  iam  di- 
gnitatis gradum  tenet . Esthera  autem  domum  Amanis 
eamque  licentiam  nacta  est,  ut  eam  secum  incoleret  Mar- 
dochaeus  patruus.  Hinc  dictum  illud: 

7-  Deus  qui  inhabitare  facit  unius  moris  in  domo. 
Vto  unius  moris  Hebraeus  Septuaginta  Symmachus  Hie- 
ronymus: soli , solitarii.  Solitaria  fuerat  usque  ad  id 
tempus  Esthera,  solitarius  Mardochaeus.  Deinceps  vero 
indicem  se  praestat  ludaeis. 

7-  Qui  educit  vinctos  in  fortitudine.  Hebraeus:  qui 
educit  eos  qui  sunt  vinculis  vincti,  Symmachus:  edu- 
cit vinctos  in  dimissionem.  Idumaei  ludaeorum  caedis 
potestatem  consecuti,  quasi  vinculis  eos  constrictos  te- 
nebant, e quibus  illos  statuto  die  ad  mortem  produ- 
cerent. Sed  pestiferis  his  vinculis  fractis,  Deus  eos  e* 
ipsis  faucibus  mortis  ad  laetissimam  vitae  lucem  eduxit, 
inimicos  contra  detrusit  in  sepulcra  carceremque  te- 
nebrarum. 

7.  Similiter  eos  qui  exasperant  qui  habitant  in  se- 
pulcris. Hebraeus  : verumtamen  rebelles  incolunt  nrPITX- 
Quod  quidem  verbum  Symmachus  Kavtrwvoi  £npomr* 
aestus  siccitatem.  Hieronymus  siccitates,  recentiores  re- 
gionem aridam  interpretantur.  Verum  propriam  eius 
vim  mea  sententia  vix  quisquam  assecutus  est  praeter 
Aquilam  , qui  ita  reddidit : 7tA«v  d,<pi<mi,p.tvot  l<rx.l\Y(t)- 
tra.¥  MosrtTQitYe^t  i.  e.  verumtamen  desciscentes  taber- 
nacula posuerunt  ad  laevem  lapidem.  Sed  lapis  laevis 
ille  quem  dicit , quid  significat  ? Quid  aliud  quam  eam 
de  qua  alibi  mentionem  fecimus  Anaitidis  pyramidem  ? 
Ibi  enim  Idumaeos  coactos  sepullosque  esse  , fusius  a 

nobis  esi  in  Ezcchielis  commentario  expositum.  Septua- 
ginta autem  quum  Graecis  illud  ignotum  esse  scirent 
rei  magis  quam  verbis  satisfecerunt , vertentes : tr  rttyoie, 
in  sepulcris.  Sententia  igitur  hace  est  : ei  contra  qui 
Deum  ad  iracundiam  provocarunt  increduli  ac  rebelles  , 
habitant  in  coemeterio  Gog  ad  laevem  lapidem  in  se- 
pulcris. Deus  igitur  poenitentiae  praemium  tribuit  Mar- 
dochaeo  Esi  herae  ludaeis,  poenam  sumpsit  de  Idumaeis. 
Qua  tam  admirabili  eius  misericordia  cognita,  alacrior 
iam  vates  ad  nova  beneficia  imploranda  accedit. 

s-  Deus  quum  egredereris  in  conspectu  populi  lui 
quum  pertransires  in  deserto  , 9-  terra  mota  est  . ete- 
nim coeli  distil/averunt  a facie.  Dei  Sinai , a facie  Dei 
Israel  l0-  pluviam  voluntariam  segregabis  Deus  here- 
ditati tuae  , et  infirmata  est , tu  vero  perfecisti  eam. 
Deus  quum  in  'deserto,  tum  vero  etiam  in  Babylonia 
Amalecitarum  perditor  conservalorque  Judaeorum  exstitit. 
Quae  igitur  antiquitus  populo  suo  beneficia  tribuit  , ea- 
dem nunc  propheta  precatur.  Dedit  aquam  ad  montem 
Sinai  , pluit  manna  in  solitudine  ; cf.  carmen  Debbo- 
rae  ludicc.  5,4.  Nunc  igitur  terrae  ac  hereditati  tuae 
laetam  largamque  pluviam  et  copiosam  atque  abundan- 
tem impertire  ne  graveris.  Nam  filii  heredesque  tui  ini- 
micorum insidiis  debilitati , infirmati  aerumnis  , malis 
omnibus  paene  confecti  sunt , sed  eos  tu  salvos  vali- 
dosque  servare  voluisti.  Quare  qui  dubitari  poterit , quin 
summum  etiam  beneficium  adiicias  eosque  incolumes 
reducas  in  patriam? 

n-  Animalia  tua  habitabunt  in  ea , parasti  in  dul- 
cedine tua  pauperi  Deus.  Quod  praedictum  erat  , id 
factum  est , ut  in  monte  Sion  vulpes  ambularent  ')  ter- 
ramque sanctam  animalia  incolerent.  Neque  vero  de  rc- 


1)  Thren.  5,  18. 


P».  #7,  7. 

p».  «7,  ii.  dito  desperandum.  Nam  is  qui  redeuntium  dux  ac  prin- 
ceps futurus  estMardochaeus/jflu/jer,  dulcissimam  salutem 
amplissimosque  a Deo  honores  obtinuit. 

'i-  Dominus  dabit  verbum  evangelizantibus  virtute 
multa.  Symmachus  : Dominus  dedit  voces  evangelizanti 
exercitui  magno.  Hebraeus  : Dominus  dedit  sermo- 
nem , evangelizantium  exercitus  magnus  est.  Dominum 
populo  suo  verbum  esse  daturum  , multi  e prophetis, 
ut  alibi  dictum  es»  , praenuntiarunt.  Quod  quidem  4um 
factum  est  , quando  Mardochaeus  per  totum  regnum 
salutis  nuntios  misit.  Evangelinm  illud  Dominus  dedit. 
Magnus  erat  exercitus  veredariorum  qui  litteras  laetis- 
simas illas  attulerunt  ; magna  multitudo  Iudaeorum  , 
qui  voce  alios  de  hac  re  certiores  fecerunt. 

**•  Rex  virtutum  dilecti  dilecti  et  speciei  domus  di- 
videre spolia.  Hebraeus  : Reges  virtutum  fugerunt  fu- 
gerunt et  .speciosa  domus  divisit  spolium.  Reges  ac 
principes , qui  cum  Idumaeis  belli  societatem  coierant, 
Amane  occiso  , fuga  salutem  petiverunt.  Hieronymus  : 
reges  virtutum  foederabuntur  i.  e.  Iudaei  qui  copiis 
praeerunt , foedere  iuncti  ad  hostes  interficiendos  con- 
venient. Ceteris  spoliis  spretis  , Esthera  nihil  aliud  ac- 
cepit praeter  domum. 

»4-  Si  dormiatis  inter  medios  cleros  , pennae  co- 
lumbae deargentatae  et  posteriora  dorsi  cius  in  pallore 
auri.  Sortium  ollae  poetice  dictae  D»nDU  cf.  Ezech. 
40,  43.  Septuaginta  igitur  et  Symmachus  recte  probe- 
que  interpretati : inter  medias  sortes.  Si  funestis  iliis 
Amanis  daemonisque  sortibus  obruti  dormitis,  si  mor- 
tui ac  sepulti  estis  ; Kstheram  habetis  adiutricem , de- 
precatricem ac  matrem  Mariam.  Hanc  vestram  colum- 
bam respicite  , quae  regali  cultu  ornatuque  nitet , cuius 
pennae  splendent  argento . cuius  dorsum  auro  fulget. 
Ex  hac  quidem  similitudine  quis  est,  quin  poeticum  vere 

prophetae  ingenium  animumque  tenerrimum  sentiat  at-  * <n,  n. 
que  cognoscat  ? Poeta  , quum  virginem  Asiaticorum 
more  columbae  comparat  , non  sine  magna  elegantia 
usque  eo  sibi  constat  , ut  vestem  candidis  plumis  fa- 
ctam pennas  deargentatas  appellet.  Idem  quod  Eslhe- 
rae  collum  ex  mulierum  medicarum  consuetudine  ita 
monili  decoratum  conspexit , ut  splendidissimum  orna- 
mentum illud  cervici  , non  iugulo  inhaereret , quid 
ornatius  et  in  eadem  similitudine  subtilius  dicere  po- 
tuit quam  illud  : et  posteriora  dorsi  eius  in  pallore 
auri?  De  veste  plumaria  cf.  Ps.  44,  14.  fam  Estherae 
laudes  ita  persequitur  , ut  illius  opera  hostes  supera- 
tos falsumque  Deutn  On  ex  divinitatis  gradu  deiectum 
esse  enarret. 

'3-  Dum  discernit , coelestis  reges  super  eam  nive 
dealbabuntur  iri  Selrnon.  ,6-  Mons  dei  mons  pinguis 
mons  coagulatus  mons  pinguis.  ,7-  Vt  quid  suspica- 
mini montes  coagulatos  ? Mons  in  quo  beneplacitum 
est  Deo  habitare  in  eo  , etenim  Dominus  habitabit  in 
finem.  Haec  difficillima  verba  explanabimus,  si  prius  tria 
de  eis  annotaverimus.  Primum  igitur  in  Hebraicis  libris 
mendum  quoddam  est,  quo  totam  sententiam  perturbari 
censeo.  Scriptum  est  enim  in  vel  ut  vel  et  Selrnon  , 
quae  quidem  varietas  iam  corruptionis  indicium  est. 
Scribendum  est  autem,  id  quod  in  codicibus  suis  Sym- 
machus habuit,  sine  ulla  particula  Selrnon.  Quod  qui- 
dem imaginem  Onis  significans  , proprium  nomen  est 
montis,  qui  Oni  deo  dedicatus,  haud  procul  ab  an- 
tiqua Sacarum  urbe.  Sichem  distabat  <).  In  ea  igitur 
regione  positus  erat  , quae  urbi  Bethsan  vicina  , inter- 
dum ab  antiquis  nominabatur  Basan.  Alterum  est,  quod 
istinc  iam  liquet  pro  mons  pinguis  dicendum  esse  mons 


l)4tudicc.  9,  ts. 

tot.  II.  17 

«*»  »7, 17  Basan.  Tertium  autem  pertinet  ad  verba  mons  coa- 
gulatus. Apud  Hebraeos  legitur  mons  cacuminum  , quo 
Hebraismo  vitato  , Symmachus  Hieronymusque  reddi- 
derunt : mons  excelsus.  Ilis  explicatis , quid  est  quod 
magis  perspicuum  sit , montem  dei  eum  dici  montem  qui 
falso  deo  Oni  consecratus  erat  , et  ob  eam  causam  ve- 
rum Deum  vel  coelestem  vel  robustissimum  vocari  ? Ita 
igitur  Latinis  verbis  Hebraica  tradiderim  : Quum  per 
eam  ( Estheram  , Mariam ) reges  dissiparet  Potentissimus, 
tu  palluisti  , o Selmon  , mons  falsi  dei  mons  Basan  , 
mons  altissime  mons  Basan.  Sed  quid  aemulamini  , quid 
concertatis  , montes  alti , cum  monte  illo  , in  quo  ha- 
bitare desideravit  Deus?  Etenim  Dominus  tabernacu- 
lum suum  ponet  ibi  in  aeternum.  Sententiam  ipsam  non 
esse  novam  , statim  intelliges.  Sed  videsne  illud  novum 
esse  et  maxima  admiratione  dignum  , quod  Israelitarum 
certamen  cum  Sacis,  ut  a prophetis  ad  amborum  deos, 
sic  a pocla  summo  et  fervore  animi  et  splendore  ora- 
tionis ad  ipsos  transfertur  deorum  montes? 

'*•  Currus  Dei  decem  millibus  multiplex,  millia  laetan- 
tium, Dominus  in  eis  in  Sina  in  sancto.  Verba  Vulgatae 
non  video  quomodo  explicari  possint.  Neque  cis  lucem 
afferunt  Septuaginta:  ro  app.it  tou  ■SioD  ju.upiOTrAaeoor , 
£iAj c&ti  tuSnvouvrwv  , neque  Symmachus : o%nm(  roD 
•&I0V  ptt/pi*c/W  , tiyrouvTUv  h.  e.  equitatio  Dei 

denorum  millium , millia  sonantium  , neque  s.  Hiero- 
nymus: Currus  Dei  innumerabilis , millia  abundan- 
tium. Quae  quum  ita  sint,  redeundum  est  ad  verba  He- 
braica. Atque  ex  eo  omnis  pendet  quaestio,  utrum  331 
substantivum  an  verbum  putandum  sit.  Qui  substanti- 
vum illud  esse  volunt,  quod  iustae  sententiae  simile  sit , 
non  modo  elicere  ex  verbis,  sed  ne  subiicere  quidem 
potuerunt.  Quamobrem  verbum  illud  esse  ducimus.  Vim 
autem  habet  primum  quidem  equitandi,  deinde  et 

subigendi  el  opprimendi  ct  conculcandi  et  superandi,  p*  «7,  ■» 
Veluti  equitare  facere  homines  super  capita  nostra,  id- 
dem  est  ac  homines  capita  nostra  deprimere  ac  con- 
culcare pati.  Sed  est  a poeta  hoc  verbum  electum  , 
propterea  quod  ad  reliquam  orationem  nullum  eo  erat 
aptius.  Etenim  surrexit  et  venit  Deus ; venit  autem , 
ut  gigas  curru  vectus  et  equis.  Hunc  igitur  versum  in- 
terpretatus sim  hoc  modo:  Oppressit  Deus  myriades, 
millia  sunt  eorum  qui  lactantur.  Dominus  Sinai  in 
eis  in  sanctitate.  Equitando  enim  occidit  hostium  my- 
riades septem  et  dimidiam;  qua  re  effecit,  ut  et  lu- 
daeorum  et  proselytorum  millia  summo  gaudio  cxul- 
tarent. 

,9-  Ascendisti  in  altum , cepisti  captivitatem  , ac- 
cepisti dona  in  hominibus , etenim  non  credentes  in- 
habitare Dominum  Deum.  Deus  ab  inimicis  spretus  et 
pro  nihilo  habitus,  ascendit  in  altum,  apparuit  cum 
auctoritate  maxima,  captivos  hostes  suos  duxit,  tamquam 
sacrificia  accepit  eos,  qui  fuerunt  increduli  ipsumque 
populo  suo  subventurum  negarunt.  Captivam  ducere 
captivitatem  iddem  valet  quod  vel  capiendo  capere  vel 
.capere  capientes.  Amalecilas  mactatos  esse  ut  sacrificia 
ut  victimas,  etiam  a prophetis  dicitur.  Cep[t  autem  ho- 
stes suos  Deus  per  Mardochaei  litteras,  eosque  pro  sua 
iustitia  mactari  voluit. 

70  Benedictus  Dominus  die  quotidie,  prosperum  iter 
faciet  nobis  Deus  salutarium  nostrorum.  Deus  noster 
Deus  salvos  faciendi  ct  Domini  Domini  exitus  mortis. 
Mirabilem  victoriam  poeta  meditatus,  ut  Deum  ex  in- 
tima animi  sententia  victorem  extollat , eum  identi- 
dem Deum  salutis  praedicat,  qui  suos  e diris  manibus 
mortis  eductos  regit  ducit  gubernat.  Hieronymus:  porta- 
bit nos  Deus  salutis  nostrae.  Exitus  parare  e morte  et  ex 
proximo  periculo  educere,  non  hominum  sed  Domini  est. 

p».  «7,js.  a.  Verumtarnen  Deus  confringet  capita  inimicorum 
suorum,  verticemcapilli  perambulantium  in  delictis  suis. 
Hebraeus:  ambulantis  in  deliciis  suis.  Deus  iam  perfecit 
ut  confringerentur  Amalecitarum  capita  vertexque  Ama- 
nis  ambulantis • in  delictis.  Sed  verbis  illis:  verticem 
capilli  ivr^oj  S.)  quis  non  videt,  quam  lepide 

poeta  et  superbiam  Amanis  et  capillamentum  cavilletur? 
Solebant  enim  Assyriorum  Medorumque  reges  atque 
nobiles  vel  ascitis  crinibus  uti  vel  etiam  ita  capillos 
componere  suos , ut  similes  essent  crinibus  emptis. 
Hanc  consuetudinem , quam  usque  ad  proximum  sae- 
culum homines  nescio  an  urbanitate  nimia  an  barbaria 
decepti  retinuerunt , iam  antiquitus  apud  Assyrios  Me- 
dosque fuisse,  possumus  et  ex  Xenophonte  cognoscere  ') 
et  ex  regum  imaginibus,  quae  Anglorum  stadio  et  in- 
dustria Nini  inventae  atque  erutae  sunt  J).  Aman  igi- 
tur quum  in  Medorum  regno  pro  rege  se  gereret,  ne  quid 
sibi  ornamenti  deesse  videretur,  sine  dubio  imitatus  est 
eumdem  morem  illum;  idque  eo  magis  quod  Scytharum 
gens,  qua  natus  erat,  capillum  mollem  rectumquc  ha- 
bebat *).  Quo  factum  est,  ut  Aman  et  Absalon , ut  in 
maximis  rebus  inter  se  consimiles  sunt , quod  easdem  • 
daemonis  partes  imaginesque  gesserunt  , sic  ne  capil- 
lis quidem  inter  se  differrent.  Quid  vero?  in  inter- 
pretatione Symmachi : verticem  capitii  revolutum  in 
delictis  suis , forsitan  quaedam  Absalonis  supplicii  si- 
gnificatio est? 

53-  Dixit  Dominus:  ex  Basan  convertam  , conver- 
tam in  profundum  maris , 24  ut  intingatur  pes  tuus 


1)  Xeooph.  Cyrop.  1,3,  2. 

2)  Delie  scoperte  di  Nineve  descriz.  di  t.ayard.  Volg.  det  Torto- 
relli  Bol.  1855. 

3)  Aristotel.  de  gen.  aoim.  5,  3,  ic>.  19. 

in  sanguine,  lingua  canum  tuorum  ex  inimicis  ab  ipso. 
Symmachus  Hieronymus  et  Hebraici  codices  quidam : 
ex  profundo  i.  e.  ex  alto,  ex  medio  mari.  Virumque 
potest  explicari , sed  praestat  scriptura  Vulgatae.  De 
eisdemque  Ezechiel:  Et  circumagam  te  Gog.  Scythae, 
ut  a scriptura  Hebraica  ordiar , quum  universae  Asiae 
dominarentur  et  Basan  patriam  suam  in  Palaestinae  finibus 
recuperarunt,  et,  ut  probabile  est, Panchaeam  insulam  sa- 
cram, quae  in  Arabico  mari  sita  incredibilem  thuris  myr- 
raeque  copiam  tulit,  occupaverunt  ').  Sed  a Mardochaeo 
quum  in  Basan  occisi,  tum  in  insula  illa  sub  Medorum 
potestatem  redacti  sunt  ’).  Convertam  ex  profundo  ma- 
ris. Altera  autem  scriptura  quam  praeferendam  ducimus, 
hanc  fert  sententiam:  Ex  Basan,  quae  in  terra  san- 
cta est,  eos  convertam  adducamque  in  sepulcrum,  in 
infernum  , in  profundam  lenebrisque  undique  clausam 
abyssum.  Quae  sequuntur,  ita  inter  se  cohaerent  : ut, 
intingatur  pes  tuus  et  lingua  canum  tuorum  in  san- 
guine et  ex  inimicis  (Anialecitis)  profluente  et  ex  ipso 
(Amane). -Sed  et  haec  verba:  Manus  suas  lavabit  in 
sanguine  peccatoris  conferenda  sunt  et  Regum  libri, 
ex  quibus  inlelligetur  gravissimam  fuisse  divinae  irae 
significationem, si  vel  corpora  mortuorum  vel  eruor  ca- 
nibus tangeretur 1 2  3). 

55  Viderunt  ingressus  tuos  Deus,  ingressus  Dei  mei 
regis  mei  qui  est  in  sancto.  Hebraeus:  regis  mei  in 
sanctitate.  Sanctissima  erat  causa,  cur  Deus  caelo  egres- 
sus adveniret,  ut,  servatis  suis,  hostes  perderet.  In  san- 
ctitate igitur  iustitiaque  ingressus  illos  esse  factos,  nec 
ludaeos  nec  gentes  latere  potuit. 


1)  Diodor.  Sic.  5,  42. 

2)  Esth.  10,  I. 

3)  Ps.  57,  U.  HI.  Regg.  21,19.  22,  18.  IV.  Regg.  8,  10.  36. 


P«.  «7.  21. 

p«.  »7,  vii.  J6.  Praevenerunt  principes  coniuncti  psallentibus , in 
medio  iuvencularum  tympanistriarum,  Hebraeus:  An- 
tecedunt principes  . postea  (post  tergum  horum ) psal- 
lentes, in  medio  puellae  tympanistriae.  Quibus  verbis 
hoc  esse  carmen  triumphale  apparet,  quod  tum  primum 
cecinisse  Iudaei  videantur,  quum  ex  eorum  more  trium- 
phum agerent  de  Idumaeis.  In  eo  enim  triumphantium 
ordo  qui  fuerit,  describitur.  Praeiverunt  Iudaeorum,  prin- 
cipes , in  quibus  certe  non  ultimum  locum  tenuit  Mardo- 
chaeus.  Secuti  sunt  psallentes,  qui  incesserunt  alius  post 
alium  continenter  et  ita  in  duos  ordines  divisi,  ut  quod 
loci  interfuit,  Estherae  id  virginibusque  concederent.  Sed 
his  rebus  quae  possunt  de  huius  carminis  auctore  indicia 
esse  clariora?  Nam  si  Moyses  et  Maria,  si  Debbora  et 
Barac,  si  denique  Iudilha  de  liberato  populo  cecinerunt 
carmina:  quid  est,  cur  non  huius  carminis  Esthera  et 
Mardochaeus  auctores  fuisse  putentur?  Praeterea  Esthera 
ipsa  si  huic  triumpho  praesens  interfuit,  nihil  habet  of- 
fensionis, quod  tam  accurate  quomodo  vestita  ornata- 
que  fuerit  describitur.  His  cognitis,  qui  cantatores  pro 
principes  interpretandum  putarunt,  ei  vix  necesse  est 
redarguantur.  Nam  tribui  primum  locum  principibus 
oportuit,  quorum  etiam  mentio  est  in  eis  versibus  qui 
sequuntur.  Neque  vero  multum  absum  , ut  principes 
ipsos  qui  prae  se  regiam  Davidis  vel  potius  Christi  di- 
gnitatem tulerunt,  cecinisse  existimem.  Erant  igitur  chori 
quattuor,  primus  principum  vel  Davidis,  hunc  secutus 
est  secundus,  qui  laevus,  et  tertius  qui  dexter  erat  et 
dicebatur,  quibus  medius  interiectus  est  quartus  chorus 
puellarum. 

57-  In  ecclesiis  benedicite  Deo  Domino  de  fontibus 
Israel.  Nec  corrigendum  quidquam  est,  nec  immutan- 
dum. Quid  enim?  ad  montem  Horeb  non  ex  fonte  re- 
fecerunt vires  animumque  ad  devincendos  Amalecitas  , 

et  in  Media  nonne  ex  fonte,  quae  Eslhera  dicitur  '), 
spem  et  alacritatem,  vitam  salutemque  hauserunt?  Hau- 
rietis aquas  in  gaudio  de  fontibus  salvatoris  *).  Be- 
nedicite Deo  de  fontibus  Israel. 

58-  Ibi  Beniamin  adolescentulus  in  mentis  excessu. 
Hieronymus : ibi  Beniamin  parvulus  continens  eos. 
Hebraeus:  ibi  filius  lamin  natu  rntnimi  calcans  eos. 
Poeta  antea  commemoravit  Estheram  , nunc  Mardo- 
chaeum  designat  filium  lamin,  qui,  hostium  torcularibus 
calcatis,  Iudaeos  cum  Israelitis  coniunxit  ac  continuit. 

M-  Principes  luda  duces  eorum  , principes  Zabu- 
lon,  principes  Nephthali.  Hieronymus:  Principes  luda 
in  purpura  sua.  Cui  prorsus  congruit  illud  quod  in 
psalmo  legimus:  luda  rex  meus.  Qui  igitur  chorus 
Christum  Davidis  filium  repraesentabat,  is  duces  habuit 
principes  ludae  filios  Davidis.  Afferuntur  quoque  princi- 
pes Zabulon  et  Nephthali,  qua  equidem  tribus,  ut  omnibus 
notum  est,  Debbora  magistra,  contra  eosdem  inimicos  for- 
tissime pugnaverant.  Pro  duces  eorum  Hebraeus:  coacer- 
vatio eorum,  quasi  quos  hostes  Beniamin  occidit , eos 
illustrissimae  illae  tribus  luda  Zabulon  Nephthali  coa- 
cervassem aut  tumulassent.  Cf.  Ezech.  39,  12. 

29 ■ Manda  Deus  virtuti  tuae , confirma  hoc  Deus 
quod  operatus  es  in  nobis.  Hieronymus:  praecepit  Deus 
tuus  de  fortitudine  tua.  In  illa  virtute  qua  ludaei  inimi- 
cos superarunt  Deus  praeceptum  i.  e.  augurium  dedit  vi- 
ctoriae Christi.  Confirmato  ac  ratum  facito  hoc  vaticinium, 
opus  inchoatum  perfice.  Quod  iddem  et  ad  redemptio- 
nem et  ad  reditum  in  patriam  transferre  licet. 

10  A templo  tuo  in  lerusalem  tibi  offerent  reges 
munera.  Interpretandum  est  Hebraicum  hoc  modo: 


1)  tn  Mard.  somn. 

2)  les.  12,  3. 

p«  «7, w.  propter  templum,  templi  aedificandi  causa.  Divino 
spiritu  propheta  illustratus  Persarum  reges  in  primis 
Cyrum  et  Artaxerxem  ad  templum  incipiendum  absol- 
vendumque  dona  Deo  daturos  praevidet. 

**•  Increpa  feras  arundinis,  congregatio  taurorum, 
in  vaccis  populorum , ut  excludant  cos  qui  probati 
sunt  argento.  Dissipa  gentes,  quae  bella  volunt.  Quod 
Amalecitae  boves  vel  saginati  vituli  nominantur,  eius 
rei  nimium  adipem  causam  fuisse  diximus.  Sed  quid 
est,  quod  eidem  ferae  vel  arundinis  vel  cannae  appel- 
lentur? Num  ut  crocodilos  in  fluviis  Scylhas  habitasse 
putabimus?  An,  ut  ranas,  in  paludibus?  ut’ inde  ferae 
arundinis  recte  dicerentur?  Quod  si  ita  esset , quis  Ge- 
senium  verum  vidisse  negaret?  qui  non  videtur  iocari , 
quum  crocodilum  esse  arundinis  feram  illam  asseverat. 
Sed  hic  poeta  tam  ingeniosus  tamque  subtilis  est , ut 
non  possit  nisi  ab  eo  intelligi,  qui  numquain  cogitandi 
labore  supersedeat.  Quum  igitur  de  hac  re  cogitarem, 
apud  antiquum  scriptorem  me  legere  memini,  veteres 
cannis  quum  ad  alias  res  tum  ad  sagittas  faciendas  uti 
solitos.  Et  ad  eum  usum  quid  posset  cannis  esse  ac- 
commodatius? Nam  quae  ex  eis  factae  sunt  sagittae, 
eae  quum  directae  sint  mirabiliter  tenorem  servant , 
et  quum  iusto  nec  leviores  nec  graviores  , coniici 
possunt  in  immensum.  Quanta  igitur  cum  elegantia  poeta 
hoc  nomen  ad  terribiles  illos  sagittarios  significandos 
invenerit,  quis  a poetica  arte  tam  alienus  est,  quin,  co- 
gnita explicatione  nostra,  slalim  sentiat  ac  perspicial? 
Sed  haec  quidem  hactenas.  Septuaginta  si  Eusebium 
sequimur  tou  ix.x.Atur-diiyat  ut  excludantur , si  codices 
quosdam  tou  pi\  airoicAfKrvHireu  ne  includantur.  Poeta 
igitur  a Deo  hoc  beneficium  petit , ut  excludantur 
ei,  qui  sunt  argento  taxati  venditique  talentorum  mil- 
libus decem.  Corruptam  esse  scripturam  Hebraicam  : 

gloriantem  se  in  frustis  argenti,  quum  per  se  pateat, 
quid  attinet  dicere? 

35-  Venient  .legati  ex  Aegypto,  Aethiopia  praeveniet 
manus  eius  Deo.  Est  mendum  quoddam  in  his  versi- 
bus, quod  sententiarum  coniunclionem  omnino  dissol- 
vit. Nam  versus : a templo  tuo  in  lerusalem  tibi  of- 
ferent reges  munera,  omisSus  primum,  deinde  margini 
adseriptus,  postea  repositus  est  loco  non  suo.  Quo  su- 
blato, sententiarum  continuatio  huiusmodi  erit:  Manda 
Deus  virtuti  tuae,  confirma  hoc  Deus  quod  operatus 
es  in  nobis.  Increpa  feras  arundinis,  congregatio  tau- 
rorum in  vaccis  populorum,  ut  excludant  eos,  qui  pro- 
bati sunt  argento.  Dissipa  gentes  quae  bella  volunt. 
Hic  ordo  incredibile  est,  quantum  etiam  sententiis  lu- 
cis afferat.  Manda  , ait , impera  virtuti  tuae , ut  quod 
opus  incepit  , id  strenue  perducat  ad  iinem  , armatas 
feras  cannis  puniat,  liberet  eos  qui  venditi  argento  quasi 
mortis  vinculis  inclusi  tenentur , eos  denique  dissipet 
omnes , qui  pacis  inimici  bella  desiderant.  Verba  ita 
disposita,  conclusionem  qua  antea  carebant  habent  gra- 
vissimam. Quae  autem  sequuntur,  ita  inter  se  apta  sunt: 
A templo  tuo  in  lerusalem  tibi  offerent  reges  munera, 
venient  legati  ex  Aegypto,  Aethiopia  praeveniet  ma- 
nus eius  Deo.  Primum  ad  faciendum  templtim  Persa- 
rum reges  conferunt , deinde  Iudaei  , qui  in  Aegypto 
habitant,  denique  Aethiopes.  Hunc  versum  Aquila  ita 
convertit : Ferent  festinanter  ex  Aegypto,  Aethiops  ac- 
currere facit  manum  suam  Deo.  Symmachus:  Veniant 
efferentes  ( manifestantes ) ex  Aegypto,  Aethiopia  fe- 
stinet dare  manum  Deo.  Vitro,  ait,  ac  festinanter  dona 
mittent  Iudaei  Aegyptii ; Aethiopia  autem  currere  fa- 
ciet manum  suamj.  e.  propere  celeriterque  manum 
dabit  Deo.  Aethiopes  ei  Iudaei  videntur  esse  qui  in- 
colebant Colchidem  , quae  in  libris  sacris  etiam  vtflD 

p».  67,  si.  Aethiopia  vocatur.  Ceterum  verum  exitum  haec  vati- 
cinatio non  est  nisi  in  Christo  nacta. 

**•  Regna  terrae  cantate  Deo  , psallite  Domino , 
psallite  Deo  34  • qui  ascendit  super  coelum  coeli  ad 
orientem  versus.  Sed  si  ei  qui  antea  nominati  sunt  tem- 
plo Dei  dona  afferunt;  ndhne  Deo  ipsi,  qui  ab  occasu  ad 
orientem  versus  ascendit,  omnes  populi  atque  universa 
terrarum  regna  sacrificium  laudis  debent  afferre?  Ne- 
que vero  indignum  est  notatu,  ab  aequinoctiali  circulo 
tantum  Hierosolyma  quantum  Susa  distare.  Venit  igitur 
ab  occidente  Dominus  ad  orientem. 

J4-  Ecce  dabit  voci  suae  vocem  virtutis.  si-  Date 
gloriam  Deo,  super  Israel  magnificentia  et  virtus  eius 
in  nubibus.  Venit  autem  in  tonitru  et  tempestate,  qui- 
bus quasi  armis  improbos  hostes  terreat  perturbet  con- 
cutiat. 

36-  Mirabilis  Deus  in  sanctis  suis , Deus  Israel  ipse 
dabit  virtutem  et  fortitudinem  plebi  suae , benedictus 
Deus.  Hieronymus:  Terribilis  Deus  de  sanctuario  suo. 
Finis  praeclarus,  et  poeta  dignus  et  toto  carmine.  Ma- 
gna quae  in  hoc  psalmo  est  scripturarum  varietas , a 
nobis  eo  quidem  consilio  praetermissa  est,  ut  diligen- 
tius posset  argumentum  exponi.  Rebus  enim  illustra- 
tis senlentiarumque  coniunctione  perspecta,  in  verbis 
si  quid  erratum  est  facile  dignoscitur.  Sed  ad  criticam 
emendationem  si  quis  studium  conferre  volet,  eum  no- 
lim ignorare  divisum  esse  hunc  psalmum  in  partes 
quinque,  quarum  quaeque  octonos  habere  versus  videa- 
tur. Pertinet  prima  quidem  usque  ad  v.  8.  Deus  quum 
egredereris,  secunda  ad  15.  Dum  discernit,  tertia  ad  21. 
Deus  noster  Deus  salvos,  quarta  ad  28.  Ibi  Beniamin, 
ex  quo  incipit  quinta.  Ac  de  hoc  psalmo  satis  diximus. 

PSALMVS  LXVHI. 

Mardochaeus  et  Christus  Deum  ut  e mortis  angoribus 
se  eripiat  precantur. 

Hunc  psalmum , quem  haud  immerilo  dicunt  om- 
nium fere  elegantissimum,  non  modo  ad  locum  supe- 
riori , sed  etiam  ad  sententias  finitimum  esse  putavit 
Eusebius.  Et  eum  quidem  ad  eamdem  celebrandam  vi- 
ctoriam valere  , plura  sunt  clarissimaque  argumenta. 
Nam  eius  inscriptio  est:  pro  Susianis.  Susiani  autem 
qui  dicuntur , quinam  possunt  intelligi  nisi  ludaei 
dumtaxat  Susiani?  qui  ad  mortem  empti  sine  pretio  ab 
Amane,  a Deo  ad  vitam  salutemque  redempti  sunt?  Ex 
titulo  igitur  iam  satis  apparet,  hoc  carmen  perlinere  ad 
exsilium  Babylonicum.  Sed  iddem  interpretes  non  tam 
ex  titulo,  quam  ex  psalmo  ipso  cognoverunt.  Nam  in 
hac  ipsa  sententia  primum  quidem  fuit  interpres  Chal- 
daicus, deinde  vero  plurimi  patres  et  explicatores,  ve- 
luti  Theodorus  Heracleensis,  Cyrillus  Alex.,  Theodore- 
tus,  Pharaphrastcs  Graecus,  Euthymius  alii  ').  Calme- 
tius  autem  non  modo  psalmum  sed  etiam  auctorem 
psalmi  in  exsilio  illo  reponendum  duxit.  Antiquissimi 
vero  patres , ut  altitudinem  sententiarum  semper  sunt 
secuti,  supplicium  Christi  hoc  psalmo  castigationemque 
ludaeorum  adumbratam  conspexerunt.  Et  hos  quidem 
quod  verum  est  vidisse,  quis  infitiari  audeat?  Nam  quae 
Mardochaeo  hostes  Idumaici  machinati  sunt,  nonne  in 
Christo  ea  omnia  flagitiosi  ludaei  perfecerunt?  quum 
eum  a luda  argento  mercali  gentibus  traderent  taeter- 
rimaque  nece  interimerent? De  Mardochaeo  igitur  de  eius- 


1)  Theodor.  lieracl.  Cyrill.  Alex,  ad  ».  30,  Theodorei.  Paraphr. 
Graec.  Corder.  Euthymius  in  h.  ps. 

p«.  «*.  que  supplicii  similitudine  quidquid  dictum  est,  id  de  illo 
typice  quidem  intelligi  potest , vere  autem  et  proprie 
de  eodem  intelligi  qui  potest?  Itaque  haec  omnia  vere 
et  secundum  litteram  accipi  de  Christo  oportere,  quis 
est  quin  perspiciat?  Sed  ad  interpretationem  pergamus. 

*■  Salvum  me  fac  Deus,  quoniam  intraverunt  aquae 
usque  ad  animam  meam , 3 infixus  sum  in  limo  pro- 
fundi et  non  est  substantia.  Veni  in  altitudinem  ma- 
ris et  tempestas  demersit  me.  Pro  substantia  Hebraeus 
Septuaginta  Symmachus:  status  i.  e.  locus  ubi  quis  po- 
test stare.  Hieronymus:  et  non  possum  consistere,  veni 
in  profundum  aquarum  et  flumen  operuit  me.  In  im- 
menso illo  gentium  mari , quod  in  inferiorem  Asiam 
influxerat,  quum  universus  populus  ludaicus  ab  Amane 
oppressus,  tum  vero  Mardochaeus  quasi  suppressus  vi- 
debatur. Quare  hic  homo  innocentissimus  hostium  in- 
sidiis petitus,  ad  Deum  supplex  confugit,  ut  is  iudex 
sibi  liberalorque  esse  vellet. 

4-  Laboravi  clamans,  raucae  factae  sunt  fauces 
meae,  defecerunt  oculi  mei,  dum  spero  in  Deum  meum. 
Hieronymus  eadem  in  similitudine  persistens  elegantius: 
defecerunt  oculi  mei  expcctantes  Deum  meum.  Haec  de 
Mardochaco  dicta  sunt  quum  ad  Deum  per  dies  tres, 
nulla  hora  intermissa,  cum  ieiuniis  lacrimisque  clama- 
bat; de  Christo  autem,  quum  Deum  Patrem  ter  rogabat 
dc  salute  sua  in  monte  olivarum. 

5 Multiplicati  sunt  super  capillos  capitis  mei  qui 
oderunt  me  gratis,  confortati  sunt  qui  persecuti  sunt 
me,  inimici  mei  iniustc.  Quae  non  rapui,  tunc  exsol- 
vebam. Infesti  ei  inimici  erant  gratis  i.  e.  immerito  ac 
sine  ulla  causa,  cumque  persequebantur  iniuste.  Chri- 
stus naturam  divinam  maicslatemque  minime  rapuit, 
sed  eam  sibi  iure  vindicavit  , quum  patre  natus  esset 
Deo  semperque  ei  substantiae  unitate  iunctus  maneret. 

Non  est  igitur  rapinam  arbitratus,  esse  se  aequalem  p».  m.  s 
Deo.  Sed  hanc  ipsam  causain  fuisse,  cur  a sacerdotum 
principe  capitis  damnaretur,  quis  ignorat?  Tum  ergo  red- 
dere iussus  est  id  quod  non  rapuerat. 

*■  Deus  tu  scis  insipientiam  meam  et  delicta  mea 
a te  non  sunt  abscondita.  Haec  nisi  aliter  ac  dicta  sunt, 
inlelliguntur  sane  non  Christo  possunt , sed  aut  Mar- 
dochaeo  tantum  aut  populo  Iudaico  convenire. 

7 Non  erubescant  in  me,  qui  exspectant  te  Domine, 
Domine  virtutum . Non  confundantur  super  me,  qui  quae- 
runt te  Deus  Israel.  In  Mardochaeum  Cliristumque  et 
ludaei  et  proselyti  oculos  converterant , quorum  alteri 
salutem  exspectant  a Deo  Israel , alteri  a Domino  vir- 
tutum. Vtrique  autem  e resurrectione  Christi  lucem  sibi 
spemque  salutis  apparere  confidebant. 

*•  Quoniam  propter  te  sustinui  opprobrium,  operuit 
confusio  faciem  meam.  Mardochaeus  ad  Amanis,  Chri- 
stus ad  diaboli  pedes  se  proiicere  recusavit.  Hinc  odia 
illa  et  mendacia , hinc  insidiae  atque  iniuriae. 

9-  Extraneus  factus  sum  fratribus  meis  et  pere-  % 
grinus  /iliis  matris  meae.  Mardochaeus  per  urbem 
cucurrit  solus.  Christus  quum  per  Hierosolyma  duce- 
retur , ab  apostolis  desertus  fuit.  Fratres  autem  qui 
vocantur,  ludaei  Christi  adversarii  putandi  sunt. 

10-  Quoniam  zelus  domus  tuae  comedit  me  et  op- 
probria exprobrantium  tibi  ceciderunt  super  me.  Chri- 
stus Patris  domum  familiamque  dilexit;  pro  qua  amore 
adductus  est,  ut  mortem  crucis  subiret.  Ceciderunt  porro 
in  eum  opprobria  eorum  qui  Deum  Patrem  negarunt. 

" Et  operui  in  ieiunio  animam  meam  et  factum 
est  in  opprobrium  mihi.  Aquila  Symmachus  Hierony- 
mus : Et  flevi  in  ieiunio  animam  (vitam)  meam.  Mardo- 
chaeus ieiunans  cilicioque  indutus,  futuram  vitae  perditio- 
nem ploravit , qua  re  maxime  offendit  animum  Amanis. 

p«  m,ii.  Et  iddem  cadit  in  Christum.  Qui  quum  ieiunasset  qua- 
draginta dies,  a diabolo  lentatus  est. 

12  Et  posui  vestimentum  meum  cilicium,  et  factus 
sum  illis  in  parabolam  '3-  Adversum  me  loquebantur 
qui  sedebant  in  porta  et  in  me  psallebant,  qui  bibe- 
bant vinum.  Christum  non  legimus  sacco  se  umquam 
induisse;  sed  Mardochaeum  id  fecisse  scimus.  Praeterea 
ex  verbis:  qui  sedebant  in  porta  perspicuum  est.  qui 
iustum  illum  persecuti  sint , eos  quidem  fuisse  civitatis 
principes.  Quod  quidem  in  Idumaeos  quadrat,  qui  id  tem- 
poris Susa  occupata  tenebant.  Pro  vinum  Aquila  et 
Symmachus:  ebrietatem. 

14  Ego  vero  orationem  meam  ad  te  Domine,  tem- 
pus beneplaciti  Deus.  In  multitudine  misericordiae  tuae 
exaudi  me,  in  veritate  salutis . tuae.  li-  Eripe  me  de 
luto,  ut  non  infigar . libera  me  ab  iis  qui  oderunt  me 
et  de  profundis  aquarum.  Pro  beneplaciti  Hieronymus: 
reconciliationis.  Ex  insidiis  iniuriisque  hostium  supplex 
confugit  ad  Dominum,  ul  is,  magna  qua  est  et  misericor- 
, dia  et  veritate,  ipsum  ex  profundis  aquis  i.  e.  e mediis 
gentibus  eripiat.  Erat  autem  saeculum  Mardochaei  tem- 
pus reconciliationis,  quo  tempore  primum  factum  est , 
ut  universus  populus  poenitentia  ductus  ieiuniis  lacri- 
mis supplicationibusque  cum  Domino  in  gratiam  re- 
diret. 

■6-  ISon  me  demergat  tempestas  aquae,  neque  ab- 
sorbeat me  profundum , neque  urgeat  super  me  puteus 
os  suum.  Hieronymus:  fluvius  aquae  et:  non  coronet 
super  me  puteus  os  suum.  Haec  ad  Christi  moram  in 
inferno  spectant.  Dicit  enim:  ne  claudas  ostium  putei 
i.  c.  sepulcri  inferni  super  me;  quod  quid  aliud  est  ac 
dicere:  ne  derelinquas  animam  meam  in  inferno? 

'7-  Exaudi  me  Domine  quoniam  benigna  est  mi- 
sericordia tua,  secundum  multitudinem  miserationum 


Digitized  by  Google 


— 271 


tuarum  respice  in  me.  Deum  de  lot  tantisque  misera-  p»  «»,  n 
tionibus  admonet,  quas  et  singulis  patribus  et  universo 
populo  tribuit.  Hanc  admonitionem  quis  non  sentit  plu- 
rimum posse  ad  animum  commovendum? 

1S  Et  nc  avertas  faciem  tuam  a puero  tuo.  quoniam 
tribulor,  velociter  exaudi  me.  Vnde  Deus  faciem  avertit 
gratiamque  retraxit,  subito  in  eum  locum  mors  et  te- 
nebrae succedant  necesse  est.  ' 

'9-  Intende  animae  meae  et  libera  eam  propter 
inimicos  meos  eripe  me.  Non  propter  iustiliam  suam 
sed  magis  propter  inimicorum  nequitiam  se  sperat  quod 
petit  impetraturum. 

Tu  scis  improperium  meum  et  confusionem  meam 
et  reverentiam  meam.  Pro  reverentiam  Hebraeus  et  Hie- 
ronymus: ignominiam.  Haec  si  ad  Mardochaeum  apta 
sunt,  quanto  magis  nobis  in  memoriam  revocant,  quam 
gravem  pro  nobis  Christus  ignominiam  contumeliamque 
sustinuerit? 

5I-  In  conspectu  tuo  sunt  omnes  qui  tribulant  me. 
improperium  exspectavit  cor  meum  et  miseriam.  Sym- 
machus cum  Hebraeo:  opprobrium  confregit  cor  meum 
et  dolebam  . Paulo  nervosius  Hieronymus : Opprobrio 
contritum  est  cor  meum  et  desperatus  sum.  Quae  a 
Symmacho  dicta  sunt , plane  cum  humana  Christi  na- 
tura consentiunt. 

51  Et  sustinui  qui  simul  contristaretur  et  non  fuit, 
et  qui  consolaretur  et  non  inveni.  Mardochaeus  moe- 
stus  sordidatusque  per  urbem  cucurrit  solus.  Christus 
ex  omnibus  unus  erat,  qui  redemptionis  opus  patiendo 
perficeret.  Discipuli  cum  Christo  nec  vigilare  potuerunt 
nec  orare  nec  denique  eum  consolari. 

n-  Et  dederunt  in  escam  meam  fel  et  in  siti  meo 
potaverunt  me  aceto.  Haec  ad  allegoriam  contorquere 
et  ad  dolorum  magnitudinem  indicandam  dicta  pu- 

p», «, m.  lare,  nonne  levissimorum  hominum  est  et  in  maxi- 
mis rebus  vehementissime  errantium?  Nam  veteres,  ut 
inter  omnes  constat,  quem  trahebant  ad  supplicium,  ei 
ad  animi  conscientiam  tollendam  miligandosque  dolores 
fel  dare  et  acetum  solebant.  Mardochaeo  quidem  hu- 
iusmodi  pastus  potusque  iam  eum  cruce  erat  paratus, 
sed  nec  Mardochaeus  nec  alius  quisquam  eum  sumpsit 
nisi  qui  in  crucem  est  pro  peccatis  nostris  actus. 

23  Fiat  mensa  eorum  coram  ipsis  in  laqueum  et  in 
retributiones  et  in  scandalum.  Pro  retributiones  Sym- 
machus : supplicium.  Hieronymus:  in  retributiones  ad 
corruendum.  Aman  ab  Eslhera  invitatus  atque  in  ^jpsa 
coena  capitis  damnatus,  ad  illum  cibum  raptus  est,  quem 
Mardochaeo  apparandum  curaverat.  Reliqui  ludaeorum 
hostes  dum  coenant,  trucidati  sunt.  Quae  (]uum  ita  sint, 
nonne  ipsa  eis  mensa  facta  est  retributio  laqueus  scan- 
dalum ? 

2i-  Obscurentur  oculi  eorum,  ne  videant , et  dorsum 
eorum  semper  incurva.  Haec  ad  corpus  si  referimus, 
Idumaeis  acciderunt , quoniam  nocturnis  tenebris  ob- 
caecati  in  insidias  incurrerunt;  si  ad  mentem,  ludaeis, 
qui  post  Christi  mortem  caligine  obruti  et  ubique  sunt 
in  servitutem  redacti. 

7i-  Ejjundc  super  eos  iram  luam  et  furor  irae  tuae 
comprehendat  eos.  Precatio  haec  quidem  de  Idumaeis, 
vaticinatio  de  Pharisaeis. 

26 ■ Fiat  habitatio  eorum  deserta,  et  in  tabernacu- 
lis eorum  non  sil  qui  inhabitet.  Ne  haec  quidem  insto 
eventu  caruerunt.  Nam  Iudaei  eum  ex  Scythica  victo- 
ria fructum  ceperunt , ut  Bosra  aliasquc  urbes  fundi- 
tus delerent.  Sed  eadem  ad  Hierosolymorum  quoque 
eversionem  spectare,  quid  attinet  pluribus  dicere? 

17  Quoniam  quem  tu  percussisti,  persecuti  sunt  et  su-  . 
per  dolorem  vulnerum  meorum  addiderunt . Hebraeus  et 

Symmachus  enarrabant  pro  addiderunt , Hieronymus:  et  n. 
ut  affligerent  vulneratos  tuos  narrabant.  Christus  per- 
inde atque  Iob  a Domino  est  percussus.  Sed  eius  do- 
lores Pharisaei  irridendo  illudendoque  auxerunt. 

28  Appone  iniquitatem  super  iniquitatem  eorum, 
et  non  intrent  in  iustitiam  tuam  29  Deleantur  de  libro 
viventium  et  cum  iustis  non  scribantur.  Vl  peccatores 
saepius  vocantur  mortui,  sic  soli  iusli  viventium  nomine 
digni  sunt,  llaec  prophetice  spectant  ad  infideles  Iu- 
daeos,  qui  veterum  Idumaeorum  partes  susceperunt. 

50  Ego  sum  pauper  et  dolens,  satus  tua  Deus  su- 
scepit me.  Pauper  etiam  alibi,  et  Mardochaeus  appella- 
tur et  Christus.  Sed  divina  salus  horum  utrumque  su- 
scepit. Nam  a morte  alter  ereptus,  alter  excitatus  est. 

Quam  ob  causam  ambo  canunt  id  quod  sequitur  tam- 
quam carmen  triumphale. 

31  Laudabo  nomen  Dei  cum  cantico  et  magnificabo 
eum  in  laude  35  Et  placebit  Deo  super  vitulum  no- 
vellum cornua  producentem  et  ungulas.  Melius  Sym- 
machus: et  placebit  Domino  magis  quam  taurus  un- 
gulas diffindens  cornutus.  Nam  cornua  ad  aetatem  spe- 
ctant , ungularum  divisio  ad  puritatem.  Hoc  clarissimum 
vaticinium  est,  per  Ciiristum  fore,  ut  sacrificium  laudis 
in  sanguinis  veterumque  victimarum  locum  succedat. 

33  Videant  pauperes  et  laetentur  . quaerite  Deum 
et  vivet  anima  vestra.  3i  quoniam  exaudivit  pauperes 
Dominus  et  vinctos  suos  non  despexit.  Hieronymus  : 
qui  quaeritis  Deum,  vivet  anima  vestra.  Pauperes  di- 
cuntur Iudaei  hominesque  omnes,  quoniam  omni  hu- 
mano auxilio  erant  destituti ; eidem  autem  vocantur  vincti, 
quia  ab  Amane  ct  a daemone  damnati  capitis  obsessi- 
que  tenebantur. 

35-  Laudent  Ulum  coeli  et  terra,  mare  et  omnia  re- 
ptilia in  eis.  Hieronymus : mare  et  omnia  quae  mo- 

Vol.  II  U 

p«.  m,*s.  ventur  in  cis.  Moveri  quid  aliud  est  quam  vivere?  Caeli  ' 
intelligendi  sunt  angeli,  terra  ludaeos  significat,  mare 
gentes  esse  constat,  reptilia  indicant  vivos  i.  e.  eos 
proselytos  qui  inter  gentes  liabitabant.  Ili  omnes  , ut 
Deum  laudent,  admonentur. 

36  • Quoniam  Deus  salvam  faciet  Sion  et  aedifica- 
buntur civitates  luda  el  inhabitabunt  ibi  et  haeredi- 
tate  acquirent  eam.  Haec  ut  ludaeos  sic  etiam  gentes  at- 
tingunt. Nam  laphet  habitabit  in  tabernaculis  Sem.  Sed 
his  verbis  consideratis,  quis  hunc  psalmum  negabit  scri- 
ptum de  exsilio  Babylonico? 

37  ■ Et  semen  servorum  eius  possidebit  eam  et  qui 
diligunt  nomen  eius,  habitabunt  in  ea.  Divina  gratia 
effectum  est,  ut  etiam  maiores  nostri  Abrahami  filii  he- 
redesque instituerentur.  Eadem  omnino  psalmi  huius 

■ atque  aliorum  distributio.  Constat  enim  psalmus , ex 
partibus  quinque,  partes  ex  octonis  versibus.  Primae  par- 
tis conclusio  haec  est:  Non  confundantur.  Secunda  de- 
inde exorditur  a versu  8-  Quoniam  propter  te  , tertia 
vero  a 17  Exaudi  me,  quarta  a 13  Fiat  mensa,  quinta 
denique,  ut  dixi,  a 31  Laudabo  incipit.  Ac  de  hoc  qui- 
dem psalmo  diximus. 

PSALMVS  LXX. 

Mardochaeus  et  Christus  divinorum  memores  beneficiorum, 

Dei  laudes  celebrare  numquam  desinunt. 

Secundum  inscriptionem  hic  psalmus  est  filiorum 
Ionadab  et  priorum  captivorum.  A filiis  lonadab  quidem, 
de  quibus  in  psalmo  nulla  ne  significatio  quidem  in- 
venitur, recedendum  mihi  videor,  illud  vero  tenendum, 
auctorem  eius  inter  eos  fuisse  qui  sunt  a Nabuclmdo- 
nosore  anno  octavo  capti  in  Babyloniamque  ded 

Fuil  autem  in  eorum  numero  Mardochaeus  et  ei  om-  p».  7». 
•nes,  qui  tantam  ab  Amane  dolorum  acerbitatem  per- 
pessi sunt.  Ad  difficillimum  autem  illud  tempus  Baby- 
lonicum hunc  psalmum  retulerunt  summa  auctoritate 
interpretes  Theodoretus  Beda  Euthymius  Remigius  An- 
tissiodorensis  Bruno  Astensis  alii  ').  Eum  cum  21 . psalmo 
coniunctum  copulatumquc  dicit  Euscbius  5).  Vnde  ali- 
quis sic  argumentari  possit:  hic  psalmus  si  ad  exsilium 
Babylonicum  pertineat , illum  necesse  esse  ad  iddem 
tempus  pertinere,  et  rursus  si  ille  ad  rem  Eslherianam 
relatus  sit,  etiam  hunceamdem  ad  rem  esse  referendum. 

Sed  quamvis  ad  Mardochaeum  is  de  quo  dicimus  psal- 
mus referatur,  tamen  quis  est  quin  in  eo  plura  inesse 
sentiat  , quae  vere  et  proprie  neminem  possint  nisi 
Christum  attingere?  Quamobrem  si  ab  Origene,  si  ab 
Eusebio  Hieronymo  aliis  eum  ad  Christum  relatum  re- 
perimus  3),  nonne  optimo  iure  id  ab  eis  factum  esse  fa- 
tebimur? 

1 In  te  Domine  speravi  non  confundar  in  aeter- 
num . 2-  in  iustitia  tua  libera  me  et  eripe  me.  Spem 
suam  iustus  in  Deo  collocat , et  ob  eam  causam  non 
timet,  ne  in  discrimen  adductus  pereat.  Salutem  autem 
sperat  ex  divina  iustitia,  unde  debet  intelligi,  innocenti 
ei  iniurias  esse  illatas. 

r Inclina  ad  me  aurem  tuam  et  salva  me.  Sed 
quamvis  iustus  sanctusque  sit , tamen  orationem  non 
putat  supervacaneam  esse,  sed  Deum  supplex  adire  fe- 
stinat. 

3-  Esto  mihi  in  Deum  protectorem  et  in  locum  mu- 

"'T 


l)  Theodoretus  Beda  Euthymius  in.  h.  ps.  Remigius  Antiss.  in 
Bibi.  m.  Patrr.  t.  16.  p.  1177,  Bruno  Ast.  ibid.  t.  20.  p.  1525. 
Eusebius  in  pss.  edt.  Montfaucon.  p.  392. 

Origenes  Eusebius  Hieronymus  in  h.  ps. 

p>.  ''is.  nilum,  ut  salvum  me  facias,  quoniam  firmamentum 
meum  ct  refugium  meum  es  tu.  Hieronymus : Esto ' 
mihi  robustum  habitaculum,  ut  ingrediar  iugiter,  prae- 
cepisti , ut  salvares  me.  Auxilium  non  aliunde  sed  a 
solo  Deo  exspectat,  et  quidem  iure.  Nam  Mardochaeum 
ab  inimicis  circumventum  quis  in  libertatem  vindicare, 
Christum  mortuum  quis  revocare  in  vitam  potuisset? 

4-  Deus  meus  eripe  mc  de  manu  peccatoris  et  de 
manu  contra  legem  agentis  et  iniqui.  Hieronymus:  de 
manu  impii,  de  manu  iniqui  ct  nocentis.  Haec  adseripsi, 
ne  quis  legem  apud  Hebraeos  credat  esse  h.  1.  com- 
memoratam. Nam  id  iam  omnibus  plane  probatum  est. 
peccatorem  vel  iniquum  non  esse  alium  nisi  vel  Ama- 
nem  vel  daemonem. 

s-  Quoniam  tu  es  patientia  mea  Domine,  Domine 
spes  mea  a iuventute  mea.  Symmachus:  in  te  patien- 
tia mea  semper , Hieronymus:  Quia  tu  es  exspectatio 
mea.  Haec  quidem  Christo  convenit  dicere,  qui  ab  Herode 
infans  ad  mortem  quaesitus  in  Aegyptum  aufugit.  Ne- 
que vero  a Jlardochaeo,  qui  et  ipse  puer  hostium  in  ma- 
nus incidit  in  exsiliumque  est  deducius,  abhorrere  ea 
quidem  videntur. 

*■  In  te  confirmatus  sum  ex  utero,  de  ventre  ma- 
tris'meae  tu  es  protector  meus,  in  te  cantatio  mea 
semper.  A prima  aetate  ex  Deo  totus  pependit.  Ab  eo 
omnia  accepit,  ad  eum  refert  omnia. 

7-  Tamquam  prodigium  factus  sum  multis,  et  tu 
adiutor  furtis  8-  Repleatur  os  meum  laude,  ut  cantem 
gloriam  luam,  tota  die  magnitudinem  tuam.  Quod 
in  patibulo  quis  moritur  et  moriendo  mortem  vincit  at- 
que idem  suscitatus  a Deo  summa  veneratione  ab  om- 
nibus nationibus  colitur,  nonne  unicum  hoc  in  omni  hi- 
storia, nonne  portentosum  et  alias  usquequaque  inau- 
ditum est?  Quam  quidem  gloriam  tam  eximiam  tamque 

divinam  Christus  assecutus,  semper  se  divini  Patris  am-  p« . to,  *. 
plitudinem  laudaturum  spondet.  Quibus  in  rebus  certe 
. Christi  typus  fuit  Mardochaeus. 

9-  Se  proiicias  me  in  tempore  senectutis,  cum  defe- 
cerit virtus  mea,  ne  derelinquas  me.  Senectutem  hoc 
loco  ita  definimus,  ut  eam  aetatem  illam  esse  dicamus, 
non  quae  absit  plurimum  ab  eo  quo  quis  natus  est  die, 
sed  quae  maxime  vicina  sit  morti,  lia  quidem  haec 
verba  explicata  apta  consenlaneaque  sunt  Christo, quam- 
quam is  eo  tempore  sine  controversia  non  quadragesi- 
mum annum  egit.  Sed  ab  inimicis  debilitatus  haud  mul- 
lum tum  a morte  abfuit. 

'°  Quia  dixerunt  inimici  mei  mihi  et  qui  custo- 
diebant animam  meam  consilium  fecerunt  in  unum . 

11  dicentes : Deus  dereliquit  eum  . persequimini  et  com- 
prehendite cum  quia  non  est  qui  eripiat.  Symmachus 
et  Hieronymus:  qui  observabant  animam  meam  i.  e. 
qui  vitae  meae  insidiabantur.  Haec  quum  de  Amanis 
concilio  dicta  sunt  tum  vero  etiam  de  sacerdotum  ad 
judicandum  Christum  conventu.  Nam  eum  pontifices , 
quum  captum  a servis  ligatumque  conspicerent,  divina 
illa  virtute  , qua  semper  pollebat  privatum  spoliatum- 
que  opinati  sunt. 

**•  Deus  ne  elongeris  a me:  Deus  meus  in  auxilium 
meum  respice.  Quoniam  se  ab  inimicis  circundalum  ac 
comprehensum  videt , maiori  cum  studio  et  ardore 
precatur. 

IS-  Confundantur  et  deficiant  detrahentes  animae 
meae,  operiantur  confusione  et  pudore,  qui  quaerunt 
mala  mihi.  Hoc  vaticinium  quam  accurate  quam  prae- 
clare glorioseque  evenit?  Nam  Idumaei  quum  Mardo- 
chaeum  apud  regem  in  honore  esse  cognoscerent , el 
Pharisaei,  quum  Christum  acciperent  a mortuis  excita- 
tum, quanto  pudore  affecti  ac  perfusi  sunt? 

p».  7«,  u 14  Ego  autem  semper  sperabo  et  adiiciam  super 
omnem  laudem  tuam.  Mullis  iam  hymnis  a se  divinum 
nomen  celebratum  ostendit , et  tamen  se  fatetur  aliter 
non  posse,  quin  nova  carmina  veteribus  adiiciat.  For- 
tasse huius  psalmi  numerus  qui  est  septuagesimus,  poe- 
tam admonuit,  ut  canendi  finem  faceret. 

15-  Os  meum  annuntiabit  iustitiam  tuam,  tota  die 
salutare  tuum  quoniam  non  cognovi  litteraturam.  Ver- 
bum ypuppetritti  Latinus  reddidit  litteraturam.  Sui- 
das  illud  explicat  i^apiS/intrui  enumerationes.  Symma- 
chus: non  enim  scio  numerare,  Hebraeus:  non  novi 
numerum.  Poeta  antea  se  dixit  novas  laudes  veteribus 
adiecturum.  Nunc  se  ait  cantaturum  quotidie.  Nam  ut 
innumerabilia  sint  beneficia  divina,  sic  etiam  carminum 
nullum  se  aut  nossc  numerum  aut  velle  aut  probare. 
Nam  quomodo  aequum  videri  possit  ut  carmina,  qui- 
bus infinitas  immortali  Deo  gratias  agat  , ad  certi  cu- 
iusdam numeri  fines  limitesque  revocet  ? Se  igitur  usque 
ad  senectutem  cantaturum  pollicetur. 

,fi-  Introibo  in  potentias  Domini,  Domine  memora- 
bor iustitiae  tuae  solius.  Hieronymus  : ingrediar  in  for- 
titudine Domini  Dei.  Se  psalmorum  librum  alacriter 
continuaturum  confidit  divina  potentia  sustentatus  atque 
adiutus.  Neque  enim  aliud  se  quidquam  cogitaturum  nisi 
vel  divinam  iustitiam  vel  legem  Domini. 

,7'  Deus  docuisti  me  a iuventule  mea,  et  usque  nunc 
pronuntiabo  mirabilia  tua.  Non  temere  gloriatur,  Deum 
fuisse  ipsum,  qui  se  instituerit;  sed  se  dicit  semper  in  eo 
versari,  ut  quae  Deus  ipsius  saeculo  magna  et  mirabilia 
fecerit,  ea  omnia  exponat  doceat  memoriaeque  prodat. 

,8-  Et  usque  in  senectam  et  senium  Deus  , ne  de- 
relinquas me.  donec  annuntiem  brachium  tuum  gene- 
rationi omni  quae  ventura  est,  potentiam  luam.  Hie- 
ronymus: donec  annuntiem  brachium  tuum  generationi , 

cunctisque  qui  venturi  sunt  fortitudines  tuas.  Veram  esse  p«.  to,  is. 
eam  quam  supra  fecimus  senectutis  definitionem,  ex  hoc 
loco  liquet.  Generationem  cave  credas,  unius  esse  ho- 
minis vitam.  Generatio  enim  saepius  apud  sacros  scri- 
ptores aetatem  mundi  significat.  Hoc  autem  loco  poeta 
de  ea  aetate  loquitur,  quae  ab  exsilio  Babylonico  ad 
Christum  pertinuit.  Huic  generationi  se  dicit  annuntia- 
turum brachium  , fortitudines  autem  eis  omnibus  , qui 
usque  ad  finem  mundi  futuri  sint. 

'9-  Et  iustitiam  tuam  Deus  usque  in  altissirna  quae 
fecisti  magnalia ; Deus  quis  similis  tibi?  Se  iustitiam 
dicit  celebraturum  usque  in  excelsum , usque  ad  illud 
tempus,  quum  post  ultimum  iudicium  sit  vitam  in  caelo 
acturus.  Sed  tot  tantisque  rebus  enarrandis  quum  sibi 
impar  esse  videatur,  in  admirationem  raptus  exclamat: 
quanta  fecisti  magnalia?  Deus  quis  similis  tibi? 

20  Quantas  ostendisti  mihi  tribulationes  multas 
et  malas  et  conversus  vivificasti  me  et  de  abyssis 
terrae  iterum  reduxisti  me.  Vbinam  inveniri  possunt , 
qui  maiores  quam  aut  Mardochaeus  aut  Christus  acer- 
bitates pertulerint.  Sed  tam  ingentes  perpessi  miserias, 
quanta  et  quam  insignia  adepti  sunt  praemia?  Nonne 
Christus  de  abyssis  terrae  ut  alter  Ionas  ad  vitam  im- 
mortalitatemque  revocatus  est?  Hieronymus:  vivificabis 
nos  et  educes  nos.  Quae  si  vera  est  scriptura,  haec  verba 
de  omnium  sunt  resurrectione  explicanda. 

*'•  Multiplicasti  magnificentiam  tuam  et  conversus 
consolatus  es  me.  s2-  Nam  et  ego  confitebor  tibi  in  va-  ■ 
sis  psalmi  veritatem  tuam.  Deus  psallam  tibi  in  ci- 
thara sanctus  Israel  Deus  amplitudinem  ct  suam  et 
Christi  ad  immensum  auxit.  Nam  quanta  sit  veritate  in 
promissis,  quanta  fide  ac  sanctitate,  ostendit.  Mardo- 
chaeus autem  tam  admirabile  expertus  Dei  auxilium  ac 
divinitus  cuius  similitudinem  gesserit  edoctus,  quid  vel 

Ps.70, k.  sibi  dulcius  vel  Deo  gratius  facere  poluit  . quam  ul  el 
Patrem  et  Sanctum  Israel  perpetuis  laudibus  celebraret? 

23  Exsultabunt  labia  mea  cum  cantavero  tibi  et 
anima  mea  quam  redemisti.  Si  Deo  salvatori  suo  in 
hymnis  aeternas  gratias  agit  , quid  mirum  , si  gaudio 
exsultent  labia  animusque  laetitia? 

24  Sed  et  lingua  mea  tota  die  meditabitur  iusti- 
tiam  tuam  . cum  confusi  et  reveriti  fuerint,  qui  quae- 
runt mala  mihi.  Symmachus  : quia  confusi  aut  quia 
obruti  sunt  qui  quaerunt  afflictionem  meam;  quae  qui- 
dem interpretatio  ad  Scylharum  sepulturam  videtur  esse 
aptissima.  Non  carmina  solum  verum  libros  etiam  mo- 
rales se  de  iustitia  et  de  lege  scripturum  pollicetur. 
Qui  quidem  libri  utrum  conservati  sint  an  perditi,  non 
est  huius  temporis  quaerere.  Christus  non  per  litteras 
sed  per  apostolos  iustitiam  docuit,  quum  inimici  pudore 
essent  offusi  humoque  obruti. 

CAPVT  QVARTVM 

DE  PSALMIS  LIBRI  TERTII. 

PSALMVS  LXXll 
De  Mardochaei  et  Christi  victoria. 

Plerique  interpretes  poetam  in  hoc  psalmo  dicunt 
id  agere,  ut  quae  in  Babylonia  populo  ludaico  accide- 
rint exponat.  Ita  enim  consentiunt  de  eleganlissimi  huius 
psalmi  argumento  Theodoretus,  Theodorus,  Paraphra- 
stes Graecus,  Beda , Eulhymius,  Ferrandus,  Calmetius 
alii  ').  Nonnulli  ad  eam  etiam  opinionem  inclinant,  ut 


I)  Theodoretus  Theodorus  Paraphr.  Graec.  ed.  c.  Beda  Euthymiu» 
Ferrandus  Calmetius  in  h.  ps. 


Digitized  by  Google 


— 281  — 


non  modo  huius  psalmi  rem , sed  auctorem  etiam  in  p».  n. 
Babylonico  tempore  reponendum  putent.  Quorum  si 
vera  est  sententia,  cur  non  ipsum  Mardochaeum  eius 
poetam  esse  ducas?  Nam  in  eis  quae  scriptor  de  se 
dici; , quid  est , quod  non  Mardochaeo  dicere  conve- 
niat? Praeterea  illa  quae  ab  eo  facta  est  inimicorum 
suorum  descriptione  quid  potest  ad  Idumaeos  designan- 
dos esse  aptius?  Haec  quidem  de  historica  huius  psalmi 
explicandi  ratione.  Quodsi  autem  eam  similitudinem 
quam  inter  Mardochaeum  et  Christum  intercedere  dixi- 
mus recordari  volueris,  nullus  libi  relinquetur  dubitandi 
locus,  quin  quae  poeta  vel  de  se  vel  de  hostibus  lo- 
cutus sit  , omnia  ea  et  ad  Christum  sint  et  ad  Phari- 
saeos  transferenda. 

'•  Quam  bonus  Israel  Deus  his  qui  recto  sunt  corde. 
Hieronymus : qui  mundo  sunt  corde.  Praeclarum  est 
psalmi  exordium,  ut  suos  propheta  ad  Dei  .bonitatem 
benevolentiamquc  meditandam  adhortetur. 

7 Mei  autem  paene  moti  sunt  pedes,  paene  effusi 
sunt  gressus  mei.  Mardochaeus  sane  haud  multum  ab- 
fuit , quin  summum  in  discrimen  adductus  laberetur 
atque  corrueret.  Christus  autem  labefactatus  in  ipsum- 
que  sepulcrum  coniectus  , postea  restitutus  erectusque 
est  a Deo  Patre. 

1 Quia  zelavi  super  iniquos,  pacem  peccatorum  vi- 
dens. Hieronymus:  quia  aemulatus  sum  contra  iniquos. 

Ex  rerum  memoria  hanc  fuisse  tum  idumaeortim  con- 
ditionem palet , ut  per  multos  annos  Asiae  domina- 
rentur nec  esset,  qui  eis  vel  resistere  vel  arma  inferre 
auderet.  Aemulatio  autem  inde  orta  est,  quod  vates  cum 
fortuna  suorum  felicitatem  horum  contulit. 

* Quia  non  est  respectus  morti  eorum  et  firma-  • 
mentum  in  plaga  eorum.  Haec  et  Symmachus  et  Hie- 
ronymus ita : Quod  non  recogitaverint  de  morte  sua. 

4,  et  firma  sint  vestibula  eorum.  Neque  iti  valetudine  in- 
firma neque  in  aliis  rebus  ullam  eausam  inveniunt,  cur 
de  morte  aut  cogitarent  aut  timerent.  Praeterea  in 
Susorum  portis  fortissimas  disposuerunt  custodias. 

6-  In  labore  hominum  non  sunt  et  cum  homini- 
bus non  flagellabuntur . Symmachus  cum  Hebraeo:  In 
miseria  hominis  non  erant  et  cum  hominibus  non  per- 
cutiebantur. Homo  et  homines  qui  h.  I.  dicuntur  in- 
telligendi  sunt  impius  et  impii,  qui  delictorum  poenas 
omnes  subire  coguntur.  A quibus  poenis  Idumaei  in 
perpetuum  fore  liberi  videbantur. 

B-  Ideo  tenuit  cos  superbia,  operti  sunt  iniquitate 
et  impietate  sua.  Symmachus  : Superbia  induti  sunt, 
horrea  ex  iniquitate  habentes.  Hieronymus:  Ideo  nu- 
triti sunt  ad  superbiam . circumdederunt  iniquitatem 
sibi.  Quoniam  Deum  impune  a.  se  posse  sperni  arbitra- 
bantur, superbia  quodammodo  pingues  effecti  atque  in- 
flati, iniquitate  autem  quasi  pro  veste  quotidiana  usi  sunt. 

*•  Prodiit  quasi  ex  adipe  iniquitas  eorum,  transie- 
runt in  affectum  cordis.  Symmachus:  exierunt  prae  adipe 
oculi  eorum,  Hieronymus:  processerunt  a pinguedine 
oculi  eorum.  Hebraica  verba,  quorum  Septuaginta  red- 
diderunt sententiam,  haud  scio  an  accuratius  ita  vertan- 
tur: fluxit  ex  adipe  fons  eorum.  Cf.  Provv.  5,  IG. 
ss.  i,  e.  fluxit  ex  adipe  turpissimus  fons  stupri  fornicatio- 
nis et  adulterii , abierunt  in  cupiditatem  cordis.  Gavisi 
sunt  igitur  impii  illi  bona  valetudine  , vacuitate  do- 
lorum, omnium  divitiarum  abundantia,  quibus  rebus  fa- 
ctum est , ut  totos  se  dare  voluptatibus  inciperent. 

**■  Cogitaverunt  et  loculi  sunt  nequitiam , iniqui- 
tatem in  excelso  locuti  sunt,  ,J-  Posuerunt  in  coelum 
os  suum  et  lingua  eorum  transivit  in  terra.  Hiero- 
nymus : Irriserunt  et  locuti  sunt  in  malitia  calu- 
mniam, de  excelso  loquentes.  Idumaei  quum  bonis  om- 

nibus  affluerem,  quam  nefandis  verbis  et  Deum  laese-  p*  <s,  * 
rint,  et  terram  i.  e.  populum  Dei  sint  calumniati , ex 
aliis  psalmis  constat. 

10-  Ideo  convertetur  populus  meus  hic  , et  dies  pleni 
invenientur  in  cis.  Illi  quidem  dolis  calumniisque  sibi 
perfecisse  visi  sunt , ut  ludaei  converterentur  ad  infe- 
ros, ipsi  contra  ad  plenam  senectutis  aetatem  perve- 
nirent. 

11  • Et  dixerunt : Quomodo  scit  Deus  et  si  est  scien- 
tia in  excelso.  Haec  ipsa  sunt  eorum  verba  impia  sce- 
lesta et  divinam  maieslatem  laedentia. 

,J-  Ecce  ipsi  peccatores  et  abundantes  in  saeculo 
obtinuerunt  divitias.  Idumaei  vix  dici  potest,  quantas  ex 
tota  Asia  copias  opesque  cumulaverint. 

13  Et  dixi : Ergo  sine  causa  iustificavi  cor  meum 
et  lavi  inter  innocentes  manus  meas.  Qood  nefarii  isti 
perditique  homines  facultatibus  ct  omnium  rerum  felici- 
tate abundant,  dum  iustus  et  innocens  in  summa  miseria 
est,  nonne  divinae  iustitiae  videtur  esse  contrarium? 

14  Et  fui  flagellatus  tota  die  et  castigatio  mea 
in  matutinis.  Symmachus:  ct  perseveravi  illusus  singu- 
lis diebus.  Inimici  eo  die  Mardochaeum  illudebant,  quum 
eum  sacco  indutum,  palam  per  urbem  cursitare  vide- 
bant; matutino  autem  tempore  constituerunt  eum  cru- 
cifigere. Quae  quidem  omnia  in  Iesu  Christo  impleta  sunt. 

,5-  Si  dicebam  : Narrabo  sic,  ecce  nationem  filio- 
rum tuorum  reprobavi.  10  Existimabam,  ut  cognosce- 
rem hoc,  labor  est  ante  me.  Mardochacus  variis  co- 
gitationibus anxius  distrahebatur.  Qui  si  peccatores , 
considerata  eorum  bealitudine,  semper  credidit  divites 
semperque  laetos  ac  felices  fore,  populum  autem  ludaeo- 
,rum  interiturum  putavit:  nonne  peccavit  in  nationem 
filiorum  Dei.  qui  numquam  mori  numquam  perire  de- 
lerive  possunt?  Sin  persuadere  hoc  sibi  studuit  sempi- 


Digitized  by  Google 


— 284  — 


m ternos  fore  Dei  filios;  quantum  dubitationis  excitavit  id, 
quod  se  ipsum  in  summis  aerumnis,  populum  in  ei- 
tremo  discrimine  esse  animadvertit? 

'7-  Donec  intrem  in  sanctuarium  Dei,  et  intelligam 
in  novissimis  eorum. Christus  postquam,  devictis  hosti- 
bus, in  sancta  sanctorum  intravit,  ab  omni  in  aeternum 
dolore  liberatus  est. 

t8-  Verumtamen  propter  dolos  posuisti  eis,  deieci- 
sti  eos  dum  allevarentur.  Hieronymus:  Verumtamen  in 
lubrico  posuisti  eos.  deiecisti  eos  ad  interitum.  Com- 
mune hoc  Idumaeorum  Pharisaeorumque  fatum  fuit  , 
ut  inopinantes  mediis  ex  voluptatibus  vitae  in  tenebras 
inferni  praecipitarent. 

19  Quomodo  facti  sunt  in  desolationem,  subito  de- 
fecerunt, perierunt  propter  iniquitatem  suam.  Pro  pe- 
rierunt etc.  Hieronymus : consumpti  sunt  quasi  non 
sint.  Amalecilas  Gagaeosque  penitus  perituros  prophe- 
tae ante  nuntiaverant  , quamobcausam  repente  paene 
omnes  ad  inferos  rapti  sunt. 

511  • Velat  somnium  turgentium  Domine  in  civitate 
tua  imaginem  ipsorum  ad  nihilum  rediges.  Hierony- 
mus: quasi  somnium  evigilantis . Singularis  admirabi- 
lisque  est  horum  verborum  elegantia.  ludaei  nocturna 
caede  tam  facile  Idumaeos  occiderunt,  ut  quum  primo 
mane  de  hosiibus.de  horum  insidiis  et  clade,  de  suo 
periculo  ac  salute  cogitarent . ea  sibi  somnia  esse  vi- 
derentur. Nam  in  civitate  i.  e.  per  cives  suos  Deus 
perfecit , ut  istorum  vel  imago  vel  recordatio  tamquam 
somnium  evanesceret. 

,l-  Quia  inflammatum  est  cor  meum  et  renes  mei 
commutati  sunt.  Hieronymus:  Quia  contractum  est  cor 
meum  et  lumbi  mei  ve/ut  ignis  fumigans.  Mardochaeus- 
tanto  cum  ardore  inimicos  delevit , ut  eos  tamquam 
ignis  consumere  videretur. 

,3-  Et  ego  ad  nihilum  redactus  sum  et  nescivi.  M ut  t,.  n,n. 
tumentum  factus  sum  apud  te  et  ego  semper  fecum  Hie- 
ronymus: et  ego  insipiens  et  nescius , quasi  iumentum 
factus  sum  apud  te.  Mardochaeus  quum  hostium  co- 
pias persequeretur,  non  proprio  consilio,  non  prudentia, 
non  viribus  usus  est  suis : sed  quid  aliud  fuit  quam 
ad  inimicos  interficiendos  quasi  quoddam  in  manu  Dei 
instrumentum? 

J4-  Tenuisti  manum  dexteram  meam  et  in  voluntate 
tua  deduxisti  me  et  cum  gloria  suscepisti  me.  Deus 
numquam  ei  non  adfuit.  Manum  eius  tenuit,  ut  e medio 
proelio  domum  eum  cum  gloria  reduceret. 

55-  Quid  enim  mihi  est  in  caelo,  et  a te  quid  vo- 
lui super  terram!  Quis  est  in  omnibus  vel  hominibus  vel 
deis,  quem  mihi  praeter  verum  Deum  socium  adiulo- 
remque  adesse  desiderem. 

56-  Defecit  caro  mea  et  cor  meum  Deus  cordis  mei 
et  pars  mea  Deus  in  aeternum.  Hieronymus  pro  Deus 
cordis  mei  cum  Hebraeo  robur  cordis  mei.  Haec  vere  , 
Christus  dicere  potest,  Mardocheus  non  item.  Caro  enim 

et  cor  Christi  defecerunt  in  morte,  sed  in  resurrectione 
ad  integrum  sunt  a Deo  patre  restituta. 

57-  Quia  ccce  qui  elongant  se  a te.  peribunt,  per- 
didisti omnes,  qui  fornicantur  abs  te.  Luculentissimum 
huius  rei  exemplum  est  tum  Idumaeorum  pernicies  tum 
exitium  Pharisaeorum. 

58-  Mihi  autem  adhaerere  Deo  bonum  est  et  ponere 
m Domino  Deo  spem  meam,  ut  annuntiem  omnes  prae- 
dicationes tuas  in  portis  filiae  Sion.  Verba:  in  portis 
filiae  Sion  et  ab  Hebraicis  libris  et  ab  interpretatione 
s.  Hieronymi  absunt.  Eleganter  carminis  finis  ad  exor- 
dium redit.  Qui  Deo  coniunclusest,  quid  ei  ad  bene  fe- 
liciter beateque  vivendum  deesse  potest? 

1‘SALMVS  LXXIII. 

De  Idumaeorum  peccatis  et  poenis. 

Quidam  interpretes  consentaneum  hunc  psalmum 
putarunt  esse  Maccabaicis  temporibus  ').  Quae  tamen 
eorum  sententia  iam  a Theodoreto  tam  probabilibus 
est  rationibus  refutata,  ut  mirum  sit , quomodo  defen- 
sores habere  recentiori  memoria  potuerit.  Celeri  autem 
parlim  eum  ad  priorem,  partim  ad  alteram  Hieroso- 
lymorum vastationem  retulerunt.  Qui  de  expugnatione 
secunda  et  a Romanis  facta  cogitarunt,  facem  eis  praetu- 
lit Eusebius  5).  Sed  occurritur  his  a Ferrando,  qui  in  hoc 
psalmo  ostendit  plura  inesse,  quae  referri  illam  ad  rem 
nullo  modo  possint.  Nam,  ut  e multis  unum  afferam, 
urbis  sanctae  ruina  imhoc  carmine  crimini  datur  illis, 
qui  eam  everterunt.  At  vero  Romani  propter  Hieroso- 
lyma diruta  non  modo  poenas  dederunt  nullas,  sed  ma- 
xima etiam  praemia  consecuti  sunt.  Vt  enim  a Tito  ad 
eos  candelabrum  aureum,  sic  a sanctissimo  Petro  sum- 
mum sacerdotium  verilalisque  lux  traducta  ac  delata 
est.  Sed  si  quaerimus,  quid  sit,  cur  tanti  tamque 
periti  homines  hunc  psalmum  non  ad  priorem  urbis , 
sed  ad  alteram  eversionem  revocaverint ; eius  rei  causa 
posita  omnis  est  in  versu  decimo , ubi  id  temporis 
ullus  fuisse  propheta  negatur  3).  Multos  autem  apud 
ludaeos  prophetas  dicunt  tempore  fuisse  Babylonico. 
Vnde  sequi,  non  posse  hunc  psalmum  Babylonico  illi 
tempori  tribui , sed  ad  alteram  esse  Hierosolymorum 


t)  Theodorus  Paraphr.  Graec.  alii. 

3)  Eusebius  Athanasius  Augustinus  Theodoretus  Euthymius  alii. 
3)  V.  Euseb.  et  Theodoret. 

ruinam  transferendum.  Verum  haec  tota  argumentatio  p».  n. 
haud  maiori  quidem  vitio  laborat,  quam  quod  ei  pror- 
sus deest  id  quod  fundamentum  dicimus.  Nam  totus 
ille  versus  non  sententiam  continet  prophetae,  sed  er- 
rorem hostium,  et  hoc  ipsum  propheta  his  verbis  docet 
v.  8.  Dixerunt  in  corde  suo.  Inter  ea  autem  quae  di- 
xerunt, etiam  illud  est:  non  est  propheta,  nos  non  co- 
gnoscet amplius.  Ex  hac  igitur  intidelium  voce  quis  col- 
liget, nullum  fuisse  eo  tempore  prophetam  ? An  ex  altera 
illa  Non  est  Deus  concluditur  non  fuisse  tum  Deum?  Sed 
in  re  non  dubia  quid  argumentis  utamur  non  necessa- 
riis? Ceterum  ne  eo  quidem  tempore  quum  a Romanis 
Hierosolyma  sublata  sunt,  prophetae  defuerunt  , quo- 
niam discipulos  suos  Dominus  prophetas  esse  voluit. 

Nihil  igitur  nos  impedire  videtur,  quin  ad  Babylonicum 
tempus  aptum  hunc  psalmum  accommodatumque  esse  di- 
camus, praesertim  quum  in  hac  re  auctores  sequamur 
gravissimos  Origenem  Hieronymum  Brunonem  Asten- 
sem alios  ').  Fuerunt  autem  Idumaei,  qui,  urbe  vi  ca- 
pta, templum  incendio  delevere,  nec  multo  post  cun- 
ctum populum  statuerunt  radicitus  excidere.  Sed  hic 
psalmus  quamquam  historice  ad  Idumaeos  spectat,  tamen 
prophetice  ad  Pharisacos  et  ludaeos  referatur  necesse 
est.  Sed  consideremus  singula. 

'•  Ytquid  Deus  repulisti  in  fi  nem,  iratus  est  furor 
tuus  super  oves  pascuae  tuae.  Deus  quum  urbem  deleri 
ab  Assyriis  pateretur,  iuventutem  tamen  ludaicam,  quae 
in  exsilium  ducta  erat  salvam  esse  voluit.  Tum  igitur 
non  repulit  in  finem.  Exsules  vero  illos  quum  ab 
Amane  sineret  urgerj,  nonne  omnino  tum  quidem  et 
repulisse  et  deseruisse  visus  est  ? 


f)  Origenes  Hieronymus  in  I).  I.  Bruno  Astens.  Bibi.  m.  Patrr. 
t.  20.  p.  1530.  Ferrandus  Liran.  Caiet. 

p». -3,  s.  5 Memor  esto  congregationis  tuae,  quam  possedisti 
ab  initio,  redemisti  virgam  hereditatis  tuae,  mons 
, Sion  in  quo  habitasti  in  eo.  Verba  iungenda  sunt  ita: 
Recordare  congregationis  quam  possedistis,  virgae  he- 
reditatis quam  redemisti,  montis  Sion  in  quo  habitasti. 
Acquisivil  enim  eos  in  initio,  quum  Abrahamum  eligeret, 
heredes  instituit  suos,  quum  redemptos  eos  e servitute 
Aegyptiorum  in  felicissimam  patriam  induceret , denique 
habitavit  eum  eis  in  monte  Sion.  Poeta  igitur  tria  tan- 
git tempora  Abrahami  Moysis  Davidis. 

, s-  Leva  manus  tuas  in  superbias  eorum  in  finem. 
Hebraeus:  Leva  pedes  (gressus)  tuos  ad  desolationem 
in  perpetuum.  Deum  propheta  rogat , ut  exsurgat  ad 
perdendo’s  hostes,  ut  veniat,  ut  properet.  Quare  eorum 
crimina  in  eis  qui  sequuntur  versibus,  enumerare  in- 
cipit. Sed  iam  hoc  versu,  si  quidem  Hieronymum  au- 
dimus, crimen  commemoratur  omnium  maximum.  Et- 
enim ille  interpretatus  est  hoc  modo:  Sublimitas  pedum 
tuorum  (i.  e.  sanctum  sanctorum , ubi  steterunt  pedes 
tui)  dissipata  est  usque  ad  finem. 

*■  Quanta  malignatus  est  inimicus  in  sancto.  Hie- 
ronymus: Omnia  mala  egit  inimicus  in  sanctuario. 
Templum  Idumaeorum  opera  sociorum  Nabuchodonosoris 
conflagrasse,  ex  investigationibus  nostris  satis,  ut  arbi- 
tror , palet. 

4 Et  gloriati  sunt  , qui  oderunt  te  in  medio  so- 
lemnitatis  tuae  ').  Qui  antea  inimici  sunt  indefinite  di- 
cti, ei  nunc  Domini  hostes  vocantur.  Hostes  autem  Do- 
mini qui  sint,  satis  notum  censeo.  Vrbem  autem  Chaldaei 
et  Sacae  ceperunt  die  nono  mensis  quarti  ’).  Qua  po- 
liti incredibile  est,  quibus  furiis  instincti  in  ludaeos 


1)  IV.  Regg.  25,  3.  tertm.  39. 

2)  Hifronymu*  ita  : Fremuerunt  hostes  in  medio  paeti  tui. 

irruerini  omnesque  in  templo  promiscue  obtrunca-  p» ■ w.  ♦. 
verint. 

4 Posuerunt  signa  sua  signa  5 et  non  cognoverunt 
sicut  in  exitu  super  summum.  Symmachus:  posuerunt 
signa  sua  manifeste,  cognita  in  introitu  sursum.  Hie- 
ronymus: posuerunt  signa  sua  in  trophaeum,  manife- 
sta in  introitu  desuper.  Signa  Eusebius  militaria  pu- 
tat intelligenda,  qui  apud  Sacas  erant  dracones.  Ei  sine 
dubio  positi  sunt  in  porta  Media,  ubi  principes  hostium 
convenerunt  ').  Itaque  de  Hierosolymis  expugnatis  , de 
templo  deiecto , de  populo  capto  serpens  triumphari 
visus  est. 

5 Quasi  in  silva  lignorum  securibus  «•  exciderunt 
ianuas  eius  in  idipsum,  in  securi  et  ascia  deiecerunt 
eam.  Symmachus:  instrumentis  ligneis  et  securibus  suis 
et  portas  eius  cum  vectibus  et  furcis  deiecerunt  J). 

Vt  silvam  solent  securibus  prosternere,  sic  furor  hostium 
dirumpere  portas  , sculpturas  frangere  , templum  de- 
struere coepit. 

7-  Incenderunt  igni  sanctuarium  tuum,  in  terra 
polluerunt  tabernaculum  nominis  tui.  Illud  iam  lecto- 
res monuimus  Idumaeos  fuisse  ipsos,  qui  templum  in- 
cenderint. 

*•  Dixerunt  in  corde  suo  cognatio  eorum  simul. 

Eorum  cogitata  poeta  totidem  verbis  affert,  quo  faci- 
fius  appareat , quanta  fuerit  in  eis  impietas. 

* Quiescere  faciamus  omnes  dies  festos  Dei  a terra. 

Ex  ipsis  Amanis  verbis  perspicuum  crediderim  , quam 
moleste  Idumaei  quamque  aegre  tulerint,  quod  propriis 
uti  Iudaeos  ceremoniis  ritibus  solemnitatibusque  vide- 


1)  lerem.  39,  3. 

2)  Hieronymus  ita  : In  saltu  lignorum  secures.  Et  nunc  scul- 
pturas eius  pariter  bipenne  et  dolatoriis  deraserunt. 

rol.  II.  i 9 

f«.  73, ».  bant.  Quid  enim  habuerunt  antiquius,  quam  ut  vel  il- 
lam eis  quam  a Deo  habebant  praestantiam  detraherent, 
vel  ex  nationibus  eos  omnino  tollerent. 

»■  Signa  nostra  non  vidimus,  iam  non  est  propheta 
et  nos  non  cognoscet  amplius.  Idumaei  quotiescumque 
populum  Dei  opprimere  conati  sunt,  infecta  re  semper 
discedere  cogebantur.  Sed  quod  saepenumero  volue- 
runt, tandem  se  posse  Amane  duce  perficere  opinati 
sunt.  Cur  igitur,  inquiunt,  non  omni  conatu  id  agimus, 
ut  gentem  infestissimam  nomini  nostro  trucidemus?  Num 
signa  impressa  nobis,  num  inustae  nolae  sunt,  ut,  hoc 
quis  fecerit,  Deus  sciat;  an  inter  eos  ullus  vates  est,  qui 
nos  cognoscat  amplius?  Cognitum  scilicet  habuerunt  a 
prophetis  sua  saepius  incepta  ad  nihilum  esse  redacta. 
Iam  hostes  quae  cogitaverint , quot  et  quanta  crimina 
commiserint,  satis  est  expositum. 

,0-  Vsquequo  Deus  improperabit  inimicus,  irritat 
adversamus  nomen  tuum  in  finem.  Deum  inimici  nec 
mente  vel  ore  nec  verbis  faclisve  negare  dubitabant. 

" Yl  quid  avertis  manum  tuam  et  dexteram  tuam, 
de  medio  sinu  tuo  in  finem.  Hieronymus:  de  medio 
sinu  tuo  consumens . Variae  sunt  horum  verborum  in- 
terpretationes. Equidem  sinum  h.  I.  positum  existimo 
pro  eo  quod  in  sinu  est.  Est  autem  in  sinu  Dei , ut 
amicus,  ut  dilectus,  populus  ludaicus.  Deum  igitur  pro- 
pheta orat,  ne  a dilecto  defendentem  manum  suam  um- 
quam  avertat. 

13  Deus  autem  rex  noster  ante  saecula  operatus 
est  salutem  in  medio  terrae.  Hieronymus  ab  initio  pro 
verbis  ante  saecula.  Deus  rex  erat  Iudaeorum  ab  ini- 
tio aetatis  cius  quae  tunc  fuit , i.  e.  a temporibus  Moy- 
sis. Hebraeus  in  interiori  terrae.  Morbus  spiritualis  in 
animo  fuit  atque  in  visceribus  populi.  Huic  Deus  ad- 
hibuit medicinam  poenitentiae.  Sed  haec  verba  nescio 

an  melius  de  ipsa  terra  et  de  spirituali  quae  in  terra  pi.  7.1.11. 
facta  est  regenerationis  accipiantur.  Nam  sortibus  lit- 
terisque Amanis  populus  obrutus  ac  sepultus  erat.  In 
media  terra,  in  ipsis  sepulcris  Deus  opem  ei  salulemque 
tulit  '). 

**•  Tu  confirmasti  in  virtute  tua  mare,  contribulasti 
capita  draconum  in  aquis.  Pro  confirmasti  Symmachus 
et  Hieronymus:  dissipasti,  Theodotio:  divisisti.  Est  mare 
quidem  de  gentibus  intelligendum.  Gentium  mare,  quum 
ingenti  saevitia  terram  i.  e.  populum  Iudaicum  inun- 
daret, admirabili  cum  celeritate  et  magnificentia  dissi- 
patum est.  Inerant  autem  mari  illi  tamquam  dracones 
Gagaei  Amalecitae  et  Idumaei,  quos  pro  signis  usos  fuisse 
draconibus  constat.  At  Deus  horum  capita  confregit. 

u Tu  confregisti  capita  draconis,  dedisti  eum  escam 
populis  Aethiopum.  Pro  draconis  Hebraeus:  Leviathan 
i.  e.  draco  Dionysi  et  solitudinicolae  vel  nomades  pro 
Aethiopes.  Leviathan  non  alius  putandus  est  nisi  Aman, 
qui,  ut  Nehusthan  (serpens  Dionysi)  a Moyse,  sic  ille 
ab  Assuero  cruci  affixus  est.  Capita  autem  huius  decem 
sunt  filii,  qui  priore  die  Susis  caesi,  altero  in  patibulo 
suspensi  sunt.  Ex  Amanis  autem  morte  nata  est  clades 
exitiumque  Nomadum.  Quamobrem  venenatam  Ama- 
nis carnem  i.  e.  sortem  Scythis  esse  nomadibus  datam 
tam  foiUiter  quam  concinne  poeta  dicit  cf.  Deut.  32,  33. 

,s-  Tu  dirupisti  fontes  et  torrentes,  tu  siccasti  flu- 
vios Ethan.  Deus  fontem  i.  e.  matrem  conservatricem- 
que Iudaeorum  Estheram  constituit ; gentem  vero  Idu- 
maeorum paene  exstinxit.  Haec  est  metaphorae  sententia. 

Nam  Mardochaeus,  quem  in  somnio  fontem  vidit,  eam 


I)  Iob.  Chrysost.  in  ps.  134,  9.  Illud  in  medio  ubique  iddem  si- 
gnificat quod  aperte , ut  quando  dicit:  Fecit  salutem  i»  medio  terrae. 
Est  enim  medium  manifestum  omnibus. 

p».  73,  it.  dixit  Esi  heram  esse  matrem  ac  procreatricem  ludaeorum 
omnium.  Sed  ut  fons  ille  crevit  usque  ad  magnitudinem 
fluminis,  sic  Idumaeorum  gens  ad  interitum  imminuta 
est.  Tu  siccasti  flumina  iugia . perennia.  Sic  enim  re- 
centiorcs  soliti  sunt  explicare  Ethan.  Aquila:  fluvios  soli- 
dos, Symmachus:  fluvios  antiquos,  Hieronymus:  flumina 
fortia  ').  Graeci  interpretes  non  modo  hoc  loco  sed 
etiam  apud  lerenv  48,  43.  49,  1 9.  50,  44.  verbum  ]n7N 
retinuerunt  Hebraicum.  Quod  quid  significet,  me  certo 
scire  nego.  Sed  quid  suspicer  si  dicere  licet , equidem 
illud  nihil  puto  aliud  valere  nisi  laeva,  sinistra.  Nam 
qui  tributi  sunt  psalmi  choro  laevo , inscripti  ei  qui- 
dem leguntur  Ethan  i.  e.  laeva  vel  Idithun  i.  e.  ma- 
nus laeva,  qui  autem  choro  dextero,  ei  titulum  habent 
i.  e.  dextera.  Quo  posito  et  approbato,  illud  as- 
sumitur, fluvios  Ethan  iddem  significare  ac  fluvios  si- 
nistros, perditos,  reprobatos. 

'*•  Tuus  est  dies  et  tua  est  nox.  Priorem  cuiusque 
aetatis  partem  diem  dicit,  noctem  alteram. 

16  Tu  fabricatus  es  auroram  et  solem.  Hebraeus: 
tu  ordinasti  luminare  et  solem.  Poeta  si  luminare  di- 
cit, lunam  intelligi  vult.  Diei  i.  e.  priori  illius  aetatis 
parti  sol  praefuit  sacerdotii  ac  legis ; posteriori  parti , 
quam  noctem  dicimus,  dominata  est  luna  regni  Davidici. 

17  Tu  fecisti  omnes  terminos  terrae  , aestatem  et 
ver  tu  plasmasti  ea.  Hieronymus  cum  Hebraeo : ae- 
statem et  hiemem  tu  plasmasti.  Intelligenda  haec  qui- 
dem sunt  spiritualiter.  Nam  dies  vel  aestas  lucis  calo- 
ris vitae  tempus  est  felicitatis , divinae  gratiae  ac  mi- 
sericordiae ; tempestas  vero  tenebrarum  frigoris  dolorum 
molestiarum  ac  calamitatum  vel  nox  vel  hiems  ap- 
pellatur. 

I)  Hieronym.  epist.  erit,  ad  Fab.  mansio  llt. 

18  Memor  esto  huius:  inimicus  improperavit  Domino  p..  ?j,  u. 
et  populus  insipiens  incitavit  nomen  tuum.  Oratio  re- 
dit, unde  discessit.  Divinum  animum  ut  flectat,  iterum 
admonet,  quae  et  quanta  sit  inimicorum  impietas.  Non 
modo  falsos  colunt  deos,  sed  Deum  ac  creatorem  om- 
nium despicere  audent  spernere  atque  irridere. 

,9-  Ne  tradas  bestiis  animas  conflentes  tibi  et  ani- 
mas pauperum  tuorum  , ne  obliviscaris  in  finem  '). 
Hieronymus:  Ne  tradas  bestiis  animam  eruditam  lege 
tua.  Huiusmodi  videtur  esse  Mardochaei  anima  et  Christi. 
Pauperes  autem  magna  cum  constantia  appellantur  vel 
Iudaei  qui  tunc  erant,  vel  Christiani.  Idumaei,  quum 
divinum  nomen  infestum  invisumque  haberent,  in  eos 
qui  aperte  illud  et  ingenue  confitebantur  , tanto  tam- 
que  acerbo  odio  exarserunt , ut  eos  omnes  una  die  una 
litterarum  significatione  de  medio  tollere  constituerent. 

Quod  quidem  ne  ex  horum  sententia  succedat  Deus 
providebit. 

-°-  Respice  in  testamentum  tuum.  Te  nostrum  do- 
minum, nos  tuos  servos  esse  recordare. 

,0-  Quia  repleti  sunt,  qui  obscurati  sunt  terrae  do- 
mibus iniquitatum.  Hebraeus:  quia  repleta  sunt  loca 
tenebrosa  terrae  habitaculis  Dionysi.  Etenim  DOH  scri- 
ptura alia  est  pro  \aort  vel  xjlXV  i.  e.  vel  sol  vel  Dio- 
nysus. Septuaginta  in  eo  sibi  constant,  quod  huius  dei 
nomine  vitato  ac  suppresso  ponunt  iniquitas.  Multi 
tum  ex  Israelitis  Dionysum  venerabantur.  Loca  tene- 
brosa terrae  iniquae  dicuntur  vel  familiae  vel  tribus 
populi  Iudaici.  Ab  his  pro  vero  Deo  adoratur  Diony- 


1)  Hoc  versu  usa  est  S.  Clara  imptorans  divinum  auxilium  con- 
tra Idumaicas  illas  Saracenorum  catervas,  quum  monasterium  S.  Da- 
miani  oppugnarent. 

r,.  7»,  *>  sub.  Memento  igitur  testamenti  tui,  ut  eos  quoque  ad 
te  reducas. 

51  Ne  avertatur  humilis  factus  confusus.  Ne  prodas 
hominibus  flagitiosis  Mardochaeum  servum  tuum.  Quem 
si  salvum  esse  nolles,  etiam  Israelitae  in  impietate  sua 
persisterent. 

21  Pauper  et  inops  laudabunt  nomen  tuum.  Adiuva 
eos,  quos  gratias  tibi  scis  acturos  esse  maximas. 

72  Exsurge  Deus  iudica  causam  tuam,  memor  esto 
improperiorum  tuorum,  eorum  quae  ab  insipiente  sunt 
tota  die.  M-  Ne  obliviscaris  voces  inimicorum  tuorum, 
superbia  eorum  qui  te  oderunt  ascendit  semper.  Ex- 
trema Hieronymus  ita:  sonitus  adversariorum  tuorum 
ascendit  iugiter.  Tuus  te  laudabit  populus,  hostes  vero 
nomen  tuum  laedere  non  desinunt.  Deus  igitur  a poeta 
rogatur,  ut  suam  tandem  causam  iudicet  defendat  pro- 
pugnet. Itaque  Amanis  Amalecilarumque  ct  impie  dicta 
et  superbe  facta  paucis , sed  gravissimis  verbis  con- 
demnat. 


PSALMVS  LXX1V. 

Dolorum  calicem  vel  a Mardochaeo  ad  Amauem  vel  a Christo 
ad  daemonem  translatum  esse. 

Si  inscriptionis  habetur  ratio  hoc  carmen  Asaph  i.  e. 
vel  synagogae  vel  populo  adscribendum  est  ').  Eius 
autem  argumentum  cernitur  in  eo,  quod  populus  laudi- 
bus subtilissimis  admirabile  illud  sive  incorruptionis  sive 
conservationis  beneficium  celebrat  a).  Sed  salus  illa 
Mardochaei  et  populi,  quis  dubitat,  quin  nobis  et  resur- 


l)  Hieron.  in  Brev. 

J)  Pro:  Ne  disperdas  Symmachus  incorruptio. 

reclionem  lesu  Christi  et  redemptionem  portenderit  ho- 
minum omnium  ? Quamobrem  verum  tum  Eusebium  vi- 
disse tum  Athanasium  fatendum  est , quorum  alter  ad 
resurrectionem  hunc  psalmum,  alter  ad  iudicium  refe- 
rendum duxit  ').  Sed  hi  quidem  prophetice.  Tempus 
autem  historiaque  si  quaeritur,  incidit  hic  quidem  psal- 
mus in  exsilium  ipsum  Babylonicum ; quam  rem  una 
mente  cognoverunt  Cyrillus  Alexandrinus,  Theodorus 
Heracl.Theodoretus  Eulhymius  mullique  alii  J).  lam  vero 
ut  tempus  eius  accuratius  definiamus  , eum  censemus 
inter  supplicium  Amanis  et  Idumaeorum  caedem  esse 
inleriectum.  Sed  qui  hunc  de  quo  agimus  psalmum,  quum 
obscurus  difficilisque  sit , penitus  volet  perspicere,  ea  co- 
gnita habeat  necesse  est,  quae  de  Amane  Habacuc2, 15.  ss. 
et  de  Idumaeis  Iesaias5t  , 22.  et  Ieremias  25,  15.  ss. 
cecinerunt. 

5-  Confitebimur  tibi  Deus,  confitebimur  et  invocabi- 
mus nomen  tuum  , narrabimus  mirabilia  tua.  Pro: 
invocabimus  nomen  tuum,  Hebraeus : propinquum  no- 
men tuum  , Chaldaeus : appropinquante  nomine  tuo , 
Hieronymus:  iuxta  nomen  tuum.  Populus  pluraliter 
quidem  sed  una  voce  loquitur.  Nam  quum  Mardochaeum 
salvum  omnibusque  honoribus  ornatum  , Amanem  con- 
tra in  crucem  actum  cognoscerent , qui  non  intellexe- 
rint proximum  esse  , ut  ad  iudicium  habendum  ma- 
iestas  Domini  appareret? 

3 Cum  accepero  tempus,  ego  iustitias  iudicabo. 
Quum  gratum  sibi , quum  acceptum  opportunumque 
tempus  venerit,  tum  se  pollicetur  iuste  iudicaturum. 


0 Eusebius  et  Atbanasius  in  h.  ps. 

2)  Cyrillus  Alex,  quum  dicit:  Historico  quidem  sensu  praecipi- 
tur Assyriis  ac  Babyloniis , ne  sint  in  Deum  blasphemi  neve  vi- 
ribus propriis  superbiant.  Theodorus  Herael.  Theoderet,  F.uthymius , 
Ferrandus,  Calmet. 


P«.  71. 

Pv  «.  * Liquefacta  est  terra  et  omnes  qui  habitant  in 

ea,  ego  confirmavi  columnas  eius.  Liquidum  mare  gen- 
tium est;  huic  autem  terra  vel  gens  sancta  resistit,  pro- 
pterea  quod  solida , quod  firma  stabilisque  est.  Sed 
haec  quum  funestis  illis  Amanis  sortibus  subiecta  ac 
quodammodo  liquefacta  et  absorpta  esset;  a Deo  postea 
confirmata  est  vel,  ut  aliis  verbis  utar,  quum  ad  liqui- 
dum inclinaret  ad  aequilibrium  a deo  restituta  (Hebraeus 
et  Hieronymos)  dicitur.  Columnae  autem  eius  Mardochaeus 
et  Esthera  ceterique  principes  putandi  sunt.  Ab  eo  qui 
sequitur  versu  vel  Mardochaei  vel  Christi  oratio  incipit. 

4 Dixi  iniquis:  Nolite  inique  agere,  et  delinquen- 
tibus: Nolite  exaltare  cornu  6-  nolite  extollere  in  al- 
tum cornu  vestrum,  nolite  loqui  adversus  Deum  ini- 
quitatem. Hebraeus:  Dixi...  nolite  extollere  in  altum 
cornu  vestrum,  loquentibus  in  collo  praefracto.  Iniqui 
in  his  psalmis  constanter  ita  describuntur,  ut  eiusdem 
semper  arguantur  inpietatis,  eiusdemque  fastidii  ac  su- 
perbiae. 

7 Quia  neque  ab  oriente  neque  ab  occidente  neque 
a desertis  montibus,  8 quoniam  Deus  iudex  est , hunc 
humiliat  et  hunc  exaltat.  Haec  verba  inlelligi  nisi  co- 
gnita superstitione  veterum  nullo  modo  possunt.  Augures, 
ut  notum  est,  unam  partem  faustam  ac  felicem,  alleram 
adversam  contrariamqueiudicarunt.Hanc  opinionem  apud 
summam  iam  antiquitatem  valuisse,  es  Balaamis  historia 
apparet.  Infausta  auguria  apud  Romanos  a septentrione 
advenire  putabantur.  Erat  praeterea  Aegyptiorum  atque 
Asiaticorum  opinio,  versari  ac  dominari  in  quibusdam 
mundi  partibus  deos  Typhonicos.  Quae  quum  etiam  Idu- 
maei ita  esse  crederent,  ubi  repentino  supplicio  Amanem 
sublatum  accipiunt,  cui  mirum  videbitur,  si  eum  istius 
generis  fortunae  succubuisse  dictitant  ? Ac  revera  me- 
* moriae  proditum  est,  Cabiros  quorum  unus  nominatur 

Aman,  in  expeditionibus  esse  ab  infesto  deo  concisos.  Ita  k 7«, ». 
quidem  quum  flagitiosis  verbis  aut  convertere  vera  aut 
evitare  studerent  , impietatis  caeci  talisque  crimine  a 
poeta  accusantur.  Non  ab  oriente  , non  ab  occidente, 
non  a deserto  montium  (i.  e.  a septentrione ) ; sed  Deus 
iudex  est  hunc  humiliavit , illum  vero  exaltavit.  Nec 
sibi  a meridie  vel  ab  oriente  evenisse,  ut  evitato  sup- 
plicio summos  post  regem  honores  consequeretur  nec 
Amani  ab  occidente  aut  a septentrione  accidisse  ut  spo- 
liatus regno  patibuli  poenam  toleraret;  sed  Deum  esse 
aeternum  iudicem  qui  istius  oppresserit  superbiam  se 
his  tantis  honoribus  auxerit. 

9 Quia  calix  in  manu  Domini  vini  meri  plenus 
misto,  et  inclinavit  ex  hoc  in  hoc.  Hieronymus:  Quia 
calix  in  manu  Domini  est  vino  meraco  usque  ad  ple- 
num mixtus.  Vinum  merum  sanguinis  colorem  ac  si- 
militudinem refert.  Calix  autem  plenus  esse  dicitur,  ut 
intelligatur,  quum  unus  biberit,  reliquum  esse,  quod 
alii  bibant.  Praeterea  tum  vinum  merum  tum  calix  ple- 
nus haud  mediocriter  valent  ad  calamitatis  atrocitatem 
magnitudinemque  describendam.  Deus  igitur  mortis  ca- 
licem ex  hoc  i.  e.  a Mardochueo  retraxit , eumque  in 
hunc  i.  e.  ad  Amanem  detulit.  Quod  fecit  iddem  in 
Christo  et  in  daemone.  Nam  quum  a mortuis  Christum 
suscitaret,  calicem  ab  eo  inclinavit  ad  daemonem. 

9 Verumtamen  faex  eius  non  est  exinanita,  bibent 
omnes  peccatores  terrae.  Hieronymus:  verumtamen  fae- 
ces eius  epotabunt  bibentes  omnes  impii  terrae.  Sed 
ille  quamvis  multum  et  ad  vomitum  usque  biberit 
(Habac.  1.  c.),  calix  tamen  nondum  est  exhaustus.  Tan- 
tum enim  faecis  superest  , ut  Idumaei  omnes  possint 
ad  satietatem  sumere. 

,0-  Ego  autem  annuntiabo  in  saeculum , cantabo 
Deo  lacob.  Poeta  Dominum  dicit  Deum  lacob,  quoniam 

r«.  7i,  io.  cum  Idumaeis  Judaeorum  causa  agitur.  Quod  propheta 
saepius  promisit , se  ad  posteritatem  omnia  admirabilia 
Dei  facta  relaturum  , lioe  ut  summa  cum  probitate  per- 
ficeret, operam  dedit. 

11  • Et  omnia  cornua  peccatorum  confringam  et 
exaltabuntur  cornua  iusti.  Cornu  iddem  valere  potest 
ac  corona  potestatis  aucloritatisque  signum.  Sed  verbo 
illi  eam  hoc  loco  vim  tribuere  maluerim,  ut  eo  decem 
Amanis  filios  significentur.  Quamquam  historice  a nobis 
est  omnis  hic  psalmus  explicatus,  tamen  quis  est  tam 
imperitus  typorum,  qui  non  eum  illam  etiam  ad  victo- 
riam transferendum  intelligat , quam  de  daemone  re- 
portavit Christus? 


PSALMVS  I.XXV. 

De  Idumaeorum  Tei  daemonum  potestate  fmeta. 

Hoc  carmen  quod  magno  et  robore  orationis  et  ele- 
gantia excellit,  scriptum  est  non  modo  de  illo  iudicio, 
quod  Deus  et  Mardochaei  et  Christi  aetate  instituit,  ve- 
rum etiam  de  eo  quod  in  fine  temporis  ad  impios 
superbosquc  perdendos  instituturus  est.  Superiori  car- 
mini hoc  non  loci  solum  sed  sententiarum  etiam  vici- 
nitate coniunctum  esse,  duo  eique  diligentissimi  au- 
ctores sunt  Alhanasius  et  Eusebius  ').  Neque  negari 
potest,  in  sententiis,  in  earum  ordine  ac  dispositione 
magnam  huius  esse  cum  illo  similitudinem.  Sed  vicinior 
multo  ea  coniunctio  est, quae  ei  cum  Ezechielis  vaticinio 
de  Gog  et  Magog  intercedit.  Qua  cognita  ludaici  po- 
tissimum interpretes  commoti  sunt,  ut  ad  Gog  et  Ma- 


1)  Atlianasius  et  F.usebius  in  h.  ps. 

gog  hoc  carmen  referri  oportere  dicerent  ').  Quamquam  pi  ?». 
hanc  interpretationem  fieri  potest,  ut  ex  antiqua  quadam 
•vel  memoria  vel  traditione  hauserint.  Sed  eam  rem  etiam 
inscriptio  in  Assyrios  videtur  confirmare.  Nam  Gagaei 
et  Amalecitae  etsi  Assyrii  non  erant,  tamen  cum  eis  sem- 
per  erant  belli  societate  coniuncti.  Quod  quum  non  ni- 
mis compertum  esset,  factum  est,  ut  et  inscriptionem  et 
psalmum  nonnulli  ad  Sennacheribum  traducerent 2). 

2 Notus  in  ludaea  Deus,  in  Israel  magnum  nomen 
eius.  3 Et  factus  est  in  pace  locus  eius  et  habitatio 
eius  in  Sion.  Hebraeus:  notus  in  luda  Deus,  in  Israel 
magnum  nomen  eius,  cuius  fuit  in  Salem  tabernacu- 
lum et  habitatio  in  Sion.  Is  quidem  verius  ad  oratio- 
nisque subtilitatem  aptius.  Nam  hanc  interpretationem, 
quae  etiam  s.  Hieronymo  probata  est,  membrorum  po- 
stulat similitudo  atque  convenientia,  quae  quum  inter 
luda  et  Israel  tum  inter  Salem  atque  Sion  interest. 
Cognitus  est  autem  Deus  ex  victoria  Mardochaica;  Ezechie- 
lisque  35,  11.  vaticinium  illud  evasit:  Et  notus  efficiar 
(ego  Deus)  per  eos  (Iudaeos),  quum  te  (Edom)  iudicavero. 

Cf.  Ezech.  38,  23.  39,  7:  Et  nomen  sanctum  meum  no- 
tum faciam  in  medio  populi  mei  Israel.  Quum  Israe- 
litae  per  tot  saecula  et  ab  ludaeis  et  a Deo  separati  ac 
hoc  tandem  miraculo  excitati,  cum  Deo  in  gratiam  et 
cum  ludaeis  in  religionis  societatem  redirent,  maximum 
fuit  ac  commune  omnium  gaudium  multisque  vaticiniis 
et  psalmis  celebratum. 

*•  Ibi  confregit  potentias  arcuum  scutum  gladium 
et  bellum.  Hieronymus:  volatilia  arcus.  Propheta  quod 
ibi  dicit,  eos  intelligi  vult  ludaeorum  Israelitarumque 
fines,  quos  in  exsilio  obtinuerant.  Si  a prophetis  arma 


t)  Kitnchius,  Kabveoakius  Seppurn.  v.  etiam  Genebr. 

3)  Theodorus  Theodoretus  Beda  Euthymius  Bruno  Astensia,  alit. 

i*'  7i, ».  Scythica  nominantur , primum  semper  in  eis  locum 
tenet  arcus.  Bellum  a Deo  confractum  dicitur  , quia 
victoriam  illam  diuturna  consecuta  pax  est. 

s-  Illuminans  tu  mirabiliter  a montibus  aeternis. 
Hebraeus  et  Hieronymus : Lumen  tu  es  magnifice  a 
montibus  captivitatis.  Populus  ludaicus,  quum  in  ex- 
silio fuit,  montes  incoluit  , qui  ob  eam  causam  mon- 
tes vel  captivitatis  vel  exsulum  vocantur.  Ab  eis  igitur 
montibus  Deus  tamquam  ignis  exarsit  ad  Idumaeorum 
copias  consumendas. 

6 Turbati  sunt  omnes  insipientes  corde.  Hierony- 
mus : spoliati  sunt  superbi  corde.  Qui  paulo  ante  Deum 
negaverant  atque  eluserant,  quanto  ei  stupore  attoniti 
ac  defixi  sunt , quum  repente  ab  eo  imprudentesque 
comprehenderentur? 

6 Dormierunt  somnum  suum  et  nihil  invenerunt 
omnes  viri  divitiarum  in  manibus  suis.  Haud  scio  an 
nihil  his  verbis  vel  ad  humanitatem  dici  urbanius,  vel 
ad  ironiam  subtilius  cogitari  possit.  Hebraeorum  enim 
in  eos  qui  decesserant  pietas  dura  illa  mortis  et  mo- 
riendi verba  vitare  et  ita  mitigare  solebat,  ut  pro  eis 
dulcia  dormiendi  et  somni  vocabula  usurparent.  Quo 
quidem  euphemismo  quum  optime  etiam  resurrectionis 
spes  declararetur,  et  Dominum  nostrum  et  S.  Paulum 
usos  accepimus.  Sed  haec  sive  humanitas  sive  consuetudo 
apud  poetam  tantum  valuit,  ut  ne  de  inimicorum  qui- 
dem morte  propriam  vocem  adhibere  vellet.  Dormie- 
runt, ait,  somnum  suum  i.  e.  mortui  sunt  Idumaei  mor- 
tem suam  et  nihil  invenerunt  in  manibus  -suis  , etsi 
copiarum  isti  omnes  ac  divitiarum  viri  erant.  Tanta  in 
vivis  et  tam  insatiabilis  fortunarum  cupiditas  fuit,  ut  non 
modo  divitibus  quae  supervacanea  sed  etiam  pauperi- 
bus quae  necessaria  ad  vitam  essent,  promiscue  eripe- 
rent atque  auferrent.  Erat  autem  apud  illos  statutum , 

ut  ne  mortuos  quidem  suos  phialis  aureis  rebusque 
pretiosis  carere  in  sepulcris  paterentur.  Sed  Idumaei 
qui  hunc  morem  observabant , quamvis  vel  principes 
vel  nobiles  vel  fortunatissimi  essent  , tamen  a Mardo- 
rhaeo  ad  numerum  septuaginta  quinque  millium  sepulti 
sunt,  neque  ulli  quidquam  est  vel  auri  vel  argenti  ad- 
iectum.  Cf:  quum  dives  factus  fuerit  homo,  quum  in- 
terierit, non  sumet  quidquam. 

7-  Ab  increpatione  tua  Deus,  lacob,  dormitaverunt 
qui  ascenderunt  equos.  Hieronymus:  consopitus  est  cur- 
rus et  equus.  Hebraeus:  eques  et  equus.  In  equitandi 
arte  Idumaei  prae  ceteris  nationibus  excelluerunt.  Quam- 
obrem  etiam  a prophetis  equites  vocantur.  Celerum 
quum  ludaei  a praeda  omnino  se  abstinere  constituis- 
sent, quid  est  quod  dubitemus  , quin  etiam  equos  cae- 
sorum occidendos  curaverint. 

8-  Tu  terribilis  es,  et  quis  resistet  tibi,  ex  tunc  ira 
tua.  Deus  in  Amalecitas  iram  concepit  tempore  Moy- 
sis, quum  illi  ad  montem  Horeb  Iudaeos  adorirentur. 
Ex  eo  tempore  irae  divinae  exordium  fuit. 

9 De  caelo  auditum  fecisti  iudicium  '),  terra  tre- 
muit et  quievit,  10  quum  exsurgeret  in  iudicium 
Deus , ut  salvos  faceret  omnes  mansuetos  terrae.  lu- 
daei, hanc  enim  vim  verbum  habet  terra,  quum  Deum 
tantam  de  Idumaeis  poenam  sumere  viderent,  primum 
ipsi  perterriti  timere  ac  tremere,  dein  omni  timore  li- 
beri quiescere,  gaudere,  dies  festos  agere. 

" Quoniam  cogitatio  hominis  confitebitur  libi,  et 
reliquiae  cogitationis  diem  festum  agent  tibi.  Pro  cogi- 
tatio apud  Hebraeos:  non  aestus  ira.  Quod  iddem  Hiero- 
nymus interpretatus  est : quoniam  ira  hominis  confi- 


• t)  Itala  apud  Augustinum  : De  coelo  iaculatus  et  (i.  e.  ) 

iudicium.  Scriptura  depravata.  • 

Pi.  76,ii.  tebilur  tibi.  Ex  his  verbis  videre  vellem,  qui  sententiam 
ullam  rectam  et  iustam  eliceret.  Septuaginta  legerunt 
mon  IvSvfJuov  desideratus  dilectus.  In  locum  suum  hoc 
verbum  restituendum  existimo.  Sententia  igitur  haec 
est:  Quoniam  dilectus  hominum  confitebitur  tibi  et  re- 
liquiae i.  e.  posteri  dilecti  diem  festum  agent  tibi. 
Quantopere  a suis  Mardochaeus  dilectus  sit,  ex  his  ver- 
bis elucet : et  quomodo  Mardochaeus  magnus  apud  lu- 
daeos  et  acceptabitis  plebi  fratrum  suorum  fuerit  etc.  '). 
Erat  autem  etiam  lesus  Christus  ut  pulcherrimus  homi- 
num sic  etiam  summe  dilectus.  Quae  dicta  sunt,  de  die 
festo,  ea  et  ad  Iudaeorum  sortium  diem  ct  ad  nostra 
Paschalia  pertinent. 

I5-  Vovete  et  reddite  Domino  Deo  vestro,  omnes  qui 
in  circuitu  eius,  affertis  munera  terribili  13  ct  ei  qui  au- 
fert spiritum  principum,  terribili  apud  reges  terrae. 
Gratum  in  Deum  animum  vel  sacrificiis  et  pietate  in 
Deum  ipsum  vel  beneficentia  in  homines  significare  so- 
lemus. Poeta  suos  ut  eiusmodi  dona  et  voverent  et  da- 
rent admonet;  in  primis  autem  eos  qui  Deum  circumdant 
hortatur,  i.  e.  Iudaeos  , ut  ad  solemnem  diem  coenam- 
que  celebrandam  munera  conferant.  Principes  qui  di- 
cuntur, intelligendi  sunt  filii  Amanis.  His  animam  Deus 
vilamque  abstulit , nec  minus  terribilem  ipsi  se  prae- 
buit Amani. 


1)  Esth.  10,  S. 

PSALMVS  I.XXVI. 

De  ludaeorum  liberatione. 

Hunc  psalmum  de  iudaeis  scriptum  esse  in  Baby- 
lonia exsulantibus,  vere  dixerunt  optimi  interpretes,  ut 
Theodorus,  ut  Theodoretus,  Paraphrastes  Graecus,  Beda , 
Eulhymius,  Calmelius  ').  Quod  autem  postremus  ille  poe- 
tam queri  putavit  de  exsilii  longitudine,  certe  eius  senten- 
tia quae  sit,  non  penitus  perspexit.  Nam  quas  a propheta 
hoc  carmine  descriptas  legimus  commotiones  animi  ti- 
mores anxietates  ac  perturbationes,  eas  diuturnitas  illa 
quidem  exsilii  quomodo  potuit  concitare?  Quamobrem 
probata  illa  de  tempore  sententia  , rem  huius  psalmi 
argumentumque  ita  definimus , ut  eum  et  de  Mardo- 
chaei  vicissitudinibus  et  de  dissipata  gentium  multitu- 
dine confectum  dicamus.  Quod  si  ita  est,  psalmus  con- 
tinuo propheticus  evadit.  Nam  quae  de  Mardochaeo  et 
de  Amalecitis  pronuntiata  sunt,  nonne  ea  de  Christo 
esse  et  de  daemonibus  intelligenda  comprobavimus?  Sed 
quod  ad  argumentum  dispositionemque  pertinet , pri- 
mum quidem  poeta  1-10.  ludaeos  a Deo  derelictos  vi- 
deri , ac  dubiis  anxiisque  cogitationibus  cruciatos  esse 
exponit,  deinde  10-21.  quemadmodum  Deus  advenerit, 
(juam  repente  et  hostes  deiecerit  et  suos  ex  insidiis 
Amanis  in  pristinam  salutem  ac  libertatem  restituerit, 
splendida  oratione  persequitur. 

*•  Foce  mea  ad  Dominum  clamavi,  voce  mea  ad 
Deum,  et  intendit  mihi.  Esthera,  quum  regem  adeundi 
consilium  cepisset , Mardochaeum  oravit,  ut  convocaret 


l)  Theodorus  Paraplir.  Graec.  edt.  Corder.  Theodoretus  Beda  Eu- 
thymius  Calmetius  io  h.  ps. 

p,.  ;e,  i.  Iudaeos  ac  per  dies  tres  ieiunia  supplicationesque  pro 
sua  populique  salute  institueret.  Quod  quidem  illi  re- 
ligiosissime fecerunt.  Nam  saccis  induti  sordidati  et  ad 
terram  proiecti,  die  nocteque  ad  hunc  unam  rem  in- 
cubuerunt , ut  sibi  divinum  numen  multis  laesum  of- 
fensumque peccatis  reconciliarent.  Neque  ita  Susis  so- 
lum , sed  per  totum  regnum  Deo  supplices  fuerunt. 
Quamobrem  populus  si  ad  Dominum  se  clamasse  dicit, 
id  quidem  congruenter  illis  temporibus  dicere  potuit. 

1 In  die  tribulationis  meae  Deum  exquisivi,  ma- 
nibus meis  nocte  contra  eum  et  non  sum  deceptus. 
Symmachus:  manus  mea  nocte  extensa  erat  assidue. 
Hieronymus : manus  mea  nocte  extenditur  et  non  quie- 
scit. Haec  non  modo  ad  supplicationis  dies  spectant  , 
sed  ad  totum  illud  intervallum , quum  litteris  Amanis 
populus  morti  erat  destinatus.  Nam  ex  quo  die  litterae 
illae  allatae  sunt , orare  obsecrareque  Deum  numquam 
intermiserunt. 

5 Renuit  consolari  anima  mea  4 memor  fui  Dei 
et  delectatus  sum  et  exercitatus  sum  et  defecit  spiri- 
tus meus.  Propius  ad  Hebraicam  veritatem  Hieronymus 
accessit : Recordans  Dei  conturbabar,  loquebar  in  me- 
metipso  et  deficiebat  spiritus  meus.  Populus  quum  suo- 
rum criminum  memor  esset,  nec  dc  Deo  cogitare  nisi 
dolore  et  pudore  perturbatus  nec  mentem  ad  suam 
ipsius  conditionem  futuramque  mortem  convertere  po- 
tuit, quin  aerumnarum  omnino  acerbitate  conficeretur. 

i-  Anticipaverunt  vigilias  oculi  mei,  turbatus  sum 
et  non  sum  locutus,  Hieronymus:  Prohibebam  suspectum 
oculorum  meorum,  stupebam  et  non  loquebar ; simili- 
ter Symmachus : Recusabant  sursum  adspicere  oculi 
mei , dubitabam  et  non  sum  locutus.  Mardochaeus  in 
tanta  moestitia  erat , ut  oculos  in  terra  defigeret ; ita 
dubitationibus  timoribus  angoribusque  turbabatur,  nul- 

Ium  ut  verbum  auderet  proferre.  Quae  enim  Deus  pro-  p».  ?«.  , 
miserat,  ea  cum  illis  quae  fieri  tunc  patiebatur  vehe- 
menter discrepare  videbantur.  N'um  Dominus  quum  se 
ludaeorum  rectorem  adiutoremque  fore  iuralus  esset,  qui 
concedere  potuit,  ut  sui  Amani  ad  occidendum  trade- 
rentur? Pollicitus  nullum  fore  tempus,  quo  eos  dere- 
linqueret, cur  iam  tertium  mensem,  ex  quo  eis  suppli- 
cii dies  constitutus  est,  praeterire  patitur,  quin  auxilii 
eis  ullam  daret  significationem?  Si  fide  sua  populum 
sempiternum  fore  spopondit,  quid  est  quod  non  mo- 
veatur, quum  vitam  eius  insidiis  Amanis  praecisam  esse 
videat?  Quibus  cogitationibus  dum  dubius  haeret,  Deum 
tamen  ut  sanctum  iustum  verum  veretur;  quid  aliud  fa- 
cere potuit,  quam  conversis  in  terram  oculis,  obstupefa- 
ctus conticescere?  Verum  dubiorum  molestias  plurimum 
et  vaticiniorum  recordatio  levavit  et  antiquitatis  memoria. 

6 Cogitavi  dies  antiquos  et  annos  aeternos  in  mente 
habui.  Hieronymus:  annos  saeculorum.  In  Abrahami, 
in  Moysis  temporibus  cum  saeculo  suo  similitudines 
invenit  admirabiles  et  aptas,  ex  quibus  sanctissima  so- 
latia  hauriret. 

1 ■ Et  meditatus  sum  nocte  cum  corde  meo  et  exer- 
citabar et  scopebam  spiritum  meum.  Symmachus : 

Sed  psalmos  meos  noctu  cum  corde  meo  recitabam. 
Hieronymus  autem  ita  vertit  cum  Hebraeo:  Recorda- 
bar psalmorum  meorum,  in  nocte  cum  corde  meo  lo- 
quebar et  scopebam  spiritum  meum,  ac  scopebam  ver- 
bum minus  usitatum  hoc  modo  explicat:  fodiebam  quasi 
agrum  ').  In  diebus  illis  tacitae  moestitiae  propheta  in- 
vestigavit meditatusque  est  ea  omnia,  quae  postea  ele- 
gantissimis  carminibus  protulit.  Cognovit  autem,  Deum 
etiam  antiquitus  eo  ipso  tempore  subveuiresolitum,  quum 


1)  Hieronymus  in  h.  I. 

p*.  76, 7.  res  in  extremum  discrimen  adducta  ac  paene  perdita  esse 
videretur. 

*■  Numquid  in  aeternum  proiiciet  Deus,  aut  non 
apponet  ut  complacitior  sil  adhuc  ? Vtrum  miserandi 
Deus  finem  tum  faciat , an  iterum  suis  sit  propitius 
futurus,  interrogat,  quo  quid  magis  potest  periculi  ma- 
gnitudinem significare? 

9 Aut  in  finem  misericordiam  suam  abscindet  a 
generatione  in  generationem?  Hieronymus  : Ergo  ne 
complebit  usque  in  finem  misericordiam  suam,  consum- 
mabitur verbum  de  generatione  in  generationem.  Su- 
periori versu  vates,  num  fortasse  extremi  iudicii  tem- 
pus venisset,  quaesivit.  Quod  Deus  si  fieri  ita  vellet, 
quomodo  aut  in  Christo  misericordiam  suam  complere, 
aut  quae  esset  de  generationum  ordine  per  Moysem  va- 
ticinatus, ad  exitum  perducere  posset? 

,0-  Aut  obliviscetur  misereri  Deus?  aut  continebit  in 
ira  sua  misericordias  suas.  Quid  dici  potuit  pulchrius, 
quam  etsi  Deus  ut  non  misereatur  se  teneat,  tamen  mi- 
sericordia eum  vinci  ac  superari  ‘)?  Sed  veniamus  ad  hu- 
ius psalmi  partem  alteram. 

**•  Et  dixi:  nunc  coepi,  haec  mutatio  dexterae  ex- 
celsi. Propheta,  gravissimis  illis  animi  aerumnis  jobrutus 
ac  moerore  paene  consumptus,  contra  omnium  exspe- 
ctationem factum  audit , ut  Aman  interimeretur  sufii- 
cereturque  in  locum  eius  Mardochaeus.  Quibus  rebus 
cognitis,  qui  potuit,  quin  exclamaret:  Nunc  coepi ? Quid 
enim?  cogitare  et  quaerere,  ut  antea  feci  ac  divina  con- 
silia ignorare,  non  imbecillitatis  meae  est 9 Nonne  haec 
commutatio , ut  pro  Mardochaeo  Aman,  Idumaei  pro 
ludaeis  occidantur,  divino  est  consilio  facta? 

15-  Memor  fui  operum  Domini,  quia  memor  ero  ab 


t)  Idem  in  Rreviar. 

initio  mirabilium  tuorum  13  Et  meditabor  in  omnibus  p».  7«,  11 
operibus  luis  et  in  adinventionibus  tuis  exercebor.  Hiero- 
nymus Symmachum  secutus  ita:  Recordabor  cogitationum 
Domini,  reminiscens  antiqua  mirabilia  tua.  Et  medita- 
bor in  omni  opere  tuo  et  adinventiones  tuas  loquar 
Antea  quidem  ipsi  Mardochaeo  necesse  erat,  spem  suam 
omnem  salutemque  quasi  clausis  oculis  Deo  commit- 
tere et  de  rebus  nondum  absolutis  reticere.  At  quum 
summos  iam  honores  suos,  quum  Idumaicorum  hostium 
internecionem,  quum  ludaicae  salutis  prodigium  cerneret 
animoque  suo  consideraret : nonne  quae  antea  in  anti- 
quarum rerum  historiam  quasi  involuta  erant,  aperta 
esse  cognovit  ac  mirabilem  in  modum  illustrata?  Quid? 
singularis  illa  , quae  inter  Abrahami  Moysis  Mardochaei- 
que  tempora  intercedit,  ratio  ac  similitudo,  nonne  per- 
spicua iam  erat  et  posita  ante  oculos?  Quare  si  animum 
suum,  quin  divina  facta  omnibus  enuntiet,  non  potest 
amplius  retinere,  numquid  hoc  mirum  est? 

14  Deus  in  sancto  via  tua.  quis  Deus  magnus  si- 
cut Deus  noster?  A sanctitate  consilia  ac  facta  divina  et 
proficiscuntur  et  diriguntur  omnia.  Haec  potissimum  vir- 
tus in  Idumaeorum  iudicio  tum  Iudaeis  tum  gentibus 
apparuit.  Neque  haec  sola , sed  simul  et  fortitudo  et 
potentia. 

'*■  Tu  es  Deus  qui  facis  mirabilia.  Notam  fecisti 
in  populis  virtutem  tuam.  Quae  in  Deo  Israel  et  quan- 
tae virtutes  essent,  ne  gentes  quidem  praeterire  potuit. 

16  Redemisti  in  brachio  tuo  populum  tuum,  filios 
lacob  et  loscph.  ludaeorum  qui  venditi  erant  conser- 
vatio vera  fuit  redemptio.  losephi  nomen  adiectum  est, 
tum  propter  Ephraim,  qui  regno  Israel  praefuit,  tum 
propter  Mardochaeum , natum  ex  Beniamin  ct  losephi 
consanguineum,  qui  regna  duo  unius  sceptri  societate 
coniunxit. 

p».  ■*,  17.  ‘7-  Viderunt  te  aquae  Deus,  viderunt  te  aquae  et 

timuerunt  et  turbatae  sunt  abyssi.  Pro  timuerunt  He- 
braeus et  Hieronymus:  parturierunt.  Totam  hanc  carmi- 
nis partem  explicabimus, ut  scriptam  putamus,  allegorice, 
exemplum  auctorum  sequentes  fide  dignissimorum  '). 
Aquae  sunt  multitudines  gentium.  Mare  antiquitus , 
quum  a Deo  adspiceretur,  refugit,  et  retrorsum  reversus 
pst  Iordanis.  Illis  autem  temporibus  aquae,  i.  e.  gen- 
tium turbae,  Domino  conspecto,  non  sine  pariendi  do- 
loribus proselytos  ediderunt.  Abyssi  autem  i.  e.  impiae 
Amalecitarum  gentes  conturbatae  et  in  locum  suum  re- 
pulsae sunt.' 

'8-  Multitudo  sonitus  aquarum . vocem  dederunt  nu- 
bes. Etenim  sagittae  tuae  transeunt.  Hieronymus  cum 
• Hebraeo:  Excusserunt  aquas  nubila,  vocem  dederunt 
nubes,  et  sagittae  tuae  discurrebant.  Dominus  iudex 
de  coelo  cum  terrore  tempestatis  venit,  e nubibus  con- 
iecit  grandinem,  nubes  percusserunt  aquas,  aerem  per- 
culit tonitribus,  vocem  dederunt  nubes , in  hostes  ful- 
gura ut  sagittas  iaculatus  est.  cf.  Ezech.  38,  22.  et 
Somn.  Mard. 

19-  Vox  tonitrui  tui  in  rota , illuxerunt  coruscatio- 
nes tuae  orbi  terrae  , commota  est  et  contremuit  terra. 
Deus  quasi  hominis  speciem  gerens  sedet  in  throno  ro- 
tis imposito.  Ezech.  1,15.  26.  Qui  vel  orbis  vel  terra 
dicitur,  populus  est  ludaicus.  Is  fulguribus  collustratus, 
nihil  tamen  mali  passus  est. 

,0  In  mari  via  tua  et  semitae  tuae  in  aquis  mul- 
tis et  vestigia  tua  non  cognoscentur.  Hebraeus  et  Hie- 
ronymus: Et  vestigia  tua  non  sunt  agnita.  Dominus 
quamvis  strepentibus  rotis  per  medios  populos  trans- 
veheretur, repentino  tamen  adventu  Idumaeos  impru- 

I)  Eusebii  Augustini  Bedae. 

«lenies  oppressit.  Nam  ab  illis  omnia  potius,  quam  Dei 
vestigia  sunt  praevisa.  les.  41,  3.  persequelur  eos  (iu- 
stus),  transibit  in  pace  (silentio),  semita  in  pedibus 
eius  non  apparebit. 

51  Deduxisti  sicut  oves  populum  tuum  in  manu  Moy- 
sis et  Aaron.  Propheta  hoc  duxit  simile  ex  pristino  ma- 
ris lordanisque  transitu.  Qua  potentia  antqa  Moyse  et 
Aarone  ducibus  ludaeos  ex  Aegyptiarum  manibus  eri- 
puisti : eadem  nunc  eos  et  ex  insidiis  Gagaeorum  et  ex 
ceterarum  gentium  incursionibus  redemisti  per  Mardo- 
chaeum  et  Ezechielem  '). 

PSALMVS  LXXVIII. 


De  Idumaeorum  peccatis. 

Virum  David  5)  psalmi  huius  auctor  sit,  an  Asaph  *). 
an  leremias I) * 3  4),  an  alius  quis  ex  prophetis,  non  est  no- 
bis«hoc  tempore  quaerendum.  Namque  huius  scriptio- 
nis est,  psalmos,  qui  ad  rem  Estherianam  vel  proprie 
spectare  vel  allegorice  videntur,  de  celeris  depromere 
atque  illa  ex  re  quantum  fieri  potest  collustrare.  Qua- 
propter de  psalmorum  argumentis  magis  quam  de  au- 
ctoribus erit  disceptandum.  Propheta  autem,  quod  id- 
dcm  in  Ps.  73.  fecit,  usque  ab  eversione  templi  urbisque 
ruina  repetit,  ut  perditissimorum  hominum  crimina  quae 
et  quanta  sint,  testetur.  Sed  si  quaenam  illa  templi  vel 
eversio  vel  violatio  sit  quaeritur,  eadem  prorsas  est  in 


I)  Beda:  ln  manu  i.  e.  in  potentia  Moysi  et  Aaron,  non  histo 

rialis,  sed  veri  Moysi  et  Aaron. 

3)  Theodoretus. 

3)  Eusebius  Athanasius. 

4)  Calmetius  alii. 

p.  7*.  hoc  psalmo  interpretum  dissensio  , quam  in  septuage- 
simo tertio  esse  diximus.  Nam  quidam  eam  vastationem 
templi  arripuerunt,  quae  facta  est  a ltomanis  ').  Quod 
quum  facerent,  dubitare  possis,  hisloricamne  huius  car- 
minis sententiam,  an  propheticam  sequi  voluerint.  Sed 
in  refutanda  hac  quidem  opinione  Eusebius  cum  ma- 
iori ingenii  acumine  versatus  est , quam  in  nova  inve- 
nienda 5).  Etenim  Ixplosa  opinione  illa , ipse  probare 
conatui  est,  Maccabaica  tempora  accuratissime  hoc  psalmo 
esse  do  cripta.  Qua  quidem  in  re  numquam  tot  tantosque 
esset  s.  ctatorcs  nactus  *),  nisi  qui  de  Maccabaicis  rebus 
scripsit,  huius  quidem  psalmi  versus  quosdam  citasset1 2 3  4). 
Sed  illos  ut  arbitror  ab  hac  opinione  revocare  debebat, 
quod  non  modo  violatio  quaedam  templi, ‘sed  urbis  etiam 
memorata  expugnatio  atque  eversio  est.  Quoniam  autem 
Maccabaeorum  aetate  Hierosolyma  eversa  non  sunt,  id- 
circo illorum  aetati  nullo  modo  psalmus  convenit.  Quae 
quum  ita  sint , nihil  aliud  reliquum  est,  quam  ut  doctissi- 
mos auctores  Chaldaeum,  Syrum,  Hilarium,  Hieronymum 
secuti , exordium  quidem  de  priore  Hierosolymorum 
ruina,  totum  autem  psalmum  quum  de  ludacis  exsuli- 
bus, tum  de  Idumaeorum  peccatis  poenisque  esse  sta- 
tuamus :>).  Sed  ad  tempus  Mardochaicum  si  hunc  psal- 
mum aptum  consentaneumque  habemus , iam  per  se 
constat,  simul  eum  et  ad  redemptionem  spectare  et  ad 


1)  Socrat.  h.  e.  1,  17.  tust.  Mart.  alii  apud  ApoliDarium. 

2)  Eusebius  iu  b.  ps. 

3)  Albanas.  Theodorus  Augustinus  Thcodoretus  Beda  Eu  thy- 
inius alii. 

4)  I Macc.  7,  17. 

4)  Interpr.  Syr.  et  Cltald.  Hilarius  in  ps.  I3G  : Nam  et  alio  psalmo 
manifestum  est  absolute  eversionem  gentis  istius  atque  hirbis  prophe- 
tatam fuisse  quum  dicitur:  Deus  venerunt  gentes  in  hereditatem  tuam,  • 
polluerunt  templum  sanctum  tuum.  Ilieron.  Brev.  in  h.  ps.  Ferrandus 
Dupin.  Calmet  alii. 

iudicium  ultimum.  Neque  vero  silendum,  eum,  quoniam  p».  7*. 
nullo  diapsalmate  distinctus  est,  tributum  esse  synagogae 
recitatumque  a'  populo  in  prima  persona  pluralis. 

*•  Deus  venerunt  gentes  in  hereditatem  tuam,  pol- 
luerunt templum  sanctum  tuum,  posuerunt  Ierusalem 
in  pomorum  custodiam.  Hebraeus,  Aquila  et  Hierony- 
mus: posuerunt  Ierusalem  in  acervos  lapidum;  Sym- 
machus: in  silvas,  in  saltus.  Primum  exponuntur  cri- 
mina, quae  quum  ab  aliis  gentibus  tum  praesertim  ab 
Idumaeis  et  Sacis  in  Deum  populumque  eius  commissa 
sunt.  Est  autem  hereditatis  invasio,  inflammatio  templi, 
urbis  eversio.  Iam  eae  iniuriae  afferuntur,  quae  illatae 
sunt  hominibus. 

5 Posuerunt  morticina  servorum  tuorum  escas  vo- 
latilibus coeli,  carnes  sanctorum  tuorum  bestiis  terrae. 

Haec  tanto  erant  atrociora,  quanto  in  mortuos  religio 
sanctior. 

3 Effuderunt  sanguinem  eorum  tamquam  aquam 
in  circuitu  Ierusalem  et  non  erat  qui  sepeliret.  Haec 
quamquam  solos  attingere  homines  videntur,  tamen  la- 
tius manant  et  ad  Deum  ipsum  perveniant  necesse  est, 
quoniam  huius  servi  illi  clientesque  erant.  Sed  dicta  non 
acerbiora  esse  quam  facta,  nec  ulla  ex  parte  exaggerata, 
nimis  manifestum  est  ex  eo,  quod  ludaei,  qui  ex  urbe 
in  templum  ad  Deum  et  ad  altare  confugerant , omnes 
promiscue  nec  ulla  vel  generis  vel  aetatis  habita  vel 
ordinis  vel  sexus  ratione,  caesi  atque  trucidati  sunt. 

. k-  Facti  sumus  opprobrium  vicinis  nostris,  subsan- 
natio et  illusio  his  qui  in  circuitu  nostro  sunt.  Vicini 
mea  sententia  sunt  sanguine  coniuncti,  alteri  vero,  qui  in 
circuitu,  vicinitate  loci.  Vicinos  igitur  vel  proximos  Idu- 
maeos putaverim.  His  poeta  expositis,  Deum  quum  ad 
misericordiam  in  suos  tum  vero  etiam  ad  iustitiam  in 
Idumaeos  commovere  atque  excitare  coepit. 

p«  i i Ysquequo  Domine  irasceris  in  finem  , accendetur 
velut  ignis  zelus  tuus?  Ad  novam  liaec  calamitatem 
pertinent.  In  urbis  expugnatione  cctcrisque  proeliis  ma- 
xima populi  pars  occisa,  nos  ad  numerum  pauci  con- 
servati. Sed  num  gladium  videmur  effugisse,  ut  laqueis 
Amanis  capti  pereamus? 

6 Effunde  iram  tuam  in  gentes  •quae  te  non  no- 
verunt, et  in  regna,  quae  nomen  tuum  non  invocave- 
runt. Exarsit  ira  tua  in  nos , qui  nomen  tuum  denuo 
adorare  colere  atque  invocare  coepimus.  Convertas  igitur 
illam  iram  tuam  a nobis  in  gentes,  quae  non  modo  te 
nominare  vel  venerari  recusant,  sed  etiam  nos  omnibus 
propter  te  machinis  persequuntur. 

"•  Quia  comederunt  lacob  et  locum  eius  desolave- 
runt, De  ruina  urbis  quum  dictum  sit  antea,  quis  est, 
qui  poetam  iterum  de  ea  mentionem  fecisse  credat? 
An  praeferat  quis  interpretationem  Hieronymi ; et  de- 
corem eius  desolaverunt?  Iudaci  ab  Amane  empti  ca- 
pitisque damnati,  caesis  omnino  morluisquc  similiores 
effecti  sunt  quam  vivis.  Terra  sancta  videtur  esse  cam- 
pus ille  quem  vates  refertum  vidit  ossibus  aridis.  Aman 
ludaicum  populum  deformare  ac  devorare  ausus  est. 

8 Ne  memineris  iniquitatum  nostrarum  antiqua- 
rum, cito  anticipent  nos  misericordiae  tuae,  quia  pau- 
peres facti  sumus  nimis.  Symmachus  cum  Hebraeo  : 
Festina,  praeveniant  nos  misericordiae  tuae,  quia  in- 
firmati sumus  valde.  lam  sextus  decimus  annus  fuit, 
ex  quo  patria  relicta  in  exsilium  ducti  erant.  Peccata 
igitur,  quae  vel  ipsi  vel  patres  commiserant  in  ludaea, 
iure  optimo  vocari  vetera  possunt.  Festina  igitur , ne 
Amani,  quod  molitus  est , ex  sententia  succedat.  Mise- 
ricordiae tuae  nos  amplectantur  ac  tueantur,  ne  forte 
nos  strangulet  is  cuius  in  laqpeo  sumus. 

s Adiuva  nos  Deus  salutaris  noster,  propter  gloriam 

nominis  tui  Domine  libera  nos  et  propitius  esto  pec-  p».  7»,  9. 
catis  nostris  propter  nomen  tuum.  Ne  forte  dicant  in 
gentibus : ubi  est  Deus  eorum?  Hieronymus:  Quare  di- 
cunt gentes.  Nihil  in  nobis  confitemur  esse , cur  hoc 
tanto  beneficio  tuo  digni  habeamur.  Quin  multa  sunt, 
quod  justissimas  ex  nobis  sumere  poenas  possis.  Sed 
consideres  precamur,  id  his  agi  temporibus , utrum  ex 
interitu  nostro  nomen  tuum  afficiatur  ignominia , an 
summam  auctoritatem  laudem  gloriamque  ex  salute 
nostra  consequatur. 

'°-  Et  innotescat  in  nationibus  coram  oculis  nostris 
ultio  sanguinis  servorum  tuorum,  qui  effusus  est.  Scy- 
tharum  caede  eum  Iudaei  sanguinem  ulli  sunt  qui  ab 
istis,  Hierosolymis  captis , erat  effusus.  Hic  versus  ma- 
xime me  in  ea  sententia  confirmat,  ut  hunc  psalmum 
ad  Mardoehaeum  referendum  censeam.  Quod  qui  mihi 
minus  consentire  voluerint,  videant,  ubi  et  quando  hoc 
vaticinium  evenerit. 

"•  Introeat  in  conspectu  tuo  gemitus  compeditorum. 
Secundum  magnitudinem  brachii  lui  posside  filios  mor- 
tificatorum.  Hebraeus:  filios  mortis.  Iudaei,  qui  em- 
pti ab  Amane  mortisque  vinculis  constricti  tenebantur, 
vincti  filiique  mortis  non  subtilius  vocantur  quam  ve- 
rius. Precibus,  aiunt,  benigne  susceptis,  magna  tua  vir- 
tute superstites  facito,  qui  sunt  venditi  ad  mortemque 
destinati.  Devinctis  mortuisque  cf.  les.  41,4.49,9. 

,2-  Et  redde  vicinis  nostris  septuplum  in  sinu  eo- 
rum improperium  ipsorum,  quod  exprobraverunt  tibi 
Domine.  Idumaeorum  maleficia  quae  in  nos  diriguntur , 
etiam  in  te  cadant  necesse  est.  Quamobrem  hanc  eis 
poenam  constitue , ut  ad  quod  nos  trahere  supplicium 
volunt , ad  hoc  ipsi  rapiantur. 

,s-  Nos  autem  populus  tuus  et  oves  pascuae  tuae, 
confitebimur  tibi  in  saeculum  , in  generationem  et  ge- 

p«.  u.  nerationem  annuntiabimus  laudem  tuam.  AMardochaeo 
nova  generatio  , quae  est  quinta  , initium  sumpsit . a 
Christo  sexta  vel  ultima  incipit.  In  saeculum  igitur  id- 
dem  valet  quod  usque  ad  lesum  Christum ; in  generatio- 
nem et  generationem  autem  significat  usque  ad  mundi 
finem,  ludaei  Idumaica  impietate  devicta  quanto  studio 
ad  laudandum  Deum  excitati  , quo  ardore  inflammati 
sint,  testes  sunt  qui  exstant  psalmi  ipsi. 

PSALMVS  I.XXIX. 

Ad  Susianos  exhortatio. 

Sive  ad  gravitatem  sententiarum  sive  ad  orationis 
ornatum  attendo,  hoc  carmen  in  pracslanlissimis  venu- 
stissimisque  habendum  arbitror.  Sed  quantum  ceteris 
praestet,  non  potest  prius  aestimari,  quam  qua  de  re 
agat  cognitum  perspectumque  sit.  Qua  quidem  in  re 
permulti  quum  errassent , ne  suavitatem  quidem  con- 
junctam gravitati  satis  potuerunt  percipere.  Nam  hoc 
carmen  dum  quidam  in  remota  illa  vel  Davidis  vel 
Salmanassaris  tempora  reiiciunt,  alii  ad  recentissimum 
Antiochi  regnum  <)  detrahere  non  dubitant.  Sed  quibus 
paulo  acrius  fuit  ingenium,  eis  melius  etiam  temporis 
successit  definitio.  Nam  Cusebius,  Athanasius,  Theodorus 
Heracleota , Theodorctus  multique  alii  illud  ad  sublata 
Hierosolyma  exsiliumque  Babylonicum  retulerunt  5). 
Sed  temporis  rationes,  ex  quibus  splendor  eius  et  ele- 
gantia ac  celsitudo  fluxit,  accuratius  et  ex  eo  ipso  et 
ex  inscriptione  cius  definiri  possunt.  Nam  res  quae  hoc 


1)  Theodorus  et  Beda. 

2)  Eusebius  Athaoasius  Theodorus,  lleracl.  Theodoretus  Para- 
phrastes Graecus  Euthymius  Bellarniinus  Kerraudus  Calmetius  in  h.  ps. 

carmine  tradatur,  indicio  est , in  Mardochaicis  tempo-  p5.  ?«. 
ribus  illud  quidem  esse  ponendum;  quod  iddem  verba 
declarant  inscripta.  Est  enim  hic  psalmus  in  eorum 
numero  quartus,  qui  scripti  sunt  ad  Susianos.  Totus 
autem  titulus  huiusmodi  est : Ad  invalescendum.  Pro 
Susianis  exhortatio  testimonium.  Synagogae  cantus. 

3-  Qui  regis  Israel,  intende,  qui  deducis  velut  ovem 
loseph,  Hieronymus : qui  pascis  Israel  ausculta,  qui 
ducis  quasi  gregem  loseph.  Pastoris  est,  viam  accurate 
nosse,  omnia  circumspicere  ac  religiosissime  providere,  ne 
quid  greges  sibi  commissi  detrimenti  capiant.  Quamobrem 
Israelitae  quum  ab  Amane  Idumaeisque  circumveniren- 
tur, pastorem  suum  obsecrant , ut  ad  ipsos  velit  ani- 
mum attendere.  Deus  autem  Israel  quidem  pascere,  loseph 
vero  ducere  dicitur,  propterea  quod  loseph  tum  prin- 
cipatum tenuit.  Nam  tribus  Beniamin,  ex  qua  Mardo- 
chaeus  ortus  est , maxime  erat  coniuncta  cum  loseph. 

Sed  quod  decem  tunc  tribus  Israel  ad  Deum  reversae  sunt, 
omnes,  ut  saepius  diximus,  Iudaei  plurimum  gaudebant. 

Sed  Beniamin  quanto  gaudio  ex  ea  re  complebatur,  quod 
veterem  cum  loseph  sanctamque  illam  renovare  ami- 
citiam potuit,  quam  patriarchae  iam  inter  se  intimam 
coluerant?  Per  mulla  enim  saecula  loseph , qui  ceteris 
tribubus  anteivit , caritatis  vinculum  illud  dissolverat. 
Mutuum  igitur  et  loseph  et  Beniamin  ex  eo  gaudium 
ceperunt,  quod  post  alterius  discessum  tam  diutinum 
tamque  infelicem  in  pristinam  tum  sanguinis  tum  re- 
ligionis redire  coniunctionem  potuerunt.  Vt  autem  losue 
Iosephi  filius  antiquitus  Amalecitarum  impetum  reiecerat, 
sic  tum  eosdem  hostes  Mardochaeus  omnino  delevit. 

3 Qui  sedes  super  Cherubim  manifestare  3 coram  • 
Ephraim  Beniamin  et  Manasse.  Haec  verba  explicari 
nisi  ex  visione  Ezechielis  non  possunt.  Neque  enim  a 
mysticis  his  animalibus  foederis  arca  sustentata  sed 

p*.  "p, s.  obumbrata  erat.  At  vero  Deus  ut  ab  Ezechiele  iudex 
est  conspectus,  in  solio  sedit,  quod  in  Cherubim  ro- 
tisque nitebatur. Populi  igitur  precatio  haec  est,  ut  Deus 
super  Cherubim  sedens  i.  e.  tamquam  iudex  appareat. 
Tribuum  ordo  communis  Ephraim  Manasse  Beniamin 
non  sine  causa  immutatus.  Nam  Beniamin  locum  me- 
dium inter  filios  loscpli  oblinet,  ut  el  sanguinis  amo- 
risque indicetur  societas  et  Beniamin  habere  inter  eos 
principatum  significetur. 

3-  Excita  potentiam  tuam  et  veni,  ut  salvos  facias 
nos.  Sollicitum  de  populi  salute  intendere,  regis  est; 
iudicis  autem,  sedentem  super  Cherubim  in  conspectum 
populi  venire;  excitata  denique  fortitudine  adiuvare  sub- 
venire lutari,  conservatoris  ac  propugnatoris.  Sed  rex 
in  ludaeis  ac  multo  magis  in  lsraelitis  obedienliam  de- 
sideravit, postulavit  iustitiam  iudex,  emendationem  mo- 
rum conservator  flagitavit.  Has  sibi  virtutes  a Deo  ipso 
precari  coeperunt. 

1 Deus  converte  nos  et  ostende  faciem  tuam  et 
salvi  erimus.  Post  conversionem  non  amplius  veriti,  ne 
ex  aspectu  Dei  mors  sibi  accidat,  eum^ct  ut  iudicem 
videre  et  salvatorem  habere  desiderant.  Quare  nullam 
iam  eorum  exspectatio  moram  patitur. 

1 Domine  Deus  virtutum  quousque  irasceris  super 
orationem  servi  tui?  Apud  Hebraeos  ceterosque  inter- 
pretes Graecos  pro  servi  tui  exstat : populi  tui.  Quae 
scriptura  praeferenda  videtur,  quamquam  se  etiam  po- 
pulus appellare  Dei  servum  potest. 

Cibabis  nos  pane  lacrimarum  et  polum  dabis  no- 
bis in  lacrimis  in  mensura ? Chaldaeus:  vino  lacrima- 
• rum  tripliciter.  Hieronymus  : potasti  nos  in  lacrimis 
tripliciter.  Hebraeus : magna  lacrimarum  mensura.  Pro 
. peccatis  poenam  suscepimus  amarissimam,  tertium  iam 
mensem  flevimus,  tres  dies  totidemque  noctes  sine  ulla 

intermissione  cum  ieiunio  multisque  lacrimis  ad  te  da-  e».  7»,  e. 
rnamus. 

7 Posuisti  nos  in  contradictionem  vicinis  nostris 
et  inimici  nostri  subsannaverunt  nos.  Oppugnant  vi- 
cini ac  consanguinei  nostri  Idumaei,  irrident  Amaleci- 
tae  homines  inveterato  odio  et  obstinata  inimicitia. 

8-  Deus  virtutum  converte  nos  et  ostende  faciem 
tuam  et  salvi  erimus.  Verba  ex  v.  A.  repetit,  primam 
carminis  pariem  concludens. 

9-  Vineam  de  Aegypto  transtulisti,  eiecisti  gentes  et 
plantasti  eam.  Hebraeus  et  Septuaginta:  vitem,  quo 
verbo  nihil  potest  esse  aptius  ad  unum  populum  uno 
patre  natum  indicandum,  nihil  accommodatius.  Prophe- 
tae simile  iddem  ex  vile  duxerunt,  ut  docerent,  popu- 
lus ludaicus  quantum  gentibus  praestaret,  et  quibus  be- 
neficiis Deo  esset  ad  ferendos  fructus  obstrictus. 

'°-  Dux  itineris  fuisti  in  conspectu  eius,  plantasti 
radices  eius  et  implevit  terram,  verba  Hebraica:  scopa- 
sti  in  conspectu  eius,  tam  simplicia  sunt,  ut,  etsi  non 
displiceant,  tamen  nec  a Graecis  ita  nec  a Latinis  trans- 
ferri potuerint.  Quamobrem  Symmachus:  Amovisti  in 
conspectu  eius,  posuit,  et  Hieronymus:  Praeparasti  ante 
faciem  eius. 

"•  Operuit  montes  umbra  eius  et  arbusta  eius  ce- 
dros Dei.  Hieronymus:  Operti  sunt  montes  umbra  cius 
et  ramis  illius  cedri  Dei.  Quae  tamen  probata  mihi 
non  sunt  propter  rationes  quas  dicunt  aesthelicas.  Nam 
secundum  membrum  non  modo  ad  sententiam  nihil 
adfert  novi,  sed  totam  orationem  debilitat.  Quamob- 
rem hanc  equidem  interpretationem  praefero:  et  rami 
eius  cedri  roboris  i.  e.  robustae.  Vilis,  radicibus  sanis  fir- 
misque  a Deo  plantatis,  quum  lotam  planitiem  occupasset, 
ascendit  ad  altitudinem  montium,  quoniam  rami  cius  ad 
numerum  duodecim  ut  cedri  erant  alti,  fortes  ac  firmi. 

rt.79,1*.  '*•  Extendit  palmites  suos  usque  ad  mare  et  usque 

ad  flumen  propagines  eius.  Symmachus  et  Hieronymus: 
extendit  capillos  '(comas  i.  e.  claviculas ).  Haec  compa- 
ratio ita  est  et  sententiis  crebris  acutisque  ornata , et 
verbis  tam  apta  ac  pressa , ut  prorsus  nesciam,  utrum 
sententiarum  magis  frequentia  admiranda  sit , an  ver- 
borum suavitas.  Primum  igitur  vitis,  ut  dictum  est  , to- 
tam terram  implevit  crevitque  in  altum  , ita  ut  ingen- 
tibus ramis  montes  obumbraret,  tum  Davide  regnante 
una  et  claviculas  suas  usque  ad  littora  maris  extendit 
et  propagines  misit  usque  ad  Euphratem  '). 

**•  Vtquid  destruxisti  maceriam  eius  et  vindemiant 
eam  omnes  qui  praetergrediuntur  viam.  Primum  vitem 
uvis  ramulisque  nudarunt  Idumaei,  et  hi  quidem  sae- 
pius, deinde  Assyrii,  tum  Chaldaei. 

14  Exterminavit  eam  aper  de  silva  ct  singularis 
ferus  depastus  est  eam.  Hieronymus:  Vastavit  eam  aper 
Se  silva  et  omnes  bestiae  agri  depastae  sunt  eam.  Aman 

, ferocissimo  apro,  Amalecitae  bel/uis  so/ivagis  (/*ovtot«) 
comparantur,  quo  quid  potest  esse  dictum  significan- 
tius? Nam  his  verbis  quodammodo  depingitur,  Aman 
quis  fuerit,  quae  eius  patria  ac  vivendi  agendique  ra- 
tio. Fuit  enim  ludaeis  maiale  invisior  non  modo  pro- 
pter gentem,  sed  etiam  propter  inimicitias  turpitudines- 
que gentiles.  Vagabantur  autem  Sacae  per  silvam  ac 
per  loca  deserta,  qua  de  causa  etiam  in  aliis  psalmis  vel 
solivagi  vel  nomades  appellantur.  Aman  autem  in  lu- 
daeos  coepit  furere  tamquam  belua.  Vitem  ceteri  qui- 
dem inimici  spoliare  voluerunt,  hic  radicitus  tollere. 

15  Deus  virtutum  convertere , respice  de  caelo  et 
vide  et  visita  vineam  istam  16  Et  perfice  eam  quam 


0 Chaldaeus  fluvium  dicit  Euphratem. 

plantavit  dextera  tua  et  super  filium  hominis  quem  p«  ?». 
confirmasti  tibi.  Hieronymus  versum  16.  hoc  modo: 
et  radicem  quam  plantavit  dextera  tua  et  filium  quem 
confirmasti  tibi.  Antea  populus:  converte  nos  precatus 
est , nunc : convertere;  antea:  ostende  faciem  tuam,  nunc: 
respice  vide;  antea:  et  salvi  erimus,  nunc:  visita  vineam. 

Vitis  quamvis  ab  Amane  vastata  ac  paene  perdita  sit , 
incolumis  tamen  salvaque  radix  remansit , qui  est  Mar- 
dochaeus , qui  totam  vitem  in  antiquum  statum  resti- 
tuit. Haec  transferri  debent  ad  Christum,  qui  quasi  ra- 
dix est  ac  germen  totius  generis  humani. 

'7-  Incensa  igni  et  suffossa,  ab  increpatione  vultus 
lui  peribunt.  Pereant  Idumaei  igni  accenso  et  sub  terra 
abscondito,  qui  repente  erumpens  imprudentes  consu- 
mit, pereant  vultu  iudicioque  tuo.  Sed  nec  silvarum 
illi  quos  dixit,  nec  tenebrarum  incolae  ex  ea  quam  sibi 
arrogaverant  potestate  expelli  possunt , nisi  prius  victi 
superatiquc  sint  per  hominem.  Quamobrcm  ppopheta 
Deum  precatur,  ut  virtutem  tribuat  Mardochaeo,  divi- 
nam naturam  suam  Christo. 

'8-  Fiat  manus  tua  super  virum  dexterae  tuae  et  su- 
per filium  hominis  quem  confirmasti  tibi.  Verbis  illis:  vi- 
rum dexterae  poeta  elegantissime  designat  Mardochaeum 
filium  lamin  i.  e.  dexterae,  quae  quidem  ad  ulrum- 
que  et  Mardochaeum  et  Christum  spectant.  Est  enim 
tilius  hominis  eorum  uterque , sed  alterum  sibi  Deus 
confirmavit  gratia,  alterum  sua  natura  ipsa. 

19  Et  non  discedimus  a te,  vivificabis  nos  et  no- 
men tuum  invocabimus.  Populus  numquam  se  a Do- 
mino discessurum  pollicetur.  Vivificandi  et  redimendi 
verba  in  his  psalmis  propriam  vim  habent,  quoniam 
tum  et  venditi  erant  iudaei  et  capitis  damnati. 

70  Domine  Deus  virtutum  converte  nos  et  ostende 
faciem  tuam  et  salvi  erimus.  Haec  verba  ut  antea  ite— 

p«  7s,  au.  rala  primam  pariem,  si  nunc  denuo  repetita  totum  car- 
men accommodate  ornateque  concludunt. 

PSAI.MVS  LXXX. 

De  festo  die  sortium. 


Hunc  psalmum  in  numero  eorum  habemus,  qui  sunt 
gravissimis  difficultatibus  implicati.  Nam  ad  eum  expli- 
candum quae  et  quam  accurata  ludaicarum  rerum  co- 
gnitio necessaria  sit,  si  minus  ex  obscuritate  verborum 
sententiarumque  abscondita  coniunctione  perspicuum  est, 
certe  colligi  ex  incredibili  interpretum  discrepantia  po- 
test. Totam  enim  illi  ludaeorum  peragrarunt  historiam. 
Quidam  ad  Iosephi  usque  patriarchae  aetatem  hunc  psal- 
mum reiicere  conati  sunt.  Alii  eum  in  Davidis  regno 
reponere  atque  ad  translationem  arcae  referre  non  du- 
bitarunt. Fuerunt  etiam,  et  in  hoc  quidem  numero  ho- 
mines sunt  rerum  gestarum  peritissimi,  ut  Theodorus, ut 
Theodoretus  Paraphrastes  Graecus  Beda  Ferrandus , qui 
collocandum  eum  in  Babylonicis  temporibus  dicerent  *). 
Neque  defuerunt,  qui  temporis  rationes,  unde  hic  psal- 
mus manavit,  inquirere  aut  definire  vererentur.  E qui- 
bus alii  eum  allegorice  retulerunt  ad  vocationem  gen- 
tium fudaeorumque  reprobationem  5),  alii  ad  mensem 
Tisri  et  festum  tubarum 1 *  3),  alii  ad  solemnes  tabernacu- 
lorum dies,  alii  denique  eum  in  universum  ad  eiusmodi 
dies  festos  traxerunt.  Sed  in  hac  tanta  varietate  si,  quam 
potissimum  sequi  debeamus  sententiam,  quaerimus,  haud 
fere  possumus  , quin  sectemur  eam , quae  est  de  Ba- 


1)  Theodorus  Theodoretus  Paraphr.  Graec.  Beda  Ferrandus. 

3}  Eusebius  Athanasius. 

3)  Hieronymus  Eusebius  ad  v.  24.  Calmetius. 

bylonicis  temporibus,  quaeque  auctoritate  nititur  optimo- 
rum interpretum.  Et  psalmus  ipse  profecto,  si  diligen- 
tius examinatur,  quid  aliud  est,  quam  eleganlissima  ad 
festos  illos  dies  sortium  celebrandos  exhortatio?  Quae 
quidem  tanta  cum  subtilitate  et  arte  scripta  est,  ut  fa- 
cile omnia  quae  huius  generis  sunt  vincere  videatur. 
Nam  singulari  cum  acumine  et  brevitate  poeta  compa- 
rationes instituit  inter  Iosuam  et  Mardochaeum , inter 
primum  bellum  Amaleciticum  et  ultimum.  Qua  quidem 
re  quid  potuit  esse  ad  dies  sortium  vel  instituendos 
vel  commendandos  efficacius?  Sed  ad  sententiam  no- 
stram probandam  haud  parvi  momenti  est  inscriptio  : 
pro  torcularibus.  Intelligenda  enim  ea  sunt  torcularia 
quae  calcavit  Mardochaeus,  quum  Sacas  interficeret. 

2-  Exsultate  Deo  adiutori  nostro,  iubilate  Deo  lacob. 
Populum  propheta  adhortatur,  ut  Deum  laudet,  non  alie- 
num et  exterum , sed  Deum  lacob , qui  contra  Edom 
tam  propinquus  sibi  fortisque  fuit  adiutor.  Exsultate, 
iubilate,  nam  nunc  nobis  hoc  munus  suscipiendum  est, 
ut  gratias  Domino  iuslissimas  agamus  ac  tanto  benefi- 
cio dignas. 

3 Sumite  psalmum  et  date  tympanum,  psalterium 
iucundum  cum  cithara.  Aquila:  levate  me/odiam,  Sym- 
machus: suscipite  canticum.  Sed  facite  quod  decet,  mon- 
strate modos,  tympanum  pulsate,  tangite  dulcem  citharam 
cum  nablio.  Nam  post  acceptam  ex  Idumaeis  victoriam 
quid  tam  iustum  tamque  aequum  ac  conveniens  est,  quam 
ad  animum  gratum  moderatam  vocem,  ad  vocem  autem 
suavissimum  instrumentorum  sonum  adiungere? 

i-  Buccinale  in  neomenia  tuba,  in  insigni  die  so- 
lemnitatis  vestrae.  Hieronymus:  Clangite  in  neomenia 
buccina , in  medio  mense  , die  solemnitatis  nostrae. 
Neque  enim  potest  tuba  ullo  modo  deesse,quas  omne 
ad  convivia  convocentur.  Est  enim  hic  quidem  uitn 

Vol.  It.  2! 

p».  wj,4.  novus  mensis,  in  quo  non  sumus  anlea  dies  festos  agere 
soliti.  Canite  autem  non  in  principio  mensis  Adar,  sed 
in  medio  mense,  nam  institutum  est,  ut  sortium  dies  sint 
quartus  decimus  et  quintus  decimus.  Neque  vero  hi 
quidem  dies  minus  quam  scenopegia  digni  existiman- 
tur, qui  appellentur  dies  solemnilatis . Nam  Moyses, 
etsi  tantummodo  in  festis  tabernaculorum  diebus  ut  tuba 
sonarent  praecepit,  tamen  prophetarum  princeps  quum 
esset,  providit,  ne  novis  his  diebus  tubarum  festivitas 
desideraretur. 

“•  Quia  praeceptum  in  Israel  est  et  iudicium  Deo 
lacob.  Etenim  lata  a Deo  lex  est,  ut  omnes  his  die- 
bus tubarum  sonum  ad  convivia  congregarentur.  Sed 
fortasse  quispiam  dubitat,  num  veri  simile  sit,  datam  a 
Moyse  legem  esse  de  diebus  sortium , quos  Mardochaeus 
esset  post  tot  saecula  instituturus.  Quid  vero?  idem 
Moyses  non  regnum  praevidit  apud  Israelitas?  non  ma- 
xima ex  eo  incommoda  ante  nuntiavit?  nonne  leges  regi 
scripsit  et  populo?  Quid  mirum  igitur  , si  epulas , si 
festos  dies,  si  novum  mensem  ante  cognovit,  quam  ea 
essent  instituta?  Quid  si  iubenle  Deo  imperavit,  ut  in 
his  ipsis  sortium  diebus  tuba  sonaretur?  An  haec  eius 
verba  aliter  possunt  explicari : Si  quando  habebitis  epu- 
lum (Mardochaicum)  et  dies  festos  ( sortium ) et  calen- 
das (\y“tn  mensem  novum  Adar) , canetis  tubis  super 
holocaustis  (sacrificiis  Hebr.)  et  pacificis  victimis  (LXX. 
sacris  salutis  vestrae,  Hebr : sacrificiis  vel  epulis  euchari- 
sticis), ut  sint  vobis  in  recordationem  Dei  vestri  (LXX:  et 
erit  vobis  recordatio  coram  Deo  vestro).  Ego  Dominus 
Deus  vester  ').Quid  igitur?  Moyses  quum  nominatim  non 
posset  dies  Mardochaicos  afferre , quomodo  eos  accuratius 
significare  potuit,  quam  trium  horum  verborum  copia 


i)  rtumm.  «0,  io. 

et  varietate : epulae,  dies  Jesti,  mensis  novus  ac  prae-  $»,  s 
cipue  prophetica  illa  futuri  temporis  significatione  (ali- 
quando habebitis)?  Et  sortium  convivia  quibus  verbis 
potuit  definire  concinnius,  quam  quibus  usus  est:  sa- 
crificia  quae  tota  offeruntur  totaque  consumuntur , epu- 
lae vel  salutis  vel  eucharistiae?  Ac  novae  solemnitatis 
finis:  et  erit  vobis  recordatio  coram  Deo  vestro,  qui  po- 
tuit magis  definite  commonstrari?  Sed  quod  prior  praece- 
pit legislator,  id  animis  denuo  inculcavit  posterior : Sepe- 
liet eum  ( Gog ) omnis  populus  terrae  et  erit  cis  nominata 
dies,  in  qua  glorificatus  sum  , ait  Dominus  Deus  *). 

Vere  igitur  poeta  de  diebus  sortium  praeceptum  in 
Israel  legemque  esse  dixit. 

6-  Testimonium  in  loseph  posuit  illud  cum  exiret 
de  terra  Aegypti.  Hebraeus:  revelationem  in  loseph 
posuit  Hlam.  Sed  quid  est , de  quo  Deus  loscphum 
voluit  habere  testem?  Estne  proelium  illud  celeberri- 
mum, quo  penitus  Amalecitae  deleti  ac  necati  sunt? 
estne  gloriosa  illa  victoria  quam  in  latissimo  Medo- 
rum imperio  Mardochaeus  est  adeptus?  Nonne  Moysi 
a Deo  est  mandatum : Scribe  hoc  ob  monimentum  in 
libro  et  trade  auribus  losue  (filii  Ephraim,  filii  Io- 
seph):  Delebo  enim  memoriam  Amalec  sub  coelo.  Hoc 
autem  adiccit  vaticinium : Dominus  refugium  meum  , 
quia  in  manu  abscondita  dimicat  adversus  Amalec  e 
generationibus  in  generationes  J).  Sed  haec  divina  pro- 
missa huius  psalmi  auctor  ita  ad  poeticam  orationem 
revocat,  ut,  nec  Amalecitarum  extinclione  nec  victo- 
ria Iudaeorum  diserte  commemorata,  divinum  auxi- 
lium extollat,  quod  antecessit  illam  victoriam  tamquam 


1}  Ezech.  39, 13. 

J)  Exod.  17, 14.  s.  sec.  LXX. 

ps.  ru,6.  causa  efficiens.  Deus  igitur  ad  Iosephum  huiusmodi  te- 
stimonium retulit  poeticis  verbis  conceptum. 

6 Linguam  quam  non  noverat  audivit.  loseph  i.  e. 
losue  vaticinium  audivit  de  delenda  Amalecitarum  me- 
moria. Sed  quod  apostolis  ante  Spiritum  sanctum  ac- 
ceptum saepius  accidit,  huic  quoque  usu  venit,  ut  verba 
audiret,  sententiam  vaticinationis  non  assequeretur.  He- 
braeus : Labium  i.  e.  sermonem  vel  cantum,  quem  non 
noveram,  audiam. 

7-  Divertit  ab  oneribus  dorsum  eius,  manus  eius  in 
cophino  servierunt.  Hebraeus  Symmachus  et  Hierony- 
mus : Subduxi  ab  onere  humerum  eius,  manus  eius  a 
cophino  liberatae  sunt.  Quemadmodum  et  in  Aegypto 
et  ad  montem  Horeb  tibi  auxilio  fui,  sic  libi  nunc  quo- 
que subveniam,  ubi  depressum  te  video  ab  Amalecitis. 

*•  In  tribulatione  invocasti  me  et  liberavi  te.  exau- 
divi te  in  abscondito  tempestatis,  probavi  te  apud  aquam 
contradictionis.  Aquila  et  Hebraeus : exaudiam  te  in 
abscondito  tonitrui,  ludaeos  Deus  excitavit  per  Mardo- 
chaei  litteras.  Hostes,  ut  promiserat,  manu  occidit  ab- 
scondita, imprudentes,  repente,  noctu,  in  coena.  Pro- 
babo te  super  aquas  contradictionis.  Vt  enim  ad  montem 
Horeb,  inquit,  ludaeos  repentino  impetu  Amalecitarum 
in  proximum  periculum  adduxi  atque  fosua  duce  Io- 
sephi  filio  liberavi : sic  illos  hoc  tempore  tentare , sic 
probare  in  animo  est,  quum  cos  eisdem  ab  Amalecitis 
vinci  ac  paene  tolli  patior,  sed,  Mardochaeo  pastore  ac 
rege,  ex  istorum  faucibus  probatos  eruturus  sum.  Pro- 
babo te,  sicuti  feci  ad  montem  Horeb  super  aquas  con- 
tradictionis ').  lam  Dei  verba  propheta  referre  ad  po- 
pulum coepit. 


1)  Exod.  17. 

9 Audi  populus  meus  et  contestabor  te , Israel,  si 
audieris  me  10  non  erit  in  te  deus  recens  neque  ado- 
rabis deum  alienum.  11  Ego  enim  sum  Dominus  Deus 
tuus,  qui  eduxi  te  de  terra  Aegypti,  dilata  os  tuum 
et  implebo  illud.  Ilaec  verba  Deus  ad  populum  fecit, 
quum  eum  ex  Aegypto  educeret.  Mihi,  inquit,  si  obe- 
dire  ac  parere  voles,  neque  in  superstitionis  turpitudi- 
nem incides  neque  in  ullas  calamitates  delaberis.  Ser- 
vum te  redemi,  foedus  tecum  ici,  leges  ac  praecepta  dedi. 
Sed  doctrinae  plus  si  desiderabis ; me  eum  esse  scias, 
qui  omni  desiderio  tuo  satis  superque  facere  possim. 
Dilata  os  tuum.  Cf.  Ps.  118,  131. 

**•  Et  non  audivit  populus  meus  vocem  meam  et 
Israel  non  intendit  mihi.  13  Et  dimisi  eos  secundum 
desideria  cordis  eorum  , ibunt  in  adinventionibus  suis. 
Futurum:  ibunt  non  consilium  illud  quidem  declarat 
dimissionis,  sed  id  quod  necessario  ex  dimissione  sequitur. 
Dimisi  eos  et  ita  factum  est,  ut  ambularent.  Quum  po- 
pulum non  haberem  quam  gentes  parenliorem,  dimittere 
eum  cupiditatibusque  suis  tradere  constitui.  Itaque  aliter 
fieri  non  potuit,  quin  in  maxima  vitia  incurreret. 

14  Si  populus  meus  audisset  me,  Israel  si  in  viis 
meis  ambulasset.  Hieronymus  verius  et  nervosius:  V ti- 
nam populus  meus  etc. 

11  Pro  nihilo  forsitan  inimicos  eorum  humiliassem 
et  super  tribulantes  eos  misissem  manum  meam.  Quod 
septuaginta  reddiderunt  pro  nihilo,  id  verius  vel  Sym- 
machus in  minimo  (tempore)  vel  Chaldaeus  et  Syrus  brevi 
interpretati  sunt.  Vtinam  populus  mihi  meus  obtempe- 
rasset,  omnes  ego  quam  brevissimo  tempore  ad  mon- 
tem Horeb  Amalecitas  et  Amorraeos  in  Palestina  ra- 
dicitus delevissem.  Verum  proh  dolor,  non  paruit. 

16  Inimici  Domini  mentiti  sunt  ei  et  erit  tempus 
eorum  in  saecula.  Haec  non  facillima  sunt  ad  expli- 


P».  «I,  9. 

p«.  m,  i6.  candum.  Inlclligendi  inimici  Domini  sunt  Amalecilae 
aut  Amorraei  , qui  ante  lsraelitas  terram  incoluerunt. 
Semel  eos  in  tota  historia  mentitos  Israelitis  esse  legi- 
mus. Nam  Gabaonitae,  impii  illi  Amorraei  '),  qui  po- 
stea Sacae  Amurgici  appellati  sunt,  dolo  malo  losuam 
totumque  populum  fefellerunt.  Et  facium  est  (Hebr. 
et  Syr.)  tempus  eorum  in  saecula.  Istos  ego  statim  e 
medio  sustulissem.  Sed  populus  quum  mihi  credere  nol- 
let, ab  eis  est  deceptus.  Qua  re  factum,  ut  Amorraei  isti 
et  Amalecitae  per  novem  sacculorum  decursum  gentem 
suam  propagarent  et  nunc  populum  ludaicum  vocare 
in  proximum  discrimen  conarentur.  Sed  e contrario 
Israelitae  ex  periculo  erepti  , istos  ipsos  omnino  su- 
stulerunt. 

17  Et  cibavit  eos  ex  adipe  frumenti  et  de  petra 
meile  saturavit  eos.  Quemadmodum  in  deserto  Deus 
suos  manna  coelesti  cibo  illo  aluit  et  aqua  excitata  ex 
saxo  refecit , ut  hostes  Amaleciticos  vincerent : sic,  vi- 
ctis istis,  iam  eos  non  aqua  de  petra  sed  dulcissimi 
convivii  meile  recreare  constituit.  Plenum  haec  quidem 
perfectumque  exitum  habuerunt  in  sacrificio  convivio- 
que eucharistico.  Nam  liberatio  ludaeorum  significatio 
fuit  redemptionis  et  resurrectionis  omnium.  Vt  tubae  die 
sortium  sunt  adhibitae,  sic  ad  missarum  solemnia  sacri 
aeris  usus  accessit.  Praeterea  in  ultimi  quoque  diei  de- 
scriptione facta  tubarum  mentio  est  s). 


/ 


1)  II.  Regg.  21,2. 

2)  Math.  24,  31. 1.  Cor.  15,  52.  I.  Thess.  4,  15. 

PSALMVS  LXXXII. 


De  innumerabilium  hostium  conspiratione. 

Ferrandus  in  libris  sacris  commemoralum  negat  ul- 
lum esse  bellum  in  quo  lanius  inimicorum  afferatur 
numerus  , quantus  in  hoc  psalmo.  Populi  enim  qui 
contra  ludaeos  arma  ceperunt,  numerantur  undecim. 
Quamobrem  referri  hunc  psalmum  non  convenit  ad 
rem,  quae  a duobus  vel  tribus  hostilibus  gentibus  con- 
tra Iudaicum  nomen  suscepta  sit.  Quaerenda  potius 
est  quaedam  res,  quae  vel  ab  Iudaeorum  hostibus  in 
universum  gesta  sit  vel  a variis  gentibus  ab  una  natione 
exagitatis.  Et  eius  prorsus  generis  Theodoretus  illud  bel- 
lum esse  reperil,  quod  et  a loele  ceterisque  vatibus 
praedictum  sit  et  a Gog  et  Magog  inlatum  Iudaeis  per- 
hibeatur ').  Ac  doctissimo  huic  interpreti  duo  historiae 
peritissimi  homines  assenserunt  Theodorus  et  Euthy- 
mius  J).  In  qua  quidem  eorum  sententia  et  ego  pluri- 
bus de  causis  permaneo,  quod  huic  psalmo  haud  fere 
ullum  proelium  aliud  congruit , et  quod  ad  eum  hoc 
ipsum  bellum  Gagaicum  omni  ex  parte  aptum  accommo- 
datumque  est.  Nam  quum  tantus  eorum  numerus  esset, 
qui  Amane  duce  Iudaeis  arma  inferrent,  is  qui  de  re 
Eslheriana  scripsit,  hostes  illos  quidem  Iudaeorum  in- 
definite dicere  quam  omnes  nominatim  introducere  sa- 
tius existimavit.  Sed  qui  simpliciter  hostes  appellati 
sunt,  eos  in  primis  Amalecitas  fuisse  et  Idumaeos,  satis 
diligenter,  ut  arbitror,  supra  a nobis  est  expositum. 
Cum  his  porro  Horraeos  vel  Amorraeos  coniunctos  fuisse. 


1)  Theodoretus  io  b.  ps. 

2)  Theodorus  et  Euthymius. 

Ps  sj.  tum  aliis  rationibus  constat  tum  ex  Ps.  80,  10.  explora- 
tum est.  Sed  permultos  alios  fuisse  Amanis  socios,  cer- 
tissima quidem  coniectura  cognoscitur  ; nec  tamen  illi 
quinam  fuerint  et  ex  quibus  gentibus  nati  , indagari 
umquam  potuit.  Quae  quum  ita  sint,  hic  psalmus,  quanti 
in  historia  momenti  sit,  vix  satis  poterit  aestimari,  quum 
in  eo  omnes  insidiatores  Iudaeorum  nominatim  afferan- 
tur. Sunt  autem,  ut  dixi,  gentes  undecim.  In  quibus 
primum  locum  tenent  Iudaeorum  consanguinei  eidem 
atque  adversarii  omnium  acerbissimi  Idumaei.  Septimam 
autem  sedem  habent  Amalecitae  inimicitiarum  omnium 
principes  ac  seminatores  , ultimam  denique  ignavi  illi 
Iudaeorum  deceptores  ac  servi  Horraei.  Propheta  au- 
tem in  hoc  carmine  scribendo  primum  id  agit , ut  ho- 
stium insidiae  quales  sint  exponat,  et  quanta  eorum 
malitia.  Deinde  Deum  orat  atque  rogat,  ut  si  ex  Ama- 
lecitis  Madianitisque  magnas  antea  severasque  poenas 
sumpserit,  nunc  crimen  nullum  in  eis  impunitum  aut 
inultum  relinquat.  Sed  quod  interpretum  opiniones  at- 
tinet, ei  quorum  nomina  attulimus,  psalmum  ad  Gog 
et  Magog  revocarunt.  Atque  eis  quidem  re  magis  quam 
verbis  assentiunt  Athanasius  et  Gusebius,  qui  eum  As- 
syriis eisque  hostibus  vindicarunt,  a quibus  Hierosolyma 
deiecta  ac  deleta  sunt  ').  Sed  ab  his  qui  discesserunt 
explicatores  recentiores  inani  labore  totam  historiam  a 
Davide  usque  ad  tempora  Maccabaica  lustrando  pera- 
grarunt. 

1 Deus  quis  similis  erit  tibi  ? ne  taceas  neque  com- 
pescaris, Deus.  Pro:  quis  similis  erit  tibi  Hebraeus  et 
Hieronymus:  ne  silentium  tibi.  Sed  vix  ferenda  vide- 
tur triplex  repetitio : ne  taceas,  ne  sileas,  ne  quiescas. 
Hoc  autem  exordium  quis  similis  tibi  et  haec  quidem 


1)  Athanasius  et  Eusebius  in  h.  ps 

peroratio  tu  solus  ditissimus,  quam  apte  inter  se,  quam  p*- «in- 
eleganter consentiunt  ? Nemo  tam  magnus  et  excelsus , 
quem  vereri  debeas;  quis  tam  potens,  quem  timere 
possis?  et  tamen  etiam  in  hostium  toleranda  superbia 
quam  te  singularem  eximiumque  praestas?  Sed  ne  diu- 
tius iam  humilis  summissusque  esse  velis. 

3 Quoniam  ecce  inimici  tui  sonuerunt  et  qui  ode- 
runt te  extulerunt  caput.  Pro  sonuerunt  Symmachus 
et  Hieronymus:  tumultuati  sunt.  Aquila  : una  sonue- 
runt i.  e.  conspirarunt.  Amalecitas  inimicos  Dei  esse, 
saepius  iam  dictum.  Considera,  ait  poeta,  qui  antiqui- 
tus bellum  tibi  facere  ausi  sunt,  denuo  conspirant  ac 
contra  te  tum  impia  arma  tollere  tum  superbissima  ca- 
pita efferre  conantur. 

4 Super  populum  tuum  malignaverunt  consilium 
et  cogitaverunt  adversus  sanctos  tuos.  Hebraeus : Sup~r 
populum  tuum  inierunt  secretum  et  deliberaverunt  de 
absconditis  tuis.  Clam  Aman  consilium  cepit , ut  Iu- 
daeos  omnes  necaret;  clam  a rege,  ut  istud  sibi  facere 
liceret  impetravit;  clam  per  totam  Asiam  misit  litteras; 
clam  socii  eius , quod  mandatum  erat , perficere  con- 
stituerunt. Consilium  igitur  ceperunt  secretum  delibe- 
raveruntque  de  rebus  occultis  quas  a se  posse  Deum 
ipsum  celari  putaverunt. 

5 Dixerunt:  Venite  et  disperdamus  eos  db  gente 
et  non  memoretur  nomen  Israel  ultra.  Nemo  umquam 
hostium  rem  est  tam  atrocem  machinatus,  ut  Israeiitas 
ad  unum  omnes  excideret  ac  nomen  ludaicum  ex  lin- 
gua hominumque  memoria  tolleret ; neque  Sesac  aut 
Nechao,  neque  Benadad  aut  Hazael,  aut  Nabuchodono- 
sor  tam  scelestam  tamque  nefariam  rem  umquam  mo- 
liti sunt.  Nusquam  igitur  nisi  in  uno  Amane  haec  tanta 
reperta  est  impietas. 

*•  Quoniam  cogitaverunt  unanimiter,  simul  adver- 

e*  si,  o sum  te  testamentum  disposuerunt . Hieronymus:  contra 
te  foedus  pepigerunt.  Ad  communem  conatum  Aman 
gentes  omnes  una  litterarum  significatione  convocavit. 
Nam  per  litteras  imperavit,  ut  die  una  omnes  armati 
in  ludaeos  irruerent.  Quam  ad  rem  ei  omnes  prompti 
paratique  erant,  quorum  nunc  nomina  afferuntur. 

7 Tabernacula  Idumaeorum  et  Ismaelitae,  Moab  et 
Agareni.  Hi  quidem  omnes  ab  Assyriis  Chaldaeisque 
devicti  sedibusque  suis  expulsi,  deducti  erant  una  cum 
ludaeis  et  Israelitis  vel  in  mediam  Asiam  vel  in  se- 
ptentrionem. Idumaei  et  Ismaelitae  iam  antiqua  amici- 
tia sociati.  Cum  Idumaeis  saepius  etiam  Moabilae  con- 
juncti. Sed  videtur  notatu  dignum,  quod  Agareni, 
quorum  interdum  in  libris  sacris  mentio  est,  a Chal- 
daeo vocantur  Hungari.  Aliquam  Hungaris  fuisse  cum 
Scythis  societatem , iam  ex  eo  sumus  suspicati  , quod 
Hungari  etiam  nostra  aetate  Semilice  loquuntur.  Saeculo 
quarto  eos  ex  Asia  una  cum  ceteris  gentibus  migrasse 
in  Europam  constat.  Neque  vero  multum  Hungari  et 
Hunni  inter  se  differre  videntur. 

*•  Gebal  et  Ammon  et  Amalec , alienigenae  cum 
habitantibus  Tyrum.  Gebalitae  antea  Petram  Arabiae  ur- 
bem incoluerant.  Alienigenae  Philistaei  sunt.  Phoenices 
esse  in  exsilium  translatos,  plures  auctores  sunt.  Ama- 
lec, ut  Lamech,  septimum  locum  obtinet , quoniam  hic 
partes  similitudinesque  daemonis  gerit  hominumque  per- 
ditorum, qui  septima  aetate  mundi  Antichrisli  socii  fu- 
turi sunt. 

9 Etenim  Assur  venit  cum  illis,  facti  sunt  in  ad- 
iutorium  filiis  Lot.  Hebraeus  : Assur  sese  coniunxit 
cum  eis.  Non  mirum,  quod  etiam  Assyrii  ad  Amanis 
conspirationem  accesserunt.  Nam  ad  eos  quoque  litte- 
rae perlatae.  Praeterea  ab  Amane  antea  ex  obsidione 
liberati,  nunc  huic  rursus  et  dexteram  tendunt  et  prae- 

sidium  suum  pollicentur.  Sed  in  altero  membro  huius  ps. «, ». 
versus  videtur  esse  mendum , quod  etsi  a multis  ani- 
madversum , tamen  tolli  a nullo  dum  potuit.  Neque 
enim  alii  sunt  lilii  Lot  nisi  Moab  et  Ammon,  qui  iam 
sunt  antea  commemorati.  Vnde  coniici  debet,  Lot  no- 
men esse  corruptum.  Quod  si  emendare  volemus  , vi- 
dendum erit,  sintne  alii  Idumaeorum  socii,  qui  in  hac 
enumeratione  praetermissi  videantur.  Et  statim  in  men- 
tem veniunt  Horraei  lilii  Seir,  qui  cum  illis  ita  erant 
inde  ab  antiquissimis  temporibus  copulati,  ut  nomen 
eorum  etiam  ad  illos  transferretur.  Quamobrem  pro- 
babile est  Horraeos  hoc.  loco  a poeta  esse  nominatos.  Pro 
tota  autem  gente  positum  videtur  nomen  primogeniti 
Lot  an,  unde,  abiecta  littera  ultima  , librariorum 
incuria  ortum  est  Lot. 

|0-  Fac  illis  sicut  Madian  et  Sisarae.  sicut  labin 
in  torrente  Cisson.  11  Di sper ierunt  in  Endor,  facti  sunt 
ut  stercus  terrae.  **•  Pone  principes  eorum  sicut  Oreb 
et  Zeb  et  Zcbee  et  Salmana.  Qui  nominati  sunt,  ei 
omnes,  ut  Sacae , sepulturae  honore  caruerunt.  Erant 
autem , non  modo  Madianilarum  duces , sed  etiam 
Amalecitarum.  De  eis  a nobis  dictum  est  in  rebus  Idu- 
maicis. 

n Omnes  principes  eorum  13  qui  dixerunt:  Heredi- 
tate possideamus  sanctuarium  Dei.  Hebraeus:  taberna- 
cula Dei.  Hieronymus:  pulchritudinem  Dei.  Verba  quae 
ex  ^inimicorum  ore  excidunt,  eamdem  semper  prae  se 
impietatem  ferunt.  Modo  aut  esse  Deum  aut  omnia 
conspicere  negant,  modo  ab  eo  Mardochaeum  praedi- 
cant derelictum,  modo  expetunt  terram  sanctam,  modo 
ludaicam  desiderant  religionem  ceremoniasque  tollere , 
modo  templum  Dei  sibi  deisque  suis  vindicare  volunt. 

14  Deus  meus  pone  illos  ut  rotam  et  sicut  stipu- 
lam ante  faciem  venti.  Deus  ad  iudicium  veniet  ar- 

p».  k2,  ».  matus  fulgure  et  tempestate.  Primum  igitur  hostes  ven- 
torum ac  tempestatum  vi  compellet. 

15  Sicut  ignis  qui  comburit  silvam  et  sicut  flamma 
comburens  montes:  ,e-  ita  persequeris  illos  in  tempe- 
state tua  et  in  ira  tua  turbabis  eos.  Neque  vero  ali- 
ter ad  ultimum  habendum  iudicium  Dominus  in  mun- 
dum processurus  est.  Apparebit  enim  cum  nubibus  coeli. 

,7-  Imple  facies  eorum  ignominia  et  quaerent  no- 
men tuum  Domine.  Inimici  Domini  adventu  fracti  ad 
eius  pedes  sese  supplices  proiicient ; nec  tamen  tunc  lieri 
poterit,  ut  indulgentiam  consequantur. 

18  Erubescant  et  conturbentur  in  saeculum  saeculi 
et  confundantur  et  pereant. Qui  seditionem  erant  con- 
tra Dominum  moliti,  ei  necesse  erat  summa  cum  igno- 
minia caderent.  Cf.  Ps.  34,  26. 

19  Et  cognoscant  quia  nomen  libi  Dominus,  tu  so- 
lus altissimus  in  omni  terra,  Hieronymus  accuratius : 
Et  sciant  quia  nomen  tuum  est  Dominus  solus  tu  ex- 
celsus super  omnem  terram.  Cognoscere  ex  factis  id- 

- dem  est  atque  experiri.  Hostes  quia  vehementer  sese 
extulerunt,  idcirco  graviter  cadent.  Itaque  experientia 
docti  intelligent  Deum  et  iudicem  esse  ct  Dominum  et 
altissimum  omnium. 

rSALMVS  LXXX1II. 

De  desiderio  patriae. 

Iustus  vehementissimo  dolore  affectus,  hostes  omnia 
vidit  machinari , ut,  necatis  Iudaeis,  montem  Sion  per 
vim  ac  fraudem  occuparent.  Ps.  82,  13.  Quare  ut  ma- 
gna accensus  in  ludaeos  caritate,  sic  etiam  summa  est 
ad  montem  Sion  revertendi  cupiditate  inflammatus  2-5. 
Sed  quum  nondum  essent  Idumaei  deleti  et  ludaei  etiam 

tum  sub  Amanis  sorte  tabescerent,  fore  dicit,  ut  iusti  ma- 
trem adipiscantur  Estheram.ut  intereant  prorsus  inimici, 
ut  ex  Sion  Deus  iudicatum  veniat.  Quae  quamvis  ut  futura 
cerlaque  ante  denuntiat , tamen  eadem  putat  quasi  bene- 
ficia a Deo  petenda  6-9.  Sed  pro  infinita  Dei  et  bonitate 
in  suos  et  misericordia  sese  non  modo  redemptionem 
illam  , verum  etiam  reditum  in  patriam  pro  certo  ex- 
spectare fatetur  10-13.  Haec  quidem  de  argumento, 
lam  vero  si  de  huius  psalmi  tempore  quid  veteres  sen- 
serint , quaerimus : eum  Iudaeis  exsulibus  plerique  et 
doctissimi  interpretes  attribuerunt.  Ita  enim  prorsus 
Athanasius  Basilius  Diodorus  iudicaverunt,  Theodoretus 
Theodorus  Heracl.  Beda  Euthymius  permultique  alii  '). 
Neque  vero  ad  horum  comprobandam  sententiam  nul- 
lius momenti  est  inscriptio : pro  torcularibus,  quae  ad 
caedem  spectat  Idumaeorum.  Sed  interpretationem  Grae- 
cam et  ex  ea  quae  sumpta  est  Latinam  si  quis  perlegerit, 
mirum  ei  fortasse  videbitur,  quid  sit  quod  hic  psal- 
mus illam  nactus  sit  inscriptionem.  Neque  enim  vesti- 
gium in  eo  Idumaicae  caedis  inveniet  ullum.  At  idem 
si  ad  Hebraicam  accesserit  veritatem,  nonne  stalim  in- 
teiliget,  ad  sententias  titulum  illum  quidem  esse  aptis- 
simum? Eadem  ratione  hic  psalmus  qua  61.  distribu- 
tus est.  Nam  diapsalmatis  duobus  interpositis , partitus 
est  in  strophas  tres,  quae  versibus  quaternis  constant. 

5-  Quam  dilecta  tabernacula  tua  Domine  virtutum. 
Mardochaeus  quanta  in  suos  caritate  incensus  fuerit , 
facillime  ex  eo  aestimari  dolore  potest,  quem  ex  Amanis 
consilio  litteris  machinationibusque  percepit.  Sed  quan- 
tacumque  in  eo  caritas  fuit , tamen  ea  quomodo  cum 
infinito,  cum  divino  illo  amore  est  comparanda,  quo 


1)  Attianasius  ad  v.  41.  Basilius  Diodorus  Theodoretus  Theodo- 
rus Paraphrastes  Graec.  Beda  Euthymius  Calmet.  Di-Veuce. 

p*  u,2.  in  nos  animus  flagravit  Christi?  Nam  hic  ut  nos  Deo  patri 
suo  reconciliaret,  relictis  splendidis  illis  coeli  domiciliis 
humanaque  natura  sumpta,  num  Deus  inter  mortales  mo- 
rari ac  sanguinem  vitamque  effundere  dubitavit?  Taber- 
nacula Dei  ita  accepimus,  ut  populum  sanctum  intellige- 
remus.  Sed  populus  ille  certis  finibus  circumscriptus 
templum  Dei  Hierosolymis  primum , deinde  Hornae  et 
ubique  terrarum  constituij. 

3 Concupiscit  et  deficit  anima  mea  in  atria  Do- 
mini; cor  meum  et  caro  mea  exsultaverunt  in  Deum 
vivum.  Hebraeus:  cor  meum  et  caro  mea  vagient.  Atria 
Domini  vocantur  interdum  synagogae,  quas  etiam  pro- 
selytis ingredi  licebat.  At  vero  hoc  loco  non  synagogae 
sed  templum  ipsum  intelligendum  est.  Deus  Iudaeorum 
vivus  est,  qui  mortuos  sepultosque  potest  vivos  facere , 
dei  gentium  contra  mortui  sunt. 

h-  Etenim  passer  invenit  sibi  domum  et  turtur  ni- 
dum sibi,  ubi  ponat  pullos  suos,  altaria  tua  Domine 
virtutum  rex  meus  et  Deus  meus.  Babylonico  tempore 
Deus  ut  populum  sic  etiam  sedem  suam  domiciliumque 
reliquisse  visus  est.  Nam  conflagrato  templo  , in  ipsis 
altaribus  nidos  suos  passer  et  turtur  (Hieron.  avis)  col- 
locasse dicuntur.  De  verbi  altaria  cum  superioribus 
coniunctione  v.  Eusebium  et  Bedam  ').  Prophetae  ad 
vastata  et  eversa  falsorum  deorum  fana  describenda 
introducere  impura  et  fera  animalia  solent.  At  de  al- 
tari veri  Dei  quum  poeta  loquitur,  pietate  ac  verecun- 
dia adductus  est,  ut  mansuetas  nominaret  aves  homi- 
numque amantes. 

Beati  qui  habitant  in  domo  tua  Domine,  in  sae- 
cula saeculorum  laudabunt  te.  Hebraeus:  Beati  habi- 
tatores domus  tuae,  adhuc  laudabunt  te.  Prophetae 


1)  Eusebius  et  >eda  in  h.  I. 

animus  summo  moerore  aftectus  certissima  spe  erigitur, 
fore  ut  in  patriam  populus  reversus  templum  restauret. 

6 Beatus  vir.  cuius  est  auxilium  abs  te,  ascensio- 
nes in  corde  suo  disposuit.  Hieronymus:  beatus  homo, 
cuius  fortitudo  in  te  est.  Adam  homo  nomen  colle- 
ctivum, et  ob  eam  causam,  quae  sequuntur,  plurali- 
ter elata.  Semitae  (viae  altae  munitae  regales)  in  corde 
eorum.  Poeta  vias  si  dicit,  leges  intelligi  vult,  quas  in 
omnibus  rebus  beati  illi  tamquam  normas  sequuntur  '). 
Sententia  igitur  haec  est:  beati  homines  quorum  forti- 
tudo in  te,  et  quorum  in  cordibus  leges  tuae. 

7-  In  valle  lacryrnarum,  in  loco  quem  posuit.  He- 
braeus Aquila  et  Hieronymus:  Per  transeuntes  in  valle 
fletus  fontem  ponent  eam.  Antea  Gabaonilas  comme- 
moravimus usos  dolo  malo  esse  in  ludaeos,  eorum  autem 
posteros  fuisse  ipsos,  qui  populum  a patria  extorrem  in 
summum  discrimen  vocarent.  Eiusdem  rei  poeta  men- 
tionem hoc  loco  facit.  Nam  vallis  lacrimarum  quid 
aliud  est,  quam  locus  ille,  quo  populus,  foedere  cum 
Gabaonitis  facto,  graviter  vituperatus  ab  angelo  vehemen- 
tissime (Iere  coepit?  Affirmavit  enim  eis  angelus  se  eo 
animo  esse,  ut  quibuscum  foedus  icissent  eos  prorsus 
delere  nollet,  ne  eis  umquam  deessent  hostes  5).  Sed 
beati  illi  homines  quum  propter  eosdem  hostes  plurimas 
itidem  lacrimas  fundunt,  per  eumdem  lacrimarum  lo- 
cum iterum  transire  videntur ; eum  autem  quodammodo 
circumeundo  evitant,  quum,  quos  maiores  foedere  fa- 
cto reliquerant  , radicitus  tollunt.  Fontem  autem,  qui 
se  salvos  incolumesque  faceret , a Deo  nacti  sunt 
Estheram. 


Hi.  u 


1)  Dan.  3,  34.  et  viae  eius  iudicia. 

2)  ludie.  2,  $. 

Ps.  «a,  s 8 Etenim  benedictionem  dabit  legislator.  Pro  legis- 
lator Aquila  matutinus.  Vocatur  autem  matutinus  Mar- 
dochaeus  et  Christus , quorum  alter  matutino  tempore 
salutem  servavit,  alter  vitam  recepit.  Horum  igitur  uter- 
que efficiet,  ut  id  quod  mandatum  est  ex  volis  succedat. 

8 Ibunt  de  virtute  in  virtutem , videbitur  Deus  deo- 
rum in  Sion.  Hebraeus:  de  coetu  in  coetum.  ludaei  ut 
Idumaicam  caedem  facerent,  de  coetu  ad  coetum  tran- 
sierunt vincentes  et  occidentes.  Adiutorem  enim  Deum 
habuerunt,  qui  Sion  incolit. 

9 Domine  Deus  virtutum,  exaudi  orationem  meam, 
auribus  percipe  Deus  Iacob.  Propheta  Deum  rogat,  ut 
hanc  quam  de  Idumaica  caede  edidit  sive  precationem 
sive  vaticinationem  ratam  esse  velit.  lacobi  autem  Deum 
invocat,  quoniam  de  salute  agitur  israelitarum. 

,0-  Protector  noster  aspice  Deus  et  respice  in  fa- 
ciem Christi  lui.  Hebraeus : Clypeum  nostrum  aspice 
Deus.  Clypeus  allegorice  dicitur  vel  Mardochaeus  vel 
Christus.  Virtutem,  ait,  fortitudinem  sapientiam  ac  na- 
turam tuam,  Deus,  Christo  tuo  tribue,  ut  redemptionem 
nostram  rite  possit  perficere.  Et  ob  eius  merita  nobis  esto 
propitius. 

Quia  melior  est  dies  una  in  atriis  tuis  super 
millia.  Elegi  abiectus  esse  in  domo  Dei  mei  magis 
quam  habitare  in  tabernaculis  peccatorum.  Mardochaeus 
si  ad  Idumaeorum  transire  castra  voluisset,  magnis  certe 
ab  Amane  honoribus  esset  affectus.  At  contemni  ab  eis 
ac  sperni , quam  coli  honestarique  maluit , ut  in  electa 
ac  felicissima  familia  Dei  remaneret.  Bona  autem  dies 
erat  Mardochaica  prae  aliis  diebus  mille.  Haec  omnia 
ad  Christum  etiam  pertinent  a daemone  tentatum. 

15  Quia  misericordiam  et  veritatem  diligit  Deus  , 
gratiam  et  gloriam  dabit  Dominus.  Hebraeus:  quia 
sol  et  clypeus  Dominus  Deus.  Propheta  Deum  supra 

admonuit,  ut  in  clypeum  respiceret;  nunc  clypeus  ille  •*»  *>.  in- 
quis sit,  exponit.  Kum  enim  dicit  esse  Filiutn,  Dominum, 
Christum.  Nam  Christus  superatis  inimicis,  gratiam  suis 
gloriamque  largitus  est,  iugo  autem  captivitatis  sublato, 
omnium  bonorum  affluentiam. 

IS-  Non  privabit  bonis  eos  qui  ambulant  in  inno- 
centia. Pro  innocentia  Hieronymus:  perfectio.  Qui  ad 
regalem  legis  viam  cogitationes  verba  et  opera  omnia 
dirigunt,  ei  vere  in  perfectione  ambulare  dicuntur. 

11  Domine  virtutum,  beatus  homo  qui  sperat  in  te. 

Iterum  beati  praedicantur  ei  qui  omnes  spes  suas  in 
solo  Deo  esse  volunt. 

PSALMVS  LXXXVI. 

Oe  laudibus  civitatis  Dei,  unde  Mardochaeus  ortus  est  et 
Christus  secundum  carnem. 

Amaleeitae,  quum  Assuerum  fortissimum  regem  re- 
pentino impetu  superassent,  regna  sibi  subegerunt  ma- 
xima Medorum  et  Babyloniorum,  totique  Asiae  non  modo 
adventu  sed  etiam  nomine  suo  incredibilem  terrorem 
attulerunt,  florum  princeps  Arnan,  qui  Assuerum  coe- 
git, ut  omnium  sibi  rerum  administrationem  cederet, 
cunctos  populos  partim  adstrictos  gratia  et  spe,  partim 
timore  ac  metu  depressos  tenuit.  Sed  quem  ferocissima 
Amalecitarum  gens  venerabatur  , quem  haud  medio- 
criter colere  videbatur  rex,  quem  adulabantur  optima- 
tes, quem  praetores,  quem  duces , quem  milites  omnes 
plurimum  pertimescebant , hunc  a reipublicae  guber- 
naculo deiecit  ad  crucemque  rapuit  homo  privatus  Mar- 
dochaeus ex  populo  Iudaico  progenitus.  Qui  quamvis 
victa  gente  natus  et  exsul  esset,  tamen  Amane  devicto, 
tantum  valuit,  tantumque  perfecit,  ut  tota  natio  Ama- 
ro/. 11.  22 

p».  w.  Iecitica  religionis  virtulumque  peslis  ac  labes  bonorum 
omnium  cunctaeque  Asiae  terror,  brevissimo,  unius  no- 
ctis spatio  in  disiunctissimis  terrarum  partibus  fundi- 
tus deleretur.  Quo  facto  non  modo  homines  sunt  liberati 
angore,  sed  tecta  etiam  et  agri  ex  Scythico  latrocinio 
erepta  laetari  ac  summis  exsultare  gaudiis  visa  sunt. 
Rex  ludaico  populo  favere,  Mardochaeo  principes  prae- 
tores duces  gratulari,  boni  et  redempti  gratias  agere  , 
omnes  denique  suspicere  eum  admirari  atque  colere 
coeperunt.  Si  de  Mardochaeo  quae  allegorice  dicta  sunt 
proprie  ad  Christum  detuleris,  facile  neque  ullo  erro- 
ris periculo  eum  quem  explicamus  psalmum  eiusque  tum 
finem  tum  sententias  perspicies.  Nam  id  sibi  propheta 
proposuit,  ut  ex  Mardochaica  laude  doceret,  quantam 
nomen  Iudaicum  et  quam  sempiternam  gloriam  captu- 
rum esset  ex  lesu  Christo.  Nam  merito  quidem  ludaei 
felices  habentur,  quod  auctores  sui  generis  habuerunt 
Abrahamum  Isaacum  lacobum  justissimos  homines  et  Deo 
ipsi  probatos,  lure  etiam  nationibus  omnibus  antepo- 
nuntur , quod  divina  eis  concredita  eloquia , quod  ex 
eis  orti  prophetae , quod  singulari  semper  a Deo  et  re- 
gimine et  tutela  atque  innumerabilibus  honoribus  bene- 
ficiisque digni  existimati  sunt.  Sed  has  tantas  laudes 
quantopere  superat  illud  unum , quod  ex  eis  Christus 
est  secundum  carnem?  Quid  enim?  non  per  hunc  dae- 
mones sunt  ludaicam  potentiam  experti?  non  per  hunc 
gentes  universae  gloriam  celebrant  ludaicam  ? nonne 
per  hunc  Deus  ipse  carum  habuit  populum  Iudaicum? 
Sed  propheta,  quum  de  Judaeis  multos  habitare  in  Ae- 
gypto, ceteros  patria  pulsos  dispersos  esse  per  totam 
Asiam  videret,  timendum  intellexit,  ne  permulti , quam- 
vis redeundi  in  Iudaeam  potestatem  nacti  essent , ta- 
men vel  aedificiorum  vel  agrorum  vel  similium  bo- 
norum cupiditate  retenti  in  fertilissimis  Asiae  partibus 

exsulare,  quam  in  devastatam  patriam  revertere  mallent. 
His  ut  acutissimos  et  sanctissimos  redeundi  stimulos  ad- 
moveret, quemadmodum  Mardochaeus  esset  in  Iudaea 
natus,  sic  fore  dixit,  ut  Christus  non  ex  exsulibus  sed 
ex  patriae  incolis  novaeque  reipublicae  civibus  origi- 
nem duceret.  Diligit  Dominus  portas  Sion  super  om- 
nia tabernacula  lacob.  Sed  ut  veterum  de  hoc  psalmo 
sententias  commemoremus  , Athanasius  eum  de  oeco- 
nomia redemptionis  '),  Eusebius  Euthymiusque  accura- 
tius de  ortu  Christi  esse  definiverunt  2).  Diodorus  Theo- 
dorus Heracl.  interpres  Graecus  et  Beda.quum  historicam 
etiam  rationem  inquirerent,  eum  constituerunt  iu  Eze- 
chiae  regno,  Calmetius  vero  in  ipso  exsilio  Babylonico  *). 

'•  Fundamenta  eius  in  montibus  sanctis  2 diligit 
Dominus  portas  Sion  super  omnia  tabernacula  lacob. 
Hebraeus:  fundatio,  institutio  eius.  Est  enim  ita  He- 
braicum interpretandum,  proplerea  quod  fundatio  sin- 
gularis est,  et  pronomen  eius  masculinum.  Pronomen 
illud  quo  sit  referendum  , antiqua  multumque  disceptata 
quaestio  est.  Neque  enim  id  vel  ad  Sion  vel  ad  civi- 
tatem Dei  trahere  per  genus  licet.  Sed  quid  magis  se- 
cundum leges  grammaticas , quam  id  ad  subiectum 
Dominum,  quod  proxime  sequitur  perlinere  dicere?  Fun- 
datio igitur  Domini  vel  civitas  ab  eo  condita,  quae  di- 
citur gens  sancta,  sacris  montibus  imposita  est  et  Chri- 
sti sanguine  expiatis. 

*•  Gloriosa  dicta  sunt  de  te,  civitas  Dei  4 memor 
ero  Rahab  et  Babylonis  scientium  me.  Aquila:  memo- 
rabo impetum  et  Babylonem  Symmachus : memoriam 
repetam  superbiam  et  Babylonem.  Hieronymus:  com- 


t)  Athanasius  in  h.  ps. 

3)  Eusebius  et  Euthymius. 

3)  Diodorus  Theodorus  Pharaphrastes  Graec.  Beda  in  h.  1.  \ 

ps.  be,  i memorabor  superbiae  et  liaby Ionis,  De  verbo  Rahab 
plurimum  interpreles  inter  se  dissentiunt.  Veteres  qui- 
dam putarunt,  vel  Cliananaeos  eo  quidem  vel  Arabes 
esse  notatos  ').  Meretricem  autem  illam  notissimam  Eu- 
sebius  intellexit  Augustinus  et  Theodoretus  5).  Reccn- 
tiores  vero,  solo  arbitrio  suo  neque  ulla  ratione  allata, 
se  inter  se  in  ea  sententia  confirmarunt,  ut  Aegyptum 
Rahab  esse  censerent.  Quoniam  igitur  nulla  abistis  pro- 
posita argumenta  sunt,  quis  moleste  ferre  poterit,  si, 
praetermissa  refutatione,  simpliciter  sententiam  nostram 
proferamus?  Ac  veterum  vestigiis  mihi  omnino  insisten- 
dum arbitror.  Cum  patribus  igitur  Rahab  nihil  nisi 
meretricem  fuisse  sentio,  sed  Chananaeos  hoc  verbo  de- 
signatos esse  nego.  Equidem  potius  nomen  translatum 
statuo  a veteri  illa  meretrice  ad  meretricem  Thamnam, 
quae  fuit  Amalecitarum  mater.  Neque  vero  insolitum 
hoc  transferendi  genus  apud  poetas  esse  cuiquam  vi- 
debitur , si  melaphorica  illa  nomina : David  Moyses 
Aaron  et  eiusdem  generis  alia  in  memoriam  revocare 
voluerit.  Sed  hanc  eamdem  explicandi  rationem  sequen- 
dam censeo  les.  51 , 9.  ubi  Rahab  draconis  est  syno- 
nymum, et  Ps.  88,  II.  ubi  in  membrorum  aequabili- 
tate hoc  nomen  ipsum  verbis  respondet  inimicis  tuis. 
Promissa  igitur  tibi  sunt  magna,  o civitas  Der,  gloriosa, 
et  te  et  Deo  tuo  digna.  Opprimit  te  nunc  quidem  vel 
moles  sortium  vel  iugum  Babyloniorum.  Sed  haec  per 
me  facile  superabis.  Memor  ero  Rahab  meretricis  scien- 
tibus me.  Fidem  enim  interposui  , Thamnae  vel  Ama- 
lecis  me  memoriam  deleturum.  Quod  in  me  suscepi, 
id  nunc  faciam,  ut  et  eos  qui  me  agnoscunt  et  eas 
quae  illis  illatae  sunt  iniurias  ulciscar.  Captivitatis  au- 


l)  Apud  Kuthymium 

I)  Kuspbiiis  Augustinus  TlirndFrptiis  in  Ii.  I 

tem  iugum  paulo  post  excuties.  Memor  ero  Babylonis  p*.  m,  ». 
scientibus  me  ').  Babylonem  evertam,  ut  te  in  liber- 
tatem vindicem  in  patriamque  restituam. 

4 Ecce  alienigenae  et  Tyrus  el  populus  Aethiopum, 
hi  fuerunt  illic.  Symmachus  et  Hieronymus : Ecce  Pa- 
laestina el  Tyrus  cum  Aethiopia:  iste  natus  est  ibi. 
Mardochaeus  et  Christus  tam  noti  omnibus,  tamque  per 
totum  orbem  celebres , ut  ne  nomina  quidem  necesse 
sit  afferri.  Ambo  illi,  in  quos  omnium  oculi  conver- 
tentur, nati  sunt  in  civitate  Dei. 

'•>  Sumquid  Sion  dicet : homo  el  homo  natus  est  in 
ea.  Codices  Septuaginta  interpretum  et  cum  eis  qui  con- 
sentiunt Origenes  Eusebius  Athanasius  Euthymius  et 
alii  5):  mater  Sion  pnmp  2ia! v,  m^V*.  Exstat  autem 
apud  Eusebium : ph  rvi  hwv  num  Sioni.  Hieronymus 
in  quibusdam  invenisse  codicibus  videtur:  pnn  lim, 
numquid  Sion , unde  sumpta  est  scriptura  vulgatae. 
Theodolio  autem  et  Aquila:  ct  Sioni  dicetur,  Symma- 
chus : de  Sion  dicetur.  Alteram  huius  versus  partem 
Septuaginta  Aquila  Theodotio  Hieronymus  ita : vir  et 
vir  natus  est  in  ea.  Symmachus  sic:  secundum  singulos 
homines  ipse  natus  est  illic,  recentiores  vero  hoc  modo: 
permulti  homines  nati  sunt  in  ea.  Concedendum  qui- 
dem est,  vir  et  vir  duos  diversosque  viros  posse  signi- 
ficare ut  pondus  et  pondus  duo  pondera.  Sed  hoc  loco 
vir  et  vir  niliil  aliud  videtur  esse  quam  iteratio:  vir 
et  is  quidem  vir.  Afferre  auctoritatem  Syri  et  Arabis 
vix  necesse  habeo,  quorum  alter  interpretatus  est:  homo 
et  quidem  homo,  alter:  vir  gigas.  Totum  igitur  versum 
ita  explicaverim : Et  de  Sion  dicetur : vir  et  quidem 


1)  Eadem  sententia  in  Ps.  136,  7.  Memor  esto  Domine  filiorum 
Edom...  Filia  Babylonis  misera. 

2)  Origenes  Eusebius  Athanasius  Cassiodorus  Euthymius. 

p».  8<j,  o.  mas  naius  esi  in  ea.  Virum  autem  dicit  propheta  eum- 
dem,  quem  loannes:  Et  peperit  filium  masculum 

5 Et  ipse  fundavit  eam  A/tissimus.  Civitas  Dei,  haud 
multum  abfuit,  quin  ab  Amane  et  a dracone  labefa- 
ctata concideret.  Sed  eam  confirmavit  Excelsus  per  Mar- 
docliaeum  et  Christum. 

6 Dominus  narrabit  in  scripturis  populorum  et  prin- 
cipum  horum  qui  fuerunt  in  ea.  Hebraeus:  Dominus 
describet  in  scribendo  populos:  iste  natus  est  illic.  Eodem 
modo  Aquila  Theodotio  Symmachus  Hieronymus.  Pro- 
pheta Christum  dicit  natum  iri  eadem  in  civitate  et  eo 
ipso  tempore,  quum  omnes  totius  orbis  populi  descri- 
bantur; quo  futurum,  ut  litteris  mandetur:  Iesus  na- 
tus est  ibi.  Cf.  Eusebium. 

7-  Sicut  laetantium  omnium  habitatio  est  in  te. 
Aquila:  Et  canentes  quasi  chori:  omnes  fontes  in  te. 
Symmachus : Et  laudabunt  quasi  in  tibiis:  omnes  fon- 
tes in  te.  Hieronymus:  Et  cantabunt  quasi  in  choris: 
omnes  fontes  mei  in  te.  Qui  quidem  omnes  in  suis 
exemplaribus  legerunt  verbum  poeticum  ivyo  cum  vav 
parag.  Ei  qui  canere  dicuntur,  vel  angeli  sunt  Domini 
ortum  nuntiantes,  vel  Mardochaico  tempore  homines. 
Fontes  autem  tres  sunt  Eslhcra  Maria  ecclesia  , quae, 
uno  parto  filio  masculo , omnes  homines  pepererunt. 
Singularis  igitur  et  sempiterna  Iudaeorum  gloria  in  eo 
posita  est , quod  ex  6is  nata  est  Maria  ortusque  Christus 
totius  humani  generis  auctor  et  conservator.  Quemad- 
modum hic  psalmus  vaticinium  est  de  ortu  Domini : 
sic  rursus  in  eo  ipso  scribendo  aliud  vaticinium  evasisse 
cognoscitur.  Nam  lesaias  de  eo  tempore  vaticinatus:  In 
illa  die , inquit , cantabitur  canticum  istud  in  terra 
luda:  Vrbs  fortitudinis  nostrae  Sion  salvator,  pone- 


1)  Apoo.  12,  s. 

lur  in  ea  murus  et  antemurale.  Poela  autem  omnino  e»,  m,  7. 
in  eo  versatus  est,  ut  Sion  urbem  fortitudinis  civitalem- 
que  Dei  praedicaret  eamque  amplissimis  laudibus  ex- 
tolleret. 


PSALMVS  LXXXVII. 

De  derelictionis  doloribus. 

Non  incerti  cuiusdam  hominis,  ut  quidam  putant, 
ab  adversariis  vexati  ab  amicisque  deserti  haec  preca- 
tio est,  sed  prophetae,  sed  Mardochaei  et  Christi  desti- 
tuti a discipulis  atque  in  crucem  sublati.  Neque  enim 
in  universum  res  adversae  fortunaeque  (luctus  descri- 
buntur, quibus  quis  afflictus  et  iactatus  sit ; sed  Mar- 
dochaeus  inducitur  , qui  quum  necem  paratam  sibi  ab 
Amane  consideraret , eodem  supplicio  fore  vidit , ut  a 
daemone  Christus  mactaretur.  Nam  multa  in  hoc  psalmo 
insunt , quae  non  possunt  nisi  de  crucis  mysterio  ex- 
plicari. Praeterea  verba  ei  inscripta  pro  Maheleth  ad 
respondendum  vel  potius:  de  doloribus  afflictationis 
declarant,  vere  et  proprie  eum  referendum  esse  ad  Chri- 
stum , cuius  prophetae  quasi  imaginem  gesserunt,  simi- 
libus calamitatibus  iniuriisque  probati.  Quen:  sibi  poeta 
finem  proposuerit,  recte  sancti  patres  definierunt,  quum 
eum  de  passione  Christi  eiusque  ad  inferos  descensu 
testantur  dicere  ').  De  tempore  autem  doctissimi  inter- 
pretes , ut  Syrus  , ut  Diodorus  Theodorelus  Paraphra- 
stes Graecus  alii  vel  ex  titulo  vel  ex  psalmo  ipso  col- 
legerunt, eum  non  alienum  esse  a Babylonico  exilio 1  2). 
Qua  sententia  in  universum  probata  , eum  attribuen- 


1)  Eusebius,  Athanasius,  Hieronymus  Euthymius  alii. 

2)  Syrus  Diodorus  Theodoretus  Paraphr.  Graec.  Calmet. 


Digitized  by  Google 


— 3H  — 


r*  «.  dum  censemus  rei  Mardochaicae,  quae  summi  iii  inter- 
vallo illo  momenti  fuit.  Neque  enim  Mardocliaeus  non 
historico  magis  quam  prophetico  modo  inducitur  ex- 
ponens, quae  ipse  a Deo  petiverit  et  quam  sibi  necem 
molitus  sit  Aman.  Sed  iam  ad  interpretationem  ve- 
niamus. 

J-  Domine  Deus  salutis  meae  in  die  clamavi  et  no- 
cte coram  te.  Propheta  quum  haec  caneret,  opem  iam 
a Deo  salutemque  impetraverat.  Verba  : in  die  clamavi 
et  nocte  coram  te.  quasi  parenthesis  quaedam  orationi 
interiecta  sunt.  Clamavit  igitur  hoc  modo:  Domine  Deus 
salutis  meae. 

3 Intret  in  conspectu  tuo  oratio  mea,  inclina  au- 
rem tuam  ad  precem  meam.  Dominum  vocat  Deum 
salutis . quoniam  in  eo  uno  omnes  salutis  spes  positae 
sunt.  Qui  precatur  in  magnis  angoribus  esse  apparet. 

* Quia  repleta  est  malis  anima  mea  et  vita  mea 
inferno  appropinquavit . Hieronymus:  vita  mea  ad  in- 
fernum descendit.  Propheta  in  extremum  adductus  pe- 
riculum est,  unde  eripi  nisi  divino  auxilio  nequit.  Haec 
ipsa  a Christo  sensa  ac  percepta  esse,  inde  liquet,  quod 
animam  suam  tristem  esse  dixit  usque  ad  mortem. 

5-  Aestimatus  sum  cum  descendentibus  in  lacum  , 
factus  sum  sicut  homo  sine  adiutorio.  Lacus  vel  pu- 
teus nihil  aliud  quam  sepulcrum.  Sacerdotum  principes 
iam  aliquot  diebus  ante  Paschalia  Christum  necare  con- 
stituerunt. Ex  quo  die  hoc  consilium  raptum  est,  Chri- 
stus habebatur  in  numero  descendentium  in  lacum. 

6 Inter  mortuos  liber,  sicut  vulnerati  dormientes 
in  sepulcris,  quorum  non  es  memor  amplius  et  ipsi  dc 
manu  tua  repulsi  sunt.  Symmachus:  intra  mortuos  di- 
missus sum.  Hebraeus : inter  mortuos  stratum  meum 
vel:  prostratus.  Vltima  Symmachus  et  Hieronymus  ita: 
qui  a manu  tua  abscisi  sunt.  Cogitare  propheta  hoc 

loco  videtur  de  caesis  Iudaeorum  hostibus.  Neque  enim  pt.  «7,  s. 
de  universis  mortuis  haec  dici  possunt.  Scytharum  se- 
pulcrum muro  circumdatum , ut  simile  esset  vel  puteo 
vel  lacui.  Illi  vulnerati  interfecti  et  in  sepulcrum  col- 
lati  sunt,  neque  eorum  amplius  Deus  recordatur.  Ab- 
scissi sunt  a manu  Dei. 

7-  Posuerunt  me  in  lacu  inferiori,  in  tenebrosis  et 
in  umbra  mortis.  Verba : in  umbra  mortis  sententiae 
non  esse  consentanea  iam  Eusebius  sensit.  Nam  ad  hanc 
vitam  nostram  indicandam  illa  ait  adhiberi,  Christum 
autem  non  in  umbra  mortis  sed  in  mortem  ipsam  esse 
deductum.  Hebraeus  igitur  verius:  in  profundis  ').  Aman 
primum  Mardochaeum  tollere  statuit,  deinde  populum. 

Quod  si  perficere  potuisset,  posuisset  Mardochaeum  in 
lacu  infimo.  Hoc  eodem  animo  daemon  fuit,  ut  primum 
perderet  Christum,  deinde  totum  genus  humanum.  In 
eis  quae  post  mortem  sequuntur  describendis  magna 
est  orationis  vel  copia  vel  ornatus.  Cum  descendenti- 
bus in  lacum,  inter  mortuos , sicut  dormientes  in  se- 
pulcro , in  lacu  injeriori , in  tenebrosis,  in  profundis. 

Quae  copiosa  varietas  videtur,  quam  acerba  Christi  et 
mors  et  ad  inferos  descensus  fuerit,  declarare. 

8 Super  me  confirmatus  est  furor  tuus  et  omnes 
fluctus  tuos  induxisti  super  me.  Hieronymus:  et  cun- 
ctis fluctibus  tuis  afflixisti  me.  Christus  cum  peccatis 
nostris  etiam  divinae  iustitiae  severitatem  furoremque 
suscepit.  Quae  hactenus  dicta  sunt,  usque  ad  crucifi- 
xionem pertinent.  Ea  autem  quae  sequuntur , Christo 
conveniunt,  quum  in  crucem  actus  esset. 

9-  Longe  fecisti  notos  meos  a me  , posuerunt  me 
abominationem  sibi.  Hebraeus  Symmachus  Hieronymus: 


1)  Symmachus:  in  tenebrosis  obtectum,  Hieronymus:  in  tenebro- 
sis et  in  profundis. 

w.h/,».  posuisti.  Non  modo  Chrislusesl  ab  apostolis  discipulis- 
que desertus,  sed  quod  in  cruce  pependit,  idcirco  eis 
etiam  offensioni  fuit. 

8 Traditus  sum  et  non  egrediebar.  Propheta  Chri- 
stum iam  ad  lignum  ostendit  clavis  affixum.  Hebraeus: 
conclusus  ne  egrediar.  Hieronymus:  posuisti  me  abomi- 
nationem eis,  clausum  et  non  prodeuntem.  Qui  in  cruce 
pendent,  ei  vincti  clavis  conslrictique  sunt  tamquam  vin- 
culis compedibusque  , e quibus  effugere  nullo  modo 
possunt.  Cf.  Ps.  149,  8. 

10  Oculi  mei  languerunl  prae  inopia.  Symmachus 
cum  Hebraeo:  oculus  meus  effluxit  propter  afflictationem . 
Cf.  Ps.  G,  8.  turbatus  est  a furore  orulus  meus.  Haec 
verba  si  meditando  consideraverimus,  quae  debebit  esse 
in  nobis  divinorum  beneficiorum  memoria? quanta  de 
infinita  lesu  Christi  misericordia  admiratio?  Quid  enim  ? 
ille  a Spiritu  sancto  generatus  quum  sine  peccato  et  oh 
eam  causam  etiam  sine  omni  concupiscentia  esset,  non 
multis  cum  lacrimis  et  clamoribus  mortis  poenam  su- 
bivit ? non  in  omnibus  nobis  similis  esse  voluit  praeter 
peccatum?  nonne  tanta  in  nos  caritate  fuit,  ut  pro 
nobis  quodammodo  peccatum  et  maledictio  fieret  et 
quasi  homo  reiectus  a Deo  patre  et  reprobatus? 

I0-  Clamavi  ad  te  Domine  tota  die,  expandi  ad  te 
manus  meas.  Christus  manus  suas  in  cruce  per  lotam 
diem  expandit  ab  hora  tertia  usque  ad  nonam  et  ve- 
speram, non  solum  ad  Patrem  sed  etiam  ad  gentes.  Pre- 
ces quae  sequuntur  conveniunt  personae  Christi,  prius- 
quam mortuus  est  et  ad  inferos  descendit. 

11  • Numquid  mortuis  facies  mirabilia  aut  medici 
suscitabunt,  et  confitebuntur  tibi?  Non  de  universis  mor- 
tuis, sed  de  Raphaeis,  de  Amalecitis  loquitur,  de  im- 
probis , qui  ad  maiorem  poenam  , non  ad  beatiorem 
vitam  suscitabuntur.  Hebraeus  : An  Raphaei  (qui  pri- 

mum  ad  montem  Horeb  , deinde  in  media  Asia  caesi  p».  «,  u. 
sunt)  surgent  et  confitebuntur  tibi.  Hieronymus : aut 
gigantes  etc.  Certe  quidem  illi  neutiquam,  sed  nos  ad 
vitam  revocati,  immortales  tibi  laudes  cantabimus.  Cf. 

Ies.  26,  14.  Morientes  non  vivant,  gigantes  (Raphaci) 
non  resurgant.  Quae  sequuntur,  Christi  animus  dicit  pro- 
fectus iam  ad  inferos. 

**•  Numquid  narrabit  aliquis  in  sepulcro  miseri- 
cordiam tuam  et  veritatem  tuam  in  perditione ? Chri- 
stus si  in  perditionem  venisset,  si  in  sepulcro  corpus 
et  in  inferno  animus  relictus  esset , quae  divina  fuisset 
aut  veritas  aut  misericordia  ? Nunc  autem  quum  fractum 
est  sepulcrum,  quum  perditio  et  mors  devicta  iacent, 
quae  terrae  pars  est  tam  remota  tamque  obscura,  ubi 
fides  Dei  et  benignitas  non  reluceat? 

'3-  Numquid  cognoscentur  in  tenebris  mirabilia  tua 
et  iustitia  tua  in  terra  oblivionis ? Mardochaeus  et  Iu- 
daei  erepti  6unt  e tenebris , Christus  Christianique  e 
terra  oblivionis  revocati.  Quibus  tam  magnis  ac  coe- 
lestibus vere  beneficiis  acceptis,  qui  fieri  potuit,  quin 
mirabilia  Dei  consilia  ac  facta  in  aeternum  celebrarent? 

Est  autem  etiam  hoc  loco  animadvertenda  sermonis  co- 
pia et  varietas:  in  sepulcro,  in  perditione,  in  tenebris, 
in  terra  oblivionis. 

**•  Et  ego  ad  te  Domine  clamavi  et  mane  oratio 
mea  praeveniet  te.  Dominus  clamavit  ad  Patrem  pri- 
mum ante  crucifixionem  ita:  die  clamavi  et  nocte  co- 
ram te,  deinde  in  ipsa  cruce  sic:  clamavi  ad  te  tota 
die , expandi  ad  te  manus  meas,  denique  ex  inferis, 
ut#  quum  nulla  sit  dierum  noctiumque  vicissitudo,  nulla 
addita  temporis  definitione,  simpliciter  hoc  modo:  et  ego 
ad  te  Domine  clamavi.  Sed  precibus  Pater  commotus, 
mane  Filium  ab  inferis  reducturus  est.  Et  mane  ora- 
tio mea  praeveniet  te.  Mane  Mardochaeus  ad  summum 

r>.  a;,  ii.  honoris  gradum  elatus  est ; mane  ludaeorum  hostes  de- 
levit ; mane  etiam  Christus  suscitatus  daemones  fudit 
ac  fugavit. 

15  Vtquid  Domine  repellis  orationem  meam,  aver- 
tis faciem  tuam  a met  Hieronymus : Quare  Domine, 
abiicis  animam  meam?  Hebraeus:  elongabis.  Sententia 
huiusmodi  est:  Quare  animam  meam  in  inferno  remo- 
tam, quare  me  procul  a te  prohibes?  Christus  quum  sa- 
crificium Deo  Patri  gratum  acceptumque  obtulisset,  apud 
inferos  non  diutius  remanere  potuit,  quam  usque  ad  statu- 
tum diem  tertium. 

Ifl-  Pauper  sum  ego  et  in  laboribus  a iuventute  mea, 
exaltatus  autem  humiliatus  sum  et  conturbatus.  Quum 
totius  vitae  tum  praecipue  acerrimae  mortis  sacrificium 
commemorat.  Mardochaeus  et  Christus  prima  iam  aetate 
coacti  sunt  patriam  relinquere.  Ille  a Nabuchodonosorc 
in  Mediam  exsul  deductus,  hic  fugatus  ab  Herode  in 
Aegyptum.  Nefaria  gentis  suae  facinora  uterque  vidit , 
poenas  non  item.  Nam  superior  ille  Hierosolyma  deleta 
esse  accepit,  posterior  eiusdem  urbis  eversionem  ante 
denuntiavit.  Quantum  hac  ex  re  dolorem  ceperint , qui- 
bus verbis  exprimi  potest?  A iuventute  igitur  quando 
non  in  summa  erant  sollicitudine  in  maximisque  an- 
goribus? Sed  cum  aetate  nonne  etiam  dolorum  vis  ac 
magnitudo  aucta  est?  Quoniam  exaltatus  i.  e.  confir- 
mata aetate  alter  typice , alter  vere  et  re  ipsa  turpis- 
simo supplicio  mactatus  est. 

l7-  In  me  transierunt  irae  tuae  et  terrores  tui 
conturbaverunt  me.  Peccatorum  nostrorum  poenas  luere, 
iram  Dei  castigationemque  sua  sponte  ferre  voluit.® 

,8-  Circumdederunt  me  sicut  aqua  tota  die,  circum- 
dederunt me  simul.  Si  quis  in  abyssum  pelagi  descende- 
rit, aquis  se  sentiet  ex  omnibus  partibus  inclusum.  Id- 
dem  Christi  animo  in  inferno  a divina  iracundia  accidit. 

Nam  ex  omnibus  partibus  in  eum  impetum  fecerunt  p*.  «,  us. 
irae  et  terrores. 

19  Elongasti  a me  amicum  et  proximum  et  notos 
meos  a miseria.  Hebraeus:  noti  mei  obscuritas.  Amici 
apostoli  sunt,  proximi  vel  discipuli  vel  sanguine  con- 
iuncti.  Ab  bis  Christus  disiunctus  est,  quum  ad  inferos 
decederet.  Amicos  enim  et  proximos  in  terris  relique- 
rat , notam  apud  inferos  invenit  obscuritatem,  i.  e. 
spiritus  eorum , qui  antea  mortui , a Christo  vera  luce 
illustrandi  erant. 


PSALMVS  LXXXVII1. 

Christi  post  ascensionem  precatio. 

Hic  psalmus  cum  superiore  tam  magna  sententia- 
rum necessitudine  connexus  copulatusque  est , ut  prae- 
ter adscriptum  numerum  non  sit  quo  disiungi  ab  eo 
iuste  posse  videatur.  Rogavit  enim  superiore  psalmo 
Christus  patrem  suum  primum  quidem  ante  supplicium, 
ut  si  fieri  posset  a tam  acerba  morte  liberaretur,  de- 
inde in  supplicio , ut  omnino  eriperetur  ex  tenebris  in- 
ferni, tum  in  inferno  ipso,  ut  quam  primum  ad  vitam 
immortalitatemquc  suscitaretur.  Atque  a Deo  quod  pe- 
tivit postremum , id  quidem  facile  impetravit.  Itaque 
restitutus  ad  vitam  in  coelumque  reversus , in  hoc 
psalmo  non,  ut  antea,  cum  lacrimis  ad  Deum  clamat, 
sed  iam  bonitatem  fidemque  eius  laudat  ornat  cantat. 
Misericordias  Domini  in  aeternum  cantabo,  non  in  ter- 
ris, non  in  tempore,  sed  in  aeternitate  coelesti.  Primum 
autem  ex  morte  et  resurrectione  sua  homines  bonos  ait 
eum  fructum  capturos,  ut,  hostium  tyrannide  sublata, 
coelorum  regnum  consequantur  1-19.  Deinde  quae  sint 
Christo  a Deo  patre  promissa,  exponit.  Nam  in  eo  in- 

Pi.  k).  tegram  fore  perfectamque  Dei  potentiam,  ut  vel  perdat 
inimicos  omnes  vel  in  servitutem  redigat.  Eius  autem 
solium  in  ecclesia  aeternum  fore  atque  omni  gloriae 
virtutisque  splendore  ornatum  19-38.  Denique  conditio- 
nem bonorum  humilem  illam  et  submissam,  quae  pro- 
xime post  Christi  resurrectionem  fuit,  queritur.  Ho- 
stium in  eos  et  maledicta  et  iniuriae  quae  et  quanta 
sint  commemorat  38-52.  Sed  mea  sententia  huic  psalmo 
tamquam  historica  materia  subiecta  Mardochaica  res 
est.  Nam  quidam  in  Babylonico  tempore  poetam,  mulli 
ipsum  psalmum  reponendum  putarunt.  Quorum  ex  nu- 
mero Diodorus , Theodoretus,  Theodorus  Heracl.  nomi- 
nandi sunt,  Paraphrastes  Graecus,  Beda.Euthymius  alii  ‘). 
Sed  hoc  de  Christo  vaticinium  propheta , ut  arbitror , 
ex  imagine  hausit  similitudineque  Mardochaica.  Nam 
illius  salutem  et  de  hostibus  reportatam  victoriam  quum 
videt,  Deo  gratias  agit  atque  canit.  Propheticum  autem 
hunc  psalmum  esse,  inde  apparet,  quod  de  Davide,  de 
eius  semine  et  throno  dicta  quae  sunt,  neque  ad  ve- 
terem Davidem  neque  ad  Mardochaeum  possunt  referri. 
Ex  quo  perspici  debet,  ad  Mardochaeum  partem  tan- 
tum spectare  primam. 

5-  Misericordias  Domini  in  aeternum  cantabo,  in 
generationem  et  generationem  annuntiabo  veritatem 
tuam  in  ore  meo.  Benevolentia  fidesque  divina  maxime 
perspecta  est  ex  Mardochaei  Judaeorumque  salute,  ex 
resurrectione  Christi  et  redemptione  nostra.  Hanc  igi- 
tur misericordiam  et  veritatem,  quae  tam  insignis  facta 
est,  propheta  se  dicit  celebraturum  in  aeternum. 

*•  Quoniam  dixisti:  In  aeternum  misericordia  ae- 


1)  Diodorus  Theodoretus  Theodorus  Heracl.  Paraphrast.  Graec. 
Beda  F.uthymius  Beltarminus , Ferraodus  Calmetius  Di-Carrieres  io 
h.  ps. 

dificabilur  in  coelis,  praeparabitur  veritas  tua  in  cis.  p*.  m,  a. 
Magnum  intercedit  misericordiam  inter  et  veritatem  dis- 
crimen ; idque  omnino  simile  videtur  esse  consenta- 
neumque  discrimini  ei,  quod  est  inter  opera  et  fidem, 
inter  meritum  et  gratiam.  Misericordia  enim  non  aliunde, 
nisi  a sola  divina  natura  ac  benignitate  proficiscitur. 

Veritas  contra  ac  fides  ex  dato  promisso,  ex  icto  foe- 
dere, ex  pacto  nascitur,  ex  operibus  atque  omnino  ex 
necessitudine  officiorum  mutuorum.  Deus  si  misericordem 
se  praebet,  gratiam  largitur,  quam  vult;  sin  verum  se  ac 
fidelem  praestat,  mercedem  dat,  quam  debet.  Est  igi- 
tur misericordia  omnino  in  coelis  penes  Deum;  veritas 
autem  spectat  ad  terram  rationemque  habet  hominum. 

Nam  homines  si  quae  spoponderunt  fecerint,  promissam 
a Deo  mercedem  exspectare  debebunt,  gratiam  non  item. 

Hinc  praeclarum  illud:  Misericordia  et  veritas  obvia- 
verunt sibi.  Veritas  de  terra  orta  est , et  iuslitia  de 
coelo  prospexit.  Iudaei  ab  Amane  oppressi  ad  Deum 
suum  redierunt.  Quod  si  fecissent , ab  eo  promissum 
habuerunt,  se  numquam  perituros.  Orta  est  igitur  ve- 
ritas quidem  de  terra  ; eique  obviam  facta  misericor- 
dia, quae  aut  ea  tribuit  quae  pollicita  non  est , aut 
plura,  quam  pollicita  est.  Quamobrem  propheta  ut  mi- 
sericordiam, quae  non  relativa  sed  absoluta  est,  laudat 
in  perpetuum  et  in  omnem  aeternitatem;  sic  veritatem, 
quum  ea  relativa  sit  ad  hominesque  pertineat , in  ge- 
nerationibus, in  tempore,  inter  homines.  Misericordia 
porro  exoritur  in  coelis,  veritas  autem  praeparatur  in 
eis  i.  e.  in  generationibus,  in  ludaeis.  His  ita  breviter 
expositis,  iam  non  obscurum  esse  puto,  unde  Aposto- 
lus difficillimae  illius,  quae  de  merito  et  gratia,  de 
operibus  et  fide  est,  doctrinae  principia  et  initia  sum- 
pserit. Paulus  certe  non  magis  invenit  hanc  rem,  quam 
loannes  ea  quae  ab  eo  dicta  sunt  de  Verbo. 

p».  m.  4.  *•  Disposui  testamentum  electis  meis,  paravi  Da- 

vid  servo  meo.  5-  Vsque  in  aeternum  praeparabo  semen 
tuum  et  aedificabo  in  generationem  et  generationem 
sedem  tuam.  Interpretes  Graeci  cum  Hieronymo  et  He- 
braeo: electo  meo.  Cf.  II.  Regg.  7,  1.  Haec  ad  tem- 
pora exsilio  Babylonico  connexa  trahi  non  possunt  , 
quoniam  tum  pontifices  regnum  susceperunt.  Perlinent 
autem  ad  eum,  qui  Apostolis  dixit:  Et  ego  dispono  vo- 
bis, sicut  disposuit  mihi  Pater  meus,  regnum. 

6 Confitebuntur  coeli  mirabilia  tua  Domine , ete- 
nim veritatem  tuam  in  ecclesia  sanctorum.  Hebraeus: 
veritas  autem  tua  in  ecclesia  sanctorum.  Dei  mirabilia 
i. 'e.  naturam  et  misericordiam  collaudare,  coelorum  esi; 
sanctis  autem  qui  sunt  in  terra  convenit,  veritatem  fi- 
demque eius  laudibus  extollere. 

7-  Quoniam  quis  in  nubibus  aequabitur  Domino?  si- 
milis erit  Deo  in  filiis  Dei.  In  nubibus  quidem  vel  in 
aethere  (Symmachus)  Amaleciturum  dei , sol  luna  stellae 
positi  sunt,  qui  autem  filii  Dei  dicuntur,  ei  sunt  angeli. 
Iob.  1,  6. 

* Deus  qui  glorificatur  in  concilio  sanctorum,  ma- 
gnus et  terribilis  super  omnes,  qui  in  circuitu  eius 
sunt.  Hieronymus:  terribilis  in  cunctis , qui  circa  eum 
sunt.  Deus  quoniam  omnes  qui  ad  ipsum  confugerunt 
amice  suscepit , Babylonie/)  tempore  , quum  Idumaeos 
puniret,  in  medio  populo  suo  versatus  est. 

9 Domine  Deus  virtutum,  quis  similis  tibi?  poteris 
es  Domine  et  veritas  tua  in  circuitu  tuo.  Deus  ange- 
lorum et  omnium  rerum  creator  et  dominus  quum  sit, 
quem  potest  habere  sui  similem?  Nonne  solus  est  abso- 
lutus, non  creatus,  infinitus?  Veritas  autem  eius  qua  ex 
re  magis  est  agnita , quam  quod  circuitum  i.  e.  coe- 
tum populumque  suum  salvum  incolumemque  esse  voluit? 

,0-  Tu  dominaris  potestati  maris , motum  autem 

fluctuum  eius  tu  mitigas.  Huius  loci  sententiam  probe  p». 
mihi  recleque  intellexisse  videtur  Eusebius.  Quamquam 
enim  non  penitus  mare  quid  valeret,  perspexit,  tamen 
ex  les.  27,  1.  et  Ps.  103,  25.  s.  haec  de  impetu  dra- 
conis dicta  esse  rognovit.  In  immenso  illo  gentium  mari 
quod  in  Asiam  irruptionem  fecit,  caput  maxime  extu- 
lerunt Scythae.  Quos  quidem  Deus  quum  se  barbara 
cum  ferocia  et  superbia  erigere  videret,  una  nocte  sup- 
pressit. Tu  dominaris  superbiae  maris.  (Hieron.  Hebr.) 
Superbissima  Scvtharum  gente  suppressa,  ceteros  fluctus 
facile  ad  tranquillitatem  redegit. 

" Tu  humiliasti  sicut  vulneratum  superbum,  in  bra- 
chio virtutis  tuae  dispersisti  inimicos  tuos.  Hebraeus : 
tu  perdidisti  sicut  vulneratum  liahab.  Primum  vulne- 
ratus et  occisus  est  Aman;  neque  multo  post  Raliab  i.  c. 
Thamma  vel  tota  quae  ex  ea  orta  est,  Amalecitica  gens 
cecidit.  Erat  autem  ea  gens  Domino  inimica.  Dispersi- 
sti inimicos  tuos. 

n-  Tui  sunt  coeli  et  tua  est  terra.  Propheta  quos 
coelos  vocat  angelos  intelligi  vult,  terram  autem  dicit 
homines.  Deus  quum  Idumaeos  vicit,  vicit  etiam  dae- 
mones , qui  ab  illis  pro  deis  habebantur  et  ita  vere 
se  hominum  deumque  Dominum  praestitit. 

Orbem  terrae  et  plenitudinem  eius  tu  fundasti. 
Orbis  terrae  qui  dicitur,  iddem  valet  , quod  populus 
Israeliticus.  Plenitudo  autem  habet  hanc  vim,  ut  ple- 
num duodecim  tribuum  numerum  vel  integram  perfe- 
ctamque  Israelitarum  multitudinem  significet. 

,s-  Aquilonem  et  mare  tu  creasti.  Hebraeus  et  in- 
terpretes omnes : aquilonem  et  dexteram  tu  creasti. 
Vtramcumque  scripturam  probaveris,  in  Babylonia  hunc 
esse  psalmum  scriptum  inlelliges.  Dominus  a monte 
Sion  in  Mediam  i.  e.  ab  occidente  ad  orientem  profe- 
ctus, nonne  a sinistra  habuit  Amalec  vel  cum  qui  ab 

Vol,  it.  is 

b»,  u aquilone  est , Scythiam  tolamque  pariem  septentriona- 
lem? Ad  dexteram  vero  vel  ad  mare  si  oculos  con- 
vertit, Beniamin  i.  e.  filium  dexterae  ceterosque  Iudaeos 
conspexit  precantes  se  suique  desiderio  tabescentes.  Ad 
ultimum  autem  iudicium  unde  Dominus  venturus  sit, 
numquid  dubium  esse  potest  ? A sinistra  in  frigoribus 
tenebrisque  septentrionum  contremiscent  improbi;  iusti 
vero  summa  cum  confidentia  a dextera  in  admirabili 
luce  consistent  atque  in  ipso  splendore  meridiei.  Sepa- 
ratione facta,  iudex  qui  apud  Deum  dexterae  filius  est 
ad  suos  qui  sunt  a parte  dextera  accedet , atque  eos  ipse 
ad  Patrem  victores  victor  adducet ; malos  contra  qui  a 
laeva  sunt,  a se  in  miserrimas  tenebras  deturbabit. 
Omnium  igitur  et  creator  Deus  est  et  iudex.  Sed  scri- 
ptura Hebraeorum  etsi  intclligi  et  explicari  potest,  ta- 
men ex  Ps.  106,  3.  probabile  videtur,  mare  verbum 
esse  unum,  quod  verum  incorruplumque  dici  possit. 

13  Thabor  et  llermon  in  nomine,  tuo  exsultabunt . 
Thabor  videtur  fuisse  mons  sanctus.  Inde  Debbora  de 
Amalecitis  Chananaeisque  victoriam  reportavit.  At  vero 
Hermon  i.  e.  montem  solis  etiam  falso  huic,  deo  sacrum 
fuisse  constat.  Hic  quidem  moleste  ferre  dicitur,  quod 
superstitione  est  turpiludineque  contaminatus.  Itaque 
montes  illi , quum  a Domino  maculis  suis  purgaren- 
tur '),  mirabilem  in  modum  laetati  ac  gavisi  sunt.  In 
nomine  tuo  exsultabunt.  In  monte  Thabor,  mulli  sunt, 
qui  Christum  clarificatum  arbitrentur.  Cuius  quidem  sen- 
tentiae auctor  videtur  esse  Eusebius,  qui  se  arbitrari 
ait,  his  in  montibus  mirabiles  illas  Salvatoris  nostri 
transfigurationes  /requentesque  moras  exstitisse  s). 


1)  Hilar.  in  Ps.  1 4,  5.  Et  nunc  quoque  edita  et  excelsa  quaeque 
montium  fanis  templis  sacrisque  maculantur. 

2)  Euseb.  in  b.  I. 

14  Tuum  brachium  cum  potentia,  firmetur  manus  Pt.  o»,  n. 
tua  et  exaltetur  dextera  tua.  Symmachus  verius:  in- 
victa manus  tua,  excelsa  dextera  tua.  Contra  Ama- 
lecitas  Domini  potentia  non  magis  ad  montem  Horeb 
quam  in  media  Asia  ostensa  est. 

,s-  Iuslitia  et  iudicium  praeparatio  sedis  tuae , 
misericordia  et  veritas  praecedent  faciem  tuam.  Sym- 
machus: fundamentum  solii  tui.  Hieronymus:  firma- 
mentum throni  tui.  ludaei  Domini  iustitiam,  Idumaei 
iudicium  experti  sunt.  Deus  iuslum  se  praebuit,  quod 
Mardochaeum  ad  regnum , Christum  ad  dexteram  suam 
extulit.  De  iustitia,  quia  ad  Patrem  vado.  Amanem 
vero  in  iudicium  adduxit.  De  iudicio , quia  princeps 
huius  mundi  iam  iudicatus  est.  Sedem  igitur  suam  in- 
ter homines  collocavit  in  iustitia  et  in  iudicio.  Praeivit 
autem  misericordia  atque  veritas.  Namque  misericordem 
sese  praestitit,  quod  filium  suum  misit  in  mundum;  ve- 
rum autem,  quod,  sicuti  promiserat,  ex  ludaeis  nasci  eum 
originemque  ducere  voluit. 

'6-  Beatus  populus  qui  scit  iubi lationem.  Domine 
in  lumine  vultus  lui  ambulabunt  17  et  in  nomine  tuo 
exsultabunt  tota  die  et  in  iustitia  tua  exaltabuntur. 

Pro  iubilationem  Symmachus  : significationem  , He- 
braeus: cantum  tubae.  Tubarum  cantu  ludaei  convoca- 
bantur ad  convivium  Mardochaicum , quod  quidem  si- 
gnum auguriumque  fuit  eucharistiae.  Beatum  igitur  eum 
populum  praedicat,  qui  Mardochaicae  potuit  coenae  esse 
particeps.  Sed  nos  quanto  beatiores,  qui  novimus  ac 
sequimur  tintinnabulorum  sonum  quae  sunt  in  tubarum 
locum  suffecta.  Pane  autem  angelorum  sumpto  vel  jubi- 
lationis vi  perspecta,  mens  efficitur  idonea  ad  cogno- 
scendam veritatem.  In  lumine  vultus  tui  ambulabunt. 
Excitatur  praeterea  in  animis  nostris  vere  divina  laetitia 
ac  voluptas,  quae  nec  verbis  potest  exprimi  et  supra  na- 

pt.ii»,  17.  turam  est.  In  nomine  luo  exsultabunt.  Gratia  autem  iu- 
stitiaque  in  dies  usque  eo  augetur,  ut  ad  vitae  aeternae 
resurrectionisque  maturitatem  perducamur.  In  iustitia 
tua  exaltabuntur. 

18  Quoniam  gloria  virtutis  eorum  tu  es  et  in  be- 
neplacito tuo  exaltabitur  cornu  nostrum.  Scythas  lu- 
daei  non  ipsi  per  se  superarunt,  nec  nos  ipsi  per  nos 
daemones;  sed  Christus  pro  nobis.  Omnis  igitur  ad  Do- 
minum nostrum  deferenda  gloria  est.  Benefica  autem 
Dei  voluntate  factum  est,  ut  cornu  i.  e.  vel  corona  vel 
rei  noster  superior  evaderet  inimicis  omnibus. 

19  Quia  Domini  est  assumptio  nostra  et  sancti  Israel 

regis  nostri.  Membrorum  convenientia  desiderare  vide- 
tur Domino  assumptio  nostra  et  sancto  Israel 

regnum.  Dominus  facta  redemptione , regnum  accepit 
aeternum.  Ac  de  ea  huius  psalmi  parte  quae  ad  no- 
stram rem  spectat , satis  diximus. 


CAPVT  QVINTVM 

PE  PSALMIS  LIBRI  QUARTI. 


PSALMVS  XCII. 

Dominus  mari  gentium  dominatur. 

Quamvis  vehementer  de  hoc  psalmo  sapienlissimi  ho- 
mines inter  se  discrepent , tamen  propter  cum  quem 
iam  saepius  diximus  ordinem  convenientiamque  tem- 
porum omnes  verum  quiddam  vidisse  confitendum  est. 
Nam  ad  Babylonicum  exsilium  eum  perlinere , plu- 
res  et  doctissimi  interpretes  dixerunt,  veluti  Paraphra- 

ites  Graecus,  Beda,  Ferrandus,  Calmelius  ').  Et  profe- 
cto cum  re  Mardochaica , quae  in  illud  temporis  spatium 
incidit,  propius  eum  coniunclum  esse,  quis  negare  po- 
test? Athanasius  autem  quae  in  eo  praedicta  sint,  de 
priore  adventu  Christi  intelligenda  putavit  3).  Atque 
hunc  quidem  quis  a veritate  aberrasse  dixerit?  Nam 
Iudaeorum  quae  per  Mardochaeum  effecta  est  conserva- 
tio non  figura  , non  imago  est  redemptionis  nostrae  ? 
lam  vero  Eusebius  non  solum  de  devictis  daemonibus, 
sed  etiam  de  ecclesiae  persecutionibus  eum  scriptum  esse 
censuit , neque  iniuria  s).  Quid  enim?  mille  annis  post 
Sacas  caesos  nonne  barbarorum  nova  irruptio  eccle- 
siam in  iddem  fere  discrimen  vocavit?  Euthymius  de- 
nique eum  de  ultimo  iudicio  accepit  4).  Qua  quidem  in 
sententia  hoc  veri  inest,  quod  divinum  iudicium,  quo 
Mardocbaicis  temporibus  Idumaei  condemnati  et  occisi 
sunt,  similitudinem  gessit  iudicii  extremi.  Haec  quidem 
de  opinionum  vel  discrepantia  vel  consensione.  Sed 
carmen  ipsum  si  considero , nescio , utrum  simplicitas 
brevitasque  orationis,  an  sententiarum  elegantia  et  cel- 
situdo magis  admiranda  sit.  Constat  enim  versibus  octo, 
ex  quibus  quattuor  primi  in  nostris  editionibus  ad 
numerum  duorum  redacti  sunt.  Poeta  eum  sibi  finem 
proposuit, ut  Deum,  fide  eius  sanclitatcque  perspecta,  lau- 
dibus exornaret.  Deum  enim  regem  se  iudicemque  prae- 
stitisse. Quum  flumina  totumque  mare  ingenti  fluctuum 
strepitu  terram  invaderent,  eum  ostendisse  dicit,  quanto 
his  ipse  esset  superior  et  quam  facile  domui  familiae 
gentique  suae  opem  ferre  salutemque  posset.  Iluius  igi- 


4)  Paraphr.  Graecus,  Beda  Ferrandus  Calmetius. 

2)  Athanasius  in  b.  ps. 

3)  Eusebius  in  h.  ps. 

4)  Euthymius. 


P«.  n. 

r>.  »*.  tur  vera  es.se  promissa  ac  fidelia,  sanctitatem  autem  so- 
lidam stabilemque  et  tum  fuisse  ait  et  fore  in  aeternum. 

'•  Dominus  re  "navit  , decorem  indutus  est.  Deus 
quem  hostes  vel  omnino  esse  vel  ludaico  populo  sub- 
venturum negaverant , suorum  se  repente  et  regem  et 
servatorem  exhibuit  suamque  sibi  auctoritatem  quam 
isti  conati  erant  detrahere  ipse  vindicavit. 

1  Indutus  est  Dominus  fortitudinem  et  praecinxit 
se.  Hic  cum  inimicis  descendit  in  proelium , fortissimo 
brachio  armatus  memorque  virtutis  suae.  * 

1 Etenim  firmavit  orbem  terrae  qui  non  commo- 
vebitur. Hieronymus  : appendit  orbem  terrae.  Quem 
dicit  orbem  terrae,  intelligi  vult  populum  ludaicum. 
Nam  terra  quum  vacillaret  seque  inclinaret,  haud  mul- 
tum abfuit,  quin  gentium  mari  submergeretur.  Sed  a 
Deo  erecta  appensa  confirmata  est.  Etenim  ut  ab  Amane 
gens  ludaica  vehementer  commota  est:  sic  gens  humana 
a daemone ; atque  altera  ad  internecionem  corporis,  al- 
tera ad  animi  mortem  paene  redacta.  At  vero  a Deo 
utraque  adiuta,  redempta,  ad  salutem  incolumitalemque 
restituta. 

2 Parata  sedes  tua  ex  tunc,  a seculo  tu  es.  Se- 
des vel  tribunal  iudicein  indicat.  Hanc  autem  iam  a 
principio  paravit , quum  aquis  sepeliret  impios,  Noen 
autem  traducere  per  ingens  illud  mare  vellet.  Simile 
quoddam  iudicium  Babylonico  tempore  habuit,  quum 
ex  immenso  mari  gentium  ludaeos  salvaret,  Idumaeos 
perderet. 

3 Elevaverunt  flumina  Domine,  elevaverunt  flumina 
vocem  suam.  Populi  perfidi  et  superstitiosi , qui  tam- 
quam fluvii  ad  paganorum  mare  decurrunt,  quum  Asiam 
inundarent , ingenti  clamore  sublato , Iudaeis  timorem 
maximum  iniecerunt. 

3-  Elevaverunt  flumina  fluctus  suos , 4-  a vocibus 

aquarum  multarum.  Hebraeus  et  Syrus:  plus  quam  p«.  «, 3. 
voces  aquarum  multarum.  Flumina  quidem  erant,  sed 
strepitum  quam  maria  ipsa  maiorem  ediderunt. 

4-  Mirabiles  elationes  maris,  mirabilis  in  altis  Do- 
minus. In  ludaeos  mare  gentium  tum  adduxit  Aman, 
in  Christianos  seculo  quinto  diabolus.  Sed  quamvis  spu- 
mantes superbique  fluctus  se  quam  plurimum  extollant, 
altior  tamen  Dominus,  qui  impetum  vimque  undarum 
domat  atque  comprimit. 

b-  Testimonia  tua  credibilia  facta  sunt  nimis,  do- 
mum tuam  decet  sanctitudo  Domine  in  longitudinem 
dierum.  Hebraeus:  Promissa  tua  fidelia  valde  domui 
tuae : permanens  sanctitas  Domini  in  longitudinem 
dierum.  Deus  se  servaturum  suos,  hostes  autem  per- 
diturum promiserat.  Quibus  promissis  quum  stetisset, 
fidelis  verus  sanctus  cognitus  est.  Vt  autem  tum  quae 
pollicitus  erat  fecit,  sic  etiam  in  extremo  tempore  im- 
plebit quae  praedixit,  fore  in  terris  pressuram  gentium 
prae  confusione  sonitus  maris  atque  fluctuum.  Stabilis 
enim  veritas  eius  et  ab  omni  immutatione  vacua  per- 
manebit usque  ad  finem  saeculi. 

PSALMVS  XCI1I. 

Oe  impiorum  poenis. 

Nonnulli  hunc  psalmum  in  magno  eorum  numero  du- 
xerunt, qui  ad  res  spectant  Babylonicas.  Nam  Athanasio 
iam  probabile  visum  est,  scriptum  eum  esse  contra  eos 
qui  primi  Hierosolyma  sustulerunt  ').  Theodorus  autem 
Heracleota,  Paraphrastes  Graecus,  Beda  multique  alii  eum 
putant  Iudaeis  potius  exsulibus  adiudicandum  ’).  Ceteri 


1)  Athanas.  in  h.  ps. 

2)  Theodor.  Heracl  Paraphr.  Graec.  Beda. 

p».  m.  vero  interprelcs  parlim  eum  de  lesu  Christo,  partim  uni- 
verse de  homine  quodam  ab  hostibus  vexato  et  afflicto 
explicarunt.  His  quidem  sententiis  comprobatis,  de  Mar- 
dochaeo  eum  deque  Christo  esse  dicimus  ac  de  eis 
poenis,  quae  sunt  ab  Idumaeis  primum,  atque  una  mundi 
aetate  post  ab  ludaeis  Romanisque  repetitae.  Neque  enim 
is  qui  per  Romanos  crimina  ludaeorum  vindicavit,  Ro- 
manorum in  Christianos  iniurias  impunitas  reliquisse 
putandus  est.  Quid  enim?  Deus  quum  Nerone  regnante, 
unam  urbis  partem,  in  qua  Christiani  habitabant,  salvam 
esse  vellet , nonne  duas  alias,  septem  dierum  incendio 
delevit?  nonne  Neronem  ipsum , postquam  annos  tres 
et  menses  sex  in  sanctos  furiose  se  gessit,  ex  urbe  eiecit 
ac  fulminibus  tempestatibusque  prosecutus  acerrimo  sup- 
plicio punivit? Sed  typica  Kstherianae  rei  significatio  ex 
prophetis  et  ex  eis  quos  iam  exposuimus  psalmis  satis  est 
perspecta.  Quocirca  nihil  est,  quod  statim  explicationem 
aggredi  impediat. 

*■  Deus  ultionum  Dominus,  Deus  ultionum  libere 
egit.  Pro  libere  egit  Hieronymus:  ostendere,  Hebraeus : 
illucesce.  Deus  vindex,  ut  lux,  ut  fulmen,  venit  cum 
nubibus  hostesque  perterritos  tempestatibus  prosternit. 

J-  Exaltare  qui  iudicas  terram  , redde  retributio- 
nem superbis.  Terra,  ut  saepius  iam  dictum  est,  fami- 
liam populumque  sanctum  significat.  Superbi  autem 
non  sunt  alii  nisi  Idumaei,  hostes  Domini. 

3-  Ysquequo  peccatores  Domine,  usquequo  peccato- 
res gloriabuntur.  Hieronymus  cum  Hebraeo:  exsulta- 
bunt. Peccatores  illi  quamdiu  erant  sanctis  superiores, 
numquam  eos  conviciis  iniuriisque  afficere  destiterunt. 

4-  Effabuntur  et  loquentur  iniquitatem  ; loquentur 
omnes  qui  operantur  iniustiliam ? Hebraeus:  eructabunt  , 
loquentur  durum  , efferent  se  omnes  qui  operantur  in- 
lustitiam.  Salis  accurate  propheta,  enumeratis  vitiis, 

inimici  quinam  sint  designat.  Sunt  enim  Hli  quidem  su-  p>.  m,«. 
perbi,  dicuntur  peccatores  , maledicta  in  Deum  , calu- 
mnias in  homines  coniiciunt  , operatores  servosque  se 
praebent  iniquitatis  , denique  sanctos  vexare  ac  tollere 
constituunt. 

5 Populum  tuum  Domine  humiliaverunt  et  here- 
ditatem tuam  vexaverunt  6 viduam  et  advenam  in- 
terfecerunt et  pupillos  occiderunt.  Hebraeus  futura : 
conterent  affligent  interficient  occident.  Vt  Iudaei  et 
proselyti,  ut  viri  ac  mulieres,  ut  ad  unum  omnes  in- 
terirent, ab  Amane  decretum  est.  Neque  Neroni  erat 
aliud  quidquam  propositum,  quam  ut  ecclesiam  funditus 
deleret . 

7 Et  dixerunt  : Non  videbit  Dominus . nec  intelliget 
Deus  Iacob.  Idumaei,  ut  etiam  ex  aliis  psalmis  constat, 
ita  sibi  persuadere  conati  sunt,  ut  non  crederent  Deo 
nota  esse  omnia.  Similiter  nostra  aetate  impii  alius  alium 
fallere  conscientiaeque  angores  reprimere  student ; sed 
frustra. 

* Inte/ligitc  insipientes  in  populo  et  stulti  aliquando 
sapite.  Hebraeus  : intelligile  ( homines ) animales  etc. 

Danda  opera  est , ut  stulti  ad  sanam  mentem  revo- 
centur. 

9 Qui  plantavit  aurem , non  audiet?  aut  qui  fin- 
xit oculum,  non  considerat?  Ex  eis  rebus,  quae  non 
possunt  ne  animalem  quidem  hominem  fugere,  adver- 
sarios convincit,  Deum  esse  cumque  scientiam  habere 
rerum  omnium.  Ex  ipso  igitur  corpore  nostro  atque 
ex  eis  rebus  quae  sub  sensus  cadunt,  creator  Deus  esse 
perspicitur. 

10-  Qui  corripit  gentes,  non  arguet  ? qui  docet  ho- 
minem scientiam?  Divina  iudicia  , quae  libris  historicis 
perscripta  sunt,  quia  cernuntur  oculis  percipiunt urque 
sensibus,  idcirco  ne  animalem  quidem  hominem  prae- 

Pi.  »»,  io.  terire  possunt.  Nam  iudicem  Deum  esse,  etiam  ab  Apo- 
stolo tamquam  dogma  ex  historia  probatum  proponi- 
tur. Quamobrem  philosophi  illi  summopere  laudandi 
sunt , qui  non  modo  ex  mundo  creato  sed  etiam  ex 
rebus  gestis  humanique  generis  historia , Deus  et  quis 
sit,  et  qualis,  et  quam  iustus  sanctusque  docere  student. 
Propheta  igitur,  quod  ab  omnibus  concedi  homini- 
bus oportet,  ponit,  et  magistrum  Deum  esse  et  iudicein 
omnium. 

11  Dominus  scit  cogitationes  hominum,  quoniam  va- 
nae sunt,  Deus  vana  hominum  superstitiosaque  inventa 
videt  et  abhorret.  Sed  ab  impiis  iam  sese  propheta 
ad  pios  sanctosque  convertit. 

**■  Beatus  homo  quem  tu  erudieris  Domine,  et  de  lege 
tua  docueris  eum.  Beatum  in  primis  Mardochaeum  esse 
censeo,  qui  ex  tantorum  tamque  acrium  dolorum  schola 
eruditus  experientiaque  doctus  evasit. 

**•  Vt  mitiges  ei  a diebus  malis,  donec  fodiatur 
peccatori  fovea.  Hebraeus:  ut  quietem  praebeas  ei  a 
diebus  mali.  Qui  sapiens  est,  is  requiescendum  sibi  in 
divina  providentia  existimat  neque  umquam  committit, 
ut  animi  tranquillitatem  perdat.  Talis  fuit  Mardochaeus, 
qui  omnia  perpessus,  hostem  tolerando  superavit. 

14  Quia  non  repellet  Dominus  plebem  suam  et  he- 
reditatem suam  non  derelinquet , Amani  paratur  fo- 
vea, daemoni  carcer  aeterni  supplicii.  Liberantur  san- 
cti, quoniam  Deum  regem  praesidemque  habent. 

1S-  Quoadusque  iustitia  convertatur  in  iudicium  et 
qui  iuxta  illam,  omnes  qui  recto  sunt  corde.  Hiero- 
nymus : quoniam  ad  iustitiam  revertetur  iudicium  . 
et  sequentur  illud  omnes  recti  corde.  Hebraeus:  quia 
iustitiam  sequitur  iudicium,  et  post  eam  (Aquila  et 
Theodotio)  omnes  recti  cordis.  Ex  iustitia  illud  mana- 
vit iudicium,  quo  iudicatus  condemnatusque  est  is,  qui 

lyrannidem  sibi  in  nos  acerbissimam  arrogavit.  Iustitiae  ■» 
autem  vestigia  ei  sequuntur  omnes,  qui,  indigno  iugo 
iilo  abiecto,  in  iustorum  numerum  translati  sunt. 

16  Quis  consurget  mihi  adversus  malignantes  aut 
quis  stabit  mecurn  adversus  operantes  iniquitatem ? Quis 
belli  socius,  quis  adiutor  fuit  Mardochaei  et  Christi? 

Nonne  torcular  calcaverunt  soli? 

17  Nisi  quia  Dominus  adiuvit  me . pau/ominus  ha- 
bitasset  in  inferno  anima  mea.  '*•  Si  dicebam:  Motus 
est  pes  meus , misericordia  tua.  Domine,  adiuvabat  me. 

Infinita  Dei  Patris  misericordia  Mardochaei  vitam  e fau- 
cibus mortis,  Christi  vero  animum  ex  ipsis  inferni  te- 
nebris eripuit. 

19-  Secundum  multitudinem  dolorummeorum  in  corde 
meo.  consolationes  tuae  laetificaverunt  animam  meam. 

Pro  dolorum  Hebraeus:  cogitationum.  Equidem  eas  cogi- 
tationes anxietates  dubitationesque  intelligo,  quae  ex  tristi 
ludaici  populi  desperataque  illa  nascebantur  conditione. 

70  Numquid  adhaeret  tibi  sedes  iniquitatis  . qui 
fingis  laborem  in  praecepto.  Deus  recte  vere  ac  summa 
cum  aequitate  iudicat.  Mardochaeum  igitur  si  in  tantum 
discrimen  venire  sivit , nonne  id  eo  fecit  consilio  , ut 
praeceptum  posteris  auguriumque  earum  iniuriarum  da- 
ret, quas  perpessurus  esset  Christus? 

J'  Captabunt  in  animam  iusti  et  sanguinem  inno- 
centem condemnabunt . Haec  a divina  iustitia  Mardo- 
chaco  abhorrere  visa  sunt.  Et  tamen  Christus  non  in- 
nocens condemnatus,  non  insons  occisus  est?  Verum 
divina  consilia,  quam  abscondita  et  quasi  involuta,  quam 
admirabilia  et  a nostris  cogitationibus  remota? 

21  ■ Et  factus  est  mihi  Dominus  in  refugium  et  Deus 
meus  in  adiutorium  spei  meae.  Deus  Mardochaeum  sem- 
per  voluit  esse  incolumem,  Christum  autem  e sepulcro 
revocavit  in  soliumque  maiestatis  extulit. 

33.  35.  £t  reddet  illis  iniquitatem  ipsorum  et  in  mali- 

tia eorum  disperdet  eos,  disperdet  illos  Dominus  Deus 
noster.  Hoc  iam  bis  vaticinium  evasisse  videtur,  quum 
a Mardochaeo  Idumaei  sublati  et  a Tito  Hierosolyma 
deleta  sunt. 


PSALMVS  XCVI. 

ludiciuin  regnumque  Dei  maximam  bonis  omnibus 
laetitiam  attulit. 

Accommodatum  hunc  psalmum  esse  ad  rem  Esthe- 
rianam,  et  ex  titulo  eius  et  ex  argumento  apparet.  Est 
enim  inscriptio  huiusmodi:  quando  terra  eius  (Domini) 
restituta  est  i.  e.  Iudaica  gens  quum  ab  Amane  paene 
evulsa  concidisset,  iudicio  auxilioque  divino  restituta  sta- 
bilita confirmata  est.  Sed  ut  psalmum  ipsum  conside- 
remus, propheta  primum  quidem,  quibus  armis  Deus, 
et  qua  maiestate  instructus  cum  hostibus  in  iudicium 
descenderit,  magnifice  docet.  Eius  nomine  et  adventu 
non  homines  solum  superstitiosos  , sed  deos  etiam  per- 
territos esse  ac  delelos.  Deinde  Sion  filiaeque  Iudae 
qualem  ex  hoc  iudicio  quantamque  laetitiam  ceperint, 
magna  cum  elegantia  exponit.  Tum  eos  qui  se  Domino 
addixerint,  ut  a viliorum  sese  turpitudine  abstineant, 
admonet , quoniam  Deum  socium  sibi  adiutoremque 
prope  fuisse  cognoverint.  Eosdem  denique,  ut  sancto 
cum  gaudio,  ut  iustis  honoribus,  ut  memori  animo  per- 
petuas Deo  gratias  persolvant,  adhortatur.  Sed  de  hoc 
praeclarissimo  carmine  quid  patres,  quid  interpretes  iu- 
dicavcrint,  audiamus.  Beda  triumphale  illud  quidem  esse 
statuit,  quod  Iudaei  patria  extorres  post  reportatam  de 
Babyloniis  victoriam  cantaverint  ').  Atque  illud  ad  eos- 


i)  Beda  ia  h.  ps. 

dem  exsules  referunt  Paraphrastes  Graecus,  Ferrandus, 
Calmetius  ').  Hieronymus  id  quidem  vaticinium  dicit 
esse  de  Christo,  qui  falsis  ementitisque  deis  sublatis, 
totum  terrarum  orbem  sub  potestatem  veri  Dei  rede- 
gerit. Athanasius  prophetae  hoc  potissimum  existimavit 
propositum  fuisse,  ut  de  salute  mundi  ac  de  omnium 
gentium  fide  caneret.  In  universum  tamen  hoc  carmen 
vel  ad  priorem  vel  ad  alterum  adventum  Domini  re- 
latum est.  Sententias  has  omnes  in  interpretatione  com- 
plectemur. 

'•  Dominus  regnavit.  Dominus  quum  improborum 
iniurias  a suis  propulsaret,  iterum  se  regem  ostendit. 

'■  Exsultet  terra,  laetentur  insulae  multae.  Terram 
continentem  insularum  multitudo  cingit.  Similiter  Mar- 
dochaico  tempore  synagogae  mullae  ex  mari  gentium 
emersae  tamquam  insulae  ludaicam  terram  circumde- 
derunt, eique  haud  mediocri  ornamento  fuerunt.  Neque 
vero  ab  illo  tempore  nostrae  aetatis  rationes  differunt. 
Vt  enim  in  mari  sunt  quaedam  insulae  habitabiles,  aquis 
salubres,  frugiferae,  stationibus  portubusque  munitae,  ut 
eis,  qui  tempestate  iactali  sunt , perfugio  esse  possint : 
sic  Deus  mundo  sub  peccatis  fluctuanti  atque  aestuanti 
synagogas  dedit  h.  e.  sanctas  ecclesias,  in  quibus  veri- 
tatis doctrina  tamquam  in  portuosarum  insularum  sta- 
tionibus asservatur,  ad  quas  perfugiunt,  qui  veritatis 
amantes  salutem  consequi  ac  Dei  iudicium  effugere  vo- 
lunt *).  Exsultat  igitur  terra,  laetantur  insulae  omnes, 
quod  Deus  regnum  in  suos  iterum  suscepit. 

5-  Nubes  et  caligo  in  circuitu  eius.  Nubes  pluvia- 
rum plenissimas  Deus  secum  adduxit , quum  primum 
in  diluvio  homines  iudicavit.  Postea  in  nubibus  et  in 


l)  Paraphr.  Graec.  Ferrandus  Calmet.  in  h.  1. 
1)  Theoph.  ad  Aut.  2,  U. 

p».  m,  i.  jgnc  apparuit,  quum  Israel  itis  legein  daret.  Babylonico 
tempore  atroces  Idumaeorum  impetus,  ut  prophetae  tra- 
dunt, tempestatibus  fulguribusque  fregit.  Martyrum  deni- 
que ultorem  Neronisque  iudicem  eum  advenisse  indutum 
nubibus  fulminibusque  armatum . a rerum  scriptoribus 
proditum  est.  In  saeculorum  autem  fine  eum  item  cum 
nubibus  coeli  praesentem  adfuturum  scimus.  Et  de  hoc 
quidem  adventu  prior  huius  psalmi  pars  est  proprie  ac- 
cipienda. Nam  antea  Deus  nubes  ac  tonitrua  misit.  Ex- 
tremo autem  tempore  ipse  venturus  est  cum  nubibus 
et  tempestate. 

5-  lustitia  et  iudirium  correctio  sedis  eius.  Iliero- 
nvmus:  firmamentum,  Hebraeus:  fundamentum.  Cf. 
Ps.  88,  15. 

s-  Ignis  ante  ipsum  praecedet  et  inflammabit  in 
circuitu  inimicos  eius,  ludex  fulguribus  in  improbos 
coniectis,  figuram  huius  mundi  incendio  delebit. 

Illuxerunt  fulgura  eius  orbi  terrae . vidit  et  com- 
mota est  terra.  Hebraeus : vidit  et  do/uit  terra.  Cf. 
Ps.  76  , 19.  Orbis  terrae  populus  ludaicus  vel  gens 
sanctorum  , qui  adventu  Domini  illustrati  ac  perterriti 
contremiscunt.  Terra  autem,  quae  proprie  dicitur,  Chri- 
sto iudice  in  terribiles  mortis  angores  adducta  treme- 
bunda horrebit.  Nam  ut  corpus  nostrum  mortem;  sic 
tota  natura  , quum  sit  in  peccati  societatem  assumpta, 
exustionem,  quae  quasi  quaedam  mortis  poena  est,  su- 
bibit. Sed  natura  ut  peccati  Adami  particeps  est,  sic  non 
expers  erit  iustitiae  Christi.  Nova  enim  terra  futura  est 
et  novum  coelum. 

■v  Montes  sicut  cera  fluxerunt  a facie  Domini;  a 
facie  Domini  omnis  terra.  Hieronymus:  omnis  terrae. 
Haec  allegorice  dicta  sunt  de  tempore  Mardochaei  et 
Christi , quum  montes  eo  honore  spoliati  sunt,  quem 
sibi  ex  deorum  fanis  arrogaverant  ; proprie  autem 

de  ultimo  iudicio , quum  montes  et  colles  ul  cera  li-  f»  m.  d, 
quefient. 

6 Annuntiaverunt  coeli  iustitiam  eius  et  viderunt 
omnes  populi  gloriam  eius.  De  coelis  iustilia  exivit , 
gloria  in  terris  cognoscitur.  Cf.  Ps.  75,  9.  88,  6. 

7-  Confundantur  omnes  qui  adorant  sculptilia  et 
qui  gloriantur  in  simulacris  suis.  Qui  falsos  deos  co- 
lunt, ei  socii  sunt  eius,  qui  in  v.  10.  peccator  nomi- 
natur. Qui  omnes  divino  iudicio  intereunt. 

7-  Adorate  eum  omnes  angeli  eius.  8 Audivit  et 
laetata  est  Sion.  Hieronymus:  adorate  eum  omnes  dii, 
Hebraeus:  subiecerunt  se  ei  omnes  dei.  Superstitiosis  ho- 
minibus deletis,  de  divino  iudicio  homines  Deo  similes 
laetantur  gaudetquc  mons  Sion.  Sed  animadvertendum 
est,  poetam  antea  dixisse:  vidit  et  commota  est  terra. 
nunc  autem:  audivit  etc.  Terra  i.  e.  populus  ludaicus, 
quum  in  media  Asia  contra  Scythas  indicium  habere- 
tur, praesens  adfuit  viditque.  Mons  Sion  contra , quae 
Susis  gesta  sunt , audivit  atque  accepit.  Etiam  mons 
Sion  ille  qui  in  coelis  est,  de  ultimo  iudicio  audiet  gau- 
dioque complebitur. 

8-  Et  exaltaverunt  filiae  ludae  propter  iudicia  tua 
Domine.  Vt  fdias  ludae  dicamus  urbes  ludaeae  tunc 
temporis  vastatas  et  dirutas,  quum  membrorum  conve- 
nientia tum  aequabilitas  sententiarum  postulare  videtur. 

9-  Quoniam  tu  Dominus  altissimus  super  omnem  ter- 
ram, nimis  exaltatus  es  super  omnes  deos.  Deus  se 
altissimum  summumque  Dominum  esse  ostendit,  quum 
e medio  tolleret  Idumaeos  inventores  deorum  omnium. 
Amplitudo  autem  eius  plurimum  etiam  ad  gloriam  mon- 
tis Sion  populique  ludaici  magnificentiam  valuit. 

,0-  Qui  diligitis  Dominum  odite  malum  , custodit 
Dominus  animas  sanctorum  suorum,  de  manu  pecca- 
toris liberabit  eos.  Peccator  intelligendus  est  vel  Aman 

p».  *>,  io.  vel  diabolus.  Suos  Deus  eripuit  per  Mardocliaeum  et  Chri- 
stum de  manu  ferroque  peccatoris.  Quamobrem  quid 
tam  aequum  quam  grati  animi  causa  Deum  diligere  ac 
vitia  fugere? 

"•  [mx  orta  est  iusto  et  rectis  corde  laetitia.  Cf. 
Eslh.  8.  16.  ludaeis  autem  nova  lux  oriri  visa  est 
gaudium  honor  et  tripudium.  Mardochaeo  nova  orta 
lux  est,  quum  ex  moerore  squaloreque  ad  honores  il- 
lustrissimos efferretur,  Christo  autem,  quum  ex  inferni 
tenebris  ereptus  immortalitatis  gloria  indueretur.  Si- 
mul et  ludaeis  et  Christianis  aeterna  nata  laetitia  est. 

Laetamini  iusli  in  Domino  et  confitemini  me- 
moriae sanctificationis  eius.  Sanctificationis  nostrae  me- 
moriam ut  ludaei  in  coena  Mardochaica,  sic  nos  in  sa- 
crificio eucharistico  recolimus. 

PSALMVS  XCVIII. 

De  Dei  iudicio  et  regoo. 

Plurimum  me  et  utilitatis  ex  hoc  carmine  et  delectatio- 
nis cepisse  fateor,  etiamsi  haud  scio  an  mihi  verendum 
sit,  ne  eis  qui  ab  typica  sive  prophetica  interpretandi 
ratione  abhorrent  vel  nimius  vel  etiam  ineptus  esse  vi- 
dear. Nam  in  solitudinis  schola  istorum  iam  de  me  iu- 
dicia  nihil  prorsus  curare  didici,  neque  umquam  mihi 
aut  eorum  studium  appetendum  aut  fugiendam  iram  ar- 
bitrabor. Nam  quamvis  velimus  prodesse  omnibus:  ta- 
men intelligimus  nostra  non  posse  nec  probata  esse 
nec  iucunda  nisi  eis , qui  die  et  nocte  in  divina  lege 
meditanda  versari  voluerint.  Quod  autem  magnam  mihi 
laetitiam  attulit  dictum  illud  est : Moyses  ct  Aaron  in 
sacerdotibus  eius  et  Samuel  inter  eos  qui  invocant 
nomen  eius ; quod  quidem  interpretibus  natu  minoribus 
visum  est  multis  difficultatibus  implicatum.  Sed  id  non 

modo  non  obscurum  esi,  sed  plurimum  eliam  rei  Eslhe-  »* 
rianae  lucis  splendorisque  affert.  Nam  verbis  illis  de- 
signati sunt  homines  tres,  qui  in  captivitate  ex  ludaeis 
omnibus  inaxime  excelluerunt;  neque  illi  quidem  solum, 
verum  etiam  ei , qui  illorum  postea  partes  susceperunt. 

Sed  videamus  de  veterum  auctorum  sententiis.  Plerique 
ct  sanctissimi  interpretes  hoc  carmen  vaticinium  dicunt 
esse  de  regno  Christi.  Sed  Deus  ea  quae  ad  nostram 
redemptionem  pertinent  Iudaeos  figuris  et  experientia 
[Mitius  quam  praeceptis  docere , nobis  autem  re  ipsa 
ante  oculos  ponere  quam  verbis  exprimere  maluit. 
Verumtamen  ut  rerum  memoriam  integram  servaret , 
rem  Mardochaicain  hoc  carmine  ita  a propheta  exponi 
voluit,  ut  et  ludaei  ex  ea  redemptionem  potuerint  per- 
spicere et  nos  ultimum  iudicium  cognoscere  possimus  '). 
Neque  vero  si  hunc  psalmum  ad  rem  Mardochaicam 
retulerimus,  a veterum  auctoritate  discedemus.  Nam  in- 
terpretes qui  fuerunt  maxime  historiae  studiosi,  utTheo- 
doretus  lleda  Paraphrastes  Graecus  alii,  eum  de  ea  vi- 
ctoria esse  existimarunt , quam  exsules  de  Babyloniis  as- 
secuti sint  *).  Eiusmodi  autem  victoria  nulla  fuit  nisi 
Mardochaica.  Sed  omnino,  similitudine  cognationeque 
sententiarum  considerata,  illum  et  ab  eodem  poeta , a 
quo  mulli  ex  superioribus,  et  eadem  de  re  scriptum 
iudicabimus. 


1)  S.  Augustinus  ex  historia  prophetas  dicit  velamen  mysterio- 
rum assumpsisse,  quod  auferatur,  si  ad  Christum  transitum  feceri- 
mus; veluti  ad  Ps.  7,  t:  Sed  quoniam  non  ipsa  historia  in  hoc  psalmo 
consideranda  est,  de  qua  propheta  mysteriorum  velamen  assumpsit. 
In  eadem  sententia  fuit  S.  Chrysostomus  in  Ps.  44,  3:  Prophetiae 
est,  partes  aliquas  ( vitae.  Christi  et  redemptionis  t sumere  et  de 
eis  disserere.  Et  ideo  prophetae  quoque  hoc  ubique  faciunt.  .\am 
pauca  quaedam  quae  ad  historiam  pertinent,  iniicientes  et  adum- 
brantes recedunt. 

2)  Theodoretus  Beda  Paraphrastes  Graecus  Calmet.  in  h.  ps. 

Pol.  II.  24 

p*.  #»,  i.  *•  Dominus  regnavit,  irascantur  populi,  qui  sedet 
super  Cherubim  moveatur  terra.  Quod  super  Cheru- 
bim  Dominus  sedere  dicitur,  spectare  quidam  ad  arcam 
putarunt.  Qua  quidem  in  re  quam  vehementer  errave- 
runt? Quis  enim  est,  quin  videat  hoc  non  ad  arcam 
quam  Cherubim  velabant  alis,  sed  ad  visionem  Ezechielis 
pertinere?  Adveniente  Domino,  ex  poenarum  metu  con- 
tremiscunt ei  qui  alibi  enumerati  sunt  populi ; terra 
autem  i.  e.  populus  sanctus  movebitur  pietate  reverentia 
religione. 

i-  Dominus  in  Sion  magnus  et  excelsus  super  om- 
nes populos.  Eum  qui  ante  templum  deletum  sedem 
suam  in  Sion  constituerat,  Dominum  magnum  praedicat 
eumdemque  in  certamine  dicit  superiorem  fuisse  popu- 
lis omnibus. 

s-  Confiteantur  nomini  tuo  magno,  quoniam  ter- 
ribile et  sanctum  est.  Occisis  Idumaeis , nomen  divi- 
num non  in  Iudaeis  solum  sed  in  gentibus  etiam  ma- 
gnum gloriosumque  effectum  ; terribile  hoc  quidem 
inimicis,  sanctum  vero  Iudaeis  visum  est. 

4-  Et  honor  regis  iudicium  diligit,  tu  parasti  di- 
rectiones, iudicium  et  iustitiam  in  lacob  tu  fecisti.  Hie- 
ronymus: imperium  regis,  Hebraeus:  robur  regis,  ut 
nos  dicimus:  maieslas.  Assuerum  quum  Amanis  litteras 
rescinderet , iustitiac  iudiciique  amantem  fuisse,  pro- 
pheta libenter  confitetur.  Attamen  Deum  dicit  esse  ipsum, 
qui  iusla  et  aequa  paraverit,  qui  ipsum  vocaverit  ad 
salutem , Idumaeos  homines  iniurios  ad  perniciem. 

5 Exaltate  Dominum  Deum  nostrum  et  adorate 
scabellum  pedum  eius,  quoniam  sanctum  est.  Hiero- 
nymus: quia  sanctus  est.  Domini  scabellum  mons  di- 
citur Sion  et  terra  sancta.  Non  terram  adorare  ipsam, 
sed  ad  terram  conversi  adorare  iubentur  (Hebr.  ad 
scabellum). 

<*■  Moyses  et  Aaron  in  sacerdotibus  eius  et  Saniue!  p,.  »8, «. 
inter  eos  qui  invocant  nomen  eius.  Moyses  et  Aaron  in 
Ps.  76.  duces  populi  fuisse  Babylonico  tempore  dicun- 
tur. Deduxisti  sicut  oves  populum  tuum  in  manu  Moysis 
et  Aaron.  Hoc  autem  loco  ambo  vocantur  sacerdotes.  Et 
re  quidem  accuratius  considerata,  tres  illi:  Moyses  Mar- 
dochaeus  Christus  iddem  obtinuerunt  sacerdotium ; duo 
quidem  primi  typicum,  tertius  verum  et  proprium.  Nam 
Moyses  nonne  se  ipsum,  ut  ita  dicam,  victimam  prae- 
buit, utludaeoscx  ira  furiisque  divinis  salvos  reciperet? 
quum  illos  Dominus  delere  novamque  gentem  ex  ipso 
creare  vellet.  At  hic  lacrimis  admonitionibus  supplica- 
tionibusque tandem  Deo  superior  ac  fortior  evasit  effe- 
citque,  ut  ille  consilium  suum  prorsus  immutaret,  ld- 
dem  Paschalia  sacrihcia  instituit , eucharistiae  signa  et 
auguria,  eaque  in  gratam  fieri  redemptionis  memoriam 
iussit.  Omnino  similis  est  ratio  sacerdotii  Mardochaici. 

Quid  enim?  Mardochaeus  ut  populum  servaret,  non  vi- 
tam suam  extremo  periculo  acerbissimoque  crucis  sup- 
plicio obiecit?  non  cruci  ipse  typice  affixus,  populum 
ex  Amanis  laqueo  eripuit?  nonne  sacrificium  novum 
esse  voluit  incruentum  et  a ceteris  diversum?  convi- 
vium laetum  quod  ubique  terrarum  offerretur?  augu- 
rium communionis,  ne  ex  eorum  qui  servati  essent 
mentibus  huius  tanti  beneficii  memoria  utnquam  exci- 
deret? In  Moyse  et  Mardochaeo  similitudinem  vidimus, 
in  Christo  veritatem  reperiemus.  Nam  Christus  admi- 
rabilis ille  sacerdos  nonne  tanta  in  nos  caritate  exarsit, 
ut  vere  se  offerret  , vere  se  hostiam  nobis  cibumque 
dare  vellet?  Atque  hoc  sacerdotii  genus  omne  aliterne 
ab  Aarouiano  differt,  quam  Melchisedech  ab  Abrahamo? 
Melchisedech  nec  ex  circumcisione  nec  ex  Abrahami  se- 
mine erat,  et  tamen  multo  superior.  Moyses,  licet  ne- 
que ex  legitimis  sacerdotibus  neque  ex  filiis  Aaron 


Digitized  by  Google 


— 372  — 


p«.  os,  o.  fueril,  tamen  fratre  ut  natu  minor  sie  sacerdotio  maior 
fuit.  Mardochaeus  nec  ex  Levilis  nec  ex  Aaronitis  or- 
tus, sacerdotali  tamen  dignitate  illos  ipsos  anteivit.  Chri- 
stus non  ex  sacerdotum  genere  natus,  summus  tamen 
pontifex  et  est  et  erit  in  aeternum.  At  vero  sacerdoti 
Melchisedecli  testimonium  perhibuit  Abrahamus,  quum 
illi  daret  decimas ; similiter  Moysi  Aaron,  quum  ab  illo 
munus  sacerdotale  legesque  acciperet;  item  Mardochaeo 
Ezechiel  sacerdos,  quum  de  illius  convivio  festoque  die 
vaticinaretur;  denique  Ioannes  Bapt.  testimonium  de- 
dit Christo.  Atque  hi  quidem  omnes  qui  testes  sunt 
natu  erant  maiores,  quam  ei  de  quibus  sunt  testati.  Ex 
Abrahamo  autem  genitus  est  Aaron,  ex  Aarone  Ezechiel 
atque  Ioannes  Baptista.  Sed  haec  quidem  breviter  ex- 
posita sint.  Mardochaeus  igitur  qui  Christi  locum  tenuit, 
Moysis  nomine  nuncupatur;  Ezechiel,  qui  loannis  Bapti- 
stae partes  similitudinesque  gessit , sub  Aaronis  nomine 
latet.  Iam  restat,  ut  de  Samuele  quaerendum  sit.  In  eo- 
rum numero,  qui  in  Babylonico  exsilio  sapientia  san- 
ctilatisque  gloria  floruerunt,  tertius  erat  Danicl.  Is  ex 
regali  Davidis  genere  oriundus  a Chaldaeorum  rege  in 
exsilium  delatus  coactus  est  ut  eunuchus  fieret.  Quum 
Susaunam  ex  impiorum  manibus  eriperet,  dignus  in- 
ventus est,  qui  iudex  Dei,  id  enim  nomen  valet,  ap- 
pellaretur. Imperio  autem  a Chaldaeis  ad  Medos  trans- 
lato, is  quoque  in  Assueri  potestatem  venit.  Nam  Athach 
ille,  qui  Estherae  a rege  est  eunuchus  datus,  Danielem 
eum  fuisse  prophetam,  a ludaeis  memoriae  traditum  esi. 
Idem  quum  celeri  Iudaei  in  patriam  redirent , in  Ba- 
bylonia senex  remansit.  Vaticinatus  est  autem  dc  ad- 
ventu Christi,  numeris  adieclis  accuratissimis,  et  de 
quattuor  populorum  in  imperio  successione.  Ilie  autem 
tam  singularis  homo  hoc  loco  appellatur  Samuel,  quo- 
niam eorum  uterque  ex  tribu  Inda  natus  receptus  est 

in  prophetarum  numero  ■).  Sed  vices  Daniel  si  milii  udi-  p*.  h,  t. 
nesque  gessit  loannis  Apostoli.  Nam,  ut  alia  omittam, 
loannes  Evangelista , siculi  accurate  et  subtiliter  inve- 
stigavit G.  C.  Mayer,  ex  genere  natus  est  Davidico  ’). 

Sed  propter  regnum  coelorum  quum  seipsum  castras- 
set,  eo  honore  dignus  existimatus  est,  ut,  quemadmo- 
dum Danieli  feminarum  omnium  pulcherrima  Eslhera, 
sic  huic  Maria  quae  eadem  et  mater  fuit  et  virgo  commit- 
teretur. Hic  praeterea  Romae  Danielis  subivit  martyrium. 

Sed  e crudelium  beluarum  faucibus  mirabiliter  ereptus 
vaticinia  scripsit,  verissimis  numeris  additis,  de  imperio 
Romano,  de  Gog,  de  Magog,  de  variis  sanctorum  vi- 
cissitudinibus. Quum  iam  ante  Hierosolyma  eversa  celeri 
apostoli  omnes  in  coelestem  patriam  vocati  essent,  hic  so- 
lus , ut  Daniel  , in  exsilio  remansit , donec  Dominus 
Romanos  ludaeosque  indicatum  veniret. 

6-  Invocabant  Dominum  et  ipse  exaudiebat  eos  7-  in 
columna  nubis  loquebatur  ad  eos.  Mardochaeus  igitur 
et  Ezechiel  et  Daniel  Dominum  obsecrarunt,  ut  popu- 
lum suum  qua  virtute  ex  Pharaonis  manibus  liberas- 
se!, eadem  ex  Amanis  iniuriis  vindicaret. 

7-  Custodiebant  testimonia  eius  et  praeceptum  quod 


1)  Plerique  Samuelem  ortum  putant  ex  Levi,  falsa  in  Parali,  li- 
bris scriptura  decepti.  Samuelis  genealogia  haec  est:  Samuel,  F.lcana 
leroliam  Eliu  Thohu  Suph  Hur  (Ephrata,  Aram)  Erron  Pliares  luda 
(I.  Regg.  I,  l .).  Samuel  a luda  nonus  erat,  David  decimus.  Luc.  3,  31 
Mth.  t,  3.  Genealogiam  autem  Samuelis,  quae  est  in  I.  Parali.  6, 33. 
interpositam  esse  facile  patebit.  Ttam  Sadoc  Davidis  aequalis  a Levi 
erat  decimus  tertius  (I.  Parali.  G,  8.;;  Asaph.  qui  Davide  regnante  fuit, 
decimus  quartus  (1.  c.  39.);  Ethan  qui  eodem  tempore  vixit , item  de- 
cimus tertius  (ii.);  Heman  autem, .qui  etiam  Davidis  aequalis  fuit, 
quomodo  a Levi  vicesimus  primus  esse  potest  (Ibid.  33)?  tlaec  tanta 
differentia  num  aliunde  nata  est  quam  quod  illius  genealogiae  sunt 
Samuelis  maioramque  eius  nomina  interposita? 

2)  G.  C.  Mayer.  Die  Aechtheit  des  Evangeliums  narh  tobannes. 

pi.  m,  7.  dedit  illis.  Dominus  praecepil,  ne  ex  Idumaeorum  bo- 
nis omnino  quid  appelerenl  neve  ex  eis  populum  prae- 
dam agere  paterenlur. 

H Domine  Deus  noster  tu  exaudiebas  eos.  Deus 
quum  nullos  umquam  supplices  repudiavit,  tum  tam 
sanctorum  hominum  preces  audivit. 

*•  Deus  tu  propitius  fuisti  eis  et  ulciscens  in  om- 
nes adinventiones  eorum.  Hebraeus:  perdens  fuisti  pro 
eis  et  vindicans  elc.  Eodem  modo  Syrus:  ultor  fuisti  pro 
eis.  repende  illis  iuxta  opera  eorum.  Deus  sanctorum 
preces  quam  sibi  gratae  fuerint  re  ipsa  ostendit.  Nam 
ut  eas  iniurias,  quas  impii  in  ludaeos  machinati  erant , 
ulcisceretur,  vindex  iudexque  eorum  exstitit. 

9 Exaltate  Dominum  Deum  nostrum  et  adorate 
in  monte  sancto  eius,  quoniam  ■ sanctus  Dominus  Deus 
noster.  Hebraeus  ut  supra:  adorate  ad  scabellum,  sic 
hoc  loco  : ad  montem.  Iudaei  exsules  ad  occidentem 
vel  ad  montem  Sion  conversi  Deum  orare  atque  obse- 
crare solebant.  Nos  quoque 'in  antiquis  basilicis  sacra 
facimus  conversi  ad  occidentem,  unde  eum  exsperta- 
mus,  qui  ascendet  super  occasum. 

PSALMVS  Cl. 

De  Christi  angoribus  vaticinium  ex  re  Mardochaica  petitum. 

A Babylonico  tempore  hunc  psalmum  disiungere  ne- 
que per  versus  14.  ss.  licet  neque  per  auctoritatem  do- 
ctissimorum interpretum. Nam  AthanasiusEusebiusTheo- 
doretus  Beda  permultique  alii  eum  exsulis  cuiusdam 
hominis  personae  attribuunt  >).  Sed  si  voluerimus  ac- 


ti Athanas:  Qui  pauper  secundum  Deum  est  i.  e.  prophetarum 
chorus  repletus  dolore  ob  prioris  populi  excidium  etc.  Eusebius  ad  v.  7: 

curatius  inquirere  . a persona  Mardochaei  haud  qua-  p« 
quam  eum  alienum  esse  videbimus.  Nam  illustris  illa 
afflicti  pauperisque  descriptio . quae  in  prima  parte  1-13. 
invenitur,  nonne  ea  tota  ex  Mardochaicis  doloribus  de- 
prompta ac  contexta  est?  Praeterea  pauper  ille,  ut  apud 
prophetas  Mardochaeus , vinctus  vocatur , Iudaei  vero 
Amani  venditi  filii  mortis.  Omnino  autem  tanta  huius 
est  cum  ceteris  de  quibus  diximus  psalmis  cognatio  ac 
sententiarum  coniunctio , ut  segregari  ab  eis  nullo  pa- 
cto possit.- Sed  ut  res  Mardochaica  figura,  ita  hic  psal- 
mus vaticinium  est  quod  spectat  ad  Iesum  Christum. 
Quod  quidem  et  titulus  significat  ')  et  Augustini  Gre- 
gorii  aliorumque  testimonia  confirmant,  qui  de  Christo 
hoc  carmen  acceperunt.  Quae  igitur  de  Mardochaei  do- 
loribus et  de  aedificando  templo  sunt  dicta,  ea  ad  Iesum 
Christum  et  ad  condendam  ecclesiam  transferemus. 

5-  Domine  exaudi  orationem  meam  et  clamor  meus 
ad  te  veniat.  5-  Non  avertas  faciem  tuam  a me,  in  qua- 
cumque die  tribulor,  inclina  ad  me  aurem  luam,  in 
quacumque  die  invocavero  te,  velociter  exaudi  me.  Do- 
lorum angusliarumquc  dies  pro  sabbatum  fuit,  quum  Do- 
minus ab  hora  tertia  usque  ad  vesperam  in  cruce  pen- 
debat ; de  quo  die  proprie  possunt  prophetae  verba 
intclligi. 

4-  Quia  defecerunt  sicut  fumus  dies  mei,  et  ossa  mea 
sicut  cremium  aruerunt.  Hieronymus : ossa  mea  sicut 
frixa  contabuerunt , Hebraeus:  ossa  mea  sicut  focus 


Declarat  gentis  vastitatem  et  solitudinem , talem  videlicet , ut  unus 
tantum  vel  duo  aut  pauci  admodum  remanerent,  qualis  erat  tereinias 
aut  Baroch  aut  si  quis  alius  ex  eis  qui  tunc  relicti  sunt  ex  quorum 
persona  haec  dicuntur.  Theodoretus  Beda  Kuthymius  Paraphrastes 
Graecus  etc. 

t)  Inscriptio  haec  est:  oratio  afflicti,  quando  deficiet  angore  et 
coram  Domino  effundet  precem  suam. 

Pi.  ioi,  exusta  sunt.  Christus  corroborata  aetate  atque  in  ipso 
medio  vitae  cursu  erat , quum  ab  hostibus  abreptus 
necatusque  est.  Itaque  dies  eius,  extincto  vitae  igne,  de- 
fecerunt. ut  fumus,  et  ossa  omni  vigore  privata  reli- 
cta sunt  ut  cinis  ignisque  consumptus. 

5 Percussus  sum  ut  /oenum  et  aruit  cor  meum , 
quia  oblitus  sum  comedere  panem  meum.  Mardochaei 
vita  quum  Amanis  litteris  tum  praecipue  nequissimo 
illo  amicorum  consilio  praecisa.  A pane  sese  ille  qui- 
dem per  dies  tres  abstinuit. 

fl-  A coce  gemitus  mei  adhaesit  os  meum  carni  meae. 
Moerore  fletuque  ita  confectus  est,  ut  ossa  inter  se  dis- 
soluta non  aliter  nisi  vinculis  carnis  cohaerere  vide- 
rentur. 

’•  Similis  factus  sum  pellicano  solitudinis . factus 
sum  sicut  nycticorax  in  domicilio.  8-  Vigilavi  et  factus 
sum  sicut  passer  solitarius  in  tecto.  Pro  nycticorax 
Hieronymus:  bubo,  et  avis  pro  passer.  Christus,  ut  ab 
hostibus  comprehenditur,  slatim  est  ab  omnibus  amicis 
derelictus  cf.  Ps.  87 , 9.  Quod  de  vigilando  dicit , id 
quum  de  aliis  temporibus  est  tum  maxime  de  postrema 
nocte  intclligendum , quam  ab  hostibus  vexatus  illu- 
susque  transegit. 

9 Tota  die  exprobrabant  mihi  inimici  mei  et  qui 
laudabant  me , adversum  me  iurabant.  Pro  qui  lau- 
dabant me  Hieronymus:  exsultantes , Hebraeus  : in- 
sanientes in  me.  Pharisaei  Christum  crucifixum  per 
totum  diem  dira  contumelia  verborum  conviciisque  af- 
fecerunt. 

in-  Quia  cinerem  tamquam  panem  manducabam 
et  poturn  meum  cum  fletu  miscebam.  Haec  de  Mardo- 
chaeo,  qui  per  supplicationum  dies  sordidatus,  indu- 
tus sacco  humique  prostratus  ab  omni  cibo  potuque 
abstinuit.  Christus  quoque  cinerem  pro  pane  mandu- 

casse  idcirco  inlelligitur,  quia  maledictum  subivit  illud,  p».  mi, 
quod  in  serpentem  erat  ab  initio  pronuntiatum. 

11  ■ A facie  irae  et  indignationis  tuae,  quia  ele- 
vans allisisti  me.  Ira  indignatioque  divina  a nobis  est 
in  Christum  translata.  Illud  elevare  vel  ad  confirma- 
tam aetatem  perducere  significat  vel  in  crucem  tollere. 

,5-  Dies  mei  sicut  umbra  declinaverunt  et  ego  si- 
cut J 'oenum  arui.  Exitus  vitae  cum  vespera  diei  haud 
ineleganter  comparatur. 

,s-  Tu  autem  Domine  in  aeternum  permanes  et  me- 
moriale tuum  in  generationem  et  generationem.  Aegroti 
quum  mortem  appropinquare  sentiant,  solem  sempiter- 
nos fere  cursus  perficere,  naturamque  maxima  praedi- 
tam diuturnitate  dicunt,  quum  e contrario  corpus  suum, 
quae  naturae  pars  sit  nobilissima . mori  ac  corrumpi 
queruntur.  Similiter  Mardochacus , tu  Domine,  inquit, 
aeternus  es  et  commemoratio  tua  perpetua  ; mihi  vero 
quem  luas  gerere  partes  voluisti , tam  brevem  vitam 
concedis. 

14  Tu  exsurgens  misereberis  Sion  , quia  tempus  mi- 
serendi eius,  quia  venit  tempus.  Hebraeus:  quia  venit 
tempus  statutum.  Templi  Deus  montisque  Sion  miser- 
tus est,  quum  altare  restaurari  iussit.  Templum  autem 
ecclesiam  significat.  Ecclesiae  consuluit,  quum  misso 
Spiritu  sancto , eam  tamquam  domum  templumque 
condidit.  Aedificatum  est  autem  altare  quadraginta  octo 
annis  post  Mardochaeum  liberatum.  Effusus  est  Spiri- 
tus sanctus  totidem  diebus  post  Christum  suscitatum. 

Annus  pro  die  imputabitur  ■).  Scriptus  igitur  hic  psal- 
mus videtur  brevi  ante  reditum. 

15  Quoniam  placuerunt  servis  tuis  lapides  eius  et  ter- 
rae eius  miserebuntur,  ludaei  sanctos  habuerunt  lapides 


I)  Pium.  II,  34.  cf.  F.zecli.  4,  fi 

r*.  ioi,  i»,  pulveresque  Sion,  quoniam  antea  ad  Dei  templum  per- 
tinuerant. Vt  ab  aedificatione  Sion  ad  constitutionem 
ecclesiae  venimus,  sic  ab  ecclesia  ad  eam  progredi  ci- 
vitatem debemus,  quae  futura  est  post  resurrectionem. 
Sed  ut  ludaeis  tunc  lapides  templi,  sic  nunc  ossa  nobis 
pulveresque  sanctorum  videntur  colenda  ac  veneranda, 
quoniam  corporis  sanctorum  i.  e.  templi  Spiritus  divini 
reliquiae  sunt. 

,6-  Et  timebunt  gentes  nomen  tuum  Domine,  et  omnes 
reges  terrae  gloriam  tuam.  lam  Mardocliaico  tempore 
multi  ex  gentibus  ludaicas  ceremonias  sectari,  nonnulli 
etiam  ex  Chaldaeorum  Medorum  Persarumque  regibus 
nomen  divinum  timere  coeperunt.  Paulo  post  Christum 
suscitatum  in  ecclesiam  receptae  sunt  gentes.  Post  extre- 
mum iudicium , qui  ex  gentibus  legem  naturae  secuti 
fuerint,  ad  familiam  Dei  assumentur. 

'7-  Quia  aedificavit  Dominus  Sion  et  videbitur  in 
gloria  sua.  Aedificavit  Deus  Sion  post  reditum , ec- 
clesiam condidit  post  Christi  assumptionem,  civitatem 
coelestem  post  omnium  resurrectionem  fundabit ; et  tum 
ostendetur  Christus  in  gloria  sua. 

19  Respexit  in  orationem  humilium  et  non  spre- 
vit precem  eorum.  Hebraeus:  orationem  solitarii.  Qui 
solitarius,  qui  inops  pauper  derelictusque  dicitur,  is 
est  qui  antea  commemorabatur  vel  Mardochaeus  vel 
Christus.  Prior  ille  atque  Eslhera  solitarii  vocantur  in 
Ps.  67.  7.  De  Estheriana  solitudine  Ioannes  in  Apoc. 
12,  6.  Et  mulier  fugit  in  solitudinem  , ubi  habebat 
$ locum  paratum  a Deo. 

,9-  Scribantur  haec  in  generatione  altera,  et  po- 
pulus qui  creabitur  laudabit  Dominum.  Creare  valet 
iddem,  quod  vel  redimere  vel  regenerare.  Propheta  au- 
tem scribi  vult  ea,  quae  sequuntur. 

50  Quia  prospexit  de  excelso  sancto  suo,  Dominus 

de  caelo  in  terram  adspexit.  Adspicere  habet  hanc  vim,  p*.  ioi.m 
ut  propitium  esse,  gratiamque  tribuere  significet.  Chri- 
stus qui  paulo  ante  patrem,  ne  faciem  suam  averteret, 
oravit,  nunc  impetrasse  se  quod  voluerit  confitetur. 

21  Vt  audiret  gemitus  compeditorum  et  solveret  fi- 
lios interemptorum.  Hebraeus:  gemitus  vincti,  filios  mor- 
tis. Qui  vinctus  dicitur  Christus  est  cruci  affixus.  Huius 
Deus  Pater  supplicationes  audivit,  sacrificiumque  susce- 
pit. Qui  filii  mortis  appellantur  , numquid  alii  sunt 
quam  nos  vel  capitis  damnati,  vel  servi  eius  qui  mortis 
potestatem  habuit2 

Vt  annuntient  in  Sion  nomen  Domini  et  laudem 
eius  in  lerusalem.  Nomen  eius  psalmis  celebramus  in 
ecclesia,  celebraturi  sumus  in  coelestibus  Hierosolymis. 

23-  In  conveniendo  populos  in  unum  et  reges  ut  ser- 
viant Domino.  A lectoribus  ea  velim  assumi,  quae  su- 
pra dicta  sunt  de  conversione  gentium. 

24  • llespondit  ei  in  via  virtutis  suae,  paucitatem 
dierum  meorum  nuntia  mihi.  Hieronymus  cum  Hebraeo: 

Afflixit  in  via  fortitudinem  meam  , abbreviavit  dies 
meos.  Christus  confirmata  aetate  necatus. 

M-  Se  revoces  me  in  dimidio  dierum  meorum,  in 
generationem  et  generationem  anni  lui.  Hieronymus 
et  Hebraeus : Dicam  , ne  rapias  me  in  medio.  Oratio 
est  Mardochaei  ad  Christum,  ad  quem  haec  ipsa  verba 
a s.  Paulo  revocata  sunt  '). 

26  Initio  tu  Domine  terram  fundasti,  et  opera  ma- 
nuum tuarum  sunt  coeli.  Filio  idcirco  hoc  loco  creatio 
adseribitur,  quoniam  per  eum  facta  sunt  omnia. 

27  Ipsi  peribunt,  tu  autem  permanes.  Huius  mundi 
figura  peribit.  Christus  autem , quia  corpus  habet  glo- 


l)  Hebr.  i,  io. 

r».  lui. «.  rificatum  , etiam  secundum  carnem  a naturae  legibus 
exceptus  est. 

,7-  Et  omnes  sicut  vestimentum  veterascent  et  sicut 
opertorium  mutabis  cos  et  mutabuntur.  In  sacculorum 
fine  natura  haudquaquam  ad  nihilum  redigetur.  Sunt 
enim  naturae  partes  glorificata  corpora  et  Christi  et 
nostra.  Futurum  est  enim,  testante  Apostolo,  ut  etiam 
natura  resurrectionis  socia,  gloriae  Christi  particeps  ac 
nostra  in  laudando  Deo  adiutrix  sit. 

58-  Tu  autem  ipse  es  . et  anni  tui  non  deficient. 
Corpus  Christi  divina  iam  immortalitate  praeditum. 

Filii  servorum  tuoruni  habitabunt  et  semen  eo- 
rum in  saeculum  dirigetur.  Hieronymus  et  Hebraeus: 
et  semen  eorum  ante  faciem  tuam  perseverabit . Qui  vo- 
cantur filii,  intelligcndi  sunt  ei  ludaci.qui  a tempore 
Babylonico  usque  ad  Christum  vixerunt;  semen  autem 
illi  sancti  sunt,  qui  a Christo  usque  ad  finem  saeculi  na- 
scuntur. Nam  nos  terrae  sanctae  incolae  divina  semper 
gubernatione  gaudemus. 

CAPVT  SEXTVM 

l)E  PSALMIS  I.IDRI  QUINTI. 


SPALMVS  CVI. 

De  Iudaeorum  periculo  et  salute. 

(Quaedam  in  hoc  psalmo  vox  est , quam  qui  ad  Pa- 
laestinensium dicendi  consuetudinem  perpenderit,  non 
poterit  dubitare,  utrum  in  Babylonia  hic  psalmus,  an 
in  Iudaea  conscriptus  sil.  Nam  Israelilae  quum  mare 
ad  occasum  versus  attingerent  , pro  occidente  simpli- 
citer mare  dicere  solebant.  At  vero  in  Susianam,  in  Ba- 

byloniamque  ducli , necessario  ab  hoc  loquendi  more  p».  io«. 
discesserunt.  Nam  quum  inde  meridiem  versus  ad  mare 
spectarent,  meridiem  mare  vocabant,  non  occidentem. 

Atqui  mare  verbum  in  hoc  carmine  habet  hanc  vim, 
ut  meridiem  partemque  declaret  australem.  Congregavit 
eos  a solis  ortu  et  occasu,  ab  aquilone  et  mari.  Ea-* 
dem  huius  verbi  ratio  est  in  Ps.  88.  ubi  illud  partes 
austri  indicat  aquiloni  contrarias.  Aquilonem  ct  mare 
tu  creasti.  Sed  Judaei  quamquam  etiam  in  Palaestina 
meridiem  appellare  mare  poterant  '),  tamen  naturam 
rerum  ita  sunt  secuti,  ut  non  meridiem  sed  occidentem 
verbo  illo  simpliciter  exprimerent.  Quae  quum  ita  sint, 
huius  psalmi  scriptor  in  exsulum  numero  ducendus 
est.  Sed  quod  ex  illius  vocabuli  usu  ac  significatione 
coniecimus,  iddem  et  ex  argumento,  ut  arbitror,  et  ex 
testibus  cognoscere  licet.  Nam  ludaei , quamvis  multa 
falsa,  hoc  tamen  verum  tradiderunt,  esse  hunc  psalmum 
Israelitarum  exsulum  7).  Quod  iddem  plurimi  interpre- 
tes vel  ex  psalmo  ipso  vel  ex  testimoniis  perspexerunt, 
veluti  Theodoretus,  Syrus,  Theodorus  Heracleota,  Pa- 
raphrastes Graecus,  Beda  mulli  alii 1 2  3).  Neque  vero  ex- 
silium Babylonicum  in  universum,  sed  ea  celebrata  res 
est,  quae  in  toto  ludaicorum  temporum  decursu  ma- 
ximi momenti  est,  et  quae  Estherac  libro  tantum  con- 
ciliavit auctoritatis,  ut  loco  proximo  secundum  Moysem 
haberetur.  Sed  in  hac  eadem  re  illustre  redemptionis 
nostrae  ac  singulare  quoddam  cernitur  augurium.  Quam- 
nbrem  etiam  hunc  psalmum  vel  ad  redemptionem  4) , 


1 ) Amos  8,  <2. 

2)  Apud  Euthymiuni. 

3)  Theodoretus,  Syrus,  Theodorus  Heracleota,  Paraphr.  Graec. 
Reda  Ferrandus  Calmet.  alii. 

4)  Cassiodorus  iu  h.  ps. 

p».  io*,  vel  ad  summa  beneficia  Dei  ')  , vel  ad  vocationem  gen- 
tium spectare  vere  dici  potest  2).  Constat  autem  ille 
quidem  ex  partibus  quinque,  quarum  tres  primae  ver- 
sus habent  septenos,  reliquae  duae  paulo  plures.  Ini- 
tium argumentumque  eius  haud  scio  an  significatura  sit 
ab  lesaia  12.  Etenim  pars  prima  a verbis  incipit:  Con- 
fitemini Domino,  reliquae  omnes  ab  hoc  versu : Con- 
fiteantur Domino,  vv.  8,  15,  21,  31. 

1 Confitemini  Domino,  quoniam  bonus,  quoniam  in 
saeculum  misericordia  eius.  Hebraica  fortasse  verius 
reddantur  : Confitemini  Dominum  , quoniam  bonum. 
Nam  et  alibi  dictum  est:  Donum  est,  confiteri  Domino. 
et  ita  reddidit  interpres  Graecus  I.  Esdr.  3,  11:  et  re- 
spondebant in  laude  et  confessione  Domino,  quoniam 
bonum.  Principio  Deus  Adamum  a repentina  morte  de- 
fendit, deinde  Noen  ex  aquis  diluvii,  postea  lsraelitas  e 
maris  abysso  eduxit.  Haec  autem  quae  in  Deo  semper  fuit 
misericordia  etiam  in  saeculum  permansit,  quoniam  san- 
ctos per  Mardochaeum , ac  nos  per  Christum  redimere 
ac  recuperare  voluit  3). 

2 Dicant  qui  redempti  sunt  a Domino,  quos  rede- 
mit de  manu  inimici  et  de  regionibus  congregavit 
eos,  s-  a solis  ortu  et  occasu,  ab  aquilone  et  mari.  Si 
verbi  propria  vis  consideratur , redimi  nequeunt,  nisi 
qui  vel  venditi  vel  in  alterius  potestate  sunt.  Vt  ludaei 
autem  Amani,  sic  homines  omnes  venditi  erant  daemoni. 

4-  Erraverunt  in  solitudine  et  in  inaquoso,  viam  ci- 
vitatis habitaculi  non  invenerunt.  Pro  in  inaquoso 
viam  Hieronymus:  in  deserta  via  , Hebraeus:  in  ino- 


0 Euthymius. 

2)  Eusebius  Atlianasius  Hieronymus. 

3)  loann.  Chrysost.  in  Ps.  135,  I.  Quid  est:  in  saeculum.  Deus 
perpetuo  miseretur , nec  umquam  desinit  hoc  /acere , etiamsi  hoc 
faciat  variis  et  diversis  modis. 

pia  viae.  Deus  ludaeos  in  exsilium  solitudinemque  duci  p*.  ioe, «. 
passus  est.  Ego  ducam  eam  in  solitudinem.  In  solitudine 
autem , quum  nec  viam  ullam  , nec  ducem  haberent , 
nullum  potuerunt  quietis  tranquillitatisve  locum  invenire. 

5 Esurientes  et  sitientes  anima  eorum  in  ipsis  de- 
fecit. De  veritatis  fame  ac  de  studio  desiderioque  sa- 
pientiae poeta  loquitur  cf.  Am.  8,  11.  Nam  ubi  lu- 
daei  ante  Mardochacum  magistrum  et  ubi  ante  Chri- 
stum gentes  habitabant,  ibi  facta  est  fames  valida  et  ipsi 
coeperunt  egere. 

6 Et  clamaverunt  ad  Dominum  cum  tribularen- 
tur. et  de  necessitatibus  eorum  eripuit  eos.  Hebraeus 
vel  eripiet  vel  clamaverunt , ut  eriperet.  De  hoc 
quidem  ludaeorum  clamore  mentio  est  Esth.  4 , 1-3. 
ludth.  7,  18.  ss. 

7-  Et  deduxit  eos  in  viam  redam,  ut  irent  in  ci- 
vitatem habitationis.  Deus  eos  in  dolores  acerbitates- 
que duxit  eo  consilio,  ut  cum  magno  animi  moerore 
scelerum  suorum  recordarentur.  Poenitentiae  autem  fru- 
ctum quum  tulerunt,  nonne  in  eam  statim  viam  ducti 
sunt,  qua  in  civitatem  quietis  tranquillitatisque  plenis- 
simam redire  possent? 

8 Confiteantur  Domino  misericordiae  eius  et  mira- 
bilia eius  filiis  hominum.  Septuaginta  utrum  miseri- 
cordiae an  misericordias  inlelligi  voluerint,  diiudicari 
nequit.  Hebraeus:  Confiteantur  Domino  misericordiam 
eius,  ludaei  laudibus  Dominum  extulerunt  propter  mi- 
sericordiam , gentibusque  quae  mirabilia  fecerat,  nun- 
tiaverunt. 

9-  Quia  satiavit  animam  inanem  et  animam  esu- 
rientem satiavit  bonis.  Haec  et  ad  coenam  et  ad  do- 
ctrinam spectant  Mardochaicam,  neque  aliena  sunt  vel 
ab  eucharistia  vel  a doctrina  coelesti,  quibus  desiderium 
nostrum  a Cliristo  est  expletum. 

p».  100,  io.  >»■ Sedentes  in  tenebris  et  umbra  morlis,  vinctos  in 
mendicitate  et  ferro.  Talis  prorsus  fuit  conditio  lu- 
dacorum , quum  ab  Amane  mortis  vinculis  constricti 
tenerentur;  eadem  conditio  gentium,  quae  erant  in  po- 
testate daemonis. 

' 1 Quia  exacerbaverunt  eloquia  Dei  et  consilium 
Altissimi  irritaverunt.  Vna  omnium  malorum  causa 
fuit  impietas  Iudaeorum. 

1S-  Et  humiliatum  est  in  laboribus  cor  eorum,  in- 
firmati sunt  nec  fuit  qui  adiuvaret.  Pro  infirmati  sunt 
Hieronymus:  ceciderunt.  Quis  adiuvare,  quis  sublevare 
possit  eum,  quem  Dominus  deserit  ac  cadere  vincique 
sinit?  Deus  autem  Iudaeos  ferociae  Amanis,  gentes  vero 
furori  daemonis  tradiderat. 

13  Et  clamaverunt  ad  Dominum  cum  tribularentur 
et  de  necessitatibus  eorum  liberavit  eos.  '4-  Et  eduxit 
eos  de  tenebris  et  umbra  mortis  et  vincula  eorum 
disrupit.  Superavit  fortem  fortior  atque  eos  , qui  ab 
illo  capti  illaqueatique  tenebantur  liberavit.  Amanem 
Mardochaeus  devicit,  daemonem  Christus. 

'5-  Confiteantur  Domino  misericordiae  eius,  et  mira- 
bilia eius  filiis  hominum . 16-  Quia  contrivit  portas  aereas 
et  vectes  ferreos  confregit.  Iudaei  quum  capitis  damnati 
essent,  iam  in  tenebrarum  carcerem  quodammodo  con- 
iecti  erant.  Verum  carceris  portae  aereae  vectesque  ferrei 
confracta  sunt  per  Mardochaeum , per  Christum. 

17  Suscepit  eos  de  via  iniquitatis  eorum,  propter 
iniustitias  enim  suas  humiliati  sunt ,H-  Omnem  escam 
abominata  est  anima  eorum  et  appropinquaverunt  usque 
ad  portas  mortis.  Iudaei  quum  peccarent , praecipites 
iverunt  ad  mortem.  Sed  a Domino  suscepti  sunt,  quum 
quantopere  poeniteret  se  peccatorum,  ieiunio  lacrimis 
precibusque  significarent. 

,9-  Et  clamaverunt  ad  Dominum  cum  tribularentur 

r.t  de  necessitatibus  eorum  liberavit  eos.  20-  Misit  ver-  p»  ii»,  t». 
bum  suum  et  sanavit  eos  et  eripuit  eos  de  interitio- 
nibus eorum.  Verbum  dicere  illud  possumus,  quod  lit- 
teris Mardochaicis  conceptum  est.  Neque  tamen  nega- 
verim , eodem  tempore  intclligi  posse  Verbum,  quod 
caro  factum  est. 

2I-  Confiteantur  Domino  misericordiae  cius  et  mi- 
rabilia eius  f iliis  hominum  22  et  sacrificent  sacrificium 
laudis  et  annuntient  opera  eius  in  exsultatione.  Hie- 
ronymus: et  immolent  hostias  gratiarum  et  narrent 
opera  eius  in  laude.  Deo  Iudaei  gratias  egerunt  in 
coena  Mardochaica  , nos  in  coena  Domini.  Nam  novi 
foederis  sacrificium  in  primis  est  eucharisticum  , et  ob 
eam  causam  apud  Graecos  ab  agendis  gratiis  nomen 
accepit.  Vt  ifutem  in  v.  22.  membrum  unum  ad  pu- 
ram inimaculatamque  hostiam  spectat  , sic  alterum  ad 
sacrificium  laudis. 

2J-  Qui  descenderunt  mare  in  navibus . facientes 
operationem  in  aquis  mullis  2i-  ipsi  viderunt  opera  Do- 
mini et  mirabilia  eius  in  profundo.  Fragilibus  navibus 
Iudaei  commissi  ingens  invehi  mare  gentium  coacti  sunt. 

Sed  aquarum  vi  et  vehementia  inferiores  atque  iniqui- 
tate Idumaeorum  depressi,  in  ipso  profundo  testes  erant 
admirabilium  operum  Domini. 

25  Dixit  et  stetit  spiritus  procellae,  et  exaltati  sunt 
fluctus  eius.  26  Ascendunt  usque  ad  coelos  et  descen- 
dunt usque  ad  abyssos ; anima  eorum  in  malis  ta- 
bescebat. Hieronymus:  dixit  et  surrexit  ventus  tem- 
pestatis. Iudaei , quum  ab  Amane  tempestatem  in  se 
concitatam  cognoscerent , prophetarum  vocibus  ad  spem 
quidem  erecti,  sed  certissimae  mortis  periculo  conside- 
rato, in  acerbissimam  maestitiam  reiecti  sunt. 

27-  Turbati  sunt  et  moti  sunt  sicut  ebrius,  et  omnis 
sapientia  eorum  devorata  est.  Fluctibus  vehementer  ia- 
rol.  II.  2i> 

p».  10«,  27.  ctali  neque  sese  ipsos  salvare  posse  intellexerunt  ner 
praeter  Deum  esse  quemquam,  qui  ipsis  opem  ferre  pos- 
set. Itaque  quum  spem  in  se  nullam  haberent,  ad  Deum 
adiutorem  ac  liberatorem  suum  refugerunt. 

28  Et  clamaverunt  ad  Dominum  cum  tribularentur, 
et  de  necessitatibus  eorum  eduxit  eos.  w-  Et  statuit 
procellam  eius  in  auram  et  siluerunt  fluctus  eius.  30  Et 
laetati  sunt,  quia  siluerunt,  et  deduxit  eos  in  portum 
voluntatis  eorum.  Amane  sublato,  turbulentissimae  pro- 
cellae mirabilem  in  modum  placatae  sunt  ac  mitigatae. 
Itaque  ludaei  ventis  usi  secundis,  ad  salutis  portum,  ad 
quem  tanto  cum  desiderio  tetenderant,  feliciter  per- 
venerunt. 

31  • Confiteantur  Domino  misericordiae  eius  et  mi- 
rabilia eius  filiis  hominum.  32  Et  exaltent  eum  in 
ecclesia  plebis  et  in  cathedra  seniorum  laudent  eum. 
Duplex  est  laudandi  ralio , quarum  una  in  psalmis  ca- 
nendis, altera  in  praedicando  evangelio  cernitur.  Etenim 
ita  divinum  oflicium  conficere  solemus,  ut  in  psalmis 
Deum  alloquamur  , in  lectionibus  divinam  vocem  per- 
cipiamus. 

33  Posuit  flumina  in  desertum  et  exitus  aquarum 
in  sitim.  3i-  Terram  fructiferam  in  salsuginem  a ma- 
litia inhabitantium  in  ea.  Idumaeorum  gentem  Baby- 
lonico tempore  delevit;  flumen  i.  e.  propagationem  eo- 
rum praecidit;  terram  vastam  desertamque  esse  voluit. 
Similiter  ludaeam  fertilem  antea  atque  amoenissimam 
terram  ob  necatum  Christum  igne  ac  ferro  a Romanis 
vastari  i ussit. 

3i  Posuit  desertum  in  stagna  aquarum  et  terram 
sine  aqua  in  exitus  aquarum.  Iudaica  gens  quae  sub- 
lata ab  Amane  esse  videbatur,  denuo  propagari  atque 
augeri  coepta  est.  Qui  siti  paene  erant  confecti,  ei  aquis 
sapientiae  Spirilusque  sancti  abunde  recreati  sunt,  ludaea 

aulem,  templo  everso,  aruit;  Roma,  apostolica  sede  con-  h»  ■'*,  ». 
stitula,  rursus  florere  coepit. 

**•  Et  collocavit  illic  esurientes  et  constituerunt  ci- 
vitatem habitationis. 87  Et  seminaverunt  agros  et  plan- 
taverunt vineas  et  fecerunt  fructum  nativitatis.  3H-  Et 
benedixit  eis  et  multiplicati  sunt  nimis  et  iumenta 
eorum  non  minoravit.  Haec  quidem  in  Babylonia  eve- 
nerunt ludaeis  , antequam  ab  Amane  vexabantur,  le- 
rem.  29,  5.  ss. 

39-  Et  pauci  facti  sunt  et  vexati  sunt  a tribula- 
tione malorum  et  dolore.  Hebraeus:  Et  diminuti  ac  de- 
pressi sunt  a tyrannide  mala  et  anxietate.  Depressi 
sunt  tyrannide  Amanis  hominis  nequissimi. 

40  Effusa  est  contemptio  super  principes  et  errare 
fecit  eos  in  invio  et  non  in  via.  Quos  principes  di- 
cit, primum  quidem  intelligendi  sunt  Davidis  posteri, 
ut  Manasses  et  qui  cius  erant  similes , deinde  etiam 
Pharisaei. 

41  Et  adiuvit  pauperem  de  inopia  et  posuit  sicut 
oves  familias.  Hieronymus  cum  Aquila  et  Symmacho: 
et  ponet  quasi  gregem  familias.  Qui  in  his  psalmis  sae- 
pius dicitur  pauper,  et  Mardochaeus  aestimandus  est 
et  Christus.  Horum  uterque  ex  tristissima  afflictatione 
ad  summos  honores  elati  sunt.  De  grege  cf.  Iob  42,  12. 

42  Videbunt  recti  et  laetabuntur  et  omnis  iniqui- 
tas oppilabit  os  suum.  Iusti  quum  et  se  ipsos  salvos 
esse  et  multos  ex  gentibus  religionem  suam  petere  vi- 
derent, incredibili  laetitia  affecti  sunt.  Iniqui  contra  pu- 
dore suffusi  silentium  tenere  coacti. 

43-  Quis  sapiens  et  custodiet  haec'!  et  intel/igel  mi- 
sericordias Domini.  Hebraeus:  quisquis  sapiens,  intel- 
liget  haec.  Quicumque  vel  sapiens  est  vel  esse  vult,  pio 
animo  iudicia  Domini  custodiat  , ut  semper  in  timore 
Dei  atque  in  humilitate  persistat;  divinum  porro  con- 

r«.  sideret  misericordiam , ul  in  Deo  spes  suas  omnes  po- 
nere discat. 


PSALMVS  CVIII. 

I)e  Mardochaei  Cliristique  hostibus. 

Propheticum  esse  hunc  psalmum  et  ad  Christi  ec- 
clesiaeque adversarios  spectare  , quis  non  videt?  Nam 
octavum  versum  a s.  Petro  ad  ludam  proditorem,  lo- 
tum vero  psalmum  a patribus  esse  ad  Christum  eius- 
que  inimicos  relatum,  omnibus  notissimum  est  ').  Sed 
de  historica  huius  psalmi  ratione  interpretes  inter  se 
magnopere  dissentiunt.  Etenim  s.  Chrysostomus  versi- 
bus 4-16.  putavit  indicatum  aliquem  qui  sacerdotio  insi- 
dias paraverit  post  exsilium  Babylonicum  5).  Quidam 
interpretes  Graeci 1 2  3)  et  eos  qui  secutus  est  Beda  4)  eis- 
dem illis  versibus  designatos  dixerunt  illos,  qui  dignita- 
tem sacerdotii  tempore  Maccabaico  venalem  fecissent. 
Recentiores  autem  Doeg  et  Achilophel  Davidis  regis  ho- 
stes crediderunt  esse  eos,  quibus  tantas  propheta  poe- 
nas minitaretur  5).  Sed  mea  sententia,  tria  in  hoc  psalmo 
inveniuntur , ex  quibus  pauperis  iustique  hominis  ini- 
micus ille  quinam  fuerit,  definiri  potest.  Nam  ornatum 
eum  esse  balteo,  ex  versu  19.  patet.  Et  sicut  zona 
qua  semper  praecingitur.  Erat  autem  hoc  Scvthico- 


1)  Prosper.  Aquitan.  in  h.  ps.  Sed  si  de  uno  (luda)  illa  omnia 
quae  hic  in  malo  dicta  sunt,  conemur  accipere,  expositionis  ratio 
vacillabit. 

2)  Io.  Chrysost.  in  h.  ps.  Subindicat  aliquem  qui  in  sacerdo- 
tium pararii  insidias  post  tempus  reversionis  a Babylone.  Id  no- 
runt studiosi,  qui  historiam  legerunt. 

3)  Apud  Paraphr.  Graec. 

t)  Reda  in  h.  ps. 

.»)  O.almet  Itossuet.  De  Carrieres.  Di-Vence. 

rum  regum  insigne,  ab  Hercule  acceptum.  Prima  igi-  r».  i«* 
tur  nola  ad  eum  quem  quaerimus  inveniendum  in  eo 
cernitur,  quod  regem  eum  fuisse  cognovimus.  Sed  erat 
idem  praefectus,  idque  ex  versu  8.  apparet.  Et  episco- 
patum ( praefecturam ) eius  accipiat  alter.  Hoc  igitur 
secundum  indicium.  Tertium  est,  quod  ceteris  iudici- 
bus  praefuisse  traditur  v.  31.  ut  salvet  a persequen- 
tibus (a  iudicibus)  animam  meam.  Haec  insignia  quae 
in  uno  homine  rarissime  concurrunt , si  in  Amanem 
omnia  conveniunt,  nonne  cum  hoc  psalmo  designatum 
putabimus?  Erat  autem  Aman  et  rex  et  totius  Asiae 
praefectus  idem  et  princeps  iudicum.  Reliqua  vero  quae 
vel  de  eo  vel  de  eius  gente  dicta  sunt,  et  in  ipsum  et 
in  Idumaeos  cadere  intelligetur,  si  ad  interpretationem 
ventum  erit.  Aman  autem  vel  ludae  proditoris  partes 
gessit  vel  Caiphae  pontificis  vel  etiam  daemonis.  Nam 
ut  hic  Mardochaeum  , sic  illi  omnes  Christum  mactare 
constituerunt. 

2-  Deus  laudem  meam  ne  tacueris.  Omnem  viri 
boni  speciem  calumniis  falsisque  accusationibus  hostes 
et  Mardochaeo  et  Christo  detrahere  conati  sunt.  Deus 
non  modo  ulrique  existimationem  iuslitiae  restituit,  sed 
summam  etiam  adiunxit  sanctitatis  gloriam.  Alterum 
enim  salvum  esse  et  ad  summos  honores  ascendere  vo- 
luit, alterum  revocatum  ab  inferis  ad  dexteram  suam 
sedere  iussit  '). 

*■  Quia  os  peccatoris  et  dolosi  super  me  apertum 
est.  s-  Locuti  sunt  adversum  me  lingua  dolosa  et  ser- 
monibus odu  circumdederunt  me  et  expugnaverunt  me 
gratis.  Ex  numeri  differentia  apparet,  unum  esse  iusti 
adversarium  et  plures  illius  adversarii  socios.  Vnus  ille, 
qui  peccator  aut  dolosus  aut  vir  sanguinum  vocari  so- 


1)  Beda. 

p*.  um,  3 lel , Aman  vel  diabolus  judicandus  est  vel  ludas  vel 
Caiphas.  Plures  autem  isti  qui  in  versu  31.  indices  ap- 
pellantur, habendi  sunt  ei.  qui  ab  Amane  et  a Caipha 
sunt  ad  consilium  convocati,  lustum  hi  quidem  calu- 
mniis ita  circumvenerunt,  ut  is  sibi  nullo  modo  effugere 
posse  videretur ; et  hoc  quidem  illi  gratis  fecerunt  ac 
sine  causa.  Nam  non  solum  nulla  umquam  ab  eo  iniuria 
affecti,  sed  maximis  etiam  beneficiis  honestati  erant. 

'•  Pro  eo  ut  me  diligerent  detrahebant  mihi , ego 
autem  orabam.  5 Et  posuerunt  adversum  me  mala  pro 
bonis  et  odium  pro  dilectione  mea.  Saepius  Mardochaeus 
hostes  suos  admonuerat,  ut,  abiecta  superstitione,  veram 
amplecterentur  religionem,  ut  vitarent  vitia,  ut  iustitiam 
servarent,  virtutem  colerent,  lesus  autem  quot  benefi- 
cia adversariis  suis  et  quanta  cum  benignitate  tribue- 
rat? Quid  enim?  non  loannem  magistrum  eis  prophe- 
tamque dederat?  non  eos  interdiu  summa  cum  clementia 
adhortatus?  nonne  noctu  Deum  pro  eorum  peccatis  de- 
precatus est?  non  flevit  super  Ierusalem?  non  in  ipsa 
cruce  pro  hostium  salute  oravit?  Sed  quanta  fuit  isto- 
rum pertinacia,  quae  plus  quam  iusti  preces  valuit  ac 
ne  illae  exaudirentur  impedivit? Quo  factum  est,  ut  tan- 
dem eas  poenas  luerent,  quae  hoc  psalmo  descriptae  sunt. 

6 Constitue  super  eum  peccatorem  et  diabolus  stet 
a dextris  eius.  Deus  in  Amanem  et  ludam  eam  dia- 
bolo potestatem  concessit,  ut  eos  invaderet  et  ad  omnia 
crimina  concitaret. 

7 Cum  iudicatur,  exeat  condemnatus  et  oratio  eius 
fiat  in  peccatum.  Aman  quum  regem  rogaturus  esset , 
ut  Mardoehaeum  occidere  sibi  liceret,  ex  ea  spe  et  ro- 
gatione mirabilem  in  modum  excidit.  Ncc  multo  post  in 
coena  ab  Esthera  accusatus  ac  condemnatus  est  a rege. 
Itaque  quod  Iudaeos  interficiendi  licentiam  petiverat , 
hoc  ipsum  facium  est  ei  in  peccatum  atque  in  lapsum 

pedis  ').  Omnino  similis  est  ratio  Caiphac  et  Pharisaeo-  p».  i os,  t. 
rum.  Nam  urbe  vi  capta,  sacerdotes  et  scribae  a Ro- 
manis nulla  alia  ex  causa  obtruncati  sunt,  nisi  quod  a 
Pilato  necandi  Christum  licentiam  exegerant. 

8-  Fiant  dies  eius  pauci  et  episcopatum  cius  acci- 
piat alter.  Aman  tribus  non  amplius  annis  et  mensi- 
bus sex  praefectus  fuit.  In  eius  locum,  ut  notum  est, 
Mardochaeus  successit;  ludae  suffectus  est  Malhias;  lu- 
daicorum  pontificum  dignitatem  susceperunt  Apostoli ; 
synagogae  locum  obtinuit  ecclesia 1  2). 

9-  Fiant  filii  eius  orphani  et  uxor  eius  vidua.  Aman 
non  praefectura  solum  sed  vita  etiam  privatus  est;  qua 
re  filii  pupilli,  uxor  vidua  facta  est.  Sed  ne  filiis  qui- 
dem Deus  parci  voluit. 

10  Nutantes  transferantur  filii  eius.  Hebraeus:  mo- 
vendo moveantur  filii  eius  i.  e.  labantur,  prosternan- 
tur, concidant. 

10  Et  mendicent  et  eiicianlur  de  habitationibus 
suis.  Hebraeus:  et  effodiantur  et  quaerantur  de  parie- 
tinis i.  e.  de  ruinis  suis  3).  Quum  Idumaeorum  acies 
eversa  esset  ac  prostrata,  ex  eius  ruinis  i.  e.  ex  mor- 
tuorum corporibus  Amanis  filii  quaesiti  effossi  prolati 
sunt,  ut  affigerentur  crucibus. 

"•  Scrutetur  foeneralor  omnem  substantiam  eius 
et  diripiant  alieni  labores  eius.  Amanis  vel  foenera- 
tores  vel  creditores  ei  intelligendi  sunt , qui  per  vim 
ab  eo  erant  bonis  fortunisque  spoliati.  Hi  post  eius  mor- 
tem sua  sibi  repetere  potuerunt,  quum  ludaeos  Mar- 
dochaei  iussu  a praeda  omnino  abstinere  viderent. 

12  Non  sit  illi  adiutor,  nec  sit,  qui  misereatur  pu- 


1)  Euthymius. 

2)  S.  Bruno  Astensis  in  b.  1. 

3)  V.  Hieronymi  interpretationem. 

Ps.  ii», is.  pilUs  eius.  Hieronymus:  non  sil.  qui  eius  misereatur 
nec  qui  clemens  sil  in  pupillos  eius.  Est  mir;i  quae- 
dam et  singularis  in  oratione  gradatio.  Aman  paucis 
annis  regnat,  honore  dignitate  ac  paulo  post  etiam  vita 
privatur.  Filii  eius  primum  sentiunt  dolorem  orbitatis, 
deinde  necantur.  Bona  partim  ab  eis  quibus  iniusle  erant 
erepta  repetuntur,  partim  diripiuntur  ab  alienis.  Filio- 
rum cadavera  suspenduntur  in  crucibus,  nec  sic  quidem 
invenitur  quisquam,  qui  aut  in  eos  aut  in  eorum  pa- 
trem misericordia  commoveatur.  Quum  enim  adversa- 
riorum morte  omnes  flecti  soleant , tamen  tum  nemo 
fuit,  quin  Amanem  et  detestaretur  et  tam  atrocibus  poe- 
nis dignum  diceret. 

13  Fiant  nati  eius  in  interitum,  in  generatione  una 
deleatur  nomen  eius.  Hebraeus : erit  ultimum  eius  ad 
excidendum.  Non  modo  lilii  sed  et  nepotes  et  posteri 
omnes  ita  deleti  sunt,  ut  nulla  prorsus  vel  nominis  vel 
familiae  relinqueretur  memoria.  Quae  hactenus  de  Amane 
dicta  sunt,  ea  videntur  etiam  ad  Amalec  et  ad  Edomem 
manare. 

H In  memoriam  redeat  iniquitas  patrum  eius  in 
conspectu  Domini  . et  peccatum  matris  cius  non  de- 
leatur. Non  sine  causa  verbum  patrum  pluraliter  ela- 
tum est,  et  matris  singulariter.  Plures  enim  Amanis  erant 
patres,  qui  summis  semper  Iudaeos  iniuriis  affecerant, 
ut  Gog,  ut  Agag,  Benadad  multique  alii.  Mater  autem 
una  peccavit  Thamna  meretrix. 

i3-  Fiant  contra  Dominum  semper  et  dispcreat  de 
terra  memoria  eorum.  Propheta  precatur  Deum , ut 
haec  eorum  flagitia  semper  ante  oculos  ponat , repro- 
bet, puniat;  ac  tandem,  ut  iuratus  erat,  eorum  memo- 
riam omnino  velit  extinguere. 

16  pro  PO  qU0(l  non  eS(  recordatus  facere  miseri- 
cordiam 17  et  persecutus  est  hominem  inopem  et  men- 

dicum  ct  compunctum  corde  mortificare.  Edom,  quum  p«.  109,17. 
fratrem  suum  venire  in  terram  Chanaam  accepisset,  eo 
animo  contra  eum  profectus  est,  ut  eum  vel  prohibe- 
ret a terra  sancta  vel  cum  suis  occideret.  Eodem  Aman 
animo  fuit,  quum  Mardochaeum  crudelissimo  supplicio 
mactare , ludaeos  omnes  trucidare  constitueret. 

18  Et  di/exit  maledictionem  et  veniet  ei  et  noluit 
benedictionem  et  elongabitur  ab  eo.  Edom  benedictio- 
nem aetatisque  privilegium  viliori  animo  quam  pretio 
vendidit.  Maledictione  autem  se  dignum  reddidit , quum 
utCain  fratrem  suum  interimere  vellet.  Patris  exemplum 
quum  posteri  omnes  tum  vero  maxime  Aman  secutus 
est.  Fuerunt  autem  filii  Edomis,  non  genere,  sed  mori- 
bus ludas  perfidique  Iudaei.  Hic  apostoli  dignitatem 
auctoritatemque  sprevit  pro  nihiloque  putavit;  illi,  oc- 
ciso Domino  et  benedictione  amissa,  in  turpissimam 
maledictionem  incurrerunt. 

18  Et  induit  maledictionem  sicut  vestimentum  et 
intravit  sicut  aqua  in  interiora  eius  et  sicut  oleum  in 
ossibus  eius.  Poeta  etiam  hic  elegantissima  gradatione 
usus  est.  Sed  quod  dicit  oleum,  non  de  oleo,  quo  cu- 
tem ungunt,  censeo  intelligendum,  sed  de  medulla,  quae 
ex  sanguine  in  ossa  transfunditur.  Maledictiones  tam  eis 
coniunctae  quam  vestimenta ; peccata  bibere  ut  aquam 
solent;  ut  in  ossa  medulla  sic  nequitia  in  naturam  eo- 
rum penetravit  intimam. 

19  Fiat  ei  sicut  vestimentum,  quo  operitur,  et  sicut 
zona  qua  semper  praecingitur.  Maledictione  vel  in- 
dutus est  ut  vestimento  vel  constrictus  ut  balteo.  Bal- 
teus phiala  aurea  ornatus,  regibus  ad  eorum  vires  au- 
gendas ab  Hercule  datus  credebatur  v.  lob.  12,  18. 
les.  12,  21.  Ilerodot.  i,  9.  10.  Edda  23.  fab. 

50  Hoc  opus  eorum  qui  detrahunt  mihi  apud  Do- 
minum, et  qui  loquuntur  mala  adversus  animam  meam. 

ius,  20,  Hieronymus:  linee  esi  retributio  bis  etc.  Ex  his  verbis, 
ut  arbitror,  perspicuum  est,  poetam  non  maledicta  fe- 
cisse in  inimicos,  sed  simpliciter  exposuisse  controver- 
siam et,  ut  ita  dicam,  vel  litem  vel  causam  quae  Do- 
mino cum  inimicis  intercessit.  Homo  iste,  qui  a propheta 
saepius  commemoratur,  incredibile  est,  quanta  cum  pe- 
tulantia Deum  peccando  impugnet.  Deus  summa  iustilia 
se  ipsum  , nomen , legem  gentemque  suam  puniendo 
defendit.  His  expositis,  vates  denuo  Deum  precari  coepit. 

21  • Et  tu  Domine  Domine  fac  mecutn  propter  no- 
men tuum,  quia  suavis  est  misericordia  tua.  Libera 
me , 22  • quia  egenus  et  pauper  ego  sum  et  cor  meum 
conturbatum  est  intra  me.  Tribus  de  causis  iustus  a 
Domino  salutem  petit,  quia  laesa  est  a peccatore  divina 
maiestas,  quia  Deus  gratiam  gratis  concedit  non  propter 
merita,  denique  quia  iustus  magnis  est  calamitatibus  af- 
flictus. 

2S-  Sicut  umbra  quum  declinat  ablatus  sum  et  ex- 
cussus sum  sicut  locusta.  Vt  , sole  occidente , umbra 
statim  evanescit  ac  nocturno  frigore  locustae  corripiun- 
tur. sic  ego  lumine  tuo  privatus  perii.  Haec  de  solo 
Christo.  Neque  enim  ablatus  aut  excussus  est  Mardo- 
chaeus. 

24-  Genua  mea  infirmata  sunt  a ieiunio  et  caro  mea 
immutata  est  propter  oleum.  Hebraeus:  Genua  mea 
labarunt  ex  ieiunio  et  caro  mea  immutata  est  usque 
a medulla.  Mardochaeum  severissimum  per  dies  Ires 
ieiunium  observasse,  saepius  commemoratum  est. 

25-  Et  ego  factus  sum  opprobrium  illis  , viderunt 
me  et  moverunt  capita  sua.  Hoc  Mardochaeo  qui- 
dem accidit,  quum  in  doloribus  esset ; Christo  . quum 
in  cruce. 

26  Adiuva  me  Domine  Deus  meus,  salvum  me  fac 
secundum  misericordiam  luam. 27 ■ Et  sciant  quia  ma- 

nus  tua  haec  et  tu  Domine  fecisti  eam.  Hebraeus:  fe-  p».  io«,i7. 
cisti  hoc.  Poeta  intelligi  vult  salutem  Mardochaei,  re- 
surrectionem Christi. 

28  Maledicent  illi  et  tu  benedices.  Maledicta  Idu- 
maei coniecerunt  in  Mardochaeum,  Pharisaei  in  Chri- 
stum. Sed,  repugnantibus  Pharisaeis,  Iudaei  et  Graeci 
baptismo  illuminati.  Dei  filii  effecti  sunt. 

58  Qui  insurgunt  in  me  confundantur,  servus  au- 
tem tuus  laetabitur.  29  Induantur  qui  detrahunt  mihi 
pudore  et  operiantur  sicut  dip/oide  confusione  sua. 

Inimici , quum  a custodibus  Christum  surrexisse  acci- 
perent, vehementer  conturbati  sunt.  Christus  autem  ut 
ipse  plurimum  laetatus  est , sic  etiam  in  apostolorum 
animos  summum  gaudium  infudit. 

30  Confitebor  Domino  nimis  in  ore  meo  et  in  me- 
dio multorum  laudabo  eum  , quia  astitit  a dexteris 
pauperis,  ut  salvam  faceret  a persequentibus  (Hebr. 
a iudicibus)  animam  meam.  Christus  ab  inferis  susci- 
tatus, quum  inter  discipulos  Deum  Patrem  per  quadra- 
ginta dies  confessus  est,  tum  eum  in  aeternum  laudat 
in  coelesti  sanctorum  societate. 

PSALMVS  cxn. 

De  Mardochaeo  et  Esthera,  de  Christo  et  Maria. 

Maxima  et  hic  psalmus  et  qui  sequuntur  quinque  ve- 
neratione digni  sunt,  propterea  quod  post  celebrata  Pa- 
schalia creduntur  recitati  a Christo  et  ab  apostolis.  Nam 
hymnum  tum  a Domino  dictum  esse,  evangelistarum 
testimonio  constat.  Paschali  autem  agno  immolato  , 

Iudaei  hos  psalmos  sex  solebant  recitare.  Et  hic  profe- 
cto ad  ceremoniam  illam  erat  aptissimus , quoniam  et 
ad  Christum  et  ad  ecclesiam  spectabat  et  ad  conver- 
sionem gentium.  Sin  historiae  habetur  ratio,  hic  psal- 

ps.  in.  mus  in  inscriptione  apud  Eusebium  Aggaco  tribuitur 
et  Zachariae  ');  a Chrysostomo  vero  in  universum  rui- 
dam datur  prophetae,  qui  fuerit  post  exsilium  Babylo- 
nicum ’).  Quamobrem  Ferrandus  et  Calmetius  etiam 
internis  rationibus  ducti  , eum  retulerunt  ad  Iudaeos 
exsules  *).  Quorum  nos  sententia  probata,  eum  potis- 
simum de  Mardochaeo  et  Esthera,  de  Christo  et  Maria 
explicabimus. 

'•  Laudate  pueri  Dominum,  laudate  nomen  Domini. 
Pro  pueri  Aquila  Symmachus  et  Hieronymus : servi. 
Hebraeus  : servi  Domini.  Servi  autem  Domini  eidem 
sunt  ac  vel  modo  nati  vel  timentes  Dominum. 

*•  Sit  nomen  Domini  benedictum  ex  hoc  nunc  et 
usque  in  saeculum.  Illud : ex  hoc  nunc  petitum  est  a 
Graeco:  cltto  roD  vvv  i.  e.  ex  eo  quod  nunc  est  tem- 
pore. A Mardochaeo  quinta  incepit  mundi  aetas,  a Chri- 
sto sexta.  Propheta  igitur  nomen  divinum  benedici  iu- 
bet  usque  ad  septimam  aetatem,  quod  est  aeternitatis 
sabbatum. 

3 A solis  ortu  usque  ad  occasum  laudabile  nomen 
Domini.  Non  solum  semper  omnique  tempore,  sed  etiam 
ubique  terrarum  nomen  divinum  laudandum.  Nam  duo 
sunt  modi,  quibus  res  creatae  apparent,  tempus  et  spa- 
tium. Innumerabiles  igitur  temporum  momentorumque 
ordines  et  immensa  spatiorum  regna  laudent  nomen 
Domini. 

4 Excelsus  super  omnes  gentes  Dominus  et  super 
coelos  gloria  eius.  Omnibus  et  gentibus  et  angelis  su- 
perior est  Deus  creator  ac  Dominus. 


1)  Kusebius  ia  b.  ps. 

2)  Io.  Chrysostomus  in  h.  ps.  Qui  haec  dicit,  fuit  post  reditum 
ex  Babylone. 

3)  Ferrand.  Calinet. 

■'  Quis  sicut  Dominus  Deus  noster,  qui  in  altis  ha-  p«.  iij,  a. 
bitat 6 et  humilia  respicit  in  coelo  et  in  terra.  Veteres 
quidam,  teste  Euthymio,  verba  ita  iungenda  duxerunt: 

Quis  sicut  Dominus  Deus  noster  in  coelo  et  in  terra, 
qui  etc.  Quorum  equidem  a sententia  haudquaquam  di- 
scedendum putaverim.  Nam  haec  explicatio  maxime  et 
cum  verbis  ipsis  et  cum  versu  superiore  convenit.  Alii 
non  sine  quodam  artificio  hunc  ordinem  instituerunt: 
qui  elevat  se  ad  habitandum  in  coelo  et  humiliat  se 
ad  videndum  in  terra,  quo  nihil  potest  a sacrorum  scri- 
ptorum simplicitate  magis  abhorrere. 

6-  Suscitans  a terra  inopem  et  de  stercore  erigens 
pauperem.  Quidam  crediderunt  hunc  inopem  vel  po- 
pulum gentium  esse  vel  genus  humanum  ').  Sed  quis 
alius  potest  esse  quam  qui  semper  in  psalmis  inops  et 
pauper  appellatur?  Quamobrem  Eusebius  et  Chrysosto- 
mus  haec  probe  ad  Christum  retulerunt,  quamquam 
anagogice  id  a se  fieri  confitentur I)  2).  Nam  historice  di- 
cta sunt  de  Mardochaeo,  qui  ut  lobus  in  sterquilinio 
sedit  misere  fractus  omnique  auxilio  destitutus. 

*■  17  collocet  eum  cum  principibus,  cum  principi- 
bus populi  sui.  Cf.  Ps.  67,  28.  s.  Deus  Mardochaeum 
quasi  e sepulcro  assumptum  non  modo  Israelitarum  sed 
etiam  gentium  regem  constituit.  Idem  a mortuis  Chri- 
stum revocavit  eumque  totius  orbis  et  administratorem 
et  imperatorem  fecit. 

9-  Qui  habitare  facit  sterilem  in  domo , matrem 
filiorum  laetantem.  Domus  Amanis  a rege  ad  habitan- 
dum tradita  est  Estherae.  Cf.  Ps.  67,  7.  Sterilis  illa  qui- 
dem erat,  sed  conservatrix  ac  mater  ludaeorum  omnium. 

Maria  sterilitatem  voluntariam  naturalis  posteritatis  glo- 

I)  Eusebius  Athanasius  Remigius  Amissiori. 

2}  Eusebius  et  Io.  Chrysostomus. 

p».  m,#.  riae  anteposuit;  quod  quum  ex  castitatis  amore  fecisset, 
a Deo  Patre  digna  existimata  est,  quae  Christi  mater  et 
omnium  sanctorum  servatrix  ac  procreatrix  evaderet. 
Similitudinem  autem  Maria  gessit  ecclesiae,  quae  antea 
sterilis  , per  Christum  peperit  multos  '). 

PSALMVS  CXV. 

Laudatio  Dei. 

Hebraei  hunc  psalmum  a superiore  non  putant  esse 
secernendum.  Eusebius  aliique  patres  numero  quidem 
et  ordine  eum  separarunt  sed  coniunxerunt  sententia- 
rum continuatione.  Quamobrem  summa  auctoritate  inter- 
pretes de  eo  iddem  prorsus  senserunt,  quod  de  proximo. 
Sed  eum  quidam  revocaverunt  ad  Maccabaeos  5),  alii 
ad  Ezechiam  s).  At  Ioannes  Chrysostomus  non  dubita- 
vit eum  ad  exsilium  Babylonicum  referre 1 2 3  4).  Quam  qui- 
dem eius  sententiam  multis  verbis  exposuit  Euthymius , 
defendit  Ferrandus  , tutatus  est  Calmetius  ac  nos  se- 
quendam ducimus.  Sunt  autem  certae  significationes , 
quae  ad  rem  spectant  Mardochaicam,  et  ob  eam  cau- 
sam hic  psalmus  praetermitti  non  debet. 

,0-  Credidi  propter  quod  locutus  sum:  ego  autem 
humiliatus  sum  nimis.  Quum  animo  agitassem,  ait  pro- 
pheta, tragicam  illam  Iudaeorum  calamitatem  eorum- 
que  interitum  et  excidium  extremamque  vastitatem,  non 
desperavi  fore,  ut  res  mutaretur  in  melius:  immo  vero 


1)  tes.  54,  t.  Gal.  4,  27.  Sterilem  Origenes  putavit  esse  animam 
humanam,  Athanasius  dixit  gentium  multitudinem,  F.usebius,  Chry- 
sostomus aliique  ecclesiam , quae  tantam  filiorum  multitudinem  ge- 
neravit. 

2)  Theodoretus. 

3)  Anaslasius  Beda  Paraphrastes  Graecus. 

4)  Euthymius  Ferrandus  Calmet.  in  h.  ps. 

et  speravi  et  annuntiavi  et  locutus  sum.  Fidei  autem  m»». ro- 
ratio quam  stabilis  quamque  firma  fuit  in  Mardochaeo? 
quum  ad  Estheram  dixit : si  enim  nunc  silueris , per 
aliam  occasionem  liberabuntur  ludaei.  Quid  igitur  ei  cer- 
tius, quid  magis  exploratum  fuit,  quam  Deum  libera- 
turum Iudaeos?  Quamobrem  vere  secundum  Hebraeos 
sic  est  confessus:  Credidi  me  dicturum:  fui  attritus  ni- 
mis. Similiter  Apostolus : Fuistis  aliquando  tenebrae. 

Illud  quidem  grato  et  memori  animo  dicere,  salvi  in- 
coluinisque  hominis  est  et  ex  magnis  incommodis  erepti. 

Et  post  resurrectionem  certe  ita  etiam  Christus  loculus 
est,  qui  in  passione  maximam  prae  se  tulit  fidei  con- 
stantiam. 

"■  Ego  dixi  in  excessu  meo.  In  summa  calamitate, 
in  ingenti  malorum  magnitudine  ‘).  Narrationi  poeta 
preces  interponit,  quas  in  suis  temporibus  Deo  obtu- 
lit. Pertinent  aulem  eae  quidem  usque  ad  versum  16. 
ancillae  tuae.  Nam  ea  quae  sequuntur:  Dirupisti  etc. 
narrationi  adseribenda  sunt.  Quaenam  igitur  sanctus  ille 
homo  et  fidei  ardore  inflammatus  dixerit,  audiamus. 

11  Omnis  homo  mendax.  Verbum  homo  Origenes 
modo  substantiam  dicit  significare,  modo  pessimum  ha- 
bitum secundum  illud : Vos  autem  sicut  homines  mo- 
riemini. Ac  saepius  iam  notavimus  hominem  esse  Ama- 
nem  et  indicare  diabolum;  homines  autem  intelligcndos 
eos  esse,  quos  homines  huius  mundi  vocamus.  Omnes 
autem  qui  tunc  ita  vocabantur,  Idumaei  eorumque  socii 
erant,  qui  dum  decipere  alios  student,  ipsi  decepti  sunt. 

Nam  quum  tollere  Mardochaeum  ludaeosque  interimere 
conantur , ipsi  radicitus  sunt  sublati.  Quod  iddem  Pha- 
risaeis  accidit. 


l)  io.  Clirysostomus.  Hieronymus:  tn  stupore  meo.  Augustinus:  in 
pavore. 

p«.  iis,i».  12  Quid  retribuam  Domino  pro  omnibus,  quae  re- 
tribuit mihi?  Tantopere  ei  de  salute  sua  persuasum 
erat,  ut  quum  in  acerbissimis  tentationibus  esset , ta- 
men iam  tum  de  gratia  referenda  cogitaret.  Nam  fides 
ut  est  argumentum  rerum  non  apparentium , sic  etiam 
substantia  i.  e.  possessio  bonorum  sperandorum.  Mar- 
dochaeus  igitur  quid  habet  quod  retribuat?  Quam  gra- 
tiam referet  Christus  ? Quid  aliud  quam  sacrificium  my- 
steriorum gratiarumque  plenissimum? 

I3-  Calicem  salutaris  accipiam  et  nomen  Domini 
invocabo.  Instituam,  inquit,  mundum  et  sanctum  con- 
vivium ac  sacrificium  offeram  immaculatum  et  Deo  di- 
gnum. Nam  Christus  una  et  accepit  calicem  et  dedit  , 
ut  declararet  unum  esse  sacrificium  mortis  et  sacrificium 
vitae.  Etenim  hostia  eucharistica,  ut  Cyprianus  testatur, 
nihil  aliud  est  quam  passio  Christi. 

14  Vota  mea  Domino  reddam  coram  omni  populo 
eius.  Hebraeus:  coram  quaeso,  (vel  ulinam)  omni  po- 
pulo. Mardochaeus  sine  dubio,  quae  de  die  festo  erant 
praedicta,  religiose  se  facturum  voverat.  Totam  autem 
gentem  suam  conservaturum  se  sperat  et  hoc  novo  sa- 
crificio ad  unitatem  redacturum. 

'»•  Pretiosa  in  conspectu  Domini  mors  sanctorum 
eius.  Quamquam  Iudaei  ut  trucidentur  venditi  sunt,  ta- 
men in  oculis  Domini  mors  eorum  et  occisio  cara  res  est 
et  maximi  pretii.  Idumaeis  haud  ita  facile  caedis  illius 
potestatem  concedet  <).  Quamobrem  conservato  populo 
omni,  vota  se  redditurum  confidit. 

16-  0 Domine  quia  ego  servus  tuus,  ego  servus  tuus 
et  filius  ancillae  tuae.  Hieronymus:  Obsecro  Domine. 
Hebraeus:  Quaeso  Domine.  Qui  nunc  servus  est,  an- 
tea liber  fuisse  potest ; at  vero  qui  filius  est  ancillae  , 


I)  Marini  in  h.  ps 

a quo  die  natus  est,  servus  fuit.  Christus  redemptionem 
nostram  perficere  potuit,  quoniam  homo  et  servus  ac 
servae  filius  esse  voluit.  Neque  enim  horruit  Virgi- 
nis et  ancillae  Domini  uterum.  Haec  quidem,  quae  in 
excessu  suo  precatus  est,  omnia  se  impetrasse  gaudet. 
Nam  ita  de  se  gloriari  potuit: 

,8i  Dirupisti  vincula  mea.  Christum  Deus  pater  eri- 
puit ex  ipsis  mortis  infernique  vinculis,  Mardochaeum 
ex  summo  discrimine.  Quid  igitur  retribuet  Domino? 
Quid  aliud  quam  quod  vovit  laudationum  mysteriorum- 
que sacrificium? 

n-  Tibi  sacrificabo  hostiam  laudis  et  nomen  Domini 
invocabo.  18-  Vola  mea  Domino  reddam  in  conspectu 
omnis  populi  eius.  Verbum  quaeso  quod  in  versu  14. 
scriptum  legitur,  h.  I.  ab  optimis  codicibus  hebraicis 
abest.  Neque  enim  poeta  precatur  , sed  iam  se  impe- 
trasse narrat. 

19-  In  atriis  domus  Domini,  in  medio  tuo  lerusalem . 
Sacrificium  Mardochaicum  non  in  templo  sed  in  eius  atriis 
immolari  potuit , quoniam  ad  illud  etiam  gentes  adhi- 
bebantur. Atria  autem  templi  vocantur  synagogae.  Sed 
si  haec  ad  Christum  volumus  transferre,  atria  ecclesias, 
lerusalem  autem  populum  Christianum  dicemus.  In  me- 
dio populo  suo  Christus  quae  spoponderat  reddidit. 
Nam  in  eucharistia  Christus  quasi  cor  est  eius  corporis, 
cuius  nos  membra  esse  gloriamur. 

PSALMVS  CXV1I. 

De  festo  die  Estherae. 

In  rerum  ludaicarum  libro  scriptum  legimus,  po- 
pulum aliquando  a Iosaphate  rege  in  proelium  ductum 
esse  cantantem.  Carminis  autem  quod  cantavit , tra- 
ditus est  hic  versus:  Confitemini  Domino,  quoniam  in 
t ot.  II.  26 


Pt.  IIS,  IS. 

i>..  117.  aeternum  misericordia  eius  ‘).  Quem  quidem  versum 
quum  saepius  in  hoc  psalmo  repetitum  siderem,  facile 
in  eam  sententiam  adductus  sum  , ut  ad  istam  losapha- 
tis  victoriam  psalmum  referendum  opinarer.  Sed  om- 
nibus rationibus  denuo  et  diligentius  examinatis,  ne- 
cessario mihi  ab  illa  opinione  discedendum  fuit.  De 
tempore  enim  huius  psalmi  quamquam  interpretes  ver- 
bis inter  se  vehementer  videntur  dissentire,  tamen  mi- 
rum est , quomodo  in  rem  unam  omnes  concurrant. 
Etenim  eum  ad  illam  spectare  victoriam  quam  Iudaei 
ex  Babylonia  reversi  de  variis  gentibus  retulerint,  sen- 
tentia est  Origenis  Theodoreti  Bedae 1  2).  Sed  eidem  illam 
quidem  victoriam  ullam  fuisse  negant  praeter  eam  quam 
praedixerint  loel  Ezechiel  Michaeas  alii.  Quibus  ex  re- 
bus Calmetius  recte  videtur  probeque  collegisse,  a tri- 
bus illis  prophetis  eam  victoriam  significatam  esse,  quam 
Iudaei  ex  gentibus  Gog  et  Magog  reportassent.  Atque 
hanc  sententiam  ipse  in  explicando  psalmo  defendendam 
sibi  sumpsit  3).  Atqui  de  gloriosa  illa  victoria,  quam 
ut  a prophetis  ante  denuntiatum  erat , Iudaei  de  Ga- 
gaica  gente  nacti  sunt,  commentarius  est  liber  Estherac. 
Ergo  non  Calmetii  sed  etiam  Origenis  Theodoreti  Be- 
daeque  sententiam  tutabimur  , si  hoc  carmen  ad  rem 
Mardochaicam  traxerimus.  Ac  nuper  etiam  Passaglia  in 
eo  libro  quem  de  immaculata  B.  M.  V.  conceptione  sin- 
gulari cum  diligentia  scripsit,  internis  potissimum  ra- 
tionibus commotus  est,  ut  ad  Esthcram  hunc  psalmum 
spectare  diceret.  Quoniam  igitur  hi  omnes  verbis  modo 
inter  se  discrepant,  non  re,  vix  dubium  esse  potest,  quin 


1)  II.  Parali.  31),  21. 

2)  Origenes  in  cat.  Corder.  Theodoretus  et  Beda  in  h.  ps. 

2)  Calmet.  in  Ii.  ps. 

de  historica  huius  psalmi  ratione  quod  verum  est  co-  p,  n7. 
{{noverint . 

Sed  hoc  loco  breviter  liceat  de  ludaeorum  proselytis 
disserere. Post  Mardocliaicam  victoriam  multos  ex  genti- 
bus quum  ad  ludaicas  ceremonias  accessisse,  tum  etiam 
diem  illum  festum  celebrasse,  ex  Estherae  libro  constat. 

Iti  eis  autem  psalmis  qui  ad  hanc  rem  pertinent,  sae- 
pius commemorantur  ei,  qui  timent  Dominum.  Quos  qui- 
dem metuentes  vel  proselytos  esse,  iam  ex  eo  perspici 
debet,  quod  et  ab  Israelilis  et  a (iliis  Aaron  disiungun- 
tur.  Sed  iddem  de  his  senserunt  Origenes  et  Chryso- 
stomus.  Nam  superior  ille  verba:  Castrametatur  an- 
gelus Domini  in  circuitu  timentium  eum , ipse  vero 
Dominus  in  circuitu  populi  sui,  interpretatus,  diversus 
est,  inquit,  populus  Domini  a timentibus  Dominum.  Nam 
aliud  est:  Domus  Israel  benedicite  Domino,  et  aliud: 

Qui  timetis  Dominum,  benedicite  Domino.  Haec  qui- 
dem ille  '}.  Posterior  autem  ad  Ps.  1 13,  21.  hoc  modo: 

Deinde  ostendens  providentiam  non  esse  rebus  tantum 
ludaicis  circumscriptam,  proselytorum  quoque  memi- 
nit, qui  accedunt  ex  gentibus,  auxilium  et  benedictio- 
nem factam  in  omnes  esse  dicens : Dominus  memor 
nostri  benedixit  nobis.  Benedixit  domui  Israel,  bene- 
dixit domui  Aaron,  benedixit  eis  qui  timent  Domi- 
num 1 2).  Sed  plura  sunt  indicia  a multis  gentibus  tum 
diem  Estherae  celebrari  coeptum  esse.  Quo  quidem 
in  numero  inprimis  eae  habendae  sunt  nationes,  quae 
egregia  vitae  integritate  quum  essent,  a Scythica  super- 
stitione et  turpitudine  plurimum  abhorruerunt.  Quae 
quidem  quum  a Scythis  vel  coactae  vel  adductae  ve- 
nissent in  Asiam  atque  admirabiles  Amanis  filiorumque 


1)  Origenes  in  Ps.  124. 

2)  Io.  Chrysostomus  in  Ps.  113,21. 

ps.  ii7.  eius  calamitates  vidissent,  Mardochaei  iussu  Estherae  diem 
cum  ludaeis  festum  habere  coeperunt.  Qua  re  factum 
est,  ut  omnes  fere  Asiae  populi  dies  illos  quos  Sacaeos 
dixerunt  celebrarent . Neque  vero  in  Asia  solum  sed  in 
Europa  etiam  apud  Germanicas  gentes  mihi  videor  dies 
illos  invenisse,  eosdem  quidem  sed  alio  nomine  nuncu- 
patos. Quae  certe  sententia  tam  improbabilis  non  est, 
quam  quibusdam  fortasse  primo  aspectu  videbitur.  Nam 
illud  antiquis  litterarum  monumentis  probatum  est  , 
gentes  Germanicas  saeculo  ante  Christum  septimo,  quum 
Esthera  fuit,  sedes  habuisse  in  Asia,  deinde  multorum 
factis  annorum  itineribus,  per  Asiam  minorem  in  Euro- 
pam transiisse  cum  Cimbris.  Quid  igitur?  Germani  si 
in  Asia  habitabant  sexcentis  annis  ante  Christum  natum, 
nonne  hos  dies  festos  quum  sub  Medorum  imperio  es- 
sent, Mardochaei  iussu  suscipere  debuerunt?  Nam  quan- 
tum hi  quidem  omne  genus  Scythicae  superstitionis 
aspernati  sint,  nonne  hoc  satis  argumenti  est,  quod  soli 
femininum  genus,  lunae  vero  masculinum  et  olim  tri- 
buerunt et  adhuc  tribuunt  ')?  Numquam  igitur  Apol- 
linem et  Dianam  potuerunt  colere.  Sed  apud  eos  si 
dies  festos  rcpcrimus,  qui  singulis  annis  mense  Adar 
celebrabantur , nonne  accuratius  de  eiusmodi  diebus 
quaerendum  putabimus? Quid  vero? qui  primi  Germa- 
norum fuerunt  apostoli , si  hos  dies  non  iudicarunt 
tollendos,  sed  si  eis  Paschaliorum  sententiam  subiece- 
runl,  nonne  huiusmodi  dies  existimabimus  divinam  et 
originem  habuisse  et  auctoritatem  et  eam  quidem  ipsam, 
quam  sortium  dies  apud  Iudaeos?  An  sancti  illi  viri, 
quorum  animus  simplex  a falsa  illa  astutia,  quae  a Bc- 


1)  Die  Sonne.  Der  Mond.  Edda  6.  fab.  11  y avait  autrefois  un 
homine,  qui  avait  deux  enfans  si  beaux  et  si  bien  faits , qu’il  donna 
a soo  fils  te  nom  de  (Mane)  Lune  et  a sa  611e  celui  de  ( Sunna ) Solei/. 

nedicto  XIV.  damnata  est , plurimum  abfuit,  ita  se  gen- 
tium moribus  accommodarunt , ut  pagano  festo,  nomine 
ac  tempore  eius  conservato , festa  Paschalia  subiice- 
rent,  et  ita  solemnes  hos  Christianorum  dies  in  peri- 
culum adducerent,  ut  eis  errores  gentium  fabulaeque 
admiscerentur?  Quid  denique?  si  festi  illi  dies  ut  apud 
ludaeos  a Mardochaeo,  sic  apud  Germanos  ab  Esthera 
nomen  et  acceperunt  et  conservarunt , num  in  hac  re 
dubii  quidquam  remanere  poterit?  Sunt  autem  ei  dies 
a Germanis  vocati  Ostertage,  ab  Anglo-Saxonibus  Ea- 
sterdays  i.  e.  Estherae  dies  ').  Sed  de  hac  re  testem 
audiamus  in  Germanicis  rebus  antiquissimum , Bedam 
venerabilem.  Hic  ubi  de  mensibus  Anglorum  disserit, 
Eouslurmonath  (Estherae  mensis),  inquit,  qui  nunc  pa- 
schalis mensis  interpretatur,  quondam  a dea  illorum, 
quae  Eostrae  vocabatur  et  cui  in  illo  festa  celebrabant . 
nomen  habuit,  a cuius  nomine  nunc  paschale  tempus 
(Osterzeit , Easterlime,  Eastertide  i.  e.  Estherae  tempus) 
nominant , consueto  antiquae  observationis  vocabulo 
gaudia  novae  solemnitatis  vocantes  J).  Erat  autem  Eslhc- 
rae  mensis  in  ceterorum  numero  quartus,  cuius  maxima 
semper  pars  in  nostrum  Martium,  in  Hebraeorum  Adar 
incidebat , quique  numquam  potuit  nec  incipere  ante 
medium  Februarium  nec  medium  Aprilem  excedere. 
Germani  igitur  illa  festa  eodem  ipso  tempore  celebra- 
bant, quo  ludaei  dies  sortium.  Nomen  autem  nacta  sunt 
ab  Esthera,  quam  Graeci  Asteriam,  Germani  ex  diale- 
ctorum discrimine  vel  Ister  vel  Oster  vel  Vsler  vel  Aester 
dixerunt  et  dicunt.  Neque  vero  ei  solum  , qui  Germa- 


t)  Eiusdem  generis  verba  haec  sunt:  Oster/est,  feast  of  Easter 
i.  e.  Estherae  festum  vel  pascha.  Osterabend,  Eastereve  i.  e.  Estherae 
vespera.  Osterei,  Easteregg  i.  e.  Esterae  ovum,  vel  ovum  paschale. 

2)  Beda  de  temporum  ratione  IS.  ex  Cod.  Vat.  644.  antiquissimo, 
qui  loco  superiore  Aeusturmonath  praebet. 


P».  117. 

p*  i».  «icas  gentes  in  ecclesiam  adduxerunt,  hoc  vetus  ubique 
nomen  conservatum  voluerunt , sed  etiam  Carolus  Ma- 
gnus, qui  cetera  mensium  nomina  commutavit,  Esthe- 
rae  mensi  usitatum  nomen  Ostarmanoth  reliquit  ■).  Hanc 
rem  magni  et  eximii  ac  singularis  esse  momenti,  etiam 
inde  cognoscitur  , quod  ceteris  diebus  festis  omnibus 
nova  apud  Germanos  et  Christiana  nomina  data  sunt 1 2  3). 
Sed  quod  huic  festo  nomen  ab  antiquis  traditum  con- 
cesserunt. in  eo  certe  totius  ecclesiae  secuti  sunt  senten- 
tiam. Nam  quod  fudaei  Mardochaei  vel  Estherae  die 
cecinerant:  Haec  est  dies  quam  fecit  Dominus,  exsul- 
temus et  laetemur  in  ea,  id  catholica  ecclesia  paschali 
die  utrobique  cantat,  et  apud  Romanos  et  apud  Grae- 
cos 3).  Germanorum  igitur  apostoli,  quibus  quantum  et 
ego  et  maiores  mei  debeamus , grato  memorique  animo 
sentio,  quum  Estherae  dies  divinitus  institutos  cognosce- 
rent, eorum  nomen  ad  resurrectionis  festum  transferri 
passi  sunt.  Neque  hoc  silendum  puto,  in  Germania  usque 
ad  nostram  memoriam  conservatam  esse  consuetudinem 
a Mardochaeo  institutam  , ut  Estherae  diebus  mittant 
sibi  invicem  ciborum  partes  (Ostereier  i.  e.  Estherae  ova ) 
et  pauperibus  munuscula  largiantur.  Praeterea  illud 
quoque  ex  veteri  consuetudine  fieri  solet,  ut,  quemadmo- 
dum ludaei  in  diebus  sortium,  sic  Germani  Estherae  die- 
bus ignes  4)  triumphales  accendere  soleant.  Sed  quod  Beda 
omnium  qui  tum  fuerunt  hominum  doctissimus  Eostram 
deam  fuisse  dicit,  id  mirifice  facit  ad  sententiam  nostram 
confirmandam.  Nam  quid  aliud  ex  eo  debemus  intelligere. 


1)  Eginhart. 

2)  Piiogsten,  Weihuacht,  Cliristtag,  Cliristmess,  Lichtmess,  Drei- 
kopnigenfest  etc. 

3)  Io.  Chrysostomus  in  h.  ps. 

t)  Osterfeuer. 

quam  eam  fuisse  mulierem  summis  el  divinis  laudibus  p«  iit. 
celebratam?  Verum  non  deam  quamdam  fuisse  fictam, 
sed  mulierem  historicam,  nonne  inde  necesse  est  colligi, 
quod,  quamvis  homines  nostri  diligenter  mylhologicas 
res  investigaverint,  tamen  eorum  nemodum  Eostrae  vel 
Aeusturac  deae  vim  aut  naturam  explicare  potuit?  Sed 
dum  haec  scribo  et  totam  antiquitatem  mecum  reputo,  vix 
eloqui  possum,  quam  laeto  sim,  quam  tristi  animo.  Nam 
dum  Romani  et  Graeci  una  cum  Scythis  nefandos  Cabi- 
ros Amanem  et  Amadalham  lugerent  occisos.  Germani 
a Deo  electi  sunt,  qui  in  metuentium  numero  recepti, 
cum  ludaeis  praeclaram  victoriae  Mardochaicae  memo- 
riam recolerent.  Quantam  vero  mihi  affert  tristitiam, 
quod  eidem  Germani  tantopere  a Deo  dilecti  tam  ingrato 
tamen  animo  fuerunt,  ut  vera  Estherae  cocna  spreta  i.  e. 
transsubstantiatione  negata,  reverterentur  ad  meram  lu- 
daeorum  ceremoniam? 

Sed  ut  ad  rem  redeat  oratio,  hic  psalmus  canta- 
tus est  per  vices  lu.rta  praeceptum  David  et  Asaph 
et  Heman  et  Idithun.  Nam  primum  versum  recitarunt 
ei,  qui  Davidis  personam  susceperant,  secundum  autem 
cecinit  Asaph  i.  e.  synagoga  vel  Israel,  tertium  sibi, 
assumpserunt  cantores  Ilcman  i.  e.  manus  dexterae  fi- 
lii Aaron  , quartum  sibi  vindicarunt  cantores  Idithun 
i.  e.  manus  sinistrae  vel  timentes  Dominum,  proselyti. 
Proselytos  enim  in  cantorum  numero  fuisse,  ex  eo  ap- 
paret, quod  cum  ludaeis  ducenti  cantores  et  cantatri- 
ces e Babylonia  Hierosolyma  profecti  sunt,  qui  non  ex 
Israelitis  sed  ex  gentibus  nati  erant  ').  Sed  poeta , si 
primos  versus  quattuor  per  vices  cani  iussil,  certe  re- 
liquos etiam  versus  eodem  modo  distribuit.  Hanc  di- 
stributionem restituere  conabimur  ac  brevitatis  causa 


i)  I.  Esdr.  2,  65. 

pi.  iit.  Dinidcm  littera  I),  Israclilas  littera  I indicabimus , li- 
lio» Aaron  A , timentes  Dominum  T.  Carmen  igitur 
incipit 

D.  '■  Confitemini  Domino,  quoniam  bonus . quoniam 
in  saeculum  misericordia  eius.  David  et  seipsum  et  ce- 
teros ad  divinam  celebrandam  misericordiam  excitat, 
lam  vero  extrema  verba  repetunt  primum  quidem 

I.  7 Dicat  nunc  Israel,  quoniam  bonus,  quoniam 
in  saeculum  misericordia  eius , deinde 

A.  3 Dicat  nunc  domus  Aaron , quoniam  in  sae- 
culum misericordia  eius,  tum 

T.  4-  Dicant  nunc  qui  timent  Dominum  , quoniam 
in  saeculum  misericordia  eius.  Alterum  illud:  quoniam 
bonus  vel  potius  bonum  in  v.  2.  ab  Hebraicis  libris 
abest.  Sed  iam  accuratius  dicendum  est,  et  quid  David 
a divina  misericordia  acceperit , et  ab  ea  quid  ex- 
spectent celeri. 

D.  5 De  tribulatione  invocavi  Dominum  et  exaudi- 
vit me  in  latitudine  Dominus.  Clamavit  ad  Deum  Mar- 
dochaeus  et  tam  benigne  exauditus  est , ut  latitudinem 
i.  e.  admirabilem  salutem  summumque  honorem  adi- 
pisceretur. Clamavit  verus  ac  divinus  David  Christus  et 
suscitatus  est  e sepulcro  eiatusque  ad  dexteram  Dei. 
Populus  igitur  et  sacerdotes,  qui  talem  sunt  et  ducem 
nacli  et  pontificem,  non  amplius  habent  quae  ab  ini- 
micis timeant. 

I.  6 Dominus  mihi  adiutor,  non  timebo  quid  faciat 
mihi  homo.  Homo  iste  qui  Aman  est  diaholumque  si- 
gnificat, aliquando  quidem  in  nos  potestatem  habuit, 
sed  iam  victus  superatusque  est.  At  reliqui  sunt  eius 
filii,  insidiatores  hostesque  filiorum  Aaron,  verum  ne 
ei  quidem  timendi. 

A.  7 Dominus  mihi  adiutor  et  ego  despiciam  ini- 
micos meos.  Sacerdotes , qui  Idumaeis  impiis  illis  su- 

perstilionis  seminatoribus  maximo  semper  odio  fuerant,  >*»•  io,  o 
tamen  nihil  ab  eis  mali  timent,  quoniam  Deum  defen- 
sorem sibi  fore  confidunt. 

T.  8-  Bonum  est  confidere  in  Domino  quam  confi- 
dere in  homine.  Divina  misericordia  in  Mardochaeum 
cognita  atque  Israelitarum  confidentia  perspecta , me- 
tuentes sententiam  proferunt , quae  et  ad  ipsos  et  ad 
omnes  homines  pertinet.  Nam  gentes  quum  olim  ab 
Amane  et  diabolo  quibus  temere  fidem  habuerunt,  es- 
sent deceptae,  opportuno  tempore  ad  Dominum  refu- 
gerunt. Praestare  igitur  fatentur  in  Domino  confidere 
quam  in  homine.  Quam  eamdem  sententiam  suscipit 
confirmatque 

D.  9 Bonum  est  sperare  in  Domino  quam  sperare 
in  principibus.  Aman  cruci  affixus,  principes  i.  e.  de- 
cem eius  filii  etiam  occisi  et  in  patibulum  acti,  atque 
omnes,  qui  in  illis  spes  suas  posuerant,  incredibili  pu- 
dore affecti.  Iddem  alio  quidem  tempore  accidit  eis,  qui 
spes  suas  non  in  Christo  esse  voluerunt,  sed  vel  in  prin- 
cipibus sacerdotum  vel  in  Romanis  imperatoribus. 

1.  ,0-  Omnes  gentes  circuierunt  meet  in  nomine  Do- 
mini quia  u/tus  sum  in  eos.  In  Mardochaico  tempore 
Israelitas  variae  gentes  ab  Amane  exagitatae  circumde- 
derunt. Sed  quamvis  et  magnae  hostium  copiae  et  for- 
tes essent,  tamen  in  nomine  Domini  devictae  sunt  omnes. 

Pariter  mille  annis  post  Gothi  et  Scythae  , quum  cir- 
cumvenire ecclesiam  constituerent , prorsus  excisi  sunt. 

Quod  Israelitae  cecinerunt,  iterant  primum 

A.  11  • Circumdantes  circumdederunt  me  et  in  no- 
mine Domini,  quia  u/tus  sum  in  eos,  deinde  etiam 
T.  n-  Circumdederunt  me  sicut  apes  et  exarserunt  si- 
cut ignis  in  spinis  et  in  nomine  Domini  quia  vultus  sum 
in  eos.  Hieronymus  cum  Hebraeo:  extinctae  sunt  quasi 
ignis  spinarum.  Amorrhaei  et  Amalecitae  conferri  apibus 

ps.  in,  ii.  solent , quoniam  pro  armis  alterae  aculeis,  alteri  sagit- 
tis utuntur.  Deut.  1,  44. 

D.  13  Impulsus  eversus  sum , ut  raderem  et  Do- 
minus suscepit  me.  Hieronymus  : Impulsus  pellebar  ut 
caderem  et  Dominus  sustentavit  me.  Christum,  quem 
Pharisaei  straverant,  Deus  a mortuis  excitavit  ac  suscepit. 

I.  '4-  Fortitudo  et  laus  mea  Dominus  et  factus  est 
mihi  in  salutem.  Sanctorum  virtutem  gloriam  et  lau- 
dem sitam  in  Domino  esse  , omnis  Judaeorum  Chri- 
stianorumque  testatur  historia.  Sed  ut  ex  morte  Christi 
peccatorum  remissio  et  in  rebus  adversis  patientia  du- 
cenda est:  sic  e resurrectione  eius  salus  omnis  iustifi- 
calio  et  gloriatio  manant. 

A.  15  Vox  exsultationis  et  salutis  in  tabernaculis 
iuslorum.  Proselyti  quidem,  quod  iustitiam  colere  coe- 
perunt, vocari  iusli  possunt,  sed  verius  Israelitae  et  gen- 
tes, quae  in  regenerationis  lavacro  peccatorum  macu- 
las eluerunt.  Vox  autem  haec  est  exsultationis: 

T.  ,f’-  Dextera  Domini  fecit  virtutem.  Non  modo 
Judaei  sed  etiam  alieni  et  exteri  qui  ex  gentibus  nati 
sunt,  non  possunt,  quin  confiteantur  fuisse  Domini  dex- 
teram, quae  servaverit  Mardochaeum  Chrislumquc  susci- 
taverit. Haec  vera  laus  et  Deo  gratissima. 

• D.  17 • Dextera  Domini  exaltavit  me.  Christus  ut  ad 

summos  honores,  ad  dexteram  Patris  efferretur  * divina 
misericordia  factum  esse  confitetur. 

I.  17  Dextera  Domini  fecit  virtutem.  Quam  metuentes 
sententiam  protulerunt,  eam  sancti  resurrectione  et  ascen- 
sione Christi  comprobatam  cognoscunt  atque  repetunt. 

A.  '*•  Non  moriar  sed  vivam  et  narrabo  opera  Do- 
mini. Sacerdotum  erat , exponere  legem,  rerum  me- 
moriam conservare,  divina  in  ludaeos  beneficia  enarrare. 

T.  1,1  Castigans  castigavit  me  Dominus  et  morti  non 
tradidit  me.  Multitudo  gentium,  ut  filius  prodigus,  in 

superstitionis  errores  acerbissimamque  veritatis  inopiam  p».  117,  i*. 
devenit.  Sed  variis  poenis  castigata  et  ad  se  reversa 
etiam  ad  Dominum , tandem  redire  constituit.  A Deo  au- 
tem gentes  non  condemnatae  sed  divina  cum  benigni- 
tate paternis  brachiis  susceptae  sunt. 

D.  l9-  Aperite  mihi  portas  iustitiae  ingressus  in  eas 
confitebor  Domino.  Christus  principes  coelestes  appellat,  ut 
iustitiae  sibi  portas  patefacere  velint.  Ingressus  in  coelum 
fore  dicit,  ut  laudibus  Deum  patrem  exornet  in  aeternum. 

I.  J0-  Jlaec  est  porta  Domini,  iusti  intrabunt  in  eam. 

Porta  Christus  est,  per  quam  omnes  in  coelorum  re- 
gnum intrare  debebunt. 

A.  5‘-  Confitebor  libi,  quoniam  exaudisti  me  et  fa- 
ctus es  mihi  in  salutem.  Sacerdotum  est , perpetuas 
gratias  agere  Deo,  quum  et  ipsos  et  suos  omnes  salvos 
incolumesque  esse  voluerit. 

T.  n-  Lapidem  quem  reprobaverunt  aedificantes  hic 
factus  est  in  caput  anguli.  Haec  verba  mirum  in  modum 
conveniunt  proselytis.  Sed  ut  accuratius  perspiciantur , 
paulo  altius  repelundum  est.  Primum  quidem  losepli  a fra- 
tribus repudiatus  factus  est  lapis  fundamenlumque  Israel. 
Quapropter  Iacob  de  eo  vaticinatus.  Inviderunt  illi , 
inquit,  habentes  iacula.  Sedit  in  forti  arcus  eius  et  dis- 
soluta sunt  vincula  brachiorum  et  manuum  illius  per 
manus  potentis  Iacob,  inde  pastor  egressus  est,  lapis 
Israel.  Primum  hoc  vaticinium  evasit,  quum  Iosue,  de- 
inde, quum  Mardochaeus  Amalecitas  sagittarios  supe- 
ravit. Ab  aedificantibus,  qui  turrim  exstruere  coelumque 
impugnare  conati  sunt,  Mardochaeus  in  discrimen  ad- 
ductus, Christus  sublatus  est.  Sed  horum  uterque  pa- 
stor lapisque  angularis  evasit,  qui  cum  populo  ludaico 
consociavit  gentes  '). 


1)  Io.  Chrysostomus,  Athanasius. 

p».  iit,  ».  D.  55  A Domino  factum  est  istud,  gloriam  omnem 
Christus  Deo  patri  vindicat. 

I.  **■  Et  est  mirabile  in  oculis  nostris.  Vere  mirum 
ac  sempiterna  laude  dignum  est,  quod  Deus  Christum 
a mortuis  revocavit,  et  per  eum  gentes  et  ludaeos  unius 
ecclesiae  communione  copulavit. 

A. 24  Haec  est  dies  quam  fecit  Dominus.  Filiis  Aaron 
imperatum  erat,  ut  omnibus  ludaeis  proselytisque  Esthe- 
rae  diem  tubis  indicerent.  In  diei  Eslherae  locum  suc- 
cessit solemnitas  resurrectionis. 

T.  24-  Exultemus  et  laetemur  in  ea.  Praecipuum  es 
hoc  die  gaudium  ceperunt  metuentes,  quoniam  eum  diem 
cum  ludaeis  festum  agere  potuerunt. 

D.  55  O Domine  salvum  me  fac.  Ilebraeus:  obsecro 
Domine  salva.  Haec  Mardochaeus  precatus  est.  quum 
adversus  acerbissimos  hostes  proficisceretur. 

I.  J5  O Domine  bene  prosperare.  Supplicationes  suas 
populus  cum  Mardochaeo  coniungit  , ut  felicem  proelii 
exitum  a Deo  impetraret, 

A.  26  Benedictus  qui  venit  innomine  Domini.  Haec 
sacerdotum  vox  est,  victorem  revertentem  salutantium. 

T.  27-  Benediximus  vobis  de  domo  Domini , Deus 
Dominus  et  illuxit  nobis.  Proselyti  benedictionem  pre- 
cati sunt  eis,  qui  sunt  de  domo  et  familia  Domini;  sed 
se  ipsos  quoque  pholismate  illuminatos , summo  cum 
gaudio  fatentur. 

D.  27-  Constituite  diem  solemnem  in  condensis  ')  us- 
que ad  cornu  altaris.  Celebrari  diem  sortium  iussil  David 


l)  Symmachus:  Colligate  in  celebritate  densitates.  Hieronymus: 
frequentate  soiemnitatem  in  frondosis.  Aquita : alligate  festum  in 
pinguibus.  Chaldaeus:  ligate  puerum  ad  sacrificium  solemnitatis  cate- 
nis, donec  sacrificaveritis  eum  et  effuderitis  sanguinem  eius  in  cor- 
nua altaris,  dixit  Samuel  propheta. 

i.  e.  Mardochaeus.  Mandavit  autem,  ut  celebraretur  se-  p».  m, n 
eundum  Hebraeum  in  funibus,  in  catenis  i.  e.  conti- 
nuo, nullo  anno  intermisso , usque  ad  restaurationem 
altaris. 

I.  ,8-  Deus  meus  es  tu  et  confitebor  tibi.  Israelitae 
Deum  suum  denuo  ex  insperata  salute  agnoverunt. 

A.  M-  Deus  meus  es  tu  et  exaltabo  te.  Etiam  sa- 
cerdotes Dominum  Deum  suum  praedicant  laudibusque 
extollunt. 

Confitebor  tibi  quoniam  exaudisti  me  et  factus  es 
mihi  in  salutem.  Haec  verba  ex  v.  21.  repetita  ab 
Hebraicis  libris  absunt.  Carmen  concludunt 

T. 59  Confitemini  Domino,  quoniam  bonus,  quoniam 
in  saeculum  misericordia  eius.  Hieronymus:  Confitebor, 
quod  magis  videtur  metuentes  decere.  Finis  ad  exor- 
dium redit.  Multum  laudare  Dominum  possumus,  sa- 
tis non  possumus. 


PSALMVS  CX1X. 

Israelitarum  precatio. 

Hoc  primum  carmen  est  ex  eorum  numero,  quae  in- 
scripta sunt  cantica  graduum.  Quod  nomen  unde  sum- 
ptum sit , et  quid  valeat , inter  peritos  harum  rerum 
homines  nondum  constat.  Qui  allegoriam  magis  quam 
historiam  sunt  secuti,  ei  inscriptionem  de  illis  gradibus  ex- 
plicarunt, quibus  ascenditur  ad  virtutum  perfectionisque 
altitudinem.  Sed  qui  historiam  non  putarunt  negligen- 
dam,  ei  partim  hos  psalmos  ad  certos  qui  in  templo 
fuissent  gradus  retulerunt,  partim  ad  Iudaeorum  ex  Ba- 
bylonia reditum.  Sed  ut  dicam  quod  sentiam  , horum 
utrosque  veri  aliquid  vidisse  et  dixisse  iudico.  Nam  hos 
psalmos  si  quis  in  Babylonia  putat  recitatos  eo  consi- 
lio , ut  qui  in  exsilio  erant,  liberum  felicemque  reditum 

p«.  ii>.  nanciscerentur ; is  certe  a veritate  historica  non  aber- 
ravit. Sunt  autem  in  hac  sententia  non  modo  antiqui 
plurimi , ut  Athanasius  , Chrysostomus , Theodoretus , 
Euthymius,  Syrus,  Paraphrastes  Graecus,  Beda  alii  ') , 
sed  etiam  recentiores  fere  omnes.  Quod  igitur  patres 
illi  de  his  psalmis  dixerunt  , iddem  nos  tenendum  ac 
strenue  defendendum  censemus.  Sed  quod  ad  vocem  gra- 
dus explicandam  pertinet,  non  possumus  eis  assentiri, 
qui  eam  ad  marmoreos  nescio  quot  in  templo  gradus 
revocarunt.  Eos  potius  sequi  malumus,  qui  gradus  ni- 
hil aliud  quam  quattuor  vel  quinque  populi  cantorumque 
ordines  esse  dixerunt.  De  his  quidem  sine  controversia 
accipienda  sunt  Hilarii  verba : Ex  historia  constare . 
fuisse  in  templo  gradus  quindecim,  dispositosque  ordi- 
nes consistentium,  quibus  quaedam  quasi  dignitas  in 
antecedentibus  obtineretur,  ut  Levitae  primum  consi- 
sterent. post  lsraelitae,  tum  proselyti  et  deinceps  alii  ’). 
Sed  fuerunt,  qui  vel  testimonia  patrum  vel  inscriptiones 
psalmorum  ad  eos  qui  proprie  dicuntur  gradus  trahere 
conarentur.  Quorum  opinio  iam  a Calmetio  haud  im- 
merito reiecta  et  explosa  est.  Sed  cantores  divisi  in  or- 
dines quattuor  fuisse  traduntur.  Qua  de  re  omnia  vel 
veteris  testamenti  vel  sanctorum  patrum  testimonia  col- 
ligere, non  huius  temporis  est ; nonnulla  tamen  appo- 


ti Athauasius : Primum  graduum  canticum  Deo  canit  popu- 
lus in  Babylonia  constitutus  etc.  Chrysostomus:  Si  historiam  quidem 
spectes,  quoniam  loquuntur  ( cantica  graduum)  de  reditu  ex  Baby- 
lone, et  captivitatis  quae  illic  fuit  mentionem  faciunt.  Hilarius:  Plu- 
res  autem  sunt  qui  in  his  psalmis  solam  captivitatem  populi,  qua 
in  Babylonia  septuaginta  annis  detentus  est  existiment  propheta- 
tam sed  et  reditum  populi  eiusdem  cum  restauratione  civitatis  amis- 
sae. Euthymius:  Huiusmodi  autem  inscriptionem  cantica  ascensio- 
num sortita  sunt,  quia  captivos  in  Babylone  ludaeas  ascensuros  esse 
praedicunt  in  Hierusalem. 

2)  Hilarius  pro),  in  cantt.  gradd. 

nere  placet.  Quaedam  igitur  huius  divisionis  significa- 
tio eo  loco  invenitur,  de  quo  alibi  diximus,  1.  Parali. 
15,  19.  ss.  Nam  Asaph  Heman  Ethan  Chonenias  canto- 
rum principes  suo  quisque  choro  praefuisse  videntur. 
De  ea  quidem  partitione  magis  perspicua  haec  sunt : 
Porro  cantores  filii  Asaph  stabant  in  ordine  suo  iuxta 
praeceptum  David  et  Asaph  et  Heman  et  Idithun  pro- 
phetarum regis  ').  Sed  haec  quasi  quaedam  horum  or- 
dinum vestigia  sunt.  Sine  dubio  multo  maioris  momenti 
illud,  quod  oratio  Habacuc , tribus  interiectis  diapsalma- 
tis,  (n^Di.  e.  silex,  lapis,  terminus 1  2 3)  in  partes  quat- 
tuor distributa  est.  Totidem  erant  cantorum  chori  vel 
ordines,  qui  canticum  canticorum  recitaverunt.  De  quo 
illud  praeclare  est  apud  Origenem : Inde  igitur  mihi 
videntur  quattuor  ordines:  unum  ( sponsum ) et  unam 
(sponsam),  duos  choros  inter  se  concinentes,  sponsam 
canere  cum  iuvenculis,  sponsum  canere  cum  sociis  *). 
Sed  ut  ad  psalmos  ipsos  veniamus,  ubique  ordines  enu- 
merantur quattuor.  Veluti  in  Ps.  113,  12.  s.  Bene- 
dixit nobis,  benedixit  domui  Israel,  benedixit  domui 
Aaron,  benedixit  omnibus  qui  liment  Hominum.  Et  in 
Ps.  117,  1.  ss.  Confitemini  Domino.  Dicat  nunc  Israel, 
dicat  nunc  domus  Aaron,  dicant  nunc  qui  timent  Do- 
minum. Atque  in  Ps.  134,  19.  Domus  Israel  benedicite 
Domino,  domus  Aaron  benedicite  Domino,  domus  Levi 
benedicite  Domino  , qui  timetis  Dominum  benedicite 
Domino.  His  quidem  cognitis  et  consideratis,  nemini 
potest  esse  dubium , quin  patrum  de  quattuor  choris 
testimonia  non  incertis  coniecturis  sed  antiquissima  me- 
moria nitantur.  Athanasius  enim  de  hac  re  sic  loquitur: 


1)  II.  Parali.  35,  13. 

2)  In  antiquis  codicibus  scriptum  erat  T-  Chrysostom. 

3)  Apud  llieronym.  in  eant,  cantt. 

p*.  ii».  Nam  quattuor  canticorum  principes,  ministri  vero  du- 
centi octoginta  octo (288=4X72)  electi fuere  ').  Chryso- 
slomus  vero  hoc  modo  : Dicimus  ter  mille  fuisse  psal- 
morum cantores  ex  Levitica  sacerdotali  stirpe , qui  in 
tres  distributi  choros  Davidis  psalmum  canebant.  Prae- 
erat primo  choro  Idithum  magister,  secundo  Aetham, 
tertio  Asaph.  His  fessis  succedebant  Core  filii  (i,  e. 
proselyti)  5).  De  cantorum  numero  illo  quidem  dubitari 
potest,  de  choris  quattuor  haudquaquam.  Illud  quoque 
notatu  dignum , quod  hoc  loco  filios  Core  non  ex  Levitis 
natos  esse  apparet.  Hos  equidem  timentes  Domini  fuisse 
puto,  de  quibus  mentio  est  I.  Esdr.  2,  65.  II.  Esdr. 
7,  67.  Fuerunt  igitur  cantantium  chori  quattuor,  qui 
hunc  ordinem  observabant : David  Israel  Aaron  metuen- 
tes, vel  etiam:  Israel  Aaron  Levi  metuentes.  Graduum 
autem  psalmos  ita  assignandos  arbitror:  Ps.  119.  Israeli, 
120.  domui  Aaron,  121.  domui  Levi,  122.  metuentibus. 
Eodem  modo  qui  sequuntur  quattuor:  Ps.  123.  Israeli, 
124.  Aaroni,  125.  Levi,  126.  metuentibus.  Posteriores  se- 
ptem hoc  modo:  Ps.  127.Davidi,  128.  Israeli,  129.  Aaroni; 
similiter  qui  sequuntur  tres:  Ps.  130.  Davidi,  131.  Israeli, 
132.  Aaroni.  Vltimus  autem  servis  Domini  vel  proselytis 
adiudicandus  est  ; huiusmodi  enim  exordium  habet: 
Ecce,  (quum  vobis  audientibus  psalmos  sex  cecinerimus) 
nunc  benedicite  Dominum  omnes  servi  Domini.  In  il- 
lis autem  psalmis  distribuendis  magno  nobis  usui  fuit 
illud : dicat  nunc  Israel,  quod  est  in  Ps.  123.  et  128. 
Sed  hanc  rem  nunc  significasse  salis  est.  Totum  psalte- 
rium ita  dividere  et  distribuere,  alius  scriptionis  est. 

'•  Ad  Dominum  cum  tribularer  clamavi  et  exau- 
divit me.  Israelitae  quamdiu  in  patria  atque  in  om- 


1)  Athana».  Montf.  Coli,  patrr.  II.  p.  71. 

3)  Cbrysostomus  inpraef.  Nicetae  edi.  A.Mai  Bibi.  Patrr.  III.  p. 81». 

nium  rerum  affluentia  erant , ad  falsos  deos  desciscere  p».  n«, 
solebant.  Sed  patria  pulsi,  templo  exuti  et  urbe,  sum- 
mum in  periculum  adducti  ad  Dominum  revertere  cum- 
que omnibus  votis  precibusque  quaerere  ac  venerari 
coeperunt.  Sed  audiamus  quae  sit  ista  tribulatio. 

2 Domine  libera  animam  meam  a labiis  iniquis  et 
a lingua  dolosa.  Est  igitur  tribulatio  illa  quidem  orta 
ex  calumnia.  Arnan  enim  fictis  et  ementitis  criminibus 
non  modo  populum  in  odium  Assueri  vocaverat,  sed  ef- 
fecerat etiam  ut  Iudaeos  omnes  sibi  trucidare  liceret.  Nam 
quod  tam  magnum  malum  est,  quod  non  ex  calumnia 
nasci  possit? 

*■  Quid  detur  tibi  aut  quid  apponatur  tibi  ad  lin- 
guam dolosam ? Lingua  dolosa  summum  malum  , cui 
nihil  adiici,  nihil  comparari  potest. 

*•  Sagittae  potentis  acutae  cum  carbonibus  desola- 
toriis. Carbones  desolatorii  dicuntur,  quod  vastant  per- 
dunt consumunt.  Interpres  quidam  Graecus  cum  Hie- 
ronymo: cum  carbonibus  iuniperorum.  Sed  Hebraicum, 
eodem  teste  Hieronymo,  et  sonitum  significat  et  iunipe- 
rum  ').  Quae  res  quum  sic  se  habeat,  Hebraica  ita  po- 
tius reddenda  duco  : cum  carbonibus  sonituum  i.  e. 
cum  fulguribus,  cf.  carbones  ignis  Ps.  17,  14.  et  Ezech. 

I,  13.  Veteres  omnes  quos  inspexi  hos  versus  ita  ex- 
plicarunt: Quid  detur  libi  adversus  linguam  dolosam? 
quid  aliud  quam  auxilium  Dei,  qui  in  improbos  sagit- 
tis fulguribusque  suis  animadvertit.  Sed  verius,  ut  arbi- 
tror, Bellarmiuus  et  Calmetius : Quodnam  malum  ma- 
ius quam  lingua  dolosa?  Ea  enim  transfigit  ut  sagitta, 
percutit  ut  fulgur. 

5-  11  eu  mihi  quia  incolatus  meus  prolongatus  est. 
habitavi  cum  habitantibus  Cedar.  Hebraeus : heu  mihi 


I)  Ilierou.  epist.  erit,  ad  Kakiol.  nians.  IS. 

Vot.  11.  57 

r».  no,  s.  quia  incolui  Mosoc/t,  habitavi  etc.  In  memoriam  re- 
vocandum Ezechielianum  illud:  Gog  et  Magog , princi- 
pem capitis  Mosoch  et  Thubal.  Moscovitae  Gagaeorutn 
socii  cum  ceteris  gentibus  in  Asiam  venerunt.  Cedar 
i.  e.  Arabes  Gedrosi  semper  in  Amalecitarum  societate 
erant.  Populus  Iudaicus  in  mediis  hostibus  versabatur. 

3-  Multum  incola  fuit  anima  mea  6-  cum  his  qui 
oderunt  pacem.  Hieronymus : multum  peregrina  est. 
Intelligendi  sunt  Gagaei  et  Amaleeilae,  qui  omnia  po- 
tius quam  pacem  amant  '). 

B Eram  pacificus  et  cum  loquebar  illis,  impugna- 
bant me  gratis.  Hieronymus:  Ego  pacifica  loquebar  et 
illi  bellantia.  Hoc  carmine  Israel  exposuit,  clamasse  se 
ad  Dominum,  quum  ab  Amane  mors  sibi  et  pernicies 
pararetur,  ac  pacificum  sc  semper  placabilem  et  quietum 
fuisse  cum  Mosoch,  cum  Cedar  et  Edom,  litigiosis  gen- 
tibus bellorumque  cupidis. 

PSALMVS  CXX. 

Precatio  liliorum  Aaron. 

Quae  de  graduum  psalmis  in  universum  disseruimus, 
ea  etiam  ad  hunc  de  quo  iam  dicendum  est  pertinent. 
Quamobrem  de  ratione  temporis  sententias  aliorum  af- 
ferre non  necesse  habeo  s).  Filiis  Aaron  illum  quidem 
tribuendum  duximus.  .Nam  sacerdotum  erat,  facere  sup- 


t)  Chaldaeus:  Pl  usquam  illi  habitavit  anima  mea  cum  Edom  , 
odio  pacem  prosequenle. 

2)  Athanasius  : Secundum  modulatur  canticum  , dum  post  so- 
lutam captivitatem  longum  iter  ageret  Babylone  Hierosolyma. 
Theodorelus : Ilis  qui  Babylone  adhuc  degebant , etiam  hic  psal- 
mus convenit.  Origenes:  Coniicimus  secundum  graduum  canticum 
recitatum  esse,  quando  se  ad  bellum  praeparabant  et  socios  advo- 
cabant. Chrysoslomus  Bcdu  Paraphr.  Orare 

plicationes  pro  populo,  quando  in  bellum  proficisceba-  p*.  uo. 
tur,  de  divinis  eum  promissionibus  admonere  J),  con- 
firmare animum  eius  et  ad  fortitudinem  inflammare,  fe- 
licem denique  a Deo  exitum  et  optare  et  impetrare. 

Quo  quidem  munere  suo  sacerdotes  hoc  carmine  fungi 
cognoscimus. 

'■  Levavi  oculos  meos  in  montes , unde  veniet  au- 
xilium mihi.  Montes  intelligi  volunt  aeternos , unde 
Deus  impiorum  iudex  suis  auxilio  venit. 

3-  Auxilium  meum  a Domino,  qui  fecit  coelum  et 
terram.  Adiutorcm  Deum  habent  fortem  , potentem , 
verum  atque  universi  mundi  creatorem.  Ilis  praeposi- 
tis, populo  omnia  bona  fausta  ac  felicia  precantur. 

3-  Non  det  in  commotionem  pedem  tuum  neque  dor- 
mitet , qui  custodit  te.  Inimici  tui,  quamquam  omnia 
agunt,  ut  calumniis,  ut  falsis  criminibus,  ut  litteris  pu- 
blicis te  prosternant,  tamen  ad  terram  te  dabunt  num- 
quam.  Habes  enim,  qui  te  sustentet,  qui  vigilet  de  te. 

*■  Ecce  non  dormitabit  neque  dormiet  qui  custodit 
Israel.  Dormire  visus  quidem  est.  Inimicis  tempus  ad 
te  proscribendum  concessit,  sed  interficiendi  numquam 
potestatem  tribuet.  Custodem  pervigilem,  adiutorem  for- 
tem atque  inexpugnabilem  sese  praestabit. 

»•  Dominus  custodit  te.  Dominus  protectio  tua  su- 
per manum  dexteram  tuam.  Dominus  tibi  assistet  dexte- 
ramque tuam  ita  corroborabit,  ut  hostium  copias  sine 
ullo  detrimento  profliges.  Nam  isti  quidem  deis  utuntur  , 
qui  non  magis  ipsos  adiuvare,  quam  tibi  nocere  pote- 
runt. 

6-  Per  diem  sol  non  uret  te,  neque  luna  per  noctem. 
Hebraeus  et  Hieronymus : non  percutiet  te.  Sunt  enim 


1)  Mal.  2,  7.  Labia  sacerdotis  custodient  scientiam  et  legem  re- 
quirent ex  ore  eius. 

pj.  ia», «.  eorum  dei  daemones,  quorum  nulla  est  potestas  in  eos, 
quos  Deus  tamquam  suos  intueri  ac  tueri  volet.  Nam 
Apollo  et  Diana,  quamquam  ab  improbis  metuantur,  tibi 
tamen  mali  nihil  possunt  afferre. 

7-  Dominus  custodiat  te  ab  omni  malo,  custodiat 
animam  tuam  Dominus.  Mala  machinantur  quidem  dae- 
mones eorumque  socii.  Tibi  contra  alrocissimos  hostes 
!n  pugnam  proficiscendum,  atque  in  sagittis,  in  gladiis, 
in  ipsa  mortis  mortuorumque  vicinitate  versandum  est. 
Neque  vero  tibi  adversi  quidquam  poterit  accidere,  quo- 
niam talem  tamque  potentem  habes  defensorem. 

R Dominus  custodiat  introitum  tuum  et  exitum  tuum 
ex  hoc  nunc  et  usque  in  saeculum.  Socius  in  bello  in- 
ferendo auxilialorquc  tibi  Dominus  aderit  efficictque , 
ut  domum  salvus  incolumisquc  redeas.  Profligatis  ho- 
stibus, mox  consequeris  libertatem  et  in  patriam  rede- 
undi licentiam.  Quanta  igitur  proposita  ad  rem  bene 
gerendam  praemia?  Hac  sententia  suscepta,  Levitae  ca- 
nunt psalmum  vicesimum  primum.  Deinde  sequitur 

PSALMVS  CXXll. 

Proselytorum  precatio. 

Psalmo  vicesimo  primo,  ut  diximus,  Levitae  lsrac- 
litis  felicia  faustaque  omnia  a Deo  precati  sunt.  Spera- 
runt enim  Idumaicam  victoriam  quasi  quamdam  por- 
tam fore,  per  quam  in  patriam  et  ad  montem  sanctum 
redire  possent.  Hos  in  canendis  divinis  laudibus  sequun- 
tur proselyti , qui  hoc  de  quo  nobis  nunc  dicendum  est 
psalmo  precationem  proferunt  et  se  et  Deo  dignissi- 
mam ').  Erant  autem,  ut  videtur,  in  eorum  choro  can- 


i)  OriRenes  iu  Ps.  119.-  Quartum  canticum  graduum  recitatum 
isse  rontteimut , quando  ludaei  de  victoria  in  /me  sperabant. 

toribus  cantatrices  adiunctae.  Cuius  rei  illud  probabile  p»  »»• 
indicium  est , quod  in  versu  secundo  commemorantur 
ancillae.  Sed  clarissima  testimonia  non  modo  apud 
Esdram  exstant  '),  sed  etiam  in  cantico  canticorum  et 
in  Ps.  67.  Multi  autem  ex  gentibus  paulo  post  quam 
Mardochaeus  ad  regnum  elatum  est,  religionis  cum  Iu- 
daeis  societatem  appetiverunt,  et  ei  quidem  ab  Idumaeis 
per  aliquot  menses  eisdem  prorsus,  quibus  Israelitae, 
vel  acerbioribus  etiam  conviciis  iniuriisque  affecti  sunt. 

Hinc  illud,  quod  in  versibus  3.  et  4.  queruntur.  Ju- 
daeorum igitur  preces  ita  prosequuntur  ei  qui  timent 
Dominum : 

'•  Ad  te  levavi  oculos  meos,  qui  habita/  in  coelis. 

Non  in  montes  se  dicunt  oculos  levare,  ut  filii  Aaron, 
sed  ad  eum  qui  habitat  in  coelis.  Nam  sacerdotum  est, 
prophetarum  libros  cognitos  habere , subtilia  et  abscon- 
dita eorum  verba  sine  ullo  errore  intelligere  et  expli- 
care. At  vero  proselytis  convenit  oratio  simplex  per- 
spicua et  ab  omni  etiam  errandi  periculo  vacua. 

7 Ecce  sicut  oculi  servorum  in  manibus  dominorum 
suorum , sicut  oculi  ancillae  in  manibus  dominae  suae: 
itd  oculi  nostri  ad  Dominum  Deum  nostrum  , donec 
misereatur  nostri.  Nescio  an  nihil  his  verbis  vel  aptius 
inveniri  vel  elegantius  dici  possit.  Servi  quamvis  alicuius 
rei  valde  indigeant,  tamen  verecundia  prohiberi  solent, 
quominus  quod  sibi  necessarium  est,  a Domino  postu- 
lent. Si  autem  iniuriae  eis  ab  aliis  inferuntur,  quum 
ipsi  nec  suscipere  causam  suam  nec  defendere  possint. 


Athanasius : Quartum  canticum  orationem  continet  eorum,  qui  re- 
migrantes multis  annis  in  itinere  versati  sunt.  Beda:  F.x  communi 
omnium  persona  qui  in  captivitatem  ducti  sunt,  canitur  Ubertatem 
reversionis  a Domino  postulandum.  Clirvsosloinus  Theodorus  Iterari 
Paraplir.  Graec. 

I)  Ksdr.  I.  c. 

pi.  i»,  ».  auxilium  a domino  oculorum  obtutu  lacrimisque  ma- 
gis quam  verbis  et  precibus  impetrare  student. 

3 Miserere  nostri  Domine,  miserere  nostri,  quia  mul- 
lum repleti  sumus  despectione,  ludaei,  quorum  Domi- 
nus se  adiulorem  fore  promiserat , ab  eo  non  modo 
misericordiam  sed  etiam  iustitiam  veritatemque  exspe- 
ctare poterant.  At  proselyti,  quid  aliud  nisi  misericor- 
diam? Sed  tamen  hi  quoque  ob  nomen  Domini  inimi- 
corum iniurias  tolerant.  Quocirca  eum  rogant  atque 
obsecrant,  ut  se  mitem  in  ipsos  clementem  benignum- 
que  praebeat. 

* Quia  multum  repleta  est  anima  nostra,  oppro- 
brium abundantibus  et  despectio  superbis.  Aquila  et 
Hieronymus:  Mullum  repleta  est  anima  nostra  oppro- 
brio abundantium  et  despectione  superborum.  Quae 
convicia  Idumaei  in  proselytos,  quanta  maledicta  con- 
jecerint. quis  est,  quin  et  ex  rei  natura  et  ex  litteris 
sacris  intellexerit? 


psalmvs  cxxm. 

Israelitae  maximas  Deo  gratias  agunt. 

Superiora  carmina  quattuor  cantata  sunt , instante 
bello  Idumaico,  quum  ludaei  adversus  fortissimos  ho- 
stes proelium  susci[>ere  cogerentur.  Quamobrem  con- 
sentaneum erat , ut  propheta  in  illis  cantores  induce- 
ret Dei  opem  ad  rem  gerendam  implorantes.  At  vero 
ea  quae  sequuntur  quattuor,  tum  recitata  sunt,  quum 
Israelitae,  hostium  copiis  caesis  vel  dissipatis,  ab  omni 
iam  periculo  ac  timore  vacabant.  Quocirca  Dominum  tu- 
torem suum  ac  praesidem  grato  memorique  animo  extol- 
lunt, ac  quamvis  hostibus  multo  inferiores  essent , tamen 
sese , Deo  socio  et  adiutore,  victores  evasisse  confiten- 
tur. Ps.  123.  Sed  hoc  tantum  beneficium  se  docent  con- 

secutos  proplerea  quod  nec  sibi  nec  ullis  hominibus  con- 
fisi sint,  sed  spes  suas  omnes  in  Deo  habuerint  Ps.  124. 
Quod  quidem  se  dicunt  ita  potuisse  facere,  quia  coelesti 
gratia  excitati  ex  intima  animi  sententia  et  ad  se  et  ad 
Deum  redierint.  Hinc  mirabile  illud  subsidium  et  auxi- 
lium , bine  gloriosa  victoria  ac  triumphus , hinc  cl 
maxima  gratulatio  ipsorum  et  apud  gentes  summa  exi- 
stimatio Ps.  125.  Ex  eadem  causa  etiam  Idumaeorum 
clades  manavit  atque  insperata  redemptio  ludacoruni 
Ps.  126.  Sed  liunc  psalmum,  de  quo  nunc  agitur,  non- 
nulli sunt,  qui  ad  incursionem  populorum  Gog  et  Ma- 
gog  retulerint.  Nam  de  hostibus,  de  quibus  in  hoc 
psalmo  mentio  sit , Theodoretus  ait  vaticinatos  loelem 
esse  Ezechielem  aliosque  prophetas  ').  In  eadem  sen- 
tentia video  Athanasium  fuisse  et  Chrysostomum  J).Sed 
alii  ipsis  exsilii  finibus  haec  bellorum  pericula  contineri 
asseverant  ut  Beda  et  Calmelius 1 *  3),  alii  omnino  tempus 
definire  praetermittunt,  ut  Origenes  Eusebius  Augusti- 
nus 4).  Sed  haec  quidem  de  sanctis  patribus.  Quos  ita  se- 
quendos statuimus,  ut  revocemus  hunc  psalmum  ad 
gentem  Gog,  de  qua  quum  alii  prophetae  tum  praeci- 
pue Ezechiel  cecinit ; illam  autem  irruptionem  hostium 
exsilii  tempore  factam  esse  dicimus.  Magnas  igitur  Israel 
coepit  Deo  gratias  agere. 

1 Nisi  quia  Dominus  erat  in  nobis,  dicat  nunc  Israel. 
(sraelitici  populi  personae  non  modo  Origenes  hoc  car- 
men tribuit  sed  ipse  etiam  propheta. 

1)  Theodoretus:  Post  reditum  e Babylonia  finitimi  ludaeorum 
barbaras  gentes  colligentes  coniunctis  copiis  bellum  illis  intulerunt, 
sfierantes  fore  ut  eorum  memoriam  delerent.  Sed  Deus  opem  tulit, 
hostes  debellavit.  Hoc  asserunt  plurimi  prophetae  /oel  Ezecliiel  etc. 

Heracleota. 

3)  Athanasius,  Clirysostomus  io  h.  ps. 

3)  Beda  Calmetius  io  Ii.  ps. 

i)  Origenes  Eusebius  Augustinus. 


ISI. 

p».  121, 2.  *•  Misi  quia  Dominus  era t in  nobis,  cum  exsurge- 

rent homines  in  nos  3-  forte  vivos  deg/utissent  nos.  He- 
braeus: homo.  Hic  quidem  Aman  fuit  homo  nequam: 
ceteri  qui  ludaeis  ut  bestiae  feroces  insidiati  sunt,  illius 
socii  fuerunt  ex  variis  gentibus  coacti.  Populus  gratum 
animum  ea  re  maxime  significat,  quod  salutem  ac  feli- 
cem exitum  belli  non  prudentiae  aut  fortitudini  adseri- 
bit  suae,  sed  Domino  se  omnia  debere  fatetur. 

3-  Cum  irasceretur  furor  eorum  in  nos  *■  forsitan 
aqua  absorbuisset  nos.  5-  Torrentem  pertransivit  anima 
nostra,  forsitan  pertransisset  anima  nostra  aquam  in- 
tolerabilem. Accuratius  Hieronymus:  Forsitan  aquae 
circumdedissent  nos.  torrens  transisset  super  animam 
nostram.  Forsitan  transissent  super  animam  nostram 
aquae  superbiae.  Gentium  mare  in  terram  irruit  i.  e. 
in  populum  Iudaicum.  Sed  ne  a mari  terra  absorbe- 
retur, Dominus  pastor  et  custos  cavit. 

0 Benedietus  Dominus  qui  non  dedit  nos  in  captio- 
nem dentibus  eorum.  Gentes  illae  crudelium  bestiarum 
similes  praedam  sibi  populum  elegerant.  Sed  quum 
iam  sanguini  eius  inhiarent,  Deus  non  modo  praedam 
eis  eripuit , sed  eos  ipsos  tamquam  praedam  praedae 
tradidit. 

7 Anima  nostra  sicut  passer  erepta  est  de  laqueo 
venantium,  laqueus  contritus  est  et  nos  liberati  su- 
mus. Amalccilici  venatores , nefastis  illis  confectis  lit- 
teris , laqueum  ludaeis  iniecerunt.  Verum  quum  iam 
in  eo  essent,  ut  illos  strangularent,  litteris  rescissis, 
laqueum  sibi  in  manibus  concisum  dissolutumque  mi- 
rati sunt. 

8-  Adiutorium  nostrum  in  nomine  Domini,  qui  fe- 
cit coelum  et  terram.  Nos  quoque  redemptionis  salutis- 
que beneficium  Deo  patri  debemus,  qui  Filium  suum 
servatorem  nostrum  esse  voluit.  Nam  et  nos  quum  raor- 

tis  laqueo  a daemone  haud  secus  atque  Iudaei  cir-  p».  im,  ». 
cumdati  essemus,  summo  tempore,  Deo  interveniente, 
evasimus. 


PSALMVS  CXX1V. 

Carmen  sacerdotum. 

In  atrocissimis  vincendis  hostibus  belli  socium  du- 
cemque Deum  fuisse , expositum  a populo  est  carmine 
proximo.  Sed  Deus  ad  tantam  in  suos  benignitatem  qua  sit 
causa  commotus,  non  populum  decebat  sed  sacerdotes 
dicere.  Itaque  filii  Aaron  has  partes  suscipiunt,  ut  cau- 
sam illam  sitam  in  populi  fide  confidentiaque  doceant, 
simulque  praecipiant  eis  qui  sint  divino  subsidio  ser- 
vati , ut  ab  omni  in  posterum  iniquitatis  specie  sese 
abstineant  '). 

1 Qui  confidunt  in  Domino  sicut  mons  Sion  non 
commovebitur  in  aeternum.  Mons  Sion  terrestris  et  mo- 
veri potest  et  revera  motus  est.  Nam  ex  ludaea  primum 
Susa,  deinde  Romam  est  translatus.  Mons  vero  spiritua- 
lis, cuius  cacumen  in  coelo  firmatum  est,  nullo  umquam 
impetu  potest  commoveri.  Vidit  hanc  quidem  civitatem 
loannes,  lerusalem  illam  novam,  descendentem  de  caelo. 
Sed  eamdem  plane  firmitatem  constantiam  virtutem  nan- 
ciscitur is , qui  spei  suae  ancoram  traiecit  in  coelum. 
Quod  qui  fecerit , non  aliunde  is  nisi  ex  solo  Deo 
pendebit . 


1)  Origenes  1.  c.  Sertum  , quando  Iudaei  redibant.  Kusebius  : 
Haec  aiunt  qui  longa  emensa  r ia  ad  materialem  lerusalem  reversi 
sunt.  Athanasius : Sertum  canticum  canunt,  quando  ad  ipsum  de- 
sideratum montem  pervenerant.  Beda:  Ex  persona  eorum  canitur , 
qui  de  captivitate  redeuntes  impugnatores  suos  h.  e.  finitimas  gentes 
Deo  adiurante  presserunt. 

p».  ut,i.  i Qui  habitat  in  lerusalcm  , montes  in  circuitu 
eius  et  Dominus  in  circuitu  populi  sui , ex  hoc  nunc 
et  usque  in  sacculum.  Hebraeus:  Permanebit  lerusa/em. 
cuius  in  circuitu  montes  et  dominus  in  circuitu  populi 
sui.  ex  hoc  tempore  et  usque  in  saeculum,  lerusalem 
vocatur  civitas  Dei , sancta  ecclesia  , cuius  incolae  ci- 
vesque ei  sunt,  qui  confidunt  in  Domino.  Hi  Dei  cu- 
stodia tamquam  corona  montium  undique  cincti  ac  mu- 
niti, nec  ab  hostitim  copiis  circum' cniri  aut  expugnari, 
nec  ulla  vi  commoveri  umquam  possunt.  Ecclesia  ad- 
mirabilis illa  urbs  a Deo  ipso  condita,  posita  in  monte 
montibusque  est  circumdata. 

J-  Quia  non  relinquet  Dominus  virgam  peccatorum 
super  sortem  iustorum,  ut  non  extendant  iusti  ad  ini- 
quitatem manus  suas.  Aquila:  propterea  non  exten- 
dunt. Idumaei  virgas  quum  ad  sortiendum  adhibebant 
tum  ad  vaticinandum.  Ne  prophetae  quidem  interdum, 
quin  sortibus  uterentur  , recusabant.  Mensem  ad  Iu- 
daeorum  caedem  opportunum  Aman  sortitus  est  virgis. 
Prophetae  autem  non  ludaeoruin  caedem  sed  Idumaeo- 
rum futuram  esse  monuerunt.  Superior  igitur  fuit  pro- 
phetarum vox,  victa  est  peccatorum  virga.  Salvis  enim 
ludaeis,  occisi  ac  deleti,  sunt  Idumaei.  Neque  vero  ne- 
gaverim haec  verba  posse  etiam  de  Idumaeorum  sceptro 
et  imperio  accipi,  cui  erant  ludaei  paucos  per  annos 
subditi  ac  subiuncti.  Quoniam  in  eunuchis  fraus  , in 
prophetis  veritas  inventa  est;  idcirco  videant  iusti,  ne 
a vera  religione  praeceptisque  divinis  umquam  declinent. 

4-  Bene/ac  Domine  bonis  et  rectis  corde.  Qui  sim- 
plices et  aperti,  qui  veritatis  cultores  fraudisque  inimici 
sunt,  qui  a superstitione  aeque  atque  ab  Idumaica  praeda 
abhorrent,  his  sacerdotes  maxima  a Domino  beneficia 
petunt  atque  impetrant. 

5 Declinantes  autem  in  obligationes  adducet  Do- 

minus  cum  operantibus  iniquitatem.  Contra  si  quis,  ut  p».  im,6. 
Achan  et  Saul,  vel  ex  spoliis  quid  surripuerit,  vel  clam 
in  cultu  falsorum  deorum  perstiterit , is  in  iniquorum 
numero  quum  sit,  easdem  quas  illi  poenas  sustinebit. 

s Pax  super  Israel.  Filii  Aaron,  quod  sacerdotali 
suo  munere  dignum  est,  faciunt,  ut  bonis  bona  ac  fau- 
sta precentur,  iniuslis  autem  quae  sit  proposita  animad- 
versio minaciter  denuntient. 

PSALMVS  CXXV. 


Quantum  Levitae  ex  spirituali  reversione  gaudium  perceperint  ? 

Levilis  in  his  psalmis  eae  tributae  partes  sunt , ut 
sanctorum  animos  vel  ad  dulcem  suavemque  erigant 
laetitiam  vel  etiam  ad  summum  interdum  gaudium  in- 
flamment. Nam  antea,  ut  ad  bellum  ludaeos  incitarent,  „ 
virtutis  praemium  positum  in  libertatis  patriaeque  re- 
cuperatione ostenderunt.  Nunc  quanta  ludaei  gaudia  et 
ex  animi  conversione  iam  ceperint  et  e fine  exsilii  reditu- 
que capturi  sint ; ac  quanta  ex  inexspectata  victoria  tum 
Deo  apud  gentes  gloria,  tum  ipsis  existimatio  accreve- 
rit , persequuntur.  Denique  exponunt , quanto  maiores 
poenitentiae  captivilatisque  dolores  fuerint,  tanto  laetio- 
res fore  justificationis  liberationisque  delectationes  '). 


1)  Origenes  I.  c:  Septimum,  quando  ludaei  iam  redierant.  Atlia- 
nasius:  Septimum  canticum  canunt,  qui  quum  ad  ipsam  urbem  per- 
venerint liberationis  a captivitate  certitudinem  habent.  Eusebius: 
Aliquanta  captivorum  pars  Babylone  redux,  recuperata  Hierusa- 
lem, de  eis  qui  Babylone  remanserant  canticum  hoc  non  sine  bona 
exspectatione  extollit.  Aiunt  ergo  nondum  suum  gaudium  esse  com- 
pletum, fore  autem,  cum  universa  natio  ex  hostili  regione  ad  pro- 
priam redierit.  Hanc  nimirum  loci  sententiam  reliqui  interpretes 
sistunt.  Heracleota,  Theodoretus,  Paraphr.  Graec. 

!*•.  i2&,  i.  i In  convertendo  Dominus  captivitatem  Sion  fa- 
cti sumus  sicut  consolati.  Necessario  ex  hoc  versu  se- 
qui videtur,  Iudaeos  iam  in  patriam  esse  dimissos.  At 
paulo  post  poeta  Deum  , ut  captivos  in  patriam  redu- 
cat , precatur.  Converte  captivitatem  nostram.  Quae 
plane  inter  se  videntur  esse  contraria.  Quidam  igitur 
hanc  a se  difficultatem  ita  tolli  posse  putarunt , si  illud 
converte  referretur  ad  eos,  qui  quum  ludaei  primi  iam 
in  patriam  reversi  essent , in  Babylonia  remansissent. 
Quae  quidem  explicatio  fortasse  probabilis  esset  , nisi 
poeta  dixisset:  converte  captivitatem,  non  aliorum,  sed 
nostram.  Quapropter  facilius,  credo,  rem  expediemus, 
si  prophetas  patresque  secuti  illud  in  convertendo  de 
spirituali  animi  conversione  intellexerimus.  Nam  ludaei 
ab  Amane  proscripti  quum  essent , quae  et  quanta  in 
Deum  peccata  commiserint,  considerare,  divinam  iusli— 
r tiam  placare  ieiunio,  culpam  lacrimis  luere,  ac  pro  gra- 
vissimis superstitionis  flagitiis  precibus  votisque  satis- 
facere coeperunt.  Quibus  rebus  perfectis,  ad  Deum  ipsi 
quantum  quidem  in  cis  fuit,  redierunt.  Deus  autem  eos, 
quum  hostium  potestati  traderet,  ad  poenitentiam  vo- 
cavit; poenitentiam  vero  gratam  sibi  ralamque  esse  si- 
gnificavit, quum  eos  ex  hostium  arbitrio  iniuriisque  eri- 
peret. In  hac  igitur  conversione,  quae  morum  fuit  emen- 
datio , facti  sunt  sicut  consolati.  Interpretes  Graeci  et 
Hieronymus:  sicut  somniantes.  Cuius  verbi  vis  potest 
esse  duplex.  Vt  Petrus  apostolus  ab  angelo  liberatus 
sibi  visus  est  somniare:  sic  etiam  ludaei  ex  hostium 
insidiis  educti , tamen  ita  fere  animo  affecti  erant , ut 
nonnumquam  de  sua  sibi  salute  dubitare  viderentur. 
Periculi  enim  continua  in  mente  haesit  cogitatio.  Sed 
verbo  illi  hoc  loco  prophetandi  potius  vim  tribuerim. 
Seniores  vestri  somnia  somniabunt.  ludaei  ex  manibus 
hostium  elapsi  somniare  prophetare  canere  coeperunt. 

Septuaginta  quoque  huic  verbo  eamdem  vim  subiecisse  **•  >js,  '■ 
videntur. 

2 Tunc  repletum  est  gaudio  os  nostrum  et  lingua 
nostra  exsultatione.  Laetitia  quum  ex  ore  oculisque  elu- 
xit, tum  linguam  solvit  ad  carmina  triumphalia  cantanda. 

2 Tunc  dicent  inter  gentes  magnificavit  Dominus  fa- 
cere cum  eis.  Tanta  erat  huius  victoriae  gloria  tantaque 
gratulatio,  ut  etiam  gentes  hanc  ludaeis  victoriam  non 
aliunde  quam  a Deo  tributam  esse  confiterentur.  Hinc 
maximus  ille  proselytorum  numerus.  Pertinet  autem  hic 
palmus  ad  Christum  magis  quam  ad  Mardochaeum. 

Nam  gentes  quum  Christum  natum  ex  ludaeis  et  a Deo 
suscitatum  audirent,  non  potuerunt,  quin  Dominum  cum 
illis  quidem  magnificentiam  fecisse  faterentur. 

3-  Magnificavit  Dominus  facere  nobiscum.  facti  su- 
mus laetantes.  Similiter  Maria  de  proxima  redemptione: 
fecit  mihi  magna. 

4-  Converte  Domine  captivitatem  nostram,  sicut  tor- 
rens in  austro.  Hebraeus:  sicut  fluvios  in  austrum.  Ve- 
teres quidam  hoc  loco  austrum  putarunt  esse  ventum, 
qui  liquefactis  nivibus  vim  aquarum  augeret.  Gens 
autem  ludaica  in  exsilium  tamquam  in  mare  coniecta 
ac  frigoribus  mortis  congelata  quodammodo  glacies 
effecta  est.  Sed  quum  a Spiritu  sancto  quasi  austro 
afflata  esset,  de  glacie  slatim  in  limpidissimam  aquam 
conversa  ad  Deum  patriamque  recurrere  coepit  Ps.  147, 

17.  s. 

5 Qui  seminant  in  lacrimis,  in  exsultatione  metent. 
ludaei , quod  a venatore  quasi  strangulati  tenebantur, 
tristes  moesli  afflicti  erant,  a cibis  potuque  abstinebant, 
humi  proiecti  peccatorum  suppliciter  remissionem  ro- 
gabant. Ea  quidem  fuit  tristitia  secundum  Deum,  quae 
operatur  poenitentiam  in  salutem  stabilem.  Qui  [>oeni- 
tenliae  huius  semina  mullis  cum  lacrimis  severint,  ei 

p».  i»,  5.  sine  dubio  fructum  inde  percipient  laetitiam  salutem- 
que aeternam. 

6-  Euntes  ibant  ct  flebant . mittentes  semina  sua  , 
venientes  autem  venient  cum  exsultatione  portantes 
manipulos  suos.  Haec  verba  si  explicatione  indigerent, 
tamen  verendum  esset,  ne  quid  explicatio  de  eorum  vi 
et  venustate  diminuere  potius  quam  addere  videretur. 

PSALMVS  CXXVI. 

Proselyti  caedem  Idumaeorum  cum  salute  ludaeorum 
conferunt. 

Israelitae  sese  victoriam  consecutos  non  viribus  suis 
dixerunt,  sed  eo  subsidio,  quod  praesens  tulerit  Do- 
minus. Cui  sententiae  lucis  plurimum  afferunt  prose- 
lyti, quum  victoriae  ludaeorum  calamitatem  Idumaeorum 
comparant.  Idumaei  enim,  per  multos  annos  vel  a nullo 
hoste  vexati  vel  in  bellis  semper  victores,  ad  magnam 
multitudinem  creverunt.  Iudaei  contra  in  proeliis  ultimis 
semper  inferiores  magnum  militum  numerum  amise- 
runt, et  qui  potuerant  conservare  vitam,  captivi  translati 
sunt  in  mediam  Asiam  et  per  varias  provincias  distri- 
buti. Quum  igitur  Idumaei  congrederentur  cum  Iudaeis: 
illinc  pugnavit  magnus  exercitus,  amplitudo,  fortitudo, 
astutia , victrix  superbia ; hinc  paucorum  inopia  et  ege- 
stas, simplicitas,  animi  demissio,  quies  ac  propriae  vir- 
tutis diffidentia.  Devicit  tamen  parvus  numerus  multi- 
tudinem, paupertas  divitias,  animus  simplex  prudentiam, 
quies  sedulitatem,  humilitas  superbiam,  virtus  vitium, 
et  ut  uno  verbo  dicam,  Iudacus  Idumaeum  superavit. 
Idumaei  enim  rebus  omnibus  pollentes  prorsus  sunt 
excisi,  Iudaei  humanis  rebus  omnibus  destituti  non  modo 
ipsi  salvati  sunt  sed  illos  etiam  sustulerunt.  His  eonsi- 

deralis,  quis  negare  poterit  Dominum  fuisse  ipsum,  qui  p». 
cum  ludaeis  adversus  Idumaeos  certaverit  ')? 

1 Nisi  Dominus  aedificaverit  domum,  in  vanum 
laboraverunt,  qui  aedificant  eam.  Domum  cum  Augu- 
stino vel  familiam  vel  gentem  explicamus.  Nam  haec 
sequuntur  synonyma:  hereditas,  filii,  fructus  ventris. 
Omnibus  viribus  Aman  ceterique  Idumaeorum  principes 
enisi  sunt,  ut  ex  Scythis  unam  gentem  unius  reipubli- 
cae  societate  coniunctam  efficerent.  Sed  eorum  labor 
quum  Dominum  adversarium  haberet , ad  irritum  ce- 
cidit. 

'•  Nisi  Dominus  custodierit  civitatem,  frustra  vi- 
gilat qui  custodit  eam.  Domino  non  custodiente,  vanae 
et  inanes  fuerunt  custodiae  vigiliaeque  Amanis.  Haec 
etiam  ad  ludaeorum  pontifices  spectant  qui  ut  a Ro- 
manis civitatem  defenderent  , Christum  putarunt  tol- 
lendum. 

2-  Vanum  est  vobis  ante  lucem  surgere.  Primo  di- 
luculo et  Aman  surrexit  et  accusatores  Christi.  Frustra 
tamen  et  incassum. 

2-  Surgite  postquam  sederitis,  qui  manducatis  pa- 
nem doloris.  Hieronymus:  postquam  sederitis  qui  man- 
ducatis panem  dolorum.  Sedere  saepius  iddem  valet 
quod  vel  devinci  vel  cadere  Thren.  3,  63.  Ps.  138,  2. 
Quod  Septuaginta  reddiderunt:  surgite  postquam  sede- 
ritis, id  dictum  ironice  videtur. 

2'  Cum  dederit  dilectis  suis  somnum  , *■  ecce  here- 
ditas Domini,  filii,  merces,  fructus  ventris.  Homines 
in  baptismo  cum  Christo  somno  sopiti  ac  mortui,  nonne 


1)  Origenes  : Oetaeum , quando  ludaei  templum  exstruebant. 
Atliaoasius:  Octavum  canitur  canticum,  iactis  fundamentis  templi. 
Kusebius:  Quae  nunc  opportune  Salomon  cecinit,  ludaeis  Babylone 
egressis  et  restituendi  templi  studiosis  dtque  ob  eam  rem  fastu  elatis. 
Clirv sos tomus : de  statu  rerum  qui  fuit  post  reditum. 

p,.  ne,  a.  heredes  ac  filii  Dei,  nonne  merces  praemiumque  Domini 
et  tamquam  fructus  divini  veniris  evaserunt? 

4-  Sicut  sagittae  in  manu  polentis , ita  filii  excus- 
sorum. Graecus  quidam:  filii  alligatorum  ‘).  Iudaei  ab 
Amane  proscripti  ac  caesis  similes  effecti  sunt.  Qui  igi- 
tur a morte  liberati  ex  Idumaeis  sumpserunt  poenas, 
ei  pro  nova  generatione  habiti  atque  excussorum  filii 
vocati  sunt.  Hi  terribiles  sese  praestiterunt  ut  sagittae 
potentis,  ut  fulgura  Dei. 

5-  Beatus  vir  qui  impleverit  desiderium  suum  ex 
ipsis,  non  confundetur,  quum  loquetur  inimicis  suis  in 
porta.  Graecus  quidam  et  Hieronymus  cum  Hebraeo: 
qui  implevit  pharetram  ex  ipsis.  Sententia  haec  est : 
Qui  cum  pharetra  plena  in  Idumaicum  bellum  profe- 
ctus magnum  hostium  numerum  occiderit,  is  si  causam 
aget  coram  iudice,  ab  adversario  numquam  convicium 
illud  audiet,  quod  vel  ignavus  fuerit  amicus  hostium 
vel  patriae  suorumque  proditor. 

PSALMVS  CXXVI1I. 

Iudaei  Idumaeorum  victores. 

Israelitici  populi  personae  hoc  carmen  tribuendum 
esse  liquet.  Nam  in  ipso  eius  exordio  verba  addita  sunt: 
dicat  nunc  Israel.  Primum  igitur  Israelitac  describunt 
iniurias,  quas  perpessi  sunt  ab  Idumaeis,  deinde  poenas, 
quas  ex  illis  tandem  sumpserunt,  gravissimas 4  5).  Sed  ut 


4)  Io.  Chrysostomus:  excussi,  qui  erant  otim  imbecilli  vincti 
et  alligati. 

2)  Origenes:  Decimum,  ubi  alta  pace  /ruebantur,  quando  dicunt, 
se  saepe  quidem  esse  impugnatos,  at  numquam  ab  inimicis  prostratos 
Athanasius:  Decimum  canticum  multa  persecutionum  genera  Christi 
populum  edocet.  Chrysostomus:  Hic  quoque  psalmus  cohaeret  cum 

carmina  omnia,  quae  sunt  adscripla  Israelitis , sic  hoc  p*.  iu. 
quoque  dignum  est  ecclesia  ').  Nam  haec  coelestis  fa- 
milia, quamquam  summa  animi  pace  fruitur,  tamen 
ab  improborum  multitudine  semper  impugnata  est  ne- 
que umquam  perfecta  pace  externa  ac  tranquillitate 
gaudebit.  Sed  ad  poenas  vocabuntur  improbi  in  ul- 
timo iudicio. 

• Saepe  expugnaverunt  me  a iuventute  mea,  dicat 
nunc  Israel.  Vt  Esau  Iacobo,  sic  a prima  origine  Idu- 
maei Israelitis  arma  intulerunt.  Perpetua  Idumaeorum 
bella  alio  loco  enumeravimus. 

*•  Saepe  expugnaverunt  me  a iuventute  mea,  etenim 
non  potuerunt  mihi.  Hebraeus  et  Graecus  quidam:  sed 
non  praevaluerunt  super  me.  ludaei  ab  Idumaeis  ve- 
xati et  circumventi  si  ad  Dominum  confugiebant,  supe- 
riores ex  bellorum  discrimine  egredi  solebant. 

*•  Supra  dorsum  meum  fabricaverunt  peccatores, 
prolongaverunt  iniquitatem  suam.  Hebraeus  iam  hoc 
loco  ab  agricolis  similitudinem  ducit,  quam  summa  cum 
elegantia  per  totum  psalmum  retinet : Supra  dorsum 
meum  araverunt  arantes,  in  longum  protraxerunt  sul- 
cum suum.  Haec  de  longis  ac  diuturnis  inimicitiis,  quae 
pertinebant  usque  ad  cladem  Idumaicam. 

4-  Dominus  iuslus  concidit  cervices  peccatorum. 
Aquila,  Symmachus  et  Hieronymus  cum  Hebraeo:  fu- 
nes impiorum.  Funes  eos  intellexerim  , quibus  aratro 
alligari  boves  solent.  His  praecisis,  coacti  sunt,  ut  arandi 
finem  facerent. 

5 Confundantur  et  convertantur  retrorsum  omnes, 
qui  oderunt  Sion.  Qui  Sion  odisse  dicuntur,  ei  sunt  qui 


praecedenti.  Quoniam  enim  interrumpebatur  aedificatio  etc.  Hera- 
cleota Theodoretus  Paraphr.  Graec.  Euthymius. 

1)  Augustinus  in  h.  ps. 

yol.  11.  2S 


Digitized  by  Google 


— 43  i — 


p».  u*,  i.  alibi  Dei  Iudaeorumque  vocantur  inimici.  Hi  partim  oc- 
cisi, partim  relicto  aratro  in  omnes  regiones  dissipati. 

6 Fiant  sicut  foenum  tectorum,  quod  priusquam 
evellatur  exaruit.  Hieronymus:  stafirn  ut  viruerit.  He- 
braeus: priusquam  evaginaverit  i.  e.  spicam  ex  foliis 
emiserit.  Idumaei,  quum  iam  in  eo  essent,  ut  iudacis 
interfectis  caput  liberius  altiusque  extollerent , subito 
arefacti  conciderunt. 

7 De  quo  non  implevit  manum  suam  qui  metit,  et 
sinum  suum  qui  manipulos  colligit.  Nec  ludaei  ex  tan- 
tae multitudinis  caede  quidquam  spoliorum,  nec  Deus 
ex  illa  messe  fructum  ullum  percepit.  Nam  zizania  ad 
quid  valet  nisi  ad  ignem? 

*•  Et  non  dixerunt  qui  praeteribant:  Benedictio  Do- 
mini super  vos,  benediximus  vobis  in  nomine  Domini. 
Vnum  sonat  apud  Hebraeos  benedictio  et  praeda.  Lactante 
tota  Asia  ludaei  Idumaeos  trucidarunt.  Nemo  autem  in- 
ventus est , qui  cis  persuaderet,  ut  ex  cis  rebus , quas 
illi  ex  omnibus  provinciis  corripuerant , quidquam  in 
rem  suam  converterent. 

PSALHVS  CXXIX. 

. Sacerdotum  precatio. 

Non  alienum  hunc  psalmum  a persona  sacerdotum 
esse  arbitramur.  Versu  primo:  De  profundis  clamavi  ad 
te  Domine  proposito,  filii  Aaron  eam  supplicationem  re- 
ferunt, qua  in  tempore  tenebrarum  usi  sunt  ad  populi 
salutem  impetrandam.  Quae  autem  profunda  dicuntur, 
ea  loca  cum  s.  Augustino  intelligimus,  ex  quibus  etiam 
lonas  clamorem  ad  Dominum  sustulit.  Nam  populus 
a gentium  mari  obrutus  deiectus  est  in  altissimas  abys- 
sos; proscriptus  vero  capitisque  damnatus  ab  Amane 
ad  inferos  iam  descendisse  visus  est.  Sacerdotes  autem 

cum  populo  praesentes  adfuerunt,  neque  ei  divinum  au- 
xilium implorare  umquam  destiterunt  ‘).  Ad  hoc  genus 
abyssum  Chaldaeus  omnes  graduum  psalmos  retulit.  Nam 
huiusmodi  inscriptionem  posuit:  canticum  quod  dictum 
est  super  gradibus  abyssi.  Sed  sacerdotes  populo  prae- 
cipiunt, ut  matutino  tempore  se  salvum  fore  confidat. 
Mane  enim  Mardochaeus  ad  regnum  elatus,  mane  in- 
terfectis Idumaeis  Iudaei  redempti  , mane  Christus  c 
sepulcro  suscitatus  daemonum  tenebras  fudit  fugavitque. 
Quocirca  hoc  carmen  etiam  apostolis  tribuendum  cen- 
seo. Nam  hi  a summo  pontifice  filii  Aaron  creati  re- 
surrectionis auroram  exspectarunt,  ut  custodes  primam 
exspectare  lucem  solent. 

*•  De  profundis  clamavi  ad  te  Domine.  Quae  cla- 
mavit, ea  iam  sequuntur. 

J-  Domine  exaudi  vocem  meam,  fiant  aures  tuae  in- 
tendentes in  vocem  deprecationis  meae.  Primum  Domi- 
num propitium  sibi  benignumque  reddere  student.  Nam 
quae  petunt,  a Domino  se  impetraturos  sperant,  pro- 
pterea  quod  petunt. 

*■  Si  iniquitates  observaveris  Domine,  Domine  quis 
sustinebit.  Omnes  peccaverunt,  primum  Israelilac,  deinde 
etiam  Iudaei,  qui  tamdiu  et  tanta  cum  malitia  falsos 
deos  coluerant,  qui  haud  immerito  , Hierosolymis  ca- 
ptis, partim  caesi,  partim  patria  pulsi  sunt.  Si  igitur  iudex 
severus  esse  voles  , quotusquisque  erit , qui  iustus  re- 
periatur  ? 

4 Quia  apud  te  propitiatio  est,  et  propter  legem  tuam 


1)  Hunc  psalmum  ad  exsilium  Babylonicum  revocarunt  Hilarius 
Chrysostomus  Theodoretus  Kuthymius  permultique  alii.  Syrus:  Dici- 
tur de  Nehemia  sacerdote.  Origenes:  Undecimum  quando  iam  re- 
bus divinis  vacantes,  earum  profunda  intelligebant.  Athanasius:  t'n- 
decimum  orationem  complectitur  martyrum. 


1‘».  12». 

p*.  no,  %.  sustinui  tc  Domine.  Pronomen  te  ab  Hebraicis  libris 
abest.  Tuam  indulgentiam,  quae  in  te  summa  est,  ex- 
spectavimus propter  legem  et  eas  quae  ei  insunt  de  hoc 
tempore  vaticinationes.  Nam  ex  orationibus  Estherae 
et  Mardochaei  omnibus  notissimum  est,  non  modo  de 
exsilio  Babylonico  Moysem  in  universum  vaticinatum 
esse , sed  etiam  de  temporibus  Gog  et  Magog.  Consi- 
deratis igitur  Mosaicis  vaticiniis  te  propitium  fore  spe- 
ravimus. 

* Sustinuit  anima  mea  in  verbo  eius  5-  speravit 
anima  mea  in  Domino.  Graecus  quidam  et  Hieronymus 
cum  Hebraeo:  Sustinuit  anima  mea  et  verbum  cius 
exspectavi.  Exspectavit  autem  verbum  illud,  quo  prae- 
potens Deus  Mardochaeo  liberationem,  Christo  vitam  ac 
populo  salutem  promiserat. 

6 A custodia  matutina  usque  ad  noctem  speret 
Israel  in  Domino.  Hebraeus:  Anima  mea  ad  Dominum 
plus  quam  custodes  mane  observantes  mane,  exspecta- 
vit Israel  Dominum.  Quemadmodum  custodes  lucem 
finemque  vigiliarum  exspectant , sic  et  anima  mea  et 
Israel  summo  cum  desiderio  sperant,  prima  luce  Domi- 
num auxilium  sibi  laturum. 

7 Quia  apud  Dominum  misericordia  et  copiosa 
apud  eum  redemptio.  *•  Et  ipse  redimet  Israel  ex 
omnibus  iniquitatibus  eius.  ludaei  in  tam  grave  vitae 
discrimen  adducti  sunt,  quia  multa  ac  nefanda  crimina 
commiserant.  Sed  quos  peccatorum  suorum  poenituit, 
nonne  eos  Deus,  quum  summa  sit  et  benignitate  et  mi- 
sericordia, conservabit? 

PSALMVS  CXXXII. 

Sacerdotes  de  ludaeorum  Israelitarumque  coniunctione 
ac  de  proselytorum  societate  gaudent. 

Haud  scio  an  nihil  possit  hoc  carmine  suavius  esse, 
nihil  dulcius,  nihil  iucundius.  Filii  Aaron  plurimum  et 
toto  pectore,  ut  aiunt,  laetantur,  quod  ut  ludaei  et 
Israelitae  per  Mardochaeum , sic  et  ipsi  tum  inter  se  tum 
cum  proselytis  sociati  coniunctique  sunt  '). 

'•  Ecce  quam  bonum  et  quam  iucundum  habitare 
fratres  in  unum.  Divisis  Israelitarum  et  ludaeorum  re- 
gnis, sacerdotum  etiam  Levitarumque  facta  disiunctio 
est.  Tribubus  omnibus  inter  se  iterum  copulatis,  etiam 
Levitae  fratres  et  unius  patris  filii  in  laetissimam  socie- 
tatem convenerunt. 

*•  Sicut  unguentum  in  capite  quod  descendit  in  bar- 
bam. barbam  Aaron.  quod  descendit  in  oram  vesti- 
menti eius.  Suavis  est  illa  quidem  amicitia,  ut  unguen- 
tum sacerdotale  ditissimum,  ex  capite  in  barbam,  ex 
barba  in  vestimenta  abundans. 

3 Sicut  ros  Hermon,  qui  descendit  in  montem  Sion. 
Hoc  loco  interpretes  quaerere  solent,  quae  possit  esse 
coniunctio  inter  Hermon  et  Sion  montes  disiunctissimos. 
Itaque  alium  quemdam  montem  Sion  creaverunt,  quae 
pars  esset  Hermonis.  Sed  haec  dicta  sunt  allegorice. 
Vnguentum  et  ros  Spiritum  sanctum  indicant.  Hermon 

1)  Io.  Chrysostomus  ad  ».  S.:  Quoniam  ante  captivitatem  decem 
illae  tribus  et  duae  aliae  erant  dispersae  ac  divisae  et  ea  causa  fuit 
multae  iniquitatis  eosque  ad  seditiones  contentiones  et  bella  impulit: 
haec  ne  fierent,  suadet  et  consulit,  ne  populus  amplius  distrahatur, 
sed  simul  habitet,  sit  coniunctus  unique  administratori  et  regi  (i. e. 
Mardochaeo)  pareat.  In  eadem  sententia  fuerunt  Theodoretus  F.uthy- 
inius  Beda  Bellarminus  alii.  Levitarum  hoc  carnem  esse  putaverunt 
Abenesra  et  Calmetius. 

p»  na,  i.  mons  est  in  Galilaea.  Ros  qui  in  montem  Hermon  i.  e. 
in  apostolos  qui  erant  Galilaei  descendit,  fluxit  etiam 
ad  Sion  et  ad  gentes. 

3 Quoniam  Ulic  mandavit  Dominus  benedictionem 
et  vitam  usque  in  saeculum.  Idumaei  a Dionyso  deo 
suo  deserti  fere  omnes  perierunt.  Salutem  autem  glo- 
riam benedictionemque  dedit  Deus  ex  Sion.  Et  quemad- 
modum tum  ludaeis  bona  omnia  a Deo  venerunt,  sic 
ex  eodem  monte  Sion  salus  redemptio  ac  vita  aeterna 
manabit. 


PSALMVS  CXXXVI. 

De  ardentissimo  desiderio  patriae. 

Suavissimo  hoc  carmine  cantores  exsules  exprimunt, 
quanto  cum  animi  desiderio  patriam  redire  aveant. 
Quamdiu  Hierosolymis  extorres  in  exsilio  retineantur, 
se  negant  ulla  ex  re  quidquam  posse  gaudii  percipere. 
Postremo  Deum  precantur,  ut  ab  Idumaeis  Babyloniis- 
que  ipsos  strenue  fort iterque  defendat  '). 

1 Super  /lumina  Babylonis  illic  sedimus  et  J levimus . 
cum  recordaremur  Sion.  Moesli  tacitique  sedent , animo 
ab  omnibus  studiis  revocato,  nihil  aliud  cogitantes 
praeter  Hierosolyma  eversa  et  montem  Sion  captum  ab 
hostibus  atque  vastatum. 

7 In  salicibus  in  medio  eius  suspendimus  organa 
nostra.  Tristis  silentii  taciturnique  moeroris  duplex 
causa  est , expugnatio  Hierosolymorum  et  periculum 
vitae  ab  Idumaeis  illatum. 

*•  Quia  illic  interrogaverunt  nos  qui  captivos  duxe- 
runt nos : Verba  cantionum , et  qui  abduxerunt  nos  : 

1)  Hoc  carmen  ad  exsilium  Babylonicum  retulerunt  Eusebius 
Hilarius  Athanasius  Chrysos  tomus , interpres  Syrus.  Beda  , Euthymius 
Bruno  Astensis,  Remigius  Antissiod.  alii. 

Hymnum  cantate  nobis  de  canticis  Sion.  Apud  Hebraeos  p>  ns,  3. 
primum  ponuntur:  capientes  i.  e.  Babylonii,  deinde 
vexatores  i.  e.  Idumaei. 

4-  Quomodo  cantabimus  canticum  Domini  in  terra 
aliena  ? Cantando  confitentur  ludaei,  se  non  posse  ca- 
nere in  exsilio.  Atque  omnibus  certe  ex  animi  viribus 
canere  nisi  in  coelesti  patria  non  possumus. 

5-  Si  oblitus  fuero  tui  Ierusalem . oblivioni  detur 
dextera  mea.  fi- Adhaereat  lingua  mea  faucibus  meis,  si 
non  meminero  tui.  si  non  proposuero  Ierusalem  in  prin- 
cipio laetitiae  meae.  Nihil,  inquit,  citharizo,  nihil  cano, 
nisi  desiderium  domus  Dei.  Si  desiderare  patriam  dedi- 
scam, dediscat  citharam  tangere  manus  mea.  Hebraeus: 
obliviscatur  dextera  mea.  Lingua  autem  mea  amittat 
canendi  facultatem,  si  aut  deponam  ex  animo  Hieroso- 
lymorum recordationem , aut  non  anteponam  civitatem 
illam  rebus  omnibus,  ex  quibus  summam  capere  vo- 
luptatem liceat. 

7-  Memor  esto  Domine  filiorum  Edom  in  die  Ierusa- 
lem, qui  dicunt  : Exinanite,  exinanite  usque  ad  funda- 
mentum in  ea.  Quod  dicunt  huiusmodi  est : Poenas  sume 
de  hostibus  nostris.  Neque  enim  eis  sufficiebat , quod 
nostra  capta  esset  civitas , neque  eversione  eius  satiati 
erant , sed  instabant  dicentes:  Effodite  quamdiu  ullum 
in  ea  reliquum  fuerit  fundamentum  >).  Dicta  sunt  autem 
Ierusalem  et  fundamenta  metaphorice.  Expugnata  urbe 
et  deleta,  etiam  magna  populi  pars  periit.  Sed  iuventus 
quae  in  exsilium  ducta  est,  quasi  quoddam  novae  rei- 
publicae  fundamentum  remanserat.  Verum  has  quoque 
populi  reliquias  funditus  tollere  et  excidere  Aman  Idu- 
maeique  decreverant.  Dies  Ierusalem  illud  dicitur  tem- 
pus, quum  Idumaei  iudicati  delet ique  sunt. 


I)  Chrysostomus. 

p*  iw,  8 s Filia  Babylonis  misera,  beatus  qui  retribuet  libi 
retributionem  tuam  quam  retribuisti  nobis . *•  beatus 
qui  tenebit  et  allidet  parvulos  tuos  ad  petram.  Vt 
Idumaei,  qui  ludaicam  rempublicam  a fundamentis  de- 
lere conabantur,  ipsi  radicitus  sublati  sunt:  sic  etiam 
Babylonii,  Hierosolymis  vi  captis,  has  poenas  dederunt, 
ut  ipsorum  urbs  a Cyro  expugnaretur. 

PSALMVS  CXXXVIll. 

De  regenerationis  mysterio. 

Legenti  mihi  divinum  illum  qui  apud  loannem  est 
Christi  cum  Nicodemo  sermonem , quum  multa  alia  tum 
vero  haec  verba : Tu  es  magister  in  Israel  et  haec  igno- 
ras, praecipue  digna  visa  sunt,  de  quibus  accuratius 
quaereretur.  Nam  Nicodemus,  quae  de  regeneratione  ex 
aqua  et  Spiritu  sancio  audivit,  ea  quomodo  fieri  possent, 
intelligere  se  negavit;  Christus  vero  non  debere  ea  a 
magistro  in  Israel  ignorari  respondet.  Quo  responso 
quoniam  historiam  prophetasque  de  renascendi  modo 
locutos  indicatum  est,  quid  magis  potuit  non  modo  Ni- 
codemum  sed  et  nos  ad  libros  sacros  perquirendos  inci- 
tare? An  dubitare  possumus,  quin  in  libris  illis  aliqua 
huius  rei  significatio  exstet  ')?  Quamobrem  magnopere 

I)  Nicolaus  Wisenianus,  S.  R.  E.  Cardinalis  vir  omnium  doctri- 
narum copia  instructus  hanc  rem  aliter  posse  explicari  putavit.  Quodsi 
invenimus,  inquit,  hanc  regenerationis  metaphoram  communem  fuisse 
et  io  mystico  Pharisaeorum  dicendi  genere  iddem  sonare  ac  prosely- 
tum fleri , atque  hanc  vocem  ex  philosophia  orientali  esse  et  usurpari  a 
Brahmanis  de  eis,  qui  ad  ipsorum  religionem  accedant:  statim  cogno- 
scemus, obscurum  hoc  dictum  a Nicodemo  sane  potuisse  intelligi. 
( Zusammenhang  der  Krgebnisse  etc.  II.  Vorles.  pag.  468.)  Doctissimo 
huic  auctori  is  qui  eius  librum  in  Germanicam  linguam  vertit,  Ilaneber- 
gius  O.  S.  B.  Abbas  se  assentiri  posse  negat.  Nam  ex  litteris  sacris 
metaphoram  illam  sumptam  esse  afflrmat.  Citat  autem  lob.  14.  et 
tes.  44,  2. 


Digitized  by  Google 


— HI  — 


sumus  laetati,  quod  ludaeorum  per  Mardochaeum  con-  p».  ia*, 
servationem  a prophetis  vocatam  resurrectionem  cogno- 
vimus. Videtur  autem  resurrectio , ut  ab  Ezechiele  in 
praedaro  illo  de  ossibus  vaticinio  descripta  est,  haud 
multum  vel  a regeneratione  vel  a nova  creatione  differre. 
Quamquam  inter  illud  resurgere  et  in  vitam  revocari 
et  hoc  quod  Dominus  noster  dicit  renasci,  nasci  denuo 
discriminis  aliquid  intercedit. Quocirca  magis  etiam  gavisi 
sumus,  quod  ex  patrum  sententia  illam  renascendi  ratio- 
nem hoc  psalmo  expositam  invenimus.  Nam  Athanasius 
prophetam  admirari  ait  de  oeconomiae  altitudine  '). 
Augustinus  autem  hoc  carmen  ad  filium  prodigum 
applicavit , qui  ad  patrem  est  ex  regione  longinqua  re- 
versus 1 2 3).  In  quo  et  poenitentiae  cernitur  et  regenera- 
tionis exemplum.  Iam  vero  quod  ad  tempus  attinet, 
id  quidem  et  ex  inscriptione : Zachariae  in  dispertione, 
cognosci  potest,  et  ex  his  Athanasii  verbis:  Refertur  psal- 
mus ad  personam  Zachariae , dum  filii  Israel  adhuc 
in  captivitate  essent  et  propheta  quoque  cum  eis  *). 
Similiter  de  tempore  Paraphrastes  Graecus  4),  alii  ali- 
ter. Nobis  a Mardochaica  aetate  non  videtur  receden- 
dum. Nam  tum  regeneratio  etiam  hac  re  significata  est, 
quod  Iudaei,  rescissis  Amanis  litteris,  quum  mense  tertio 
essent  quodammodo  creati,  tamen  usque  ad  mensem 
duodecimum  i.  e.  per  menses  novem  exspectarunt,  do- 
nec nascerentur  lucemque  adspicerent.  Sed  veniamus  ad 
interpretationem. 

1 Domine  probasti  me  et  cognovisti  me.  Iudaei  quum 
in  res  adversas  calamitatesque  abducerentur  probati  ac 


1)  Athanasius  in  h.  1. 

2)  Augustin.  in  h.  ps. 

3)  Athanasius. 

4}  Paraphr.  Graec.  edt.  Cord. 

Pi  i3»,  i.  lentati  sunt. Verbum  cognoscendi  vim  habet  approbandi. 
Nam  veriores  purioresque  ex  tentatione  egressi , probi- 
tatis praemium  acceperunt. 

J Tu  cognovisti  sessionem  meam  et  resurrectionem 
meam.  Sessio  est  clades  ac  calamitas,  resurrectio  autem 
victoria.  Sederunt  Iudaci  proscripti  ab  Amane  ac  poe- 
nitentiae causa  humi  proiecti ; surrexerunt , peccatis 
remissis , quando , victis  hostibus , in  spem  sese  vitae 
aeternae  erexerunt  ').  cf.  Thren.  3,  63. 

*•  Intellexisti  cogitationes  meas  de  longe . semitam 
meam  et  funiculum  meum  investigasti.  Hieronymus: 
intellexisti  malum  meum  de  longe . semitam  meam  et 
accubalionem  meam  eventilasti.  Jntelligcre  de  longe 
iddem  est  ac  despicere  et  improbare.  Vanas  ludaeorum 
cogitationes  Deus  non  modo  praescivit  sed  etiam  per 
Moysem  praedixit.  Tempore  autem  Babylonico  in  eos 
ita  animadvertit , ut  eos  in  omnes  partes  per  totam 
Asiam  divideret  ac  dispergeret. 

4-  Et  omnes  vias  meas  praevidisti.  Quemadmodum 
post  Moysem  mortuum  a vera  religione  deflexerunt,  et 
a iudicibus , deinde  a prophetis  et  a quibusdam  regibus 
in  viam  veritatis  reducti  ad  falsos  deos  denuo  aberra- 
verint, Dominus  ante  praevidit. 

i-  Quia  non  est  sermo  in  lingua  mea.  Ecce  Domine 
tu  cognovisti  omnia.  Sententia  haec  est:  Sed  ad  omnia 
enumeranda  sermo  me  deficit , quocirca  breviter  dico : 
tu  nosti  itinera  mea  omnia.  Dominus  igitur  ludaeis  in 
omnibus  viis  praesens  adfuit,  ut  eos  lutaretur,  si  legem 
servarent;  puniret,  si  ab  ea  declinarent. 

s-  Novissima  et  antiqua , tu  formasti  me  et  posuisti 
super  me  manum  tuam.  Hieronymus:  retrorsum  et  ante 
formasti  me.  Eum  populum  assumpsit , quem  modo 


I)  Augustinus  in  h.  I. 

improbum  sibique  contrarium , modo  bonum  et  amicum  pi.  i»,  5. 
sibi  futurum  praescivit.  Vitia  vindicavit,  virtutes  prae- 
miis beneficiisque  decoravit.  Super  eum  manum  posuit 
aut  ad  puniendum  aut  ad  tutandum. 

«•  Mirabilis  facta  est  scientia  tua  ex  me.  confortata 
est  et  non  potero  ad  eam.  Propheta  quum  et  totam 
populi  gubernationem  et  maxime  insperatam  salutem 
considerasset , o admirabilem,  inquit,  scientiam,  quae 
mente  mea  est  superior,  quam  non  possum  cogitando 
assequi  '). 

7-  Quo  ibo  a spiritu  tuo  et  quo  a facie  tua  fugiam? 

Poeta  concinne  et  ingeniose  solet  bona  malis,  praemia 
poenis,  contraria  contrariis  opponere;  veluti  supra  len- 
tasti approbasti,  sessionem  resurrectionem , retrorsum 
ante.  Quod  iddem  hoc  loco  facit.  Si  ad  veram  pietatem 
reversus  virtutes  colere  coepi , nec  spiritus  vitae  nec 
gratia  tua  umquam  mihi  deerit;  at  si  peccaverim,  quo- 
modo faciem  vitare  tuam , poenas  iramque  effugere 
potero  ? 

8-  Si  ascendero  in  coelum  , tu  illic  es;  si  descendero 
in  infernum,  ades.  ludaei  per  litteras  Amanis  quodam- 
modo ad  inferos  deturbati  sunt,  sed,  id  quod  maxime 
mirum  est,  Deus  etiam  ibi  eis  praesens  opem  tulit.  Vi- 
ctoriam nacti  elati  sunt  sublime,  sed  Deus  est,  qui  eos 
extulit. 

9-  Si  sumpsero  pennas  meas  diluculo  et  habitavero 
in  extremis  maris , '°-  etenim  illuc  manus  tua  deducet 
me  et  tenebit  me  dextera  tua.  Hebraeus : pennas  auro- 
rae. Si  ex  Babylonia  transvolaverim  orientem  versus  et 
sedes  meas  ad  extremum  mare  constituerim : tamen  aut 
benevolentia  me  tua  deducet  aut  iustitia  refrenabit. 

u-  Et  dixi : Forsitan  tenebrae  conculcabunt  me  et 


1)  Athanas.  Euseb.  Chrvsost.  August. 

Pt.iM.n.  nox  illuminatio  mea  in  deliciis  meis.  Qui  sublimem 
absconditamque  sacrarum  litterarum  sententiam  penitus 
volet  perspicere,  is  typicum  vel  allegoricum  quo  sacri 
scriptores  usi  sunt  genus  dicendi  investigare  debebit. 
Itaque  hoc  loco  quaerendum  est , quid  sit  lux  et  dies , 
quid  nox  ac  tenebrae.  Prima  die  vel  aetate  mundi  Deus 
lucem  creavit,  quum  Abel  et  Seth  iustos  fecit;  lucem 
a tenebris,  diem  a nocte  separavit,  quum  filios  Seth  a 
Caini  posteris  seiungeret.  Alteri  vocati  sunt  filii  Dei 
vel  lucis  vel  diei;  alteri  filii  hominum  vel  tenebrarum. 
Quum  ab  Amane  synagoga , a Nerone  ecclesia  armis 
peteretur,  lux  in  maximum  periculum  venit,  ne  a te- 
nebris prorsus  vinceretur.  Qua  de  re  anxii  filii  lucis 
suppliciter  ad  Dominum  clamaverunt:  Vae  tenebrae  con- 
culcabunt me.  (Hebr.)  Sed  quid  mirabilius  divina  sa- 
pientia? Tenebrae  ubi  aggredi  lucem  conantur,  partim 
de  caligine  in  lucem  conversae , partim  in  abyssum 
sunt  reiectae.  Et  nox  facta  est  lux  ad  summam  gra- 
tulationem meam,  vel  ut  ait  Hebraeus:  circa  me. 

11  Quia  tenebrae  non  obscurabuntur  a te  et  nox 
sicut  dies  illuminabitur,  sicut  tenebrae  eius  ita  et  lu- 
men eius.  Hebraeus:  Etiam  obscuritas  non  obscurabit 
( non  obscura , non  caliginosa  est ) prae  te . et  nox 
sicut  dies  lucebit , ut  lux  sic  tenebrae.  Qui  ex  genti- 
bus primum  Iudaeis  deinde  Christianis  sunt  adseripti , 
ei  quum  antea  nox  et  tenebrae  essent,  divina  gratia 
ita  commutati  sunt , ut  tenebrarum  proprietate  deposita 
abiectaque  caligine  noctis,  non  amplius  essent  caligi- 
nosi, sed  quasi  dies  lucere  inciperent.  Sed  hoc  vatici- 
nium ad  Christiana  praecipue  tempora  spectat.  Multum 
enim  proselyti  et  ludaei  inter  se  differebant.  At  vero 
gentes  photismate  illuminati  nonne  ex  tenebris  lux  eva- 
serunt? lam  propheta  ad  aenigmata  regenerationis  de- 
scribenda accedit. 

13  Quia  tu  possedisti  renes  meos  suscepisti  me  de  p».  iM, 
utero  matris  meae.  Hebraeus:  quia  tu  creasti  renes 
meos,  texisti  me.  utero  matris  meae.  Israelitae  cum 
Moyse  in  maris  uterum  descenderunt,  ut  renascerentur; 
cum  Mardochaeo,  qui  quasi  quidam  Ionas  fuit,  in  ma- 
ris abyssum , in  infernum  terrae  delati  ibique  regenerati ; 
cum  Christo  in  baptismatis  undas  immersi  ac  denuo 
creati  sunt.  Ilos  omnes  Deus  usque  ab  intimis  renibus 
et  tamquam  matris  utero  provide  obtexit. 

,4-  Confitebor  tibi  quia  terribiliter  magnificatus  es, 
mirabilia  opera  tua  et  anima  mea  cognoscit  nimis. 
Perpetua  oratione  propheta  ea  quae  facta  et  quae  fu- 
tura sunt,  eloqui  non  potest.  Nam  rerum  scientiarumque 
magnitudo  eum  ad  Deum  laudandum  extollendumque 
rapit. 

15  Non  est  occultatum  os  meum  a te,  quod  fecisti 
in  occulto  et  substantia  mea  in  inferioribus  terrae. 
Hebraeus:  Nonne  obtecta  sunt  ossa  mea  a te,  quibus 
factus  sum  in  abscondito  et  effictus  in  infimis  terrae? 

Ossa  tecta  sunt  carne  et  pelle,  ut' praeclare  est  in  libro 
Iob  et  apud  Ezechielem.  Haec  facta  sunt  in  ima  terra , 
dum  Iudaei  per  menses  novem  quodammodo  in  sepulcro 
versabantur. 

I6-  Imperfectum  meum  viderunt  oculi  tui  et  in  libro 
tuo  omnes  scribentur,  dies  formabuntur  et  nemo  in  eis. 
Hieronymus:  informem  adhuc  me  viderunt  oculi  tui. 
Nondum  novem  menses  praeterierant,  quum  Deus  eos 
aspiciebat , sed  tum  etiam  informes  erant  atque  imper- 
fecti. Hebraeus : in  libro  tuo  omnes  ipsi  ( dies ) scri- 
bantur, quibus  diebus  formandi  sint,  et  ne  unus  qui- 
dem (dies)  non  in  eis.  Iudaei  vel  in  abyssis  aquarum 
vel  in  utero  terrae  necesse  fuit  menses  remanerent  no- 
vem. Hos  dies  Deus  notavit  numeravitque,  ut  ne  unus 
quidem  eis  qui  renaturi  erant  deesset.  Paulo  aliter  Sym- 

p».  i»,  1«.  machus : Cum  omnibus  qui  in  libro  tuo  scripti  sunt . 
qui  sunt  effingendi,  nullo  die  deficiente. 

17  Mihi  autem  nimis  honorificati  sunt  amici  tui 
Deus , nimis  confortatus  est  principatus  eorum.  He- 
braeus: mihi  autem  quam  pretiosi  fuerunt  amici  tui 
Deus,  quam  invaluerunt  (numero)  capita  eorum ? Iam 
de  eorum  multitudine  qui  sunt  vitam  novam  nacti , 
magnopere  vales  admiratur. 

18-  Dinumerabo  eos  et  super  arenam  multiplicabun- 
tur. Ezech.  37,  10:  exercitus  grandis  nimis  valde. 

18  Exsurrexi  et  adhuc  ( iam ) sum  tecum.  Regene- 
ratio novaque  creatio  iam  perfecta  est.  Ex  utero  terrae 
ascenderunt , nati  sunt , surrexerunt.  Praeclarissimis  his 
de  regeneratione  mysteriis  expositis,  propheta  ad  eas  res 
revertitur,  ex  quibus  huius  vaticinii  sumpsit  exordium. 

*9-  Si  occideris  Deus  peccatores . viri  sanguinum 
declinate  a me.  Hebraeus : quoniam  occidisti  Deus  in- 
iustum.  Occiso  Amane,  devicto  daemone,  num  resi- 
stere poterunt,  qui  istorum  fuerunt  socii  Idumaei  et 
daemones  ? 

20-  Quia  dicitis  in  cogitatione:  accipient  in  vani- 
tate civitates  suas.  Hebraeus : Qui  cogitant  adversus 
te  nefasta . frustra  elati  sunt  hostes  tui.  Idumaei,  qui 
populum  tuum  excidere  cogitaverunt,  frustra  surrexe- 
runt ad  hos  conatus  perficiendos. 

21  • Nonne  qui  oderunt  te  Domine  oderam  et  super 
inimicos  tuos  tabescebam ? Inimicos  Domini  non  esse 
alios  quam  Amalecitas  et  Idumaeos,  saepius  diximus. 

22 • Perfecto  odio  oderam  illos  et  inimici  facti  sunt 
mihi.  Haec  dicta  sunt , ratione  habita  Sauli , in  quo 
non  perfectum  fuit  odium  contra  Amalecitas. 

22-  Proba  me  Deus  et  scito  cor  meum  interroga  me 
et  cognosce  semitas  meas.  Proba , inquit , animum  et 
consilium,  tenta  cogitationem  ac  sententiam. 

24  Et  vide  si  via  iniquitatis  in  me  est  et  deduc  me  p>.  iw,  at. 
in  via  aeterna.  Hebraeus:  si  via  doloris.  Ex  tentalio- 
nibus  etiam  ei  qui  renati  sunt,  sanctiores  solent  ac 
probatiores  evadere.  Adhuc  autem  in  via  versantur  do- 
loris. Nam  is  felicitatis  status  ad  quem  tendunt  huic 
itineri  tamquam  finis  propositus  est. 

PSALMUS  CXL. 

Precatio  vespertina. 

Plerique  sanctorum  patrum  in  hoc  psalmo  modum 
explicandi  secuti  sunt  allegoricum.  Magis  autem  se  ad 
propriam  historicamque  verborum  sententiam  applicavit 
Chrysoslomus  ‘).  Sed  et  hic  quo  ex  tempore  psalmus 
fluxerit,  quaerere  aut  definire  praetermisit.  Graecus  vero 
Paraphrasles  plures  dicit  fuisse,  qui  deferrent  has  preces 
ad  exsules  Babylonicos I)  2).  Quos  equidem  verum  inve- 
nisse puto.  Atque  ut  hi  sequendi  sunt  in  explicatione 
historica , sic  in  allegorica  non  est  recedendum  a cete- 
ris patribus.  Praeclare  enim  Proverbiorum  auctor:  Ne 
transgrediaris  terminos  antiquos,  quos  posuerunt  pa- 
tres tui. 

'■  Domine  clamavi  ad  te:  exaudi  me,  intende  voci 
meae  cum  clamavero  ad  te.  Propheta  refert,  quibus 
precibus  in  temporum  acerbitatibus  Deum  rogaverit. 

Quare  precibus  ipsis  verba  illa  anteposuit : Domine 
clamavi  ad  te.  Sed  a Domino  quae  petit  impetraturum 
se  sperat,  non  propter  res  bene  gestas  nec  propter 
virtutum  merita  sed  propter  clamorem  ex  tristi  con- 
triloque  animo  prolatum. 


I)  Io.  Chrysost.  io  h.  ps. 

3)  Paraphr.  Graecus.  Beda  liuuc  psalmum  ad  regem  Execbiam 
retulit. 

Pi.  i*o,  j.  *•  Dirigatur  oratio  mea  sicut  incensum  in  conspectu 
luo  et  elevatio  manuum  mearum  sacrificium  vesperti- 
num. Moyses  in  proelio  Amalecilico  usque  ad  occasum 
solis  manus  tenuit  sublatas  ad  coelum  atque  una  cum 
Aaron  et  Hur  opem  a Deo  subsidiumque  imploravit. 
Iddem  fecerunt  aliquanto  post  Mardocbaeus  Ezechiel 
Daniel , qui  superioribus  illis  vel  animo  vel  etiam  san- 
guine et  patria  erant  coniunctissimi.  Vt  igitur  quondam 
Deo  illorum  gratae  erant  supplicationes , sic  propheta 
optat , ut  nunc  oratio  manuumque  elevatio  ei  suavis  sit 
tamquam  incensum  ac  iucunda  ut  sacrificium  vesperti- 
num. Nam  tum  nocturnum  instabat  cum  eisdem  hosti- 
bus proelium. 

*•  Pone  Domine  custodiam  ori  meo  et  ostium  cir- 
cumstantiae labiis  meis.  Hebraeus  alteram  pariem  sic: 
serva  paupertatem  labiorum  meorum.  Propheta  qui  sa- 
cerdotio fungitur,  Deum  eas  virtutes  rogat,  quas  sa- 
cerdotem colere  ac  servare  decet.  Quarum  in  numero 
princeps  est  gravitas  silentii  orationisque  sanctitas.  Non- 
numquam enim  silentium  est  sermone  utilius,  quemad- 
modum etiam  sermo  interdum  silentio  ').  Omnino  autem 
ea  lingua , quae  divinas  laudes  celebrat  ac  sacra  tangit 
mysteria,  non  debet  alia  loqui,  nisi  quae  vel  salutem 
fratribus  vel  utilitatem  quamdam  afferant. 

*•  Non  declines  cor  meum  in  verba  malitiae  ad  excu- 
sandas excusationes  in  peccatis  cum  hominibus  ope- 
rantibus iniquitatem.  Symmachus  et  Chaldaeus:  Ne 
divertaris  cor  meum  in  sermones  malos  ad  cogitandum 
sceleratas  cogitationes  etc.  Eodem  fere  modo  Hierony- 
mus. Bonis  iustisque  hominibus  nihil  vitandum  magis 
est , quam  improborum  familiaritas.  Quam  fugere  qui 
volet,  tria  potissimum  cavebit.  Vnum,  ne  in  periculo- 


1)  Io.  Chrvtost. 

sam  sermonis  cum  impiis  communionem  deferri  se  pa-  pi.  ito,  i. 
lialur.  Allerunt,  ne  ad  consiliorum  cum  eis  societatem 
adducatur.  Tertium  est,  ne  umquam,  quamvis  familia- 
rissime invitatus,  ad  corunt  convivia  accedat.  Primum  a 
Deo  propheta  petiit  antea,  secundum  hoc  loco,  tertium 
eis  verbis  quae  sequuntur. 

4-  Et  non  communicabo  cum  electis  eorum.  Graecus 
quidam : neque  una  comedam  dulcia  eorum.  Hierony- 
mus : neque  comedere  in  deliciis  eorum. 

5-  Corripiet  me  iustus  in  misericordia  et  increpabit 
me , oleum  autem  peccatoris  non  impinguet  caput 
meum.  Hieronymus : oleum  amaritudinis , Hebraeus : 
oleum  Ros  vel  capitis.  Propheta  quantopere  sibi  ab 
impiorum  amicitia  refugiendum  statuat,  accuratius  eo 
declarat,  quod  cum  blanditiis  impiorum  vituperationes 
iustorum  comparat.  Namque  a bonis  viris  reprehendi 
ac  puniri , quam  ab  improbis  honoribus  beneficiisque 
affici  mavult. 

Quoniam  adhuc  et  oratio  mea  in  beneplacitis 
eorum;  6-  absorpti  sunt  iuncli  petrae  iudices  eorum. 
Hieronymus:  quia  adhuc  oratio  pro  malitiis  eorum, 
sublati  sunt  iuxta  petram  iudices  eorum.  Deum  oravit, 
ne  vel  ipsum  vel  populum  inimicorum  malitiae  trade- 
ret ‘).  Brevissimum  tempus  intercessit , quum  hostium 
iudices  iuxta  petram  laevem , de  quo  alio  loco  diximus, 
sepulti  ac  muro  saxisque  inclusi  ac  consepti  sunt. 

®-  Audient  verba,  quoniam  potuerunt.  Illud  potuerunt 
natum  est  ex  errore  Latini.  Nam  Septuaginta  habent  : 
iifvr&iuTetv , quod  ducendum  est  ab  rduvoput; , non  a 
J'uva.pa.1.  Audient  verba  quoniam  iucunda  sunt  i.  e. 
cvangelium  de  litteris  Amanis  rescissis. 

7 Sicut  crassitudo  terrae  erupta  est  super  terram. 


t)  Io.  Clirysost.  SyAis, 

Vol.  II.  2!) 

p*.  i»<>,7.  dissipata  sunt  ossa  nostra  secus  infernum.  Symmachus 
et  Hieronymus:  Sicut  agrico/a  quum  terram  frangit, 
sic  ossa  nostra  dissipata  sunt  secus  inferos,  cf.  Ps.  128. 
Haec  similitudo  necessario  sequitur  ex  eo,  quod  populus 
ludaicus  terrae  comparatur. 

*•  Quia  ad  te  Domine  Domine  oculi  mei , in  te  spe- 
ravi, non  auferas  animam  meam.  I ustus  propter  ple- 
nam absolutamque  spem,  quam  in  Deo  ponit,  salvum 
se  fore  confidit. 

9 Custodi  me  a laqueo  quem  statuerunt  mihi  et  a 
scandalis  operantium  iniquitatem.  10  Cadent  in  retia- 
culo eius  peccatores , singulariter  sum  ego  donec  trans- 
eam. Hieronymus:  simul  autem  ego  transibo.  l)um 
homo  iustus  per  medios  laqueos  salvus  incolumisque 
incedit,  in  eos  incidunt  peccatores. 

PSALMUS  CXLI1. 

Precatio  nocturna. 

loannes  Chrysostomus  hunc  psalmum  putavit  expli- 
cari non  posse,  nisi  referretur  ad  exsilium  Babyloni- 
cum ').  Qua  quidem  in  re  ei  consenserunt  Theodorus 
Heracleota,  Paraphrastes  Graecus  et  nonnulli  recenlio- 
res  s).  Quorum  nos  omnino  sequendam  sententiam  ar- 
bitramur. Nam  compluria  huic  psalmo  insunt , quae 
haud  fere  aliter  quam  historice  de  Mardochaeo  accipi , 
anagogice  autem  de  lesu  Christo  possunt.  Quidquid 
enim  spectat  ad  Mardochaeum,  id  summo  iure  etiam 
ad  Christum  revocari  jtolest. 

'•  Domine  exaudi  orationem  meam,  auribus  percipe 


I)  Io.  Clirysost.  ad  v.  3. 

3)  Theodor.  Ileracl.  Paraphrastes  Graecus.  Beda  hunc  psalmum 
ad  Ezcchiam  pertinere  censuit. 

obsecrationem  meam  in  veritate  tua , exaudi  me  tn  p,.  i«a, 
tua  iustilia.  Deum  auxilium  suis  promisisse  propheta 
veteribus  ex  vaticiniis  cognoverat.  Neque  vero  eum 
fugit,  quanta  in  hostibus  esset  malitia  et  iniquitas.  Qua- 
mobrern  Dei  et  veritatem  implorat  et  iustitiam.  Nam 
veritatis  fldcique  divinae  erat,  facere  quod  erat  polli- 
citus, atque  ludaeos  servare;  iusliliae  autem,  punire 
improbos  ludaeorurn  hostes. 

2-  Et  non  intres  in  iudicium  cum  servo  tuo , quia 
non  iustificabitur  in  conspectu  tuo  omnis  vivens.  Poeta 
tantum  abest,  ut  iustilia  sua  fretus  opem  a Deo  auxi- 
liumque postulet , uti  plurimum  ne  ab  eo  in  iudicium 
accersatur  timeat.  Mardochaeum  autem  ita  loqui  con- 
venit, quoniam  erat  in  peccatis  conceptus;  neque  de- 
decet Christum,  qui  etsi  omni  vacabat  culpa,  tamen 
nostra  omnium  in  se  crimina  suscepit. 

3-  Quia  persecutus  est  inimicus  animam  meam . 
humiliavit  in  terra  vitam  meam , collocavit  me  in 
obscuris  sicut  mortuos  saeculi.  Inimicum  proprie  di- 
cimus Amanem  , anagogice  cum  Chrysostomo  diabolum. 
Mortuos  saeculi  intelligimus  eos,  qui  a Moyse  et  Iosue 
eo  saeculo  occisi  sunt,  quod  tunc  proxime  anteivit. 

Ex  eodem  dicendi  genere  illud  est : prophetae  qui  a 
saeculo  sunt.  Propria  horum  verborum  vis  in  solum 
Christum  quadrat,  qui  per  triduum  in  inferni  tenebris 
habitavit,  sicut  ei  qui  sunt  mortuorum  miserrimi. 

4-  Et  anxiatus  est  super  me  spiritus  meus,  in  me 
turbatum  est  cor  meum.  Propheta  quum  in  omnibus 
vitae  conditionibus,  tum  maxime  in  moestitia  et  angore 
dignus  est , quem  omni  et  diligentia  et  religione  imite- 
mur. Consideremus  igitur,  in  angustia  quo  confugien- 
dum sibi,  unde  solatium  petendum  putaverit. 

5-  Memor  fui  dierum  antiquorum , meditatus  sum 
m omnibus  operibus  tuis,  in  factis  manuum  tuarum 

p«.ns,5.  meditabor.  Plurimum  ad  animum  angendum  valet  eo- 
rum qui  vel  eadem  vel  similia  mala  perpessi  sunt  re- 
cordatio. Nam  cx  eis  et  quanta  in  rebus  adversis  pa- 
tientia esse  debeat , perspicimus , et  quam  praeclara  huic 
virtuti  proponantur  praemia.  Mardochaeus  autem  ma- 
xime recogitando  contemplatus  est  Noen,  Isaacum,  lo- 
sephum , losucn  aliorumque  exempla  quorum  rationes 
vitaeque  vicissitudines  suis  ipsius  temporibus  similes 
paresque  esse  intellexit.  Neque  enim  quidquam  sub  sole 
novum , quoniam  Deus  eisdem  legibus  ea  quae  nunc 
sunt  atque  ea  quae  prius  fuerunt  .administrat  ‘).  Sed  a 
sacrarum  litterarum  meditatione  propheta  ad  orationem 
properat. 

*•  Expandi  manus  meas  ad  te , anima  mea  sicut 
terra  sine  aqua  tibi.  Graecus  quidam  et  Hieronymus: 
sicut  terra  sitiens  ad  te.  Manus  expandit  animumque 
maximo  cum  desiderio  et  ardore  patefacit  ad  recipienda 
beneficia  divina. 

7-  Velociter  exaudi  me  Domine,  defecit  spiritus 
meus.  Non  avertas  faciem  tuam  a me  et  similis  ero 
descendentibus  in  lacum.  Deum  , ut  auxilium  sibi  quam 
primum  ferat , implorat , non  quod  patienter  mala  tole- 
rare nolit,  sed  quia  summum  instat  periculum. 

*■  Auditam  fac  mihi  mane  misericordiam  tuam, 
quia  in  te  speravi.  Non  solum  haec  ad  auxilium  quod 
primo  mane  Deus  et  Mardochaeo  et  ludaeis  universis 
attulit,  spectare  videntur,  sed  etiam,  ut  ait  Athanasius, 
ad  matutinam  Domini  resurrectionem 1  2). 

8 Notam  fac  mihi  viam  in  qua  ambulem , quia  ad 
te  levavi  animam  meam.  Sanctus  ex  Deo  totus  pen- 
dere quam  suo  arbitrio  agere  satius  existimat. 


1)  Io.  Chrysost. 

2)  Athanas.  ia  Ii.  1. 

9 Eripe  me  de  inimicis  meis,  Domine,  ad  te  confugi.  p«.  its,  9. 
10  Doce  me  facere  voluntatem  tuam  quia  Deus  meus 

es  tu.  Misericordiam  se  confidit  consecuturum  propter 
spem  suam  v.  8;  consilium  propter  supplicationem  v.8; 
salutem  propterea  quod  confugit  ad  Deum  v.  9;  doc- 
trinam denique  s|>cral,  quia  se  totum  Deo  addixit. 

10  Spiritus  tuus  bonus  deducet  me  in  terram  re- 
ctam; 1 1 propter  nomen  tuum  Domine  vivificabis  me. 

Spiritus  sancti  est,  homines  a vitiis  convertere  ad  vir- 
tutem atque  e morte  ad  vitam  reducere.  Quamobrem 
propheta  sanctum  Spiritum  obsecrat , ut  se  in  fines  iu- 
stitiae  aequitatisque  adducere  velit.  Deinde  postulat  a 
Deo  Patre,  ut  vitam  sibi  impertiat  per  Spiritum.  Neque 
vero  ea  se  impetraturum  putat  propter  merita,  sed 
propter  nomen  divinum. 

1 1 Educes  de  tribulatione  animam  meam  et  in  mi- 
sericordia tua  disperdes  inimicos  meos  et  perdes  omnes 
qui  tribulant  animam  meam  quoniam  ego  servus  tuus 
sum.  Inimicis  mala  et  infausta  precatur , non  quod 
animus  eius  odii  iracundiaeque  plenus  sit , sed  quia , 
salvis  illis,  salvi  esse  boni  nullo  modo  possunt.  Cete- 
rum inimicos  illos  daemones  esse  consideres. 

PSALMVS  CXLill. 


De  adventu  iudicis. 


Complures  antiqui  interpretes,  prophetam  hoc  psalmo 
dicunt  de  Iesu  Christo  esse  vaticinatum.  Qui  quidem 
allegoriam  secuti,  dubium  non  est,  quin  veram  huius 
psalmi  sententiam  invenerint.  Iam  vero  ex  eis  qui  histo- 
ricam rationem  et  interpretationem  quaesierunt,  omnino 
duo  sunt,  qui  verum  mihi  vidisse  videantur,  Origenes 

p*.  iu.  et  Theodorelus  ').  Nam  uterque  hoc  carmen  ad  gen- 
tem Gog  et  ad  eam  rem  vocarunt , quae  quum  ab  aliis 
prophetis  subtiliter,  tum  vero  copiosissime  ab  Ezech.  38. 
praedicta  et  ante  denuntiata  est.  Qua  sententia  nos  pro- 
bata, poetam  de  bello  Idumaico  dicimus  vel  de  re 
Mardochaica  agere.  Nam  quae  Ezechiel  futura  cecinit , 
ea  libri  Estherae  auctor  facta  conscripsit.  Sed  fuerunt, 
qui  Davidi  hoc  carmen  tribuendum  censerent.  At  quam 
improbabilia  ei  quidem  dixerint,  iam  ex  eorum  discre- 
pantia apparet.  Nam  sententiis  aliorum  reieclis,  novam 
et  suam  quisque  opinionem  excogitarunt;  quo  facium 
est,  ut,  tota  Davidisvila  lustrata,  tamen  non  reperirent, 
quod  omni  ex  parte  in  hunc  psalmum  quadraret. 

Benedictus  Dominus  Deus  meus,  qui  docet  manus 
meas  ad  proelium  et  digitos  meos  ad  bellum.  Virtutem 
artemque  militarem  omnem,  quae  ad  vincendos  Idu-  , 
maeos  erat  necessaria,  propheta  divinitus  accepit.  Nam 
hostes  nisi  interveniente  divino  auxilio,  quomodo  omnino 
vinci  aut  superari  potuerunt? 

5 Misericordia  mea  et  refugium  meum , susceptor 
meus  et  liberator  meus , protector  meus  et  in  ipso  spe- 
ravi qui  subdit  populum  meum  sub  me.  Hieronymus : 
qui  subierit  populos  mihi.  Propheta  quanto  in  periculo 
fuerit,  ex  his  verbis  liquet.  Nam  spem  omnem  ex  Deo 
ducit , ac  suis  se  viribus  tueri  non  potuisse  agnoscit. 

*•  Domine  quid  est  homo , quia  innotuisti  ei  ? aut 
filius  hominis,  quia  reputas  cum ? Hieronymus  cum 
Hebraeo:  quid  est  homo  quia  agnoscis  eum.  Homo  quae 
eius  nunc  et  natura  et  conditio  est , sane  dignus  non 


I)  Origenes  et  Theodorelus:  De  gentibus  quae  in  ludaeos  post 
reditum  a Babylone  consurrexerunt,  multi  vates  mentionem  faciunt, 
sed  copiosius  quam  alii  Ezechicl.  Dicit  autem : Post  dies  multos 
visitaberis . . . ( Ezech.  38  J.  Haec  et  hic  psalmus  vaticinatur.  Bedn 
eum  ad  Ezecbiam,  Paraphrastes  Graecus  ad  Maccabaeos  retulit. 

existimabitur,  quem  Deus  respiciat.  Nam  quid  eo  potest  p».  i<i,  i. 
esse  miserius , qui  peccato  obnoxius  est  mortisque  vin- 
culis constrictus  tenetur? 

* Homo  vanitati  similis  factus  est,  dies  eius  sicut 
umbra  praetereunt.  Haec  et  de  Iudaeis  Amani  venditis, 
et  de  omnibus  hominibus,  qui.  Adamo  peccante,  proditi 
sunt  daemoni, 

5-  Domine  inclina  coelos  tuos  et  descende , tange 
montes  et  fumigabunt . 6 Fulgura  corruscationem  et 
dissipabis  eos , emitte  sagittas  tuas  et  conturbabis  eos. 

Deum  rogat,  ut  ipsi  auxilio  veniat,  iudicetque  cos, 
qui  vitae  sibi  necisque  potestatem  arrogarunt.  Hos  autem 
divinae  maiestalis  inimicos  ita  putat  notos  esse  omni- 
bus, ut  ne  nomen  quidem  eorum  afferendum  arbitretur. 

7-  Emitte  manum  tuam  de  alto,  eripe  me  et  libera 
me  de  aquis  mullis,  dc  manu  filiorum  alienorum, 
s quorum  os  locutum  est  vanitatem  et  dextera  eorum 
dextera  iniquitatis.  Iam  hostes  qui  et  quales  fuerint , 
exponit.  Eos  filios  appellat  hominis  alieni  peregrini 
et  hostilis,  qui  vel  Edom  erat  vel  Aman  vel  daemon. 

Hi  in  Iudaeos  adduxerant  illud  quod  dicit  gentium 
mare.  Denique  quanta  in  eis  fuerit  impietas  comme- 
morat. Contra  hos  de  coelo  venit  iudex,  in  nubibus, 
cum  tempestate.  Is  manu  ex  altissimo  coelo  porrecta 
eum  salvat,  quem  turbulentissimus  gentium  oceanus 
absorbuerat  '). 

®-  Deus  canticum  novum  cantabo  tibi,  in  psalterio 
decachordo  psallam  tibi.  Aequum  est , ut  Deo  qui  nova 
et  inaudita  fecit  novum  carmen  voveat.  Nam  ut  a Mar- 
dochaeo  sic  etiam  a Christo  nova  generatio  originem 
sumpsit.  Novum  de  redemptione  perfecta  carmen  evange- 
lium  est , quo  quidem  carmine  quid  potest  esse  dulcius? 


I)  Io.  Chrysost.  ia  b.  I. 

p».  na,  io.  i0Qui  das  salutem  regibus,  qui  redemisti  David 
servum  tuum  de  gladio  maligno  1 1 • eripe  me  et  erue  me 
de  manu  filiorum  alienorum,  quorum  os  locutum  est 
vanitatem  et  dextera  eorum  dextera  iniquitatis.  Multos 
de  veteribus  regibus  dicit  a Deo  conservatos,  ut  losa- 
phat  et  Ezcchiam;  Davidcm  deinde  nominatim  affert, 
quo  facilius  Deum  ad  opem  ferendam  flectat. 

,2-  Quorum  filii  sicut  novellae  plantationes  in  iu- 
ventute  sua.  Recordandum  nobis  est,  quanta  cum  ia- 
ctatione  Aman  de  filiorum  turba  gloriatus  sit. 

Filiae  eorum  compositae , circumornatae  ut  si- 
militudo templi.  Quae  similitudo  inter  deorum  templa 
et  mulieres  vanas  intercedat , praeclare  exposuit  Clemens 
Alexandrinus.  Quae  enim  sunt  externa  et  ab  hominibus 
conspiciuntur,  ea  venusta  magnifica  omnibusque  insigni- 
bus exornata  esse  confitendum  est.  At  vero  intus  quanta 
turpitudo  ? 

13  Promptuaria  eorum  plena  eructantia  ex  hoc 
in  illud.  Tantam  rerum  omnium  copiam  ex  lota  Asia 
contulerant,  ut  promptuariorum  magnitudinem  longe 
excederet  neque  eis  capi  ullo  modo  posset. 

'3-  Oves  eorum  foetosae  abundantes  in  egressibus 
suis.  Oves  foccundnc,  parientes  mille . paricnles  decem 
millia  (Hebr.). 

14  Boves  eorum  crassae.  Non  est  ruina  maceriae 
neque  transitus  neque  clamor  in  plateis  eorum.  Non 
est,  qui  in  eorum  fines  irruptionem  facere  aut  armenta 
gregesque  rapere  audeat. 

,s-  Beatum  dixerunt  populum  cui  haec  sunt.  In- 
sipientes erant , qui  gentem  Idumaicam  propter  huius- 
modi  opes  fortunasque  beatam  praedicarunt.  Sapientes 
contra  beatam  vitam  positam  in  externis  bonis  esse 
negant. 

15  Beatus  populus  cuius  Dominus  Deus  cius.  Quis 

enim  beatus  dici  potest  nisi  summum  bonum  Deum  p».  os,  i&. 
existimet  atque  possideat  ? 

PSALMVS  CXLVi. 

De  timentibus  Deum. 

Apud  Hebraeos  hic  psalmus  cum  eo  coniunctus  est, 
qui  sequitur.  Neque  cuiquam  dubium  esse  potest , quin 
ambo  illi  eamdem  ad  rem  pertineant.  Revocatus  est 
autem  hic  quidem  ab  Origene,  a Chrysostomo  aliisque 
patribus  ad  exsules  Babylonicos  ').  Et  profecto,  quis 
earum  rerum  quas  Iudaei  in  exsilio  gesserunt , tam 
ignarus  est,  quin  intclligat  ea  beneficia  enumerata  esse, 
quae  a Deo  tum  in  ludaeos  sint  coilata  ? Quorum  in 
numero  praecipuum  eximiumque  illud  est,  quod  devi- 
ctis Idumaeis,  Iudaei  ab  internecionis  terrore  liberati 
sunt.  Salute  autem  recuperata,  illi  statim  in  eam  spem 
sunt  adducti , ut  Babylone  urbe  eversa , Hierosolyma  se 
ad  integrum  restituturos  sperarent.  Quamobrem  et  be- 
neficiorum quae  adepti  sunt  memores  magnas  gratias 
agunt,  et  reliqua  quae  promissa  erant  se  assecuturos 
confidunt. 

1 Laudate  Dominum,  quoniam  bonus  est  psalmus, 

Deo  nostro  sit  iucunda  deeoraque  laudatio.  Hierony- 
mus: Laudate  Dominum,  quoniam  bonum  est  canticum 
Dei  nostri,  quoniam  decorum  est  pulchra  laudatio. 

Ex  omnibus  rebus,  quae  in  terris  inveniuntur,  duae 
sunt,  quae  vere  possint  bonae  iucundaeque  vocari , ho- 
stia eucharistica  et  sacrificium  laudis.  De  priore  illa  Ec- 
clesiastes vaticinatus  est,  quum  negat  quidquam  esse 
melius  quam  comedere  carnem  et  bibere  sanguinem  Do- 


1)  Origenes  Chrysostomus  Theodoretus  Bola  Paraphrastes  Grae- 
cus Eu  thyinius  alii. 

p»  i4«.  <-  mini.  Poslcrius  aulem  a psalmista  saepius  bonum  sem- 
piternumque  dicitur.  Haec  autem  duo  sacrificia  quae 
etiam  duo  communionis  genera  sunt,  in  coelis  ita  erunt 
coniuncta,  ut  Deum  et  percipiendo  laudemus  et  laudando 
percipiamus. 

*•  Aedificans  Ierusa/em  Dominus,  dispersiones  Israe- 
lis  congregabit.  lerusalem  vel  populum  vel  urbem  po- 
test significare.  Populus  in  pristinum  statum  restitutus 
est,  quum  ex  Amanis  daemonisque  arbitrio  vindicare- 
tur. Ac  de  hac  quidem  redemptione  verba  inlelligenda 
esse  censeo,  quoniam  eam  Israelilarum  congregatio  se- 
cuta est,  ut  redemptionem  vocatio  gentium.  At  contra 
si  quis  non  de  populo  sed  de  urbe  cogitandum  putet, 
is  consideret  Israelitas  primum  congregatos  esse , ac 
postea  urbem  lerusalem  restauratam. 

3-  Qui  sanat  contritos  corde  et  alligat  contritiones 
eorum.  Deus , ubi  suos  peccatorum  recordatione  con- 
tristatos vidit,  misericordia  motus  est,  ut  dolores  tol- 
leret animique  vulnera  sanaret.  Nam  hostibus  occisis, 
tristitiam  in  laetitiam  convertit. 

4 Qui  numerat  multitudinem  stellarum  et  omnibus 
eis  nomina  vocat.  Stellarum  numero  saepius  multitudo 
filiorum  Abrahami  comparatur.  Hinc  fieri  potuit  , ut 
ei , qui  vel  corpore  vel  spiritu  filii  Abrahami  essent , 
simpliciter  stellae  appellarentur.  Deus  filiis  Israel  nu- 
meratis, ne  quis  intereat  providet.  Tanto  autem  cos  amore 
complectitur,  ut  uniuscuiusque  nomen  cognitum  in  ma- 
nibusque scriptum  habeat.  Impiorum  contra  memorem 
se  esse  negat.  Nec  memor  ero  nominum  eorum  per 
labia  mea. 

5-  Magnus  Dominus  noster  et  magna  virtus  cius 
et  sapientiae  eius  non  est  numerus.  6 Suscipiens  man- 
suetos Dominus  humilians  autem  peccatores  usque  ad 
terram.  Dominus  magnus  foriis  sapiensque  apparuit 

ex  eo,  quod  Idumaeis  tam  inexspectatum  interitum,  Iu-  p*.  u«,«. 
ducis  salutem  tam  admirabilem  paravit. 

"•  Praecinite  Domino  in  confessione,  psallite  Deo 
nostro  in  cithara  8 qui  operit  coelum  nubibus  et  pa- 
rat terrae  pluviam.  Quemadmodum  terra  ex  tempe- 
statibus caliginosisque  nubibus  adipiscitur  pluviam  ac 
fertilitatem,  sic  populus  Iudaicus  ex  Idumaica  tempe- 
state eum  fructum  cepit,  ut  divino  verbo  sanctaque  do- 
ctrina imbueretur.  Iddem  ex  pluvia  simile  duxit  Moyses 
Deut.  32, 2.  Neque  vero  Iudaei  solum  sed  gentes  etiam 
ex  adversis  illius  temporis  tenebris  summa  et  utilitas 
et  laetitia  orta  est. 

9 Qui  producit  in  montibus  /oenum  et  herbam  ser- 
vituti hominum,  qui  dat  iumentis  escam  ipsorum  et 
pullis  corvorum  invocantibus  eum.  Proselyti  qui  Mar- 
dochaici  convivii  participes  erant,  servi  vocari  Iudaeo- 
rum  solent.  Horum  autem  alii  ad  spiritualia  erant  in- 
culti , ut  iumenta , alii  divinae  institutionis  cupidi , ut 
filii  corvorum. 

11  Non  in  fortitudine  equi  voluntatem  habebit,  nec 
in  tibiis  viri  beneplacitum  erit  ei.  De  multitudine  equo- 
rum et  de  robore  corporis  maxime  gloriati  sunt  Idu- 
maei hostes.  Sed  Dominus  eos  detestatus  est. 

"•  Beneplacitum  est  Domino  super  timentes  eum 
et  in  eis  qui  sperant  super  misericordia  eius.  Idumaei 
equorum  numero  suaque  fortitudine  freti  a Deo  repu- 
diati ac  deleti  sunt.  Iudaei  contra  et  ei  qui  Dominum 
timebant  proselyti  salutem  quam  a Deo  sperabant  con- 
secuti sunt. 

PSALMVS  CXLVII. 

De  hiemali  vernoque  tempore. 

Psalmus  brevissimus,  sed  tam  elegans  suavisque  est, 
ut  prorsus  nihil  sit,  quod  ei  comparari  posse  videatur. 
Primum  Iudaei , ut  Deum  servatorem  suum  laudibus 
efferant,  admonentur.  Nam  eum  paternum  in  ludacos 
studium  amoremque  significasse,  quod  eos  ab  hostium 
impetu  defenderit,  salutem  pacemque  dederit,  convivium 
novum  laetum  et  amplum  instituerit.  Deinde  calamitates, 
unde  tenebrica  illa  nata  moestitia  est,  conferuntur  cum 
tempore  hiemali.  Sed  ut  nebulae  dulci  veris  aura  dissi- 
pantur, sic  tristitia,  quae  ex  adversis  rebus  accidit,  sua- 
vissimo Domini  evangelio  pelluntur,  Ilaec  quidetn  de  ar- 
gumento. Quod  ad  tempus  attinet,  hic  psalmus  et  apud 
Hebraeos  cum  superiore  coniunctus  est  et  apud  Graecos 
notatus  verbis:  Angaei  et  Zachariae.  Quibus  ex  rebus 
Origenes  Theodoretus  Beda  multique  alii  coniecerunt , 
eum  aut  ad  exsilium  esse  referendum  aut  ad  eas  res, 
quae  paulo  post  factae  sint  '). 

,J-  Lauda  lerusalem  Dominum,  lauda  Deum  tuum 
Sion.  Oratio,  ut  Chrysostomus  ait,  non  ad  urbem,  sed 
ad  cives  spectat  J).  Quamobrem  etiam  cetera  quae  se- 
quuntur non  de  urbe,  sed  de  populo  interpretari  oportet. 

13-  Quoniam  confortavit  seras  portarum  tuarum  , 
benedixit  filiis  tuis  in  te.  Aman  maximo  cum  exercitu 
in  ludaeorum  civitatem  impetum  fecit.  Sed  Deus  suos 
non  morio  ab  hostibus  defendit,  sed  etiam  summa  eis 
beneficia  tribuit. 


1)  Origenes  Theodoretus  Beda  alii. 

2)  Io.  Chrysosl.  in  Ii.  I. 

14  Qui  posuit  fines  tuos  pacem,  et  adipe  frumenti  p».  i«,  i». 
satiat  te.  Abrahamus,  hostibus  quarto  decimo  anno  de- 
victis, a Melchisedecl»  ad  sacrificium  sanctumquc  convi- 
vium invitatus  est.  Similiter  Mardochaeus,  inimicorum 

copiis  fusis  fugatisque,  per  totam  Asiam  sanxit,  ut  de- 
cimo quarto  die  mensis  Adar  lautissimum  convivium 
cum  singulari  laetitia  pararetur.  Sed  veniamus  a typis 
ad  verum  sacrificium  eucharisticum.  Vt  totus  psalmus 
de  Christo  daemonis  victore  tractat  , sic  etiam  haec 
verba  vere  probeque  a patribus  ad  sanctam  communio- 
nem translata  sunt  '). 

15  Qui  emittit  eloquium  suum  terrae,  velociter  cur- 
rit sermo  eius.  Haec  non  modo  de  litteris,  quae  a Mar- 
dochaeo  per  nuntios  publicos  missae  sunt , sed  etiam  de 
evangelio,  quod  brevissimo  tempore  ab  apostolis  usque 
ad  extremas  gentes  perlatum  est. 

16  Qui  dat  nivem  sicut  lanam,  nebulam  sicut  cine- 
rem spargit.  Deus,  ubi  ludaeos  ad  poenitentiam  voca- 
vit, ipse  fecit,  ut  eis  cineres  spargeret. 

17-  Mittit  crystallum  suam  sicut  buccellas,  ante  fa- 
ciem frigoris  eius  quis  sustinebit ? Nivem  Scythae  cum 
pennis,  Hebraei  cum  lana  comparabant.  Hanc  simili- 
tudinem venustam  esse  et  sentio  et  dico.  Sed  grandi- 
nes et  buccellae  panis  vel  carnis  quid  inter  se  simile 
aut  commune  habeant,  me  ignorare  fateor.  Sed  quid 
multa?  Verbum  D'HD  vitiosum  censeo,  idque  tanto  ma- 
gis , quanto  facilior  emendatio.  Equidem  sic  D’riUS  » 
qui  proiicit  grandinem  suam  non  sicut  buccellas,  sed 
sicut  lina.  Frigus  hiemale  quod  propheta  dicit  ad  il- 
lud tempus  pertinet,  quum  Iudaei,  litteris  Amanis  ac- 
ceptis, mortis  gelu  sibi  visi  sunt  torpere. 


i)  Origenes  et  Chrysost.  in  b.  v. 

p».  i»7,  is.  •»  Emittet  verbum  suum  et  liquefaciet  ea.  flabit 
spiritus  eius  et  fluent  aquae.  Ilis  verbis  quid  subtilius 
dici,  quid  dulcius  percipi  potest  ? Litterae,  quibus  Mar- 
dochaeus  Amanis  decretum  irritum  fecit,  ludaeos  e se- 
pulcrorum algoribus  ad  iucundissimam  vitae  lucem  re- 
vocarunt. Eadem  ratio  fuit  generis  humani , quod  hie- 
malibus nivibus  sepultum  , praedicato  evangelio  , per 
Spiritum  sanctum  ad  vitam  est  reductum. 

19  Qui  annuntiat  verbum  suum  lacob,  iustitias  et 
iudicia  sua  Israel.  Mardochaeus  populum  quum  sal- 
vasset , legem  iustiliamque  docere  non  destitit. 

20  Non  fecit  taliter  omni  nationi  et  iudicia  sua 
non  manifestavit  eis.  Christiani  quanto  se  quam  cete- 
ras nationes  beatiores  sciunt,  quod  utrumque  et  euchari- 
stiae et  doctrinae  panem  ab  ipso  Deo  accipiunt? 

PSALMVS  CXLIX. 

Cantus  proelium  inchoantium. 

A plerisque  interpretibus  hoc  carmen  eis  adiudica- 
lum  est,  qui  ex  Babylonico  exsilio  liberali  in  patriam 
redierunt  ‘),  ab  Origene  autem  et  a Theodoreto  illis, 
qui  post  reditum  feras  barbarasque  gentes  Gog  et  Ma- 
gog  deleverunt.  Theodoreli  ea  de  re  verba  haec  sunt  : 
Qui  post  reditum  multas  illas  gentes  ob  divinum  au- 
xilium vicerunt , ei  hunc  offerre  hymnum  iubentur. 
Quibus  in  verbis  illud  quidem  erratum  est,  quod  gen- 
tium istarum  irruptio  post  exsilium  ponitur  , sed  hoc 
praeclarum,  quod  is  de  quo  dicimus  psalmus  ad  eam 
ipsam  victoriam  defertur,  quae  a Iudaeis  ex  Gog  et  Ma- 
gog  reportata  est.  Quam  quidem  victoriam,  nemo  est, 
quin  sciat  esse  Mardochaicam. 


1)  Heracleota  Chrysostom.  Kuthym.  Beda. 

'•  Cani atc  Domino  canticum  novum,  laus  eius  in  p».  i«»,  i. 
ecclesia  sanctorum.  A Mardochaeo  nova  mundi  aetas 
incepit.  Quare  consentaneum  erat,  Iudaeos  excitare  ut 
victoriam  novam  novo  carmine  celebrarent.  Novam  no- 
bis mundi  aetatem  etiam  Christus  attulit.  Praeterea  per- 
fecit ea  , quae  semper  nova  , semper  singularia  atque 
inaudita  futura  sunt.  Vt  autem  Mardochaei  Christique 
facta  semper  nova  sunt , sic  ne  carmen  quidem  quo 
illa  ornantur  umquam  veterascet. 

7-  Laetetur  Israel  in  eo  qui  fecit  cum  et  filii  Sion 
exsultent  in  rege  suo.  Verbum  facere  saepius  vim 
habet  redimendi.  Israelitae  admonentur,  ut,  quod  a 
Deo  redempti  sint  et  tamquam  a rege  gubernentur , 
gaudeant. 

3-  Laudent  nomen  cius  in  choro , in  tympano  et 
psalterio  psallant  ei,  4 quia  beneplacitum  est  Domino 
in  populo  suo  et  exaltabit  mansuetos  in  salutem.  Iu- 
daei  mansueti  vel  humiles  appellantur,  quia  hostium 
iniurias  patienter  pertulerunt  et  omnem  salutem  suam  a 
Deo  exspectarunt.  Hebraeus:  exaltabit  mansuetos  in 
losua.  losua  hoc  loco  nomen  proprium  esse  et  Mar- 
dochacum  Christumque  significare  potest.  Nam  qui  alibi 
Moyses  vocatur,  quid  est,  quod  non  idem  etiam  losua 
nuncupetur,  quum  praesertim  eosdem  quos  ille  hostes 
superaverit  ? 

3 Exsultabunt  sancti  in  gloria,  laetabuntur  in  cu- 
bilibus suis.  Hebraeus:  laetabuntur  de  cubationibus  suis. 

Vt  sessio  apud  Hebraeos  sic  etiam  cubatio  iddem  valet 
quod  clades  vel  calamitas.  ludaei  ab  Amane,  homines  a 
daemone  prostrati  in  mortis  cubilia  quodammodo  decu- 
buerunt. At  vero  a Deo  erecti,  de  ipsa  clade  laetati  sunt. 

O felix  culpa! 

6-  Exaltationes  Dei  in  gutture  eorum  et  gladii 
ancipitcs  in  manibus  eorum.  Plures  loci  sunt  , ex 

p*.  ■«>.«•  quibus  ludaei  canentes  contra  Idumaeos  pugnasse  co- 
gnoscuntur. 

7-  Ad  faciendam  vindictam  in  nationibus,  increpa- 
tiones in  populis.  ludaei  eas  ipsas  gentes  occiderunt, 
a quibus  haud  multum  abfuit  quin  ipsi  occiderentur. 
Recte  igitur  vindicta  vocatur  eiusmodi  victoria. 

*•  Ad  alligandos  reges  eorum  in  compedibus  et  no- 
biles eorum  in  manicis  ferreis.  Haec  quam  eleganter 
dicta  sint,  facile  qui  penitus  perspexerit,  sentiet.  Nam 
clavi , quibus  Aman  eiusque  filii  manibus  pedibusque 
ad  crucem  fixi  sunt , manicae  vocantur  compedesque 
ferreae. 

9-  Vt  faciant  in  eis  iudicium  conscriptum , gloria 
haec  est  omnibus  sanctis  eius.  Iudicium  conscriptum  i.  c. 
a Deo  constitutum  atque  a prophetis  ante  denuntiatum.  Ex 
quo  ludaei  plurimum  laudis  consecuti  sunt.  Quid  enim 
gloriosius,  quam  adiuvante  Deo  et  se  ipsum  defendere,  et 
alios  ab  acerbissimorum  hostium  vexationibus  liberare? 
Ac  de  psalmis  satis  ut  arbitror  disseruimus. 

Quoniam  haud  parvum  psalmorum  numerum  ad 
Estheram  Mardochaeumque  retulimus,  operae  pretium 
est,  antequam  huius  disputationis  finem  faciamus,  quo- 
rumdam interpretum  de  hac  re  sententias  afferre.  Veteres 
patres,  qui  in  primis  historicae  explicationi  operam  de- 
derunt, coniunctionem  psalmorum  maiorem  cum  Baby- 
lonico exsilio  quam  cum  Davidicis  temporibus  esse  sta- 
tuerunt ').  Nam  Chrysostomus , qui  omnino  psalmos 
sexaginta  explicatos  reliquit,  multos  ex  eis  ulli  certae  rei 
adiudicare  praetermittit , triginta  vero  vel  ad  captivita- 
tem Babylonicam  revocat  vel  ad  eas  res  quae  post  il- 


1)  Quamquam  hi  psalmi  ad  captivitatem  Babylonicam  relati  sunt, 
tamen  eis  alia  sententia  subest,  qua  ad  Christum  debent  referri. 

lam  gestae  sunt.  Si  Theodori  Heracleensis  fragmenta , 
si  Theodoreti  commentarios  percurrere  volueris,  eam- 
dem  numerorum  rationem  invenies.  Nam  praeter  eos, 
quos  losiae  et  Iosaphati  tribuerunt,  psalmos  amplius 
septuaginta  ad  Ezechiam  , ad  exsules , ad  Maccabaeos 
pertinere  dixerunt.  Quorum  Beda  summa  cum  religione 
vestigia  secutus  ad  Ezechiana,  ad  Babylonica  et  Macca- 
baica  tempora  psalmos  retulit  centum  quindecim,  quo 
quidem  ex  numero  exsulibus  non  minus  multos  quam 
sexaginta  duos  adscripsit.  Iam  vero  nos  non  ad  Ba- 
bylonica tempora  simpliciter,  sed  ad  illam  rem,  quae 
tum  maximi  momenti  fuit,  psalmos  omnino  revocavimus 
sexaginta  ex  quibus  tamen  hos : 1 1 . 22.  29.  39.  46. 
54.  68.  75.  86.  87.  integros  et  aliorum  partes  quasdam 
vere  proprie  et  secundum  litteram  ad  Christum  refe- 
renda iudicavimus.  Reliquus  autem  numerus  si  ad  hi- 
storicam Estherianae  rei  magnitudinem  nimius  sit:  ty- 
pica tamen  huius  rei  auctoritate  perpensa,  etiam  iusto 
minor  esse  videatur.  Nam  illud  quidem  nobis  pro- 
batum sit,  Mardochaeum  ad  quem  psalmi  illi  spectant, 
ut  ceteros  prophetas,  partes  similitudinesque  gessisse 
Christi,  cui  gloria  in  aeternum. 


FINIS. 


t ot.  It. 


so 

Amona  II.  155. 

Amorrael  1.73.75.80.81.119. 
145.  150.  153.  155.  158.  164. 
195.  271.  274.  279.  280.  347. 
356.  II.  88.  326.  Scythae 
Amurgii  I.  145. 

Arnos  I.  1 19.  146. 161.162. 176. 
179.  203.  279.  de  re  Mardo- 
chaica  II.  66-69. 

Amyitis  I.  245. 

Ana  I.  134.  135. 

Anacharsis  1. 167. 168. 174.218. 
281. 

Analtis  I.  243.  254.  300.  312. 

313.  II.  152. 

Analhoth  I.  313.  314. 
Androphagi  I.  173. 195.  Massa- 
getae  I.  201. 
annales  I.  3.  7.  v.  Medi, 
annulus  regiae  potestatis  signum 

I.  3.  8. 

Antichristus  II.  17.  185.  eius 
aetas  pravissima  II.  12. 
Antiocheni  I.  22. 

'Aopjror d I.  211.  221. 

Apaturus  I.  211.  336. 

Aphec  I.  112.  331.  332.  333. 

II.  80. 

'Air i dea  I.  328.  339. 

Apollo  I.  167.  181.  280.  286. 
323.335.337.339.11.95.148. 
236.  420.  Chomaeus  I.  348. 
nomen  explicatum  I.  283. 
Apollodorus  I.  158. 

Aprilis  I.  231.  nomen  unde?  I. 
329. 

aqua  de  silice  I.  16.  aquae  liba- 
tio 1. 180.  quid  significet  ? II. 
194.  217.  308. 

\quila  II.  99.  passi  m . 

Arabes  1.  95. 12G.  I3C.  148. 188. 
269.  solem  colebant  I.  281 . s. 
288.  347.  barbam  tondebant 
II.  83. 

Arabia  I.  75.  76.  79.  120.  148. 
150.  169.  ISI.  188.  203.  226. 
305.  306.  310.  331.  de  ea  le- 
saias  II.  92.  Batanea  I.  310.  s. 
353.  Petraea  I.  118. 136. 
Arabicam  mare  I.  33. 

Aramaea  I.  82. 

Aramaei  I.  149. 

Aran  I.  135. 

Ararus  I.  213. 

Arathis  dea  I.  317. 

Araxes  I.  149. 

arcana  pro  arcanis  II.  176. 

Areopolis  I.  353. 

nomen  explicatum  I.  347. 
Arge  I.  338. 

Argiope,  nomen  explicatum  I. 
329. 

A e*yw  I.  328. 

Ariadatha  I.  208.  217.  218. 
Ariantas  1.  118. 

Ariapeithes  I.  117. 

Aridai  I.  209.  217. 

'AgiijX  I.  347.  353. 

Arimaspi  I.  220.  238. 

Arisai  I.  209.  217. 

Aristoteles  1.158. 171.205.280. 
281. 

Armenia  1»  82.  107.  108.  109. 
117.  119.  126.  127.  129.  131. 
135.  139.  148.  149.  150.  169. 
204.  225.  229.  281.  II.  151. 
Armenii  I.  114.  116.  117.  119. 
120.  123.  124.  126.  127.  128. 
130.  131.  132.  132.  163.  221. 


226.  274.  296.  eorum  lingua 
I.  134.  ludos  sortium  agebant 
I.  255.  S. 

Armenius  Eusebii  interpres  1. 50. 
Arphad  I.  134.  135. 

Arphaxad  I.  49.  51. 

Arrianus  I.  146.  205.  214.  219. 
220. 

Arrianus  Nicom.  II.  96.  s. 
ars  lintearia  I.  193.  s. 
Artaxerxes  I.  21.  28.  Macrochir 
I.  21.  23.  Mnemon  I.  22.  264. 
Ochus  I.  24. 

'AgTif iij  I.  305.  318. 

'AfTifuraiTa  I.  303. 

Asa  I.  110.  193. 

Asaph  II.  175.  294.  quid  signi- 
ficet? II.  407. 

Ascalon  I.  292.  315  S.  321. 330. 
331. 

Asdabages  1. 50.  nomen  explica- 
tum I.  51. 

Asia  I.  1.  2.  21.  31.  36.  37.  39. 
45.59.66.103.107.110.141. 
142.  144.  158.  161.167.  197. 
205.  224.  249.  268.  272.  eius 
reges  I.  26.  27.  unde  deos  ac- 
ceperit? 1. 269.  ss.  superior  I. 
119. 

Asiani  I.  145.  160.  266. 

Asor  I.  84.  85.  87. 

Assarbal,  Asdrubal  quid  signi- 
ficet? I.  51. 

Assemannus  I.  11. 

Assera  I.  326.  s.  328.  dea  Syria 
I.  334. 

Assueras  1. 17. 141.  eius  facta  I. 
44.  nomen  I.  52.  s.  regnum  I. 
I.  12.  tempus  1.57.  260.  quis 
putatus?  I.  20-25.  non  fuit 

Xerxes  L 25-37.  Medorum  an 
Persarum  rex?  I.  37-43.  quis? 
L 43-59.  260.  sedem  Susis 
constituit  I.  L.  cur?I.  48.  s. 
eius  mores  I.  26-29.  regnum 
amplificavit  L 32.  quasnam 
insulas  tributarias  fecerit?  L 
33.  s.  Astim  repudiavit  L 2. 
Estheram  uxorem  duxit  L 2 . s . 
Amanem  crucifigi  iubet  L 8. 
Mardochaeum  extollit  II.  102. 
Deum  cognovit  II.  33.  v.  Cya- 
xares. 

Assyriaca  inscriptio  L 53. 
Assyrii  L 26.40.47.48.50.  120. 
129.  130.  134.  148.  149.  150. 
200.241.298.340.11.287.330. 
cum  Idumaeis  iuncti  Li  32-1 4 1 . 
idololatriae  auctores  L 269. 
'\ar oigot  I.  301. 

Astarte  L76. 101. 303. 307. 309. 

315.  321.  330.  331.  339.  eius 
nomen  ad  explicandum  diffi- 
cile L 301.  fana  I.  306-316. 
sepulcrum  I.  317.  Sidonia  L 

316.  s. 

Astharoth  1.76. 155. 306.S.  309. 

Camaim  L 306.  ss.  310.  s. 
Astibaras  L 246.  247. 

Astis  1. 1 . 27 . 29.  repulsa  I.  2 . in 
eius  locum  successit  Esthcra  I. 
2.  imago  Evae  II.  38. 
Astyages  I.  23.  24.  42.  50.  53. 
54.  58.  eius  nomen  L 50. 5t. 
Babylone  habitavit  L.47,  pa- 
cem amavit  I.  44. 

Atargatis  L202.334.II.65.102. 
113.  nomen  explicatum  1.327. 
v.  Adargatis. 

Athachus  I.  4.  II.  372. 


Athanasius  I.  22.  II.  181.  193. 

209.  251.  298.  416. 

Athenae  I.  274. 

Athenaeus  L 252.  253. 
Athenienses  L 299. 

Atropatene  L 135. 

Attis  I.  219. 

Ava  I.  134.  135. 

Auchatae  I.  202.  203. 

Auchetae  I.  203.  II.  142. 

Aud  L 346. 

Augusti  I.  19. 

Augustinus  L 22.  224.  II.  183. 

194.  251.  369.  saepius. 
'A^poSinj,  nomen  explicatum  I. 

329.  Aiuva/z  I.  291. 

Azarias  1.  128.  129.  131. 

Azotus  I.  129.  290.  296.  nomeu 
L 286. 

Baal  I.  82.  II.  54.  Baal-Chom 

I.  348. 

Baasa  I.  110. 

Babylon  I.  37.  54.55.63.  137. 
139.  250.  252.  269.  285.  340. 

II.  340.  eius  regnum  I.  16. 
41. 

Babylonia  1. 120. 255.  II.  380.  s. 
429. 

Babylonicum  exsilium  I.  21.  53. 
156.  241.  II.  46.  S.  252.  267. 
275.  286.  passim. 

Babylonii  I.  23.  300.  341.  343. 
ludos  sortium  agebant  I.  250. 
252.  SS.  257. 

Bacchanalia  L 201.  250.  254. 

255.  280.  281. 

Bactriana  I.  229. 

Bagatha  L 3.  207.  210. 

Balaam  L 70.  81.  87. 105. 107. 

II.  296. eius  vaticinia  1.81-83. 
164.  II.  142. 

Balac  I.  78.  81.  84.  87. 
Baladan,  nomen  explicatum  I. 

St.  Merodach  I.  62. 

Balanan  I.  87. 

Balthassar  I.  St. 

Baltis  I.  299. 

Bambyee  I.  334. 
baptisma,  mora  et  resurrectio  my- 
stica II.  20.  13S.  445. 

Barac  I.  85. 

Baruch  I.  18.  II.  125. 

Basan  I.  76.  79.  84.  101.  155. 
156.  306.  307.  II.  260.  s.  de 
ea  Amos  II.67.de  ea  Michaeas 

n.  75. 

Basanitis  I.  161. 

Basemath  I.  73. 

Basilius  I.  259.11. 169.216.241. 
Baumgarten  I.  20. 

Bazatha  I.  207. 

Beda  I.  23.  224.  II.  185.  193. 
209.  216.  220.  241.  251.  339. 
passim.  de  dea  Eostra  II.  405. 
Beel  I.  49. 

Beesthara  I.  306.  307.  308.  309. 
310. 

Bel  I.  63. 

Bellarmin.1. 23. 11.215. 251. 417. 

Benadad  I.  126.  127.  128.  eius 
bella  I.  110-118.  11.59. 
Beoiamin  I.  56.85.91.153.  154. 
279.  313.  n.  263.  315.  de  eo 
vaticinia  II.  44.  ss. 

Bernhardi  I.  250. 

Berosus  I.  252.  253.  256.  257. 
de  ludis  Sacaeis  I.  255.  verba 
explicata  I.  256. 

Bertholdt  I.  18. 


Besor  I.  93. 

Bethanon  I.  313. 

Bethel  I.  279. 

Bethon  I.  278.  s. 

Bctkora  I.  314. 

Bethsamitae,  eorum  bacchanal  ia 
I.  280. 

Bethsamys  1. 128.  150.278.279. 
312.  313.  314.  urbs  solis  I. 
160.  Scytbarum  urbs  I.  150- 
1 GO. 

Bethsan  1.76.  85.  102. 103. 138. 
150.194.278.  279.306.11.66. 
102.  257.  Scytharum  urbs  I. 
150-160. 

Bethsemes  1.  76. 

Bethulia  I.  184. 

Bochartius  I.  157.  250. 

Boeth  I.  333. 

borith  unguentum  I.  193.  213. 
Borysthenes  I.  149.  150.  186. 

202.  212.  215.  336. 

Bosor  1.306.307.  308.309.  310. 
Bosorra  I.  306.  307.  310. 
Bosporus  I.  219. 

Bosra,  Bostra  I.  87.  162.  310. 
331. 353.11.66.99.  104.  115. 
122.  123.  240.  272. 

Bossuet  I.  24. 

Bruno  Astensis  II.  251. 275.287. 
Budini  I.  195.  201. 

Bugaeus  I.  80. 
bullae  I.  86.  184. 

Burnouf  I.  52. 

Byca  I.  215. 

Cabiri  I.  242.  318.  319.  320. 

If.  105.  149.  153.  296. 

Cades  I.  78.  II.  196. 

Cadmus  I.  160. 

Caietanus  I.  33. 

Calmet.  I.  34.  II.  183.  316.  pas- 
sim. 

Calvisius  I.  34. 

Cambyses  I.  34.  38.  39.  43.  II. 
140. 

canonica  libri  Estherae  auctori- 
tas I.  18. 

Canopus  I.  348. 

Cappadoces  I.  146.  339.  387. 
Cappadocia  I.  119.  146. 
captivitas  Babylonica  I.  40.  41. 

septuaginta  annorum  I.  41. 
Carcinites  I.  316. 

Carduchi  II.  144. 

Caria  I.  33. 

Carmelus  I.  333.  354.  II.  103. 
Carna,  Carana  I.  30«.  310. 
Carnaea  I.  310. 

Caroius  M.  II.  406. 

Carthan  1.  314.  315. 

Casaubonus  I.  350. 

Caspium  mare  1.  130. 130.  333. 
II.  143.  145. 

Cassiodorus  II.  185.  351. 

Catiari  I.  303.  s. 

Caucasus  I.  333.  339. 

Cedar  II.  93. Gedrosi  (?)  II.  418. 
Cedes  I.  315. 

Cedrenus  I.  34.  156. 

Ceilller  I.  33. 

Celtae  I.  339. 

Cenea  I.  73. 

Ceres  I.  338.  340.  341.  II.  99. 
Cervae  pro  hominibus  immolatae 
I.  318. 

Chaldaei  1.37.95.130.133. 134. 
137.  138.  139.  145.  191.  300. 
370.  383.  331.  344.  eorum 
scientia  I.  165. 


Chaldaeus  interpres  11.335.413. 
passim. 

Chaldaicus  libellus  Estberae  I. 

11. 13-17:  65. 

Cbam  I.  370. 

Chamys  I.  348. 

Chanaan  I.  73.  75.  371. 
Chananaei  I.  78.  80.  84.  151. 
160.  164.  301.  313.  a Iudaeis 
separati  I.  371.  idololatriae 
auctores  I.  370.  373.  S.  389. 
eorum  dei  I.  175.  363-357. 
lingua  I.  197. 

Chavum  I.  316. 

Chersonesus  I.  315.  316.  388. 

318.  355.  II.  143. 

Cherubim  II.  315.  s.  370. 
Chevon  I.  177. 

chirographum  contra  Iudaeos  I. 

4.  II.  101. deletum  II. 8. 449. 
Chisianus  cod.  I.  13. 

Choerilus  I.  174. 

Chom  deus  I.  177.  348. 
Chonenias  II.  175. 

Christiani  I.  393.  333.  de  Esthe- 
rae libro  I.  18.  de  Assuero  I. 
31. 

Christus  I.  30.  181.  324.  338. 
367.  radix  generis  humani  II. 

319.  alter  hominum  generator 

I.  237.  eius  cum  Adamo  ratio 

II.  1 99. s. eius  typus  agnus  II. 

5.  eius  typus  Mardochaeus  II. 
38.  37.  40-41.  eius  typi  Mar- 
dochaeus et  Moyses  II.  371. 
omnes  flguras  complevit  II. 
30.tentatus  a daemone  II.  40. 
novum  testamentum  dedit  II. 
23.  apostolos  sacerdotes  iudi- 
cesque  instituit  II.  25.  s.  eius 

cum  Nicodemo  sermo  II. 440. s. 
de  eius  mimicis  II.  185.  obe- 
dientia  II.  203.  eius  corpus  II. 
202.  triplex  precatio  II.  347. 
clypeus  Doster  II.  336.  qua- 
draginta dies  post  resurrectio- 
nem in  terris  moratus  1. 100. 

Chronicon  Pasch.  I.  21.  Eusebii 
I.  22.  Hieronymi  I.  22. 

Cicero  I.  158.  299. 

Cidraeus  I.  248. 

Cimbri  I.  229.  238.  318.  II.  64. 
144.  146. 

Cimmeria  I.  149. 

Cimmerii  I.  149.  238.  340.  II. 
144. 

Cinaei  I.  88. 

Cir  I.  149.  ubi?  I.  203. 

Circesium  I.  137. 

circumcisio  I.  204.  293.  II.  28. 
128. 

Cis  I.  54.  s.  91.  104.  II.  39. 

Clemens  Alex.  I.  21.  II.  456. 

Cleopatra  I.  20. 

Coelus  deus  I.  322-323.  v.  lup- 
piter. 

Colaxai  I.  202.  203.  211. 

Colchis  I.  239.  II.  143.  265.  de 
ea  Iesaias  II.  89. 

Collyridiani  I.  317. 

columba,  deis  sacra  I.  291. 318. 
de  ea  psalmi  inscripti  II.  170. 
virgo  II.  257. 

Comosarya  I.  301 . 

coniuratio  I.  3.  6. 

Core,  Alii  eius  II.  416. 

Corem  I.  73. 

Cornelius  a Lap.  I.  24.  II.  185. 
passim. 

cornu,  quid?  11.  298. 


corona  I.  7. 

Corrodi  I.  19. 

Cosmas  I.  224.  II.  G9. 

Cotys  I.  219. 

Crassus  I.  171. 

Croesus  I.  319. 

crux,  quinquaginta  cubitos  alta 
I.  6.  246.  II.  271.  S. 

Ctenus  I.  217. 

Ctesias  I.  32.  261.  330.  de  Znra 
I.  245-249.  de  monumento  Za- 
rinao  II.  153. 

Cor  I.  120.  149. 

Curtius  I.  259. 

Cyaxares  I.  24.  42.  58.  63.  167. 
237. 246.249.  II.  160.  Assueras 
est  I.  43-59.  260.  patrem  ulci- 
scitur I.  44.  Ninum  obsidet  I. 

44.239.11. 32.  Scythas  occidit 
I.  227-262.  Ecbatanis  an  Susis 
habitaverit  ? I.  48.  eius  forti- 
tudo 1.  45.  nomen  explicatum 

I. 52.S.  352.  a Ctesia  Astibaras 
appellatus  I.  246. 

Cybele  I.  335. 

Cyprianus  II.  400. 

Cyprus  I.  33.  292. 

Cyrillus  Alex.  I.  278.  II.  182. 
200.  209.  251. 

Cyrene  I.  119.  120.  130.  149. 

II.  66. 

Cyrus  I.  Persarum  rex  I.  26.  28. 
39.  40.  41.  42.  50.  60.  63. 

232.11.32.33.  105.  108.  246. 
264. ei  tribuitur  victoria  Mar- 
dochaica  I.  232. 254.  C.  minor 
1.  22.  57.  nomen  explicatum 
I.  352. 

Cyrus  0. 1.  120.  130.  149. 
Cythera  I.  316. 

Daemones  I.  243. 

Dagon  I.  101.  290.11.  12G.  quis? 
I.  287.  nomen  explicatum  I. 
287. 

Damasceni  I.  109.  134.  138. 
200.  332.  340.  II.  105.  de  eis 
loel  II.  60.  ss.  Amos  II.  66.  s. 
lesaias  II.  86.  ss. 

Damascus  I.  107. 108.  110.  112. 
116.  120.  129.  130.  131.  148. 
149.  162.194.  199.202.279. 
317.  II.  66.  84. 

DanieI  I.  49.  51.  255.  eius  aetas 
I.  60.  Samuel  nuncupatus  II. 
372.  S. 

Danubius  I.  212. 

Dareus  rex  I.  22.  Assueri  filius 
I.  51.  apud  Danielem  quis? 
I.  51.  Medus  I.  24.  Hystaspis 
I.  24.  28.  30.  35.  168.  174. 
186.  195.  II.  32.  Medos  ve- 
ctigales facit  I.  39.  nomen  ex- 
plicatum I.  352. 

David  I.  61.  89.  92.  93.  97. 
98.  100.  102.  105.  117.  171. 
184.  189.  193.  II.  163.  288. 
320.  passim.  Idumaeos  devi- 
clt  I.  106-109.  eorum  mares 
occidit  I.  107.  s.  199.  cius 
fortitudo  I.  166.  Christus  II. 
120.  129.  408. 

Debbora  I.  85.  153.  II.  163. 
Deioces  I.  40.  41.  42.  50.  Ecba- 
tana condidit  I.  47.  Astyages 
appellatus  I.  50. 

Dclphon  I.  209. 

Delus  I.  204  338.  340. 
Demeter  I.  335. 

Demetrius  Phal.  I.  249. 


Demosthenes  I.  199.  291. 
depravatio  morum  certis  tem- 
poribus II.  9.  ss. 

Derbices  I.  173. 

Dercetis,  Derceto  I.  330.  331. 
333.  336.  nomen  explicatum 
I.  327.  S. 

De-Rossius  1. 12. 

De-Vignole  I.  24. 
Deuteronomium  II.  4.  83. 
De-Wette  I.  19. 

Diaua  I.  231.  288.  299.  303. 
323.  327.  337.  340.  II.  112. 
420.  Ephesia  1.204.319.  335. 

338.  339.  355.TaurlaI.  330. 
354.  II.  113. 

diapsalma,  quid?  II.  415. 

Dido,  nomen  unde?  I.  300. 
dies,  quid  allegorice?  II.  235. 
444. 

Dio  Cassius  I.  171. 
DioChrysost.  I.  255.de  Sacaeis 
vel  diebus  sortium  I.  257.  s. 
Diodorus  Siculus  I.  146.  203. 
219.  247.  330. 

Diodorus  Tarsensis  II.  25.  333. 

339.  343. 

Dionysus  I.  158.  201.  207.  s. 
217.219.  281.  291.295.  302. 
317.  330.  347.  349.  356.  II. 
83.  95.  99.  102.  214.  291. 
293.  soi  fuit.  I.  160.  280.  no- 
men eius  unde  ortum?  I.  159. 
unde  in  Graeciam  venerit?  I. 
160.  280. 

Dionysius  Carth.  I.  23.  II.  140. 
Dis  I.  330.  337-340. 

Di-Vence  I.  23.  II.  182. 

I.  291.  nomen  explicatum 

rum vaticinia  I.  275. 

Sacus  I.  319. 


Digitized  by  Google 


- 490  — 


sagittarii  I.  101.  ss.  143.  s. 
Salem  I.  it 9. 

Sannacberibus  I.  133.  134.  135. 

136.  148.  II.  143.  299. 

I.  241.  Asiae  imperarunt  I. 

Thamyris  I.  216. 

